
PRECIZĂRI 


Cartea de față închide un ciclu de documentare, întins pe apro- 
ximativ doi ani și jumătate. Subiectul nu a apărut din neant. Lecturi și 
preocupări anterioare închegaseră un dosar de lucru, fiind adunate şi 
sistematizate sursele privitoare la temă. Așteptau doar binemeritata 
oportunitate; şi ea a venit. Cercetarea noastră a fost posibilă datorită 
finanțării unui proiect ştiinţific. Suportul financiar, altfel generos, a 
adus cu sine și condiționări, fireşti, impunând însă și termene, prea 
strânse în multe situaţii. Rareori ritmicitatea și șansa cercetării în arhive 
au mers în siajul angajamentelor și oportunităţilor de prezentare a 
rezultatelor de etapă. Mai mereu rămânea câte ceva nespus; întotdeauna 
textul sau comunicarea ne părea văduvită de informaţii descoperite, 
fatalmente, cu puțin timp înainte. Lucrarea vine acum să armonizeze 
constrângerile resimţite, precum și să dea coerență abordărilor propuse 
în tot acest interstițiu. Perioada de căutări febrile prin biblioteci, dar mai 
ales prin arhive şi diferite fonduri, împrăștiate în varii locuri din țară, 
prea multe pentru puterile și timpul avut la dispoziţie, deseori cu 
regulamente de funcționare extrem de restrictive, a coincis şi cu ela- 
borarea textului. La unele instituții publice nici nu am avut acces; este 
și cazul fondului Lecomte du Noiiy de la Universitatea de Arhitectură şi 
Urbanism „Ion Mincu”. Și nu este normal, credem noi, nici legal. 

Lucrarea nu ne aparține în întregime. Este rezultatul colaborării şi a 
sfaturilor primite de la numeroși prieteni, colegi ori profesori. Fără 
ajutorul lor, consistenţa textului, fie ea de limbaj sau informaţională, ar fi 
avut serios de suferit. Am începe multumind prietenilor Andi Mihalache 
și Mihai Chiper pentru discuţiile purtate, iată se împlinesc aproape 13 ani 
de când ne cunoaștem, cât și pentru „nemiloasele” intervenţii pe 
manuscris. De asemenea, profesorul Petronel Zahariuc şi-a exersat cu 
mult stil răbdarea, descifrând cuvintele păstrate în filele de arhivă și 
oferindu-ne totodată îndrumări bibliografice pliate fericit pe tematica 
cercetării noastre. O menţiune aparte se cuvine domnului Emanuel 
Bădescu de la Biblioteca Academiei Române, al cărui profesionalism și 
dăruire ne-au facilitat identificarea imagistică a unor vechi zidiri. 

Gratitudinea autorului se îndreaptă și către doamna Mihaela Răducă, 
mulțumindu-i pentru sfaturile şi corecturile semnalate. 

Dăm pagina, spunând atât: cartea de faţă nu își propune să 
vorbească doar despre călători, persoane şi obiecte. Paradoxal, la finalul 
voiajurilor, lumii româneşti îi era lansată o provocare: despărțirea de 
utopiile trecutului. A fost și darul oferit contemporanilor de câțiva 
pasionaţi, cu intenția ca aceştia să-și regăsească în mod credibil 
înaintaşii, lăsând, mai la o parte, nu într-un gest de desconsiderare, 
amintirile perpetuate din bătrâni. 

Mărturisindu-ne păsul, exprimându-ne poate insuficient recunoştinţa 
față de cei care ne-au dăruit cu generozitate sfaturi şi timp, să înceapă 
povestirea. di | 


Capitolul I 


DESPRE VECHIME ÎN LITERATURA DE CĂLĂTORIE. 
PRELIMINARII LA O ALTĂ LECTURĂ A RUINELOR 


Orizontul cunoașterii: între expertiza occidentală 
şi tatonările românești 


Știm astăzi că istoria nu s-a derulat după un scenariu ideal, în care 
binele şi adevărul au triumfat întotdeauna. Dimpotrivă, a lăsat în urma sa 
nu doar neîmpliniri, ci și amintirea unor nedreptăţi, măcinând traumatic 
comunităţi întregi de-a lungul mai multor generații. Or, asemenea expe- 
riențe nu au putut fi alungate din spaţiul public sau „uitate” voluntar, 
„retrase” din memoria socială. Curiozitatea noastră încearcă să discearnă 
modalitățile prin care ruinele și vechile zidiri au reuşit să contureze 
imagini veridice despre trecut, să redescopere autenticitatea istorică prin 
intermediul consemnărilor personale. După anul 1860, lumea românească 
nu mai avea nici o îndoială că pământul țării „este avut de antichităţile 
lumii romane, precum este avut de metale, de ape, de munţi, de codri, de 
tot ce poate face fericirea unui popor”!. Semnalările sporadice din prima 
parte a veacului, făcute, cu precădere de călătorii străini, precum şi de 
puţinii curioși localnici, induseseră așteptări optimiste în anumite cercuri, 
atât culturale, cât şi administrative. Cu asemenea premise, era nevoie de 
stabilirea unui proiect restitutiv național, menit a așeza artefactele în 
vitrinele muzeelor şi a le reda importanța în cuprinsul cărților şi gazetelor, 
cu tot ce fusese semnificativ în vremurile de odinioară. lar modelele nu 
lipseau. Ca în atâtea domenii, Apusul instituise canoane de abordare, după 
experienţe culturale premergătoare, mult mai bogate şi mai sistematice. 

Literatura de specialitate occidentală certifică trei momente 
principale, încurajatoare pentru inițierea descoperirilor. Primii care au 
vorbit despre ele au fost savanții, încă din veacul XVIII. Lor le-au urmat 


1 G. Missail, Datini sau moravuri naţionale, în „Athencul român”, nr. 4-5, 
septembrie-octombrie 1866, p. 99. 

literaţii, istoricii şi arheologii, promotori şi ai turismului literar”, pentru 
ca apoi pictorii să le fixeze în posteritate. lar impactul public a fost 
încurajator. Se năştea un fenomen social, întreținut de prestigiul scriito- 
rilor. Farmecul relatărilor îi convingea pe cititori să plece la drum, să 
meargă prin locurile descrise de un Walter Scott”, cel mai în vogă autor 
de literatură istorică a primei jumătăți de secol XIX. Turismul literar 
romantic devenea o practică formativă larg răspândită“. Poeţii reușiseră 
să îndrepte atenţia colectivă dinspre peisajul natural către un contrast, nu 
neapărat plăcut, moștenirea nefardată a trecutului. I-au reconfigurat pe 
acei „visitor”s book”, îndreptăţindu-i, prin experienţele trăite în preajma 
monumentelor, să-şi creioneze propriile păreri. Mai precis, le puneau la 
încercare ideile primite de-a gata. Astfel, se înfiripa credința că fiecare 
deal avea un tâlc, fiecare regiune putea fi atractivă”. Un soi de pedagogie 
a locului” era creditată pentru mai fiecare zonă, unde, cândva, se 
petrecuse sigur un fapt important. Era doar un prim pas în conturarea 
culturii istorice. Alături de informaţiile culese de aceștia, plasăm și 
rezultatele expedițiilor militare, ale căror rezultate puteau fi depistate mai 
ales în hărţi. În cazul Principatelor Române, scenariul s-a derulat în 
condiţii total diferite. Subiecţii analizei de faţă proveneau, cu MICI 
excepții, din marile familii boiereşti, spre deosebire de mediile occi- 
dentale, unde literatura de călătorie a fost popularizată, în bună măsură, 
de personaje de condiţie socială mediet. În lipsa specialiștilor invocaţi 
mai sus, cercetarea de faţă va urmări îndeaproape însemnările boierilor, 
ale studioşilor plecaţi cu burse în străinătate, creditând rostul perie- 
gezelor şi călătoriilor întreprinse de Cezar Bolliac, Dimitrie Papazoglu, 


„2 Vezi Literary Tourism. the Trossachs and Walter Scott, edited by Ian Brown, 
Glasgow, 2012. 
3 Nicola J. Watson, Holiday Excursions to Scott Country, în Travel Writing and 


Tourism in Britain and Ireland, edited by Benjamin Colbert, London, Palgrave 


MacMillan, 2012,p. 132-146. 

4 Harald Hendrix, From Early Modern to Romantic Literary Tourism: A 
Diachronical Perspective, în Literary Tourism and Nineteenth-Century Culture, edited 
by Nicola J. Watson, London, Palgrave MacMillan, 2009, p. 13. 

5 Vezi studiul Samanthei Matthews, Making Their Mark: Writing the Poet e 
Grave, în Literary Tourism and Nineteenth-Century Culture, p. 25-36. 

é Katie Gramich, Every Hill has Its History, Every Region Its Romance": 
Travellers? Constructions of Wales, 1844-1913, în Travel Writing and Tourism in 
Britain and Ireland, p. 141-163. 

7 Stephane Gerson, The Pride of Place: Local Memories & Political Culture in 
Nineteenth Century France, New York, Cornell University Press, 2003, p. 102-141. 

* Julian North, Literary Biography and the House of the Poet, în Literary Tourism 
and Nineteenth-Century Culture, p. 49. 


Despre vechime în literatura de călătorie 15 


Alexandru Pelimon, Grigore Musceleanu și Alexandru Odobescu după 
anul 1850. 

- Preumblările intelectualilor nu au recuperat doar date și nu au tuşat 
contururile vreunui monument din graba poștalionului. Marea lor majo- 
ritate au încercat să nu confunde utilitatea cu motivația incursiunilor prin 
istorie, atribuind fiecărui concept câte un sens. Zi după zi, voiaj după 
voiaj, au recuperat amintiri acolo unde ele fuseseră gonite cu bună 
intenție. Au reaprins interesul pentru trecut celor marcați de uitare. La 
întoarcerea din călătoriile de studiu, aduceau cu ei nu doar piese, ci şi un 
plan al viitoarelor cercetări. Le-au trecut în jurnalele personale, le-au 
împărtășit amicilor în corespondențe, pentru ca apoi să le publice în 
gazete. Stăm deoparte însă şi de perspectiva începutului de veac XX, care 
acredita convingerea că neîngrijirea monumentelor devenise o maladie 
cronică a societăţii „când s-a încheiat cu evlavia părinţilor noștri”. 

Ce impresii căutăm printre paginile voiajorilor? În ce măsură mărtu- 
riile de călătorie au căzut în ispita refacerii unor decoruri ideale din 
istorie, au perpetuat prejudecăţi ori au impus o nouă concepție asupra 
lumii? Și privind lucrurile din alt unghi, a fost călătoria un mijloc de 
educare, a contribuit la animarea și credibilizarea pedagogiei naţionale? 

Pentru unii, cum era A.D. Xenopol, o aşezare stârnea interes mai 
ales prin zidirile cu istorii de secole. În Suceava, istoricul găsea vechile 
monumente „parte păstrate încă, parte în ruină”!0, pe pereţii cărora îl mai 
putea distinge pe Ștefan cel Mare. Își nota dezamăgirile, ştiind că în 
Germania și Austria „ruinele sunt întreținute spre a înfrumuseța locurile 
și a păstra în mintea poporului amintirea timpului trecut” `. Pentru 
bucovineni, cetatea Sucevei era cel mai de preț vestigiu, dar, poate, şi cel 
mai puţin cercetat. Ambiţionându-se să o înconjoare la pas, A.D. Xenopol 
îşi dădea seama că nu îi putea determina cu precizie forma. Zidurile se 
terminau brusc, lăsându-i iluzia că putea urmări — printre dărâmături și 
iarba crescută pe movilele de pământ — posibilul contur al fortificaţiei. 
Întâlnirea istoricului cu istoria fusese dezamăgitoare. Exceptând resturile 
murale, nimic din ce putea atinge în interiorul fortificaţiei nu îi oferea 
argumente să se ancoreze veridic în vreun trecut, oricare ar fi fost acela. 

Mai curajos, N. lorga prefera o dată convențională, 1850, pentru a 
atribui valenţe istorice zidirilor. Orice construcție ridicată înainte de 


” Inscripţii din bisericile României, adunate, adnotate şi publicate de N. Iorga, 
fascicula I, Bucureşti, Institutul de Arte Grafice şi Editura „Minerva”, 1905, p. V. 
19 A.D. Xenopol, Amintiri de călătorie, laşi, Tipo-Litografia H. Goldner, 1901, p. 41. 
Ir: 
Ibidem. 


16 De la gustul pentru trecut la cercetarea istoriei 


respectivul an era un monument istoric!?. Şi avea argumente. Lumea 
românească negrăbindu-şi ritmurile până în prag de epocă modernă, abia 
administraţiile străine şi influențele lor culturale au adus priorități şi 
strategii patrimoniale diferite. În fond, monumentul istoric nu era doar 
construcția în sine. Specialistul nu avea nici o îndoială că valoarea unui 
vestigiu nu era dată exclusiv de respectiva zidire, ci de integrarea într-un 
peisaj public, înconjurată de o curte şi dependințe neseparate nici ele de 
vecinătăţile lor. | A | 

Ne propunem să înțelegem dacă și în cazul românesc, monu- 
mentelor li se poate atribui sintagma de gardieni ai timpului". Dacă 
rostul lor a fost doar de a sensibiliza un soi de experienţă a pierderilor!” 
ori au stârnit şi discuţii, implicări salvatoare. Pentru câţiva, supoziţia era 
doar un joc al imaginaţiei, fiind convinşi că țărâna și pietrele scormonite 
de mâna cercetătorului reînviau lumea de odinioară". Căci, cu toate 
vitregiile abătute asupra lor, ruinele au suspendat un timp, cel al 
originilor, posibil cel mai important, favorizându-se o succesiune de 
prezenturi care i-au urmat. Dar mai nimeni nu știa acel început. Mai toate 
relatările vorbeau pentru propria actualitate şi mai puţin pentru destinul 
zidirii. Fragmentul, degradat şi devastat cum era, părea totuși mai bun 
decât nimic. Impresia de haos, sugerată de un peisaj dominat de 
părăginire, putea fi, deopotrivă, o ancorare temeinică în feluriți timpi 
istorici, plecându-se de la un lucru palpabil, concret. Degradarea nu a fost 
culpa exclusivă a unui interstițiu. Indiferenţa s-a cronicizat din generație 
în generaţie. Privită astfel, povestea ruinelor nu mai oferea inevitabil o 
lectură unică a istoriei, una în nuanțe pesimiste. Dimpotrivă, putem 
încredința resturilor de piatră rolul perpetuării unor fapte istorice, atâtea 
cât au fost să fie. 

Ţinem seama de un amănunt evident. În spaţiul românesc, discursul 
a fost eminamente masculin. În Occident, scriitura de călătorie feminină 
a răzbit prin nume notorii, precum George Sand. Bibliografiile de dată 
mai recentă vorbesc de un corpus de peste două sute de texte redactate de 
aproape nouăzeci de scriitoare 4 Fără a greşi, apreciem că un atare număr 


(ZA Iorga, Ce este un monument istoric, Vălenii de Munte, Tipografia „Neamul 
românesc”, 1915, p. 12-13. 

ID Michel Makarius, Ruines. Représentations dans l'art de la Renaissance à nos 
jours, Paris, Flammarion, 2011, p. 9. 

14 Sophie Lacroix, Ruine, Paris, Editions de la Villete, 2008, p. 26-27. 

'5 Elena Didia Odorica Sevastos, Călătorii prin Țara Românească, laşi, Tipo- 
grafia Naţională, 1888, p. 154. | 

15 Bénédicte Monicat, Pour une bibliographie des récits de voyage au feminin, în 
„Romantisme”, nr. 77, 1992, p. 95-100, apud Friedrich Wolfzettel, Récit de voyage et 

e greu de propus pentru toate preocupările de profil româneşti din a doua 
parte a veacului XIX. 

Cercetarea noastră îşi propune să fixeze şi așteptările, limitele 
geografice, dar și de timp ale subiecților. Ce regiuni cu potenţial istoric 
interesau, care vremuri erau privilegiate? Pentru că orice călătorie rupea 
personajul de lumea lui și îl îndruma spre necunoscut, fie el spaţial ori 
temporal. Şi o primă reflecţie ţine de cât au fost de pregătiți moldovenii 
şi muntenii să testeze experiența voiajurilor. Contemporanii europeni se 
lăsau seduși de ceea ce istoriografia temei defineşte le Grand Tour”, 
incluzând destinaţii din mai multe țări. Se făceau planuri şi pentru 
aventuri în interiorul acelorași hotare, o practică ce continua un obicei din 
veacul XVIII'E. Irlandezii se mândreau cu ruine preistorice, combătând 
astfel nedreapta dependenţă de regatul britanic. De regulă, majoritatea 
drumeților erau atraşi de mirajul italian, după moda englezească!”, ori 
de țările germanice. Scandinavia, Europa Centrală, Rusia, chiar şi 
Spania atrăgeau călătorii relativ târziu, undeva în deceniul al treilea al 
veacului XIX. De altminteri, o cronologie a curiozităților s-a putut 
înfiripa din parcurgerea sutelor de texte din epocă. Și nu era literatură 
pură, nicidecum o dulce utopie. 

Stăm deoparte de exagerările turistului de ocazie, notate sub căldura 
condeiului, fără a le nega in corpore. Acestea erau combătute în presa 
europeană încă din secolul XVIII. Tindem, totuşi, să remarcăm o altă 
formă a fâscinaţiei, independentă de trăirile pelerinajului şi cu alt sens 
decât asumarea miracolului. Pentru că, în definitiv, stările emoţionale şi 
trăirile subiective încercate în fața vechilor monumente spuneau foarte 
mult în raport cu tăcerea celor atraşi, mai degrabă, doar de viața 
"trepidantă, mondenă şi frivolă a Bucureștiului””. Aceasta a fost să fie una 
dintre amprentele veacului XIX, mult mai emotiv decât precedentele. 


écriture feminine, în Frank Estelmann, Sarga Mousa, Friedrich Wolfzettel (dir.), 
Voyageuses européennes au KIK siècle. Identité, genres, codes, Paris, PUPS, 2014, p. 20. 

17 Francis Claudon definea Je Grand Tour „un séjour de vingt à trente mois environ, 
à travers tous les pays, ou presque, de l’Europe continentale” (vezi Francis Claudon, Le 
voyage romantique. Des itinéraires pour aujourd'hui, Paris, Philippe Lebaud, 1986, p. 10). 

'5 William H.A. Williams, The Irish Tour, 1800-50, în Travel Writing and Tourism 
in Britain and Ireland, p. 97. 

Vezi Jan Borm, The Attraction of England, or Albion under German Eyes, în 
Travel Writing and Tourism in Britain and Ireland, p. 85-96. 

20 Constantin Ardeleanu, Cuvânt înainte, în Maude Rea Parkinson, Douăzeci de 
ani în România 1989-1911, cuvânt înainte şi note de Constantin Ardeleanu, traducere 
din engleză de Constantin Ardeleanu şi Oana Celia Gheorghiu, Bucureşti, Editura 
Humanitas, 2014, p. 7. 

Privim cu atenţie şi la condiţiile de viață ale voiajorilor. Cei mai mulți o 
duceau modest. Unii, precum Chateaubriand, retras din considerente 
politice la Londra, vizitau sistematic monumentele, inserându-le în 
dialogurile purtate cu amicii despre Milton şi Shakespeare în tavernele 
din Chelsea. Byron, un privilegiat al destinului, savura istoria bucu- 
rându-se de prestigiul social şi traiul său confortabil. Trecutul era 
frecventat de pasionaţi, indiferent de statutul lor social. Sunt mici 
lămuriri introductive, fără a avea ambiția reevaluării unor contexte. ` 

Jurnalul de călătorie a fost mai mult decât descrierea unui traseu 
prin lume; el a fost și dovada apropierii nemediate de urmele unui trecut 
pe care voiajorul fusese tentat să-l considere mai curând imaginar. 
Astăzi, ne apare limpede că timpul și spaţiul nu s-au devoalat unitar. 
Suprapunerile temporare dezvoltau versiuni diferite despre același loc și 
înfățișau eroi într-un registru concurențial. E suficient să privim hărțile 
modernităţii pentru a sesiza că atractivitatea unor subiecte și teme a reușit 
să modeleze, în perioada călătoriilor, însăși „istoria oficială” a locurilor 
respective. 

Ştim că impresiile de călătorie având drept subiect Franța și-au 
câştigat vizibilitatea la începutul secolului XIX. Până atunci statele 
italiene, Elveţia, Olanda, Anglia și Spania fuseseră mai atractive?! Dar 
chiar şi aşa, o bibliografie a cărţilor referitoare la călătorii și geografia 
Franţei, apărute în limba franceză între 1789 și 1812, numără apro- 
ximativ șapte sute de titluri. O „indiferență” pe măsură unei mari 
culturi. Într-o primă formă, multe texte apăruseră în revista „La Decade 
philosophique, littéraire et politique””. Reportaje de călătorie erau 
găzduite și în „Nouveau Mercure”, bucurându-se de interes și de credi- 
bilitate. Impactul instituțional a fost pe măsură, reformele din educație 
inserând în cuprinsul programelor școlare informații aduse de explo- 
ratori. Cataloagele librăriilor includeau în fiecare ediție numeroase 
ghiduri de călătorie. Piața lucrărilor de geografie devenea profitabilă, iar 
popularizarea acestora de către scriitori prestigioși creştea interesul 
pentru asemenea subiecte. 


21 Voyager en France au temps du romantisme. Poétique, esthétique, ideologie, 
textes réunis et présentés par Alain Guyot et Chantal Massol, Grenoble, ELLUG, 2003, 
p. 37. 

"7 Ibidem, p. 43. 

3 Ibidem, p. 56. 

24 Gilles Bertrand, Le Grand Tour revisité. Pour une archéologie du tourisme: le 
voyage des français en Italie (milieux XVIII siècle — debut XIX" siècle), Rome, Ecole 
française de Rome, 2008, p. 40. 


Despre vechime în literatura de călătorie 19 


Goethe se folosea în peregrinările sale şi de un Atlas topografic al 
Germaniei publicat la Frankfurt în 1789. Lăuda strădaniile profesorului 
Lehné din Mainz, care întocmise, la final de secol XVIII, o hartă cu 
vechile, zidiri, în special fortificații şi cu amplasamentele punctelor de 
apărare”€. Moştenise un cult pentru tot ce însemna experienţa voiajului de 
la tatăl său, care adunase în biblioteca personală cele mai bune descrieri 
de călătorie”. Observase la părintele lui o concepție despre lume și viață 
mai liberală et mai elegantă decât obişnuitele impresii ale concetățenilor. 
Și, credea Goethe, fusese posibil în urma „rătăcirilor” prin lume. Era o 
tradiție de familie demult împământenită. Bunicul său avea „primele SC 
de călătorie, descrieri despre expediții pe mare şi descoperiri de țări” 
Pentru drumeții care poposeau în Mainz, harta profesorului Lehnd 
transforma misterul într-o peregrinare plăcută, într-un mod agreabil de 
petrecere a timpului. În spaţiul german existau câteva itinerarii deja 
clasice: valea Rinului, drumul de la castelul Souabe până la Bergstrasee, 
între Darmstadt şi Rin”. Rinul a atras nu doar prin peisajele pitoreşti, ci 
şi prin clădirile şi vestigiile istorice vizibile pe ambele maluri. Cântat de 
poeţi, generator de legende, povestit de literați, Rinul a exercitat o 
atracţie în imaginarul lumii moderne“. Însemnările de călătorie au 
surprins nostalgia, dar şi indignarea voiajorului în faţa distrugerilor 
monumentelor reprezentative. Curiozitatea asociată discursului moral și 
educativ nu mai putea fi damnată, era derobată de păcatele perturbării 
unei lumi tihnite, obişnuită să trăiască în marginile sale fireşti. Imaginile 
îi provocau pe acei oameni dispuși să asculte, seduși de mirajul expe- 
riențelor inedite. 

Marele avans al literaturii de călătorie nu putea să nu provoace 
istoriografia și acribia ştiinţifică, racordate oarecum la experiențele şi 
mărturiile călătorilor. Pentru noi este important să urmărim dacă au 
stimulat curiozităţi, dacă au exersat un tip de erudiție pedagogică şi 
socială, dacă au susținut politici instituţionale privind protejarea 


*5 Johann Wolfgang Goethe, Opere alese, volumul 15, Scrieri autobiografice III, 
traducere din limba germană de Mihai Isbăşescu, completări şi revizie generală 
George Guţu, postfață de Benedikt Jessing și George Guţu, Bucureşti, Editura RAO, 
2009, p. 7. 

26 „Ibidem, p. 337. 

7" Idem, Din viața mea. Poezie şi adevăr, vol. |, traducere şi studiu introductiv de 
Tudor Vianu, București, Editura pentru Literatură şi Artă, 1955, p. 68. 
a „ Ibidem, p. 79. 
” Francis Claudon, op. cit., p. 24. 

3 Le Rhin romantique, textes de Annelise Klücks, traduction de Monique Picard, 

Genève, Editions Minerva, 1984, p. 3. 

patrimoniului. În Anglia şi Franța mijlocului de veac XVIII, lucrurile 
deveneau evidente în această direcţie, susținute mai ales de amatorii de 
peisaje şi de arhitectură gotică”! 

O astfel de investigaţie vizează impunerea descrierilor de călătorie 
drept o categorie + de analiză în istoriografia românească, recunoscându-i o 
polisemie aparte*?. Invocăm în argumentația de față comportamentele 
călătorilor, cunoștințele lor despre trecut, raționamentele și sugestiile 
pentru salvarea bunului public. Ni se pare esenţial ce au crezut ei nimerit 
să relateze despre ruina unei cetăţi, despre bisericile aflate în paragină, 
despre vechile conace boierești degradate, despre manuscrisele și cărțile 
vechi uitate în lăzi prăfuite, despre hazardul descoperirilor arheologice. 
Simţul artistic, iluzia căutării adevărului istoric și pledoariile insistente 
pentru salvarea de la pierzanie a vestigiilor, făceau din voiajor o sursă 
mobilă extrem de cultivată, un difuzor inedit al percepțiilor asupra trecu- 
tului. Era parcursul, uneori insesizabil, al trecerii pietrei de la statutul de 
simplu obiectiv turistic la acela de loc al memoriei. Literatura autobio- 
grafică punea la lucru atât perspectiva istorică, cât şi cunoştinţele din 
domeniul artei, literaturii şi arhitecturii. 

Deopotrivă, suntem preocupaţi să înțelegem cum vechile zidiri au 
fost redescoperite în societatea românească modernă, subliniind modali- 
tatea prin care şi-au câştigat statutul de canon cultural, dar și de sursă 
istorică credibilă. Ştim că, începând din prima jumătate a secolului XIX, 
notele de călătorie au semnalat pentru prima oară existența numeroaselor 
ruine, conturând o hartă a patrimoniului cultural. Astfel, au apărut 
preocupările lui Cezar Bolliac sau Dimitrie Papazoglu, derulate pe 
parcursul câtorva decenii. În Bucovina, arheologii puteau consulta, la 
finele veacului XIX, Charta arheologică a Bucovinei, realizată de 
Dionisie O. Olinescu. Fără a fi zonă bogată în vestigii arheologice, 
provincia își devoala, prin scoaterea la suprafaţă a diferitelor piese, nu doar 
o istorie, ci mai multe trecuturi. Ruinele indicate de Dionisie O. Olinescu 
nu era puţine, asociindu-le scurte informații și mici descrieri. Pe listă mai 
erau şi zidiri dispărute între timp, de pildă mănăstirea dominicanilor, care 
rezistase până prin 1867. Altele, constata Dionisie O. Olinescu, nu fuseseră 
niciodată cercetate. În bună măsură, numele invocate s-au implicat în 


31! Françoise Sylvos, L'éducation par les ruines dans Sylvie de Gerard Nerval, în 
La mémoire en ruines. Le modele archéologique dans l'imaginaire moderne et 
contemporain, études rassemblées par Valcrie-Angclique Deshoulieres et Pascal Vacher, 
Presses Universitaires Blaise Pascal, 2000. 

32 pentru o analiză conceptuală ce depăşeşte cadrul strict istoriografic, vezi 
Sophie Lacroix, op. cit., p. 8-9. 

pregătirea celor dintâi planşe cu rezonanță istorică, pentru ca travaliul 
științific al lui Dionisie O. Olinescu să confirme rostul hărților în 
reînțelegerea faptelor înaintaşilor. 

Ne interesează să urmărim şi construcția naraţiunilor, plecând de la 
poveştile şi memoria populară a localnicilor, care au antrenat inter- 
pretarea și inserarea lor într-un nou discurs al cunoaşterii. Avem în 
vedere călătorii capabili să discearnă între faptul istoric şi legendă, între 
strategiile lor argumentative, identificând personajele unor călătorii 
ficționale în geografii imaginare. Îi adăugăm pe acei voiajori care s-au 
detașat conștient de propriul prezent pentru a se familiariza cu ceea ce 
fusese odinioară; atenți la monumente, la peisaje şi oameni, articulau un 
discurs, ferit, pe cât posibil, de clișee. Sunt cei care au rezistat tentaţiei de 

înfrumuseța o împrejurare. Pe mulți dintre aceștia, convingerile 
dobândite de-a lungul obositoarelor drumuri nu i-au reconciliat cu 
propria istorie. Nu în ultimul rând, considerăm că, dincolo de virtuțile 
stilistice, literatura de călătorie a avut și o funcție normativă, stând la 
baza articulării legislaţiei patrimoniale, cu precădere în ultimele decenii 
ale veacului XIX. 


Când pasiunea devine argument 


Utilitatea intelectuală a voiajului a fost subliniată de Boucher de la 
Richarderie încă din 1806. Prin apelul la memorie, călătorul se reîntorcea 
în timp, prin intermediul voiajului străbătea un spaţiu. Călătoria se înscria 
în rândul practicilor educaţionale agreate de nobilimea europeană încă 
din secolul XVIII. În cazul de față, ne ocupăm de consemnarea faptelor 
situate dincolo de emoţii și sentimente, dându- le „credit pentru a fi 
utilizate drept surse istoriografice. Daniel Roche? califica discursul 
voiajorului drept o mărturie veridică prin care înțelegem evoluția ideilor 
și a ideologiilor, a lumii şi moravurilor ei. Așa s-au înfiripat proiectele 
extravagante ale lui Abel Hugo sau ale baronului Tayler”. Trecutul ȘI 
patrimoniul său istoric se înfățişau modernităţii în tuşe pitoreşti, cadrate 
de sensibilităţile romantismului; fără însă a le altera decisiv credibilitatea. 

Având. această perspectivă, încercăm să înțelegem ce tipuri de 
monumente şi artefacte au stârnit curiozitate, cine dintre memorialiști le-a 
semnalat și cum le-au dat un sens. Într-o scrisoare către N. Bassarabescu, 
datată 1 septembrie 1883, Dimitrie Papazoglu arăta că fusese interesat de 


3 Daniel Roche, Humeurs vagabondes. De la circulation des hommes et de 
l'utilité des voyages, Paris, Fayard, 2003. 
34 Voyager en France au temps du romantisme..., p. 14. 

monumentele istorice cu inscripții şi nu orice alte mărunţişuri””. Nu că ar 
fi desconsiderat alte tipuri de vestigii istorice. Doar că își stabilea 
priorităţile, conştient de problemele interminabile semnalate pe întreaga 
întindere a țării. Prefera să-și concentreze eforturile în salvarea 
artefactelor mari, provenite din perioadele despre care avea impresia unei 
cunoaşteri mai bune. Nu avea îndoieli că obiectele mici, cum ar fi 
bijuteriile, erau căutate şi duse peste graniță. Autorităţile erau complet 
neputincioase în fața contrabandei, iar instituirea unui control părea 
sortită eşecului. Reîmprietenirea cu trecutul depindea și de condiţionări 
independente de voinţa unor colecționari pasionați. 

Odată cu redescoperirea ruinelor pe parcursul secolului XIX, o parte 
a intelectualității române propunea reevaluarea istoriei. Posteritatea 
marilor conducători nu se mai legitima doar din corpul textelor păstrate. 
Nu mai era convingătoare şi suficientă doar pe baza relatărilor scrise, a 
documentelor emise de cancelariile domneşti. Începeau a fi căutate 
urmele, dovezile materiale, potrivit unei noi concepții istorice. Astfel, 
stâlpii şi resturile de pod de pe Dunăre probau că pe acolo trecuse, 
cândva, marele împărat Traian; Ștefan cel Mare era asociat necondiţionat 
ruinelor cetăților Neamţ și Suceava. Umbra lui Mircea cel Bătrân atrăgea 
vizitatorii la Cozia, aşa cum Călugărenii erau prezentați drept locul marii 
victorii repurtate de Mihai Viteazul împotriva turcilor. Piatra şi lemnul își 
depășeau condiţia de simple. materiale. Capacităţii de sugestionare 
începea să i se suprapună un nivel epistemologic inedit. Aşa au apărut 
promenadele arheologice“, ale căror trasee și destinaţii erau fixate în 
funcţie de reperele istorice știute. 


Ipoteză de lucru 


Pe parcursul secolului XIX, cultura voiajului şi-a câştigat legiti- 
mitatea, ilustrată fiind şi în acceptarea conceptului de literatură de 
călătorie; un gen nebănuit de prodigios, maturizat simultan cu proli- 
ferarea ghidurilor de specialitate. Emoţia şi mirarea se regăseau alături 
de informaţia statistică și recomandarea unor conduite și practici. Notele 
de călătorie propuneau judecăţi, gusturi, ierarhii ale curiozităților, în 
vreme ce ghidurile erau impersonale, recomandând locaţii și trasee. Erau 
două viziuni care s-au legitimat reciproc, generând profile antropologice 


35 BAR, Manuscrise, scrisoarea lui Dimitrie Papazoglu către N. Bassarabescu din 
1 septembrie 1883, f. nenum. 

3 Christine Peltre, Retour en Arcadie. Le voyage des artistes français en Grece au 
XIX siècle, Paris, Klincksieck, 1997, p. 179. 

ale voiajorilor. Au cultivat o utopie: curiozitatea naivă devenea un pretext 
al cunoaşterii verificate, omologate academic. 

Prin urmare, conceptul devenise un product literar care pretindea 
știinţificitate şi obiectivitate, fapt demonstrat și de Sharif Gemie”. Se 
constituise deja o tradiţie, se publicaseră numeroase ghiduri, dicţionare 
geografice şi impresii de călătorie. Mediatizarea era asigurată şi de 
serialele publicate în gazete și reviste savante, precum „Journal encyclo- 
pedique”, „L'Esprit des journaux”, „Mercure de France”, „L'Année 
littéraire”, „Journal des savants”. În 1732 conceptul voiaj îşi marca deja 
aria semantică, fiind trecut într-un dicționar”. În 1743 Thomas Nugent 
publica The Grand Tour”, propunând o altă dimensionare spațială. La 
finele veacului XVIII, făceau carieră Guide des voyageurs en Europe de 
Heinrich Ottokar Reichard și Observations générales et pratiques sur les 
voyages scrisă de contele Léopold Berchtold. În spațiul german, Gottlieb 
Heinrich Stuck publica la Halle, între 1784 și 1787, o bibliografie a 
cărților de călătorie. Deja la acea vreme se resimțea utilitatea siste- 
matizării scrierilor de acest gen. Și nu a fost un demers izolat. Una dintre 
cele mai importante colecţii a fost concepută de Boucher de la 
Richarderie, Bibliothèque universelle des voyages, ou Notice complete et 
raisonnée de tous les Voyages anciens et modernes..., în numai puţin de 
șase volume căutate de cititori între 1806 şi 1812. În 1814, John Pinkerton 
publica la Londra, în 17 volume, Catalogue of Books of Voyages and 
Travels. În prima jumătate a secolului XIX, îl mai amintim pe J.B.J. de 
Chantal, cu a sa Vies et aventures remarquables des plus célèbres 
voyageurs modernes, apărută în 1836. În zeci de biblioteci private, cărțile 
de călătorie constituiau grupaje notabile“. Bunăoară, John Murray, Karl 
Baedeker, Adolphe Joanne’ şi-au câştigat faima, în preajma anilor 1840, 
ca autori de ghiduri. 

Menirea acestora trecea de orice tentaţie a statisticii seci. Ele 
orientau călătorii spre locurile celebre, încărcate cu semnificaţii istorice, 


37 Sharif Gemie, Une lecture du Voyages dans le Finistère de Jacques Cambry 
(1794), în Nicolas Bourguinat et Sylvain Venayre (dirigé par), Voyager en Europe, de 
Humboldt A Stendhal. Contraintes nationales et tentations cosmopolites 1790-1540, 
Paris, Nouveau Monde, 2007. 

38 Gilles Bertrand, op. cit., p. 32. 

” Francis Claudon, op. cit., p. 11. 

V „Gilles Bertrand, op. cit., p. 66. 

TT Ariane Devanthery, Du savoir spécialisé au savoir vulgarise. Réflexion autour de 
la naissance des guides de voyage „modernes", în Gilles Bertrand et Alain Guyot (dir), 
Des „passeurs” entre science, histoire et litărarure. Contribution à l'étude de la 
construction des savoirs (1750-1840), Grenoble, ELILUG, 2011, p. 113. 

dar îi şi provocau să descopere teritorii necunoscute, integrându-le într-o 
geografie a cunoașterii deplin susţinute de spiritul științific. Devoalau nu 
doar interesul extraordinar pentru călătorii, ci şi sentimentul voiajorilor 
că periplul se desfășura într-o lume pe cale de dispariţie. Rolul pe care: 
şi-l asumau era de a conserva cât mai bine nu doar memoria acelor locuri, 
ci şi de a retrezi interesul față de edificiile lăsate în uitare. Planurile şi 
gusturile personale se reinventau în responsabilități comunitare. 

Despre ruine şi paradoxul fragmentarității au scris, printre alții, 
Schlegel, Novalis şi Schelling. Hölderlin argumenta, într-un text 
programatic din 1796, că „istoria interesează și în măsura în care pune în 
valoare frumosul”. Hegel, în sinteza despre filozofia istoriei, nu asimila 
ruina atitudinii deplorabile, nu dramatiza soarta lumii. Găsea firească o 
atare realitate, admițând că ruina putea fi înțeleasă și ca unul dintre 
preţurile progresului omenirii. Era printre puţinii care s-au distanțat de 
teoria fatalităţii. Walter Scott şi-a transferat din celebritatea şi credi- 
bilitatea personală în promovarea descrierilor de călătorie în Provincial 
Antiquities of Scotland. Notele de călătorie creau interes în jurul acelor 
zone, le aduceau prestigiu, transformându-le în locuri ale memoriei. Ne 
referim aici la acea formă de arhivare mentală veridică a trecutului și nu la 
imaginarea lui. O astfel de analiză a fost întreprinsă de Stephane Gerson'?. 

În cultura românească, descrierile de călătorie și-au găsit loc pe 
agenda publică destul de târziu, după 1860. Erau răspândite în lume prin 
mici broşuri şi articole de presă. Pilda lui Dinicu Golescu nu a fost 
îmbrăţişată de către contemporani. Impresiile dobândite prin voiajurile pe 
continentul european ale lui Ion Codru Drăguşanu erau tipărite, într-o 
primă ediţie la Sibiu, în 1865, apoi abia în 1910%. Multe însemnări sunt 
şi astăzi în manuscris; pentru a vorbi doar despre cele care avem habar. 


Perspectivă metodologică 


Ruinele, muzeele, catedralele și colecţiile particulare au presupus: 
modele noi de scriere a istoriei. Ceea ce, aparent, părea doar o restituire 
istoriografică, a vizat varii domenii academice și a testat profund sensi- 
bilităţi colective. Roland Mortier““ explica o mutație ideologică survenită 
pe parcursul secolelor XVI-XVIII. Filosofia creştină medievală nu 


“2 Stephane Gerson, op. cit. 

8 Vezi I. Codru Drăgușanu, Peregrinul transilvan (1835-1844), ediţie îngrijită de 
Şerban Cioculescu, București, Editura Cugetarea — Georgescu Delafras, 1942. 

+ Roland Mortier, La poétique des ruines en France. Ses origines, ses variations 
de la Renaissance à Victor Hugo, Genève, Librairie Droz, 1974. 

acceptase termenul de ruină. O biserică părăginită reprezenta un sanctuar 
profanat, era imaginea pedepsei divine. Ruinele erau antiteza Crucii. 
Pictura şi poezia le-au conservat memoria într-un climat intelectual, 
catalogat de Volney drept tiranic, mistificator şi bigot. Cartea lui 
Volney“, publicată la Geneva în 1791, asocia ideea decadenței, a 
pierderii idealului civic cu aceea a controlului și influențelor exercitate de 
doctrinele religioase. O relaţie restrictivă care nu-i recunoștea ruinei nici 
o valoare pozitivă. Perspectiva lui Volney, nesperat de tranșantă pentru 
mentalitățile acelor timpuri, a dezinhibat recuperarea iștoriei. A fost un 
moment de cotitură, pledând pentru discutarea firescului în istorie. 
Poveştile despre trecut începeau să se regăsească în diferite versiuni. 

In demersul nostru ne vom folosi în primul rând de perspectiva şi ima- 
ginația literară ca modalităţi de reprezentare a istoriei. Marta Caraion" 
consideră că intelectualii din secolul XIX nu au descoperit locuri noi, ci 
le-au reinventat, într-un gest de disociere față de viziunea lumii 
medievale asupra trecutului. Și Jean-Michel Leniaud"” este de părere că 
epoca modernă nu a plăsmuit călătoria, dar a popularizat-o fără precedent 
în scrierile romanticilor, mai ales prin călătoria culturală. În aceeaşi 
proiecţie restitutivă, semnalăm contribuţiile lui Anne-Gaălle Weber“, 
George G. Dekker’ ori Philippe Antoine”, Printre studiile de caz care ne 
servesc drept etalon, amintim reflecţiile asupra scrisorilor de pe Rin ale 
lui Victor Hugo? 1 Într-o epocă bulversată de resentimente identitare, 
epistolele lui Victor Hugo au insuflat o altă stare de spirit, i-au regăsit pe 
francezi și germani dincolo de orice adversităţi. Literatul a avut capaci- 
tatea de a aprecia şi admira castelele și catedralele ridicate pe ambele 
maluri ale fluviului. Și Alexandru Dumas scrisese despre peregrinarea pe 


4 Volney, Les ruines, ou méditation sur les révolutions des empires, Geneva, 
1791. 

* Marta Caraion, Objets de voyage, objets de mémoire, în Sarga Moussa et 
Sylvain Venayre (sous la direction), Le voyage et la mémoire au XIX" siècle, Paris, 
Creaphis Éditions, 2011. 

*7 Jean-Michel Leniaud, Les archipels du passé. Le patrimoine et son histoire, 
Paris, Fayard, 2002. 

48 Anne-Gaëlle Weber, A beau mentir qui vient de loin. Savants, voyageurs et 
romanciers au XIX" siècle, Paris, Honoré Champion, 2004. 

* George G. Dekker, The Fictions of Romantic Tourism. Radcliffe, Scott, and 
Mary Shelley, Stanford, Stanford University Press, 2005. i 

*% Philippe Antoine, Quand le voyage devient promenade. Écriture du voyage au 
temps du romantisme, PU Paris-Sorbonne, 2011. 

5L Victor Hugo, Rinul. Scrisori către un prieten, ediţie îngrijită de Valentin Lipatti, 
traducere de Simona Bleahu, București, Editura Sport-Turism, 1983. 

Rhin’, fără a avea printre cititori creditul confratelui său. Modelul 
hugolian a conferit misivelor de călătorie atributul de izvor literar-istoric: 
arăta intenţia semnatarilor de a vorbi cu bună credință despre lumea prin 
care trecuseră, fără a modifica sau falsifica realitatea, ori de a povesti 
despre întâmplări traumatice cu înțelepciune și nu cu patimă. Aceasta era Şi 
credinţa lui Chateaubriand, care definea călătorul drept o specie de istoric. 
Cel de-al doilea palier interpretativ se revendică dinspre perspectiva 
istorică. O primă sugestie ne-a fost dată de lucrările lui E. Pommier”, 
Marta Carton" și Gilles Bertrand”. Alături de documentul, literatura de 
călătorie nu a desconsiderat documentul de piatră şi artefactele desco- 
perite de arheologi. Șantierele de la Herculanum, Pompei, Paestum şi 
Veleia au condus la schimbarea paradigmei asupra voiajului. Au 
transferat o cotă importantă a mizelor deplasărilor dinspre interese de 
afaceri şi loisir spre curiozitates%. Periodicele au jucat un rol fundamental 
în cunoașterea vechilor zidiri, conferindu-le o vizibilitate decisivă în 
impunerea lor drept subiecte de primă importanţă în mediile academice, 
în strategiile de putere și în sfera publică. După 1833, în „Magasin 
pittoresque” apăreau calupuri despre civilizația greacă. „L”Illustration”, 
al cărei prim număr ieşea în 1843, susținea și ea investigațiile geografice. 
În 1844, apărea în Franța „Revue archéologique”, dedicându-și unele 
numere descoperirilor de mai peste tot din lume. Tot în acelaşi an şi tot în 
Franța, erau fondate „Annales archâologiques”*. „Tour de Monde” din anii 
1860 sprijinea, la rându-i, anchetele documentare întreprinse de voiajori. 
Unul dintre dezideratele noastre este să explicăm cum au definit 
călătorii conștiința istorică, modul în care au transpus-o într-o legitimare 
identitară. Ştim că, la finele secolului XVIII, apărea în Occident ceea ce 
Chantal Massol definea drept voiajul patriotic”. Ne interesează, în 


52 C.W. Thompson, French Romantic Travel. Chateaubriand to Nerval, Oxford, 
Oxford University Press, 2012, p. 140-143. 

5 E. Pommier, Winckelmann, inventeur de l'histoire de l’art, Paris, Gallimard, 2003. 

$ Marta Caraion, Pour fixer la trace. Photographie, littérature et voyage au 
milieu du XIX siècle, Geneve, Droz, 2002. 

55 Gilles Bertrand, Voyage en Italie et expérience de la mémoire. Les français face 
aux decouvertes archéologique 1750-1815, în Sarga Moussa et Sylvain Venayre (sous 
la direction), op. cit. 

5 Vezi Eve Gran-Aymerich, Les chercheurs de passé 1798-1945. Aux sources de 
l'archéologie, preface de Jean Leclant, avant-propos de André Laronde, Paris, CNRS 
Editions, 2007. 

57 Christine Peltre, op. cit., p. 169 şi 252. 

58 Chantal Massol, Conclusion, în Voyager en France au temps du romantisme..., 
p. 389. 

special, cuplarea temei voiajului la ideea de patrimoniu. Două concepții 
făceau carieră în epoca romantică: istoricitatea patrimoniului versus 
viziunea analitică.  Literaţii militau pentru popularizarea obiectelor, 
pentru conservarea lor in situ. Erudiţii propovăduiau analiza rațională a 
artefactelor, dorind instaurarea unui control epistemologic asupra trecu- 
tului; puneau în scenă o conştiinţă istorică, pretinzând că salvau un 
patrimoniu, altminteri, pierdut etc. Interesant de surprins în spaţiul 
românesc sunt manifestările a ceea ce specialiștii numesc credință 
patr imonială. În complementaritatea acestui concept, perspectiva istorică 
i-a recuperat pe colecționari și anticari, a explicat politicile şi strategiile 
muzeale, a vorbit despre ruine şi, implicit, despre restaurări. Dintre autorii 
reprezentativi care au tratat despre colecționari d anticari, îi amintim pe 
Krzysztof Pomian*”, Annie-France Lauer. ori Antoine Schnapper"! 
Pentru muzee se kä Dominique Poulot®? şi Dominique Pety®. De 
ajutor în teoretizarea conceptului de patrimoniu este analiza lui Andre 
Chastel“, iar în cazul tematizării ruinelor, unul dintre pionerii dome- 
niului este Roland Motte". Dintre -ultimele contribuţii remarcabile 
merită amintită cea a lui Sophie Lacroix", care atribuie vechilor zidiri 
capacitatea de a propune un discurs dezgolit de festivism şi ipocrizie. 

O altă direcție de analiză utilă pentru noi este perspectiva antro- 
pologică; ea interpretează călătoria drept un exerciţiu al memoriei si face 
distincția esenţială între timpul rememorat şi momentul enunţului. Pentru 
a fi mai precişi, credem că, în cazul unor vestigii, mărturiile creditează 
mai mulți timpi şi evenimente. Notele de călătorie redescoperă memorii 


” Krzyszíof Pomian, Collectionneurs, amateurs et curieux. Paris-Venise: 
AVI -XVIT siècle, Paris, Gallimard, 1987. 

% Annie-France Laurens, Krzysztof Pomian (dir.), L 'Anticomanie. La collection 
d'antiquites aux 18 et 19 siècles, Paris, Editions de (Ecole des Hautes Etudes en 
Sciences Sociales, 1992. 

*! Antoine Schnapper, Collections et collectiormeurs dans la France du XVII siècle, 
2 vol., Paris, Flammarion, 1988-1994. 

3 Dominique Poulot, Musée, nation, patrimoine 1789-1815, Paris, Gallimard, 
1997; idem, Une histoire des musées de France, XVIII-XX" siècle, Paris, Découverte, 
2005; idem, Une histoire du patrimoine en Occident, XVIIT-XXT siècle. Du monument 
aux valeurs, Paris, Presses Universitaires de France, 2006. 

3 Dominique Pety, Poétique de la collection au XIX siècle. Du document de 
l'historien au bibelot de I'esthete, Paris, Presses Universitaires de Paris Ouest, 2010. 

& Andre Chastel, La notion de patrimoine, în Pierre Nora (dir.), Les lieux de 
mémoire, t. 1, Paris, Gallimard, 1997. 

6 Roland Mortier, op. cit. 

“ Sophie Lacroix, Ce que nous disent les ruines. La fonction critiques des ruines, 
Paris, L'Harmattan, 2007. 

colective, semnalează conştiinţe identitare naţionale, etnice sau reli- 
gioase. Din perspectiva lui Krzysztof Pomian 1 care a subliniat dife- 
rențele dintre antichităţile clasice şi cele etnice, apoi naţionale, analiza nu 
poate fi rezumată doar la succesul descrierilor de călătorie în secolul XIX, 
etichetate uneori drept imagini exotice sau în fascinantul concept 
imperial. Dincolo de tentaţia frumosului şi a ineditului, restituirea istorio- 
grafică trebuie focalizată pe discursul civilizator al observaţiilor realizate. 
Combătând degradarea, voiajorul intenţiona să ofere o pildă, lupta pentru 
o cauză. Avem în vedere faptul că practica voiajului a mizat enorm pe 
valorile intelectuale. Călătorul reflectează, cum ar spune Paul Ricoeur, 
asupra justei memorii, încercând să tempereze, să calibreze acea memorie 
emotivă, aşa cum J.F. La Harpe stabilea, în 1825, o legătură între 
impresie şi memorie. E bine de inventariat cum faptele cotidiene și 
întâmplările neînsemnate erau conservate în scris şi ulterior arhivate. 

Perspectiva geografică oferă nu doar o cartografiere mentală, ea 
aşază istoria pe o hartă epistemologică inedită. În această cheie, călătoria 
nu este doar o sursă de repere sau un pretext pentru valorificarea unor 
ambiții didactice” ; ; devine o geografie a spiritului, aşa cum demonstrează 
Daniel Roche”. înainte de iniţiativele istoricilor, mărturiile de călătorie 
au fost produse, precumpănitor, de către botanişti şi geografi. Lor le-au 
urmat mineralogii. Sunt cei care s-au folosit cei dintâi de jurnalele de 
călătorie în practica științifică. Au trecut de la starea pur emotivă, de la 
trăirea intensă, la consemnarea riguroasă a faptelor. Au înțeles că jurnalul 
putea fi mai mult decât o înșiruire de însemnări personale, de judecăţi ale 
gusturilor. 

La final de veac XVIII, conceptul de geografie istorică apărea 
frecvent în scrieri. Doar că frontierele geografice nu contau prea mult în 
cultivarea miturilor şi spaţiilor istorice patronate de eroi. Harta și apoi 
atlasul au reprezentat un al treilea nivel al cunoaşterii, mai sigur, mai 
precis decât descrierea literară și compoziţia artistică — desenele ori 
picturile. Toate acestea au concurat pentru recunoașterea utilității 
științifice a călătoriilor. Surprinzător şi îmbucurător totodată, intenţii 
topografice aflăm și în consemnările călătorilor mai puţini cunoscuți. 
Despre Cezar Bolliac, A. Treboniu Laurian și Dimitrie Papazoglu mai 


“ Krzysztof Pomian, Les deux pôles de la curiosité antiquaire, în Annie-France 
Laurens, Krzysztof Pomian (dir.), L 'Anticomanie... 

“ O astfel de proiecţie este sesizabilă la Marin Popescu-Spineni, România în 
izvoare geografice şi cartografice. Din antichitate până în pragul veacului nostru, 
Bucureşti, Editura Științifică şi Enciclopedică, 1978. 

“ Daniel Roche, op. cit. 

știm câte ceva datorită implicării lor în diverse proiecte cu rezonanță. i 
fost însă şi alți „indiscreți”, ale căror păreri le aflăm astăzi cu şansă, î 
cărțuliile necitite mai de nimeni ori în vreun pachet arhivat, GN 
doar prin cota trecută în cazare. V.I. Palade, directorul „Dreptăţii”, 
traversa ţinutul Sucevei în zilele de 17-18 august 1871”. Seria 
consemnărilor era deschisă cu poziția topografică, cu sugestii orientative 
pe teren. Reperele de forță erau bisericile şi mănăstirile bucovinene. În 
câteva pagini erau riguros prezentate știri inedite pentru majoritatea 
românilor, într-o manieră mai convingătoare decât manualele de istorie și 
geografie. 

Nu în ultimul rând, perspectiva artistică restituie trecutul în imagini, 
dând sens unor vestigii pe care cuvântul scris nu le-a surprins. incepând 
din a doua jumătate a secolului XVIII, desenatorii, pictorii şi gravorii 
și-au asociat lucrările cu cercetările arheologice și cu ghidurile de voiaj, 
unindu-se în proiecte comune. Și ei au contribuit la schimbarea radicală 
de la finele veacului, XVII, când gustul pentru arhitectura gotică sau 
spațiul nord european’ | câştiga competiția cu antichitatea greco-romană”. 
Acest lucru se vede şi în felul în care au evoluat curiozitățile artiştilor. 
De pildă, pictorii francezi, după consistente acumulări în interstițiul 
1750-1800, au început să ignore spațiul elen”, reorientându-se către alte 
vestigii și reprezentări din trecut. Peisajele istorice ale Greciei frapaseră 
audiența Saloanelor în ultimul sfert de veac XVIII. Inevitabil, subiectul 
și-a pierdut din puterea de atracţie”!, determinând o reorientare către 
Orient. Acest fapt nu a însemnat, implicit. abandonarea tărâmurilor elene 
ȘI italiene. Gilles Bertrand vorbea de „șocul italian” al călătorilor, teorie 
susținută şi de alţi autori”; era produs de operele renascentiste, la fel cum 
Grecia medievală menținea interesul pentru zona mediteraneană '€. Mulţi 
dintre francezi au căutat reîntoarcerea în timp, debusolaţi de intempestiva 
transformare a Parisului, devenit noul centru monden al Europei. Privirea 
romantică asupra istoriei suferea în fața ambiţioaselor planuri de 
urbanizare. 

Așa a apărut vocaţia peisagistică, inserând siluetele vechilor zidiri în 
decorul contemporan. Pitorescul și exotismul includeau tema istorică. 


" VI. Palade, O escursiune la Suceava. 17-18 angut 1871, laşi, Tipografia 
D. Gheorghiu, f.a. 
"I Gilles Bertrand, Le Grand Tour revisité... D.D. 
7? Michel Makarius, op. cit., p. 153. 
” Christine Peltre, op. cit., p. 33. 
74 Gilles Bertrand, Le Gränd Tour revisité... p. 6. 
75 Christine Peltre, op. cit., p. 150. 
7% Ibidem, p. 102. 

Însă nu puţini dintre artiştii ajunși pe tărâm grec şi-au asociat numele cu 
scandaloase traficuri de antichități. Grecia devenise interesantă pentru 
preluarea acelor valori şi includerea lor în diversele colecții muzeale și 
personale. Evaluările erau mai degrabă materiale, financiare şi mai puțin 
artistico-istorice. A fost poate epoca celei mai grave vandalizări a 
patrimoniului elen. 

În concluzie, ne interesează modalităţile prin care ruinele ajung în 
prim-plan, devin subiectul principal al tablourilor, reuşind să organizeze 
spaţiul pictural şi să ordoneze o viziune asupra lumii. Faptul este 
explicabil: atunci când cenzura textelor inhiba cercetarea, litografiile şi 
mulajele puteau oferi o imagine alternativă, sculptorii şi pictorii 
demonstrând, înaintea istoricilor, că și arta putea evoca o frântură din 
trecut. Emulaţia pentru subiectele istorice nu a fost stimulată doar de 
puterea de sugestie a textelor scrise, ci şi de imagini, precum ale Romei, 
orașul-muzeu; aşa cum Italia era percepută ca un muzeu în sine, datorită 
artelor plastice și a descrierilor literare. La fel, Veneţia era descrisă de 
Byron, după cum arată John Julius Norwich”; nu în ultimul rând, ceea ce 
a putut fi recunoscută drept pictura catastrofă'*, punând pe șevalet ruina 
cu toate degradările sale. Un şarm, e adevărat trist, cucerea lumea 
modernă. La noi, prim-planul cercetărilor a fost acaparat de pictura 
religioasă. 


ag A 


Stadiul cercetării în istoriografia românească 


Primele sinteze despre rolul și experiența călătoriilor în literatura 
românească au apărut la începutul secolului XX. Cel mai prolific autor a 
fost Nicolae Iorga”. Lucrările menţionate cuprind notele istoricului 
făcute în timpul călătoriilor prin provinciile românești. 

În reviste, cu precădere de specialitate, venise timpul bilanțurilor de 
etapă. Constantin Moisil publica, în 1910, un material intitulat Privire 
asupra antichităţilor preistorice ale României. Istoricul cercetărilor ` 
preistorice”. Era un gest de gratitudine pentru cei care se aventuraseră 


” John Julius Norwich, Paradise of Cities. Nineteenth-Century Venice Seen Through 
Foreign Eyes, London, Viking, 2003. 

18 Michel Makarius, op. cit., p. 53. 

"7 Nicolae Iorga, Istoria românilor prin călători, 1912; idem, Drumuri şi orașe 
din România, Bucureşti, Editura Librăriei Pavel Suru, 1915; idem, Sate şi mănăstiri din 
România, Bucureşti, Editura Librăriei Pavel Suru, 1916. 

% Constantin Moisil, Privire asupra antichităţilor preistorice ale României. 
Istoricul cercetărilor preistorice, în „Buletinul Comisiunii Monumentelor Istorice”, 
iulie-septembrie 1910, p. 115-117. 

„nu doar în călătorii, ci şi într-un domeniu străin preocupărilor autohtone. 
Curiozitatea lui Moisil începea undeva prin 1867, înşiruind numele lui 
Alexandru Odobescu, Cezar Bolliac, Gr. G. Tocilescu, D. Butculescu, 
Nicolae Beldiceanu, Gr. Buţureanu, Gh. Diamandi, Constantin Diamandi, 
Teohari Antonescu, Al. Ştefulescu, Eduard Honzik, D.G. Ionescu. Pentru 
o zonă de expertiză precum preistoria, ultima jumătate de veac adusese 
un câştig epistemologic consistent. 

Cea dintâi teoretizare a conceptului de călătorie a făcut-o Edgar 
Paputl, urmată, la scurt timp, de analizele semnate de Silvian losifescus?, 
Marian Bopa" şi Alexandru Săndulescu“. Ultimii trei autori au îmbinat 
teoretizarea cu cercetarea aplicată, prezentându-şi personajele într-un 
permanent periplu prin lume. Din direcția istoriei ideilor, semnalăm 
lucrarea lui Alexandru Duţu”. Istoricul propunea un cod cultural al 
călătoriei, asemuindu-l unui exercițiu formativ revendicat din tradiţiile 
și cutumele locului. Ultima contribuție semnificativă este scrisă de 
Florin Faifer“?. De formaţie filolog, Faifer realizează un inventar al 
literaţilor care au scris despre voiaj în secolul XIX, punctând principalele 
teme la modă în epocă. 

În ceea ce privește memorialistica de călătorie, o parte însemnată a 
notelor de călătorie a fost publicată. li menționăm pe Teodor 
Codrescu’, Melchisedec, A.D. Xenopol”, Constantin (Dinicu) 
Golescu”, Mihail Kogălniceanu”, Ion Codru Drăgușanu”, Grigore 


*! Edgar Papu, Călătoriile Renaşterii şi noi structuri literare, Bucureşti, Editura 
pentru Literatură Universală, 1967. 

*2 Silvian losifescu, Literatura de frontieră, Bucureşti, Editura Enciclopedică 
Română, 1971. 

8 Marian Popa, Călătoriile epocii romantice, Bucureşti, Editura Univers, 1972. 

% Alexandru Săndulescu, Literatura epistolară, Bucureşti, Editura Minerva, 1972. 

% Alexandru Duţu, Călătorii, imagini, constante, Bucureşti, Editura Eminescu, 1985. 

** Florin Faifer, Semnele lui Hermes. Memorialistica de călătorie (până la 1900) 
intre real şi imaginar, Bucureşti, Editura Minerva, 1993. 

87 Teodor Codrescu, O călătorie la Constantinopol, laşi, La Cantora Foii Săteșşti, 
1844. 

* Melchisedec, O vizită la câteva mănăstiri şi biserici antice din Bucovina, 
Bucureşti, Tipografia Academiei Române, 1885, idem, Notife istorice şi arheologice 
adunate de pe la 48 mănăstiri şi biserici antice din Moldova, 1885; idem, O escursiune 
în Bulgaria, în „Revista pentru Istorie, Archeologie şi Filologie”, anul II, vol. IV, 1885. 

” A.D. Xenopol, op. cit. { 

” Constantin (Dinicu) Golescu, Însemnare a călătoriei mele făcută în anul 1824, 
1825, 1826, Bucureşti, Tipografia „Cooperativa”, 1910. 

”! Mihail Kogălniceanu, Scrisori 1834-1849, Bucureşti, Minerva, 1913. 

” Ion Codru Drăguşanu, Peregrinul transilvan, Bucureşti, Editura de Stat pentru 
Literatură şi Artă, 1956. 

Alexandrescu”, Vasile Alecsandri”, Nicolae Su u^, Dimitrie 


Bolintineanu”, Gheorghe Ghibănescu”, Radu D. Rosen?" 

O sursă extrem de utilă cercetării noastre o reprezintă mărturiile 
călătorilor străini care au trecut prin spațiul românesc. Nu au fost mulți, 
în orice caz nu așa cum ne-am fi dorit. Iar unii au scris sablonard, Nici 
conjunctura, dar și lipsa unui profil istoric sau a unor momente remar- 
cabile au perpetuat o percepție temă asupra Principatelor. Grecia 
redevenea atractivă în contextul exaltării eroismului ei național în cursul 
evenimentelor de după 1820. Dincolo de subiectivism, de false impresii 
și generalizări, opiniile lor privesc experiențe și raționamente din afara 
culturii românești, ajutându-ne să ne reevaluăm, să ne redimensionăm 
analiza. Avem în vedere: seria Călători străini despre Țările Române în 
secolul al XIX-lea şi pe Andrei Cornea”, G. Le Cler!%, Jan Neruda’®', 
Raymund Netzhammer!%?, Hans Christian Andersen!%5. Printre realizările 
străinilor, fie civili sau militari, folositoare lumii româneşti, amintim Și 
hărţile. În timpul ocupaţiilor militare au fost întreprinse, nu neapărat din 
rațiuni ştiinţifice ori artistice, cercetări riguroase pe teren. Străinii au adus 
un plus de sistematizare, au provocat admirația pentru erudiţia şi recu- 
perarea precisă a faptelor. Este perfect adevărat că oamenii cu asemenea 


% Grigore Alexandrescu, Poezii. Memorial de călătorie, Bucureşti, Editura Exigent, 
2005. 

9 Vasile Alecsandri, Călătorii — misiuni diplomatice, Craiova, Editura Scrisul 
Românesc, f.a. 

”% Nicolae Suţu, Amintiri de călătorie 1839-1847, laşi, Editura FIDES, 2000. 

% Dimitrie Bolintineanu, Călătorii în Asia Mică (1858), în Opere, II, Romane. 
Însemnări de călătorie, Bucureşti, Editura Fundaţiei Naţionale pentru Știință şi Artă, 
Editura Univers Enciclopedic, 2006. 

” Gheorghe Ghibănescu, Impresii şi note din Basarabia, Chişinău, Editura 
Civitas, 2001; vezi şi seria articolelor din „Românul”, 1887-1888. 

% Radu D. Rosetti, Prin pravoslavnica Rusie. Note de călătorie, Bucureşti, 
Cultura Naţională, 1923. | 

9 Andrei Cornea, De la portulan la vederea turistică. Ilustratori străini şi 
realități românești în secolele XVIII-XIX, Bucureşti, Editura Sport-Turism, 1977. | 

1% G, Le Cler, Moldo-Valahia. Ce a fost, ce este, ce-ar putea fi. Itinerar. Impresii 
de călătorie. Moravuri. Obiceiuri. Schițe după natură. Istorisiri. Perspectivă istorică, 
traducere de Diana Ciobanu, Iași, Institutul European, 2010. 

101 Jan Neruda, Bucureștii (1870), traducere din cehă de H. Jarnik, în „Neamul 
românesc literar”, nr. 37-38, 30 septembrie 1912. 

ig Raymund Netzhammer, Din România. Incursiuni prin această fară şi istoria ei, 
vol. I-II, 2010; idem, Episcop în România într-o epocă a conflictelor naţionale și 
religioase, vol. I-II, București, Editura Academiei Române, 2005. 

10 Hans Christian Andersen, Bazarul unui poet. Memorii de călătorie în Grecia, 
Orient şi țările dunărene, Bucureşti, Editura Univers, 2000. 

preocupări aveau o misiune strict administrativă. Indicarea unor biserici 
din lemn sau piatră, a unor vechi fortificaţii sau drumuri romane pe o 
hartă produceau însă dovezi inedite despre vremurile de odinioară, 
benefice viitorilor pasionaţi de istorie. 

Pe lângă amintirile de largă întindere, călătorii şi-au publicat 
gândurile şi în articole din presa vremii sub forma serialelor. Mai 
succinte, multe dintre acestea se remarcă printr-un spirit analitic 
„superior relatărilor inserate în cuprinsul unei cărți. Propunem drept 
modele de restituire istoriografică textele semnate de George Barițiu“, 
Costache Negruzzi'%, August Treboniu Laurian, Th. T. Burada”, 
Teodor Burada!%, N. Bosnief-Paraschivescu!%, Gr. C. Buţureanu'!, 
N.A. Bogdan!!!, Gheorghe Ghibănescul!?. 

Nu în cele din urmă, în rândul referințelor disponibile remarcăm 
manuscrisele. Semnalăm aici doar două materiale cu caracter personal 
nepublicate: /storia Daciei. Alcătuită şi povestită de inginerul Alexandru 
Popovici la anu 1836 şi Frederick Storck, Jurnalul călătoriei efectuate în 
1897-1898 de la Miinchen în Italia. 


Posibile obiective 


Un atare demers ştiinţific nu trebuie limitat doar la semnalarea unei 
arhitecturi monumentale, a zidirilor părăginite sau a unor obiecte de 
colecție. Asociem valorii epistemologice a călătoriei conceptul de cultură 
istorică. Mai mult, secolul XIX a cultivat voluntar clișeul decadenței în 
legătură directă cu o filosofie a umilinței şi vinovăţiei. 


10% George Bariț, O privire preste ţinutul Hațegului în Transilvania, în „Foc 
literară”, nr. 3, 15 ianuarie 1838. 

195 Costache Negruzzi, Caracombele monastirei Neamţului, în „Albina româ- 
nească. Gazetă politică şi literară”, nr. 85, 26 octombrie 1839. 

1% August Treboniu Laurian, Istriana sau descrierea antichităţilor din pregiurul 
Dunării, descoperite într-o călătorie din vara 1845, în „Magazin istoric pentru Dacia”, 
tomul II, 1846. 

10? Th, T. Burada, O călătorie la românii din Silezia austriacă, în „Arhiva”, 1895, 
nr. 11-12. 

1% Teodor Burada, Amintiri de călătoriile vornicului Teodor Burada în țară şi în 
străinătate în anul 1926, în „Arhiva”, 1908, nr. 2. 

'% N. Bosnief-Paraschivescu, Excursiunea în Grecia, în „Arhiva”, 1901, nr. 11-12. 

VT Grig. Buţureanu, O escursiune la Adamclisi, în „Arhiva”, 1904, nr. 10-11. 

NI N.A. Bogdan, La Târgoviștea şi la Mănăstirea Dealu. Impresii de călătorie, în 
„Arhiva”, 1910, nr. 8. 

21 Gheorghe Ghibănescu, O excursie în Bucovina, LU, în „Opinia”, 1912. 

Un aspect care merită o atenție aparte priveşte disocierea între 
trecutul real şi trecutul dorit, între reconstituire şi evocare. Majoritatea 
celor care găseau întâmplător un vestigiu apreciau mai întâi valoarea 
estetică şi, mai puţin, semnificația istorică. E adevărat, estetica pietrei nu 
rezona cu armonia sau plăcerea de a privi un tablou: nimic sublim în 
contemplare, ci doar în imaginarul călătorului. Persoanele cultivate 
făceau diferenţa între cele două funcţii ale ruinei, aceea de monument, dar 
poate, mai important, aceea de document. 

Plecând de la premisa că jurnalele de călătorie fac parte din 
literatura de frontieră, între memorie şi imaginaţie, trebuie valorizate 
rosturile ei pedagogice, pentru a vedea cum a evoluat acest gen de 
literatură de la o perspectivă simbolică către un discurs al cunoașterii. A 
reușit să insufle dragostea de patrie și o educaţie civică! °? Cum s-a putut 
media între apetența modernizatoare a lumii, nu în puține cazuri 
distructivă şi pledoaria pentru salvarea patrimoniului istoric? 

O altă miză a cercetării este cuprinderea corectă a îndoielii încercată 
de voiajor: poate fi vestigiul în sine o sursă istorică mai demnă de 
încredere decât textul scris? Reflecta el mai convingător o secvență 
temporală decât o mărturie? Sentimentul încercat de călător este că, fără 
a neglija rostul bibliotecilor, istoria putea fi înțeleasă şi în atari 
conjuncturi. Totodată, ruina exercita și o funcţie critică a scrierilor 
istorice. Oferea o relectură a spațiului, dar şi o lecţie crudă asupra 
trecutului. Prin urmare, punem în centrul cercetării noastre profilul. 
călătorilor, locurile vizitate de aceștia şi arhitectura discursului asumat 
în sfera publică. 

Descrierile de călătorie confirmă o educaţie şi o anvergură intelec- 
tuală, propunând un mesaj şi construind posterităţi concurente. Istorio- 
grafia problemei „utilizează conceptul de identitate a voiajorului!” 
Dominique Petit!!5 propune o afiliere instituțională tripartită — academii, 
universități, societăți savante —, prin valorificarea voiajului drept un 
deziderat profesional. Stéphane Gerson vorbeşte de o compoziţie socio- 
profesională eterogenă. Acceptând solitudinea turistului, el nu poate fi 
sustras integral din misiunile atribuite. 

Printre pionierii domeniului îi amintim pe naturaliști, geologi, 
paleontologi, arhitecți, arheologi, mânaţi, deopotrivă, de curiozitate, dar şi 
de spiritul aventurier. Ei sunt cei care au amprentat imaginea savantului 


w 1, Stéphane Gerson, op. cit., p. 73. 
TT Sylvaine Venayre, Que rèstè-t-il de nos voyages? De la mémoire du voyageur 
aux souvenirs du touriste, în Sarga Moussa et Sylvain Venayre (sous la direction), op. cit. 
' Dominique Petit, op. cit. 

încă din a doua jumătate a secolului XVIII. Lor li se adresau, în principal, 
ghidurile sau instrucţiunilor de călătorie publicate în perioadă!!€. Între 
1520 şi 1850, ghidurile de călătorie câştigau un plus de exactitate”, 
incluzând în dreptul numelor de așezări povestioare istorice veridice. 
Veacul al XIX-lea a confirmat profilul călătorului erudit: Wilhelm von 
Humboldt, Byron, Goethe, Schiller, François de Chateaubriand, Arthur 
Schopenhauer, Stendhal, Heinrich Heine, Victor Hugo, Théophile 
Gautier, Gerard de Nerval, Lamartine — pentru spaţiul occidental și 
Mihail Kogălniceanu, August Treboniu Laurian, Cezar Bolliac, Grigore 
Alexandrescu, Dimitrie Bolintineanu, Melchisedec, A.D. Xenopol, N.A. 
Bogdan, Nicolae Iorga — pentru zona românească. Mai sunt misionarii, 
soldaţii, diletanţii, studioșii, exploratorii, specialiștii, colecționarii, 
turiştii, fiecare dintre ei oferind un alt tip de lectură a teritoriului. 
Preocuparea noastră este să evaluăm, în studii de caz comparative, 
valorile promovate de aceştia, cum s-au raportat ei la tradiţiile istorice. 
Pentru mulți dintre ei, voiajul a însemnat şi un exerciţiu al autoevaluării 
gusturilor şi afinităților culturale. 

Considerăm oportună şi binevenită o inventariere a catedralelor, 
bisericilor, fortificațiilor, cetăților, castelelor, catacombelor, galeriilor 
private, colecţiilor personale, muzeelor, bibliotecilor, cabinetelor de 
curiozități, care s-au aflat pe traseele călătorilor cu gusturi intelectuale 
diferite. Ruinele au fost asociate mereu grandorii vremurilor de demult, 
splendorii unei civilizații dispărute. Au întărit percepţia declinului 
ireversibil al civilizației europene, întreținând nostalgia după un trecut 
prestigios. Au întruchipat fragilitatea unei lumi în fața vandalismului, 
arătând cât de nimicitoare poate fi în anumite împrejurări furia umană. 
Romanticii le-au conferit statutul de prim obiect într-un muzeu ideal al 
convențiilor literare. Sophie Lacroix a observat că tema ruinelor a 
cunoscut o schimbare de paradigmă la mijlocul secolului XIX, fiind 
asociată sentimentului culpabilităţii și emoţiilor. Ruina a suscitat interes 
în măsura în care a reușit să transforme Iânguirea și afișarea deplorabi- 
lității într-o cultură istorică ofertantă prin pildele propuse. Așa au înțeles 
să se poziționeze Costache Negruzzi în catacombele cetăţii Neamţului, 
Grigore Alexandrescu în chiliile mănăstirii Tismana, George Barițiu și 
Timotei Cipariu pe ulițele vechii cetăţi a Braşovului și August Treboniu 


16 Isabelle Laboulais, Les voyages des geologues dans l'Europe du premier 
XIX siècle vus par Ami Boué, în Nicolas Bourguinat et Sylvain Venayre (dirigé par), 
Voyager en Europe de Humboldt à Stendhal... 

17 Gilles Bertrand, Le Grand Tour revisite..., p. 287. 

Laurian în satele de pe malul drept al Dunării. Indiscutabil, înțelegerea 
ruinelor a amprentat, atât discursul literar, cât şi cel istoric. 

Una dintre direcțiile care trebuie urmărită priveşte trecerea de la 
gustul pentru antichităţi la o veritabilă ştiinţă istorică, academică. Sensi- 
bilitatea promovată de perspectiva artistică s-a transformat uneori în 
reflecţie asupra trecutului, metamorfozând conștiința istorică a epocii. În | 
lipsa arhivelor publice și particulare, ruinele sunt locuri ale memoriei. 
Judecata istoricului trebuie să explice cum au cultivat ruinele un soi de 
umilință, fără nici o legătură cu ipocrizia și festivismul discursului public. 

Plecând de la remarca fundamentală, întâlnită în scrierile de 
călătorie, că muzeele au inoculat sentimentul apartenenței la o civilizaţie, 
e bine de văzut care au fost strategiile patrimoniale în intervalul 1860-1914, 
dar şi rolul muzeelor în propagarea unui discurs rațional şi în decodi- 
ficarea istoriei naţionale. Evident, relevanța socială a colecționarului nu 
ne interesează mai puţin. | 

În spaţiul românesc, primele muzee au fost înființate la Iaşi și la 
București. Veneau de altfel în întâmpinarea aşteptărilor prilejuite de 
primele descoperiri arheologice şi afirmării istoriei artei. Au deplasat 
interesul savanților de la cunoaşterea istoriei unui obiect la înțelegerea 
unei procesualități istorice. Vizitarea încăperilor prilejuia suprapunerea a 
două tipuri de memorie: cea erudită şi literară, ordonată, administrată 
prin strategii patrimoniale şi cea individuală, aleatorie. Călătorii au 
remarcat apetenţele narative ale muzeului, deschiderea lui către o 
poveste. Prin colecțiile prezentate, muzeul califica o schemă mentală și 
sugera o formă de înțelegere a istoriei. A fructificat şi dimensiunea 
estetică a obiectelor, antrenându-i pe cei care i-au trecut pragul într-un 
joc al imaginaţiei. 

Un aspect foarte puţin analizat în istoriografia românească se referă 
la remarcile călătorilor privitoare la exponatele admirate în muzeele 
publice și în colecţiile particulare. Dar relatările acestea nu trebuie 
confundate cu simple descrieri sau impresii personale. Ele nu sunt, de 
facto, expresii ale spontaneităţii, cum nu sunt nici confidenţe. Încercăm să 
structurăm literatura de călătorie pe două paliere: 1) Descriere; 2) Argu- 
mentare. Unul dintre obiective este de a reliefa capacitatea voiajorului de 
a înțelege un fenomen istoric, şi maniera în care își articulează discursul. 
Un reper metodologic util pentru noi îl găsim la Friedrich Wolfzettel!!5. 


"8 Friedrich Wolfzettel, Le discours du voyageur. Pour une histoire littéraire du 
récit de voyage en France, du Moyen Age au XVIIT siècle, Paris, Presses Universitaires 
de France, 1996. 

Înţelegem călătoria drept o experiență a timpului trecut, un perpetuu 
balans între emoții, sentimente și analiză. Trăirile încercate de voiajor 
probează indignare, regrete, nostalgie, fascinaţie pentru ruine. Pentru 
istorici însă, firul raţiunii este mai important. Dimitrie Bolintineanu 
întreprindea în a doua parte a secolului XIX voiajuri prin Bulgaria, 
Ierusalim, Egipt, Muntele Athos și Asia Mică. Pentru fiecare oraș sau 
monument vizitat avea câte o completare, câte o poveste. Disocia legenda 
de adevărul istoric, fără a fi afectat însă respectul pentru tradiție. Găsind 
sens fiecărei ruine sau localităţi, Dimitrie Bolintineanu îi reconstituia o 
istorie, e adevărat una fragmentară, reliefându-i momentele importante. 
Ştia vestita Alexandrie cu grădinile și ruinele sale din impresiile de 
călătorie ale celor care o apreciaseră. Apoi, din surse istorice, informaţii 
geografice, chiar şi date demografice și statistice recente, se familiariza 
cu destinul egiptenilor. Este unul dintre modelele noastre de lucru. 

Descrierile de călătorie au transmis şi un tip de moralitate socială. 
Farmecul adevărului nu a falsificat realitatea, ci i-a încredințat valoarea 
modelului de urmat. Și prin prisma acestor relatări, literatura, dar și 
teatrul au jucat rolul unor muzee, întreținând multă vreme o anume 
sensibilitate față de trecut şi față de controversele acestuia. Graţie acelor 
fantazări care ne amuză astăzi, oamenii simțeau nevoia de a se deplasa în 
spaţiu pentru a face călătorii în timp. Oricât ar părea de paradoxal, 
închipuirea a sfârşit prin a cultiva pasiunea pentru adevăr. 

După această perioadă a descoperirilor și mirărilor, remarcăm un alt 
stadiu: trecerea de la cunoașterea descriptivă și pasivă, specifică 
anticarilor, la enunţarea primelor reguli, principii, idei de protejare a 
urmelor istoriei. Ajunși în acest punct, sesizăm două aspecte: acela 
patrimonial, vizând salvarea ruinelor în numele respectului pentru trecut, 
şi acela științific, concretizat în intenţia de a aduna st chestiona rămășițele 
susceptibile să ne ajute la scrierea istoriei. Acest pas pare astăzi de la sine 
înțeles, dar în epocă el a pregătit terenul pentru o însemnată schimbare de 
epistemă, pentru nașterea unui discurs istoric modern. 

Capitolul II 


RESTAURAREA DE LA CURTEA DE ARGEȘ 


Primele proiecte de refacere a zidirii. 
Implicarea lui G.A. Burelly 


După 1860, pentru mănăstirea de la Curtea de Argeș fuseseră 
încercate mai multe formule intervenţioniste cerute imperativ de fețele 
bisericești. O implicare consistentă a autorităților survenea abia în 1865, 
prin acordarea lucrărilor de restaurare arhitectului- şef al Ministerului 
Cultelor și Instrucțiunii Publice, G.A. Burelly’. kapp amplu raport, din 
29 noiembrie 1868, G.A. Burelly reconstituia dosarul intenţiilor de 
refacere a așezământului. Arăta că primele propuneri concrete fuseseră 
formulate încă din 1863, în calcul fiind luate atât mănăstirea, cât şi 
seminarul. Prin ordinul nr. 18165, G.A. Burelly fusese însărcinat să 
elaboreze „un studiu serios și a pregăti devizul și planurile necesare 
pentru ceruta restaurare”. Și arhitectul și-a îndeplinit misiunea, 
finalizând-o în 1864. Doar că procedura birocratică presupunea obținerea 
unor aprobări din partea Ministerului Lucrărilor Publice, amânate din 
varii considerente. Lucrurile s-au blocat la o cerere punctuală, însă 
extrem de costisitoare din punct de vedere financiar: evaluarea costurilor 
aducerii pietrelor, prelucrării şi fixării lor în zidire. Preţul înaintat pe cale 
ierarhică depășea un milion de lei, în condiţiile în care se ştia că 
arhitectul ministerului calculase cât mai economicos cu putință necesarul 
de materiale şi mâna de lucru”. Se încerca şi soluţia defalcării sumei pe 
patru ani, rezultând un efort de 250.000 de lei pe fiecare etapă. Mai mult, 
se renunța la ideea unui proiect general, pentru tot ansamblul, prefe- 
rându-se contractări parțiale. Capacităţile statului se dovedeau limitate. 


! Restaurarea monumentelor istorice 1865-1890. Acte şi rapoarte oficiale, 
Bucureşti, Tipografia Carol Göbl, 1890, p. 1. 
2 ANIC, fond MCIP, dosar 722/1868, f..69; vezi şi Restaurarea monumentelor 
istorice 1865-1990..., p. 2. 
? BAR, Manuscrise, Arhiva Papazoglu I, Ms. 9, f. 6. 

Deși în 1867 erau prevăzuţi 150.000 de lei“, nici un ban nu ajungea în 
contul restaurării. Dar chiar şi așa, situația se împotmolise nu neapărat 
din rațiuni financiare. G.A. Burelly invoca reforma administrativă, 
arătând că descentralizarea absorbise toate energiile. Lumea românească 
se reorganiza. Toate problemele ce țineau de intervenţiile de la Curtea de 
Argeş trecuseră de sub autoritatea Ministerului Lucrărilor Publice sub 
jurisdicția Ministerului Cultelor și Instrucțiunii Publice’. Iar Consiliul 
tehnic, în lipsa unui corp de ingineri și arhitecţi, forma comisia 
responsabilă de bunul mers al preparaţiilor de la Curtea de Argeș în care 
îi includea, alături de G.A. Burelly, pe Ren de Argeș și pe primarul 
Curţii de Argeș. 

În consecință, lucrările nu evoluau nici în ritmul dorit şi nici la 
standardele aşteptate. La 6 mai 1867, Carol I revenea la Curtea de Argeş, 
constatând că pe parcursul ultimului an rămăsese o restanță majoră la 
refacerea acoperișului”. Deziluzia era cu atât mai mare, cunoscându-se 
eforturile bugetare făcute pentru asigurarea continuității activităţilor de 
pe şantier; Permanentele amânări nu prevesteau nimic bun. Cele mai 
sumbre prognoze erau confirmate în perioada următoare. La 19 aprilie 
1868, un memoriu către ministrul Cultelor şi Instrucțiunii Publice aducea 
vestea că o bună parte din tencuiala proaspătă a clopotniţei şi a bisericii 
fusese afectată de zăpezile şi gerul iernii trecute. Admiţând că la acel 
moment nu existau suficienți bani pentru „restaurarea definitivă”, 
ministrul căuta soluţii de compromis. La 4 noiembrie 1868, trimitea 
adrese către episcopul şi primarul Curţii de Argeş, propunându-le un 
grafic al intervențiilor de mică amplitudine: într-o primă fază, să se 
cârpească, pe cât posibil, acoperişul cu table de zinc, acolo unde era 
stricat, în paralel, să fie demarate procedurile de achiziție a pietrei 
necesare consolidării soclului bisericii; urma să fie depusă în interiorul 
aşezământului, iar pe timpul iernii să fie cioplită la dimensiunile 
cuvenite. Când vremea se îndrepta, blocurile de piatră trebuiau doar 
fixate în structura zidirii. În ciuda tuturor calculelor pentru eliminarea 
timpilor morţi și urgentarea lucrărilor, chestiunea găsirii pietrei potrivite 
dura aproape nouă luni. 

Problema tablei rămânea însă nesoluționată. În criză de timp şi de 
soluţii, ministrul Cultelor şi Instrucțiunii Publice apela, la 5 iulie 1869, la 


* ANIC, fond MCIP, dosar 722/1868, f. 1. 
$ „Biserica episcopală a mănăstirii Curtea de Argeş, 1886, p. 57. 
é Al. Tzigara-Samurcaș, Carol I şi monumentele străbune, în Din viața regelui 
Carol 1, mărturii contemporane şi documente inedite culese de Al. Tzigara- -Samurcaş, 
București, Imprimeria Naţională, 1939, p. 326. 

omologul său de la Ministerul de Război. Voia să ştie dacă în atelierele 
aflate sub autoritatea ministerului puteau fi executate 100 de foi de tablă 
de plumb pentru acoperişul bisericii de la Curtea de Argeş. Dădea și 
parametrii necesari. Tabla trebuia să aibă 78 de centimetri lățime, 2 metri 
lungime şi groasă de 5 milimetri”. Răspunsul, din 14 iulie 1869, era 
negativ. Statul nu avea la dispoziţie tehnica necesară producerii unor 
asemenea foi. În paralel, Grigorie Bilciurescu, plecat în concediu în 
străinătate, era însărcinat să caute la Viena un atelier care să-și asume o 
astfel de comandă. Doar peste câteva zile, Grigorie Bilciurescu transmitea 
din Viena că putea trimite în țară tabla cu calitățile dorite. Avansa şi un 
preț. Pentru 150 de foi de tablă, plus transportul la Curtea de Argeș, în 
maxim 30 de zile de la semnarea contractului, plata se ridica la 96 de 
franci pentru fiecare foaie. Decidenţii tatonau mai multe soluţii. Se 
cereau, prin intermediul lui Ludovic Steege, agent al Principatelor la 
Viena, mostre din produsele comercializate în capitala Imperiului. Un 
angajat al ministerului era trimis la Târgoviște pentru a cerceta tabla 
folosită la acoperișul mitropoliei şi a vedea dacă ar putea fi întrebuințată 
la Curtea de Argeș. Finalmente, tabla din plumb era cumpărată de la 
fabricantul vienez Winiwarters. 

În august 1869, G.A. Burelly anunţa ministerul că găsise piatra 
necesară începerii restaurării. Conform indicaţiilor trebuia. să fie „piatră 
calcaria, culoare galbenă de un grăunte stins, fin, omogen şi aleasă ca să 
nu conţină crăpături sau alte defectuozități””. Caracteristicile dorite erau 
îndeplinite de piatra extrasă din carierele de la Albeşti, în vecinătatea 
Câmpulungului, „deasupra băilor numite Bughia din districtul Muscel”. 
La biroului arhitectului-șef din minister era depusă o probă prelevată de la 
Albeşti. O nouă problemă se prefigura: la 26 august 1869, G.A. Burelly 
atrăgea atenţia că, în eventualitatea în care ar fi fost achiziționată întreaga 
cantitate de piatră, 87.902 mc, nu erau pregătite spaţiile de depozitare. Iar 
licitaţiile pentru ridicarea șoproanelor erau amânate periodic în lipsa unor 
oferte făcute de antreprenori. La fel şi calculele propuse pentru STE 
pietrei întârziau luarea unei decizii. 

Pentru- evitarea unor neînțelegeri cu potenţialii antreprenori 
implicaţi în aprovizionarea cu piatră a şantierului de la Curtea de Argeș, 
G.A. Burelly întocmea un set de condiţii, nouă la număr. În primul rând, 


„ANIC, fond MCIP dosar 722/1868, f. 66. 

* Restaurarea monumentelor istorice 1865-1890..., p. 6. 
” ANIC, fond MCIP dosar 722/1868, f. 84. 
'9 [bidem. 

piatra trebuia să fie compactă, omogenă, fără crăpături și adausuri, la 
dimensiunile cerute, să corespundă mostrei aprobate. Predarea întregii 
cantități trebuia făcută în trei etape, la 15 ianuarie, 15 martie şi 15 mai 
1870. Antreprenorul era obligat să depună o garanție de 20% din 
valoarea contractului, care îi era remisă la finalizarea înțelegerii. După 
semnarea contractului i se acorda un avans de 10% din valoarea lucrării, 
pe care era obligat să îl folosească doar pentru respectivul angajament. 

Aproximativ o lună mai târziu, la 16 septembrie, G.A. Burelly 
revenea cu calculele finale privind transportarea pietrei de la Albeşti la 
Curtea de Argeș!!. Autorităţile solicitau antreprenorului care urma să 
câştige dreptul de a transporta piatra să o depună la Curtea de Argeș până 
la sărbătoarea Sf. Gheorghe din 1870. Mari probleme au fost și cu 
procurarea lemnului, îndeosebi discuţii dacă să fie de fag sau de brad, ce 
calități să aibă (drept, elastic, ușor de manevrat), toate au tărăgănat 
nepermis de mult începerea restaurării. G.A. Burelly preciza că peste tot 
în lume bradul era folosit şi nu fagul. Implicarea arhitectului-şef al 
ministerului, pentru aproximativ șapte ani, în refacerea complexului 
bisericesc s-a pierdut în hățișul neputinţelor administrative. Acestea au 
fost principalele aspecte care au caracterizat intenţiile restaurative la 
Curtea de Argeș în deceniul şapte. 


Anevoioasa colaborare cu Filip Montoreanu 


Cinci ani mai târziu, în 30 iulie 1870", titularul portofoliului de la 
Culte şi Instrucțiune Publică, P.P. Carp, încheia un alt contract pentru 
restaurarea bisericii cu arhitectul Filip Montoreanu'. În fapt, guvernul 
oficializa în acel an „relaţiile cu d. Montoreanu legate de mai înainte”. 
Tânărul arhitect era deja un nume cunoscut în București. Revenise la 
începutul lunii martie 1870 de la Paris, după 11 ani de studii şi carieră în 
domeniul arhitecturii. Avea, așadar, anvergura specialistului care 
lucrase printre arhitecţii parizieni, deținând două premii ale școlii 
franceze de arhitectură; de altfel, îşi formase deja o clientelă în lumea 


'! Ibidem, f. 129. 

1? ANIC, fond MCIP, dosar 724/1868, f. 39. 

'3 Restaurarea monumentelor istorice 1865-1890..., p. 7. 

1% Titu Maiorescu, Opere, II, Discursuri parlamentare (1866-1899), ediţie 
îngrijită, prefaţă, note şi bibliografie de D. Vatamaniuc, introducere de Eugen Simion, 
București, Fundaţia Naţională pentru Știință şi Artă, Editura Univers Enciclopedic, 
2006, p 168. 

"sr, Un arhitect român, în „Românul”, 12 martie 1870, p. 223. 

pariziană. La acel moment, părea cea mai bună soluție pentru reanimarea 
lucrărilor de refacere. 

La 19 mai 1870, Filip Montoreanu primea il a de a merge la 
Curtea de Argeş „spre a studia biserica episcopală” * și a lua unele 
măsuri de stopare a deteriorării monumentului. Împreună cu arhitectul 
G.A. Burelly trebuia să stabilească ce lucrări puteau fi făcute în regim de 
urgență pe parcursul anului 1870 şi să estimeze valoarea acestora. De 
fapt, celor doi li se cereau soluţii de moment „până la definitiva lui 
restaurare, după studiile ce deja sunt făcute”. Pretenţiile iniţiale acceptate 
fără nici o rezervă de către Filip Montoreanu nu au fost de bun augur. 
Practic, libertatea sa de mişcare şi de asumare a deciziilor de specialitate 
îi era puternic îngrădită. El nu intra în proiect cu propria-i viziune, ci 
continua o idee. Iar surprizele neplăcute nu întârziau să apară. 

La reîntoarcerea în capitală, cei doi depuneau rapoarte separate. Cel 
semnat de G.A. Burelly privea mai degrabă probleme administrative, 
insistând pe materialele folosite pe şantier. La 4 iunie 1870, arhitectul-şef 
al ministerului își încredința superiorul că pietrele aduse pentru refacerea 
lăcașului erau de calitatea dorită!” și că puteau fi eliberate sumele către 
antreprenorii Ștefan Nagy şi Gheorghe Sima. Dar nu era decât o parte din 
cantitatea planificată. Abia la 29 septembrie 1870 o circulară internă îl 
înștiința pe ministrul Cultelor şi Instrucțiunii Publice că Ștefan Nagy și 
Gheorghe Sima predaseră întreaga masă pietroasă contractată. 

Raportul întocmit de Filip Montoreanu, cu data de 13 iulie 1870, 
- pleda pentru o intervenţie rapidă la fundaţia edificiului. În fond, de acolo 
trebuiau începute lucrările. Montoreanu găsea că „proiectul este numai o 
imagine a monumentului, căci nu a fost făcut pentru restaurare; părțile 
stricate nu sunt arătate în proiect şi chiar măsurile nu concordă cu ale 
monumentului; dl Burelly nu putea să facă altrăminte neavând schele”!*. 
Filip Montoreanu admitea că la insistențele lui P.P. Carp, de a face o 
estimare a tuturor costurilor, apelase la un artificiu financiar. Preluase 
informaţiile financiare din rapoartele lui G.A. Burelly şi le actualizase la 
prețurile din 1870. Recomandarea arhitectului producea efecte. 

În doar două săptămâni erau negociaţi termenii colaborării privind 
intervenţiile la fundația edificiului. Din corespondența purtată între 
Filip Montoreanu și autorități, deducem că specialistul ales pentru 
refacerea fundaţiei inspectase amănunțit structura și deficienţele majore 


16 ANIC, fond MCIP, dosar 127/1874, f. 84; vezi şi ANIC, fond MCIP, dosar 
723/1868, f. 1. 

17? ANIC, fond MCIP, dosar 723/1868, f. 2. 

18 ANIC, fond MCIP, dosar 127/1874, f. 84v. 

ale zidirii. La 29 iulie 1870, Carol Storck semna cu ministrul Cultelor și 
Instrucțiunii Publice un „contract pentru refacerea subasmentului bisericii 
de la Curtea de Argeș”. Sculptorul se obliga să execute lucrarea după 
schița şi devizul primite din partea ministerului, să angajeze din cei mai 
buni lucrători şi să asculte de indicaţiile lui Filip Montoreanu. Pentru 
munca sa, Storck primea câte 25 de franci pe fiecare metru de piatră 
lucrată. Din fiecare plată se oprea 10 %, sub titlu de garanţie, procente pe 
care sculptorul urma să le primească la finalizarea lucrării dacă recepţia 
confirma calitatea intervenţiei. Întreg materialul cerut era pus la dispo- 
ziție de către minister, sculptorul începând imediat lucrările care trebuiau 
terminate chiar în 1870. 

Într-o scrisoare către Filip Montoreanu, Carol Storck insista pe trei 
lucruri indispensabile. Mai întâi dorea scoaterea tuturor lespezile marcate 
cu litera a şi înlocuirea lor cu blocuri noi de piatră. Pentru fixarea 
ultimelor arăta că va face scobituri în pereți. Angaja şi refacerea jghea- 
burilor însemnate cu litera b, aşa cum şi treptele inscripționate cu c 
urmau a fi schimbate. Noul coordonator al lucrărilor nu avea nimic de 
obiectat. Abia după oficializarea colaborării cu sculptorul Carol Storck și 
după asigurarea celor necesare lucrărilor, Filip Montoreanu semna și el 
contractul, unul mai detaliat, la 30 iulie 1870. 

Actul cuprindea cinci puncte, unul dintre acestea având, la rându-i, 
patru subpuncte. Filip Montoreanu se obliga să dirijeze toate lucrările de 
reparaţie și restaurare a bisericii episcopiei de la Curtea de Argeș, după 
„planul vechi al acestui monument”. Ministrul asigura susţinerea 
financiară, cu o singură rezervă: sprijinul Camerei în votarea unui buget 
suficient pentru restaurarea deplină a monumentului. Într-o primă fază, 
contractul era semnat până la 1 ianuarie 1871, urmând ca în funcție de 
fondurile aprobate de Cameră să fie prelungit. Salariul acordat lui 
Montoreanu era de 500 de franci pe lună. I se mai decontau şi costurile 
de transport pe traseul Bucureşti — Curtea de Argeş ori de câte ori arhitectul 
credea de cuviință. I se mai plăteau şi diurne consistente, 12 franci vara și 
18 franci iarna. Se asigura și un fond pentru plata unei persoane care să 
fie în permanență pe şantier, ca să ţină contabilitatea activităţilor. 
Transportarea materialelor pe şantier cădea în sarcina statului. Filip 
Montoreanu trebuia să înceapă lucrările cât mai curând, cu refacerea 
subasmentului. Lectura contractului arăta cerințele generaliste din partea 
ministerului, folosirea simultană a conceptelor privind repararea și 
restaurarea bisericii. | 


1% ANIC, fond MCIP, dosar 723/1868, f. 8. 

În completarea nevoilor arhitectului, printr-o rezoluţie a ministrului 
din 11 august 1870, i se punea la dispoziţie lui Filip Montoreanu trăsura 
ministerului, precum şi „blanchete de poștă pentru patru cai dus și 
întors”. Nici costul unei trăsuri sau birje nu era mic. Peste câteva luni, în 
20 decembrie 1870, G.A. Burelly îi scria ministrului că pentru voiajul pe 
la Curtea de Argeș, Râmnicu Vâlcea şi Târgovişte un birjar îi ceruse 
36 de lei pe zi. Or, planurile sale includeau nu mai puţin de 21 de zile, 
ceea ce presupunea un cost total de 756 de lei. Se mai adăuga și plata 
diurnei, 14 lei pe zi, iar pe toată perioada 294 lei. Și cheltuielile de acest 
gen, făcute de arhitectul-şef al ministerului ori de Montoreanu, 
diminuau constant bugetul lucrărilor de intervenţie. Trei zile mai târziu, 
la 14 august 1870, prefectului de Argeș i se atrăgea atenția să îi dea tot 
concursul lui Filip Montoreanu. Premizele erau promițătoare şi 
activitatea începea. 

Se muncea la Curtea de Argeș şi iarna. La final de noiembrie 1870, 
Filip Montoreanu cerea trei butoaie de ciment care era „de neapărată 
trebuință pentru săvârşirea subasmentului bisericii”. Rezoluţia ministrului 
îi cerea arhitectului să precizeze costul cimentului cerut. În centrala de la 
Bucureşti, nimeni nu avea habar de preţurile materialelor şi nici nu exista 
un centralizator cu proiecţiile bugetare inerente fiecărei intervenţii. 

La 29 noiembrie 1870, Carol Storck pretindea eliberarea unui acont 
de 1.000 de franci, arătând că îşi onorase până la acel moment anga- 
jamentele luate. Își primea banii, iar lucrările se opreau pe timpul i iernii. 
Abia la mijlocul lunii aprilie 1871, Carol Storck întreba dacă îşi putea 
relua munca. Sfătuindu-se cu Filip Montoreanu, ministrul Cultelor și 
Instrucțiunii Publice era încredințat că lucrarea lui Carol Storck nu mai 
suporta nici o amânare, prăbuşirea bisericii fiind iminentă; și nu era 
singurul pericol. 

La 9 martie 1871, episcopul Neofit îl anunța pe ministru că table de 
pe acoperișul lăcaşului căzuseră şi cantități mari de apă intraseră în 
așezământ. Întreaga clădire părea să se dezintegreze. Înaltul ierarh mai 
amintea că, la 18 decembrie 1862, încredințase guvernului 1.300 de 
galbeni pentru crearea unui fond care să fie folosit la nevoie pentru 
biserica episcopală din Curtea din Argeş. Dorea acum, la început de 
1871, să i se elibereze banii cuveniţi pentru a fi refăcut acoperișul. 

În faţa acestor imperative, ministrul îl mandata pe Filip Montoreanu, 
la 16 aprilie 1871, să-i ceară lui Carol Storck reluarea lucrărilor şi 
finalizarea lor în cel mai scurt timp. Semnalele primite dinspre Curtea de 
Argeș nu erau însă îmbucurătoare. Coordonatorul restaurării întocmea o 
adresă financiară și un raport de specialitate, detaliind stadiul lucrărilor. 

În prima, Filip Montoreanu constata depăşirea bugetului. Astfel, devizul 
făcut împreună cu sculptorul ajungea la 47.414 franci, în vreme ce în 
scriptele ministerului erau alocați doar 30.000 de franci. Soluţia cea mai 
convenabilă era, pentru anul în curs, 1871, finalizarea doar a două treimi 
din lucrare, restul planificându-se pentru 1872. 

În expertiza întinsă pe două pagini, arhitectul puncta trei aspecte. 
Era plăcut impresionat că sculptorul îşi făcuse datoria, toate pietrele fiind 
cioplite și așezate pentru încastrare. Doar că timpul capricios, ploile 
intermitente şi venirea zăpezii făcuseră imposibilă finalizarea inter- 
venției. Chiar şi așa, Filip Montoreanu aprecia că Storck avusese grijă să 
protejeze fundaţia lăcaşului pentru a opri infiltrările apei. Ridicase un 
brâu de pietre în jurul „construcției şi amenajase terasamente menite a 
prelua excesul de apă. În pofida constrângerilor financiare, Montoreanu 
pretindea un efort financiar suplimentar, indispensabil terminării întregii 
lucrări. În finalul raportului, Filip Montoreanu se referea și la situația 
semnalată de episcopul Neofit. Examinase acoperişul împreună cu un 
tinichigiu. Observase la foile de plumb „o sumă de găurele și multe nume 
încrustate”, convingându-l că „destrucțiunea învelitoarei nu provine 
numai din cauza timpului, dar şi din a vizitatorilor care sunt lăsaţi a se 
urca pe învelitoare”. 

Informaţiile oferite de Filip Montoreanu erau analizate în minister, o 
concluzie preliminară privind decalarea timpului afectat refacerii fundaţiei. 
Deşi nimic nu i se putea- reproşa lui Carol Storck, întârzierile lui creau 
probleme, ţinând atât de specificul şi condiţiile zidirii, cât și de reevaluările 
bugetare. De asemenea, întârzierile la livrarea materialelor și numărul 
redus de oameni implicaţi pe șantier contribuiseră la depășirea termenilor 
conveniţi. În tentativa de a grăbi ritmul lucrărilor, G.A. Burelly propunea, 
la 15 mai 1871, cooptarea unor meșteri pietrari, Petru şi Mihail Babic”. 

La 25 mai 1871, G.A. Burelly prezenta un raport despre stadiul 
restaurării. Aprecia munca lui Filip Montoreanu, remarcând însă necla- 
rități în procedurile de achiziționare a materialelor, cât şi previzibile 
întârzieri în graficul lucrărilor. Pentru evitarea oricăror neînțelegeri în 
viitor, Filip Montoreanu elabora, la 5 iunie 1871, două caiete de sarcini: 
primul pentru aprovizionarea cu piatră, al doilea pentru lucrările 
propriu-zise. Pentru prima oară de la începutul refacerii lăcaşului, erau 
formulate condiții clare pentru posibilii antreprenori. Cele două caiete nu 
erau niște simple instrumente administrative, aducând un plus de ordine 
şi reglementare pe şantier. 


% Ibidem, f. 74v. 

Cel dintâi „caet de însărcinare”, structurat în 10 puncte, viza aprovi- 
zionarea şantierului de la Curtea de Argeş cu 71.307 metri cubi. 
Calculele făcute vorbeau de fix 270 de bucăţi, 84 cu anumite dimensiuni, 
iar alte 184 la parametri diferiți. Printre prevederi figura și aceea că 
„aceste pietre vor fi ca un grăunte fin impact, omogen și de o culoare 
galben deschisă”. Piatra trebuia extrasă din cariera de la Albeşti şi trimisă 
la Curtea de Argeș, acele eşantioane care nu respectau criteriile fiind 
refuzate. Ultimul transport urma să fie făcut până la data de 15 septem- 
brie 1871. Antreprenorul desemnat trebuia să depună o garanţie de 20% 
din valoarea contractată. După semnarea contractului, ministerul avansa 
10% din bugetul proiectului. Sub nici o formă antreprenorul nu putea să 
transfere angajamentul către alte persoane fără acordul Bucureştiului. În 
cazul în care câştigătorul contractului nu-şi onora la termen obligaţiile, 
autorităţile puteau rezilia contractul. Plata se făcea periodic, în funcţie de 
ritmul predării cantităților de piatră. 

Al doilea „caiet de însărcinare”, în 16 puncte, reglementa refacerea 
completă a subasmentului. Tehnicile de lucru şi tipurile de materiale 
folosite erau minuţios descrise. Antreprenorul era obligat să execute 
întreaga comandă întocmai după planurile și indicaţiile arhitectului 
coordonator. Trebuia să păstreze profilul şi structura zidirii, să folosească 
ciment de Portland, să ridice schelele din bugetul proiectului, să 
folosească cărămidă şi var pentru umplerea anumitor goluri, să utilizeze 
scoabe și pene din fier pentru mai buna legare a pietrelor. Lucrările durau 
până cel târziu la 15 noiembrie 1871. Garanţia pretinsă de stat era de 
20% din bugetul lucrării. La semnarea contractului, autorităților puneau 
la dispoziţia celui care câștiga contractul un avans de 10% din valoarea 
proiectului. De asemenea, antreprenorul nu putea să încredințeze lucrarea 
altor persoane fără avizul decidenţilor. Pentru nerespectarea anga- 
jamentelor acordul putea fi reziliat de către minister. Nu erau stabilite 
termene clare de plată. Erau legate de finalizarea și predarea unor 
execuții secvențiale. 

Aprobarea celor două caiete de sarcini au conferit ministrului 
Cultelor și Instrucțiunii Publice cadrul propice semnării noilor contracte 
cu sculptorul Carol Storck. Practic, toate prevederile incluse în cele două 
caiete se regăseau şi în înțelegerile dintre minister și Storck, semnate la 
9 iulie 1871. Primul contract privea aprovizionarea cu piatră a şantierului 
de la Curtea de Argeş, în vreme ce al doilea era „pentru executarea 
tuturor lucrărilor de artă ce sunt necesare pentru completa și definitiva 


restaurare a subasmentului”?!. În conformitate cu cerințele caietului de 

sarcină, cei 71.307 metri cubi de piatră ajungeau la Curtea, de Argeș în 

mai multe etape, nu mai târziu însă de 15 septembrie 1871%. Constrân- 
gerile financiare, instabilitatea politică, capriciile vremii, dar și împărțirea 
strictă a lucrărilor limitau drastic perioada angajamentelor, restrângând-o 
la câteva luni. 

Munca pietrarilor din vara anului 1871 stârnea nemulțumiri. 
Alexandru Pelimon ajungea la Curtea de Argeș în luna iunie. Privea 
siderat cum „niște pietrari aduşi de a repara mănăstirea scoseseră 
lespezi de piatră spre partea de la fundament, care le înlocuiseră cu 
altele mai scurte şi cioplite rău, împlinind cu corasan de cărămidă pisată 
locul cel gol. Nu știu dacă după plecarea mea s-a oprit sau nu această 
lucrare monstruoasă. Ca român însă, am fost atins până la suflet văzând 
renumita mănăstire, acest model de artă pentru români şi lumea 
întreagă, maltratându-se cu o asemenea reparație”. În consecință, scria 
personal ministrului, atenționându-l de ceea ce el califica drept o 
situaţie dezastrmoasă, Recunoştea însă că, fără o intervenție urgentă, 
zidirea se va prăbușşi. 

La 11 noiembrie 1871, Carol Storck cerea ministrului să îl trimită pe 
Filip Montoreanu ca să verifice calitatea lucrărilor. Lucrurile mergeau 
repede. Decizia ministrului venea pe 13 noiembrie, iar Filip Montoreanu 
semna raportul la data de 19 noiembrie. El omologa munca sculptorului, 
făcând și calculul sumei cuvenite. Etapa următoare se încheia la 1 mai 
1872, când Carol Storck anunța la București îndeplinirea obligaţiilor 
asumate. În doar câteva zile, pe 6 mai 1872, semna un alt angajament”. 
Sculptorul depunea și o garanție compusă din 11 obligaţiuni rurale. 

La cererea acestuia se comanda un anume tip de piatră, pentru 
refacerea subasmentului bisericii episcopale. Piatra i se aducea abia în 
luna august 1872%. Filtrul verificărilor funcționa. Filip Montoreanu 
întocmea două radite, primul la 27 august, al doilea trei zile mai târziu, 
confirmând că era același tip de piatră, cu mostra păstrată în centrala 
ministerului. Tenacitatea sculptorului anulase întârzierile datorate livrării 
pietrelor. Aproximativ o lună mai târziu, la 24 septembrie 1872, 
autoritățile erau anunțate că Storck terminase refacerea subasmentului. 
Conform contractului semnat de Filip Montoreanu cu Ministerul Cultelor 
şi Instrucțiunii Publice, aceasta trebuia să fie prima lucrare efectuată, 


“2 ANIC, fond MCIP, dosar 768/1871, f. 73v. 

urmând să continue în funcție de fondurile pe care Camera le punea la 
dispoziția ministerului”S. Până atunci, totul decursese perfect. 

În paralel se lucra şi la refacerea acoperișului, plângerea episcopului 
Neofit dând rezultate. Iancu Solomon și David Avram, prin contractul 
semnat la 22 noiembrie 1871, îşi asumau „reparațiunile la învălitori mici 
și mari”. Rapoartele înaintate ministerului arătau că lucrările evoluau 
bine. Filip Montoreanu constata, la 2 decembrie 1871, că Iancu Solomon 
şi David Avram respectaseră integral condiţiile contractului semnat. 
Printr-o decizie din 4 decembrie 1871, ministrul îl însărcina pe Filip 
Montoreanu să-i supervizeze pe cei doi tinichigii. Deși iniţial cei doi 
meșteri semnaseră un angajament valabil până la 25 februarie 1872, ei 
își continuau activitatea până în septembrie acelaşi an. Spre toamnă, 
Filip Montoreanu mergea la Curtea de Argeș pentru inspectarea finală a 
muncii depuse de Iancu Solomon şi David Avram. Trecuseră însă 
aproape doi ani de la debutul colaborării arhitectului şi încă nu erau 
iniţiate intervenţii la structura de rezistență a lăcașului. Licitaţiile pentru 
achiziţionarea lemnului necesar schelelor nu confirmaseră un câștigător. 
Abia în a doua parte a anului 1872 părea rezolvată şi această chestiune. 
Dar nu a fost așa, neînțelegerile dintre arhitectul coordonator și divers? 
contractanţi periclitând bunul mers al șantierului. 

Printre nemulțumirile invocate de Filip Montoreanu, într-o adresă 
din 30 ianuarie 1873, se număra nerespectarea contractului de către 
Sache Naumescu, nimeni altul decât cel care se angajase să livreze 
lemnul pentru construirea schelelor”. Sache Naumescu trimitea, la 
rându-i, o adresă ministerului, arătând că lemnul fusese deja depus la 
Curtea de Argeș. Pus în faţa acestui litigiu, ministrul dispunea efectuarea 
unui control. Autorităţile realizau un control pe teren, în martie 1873, 
constatând că natura, cantitatea și calitatea materialului lemnos îndeplineau 
integral exigenţele impuse la licitaţie. Pârâtul era absolvit de orice vină. 
Prin urmare, alături de suma plătită pentru lucrarea propriu-zisă, lui 
Sache Naumescu i se returna și garanția, formată din cinci bonuri 
domeniale şi 100 de lei”. Dacă ar fi să fixăm un început al sensibilizării 
relațiilor dintre arhitect și decidenţii din minister, am crede că atunci s-a 
produs o primă fisură. Abia din acel moment începea și fixarea schelelor, 
operațiune anevoioasă, întinsă pe aproape şase luni. Mai bine de trei ani 


* Ibidem, f. 39. 

`" ANIC, fond MCIP, dosar 723/1868, f. 104. 
*% ANIC, fond MCIP, dosar 724/1868, f. 7. 

” Ibidem, f. 18. 

„ai Ibidem, f. 30. 


50 De la gustul pentru trecut la cercetarea istoriei 


se scurseseră până când antreprenorul loan Ghiţă ridica schelele! 
Finalmente, în octombrie 1873, ministrul era anunțat că montarea 
schelelor în exterior şi înăuntrul bisericii era aproape gata. 

Din dorința de a avansa cu refacerea întregului edificiu, arhitectul 
încerca să lucreze pe mai multe fronturi, demarând atât exteriorul, cât şi 
interiorul bisericii. La 3 februarie 1873, Filip Montoreanu cerea minis- 
terului să asigure fonduri pentru copierea tuturor picturilor din biserică. 
Intenţiona să înceapă dărâmarea turlelor, decizie care afecta, evident, şi 
zugrăveala. Arhitectul opina că, „neapărat, pictura trebuie executată 
întocmai după aceea care există actualmente în interiorul bisericii, prin 
urmare ar trebui ca de acuma să se însărcineze un pictor ca să copieze 
cu cea mai mare exactitate pictura actuală şi aceste copii care mai târziu 
vor servi de modeluri se vor păstra în minister până când timpul va veni 
spre a le reproduce pe locurile lor primitive”! Soluţia propusă de Filip 
Montoreanu nu era agreată în birourile ministeriale. Rezoluţia dată pe 
cerere, la 19 mai, respingea solicitarea, în baza unui raport semnat de 
Alexandru Orăscu şi G.A. Burelly. Se arăta „că cu restaurarea bisericii nu 
are a se atinge pictura veche”"?. Neîncrederea tensiona tot mai mult 
relația dintre cele două părți. 

Responsabilii de la departamentul tehnic îl somau pe Filip 
Montoreanu să prezinte devizele lucrărilor făcute. Nemulțumirea deciden- 
ților era generată de maniera de lucru a arhitectului. Periodic, el reclama 
fonduri pentru tot felul de intervenții punctuale. Iritarea corpului 
ministerial fusese amplificată și de tergiversarea întocmirii unui plan 
general al lucrărilor. Una dintre marile probleme era impredictibilitatea 
etapelor restaurării, fapt care punea ministerul în imposibilitatea de a 
deschide noi credite. 

Astfel, la 3 februarie 1873, înștiința că îi trebuiau bani pentru 
refacerea turlelor. La 10 mai 1873, înainta o nouă adresă, cerând 97.000 de 
lei. Unul dintre devize, din 10 mai 1873, privea bugetul construirii 
schelelor în jurul şi în interiorul bisericii episcopale. 

Nefiind convins de calculele și planurile de lucru ale lui Filip 
Montoreanu, ministrul Cultelor şi Instrucțiunii Publice apela, la 14 mai 
1873, la G.A. Burelly şi Alexandru Orăscu, ca să verifice datele primite. 
Experienţa anilor trecuți dovedise că niciodată sumele prevăzute de 
arhitect nu fuseseră cheltuite integral, cu repercusiuni în contabilitatea 
ministerului. Și cifrele erau concludente. În 1870, fuseseră alocaţi 

40.000 de lei, din care se utilizaseră doar 25.000 de lei. În anul următor, 
din 40.000 se întrebuințaseră numai 18.886 lei și 12 bani, pentru ca, în 
1872, din 108.000 lei să se cheltuie 33.594 de lei şi 66 bani. Procentual, 
nici jumătate din fondurile avute la dispoziţie nu-şi găsiseră utilitatea. De 
altfel, tot la 14 mai 1873, Filip Montoreanu era avertizat asupra acestor 
dificultăți. I se punea în vedere să estimeze cât mai exact planurile pentru 
1874, precizându-i-se şi suma de care dispunea: 100.000 de lei. 

Montoreanu nu era simpatizat nici de episcopul de Argeș, Iosif. La 
29 mai 1873, episcopul scria la București, pentru a arăta că, după ce 
decisese dezafectarea învelișului din plumb al turlei din mijloc, Filip 
Montoreanu nu se asigurase că așezământul nu va avea de suferit”. De 
aceea, în urma unor ploi, apa pătrunsese în interior. A doua zi, la 30 mai 
1873, episcopul Iosif revenea cu o nouă întâmpinare la ministru, 
calificând tot ceea ce se întâmplase drept „un atentat la cele sfinte, o 
profanaţie, un sacrilegiu”, cerând ministrului să ia măsuri „în privinţa 
acestui străin de neam și de religiune”*. În această acuzaţie identificăm 
geneza ofensivei discursive, în prea multe cazuri fără temei, propovăduită 
de Biserică împotriva proiectelor restaurative. Adversitatea episcopului 
continua şi după concedierea lui Filip Montoreanu. La 20 mai 1875, Iosif 
îl avertiza pe Titu Maiorescu asupra „tuturor stricăciunilor foarte grave” = 
făcute de fostul arhitect. Tot mai multe referințe negative planau asupra 
arhitectului coordonator, în doar câteva zile neînțelegerile tinzând să se 
transforme într-un scandal public. Din centrala ministerului era solicitată 
poziția încriminatului. 

Răspunsul lui Filip Montoreanu venea la 4 iunie 1873. Admiţând că 
intervenise la acoperiş, arhitectul preciza că făcuse doar un decupaj de 
mici dimensiuni, ca să aibă acces la structura interioară. Dorea să 
măsoare „cubicul corniciului” pentru a ști precis câtă piatră să comande 
pentru reparații. Contrariat de reclamaţia episcopului — că ar fi distrus 
cărămizi din turle —, Filip Montoreanu vorbea de starea avansată de 
deteriorare în care se aflau acestea. Ceea ce găsise el nu mai erau 
structuri de zid bine conservate, ci cârpeli cu var şi cărămidă. Fără 
menajamente, îl acuza pe Iosif de intrigi și calomnii, dorind să obţină o 
audienţă la ministru pentru a-i detalia ceea ce se suferise la Argeş din 
momentul preluării şantierului. 

Discuţiile și bănuielile ce planau asupra sa aveau o explicaţie: lipsa 
prelungită a arhitectului de pe șantier. Practic, Filip Montoreanu ajungea 

la Curtea de Argeş doar pentru a recepționa lucrări sau pentru a face 
unele verificări de etapă, în conformitate cu dispoziţiile ministrului 
Cultelor şi Instrucțiunii Publice. Sume importante de bani erau cheltuite 
pe deplasările lui Montoreanu. În septembrie 1873, el voia plata 
călătoriei spre Curtea de Argeș, unde intenționa să stea maxim două 
săptămâni „spre a face lucrări ce privesc restaurarea acestei episcopii” fără 
a oferi amănunte suplimentare. Se consulta doar cu Alexandru Orăscu 
discutând despre metodele de protejare a picturii interioare. Soarta 
colaborării cu Filip Montoreanu era deja pecetluită. 

Finalmente, angajamentul era reziliat în cursul anului 1874 la 
capătul unor evaluări întreprinse de o comisie formată, la 30 ianuarie, din 
dispoziția ministrului Vasile Boerescu. Într-o primă variantă, era 
compusă din Alexandru Orăscu, numit de ministru preşedinte al comisiei, 
A. Gottereau, (tatăl), Berthon şi Scarlat Enderli"€. Ulterior, mai, erau 
es la data de 12 februarie 1874, D. „Berindei şi Al. Odobescu”®. La 

că trebuiau să meargă la Curtea de Argeș, spre a verifica tot ceea ce se 
executase până atunci; dar și să analizeze, la fața locului, planurile şi 
devizele întocmite de Filip Montoreanu'”. În plus, erau mandataţi să 
întocmească un plan general, cu devizul aferent, pentru toate lucrările 
restante, cu o expunere detaliată, cu recomandări tehnice, cu instrucțiuni 
şi cu un calendar de lucru, dar cu condiţia să nu se depășească 100.000 de 
franci anual. Arhitectului Filip Montoreanu i se aducea la cunoştinţă să se 
pună la dispoziţia comisiei pentru a da lămuriri însărcinaţilor guver- 
namentali. Pentru a fi evitate posibile blocaje decizionale, implicit 
amânări nesfârșite, ministrul impunea şi un regulament de funcționare a 
comisiei. Hotărârile se luau cu majoritate de voturi, iar cei care nu erau 
de acord cu soluţiile agreate de ceilalți colegi îşi puteau justifica în scris 
opțiunea. Referatele comisiei, planurile și toate actele tehnice, sugestiile 
făcute de cei în drept, acceptate şi de ministru, urmau a fi respectate 
integral de arhitect. 

Se plănuia un regim de urgență, trimişii ministerului având la 
dispoziție maxim 30 de zile scurse de la prima întâlnire pentru a prezenta 
raportul final. Și lucrurile evoluau rapid. La 18 februarie, după cooptarea 
lui D. Berindei şi Al. Odobescu, membrii comisiei plecau din București 
spre Curtea de Argeş. Prefectul de Argeș era înștiințat să pregătească 

trăsurile în gara din Piteşti, apoi să se îngrijească de cazare şi de bunul 
mers al lucrurilor. Inspecţia se desfășura în zilele de 18 şi 19 februarie“. La 
23 februarie, având deja toate datele la dispoziţie, Alexandru Orăscu îi 
convoca la minister pe colegii din comisie 

Arhitectul Filip Montoreanu încerca să contracareze intenția minis- 
trului, lipsind intenționat de la întâlnirile planificate cu cei șase reprezen- 
tanți. Înştiinţa decidenții că zăcea la pat de două luni, din cauza unui 
reumatism, alăturând şi un certificat medical semnat de doctorul 
Obedenaru. La 26 februarie, membrii comisiei erau din nou în Bucureşti, 
depunând la minister primele hârtii, de a căror redactare se ocupa Scarlat 
Enderli. D. Berindei făcuse observaţii asupra bazei monumentului și a 
schelelor, iar Alexandru Odobescu avea obiecții în privința conservării 
picturilor şi a pavajului interior. Literatul insista ca monumentul să fie 
studiat cu atenţie, pentru a fi înlocuite ori tratate părţile alterate, fără a fi 
afectat „stilul primitiv”. Lui Filip Montoreanu i se acorda un drept la 
replică, cerându-i-se să prezinte o listă completă a tuturor componentelor 
pe care considera nimerit a le schimba sau reface, oferind și argumentația 
necesară. Tot la 26 februarie avea loc și întâlnirea cu Filip Montoreanu, 
în localul ministerului. Procedural, membrii comisiei l-au invitat să-şi 
susțină cauza, să prezinte ceea ce reuşise la Curtea de Argeş, dar și cum 
gândea viitoarele lucrări. La finalul intervenţiei sale, fiecare membru al 
comisiei intervenea, exprimându-și verbal punctul de vedere. Tot Enderli 
era ales să elaboreze raportul comisiei după respectiva ședință. 

La 2 martie avea loc o nouă întâlnire a membrilor comisiei, prilej de 
aprofundare a raportului depus de Filip Montoreanu. Arhitectul dorea 
refacerea turlei celei mari de la răsărit, alături de lucrări de consolidare la 
arcurile acoperișului. Fără a respinge iniţiativele lui Filip Montoreanu, 
comisia nu susținea executarea lor în lipsa unui „studiu grafic al tuturor 
straturilor de piatră care compun turla cea mare a ȘI secțiuni 
verticale, mărginindu-le mai ales la părţile degradate” -. *. O expertiză 
similară era recomandată şi în cazul arcurilor. Pentru a ușura munca 
arhitectului, membrii comisiei solicitau ministerului să îi pună la dispo- 
ziție un desenator şi un ajutor pentru efectuarea măsurătorilor cuvenite. 
Filip Montoreanu era obligat să termine totul în maxim o lună de zile, 
termenul respectiv părând o ultimă formulă de reconciliere. 

Raportul din 18 martie 1874 


La 20 martie, membrii comisiei, inclusiv Filip Montoreanu, erau 
convocați pentru a citi şi semna raportul final. Dezbaterile avansaseră 
într-un ritm mai alert, în ciuda câtorva obstacole de ordin admi- 
nistrativ, dar şi a unor reticențe personale. Pe 18 martie, dosarul, 
cuprinzând 50 de file, era depus la mapa ministrului”, cele șapte 
şedinţe din 14, 23, 26 februarie, respectiv 2, 7, 10 şi 14 martie fiind 
sintetizate în cuprinsul raportului. 

„Conform instrucțiunilor primite, comisia îşi concentrase atenția 
asupra următoarelor chestiuni: 1. Lucrările de restaurare efectuate până 
atunci; 2. Studierea monumentului şi întocmirea proiectului general al 
restaurării; 3. Lucrări de protejare a monumentului. Între aşteptările 
autorităţilor și constatările de pe teren apăreau destule diferențe; mai 
mult, rămăseseră suficiente probleme nerezolvate. 

Baza monumentului fiind acoperită cu scânduri, nu se putuseră 
cerceta calitatea intervenţiei și nici structura materialelor folosite. 
Trimişii ministerului căutaseră o soluţie de compromis, nevrând să strice 
o lucrare finalizată recent. Optau pentru desfacerea căptuşelii de lemn în 
patru locuri, negăsind însă nici un motiv de îngrijorare. Fundaţia edifi- 
ciului le apărea corect refăcută şi protejată corespunzător. Singurele 
rețineri priveau unghiurile soclului. Acolo, Filip Montoreanu înlocuise 
piatra deteriorată, iar cea nouă o fixase pe dunga unghiului“. Totodată, 
îmbinarea pietrelor crea temerea că impermeabilitatea brâului încon- 
jurător avea să fie afectată. D. Berindei recomanda schimbarea pietrei şi 
aranjarea acesteia într-o poziţie diferită. 

O altă nemulţumire privea şi sistemul de ridicare a schelelor, atât a 
celor din exterior, cât şi a celor plasate în interiorul bisericii. Fără a fi 
atinsă ornamentaţia — oferind chiar un acces neîngrădit în verificarea 
minuțioasă a pereţilor —, întreaga schelărie părea totuși prea greoaie și 
voluminoasă. Ar fi fost mai practică dacă lemnele ar fi fost cioplite în 
patru muchii şi ar fi fost mult mai subțiri. Răspunsul dat de arhitect avea 
raționamentul său. Filip Montoreanu justifica alegerea materialului 
lemnos printr-o cerință a autorităților, dictată de condiţionări financiare. 
Arăta că una dintre pretenţiile ministerului fusese ca lemnul utilizat 
pentru ridicarea schelelor să poată fi folosit, după finalizarea restaurării, 
și la facerea palatului episcopal și a seminarului. În cazul în care ar fi 
utilizat scânduri mai subţiri, se risca crăparea, chiar ruperea lor. 


% Ibidem, f. 123-124. 

Soliditatea schelelor mai avea și un alt rost. Trebuiau să reziste 
vântului violent din zonă, dar și să poată susține greutatea picturilor 
utilizate la refacerea turlelor. În ceea ce priveşte tehnica tăierii lemnelor 
propusă de membrii comisiei, arhitectul avertiza că, nefiind uzitată în 
țară, realizarea ei de către lucrători străini ar fi mărit sensibil bugetul 
restaurării. Explicaţia oferită de coordonatorul șantierului readucea însă 
în discuţie unul dintre neajunsurile cronice ale restaurărilor autohtone: 
lipsa meșterilor care să modeleze piatra şi lemnul. Soluţia cea mai 
convenabilă era ca Filip Montoreanu, pe măsură ce avansa cu lucrările, să 
opereze modificări și la schele, în sensul părerilor enunțate. Pentru cele 
ridicate în interiorul bisericii, arhitectul şi membrii comisiei conveneau 
că trebuia modificat amplasamentul lor odată cu înaintarea intervențiilor. 

Uşile, mai ales cea din lemn de la intrare, coloanele şi pietrele 
mormântale erau bine protejate, recomandarea comisiei fiind ca aceeași 
îngrijire să fie acordată tuturor pieselor şi structurilor edificiului. Un 
interes aparte era arătat pentru picturile interioare, cele ale ctitorilor și 
domnilor țării. Acoperirea lor cu doar cu plăci din lemn nu reprezenta cea 
mai bună soluţie, periclitându-se zugrăveala. Se dorea „ca sub căptuşeală, 
adică chiar pe perete, să fie așternute mușamale susținute împrejur cu 
stinghii care s-ar fixa în perete la foarte rare intervale, prin cuie de sârmă 
subțiri și lungi, spre a nu aduce vătămare zidurilor”. Evaluarea calității 
picturilor era tranșantă, precizându-se că „fără a avea o mare valoare 
artistică, nu sunt însă mai puțin interesante din punct de vedere arheologic, 
fiind mai singurele specimene de artă picturală bizantină din al XVI-lea 
secol, în țară la noi”*, Statutul de unicat prima în faţa valorii estetice. 

O serie de recomandări erau aduse la cunoştinţa arhitectului. Astfel, 
Filip Montoreanu trebuia să întocmească un plan riguros al pereţilor, 
fixând pe hârtie locul fiecărei picturi. La finalizarea restaurării interioare, 
cu ajutorul lui, acestea trebuiau să se regăsească în amplasamentele 
inițiale. De asemenea, toate picturile urmau a fi copiate cu fidelitate, mai 
ales cele care „vor fi sacrificate în timpul reclădirii”. Concomitent, mai 
erau cercetate curtea şi resturile de zidiri din proximitatea bisericii. Prima 
parte a raportului se închidea cu prezentarea cheltuielilor făcute sub coordo- 
narea lui Montoreanu în anii 1870-1873, însumând 187.115,31 lei. 

Cel de-al doilea obiectiv însuma cercetarea zidirii și întocmirea unui 
plan general al lucrărilor neterminate, calcularea unui deviz aproximativ al 
acestora și repartizarea lor pe ani, dorindu-se ca prețul să nu depăşească 

100.000 lei noi; se mai viza şi o „expunere detaliată a modului cum au să 
se execute lucrările, a părților ce sunt de reparat, a sistemului ce se 
adopta; în fine, acea expunere va cuprinde tot felul de observațiuni 
tehnice şi de instrucțiuni, çu care are să se conforme arhitectul ce dirije şi 
supraveghează lucrările”. Însărcinările stabilite de minister încercau să 
elimine, pe cât posibil, problemele apărute în anii din urmă. Dar pentru 
eradicarea lor era nevoie de un timp îndelungat. 

În ultima parte a raportului, a treia, se vorbea despre organizarea 
administrativă a şantierului, se făceau propuneri pentru închegarea unei 
cancelarii, pentru angajarea unor ajutoare tehnice, a unui contabil, a unui 
magazioner, punându-se în discuţie și regimul lucrărilor în regie. Acuzele 
nu-l priveau direct pe Filip Montoreanu. El lucrase în condiţiile impuse 
de București, acuzând implicit lacunele legislative și absenţa reglemen- 
tărilor din domeniu. 

Răspunsurile inserate în raportul comisiei arătau grave deficienţe de 
organizare, vina revenind nu doar arhitectului, care nu făcuse planuri şi 
devize cuvenite, ci şi ministeriabililor care acceptaseră o atare situație. 
Mai mult, trimişii guvernamentali se arătau sideraţi de pretenţiile autorită- 
Hor de a pune la punct, în maxim 30 de zile, un plan detaliat, în 
condiţiile în care Filip Montoreanu nu făcuse aşa ceva în trei ani și 
jumătate. Un alt argument se lega de paternitatea proiectului: semnatarii 
raportului nu credeau că un astfel de angajament putea fi o operă 
colectivă. Cel mult, după elaborarea proiectului de un arhitect, ministerul 
putea să afle părerea altor specialişti. De fapt, opinau membrii comisiei, 
aceasta ar fi fost şi cea mai bună metodă de a se înlătura unele piedici. 

Intervenţii speciale se impuneau asupra ornamentaţiei exterioare, 
mai rafinată în zona turlelor. Arhitectul era îndemnat să se informeze ce 
metode se foloseau în alte părți ale Europei, profitând de relaţiile avute în 
mediile arhitecţilor francezi. În cazul turlelor, documentarea întreprinsă 
de membrii comisiei găsea structura edificiului serios afectată, mai ales 
după cutremurul cel mare din 1802. De altminteri, dislocările puteau fi 
observate şi cu ochiul liber. 

O semnalare privea arhiva arhitectului. Membrii comisiei găsiseră în 
dosarele lui Filip Montoreanu tot ce îi interesase, mai puțin planul 
general și devizul aferent. Îi imputau, mai degrabă îl atenţionau, că nu era 
pusă în ordine și filele se puteau pierde oricând. Era sfătuit să copieze 
toate actele, să le împartă pe categorii. Fără a-i scuza întârzierile și 
nerealizările, comisia insista ca din fondul restaurării să fie închegată o 

cancelarie, să se caute ajutoare tehnice, magazioner şi un contabil, care 
să-l ajute în demersurile sale. Un regim aparte trebuia acordat lucrărilor 
în regie: materii prime, lucrări minuţioase şi personal calificat erau 
anticipate drept probleme de luat în seamă, deopotrivă de arhitect, dar şi 
de responsabilii instituționali. 

Ceea ce îi nemulțumise profund pe trimișii ministrului Cultelor și 
Instrucțiunii Publice nu era neapărat stagnarea lucrărilor, ci faptul că 
Filip Montoreanu, pe parcursul a patru ani, „nu găsise timpul să facă cel 
puțin o schiță de plan asupra modului cum ÎŞI închipuiește d-sa că trebuie 
să fie restaurat acest monument unic”; deși, în momentul preluării şan- 
tierului, se arătase nedumerit de ce G.A. Burelly nu făcuse unul. Fără un 
proiect arhitectural, un deviz general, dar şi un plan de lucru nu se putea 
asigura o intervenție reușită. Lipsea viziunea arhitectului! Aici rezida 
diferența dintre reparație şi restaurare, dintre un banal meșter și un 
arhitect. Trei ani trecuseră de când Filip Montoreanu preluase șantierul şi 
nu răspunsese la nici una dintre solicitările ministerului. Și raportul le 
enumera: în aprilie 1871, la 14 mai 1873, arhitectului i se ceruse 
imperativ proiectul restaurării și devizele aferente etapelor de parcurs. 

Printre certitudinile îmbrăţişate de colaboratorii ministerului era și 
modificarea contractului dintre stat și Filip Montoreanu, prin introducerea 
unor clauze stricte. Era de dorit ca odată cu terminarea lucrărilor, 
momentul să fie promovat prin publicarea unei monografii a edificiului. 
Bilanţul nu era deloc satisfăcător. Se arăta, fără nici un dubiu, că, în tot 
acest timp, Filip Montoreanu lucrase „numai la restaurarea baselor monu- 
mentului și la ridicarea schelelor”*? Și se cheltuiseră „deja 80.000 lei 
numai cu schelele pentru începerea restaurării”*0, Concluziile raportului 
ofereau, dacă nu temeiul legal, atunci măcar cel moral, pentru încetarea 
colaborării. Sub rezerva rezilierii unilaterale a contractului, arhitectului i 
se impunea prezentarea proiectului de restaurare în cel mai scurt timp. 
Dar era avertizat asupra consecințelor nerespectării sarcinii respective, 
lucrurile fiind departe de a se fi calmat. 

Răspunsul lui Filip Montoreanu, de pe poziţii de forță, preciza că, 
până la ridicarea schelelor, un astfel de plan era imposibil de realizat. Se 
deroba senin de orice responsabilitate. Plusa, menţionând că în timpul 
acordat de membrii comisiei nu putea să-l termine. Mai mult, îşi creştea 


* Titu Maiorescu, op. cit., p. 169. 

“9 ANIC, fond MCIP, dosar 127/1874, f. 75v. 

50 Titu Maiorescu, Opere, IV, Discursuri parlamentare (1900-1913), ediţie îngrijită, 
prefaţă, note şi bibliografie de D. Vatamaniuc, introducere de Eugen Simion, Bucureşti, 

pretenţiile financiare, anunțând că dorea dublarea salariului de 500 de 
franci, conştient fiind că pretenţiile nu aveau nici un sorți de izbândă. Era 
evident că Montoreanu forța ruptura, căutând totuşi să iasă din conflict 
fără a i se imputa vreo daună materială. Apela deci la tot felul de 
tertipuri. De exemplu, califica drept vindicativ raportul întocmit de 
Alexandru Odobescu, care şi-ar fi luat astfel o revanșă personală. 

Numai că toată această instabilitate afecta restaurarea. Comenzi ale 
statului erau în așteptare. Unele materiale, precum plumbul pentru 
acoperișul bisericii, 150 de table cumpărate de la un fabricant din Viena, 
erau păstrate în 38 de lăzi depozitate î în magazia vămii statului din gara 
Filaret încă din 4 noiembrie 1869. Trebuiau să rămână acolo până când 
venea vremea să fie întrebuințate, nimeni neputând însă avansa un termen. 
Abandonarea temporară avea o justificare ştiută doar de cunoscători: nu 
avea grosimea suficientă KEN a asigura etanșeizarea corespunzătoare, 
dar nici proporţiile vente" Mai mult, în raportul depus pe masa 
ministrului, la 18 martie 1874, se opina că refacerea acoperişului cu 
plumb nu putea fi făcută decât de specialişti din străinătate. 

Plumbul devenea subiect de corespondență în primele luni din 1874, 
între Ministerul Agriculturii, Coggeria hni şi Lucrărilor Publice și cel al 
Cultelor și Instrucțiunii Publice*?. Cei de la Culte arătau că în 1869 nici 
un act încheiat între cele două ministere nu stipula o taxă de depozitare. 
Totuşi, un cost suplimentar apărea din taxa de înmagazinare pe care 
titularul portofoliului de la Agricultură nu voia să o anuleze. Abia în 
şedinţa Consiliului de Miniștri din 15 martie 1874 se hotăra scutirea de la 
plata taxei. 


Decizia ministrului din 27 martie 1874 


La 27 martie, raportul comisiei formate din „arhitecți şi bărbaţi 
cunoscători în arheologie” ebe pe masa ministrului interimar de la 
Culte şi Instrucţiune Publică TL Vasile Boerescu. Acesta aprecia 
calitatea memoriului, dar mai ales consensul celor șase membri. 
Singurul care refuzase semnarea actului era Filip Montoreanu. Fără nici 
cea mai mică rezervă, ministrul aproba integral concluziile, care 
deveneau din acel moment obligatorii şi pentru arhitectul șef al 
șantierului de la Curtea de Argeş. 


51 ANIC, fond MCIP, dosar 127/1874, f. 54; vezi şi dosar 722/1868, f. 168. 
52 ANIC, fond MCIP, dosar 127/1874, f. 138. 

Printre alte responsabilităţi, Filip Montoreanu trebuia să se asigure 
că gardianul angajat din bugetul restaurării, pentru supravegherea 
materialelor şi a magaziilor, avea să se ocupe îndeaproape și de paza 
schelelor. Privitor la ele, arhitectul era încurajat să le înlocuiască treptat, 
fireşte, cu costurile de rigoare, pentru a scădea presiunea asupra monu- 
mentului și a diminua posibilele stricăciuni la nivelul ornamentaţiilor și 
picturilor. Trebuia să se mai asigure că vechea ușă din lemn sculptat a 
bisericii, alături de ornamentele date jos, erau păstrate în condiţii optime 
spre a fi reașezate la încheierea lucrărilor; de asemenea, pictura inte- 
rioară, portretele ctitorilor şi ale domnilor se cereau acoperite cu 
mușama, după recomandările comisiei. Compozițiile care urmau să De 
sacrificate în timpul restaurării trebuiau obligatoriu copiate în acuarelă, la 
dimensiuni reduse, dar fidele originalelor. Ornamentaţia, pavamentul și 
refacerea turlelor — subiecte analizate în raportul comisiei — se regăseau şi 
în decizia ministerială. 

Lui Filip Montoreanu i se impunea, tot prin decizia din 27 martie 
1874, întocmirea proiectului general al lucrărilor de restaurare, împreună 
cu devizul cuvenit până în vara anului 1874. Dosarul restaurării trebuia 
completat cu planurile diferitelor părţi ale monumentului, date tehnice, 
studii grafice și schiţe care să stabilească precis natura intervenţiei, 
materialele folosite şi prețul lor. Întregul suport documentar urma să fie 
analizat de comisia care își asumase raportul din 18 martie. Timpul scurt 
acordat arhitectului avea o justificare. Acesta lucra deja pe șantier de 
aproape patru ani şi avea deci experiența necesară. Se asigurau și fonduri 
pentru angajarea unor desenatori care să execute planurile, a unor 
persoane însărcinate cu elaborarea studiilor pregătitoare și a unui 
contabil. De altfel, o noutate în relația contractuală dintre minister și 
arhitect o constituia obligaţia ultimului de a prezenta lunar rapoarte de acti- 
vitate. În paralel cu conturarea proiectului bisericii, lui Filip Montoreanu i 
se mai cereau schiţe ale proiectelor de reclădire a palatului episcopal și a 
seminarului. | 

Alexandru Orăscu îi convoca deja pe membrii comisiei, la 3 iunie, 
într-o ședință de lucru. Probabil că întâlnirea nu avut loc, deoarece la 
4 iunie 1874 era anunţată o nouă convocare, pentru ziua următoare, 5 iunie, 
„pentru a se putea observa oarecare lucrări relative la restaurarea 
bisericii”. La 5 și 15 iunie membrii comisiei se întâlneau, având pe 
masă trei rapoarte semnate de Filip Montoreanu. Nici unul dintre acestea 
nu satisfăcea așteptările comisiei, deteriorând și mai mult relațiile dintre 

părți. Poziția arhitectului l-a determinat pe Titu Maiorescu să ceară avizul 
comisiei pentru întreruperea colaborării. Liderul conservator se pripea, 
situaţia nefiind deloc simplă. Într-o adresă din 6 august 1874, Filip 
Montoreanu îl avertiza pe ministru că, în conformitate cu prevederile 
contractului, actul putea fi reziliat doar prin acordul părților sau printr-o 
hotărâre judecătorească”. Nici una dintre condiţii nefiind îndeplinită, se 
considera îndreptăţit să coordoneze mai departe activitățile de pe 
şantierul de la Curtea de Argeş, pretinzând şi punerea la dispoziție a 
fondurilor cuvenite. 

Cert este că, la 13 iulie 1874, arhitectul era anunțat că este 
„desărcinat de misiunea încredințată lui în privința bisericii Curtea de 
Argeș”, luându-se şi decizia, la sugestia lui Alexandru Odobescu, de a-i 
fi adresată o invitaţie lui Viollet-le-Duc, în speranța că acesta ar prelua 
șantierul”. Pentru inspectarea șantierului, până la nominalizarea noului 
arhitect, ministrul apela, la 2 august 1874, la M. Capuţineanu pentru a se 
deplasa la Curtea de Argeş. Două zile, 5 şi 6 august, i-au fost suficiente 
lui Capuţineanu pentru a-și face o părere. La 10 august, pe masa 
ministrului se afla deja raportul său. Ce verificase arhitectul ministerului? 
Memoriul său vorbea de condiţiile de depozitare a materialelor, de 
deteriorarea unor părți din structura clădirii, fără a face aprecieri ori 
sesizări privind munca lui Filip Montoreanu. 

Relaţia dintre Ministerul Cultelor și Instrucțiunii Publice şi Filip 
Montoreanu nu se deteriorase încă ireversibil. La 4 octombrie 1874 i se 
cerea arhitectului să restituie planurile bisericii, întocmite de G.A. Burelly, 
în număr de şapte, pe care le preluase în 1870%. În faţa refuzului, 
ministrul îi cerea prefectului poliției capitalei să intervină, dar, de 
asemenea, fără succes. Filip Montoreanu nega poliţiei dreptul de a se 
amesteca în afacere. Intenta un proces civil statului și aștepta decizia 
judecătorilor. Unul dintre motivele refuzului, expus într-o scrisoare către 
minister, privea dreptul de proprietate intelectuală. Admiţând că primise 
planurile întocmite de G.A. Burelly, Filip Montoreanu arăta că el lucrase 
pe acestea, le completase, făcuse o serie de intervenții, calcule şi adnotări 
pe care nu dorea a fi folosite de altcineva. 

Începea şi un proces deschis de minister, în paralel cu acela iniţiat 
de fostul arhitect statului. Doar că, procedural, decizia ministerială fusese 
greșită din mai multe puncte de vedere, fapt confirmat și de avizul 

Consiliul Avocaţilor. Specialiştii în drept consultați de minister după 
ruperea unilaterală a contractului arătau, la 31 octombrie 1874, că 
nominalizarea unui alt arhitect pentru șantierul de la Curtea Argeş înainte 
de rezolvarea diferendului cu Filip Montoreanu vulnerabiliza punctul de 
vedere al statului”. Prin urmare, rezoluţia Consiliului de Avocaţi 
recomanda ajungerea la o înțelegere amiabilă între părți. Abia drept 
ultimă soluție era preferată judecata. 

În toamna anului 1874, preşedintele Consiliului de Miniştri era 
înștiințat de Filip Montoreanu asupra pretențiilor sale: 25.000 de lei noi 
„daune suferite pentru trecut”, 50.000 de lei noi „daune suferite pentru 
viitor”, 5.000 de lei noi „pentru pierdere de timp și cheltuieli de 
judecată”, Puse la un loc, restanţe salariale, prejudicii de imagine, 
costuri legate de proces dădeau o sumă cât bugetul unei intervenții 
rezonabile la un zidire istorică. În consecință, ministrul se adresa, la 19 
noiembrie 1874, Avocatului Statului, cerându-i să intenteze proces lui 
Filip Montoreanu. 

În 27 martie 1875, Avocatul Statului îi solicita ministrului să i „se 
trimită dosarele relative şi desluşirile ce se cred necesare susținerii 
dreptăţilor statului”!. La 1 aprilie, pe biroul Avocatului ajungeau două 
dosare, însumând aproximativ -1.500 de file relative la restaurarea 
vechiului edificiu. Începea un anevoios proces, în care Avocatul Statului, 
Scarlat Pherekyde, încerca să probeze și să recupereze prejudiciul produs 
de Filip Montoreanu. Procesul a decurs lent, mai ales că Filip 
Montoreanu își stabilise domiciliul la Istanbul. Judecata se întindea pe 
câțiva ani, în 1883 având încă loc înfățișări la tribunalul din Ilfov. 
Iniţiativa închiderii dosarului aparținea arhitectului. Renunţând la orice 
pretenții materiale din partea guvernului, în martie 1883, Filip 
Montoreanu îl anunța pe ministrul Cultelor şi Instrucțiunii Publice că 
dorea să pună capăt procesului intentat de el în 1874“. Era un semnal de 
reconciliere, arhitectul manifestându-şi intenția de a rămâne în bună 
înțelegere cu autorităţile“?. Speţa era analizată şi de Consiliul Avocaţilor 
Statului, la 12 martie 1883 recomandându-se ministrului Cultelor și 
Instrucțiunii Publice să primească propunerea lui Filip Montoreanu. Unul 
dintre argumentele-forte reluate de specialiştii în drept era că rezilierea 
unilaterală a contractului de către autorități nu avusese nici un temei 


* Ibidem, f. 307r-v. 

juridic, în contract nefigurând nici o clauză în acest sens. Un an alt aspect 
favorabil soluției propuse de Filip Montoreanu ținea şi de poziția repre- 
zentanţilor statului. De la bun început aceștia au preferat să se apere în 
fața pretențiilor arhitectului decât să inițieze proceduri de recuperare a 
prejudiciului invocat în acte. Membrii Consiliului Avocaţilor Statului 
prefigurau, în cazul continuării procesului, câștigarea acestuia de către 
Filip Montoreanu şi obținerea unor însemnate daune plătite de statul 
român. Poziţia Consiliului Avocaţilor Statului diferea însă de cea 
pronunţată la 31 octombrie 1874, atunci când i se ceruse concursul pentru 
rezilierea contractului cu Montoreanu. La acea dată, Consiliul îl 
încredința pe ministrul Cultelor și Instrucțiunii Publice că, în condiţiile în 

care Filip Montoreanu nu răspundea somaţiei verbale, îl iilha acționa în 
judecată, cerându-i-se restituirea banilor cheltuiţi“!. Deşi la 13 noiembrie 
1884 Consiliul de Miniştri accepta închiderea procesului” — decizie 
întărită și prin semnătura lui Carol I, pusă pe raportul ministrului Cultelor 
şi Instrucțiunii Publice, trei zile mai târziu“ —, în iulie 1885 avea loc un 
nou termen”. Cercetând cauza, autorităţile ajungeau la concluzia că 
scurt-circuitul se produsese la Avocatul Statului care, din neglijență, nu 
depusese documentele necesare stopării judecății. Răspunsul Avoca- 
tului Statului venea la 24 august 1885, vizibil iritat de acuzele aduse de 
ministrul Cultelor şi Instrucțiunii Publice. Referințele la dosarul 
procesului arătau că Avocatul Statului nu avea știință de nici O cerere a 
lui Montoreanu prin care ar fi renunţat la orice pretenţii“?. Finalmente, la 
26 septembrie 1885 se constata închiderea procesului dintre stat şi 
Montoreanu prin acordul părților”. 

Cu titlu de epilog, Titu Maiorescu își nota în jurnal, ca decizie 
importantă, anularea contractului „cu un oarecare Montoreanu şi că am 
angajat în schimb pe marele Viollet-le-Duc şi pe asistentul său de 
Baudot””!. Eşecul colaborării cu Filip Montoreanu nu avea un singur 
vinovat. Deşi lucrurile începuseră sub cele mai bune auspicii, ele au 
suferit o deteriorare crescândă, determinată de lipsa unui cadru juridic și 


TI ANIC, fond MCIP dosar 344/1875, f. 3. 

" Ibidem, f. 65. 

“ Restaurarea monumentelor istorice 1865-1890... p. 155. 

67 ANIC, fond MCIP, dosar 344/1875, f. 123. 

68 Ibidem, f. 125. 

© Ibidem, f. 130. 

7 Ibidem, f. 132. e 

”! Titu Maiorescu, Însemnări zilnice, vol. I (1855-1880), publicate cu o introducere, 
note, facsimile şi portrete de I. Rădulescu-Pogoneanu, Bucureşti, Editura Librăriei 
Socec, 1937, p. 225-226. 

a meșterilor calificați, de precaritatea mecanismelor instituționale at de 
inexistența unui sistem organizat de aprovizionare cu materiale. 
Paradoxal, nu resursele financiare au perturbat un proiect care demarase 
promițător. Tristă era însă realitatea că societatea românească nu era încă 
pregătită să-şi asume marile programe restaurative. 


Cine era Viollet-le-Duc în momentul nominalizării. 
Recomandările unei cariere strălucite 


Familia Viollet-le-Duc se bucura de un mare prestigiu în societatea 
franceză. În anii 1830, tatăl său fusese conservator al E 
Regale și avea preocupări în studiul literelor şi artelor. De altminteri, î 

saloanele familiei puteau fi întâlniți Stendhal ori Saint-Beuve”? “Unchiul 
său, Etienne-Jean Delâcluze, era un cunoscut pictor şi critic de artă. lar 
Viollet-le-Duc lucrase de la 16 ani în biroul arhitectului Huve şi își 
planifica câte o călătorie de studiu în fiecare an. De la aceeaşi vârstă 
pleca periodic prin Franţa, pentru a-și face propria mapă profesională 
și a gândi studii asupra vechilor zidiri. În 1831, mergea de-a lungul 
țărmului Mediteranei, din acest prim voiaj întorcându-se cu 35 de 
desene”. Un an mai târziu vizita Normandia, trecând prin Rouen, Le 

Havre, Honfleur, Cherbourg et Bayeux. Din ceea ce lucrase în această 
călătorie, Viollet-le-Duc expunea patru desene la celebrul Salon din 
primăvară. În vara următoare traversa Pirineii. În urma preumblărilor, 

derulate între 4 mai 1883 și mijlocul lunii septembrie, când avea doar 
20 de ani, s-au păstrat scrisorile către tatăl său, un jurnal, precum și 
180 de desene și acuarele, marea lor parte fiind peisaje. În epistolele către 
părintele său, Viollet-le-Duc vorbea despre ambiția de a stăpâni cât mai 
bine tainele picturii, sculpturii şi arhitecturii” , de a cunoaște cât mai bine 
diferitele faze ale artei, în fine de a nu confunda perioadele de tranziţie cu 
cele care legitimaseră un curent nu doar artistic, ci și istoric. Îşi coagula 
curiozitățile şi spre fortificații, încercând să înțeleagă cum fuseseră 
proiectate sistemele defensive. În castelul din Pau studia arabescurile de 
la ferestre, apoi desena detalii. Pe cel din Lourdes îl reproducea integral. 


& Gheorghe Curinschi, Viollet-le-Duc, în Mari arhitecți, Bucureşti, Editura 
Meridiane 1971, p. 52. 
” Françoise Bercé, Viollet-le-Duc, Paris, Editions du Patrimoine, Centres des 
emp geng Nationaux, 2013, p. 14. 
t Eugène Viollet-le-Duc, Voyage aux Pyrénées. 1833. Lettres à son pere et 
journal de route, dessins, lavis et aquarelles de l'auteur, préface de Geneviève Viollet- 
le-Duc, Lourdes, Les Amis du Musée Pyrénéen, 1972, p. 3. 

Traseul îi prilejuia şi evaluări ale structurilor din piatră întâlnite, nefiind 
străin de studiile geologice. Mineralele îl captau. Opririle de câteva zile îi 
prilejuiau lui Viollet-le-Duc scurte excursii prin împrejurimi, căutând 
posibile subiecte de desenat. Așa făcea la Argellez. Dar o parte din 
lucrările personale îl nemulțumeau, mărturisindu-și descurajarea în 
rândurile trimise tatălui său. 

În 1836-1837, străbătea Italia, unde lucra aproape 18 luni”. De ce 
Italia? Pentru artiștii francezi oripilați de vandalismul revoluționar, Italia 
era atractivă din cauză că ştiuse să-și conserve mai atent monumentele. 
Nu neapărat prin politici de stat, fiind ferită de impulsurile colective 
distructive. Și un amănunt nu tocmai minor. Italia îi oferea o istorie 
integrală, din antichitate până în al său prezent. Îşi fixa spaţiul de lucru 
printre antichităţi'€. Dar nu toate mărturiile arhitecturale îl convingeau. 
Bunăoară, la Genoa, sculpturile dintr-o biserică le găsea de prost gust. Iar 
dacă o parte dintre orășele îi apăreau fără fizionomie, unele. castele, 
insignifiante la exterior, ascundeau detalii interesante la interior. 

Dintre subiectele principale ale cercetărilor sale, se remarcau 
busturile şi statuile. Îi descria în detaliu tatălui său busturile din Napoli, 
îndeosebi acelea care îi stârniseră curiozitatea”. ÎI încredința că la Paris 
nu existau astfel de compoziții, invocând nu doar numărul lor, dar și 
diversitatea reprezentărilor. De aceea, cerea conducerii muzeului 
napoletan aprobarea pentru realizarea unor desene după exponate. [i 
mărturisea părintelui său că „tu ne peux t'imaginer comme Tale 
développe le goût que (on peut avoir pour lhistoire”'5. Pentru că, spunea 
într-o altă epistolă, tot către tatăl său, „les monuments vous font vivre 
dans le passé, et le passé c'est la poésie; le present n'jamais postique””. 

Şi galeria cu vase etrusce din Napoli îl provoca. Iar la Palermo 
reproducea un mic monument din secolul XV. Șederea în acest oraș îi 
prilejuia sesizarea influențelor maure, în sculptura locală, găsind chiar 
disproporționată o lucrare din interiorul catedralei urbei. Tranziţia de la 
arhitectura arabă la cea gotică putea fi înțeleasă şi din cercetarea 
zidirilor“”. Itinerariul dorit de Viollet-le-Duc mai cuprindea Pompei, 


75 Vezi E. Viollet-le-Duc, Lettres d'Italie. 1836-1837, adressés à sa famille, 
annotées par Geneviéve Viollet-le-Duc, Paris, Léonce Laget, 1971. 

% Viollet-le-Duc, Journal, în idem, Lettres d'Italie. 1836-1837, p. 345. 

” E, Viollet-le-Duc, Lettres d'Italie. 1836-1837; scrisoarea către tatăl său din 
4 aprilie 1836, p. 29. - 

73 Ibidem; scrisoarea către tatăl său din 3 octombrie 1836, p. 159. 

” Ibidem, scrisoarea către tatăl său din 8 iulie 1837, p. 324. 

* Ibidem, scrisoarea către tatăl său din 9 mai 1836, p. 58. 

Pestum, Roma, Livorno, Florenţa, Pisa, Siena, Veneţia. Monumentele din 
Florenţa îl câştigau prin „grandoarea, frumuseţea construcţiei şi admi- 
rabila proporţie”” . Dintre toate orașele prin care trecuse, cel mai mult se 
lega de Florenţa. 

Își propunea să studieze vestigiile în detaliu, admițând totuși utopia 
unei atari ambiţii. Culoare, structură, ornamentaţie, încadrare deveneau 
chestiuni pe agenda permanentă a curiozităţii sale. Se despărțea de restul 
arhitecților francezi care se aflau în Italia doar pentru a desena şi a copia 
formele clădirilor, fără a se interesa de istoria lor, fără a cerceta povestea 
pietrei şi a afla sensul ornamentaţiilor. Cei mai mulți dintre colegii arhitecți 
se întorceau în Franța cu o mapă burduşită cu schiţe şi desene. Viollet-le- 
Duc decripta „cifrul” vechilor arte, reconstituind fenomene culturale. 

Puţini ani mai târziu, îl găsim în corespondență cu Ministerul 
Lucrărilor Publice, fiind solicitat de Prosper Merimce să se implice în 
diverse intervenții asupra monumentelor istorice“?. Din 1840, Prosper 
Mérimée, la fiecare plecare pe teren, lua câte un arhitect î în echipa lui. 
Aşa s-a născut colaborarea dintre cei doi. Părintele și soția primeau veşti 
bune despre cooperarea tânărului arhitect cu superiorul său: „Mon chef 
est toujours charmant, bon compagnon, plein de confiance et de petites 
attention pour moi”? 

Ce făcea Viollet-le-Duc? Arhitectul evalua starea zidirii și propunea 
măsurile pe care le credea nimerite, alături de înaintarea unui deviz 
preliminar. O parte dintre fonduri, eșalonate cu precizie într-un calendar, 
proveneau din partea cultelor. Experienţa acumulată o transfera în spaţiul 
public. Între 1844 şi 1846 publica opt articole în „Annales archéo- 
logiques” sub titlul De la construction des édifices religieux en France 
depuis le commencement du christianisme jusqu’au XVI siècle, dar şi 
Construction des voûtes au XIII siecle*". 

Prestigiul lui Viollet-le-Duc îşi apropia o anvergură internațională, 
În 1855, „Royal Institute of British Architects” (RIBA) îl primea printre 
membrii săi, iar în 1860 devenea membru de onoare al „Institutului 
arhitecților americani”. Era solicitat să coordoneze lucrări de restaurare 
în Olanda și Italia. 

În momentul înaintării ofertei, Viollet-le-Duc era prins cu restaurarea 
bisericii Notre-Dame din Paris. Câștigase în 1844 concursul pentru 


*! Ibidem; scrisoarea către tatăl său din 18 septembrie 1836, p. 144. 
"7 Vezi La correspondance Merimee-Viollet-le-Duc, édité et preface par Françoise 
Bercé, Paris, Éditions du C.T.H.S. +, 2001. 
" Apud Françoise Bercé, Viollet-le-Duc, p. 24. 
* Ibidem, p. 51. 

refacerea bisericii, alături de mai cunoscutul arhitect Lassus. Partenerul 
său murea însă în 1857. Proiectul celor doi impresionase şi prin analiza 
istorică a monumentului. O cercetare bazată pe autoritatea textelor, docu- 
mentelor, desenelor şi planșelor vechi, a cronicilor, a memoriilor, a: 
jurnalelor personale, a istoriilor Parisului, ale abaţiilor Lebeuf şi Saval, 
Du Breul, Sainte-Fox. Unul dintre principiile asumate de Lassus și 
Viollet-le-Duc era restituirea fidelă a monumentului original. Pledoaria 
arăta că, peste construcţiile din secolele XII-XIII, avuseseră loc inter- 
ven) „barbare”, mai ales după veacul al XVI-lea. Proiectul restaurării 
bisericii Notre-Dame a fost votat în Cameră la 10 iunie 1845, fiind 
deschis un credit special de 2.000.000 de franci. Pentru Viollet-le-Duc 
implicarea în acest proiect a însemnat certificarea notorietății sale. 
Comisia Monumentelor Istorice îl solicita, în paralel, să lucreze la 
Carcassonne, la Toulouse. Și nu era uşor. La Notre-Dame era arhitectură 
religioasă, în vreme ce la Carcassonne și la Pierrefonds trebuia refăcută 
arhitectura militară medievală. La Notre-Dame detaliile se regăseau în 
vitralii, orfevrărie, sculpturi, nu mai puţin în culori. La Carcassonne și 
Pierrefonds trebuiau reînviate piatra, ulița, cetatea. 

Viollet-le-Duc ajunsese profesor și la școala de Belle-Arte din Paris; 
era considerat artizanul resurecției artei gotice franceze și primul restau- 
rator european”, fiind solicitat de autoritățile române în luna iulie a 
anului 1874. Lui I. Strat, agentul diplomatic al României la Paris, i se 
cerea, la 16 iulie 1874, să ia legătura cu Viollet-le-Duc propunându-i să 
meargă la Curtea de Argeș „spre a examina monumentul în chestiune, a 
da avizul Domniei sale asupra restaurării de care va constata că are 
necesitate acel monument și, în fine, a recomanda persoana căreia va găsi 
că i se poate încredința conducerea unei asemenea restaurări”*%. Pentru 
călătoria distinsului specialist ministerul rezerva 5.000 de franci. La acel 
moment, Viollet-le-Duc era în Elveţia, amânându-se pentru o lună întreve- 
derea și primirea unui răspuns. I. Strat îi scria ministrului, la 20 august 
1874, relatând întâlnirea cu respectabilul arhitect. Mișcat de prețuirea 
autorităților române, Viollet-le-Duc accepta să se implice, deşi programul 
îi era extrem de încărcat. Se angaja să trimită însă la Curtea de Argeș pe 
unul dintre ajutoarele sale, pentru a „lua desenurile exacte ale edificiului 
și va releva în detaliu toate părțile care necesită restauraţiune”*”. Schiţele, 


*5 Miles Glendinning, The Conservation Movement: A History of Architectural 
Preservation. Antiquity to Modernity, London, Routledge, 2013, p. 91. 

36 ANIC, fond MCIP, dosar 127/1874, f. 222v. 

" Ibidem, f. 246v. 

desenele, alături de informaţiile tehnice constituiau baza documentară a 
unui proiect elaborat de Viollet-le-Duc. 

Opţiunea pentru André Lecomte era luată rapid, I. Strat fiind 
înștiințat deja de la prima întâlnire că va fi trimis în ţară „un arhitect de 
mult talent ce se află acum în Palestina, care însă se va întoarce în 
toamnă”, La 25 septembrie 1874, agenţia diplomatică de la Paris îl 
anunţa pe ministrul Cultelor şi Instrucțiunii Publice de plecarea, în ziua 
următoare, pe 26 septembrie, a domnului Anatole de Baudot, „arhitect al 
guvernului, atașat special pe lângă ministerul Instrucțiunii Publice, 
Cultelor și de Belle-Arte a Franţei”*?. Călătoria urma să o facă cu vaporul, 
debarcând după o săptămână la Giurgiu. Ministrul trebuia să asigure toate 
condițiile unei șederi agreabile, dar și să delege un „funcţionar tehnic 
român care să cunoască şi limba franceză și să colaboreze” cu Baudot. 
Prin urmare, M. Capuţineanu era arhitectul desemnat să-l însoţească pe 
Anatole de Baudot. La 30 octombrie, pe filieră instituțională internă, 
M. Capuţineanu prezenta un prim raport ministrului. 

Şi Carol I intervenise personal pentru a-i fi recomandat „un arhitect 
priceput în dezvoltarea construcţiilor bizantine și orientale, aceasta spre a 
duce la bun sfârşit lucrările de restaurare a bisericii episcopale de la 
Curtea de Argeș, rămânând credincios stilului bisericii”. Un alt posibil 
motiv pentru care prințul a investit încredere în profesorul francez a fost 
recunoașterea lui drept „iniţiator al raționalismului în arhitectură””!, atent 
la tot ce se construise până atunci, pentru a şti cum să refacă o zidire. 
Pentru el, pastișa stilistică avea sens atâta timp cât nu afecta structura și 
utilitatea clădirii, păstrând principiile originare ale edificării. Gândirea 
arhitecturală a lui Viollet-le-Duc privilegia latura practică a construcţiei, 
lăsând esteticul pe un loc secund. În concepţia lui, zidirea aparținea unui 
trecut comun, restaurarea trebuind să îi dea un plus de consistență 
identitară. Aprecierile de care se bucura Viollet-le-Duc din partea lui 
Carol I sunt probate și de rugămintea acestuia ca profesorul francez să 
revadă, pe parcursul anului 1878, planurile construirii Peleşului”?; 


* Ibidem. 

% Ibidem, f. 277. 

"TT Memoriile regelui Carol I al României de un martor ocular, volumul VIII, 
Bucureşti, Editura Tipografiei ziarului „Universul”, p. 13. 

”! Monica Mărgineanu-Cârstoiu, Romantismul în arhitectură, Bucureşti, Editura 
Meridiane, 1990, p. 70. 

” Scrisorile regelui Carol I din arhiva de la Sigmaringen 1878-1905, studiul intro- 
ductiv, stabilirea textului, traducerea, adaptarea şi notele Sorin Cristescu, Bucureşti, 
Editura Paideia, 201 1; scrisoarea către Leopold, din 5/17 decembrie 1878, p. 47. 

decorarea arhitectului cu „Steaua României” în 8 aprilie 1878% venea 
parcă de la sine. 

Împreună cu Anatole de Baudot, arhitect al guvernului francez, 
Viollet-le-Duc înainta pe 22 decembrie 1874 un amplu raport, estimând 
costurile totale la aproximativ 200.000 de franci”, fără a fi luate în calcul 
refacerea picturilor interioare și exterioare”. Lucrările, în opinia celor 
doi arhitecți, aveau să se concentreze asupra următoarelor trei mari 
obiective: 1) părţile edificiului care erau încă în picioare, cât de cât 
conservate; 2) refacerea componentelor, a structurii distruse complet; 
3) lucrările privitoare la mobilier şi decoraţiunile' interioare și exte- 
rioare”. Semnatarii se arătau entuziasmați de execuţia! perfectă” a 
edificiului, care i-a permis să reziste atât de bine în timp; insistau deci pe 
alegerea celor mai bune materiale, care să poată înfrunta „le dur climat 
dhiver de la Roumanie”. Pentru unele execuţii, semnatarii propuneau 
antreprenori străini, din Paris, despre care ştiau cum lucrează. Atenţi la 
detalii şi la reliefurile sculpturilor, propuneau refacerea lor, menţinându-se 
însă stilul iniţial. Pe marginea filelor, ei desenau în detaliu cum trebuiau 
să arate, la finele restaurării, părți din exteriorul aşezământului. Pentru 
schimbarea, nu doar a mobilierului, ci şi a lemnăriei din întreaga biserică, 
era nevoie de o documentare nu doar prin lăcașurile din România, ci și la 
Istanbul”. Această precizare se va dovedi extrem de importantă în cursul 
restaurării. In ceea ce priveşte construirea reședinței episcopale şi a unui 
seminar, părțile implicate erau de părere ca ele să formeze subiectul unui 
contract separat. 

Propunerea lui Viollet-le-Duc, făcută Ministerului Cultelor şi 
Instrucțiunii Publice, se oprea la Andre Lecomte. Fostul său student se 
întorsese recent din Orient, unde activase ca arhitect și ataşat al misiunii 
de explorare arheologică a Palestinei. În ţară, știrea aducerii unui străin, 
precum şi costurile restaurării stârneau nervozitate. 

In faţa unor critici privind sumele prea mari puse la dispoziţia 
francezului, Titu Maiorescu prezenta în plenul Camerei, la 16 ianuarie 
1875, statistica cheltuielilor afectate lăcaşului între 1870 și 1874. Mai 


a. Gheorghe Curinschi, Viollet-le-Duc, în loc. cit., p. 55. 

” Restaurarea monumentelor istorice 1865-1890..., p. 53; vezi şi ANIC, fond 
MCIP, dosar 342/1875, f. 19v. 

” N. Gabrielescu, Memoriu pentru luminarea publicului în afacerea restaurărilor 
de monumente istorice, laşi, Tipografia Petru C. Popovici, 1890, p. 27. 

bine de 400.000 de lei fuseseră pierduţi fără ca măcar să se fi făcut ceva, 
în afară de montarea unei schele masive. Doar pentru acea execuţie 
preliminară Filip Montoreanu prezentase acte însumând 163.000 de lei. 
Titularul de la Culte şi Instrucțiune Publică plusase, prezentând intenționat 
date contabile eronate, ca să capteze bunăvoința parlamentarilor printr-un 
artificiu financiar. Titu Maiorescu știa că ministerul prevedea în fiecare an 
câte 100.000 de lei pentru restaurarea monumentului. Acest lucru nu 
însemna și cheltuirea lor în totalitate. Din raportul comisiei, datat 18 martie 
1874, reieşea că, din bugetul destinat lucrărilor de la Curtea de Argeș pentru 
anii 1870-1873, în valoare de 338.000 lei, Filip Montoreanu nu cheltuise 
decât 187.115,31 lei!%. Matematic, era puţin peste jumătate din valoarea 
indicată. O altă acuză adusă lui Filip Montoreanu și celor care fuseseră 
implicaţi în şantierul de la Curtea de Argeș, implicit predecesorilor care 
ocupaseră portofoliul ministerial, era atribuirea fondurilor fără studiile și 
devizele necesare. Actele înregistrate la minister probau altceva. De pildă, 
la 14 octombrie 1871, lui Filip Montoreanu i se cerea să întocmească planul 
și devizul lucrărilor pe anul următor, 18721. Chiar și cerebralul lider 
conservator cădea în păcatul declarațiilor politice. 

Tot Maiorescu le arăta deputaţilor că salariul pe care urma să-l 
primească arhitectul francez nu-l depăşea pe cel încasat de Filip 
Montoreanu. Și nu era primul scandal generat de cheltuirea cu rea 
intenţie a fondurilor pentru restaurarea edificiului de la Curtea de Argeş. 
Cu aproape trei decenii înainte, consulul general al Franţei, Adolphe 
Etienne Billecocq, blama abuzurile patronate de Gheorghe Bibescu, la 
mijloc fiind vorba de sume mari de bani: „Pentru a acoperi delapidările, 
guvernul, fără a fi invitat, a anunţat că va reface patru mănăstiri din 
munți, la fel şi biserica episcopală de la Argeş. Cheltuielile inutile, care 
urcau la suma de 5.000.000 de piaştri, serveau drept paravan la această 
ingerință ilegală în afacerile băneşti ale bisericii; dar două treimi din 
aceste cheltuieli sunt fictive; detaliile au fost încredințate unor contabili 
necinstiți, iar starostii au fost excluși de la supravegherea lucrărilor”!%?. 
Ca să uite asemenea situaţii, Barbu Ştirbei cerea, în februarie 1850, un 
raport riguros despre cum se cheltuiseră banii, nu puţini la număr, pentru 
intervențiile de la mănăstirile Dealu și Bistriţa p 


1% ANIC, fond MCIP, dosar 127/1874, f. 129v. 
9 ANIC, fond MCIP, dosar 723/1868, f. 98. 
1% Călători străini despre Țările Române în secolul al XIX-lea, editori D. Buşă, 
V. Achim, A.S. Ionescu, Bogdan Popa, N. Roman, M. Stroia, R. Tomi, serie nouă, vol. V, 
Bucureşti, Editura Academiei Române, 2009, p. 67. 
* Horia Moldovan, Johann Schlatter. Cultură occidentală şi arhitectură romå- 
nească (1831-1866), Bucureşti, Editura Simetria, 2013, p. 159. 

Negocierile cu arhitecţii francezi 


Discuţiile s-au purtat prin intermediul Agenţiei române din Paris, 
mai precis, prin secretarul ĮI al agenţiei, contele Vranas, care trimitea 
periodic ministrului Cultelor şi Instrucțiunii Publice informaţii legate de 
stadiul negocierilor și de pretenţiile francezilor. În adresa din 6/18 februarie 
1875, Titu Maiorescu era înștiințat că Viollet-le-Duc îi propusese pe 
discipolul său, André Lecomte și pe aparisorul Pierre Decosse'%, pentru 
coordonarea șantierului de la Curtea de Argeș. Lecomte era doar unul 
dintre cei care făcuseră şcoală cu Viollet-le-Duc. Alături de el studiaseră 
Lassus, Abadie, Ruprich-Robert, Boeswillwald Lisch, iar în străinătate, 
Bodo Ebhart, Sir Gilbert Scott, Cuypers!%. 

Într-o primă fază, Viollet-le-Duc urma să evalueze stadiul lucrărilor 
și să propună proiectul restaurării. Viollet-le-Duc voia să se asigure că 
arhitectului recomandat de el i se va permite o dată pe an, în timpul 
iernii, când nu se putea lucra pe șantier, să se reîntoarcă în patria sa şi 
oferea și o explicație: motivul călătoriei nu era doar revederea familiei, ci 
„ŞI a lua cunoştinţă pe loc de progresele făcute în cursul anului în arta 
arhitecturii”!%. La 18 martie 1875, agentul diplomatic de la Paris era 
înștiințat că autorităţile române aprobaseră toate condiţiile arhitectului 
Viollet-le-Duc. Mai mult, prin bancherul Ştefan Ioanid, se pusese la 
dispoziţia lui Lecomte și Pierre Decosse suma de 6.500 de franci, aco- 
perind transportul şi instalarea celor doi la Curtea de Arges H". Banii erau 
alocaţi din bugetul restaurării Curţii de Argeş. Așadar, lucrurile se mișcau. 

Contractul cu Andre Lecomte, semnat la 12 aprilie 1875, cuprindea 
nouă articole!%, prevăzând ca acesta să dirijeze lucrările de restaurare după 
proiectele întocmite de Anatole de Baudot și aprobate de Viollet-le-Duc. 
Dintr-un amplu memoriu semnat de Lecomte, ca răspuns la un atac din 
„L indépendance roumaine”, aflăm că în prezentarea făcută de Anatole 

Baudot lui Viollet-le-Duc, la reîntoarcerea în Franţa, nu se găseau doar 
cifre şi analize de specialitate. Profesorul ariziani examinase şi fotografii 
ale monumentului de la Curtea de Argeş”. Nicolae Gabrielescu, într-un 
exces de interpretare, îl considera pe Lecomte doar „un simplu executor 


9% ANIC, fond MCIP, dosar 342/1875, f. 27. 
'% Louis Réau, Histoire du vandalisme. Les monuments détruits de l’art français, 
Paris, Éditions Robert Laffont, 1994, p. 749. 
% ANIC, fond MCIP, dosar 342/1875, f. 27v. 
m „Ibidem, f. 30v. 
% Ibidem, f. 52-53. 
BAR, Manuscrise, fond Lecomte du Noüy; memoriul semnat de arhitectul 
francez din 16/28 martie 1890, f. nenum. 

al raportului Jor"). Erau însă exagerări şi distorsionări contrazise de 
corespondența dintre Lecomte şi Baudot!!!. 


Biserica de la Curtea de Argeş înainte de restaurare (colecție particulară) 


Lecomte se angaja să termine restaurarea în doi ani. Avea dreptul să 
meargă în călătorii de documentare la Istanbul, dar şi în alte localități din 
ară și străinătate. În ciuda acestor asigurări, specialistul francez va avea 
multe obstacole de întâmpinat, fiind chiar blamat pentru deplasările de 
studiu. Primea în fiecare lună un salariu de 600 de franci, începând din 
ziua instalării la Curtea de Argeș. La finalul lucrărilor, Ministerul Cultelor 


119 N, Gabrielescu, Memoriu pentru luminarea publicului, p. 8. 
"TT Vezi BAR, Manuscrise, corespondenţa dintre Lecomte şi Baudot. 

şi Instrucțiunii Publice îi garanta o îndemnizaţie de 12.000 de franci. În 
perioada de iarnă, când munca era întreruptă, avea dreptul la un concediu 
de două săptămâni. De asemenea, un articol adițional îi permitea 
arhitectului să lucreze în luna mai la București, până la amenajarea celor 
necesare unui trai decent la Curtea de Argeş. 

Contractul cu Pierre Decosse, compus din șapte articole şi datat 
12 mai, prevedea: acceptul de a lucra sub coordonarea lui Andre Lecomte, 
respectarea planurilor deja făcute, terminarea sarcinilor în mai puţin de 
doi ani. Statul român, prin ministrul Titu Maiorescu, îi plătea un salariu 
lunar de 300 de franci, iar la finalul celor doi ani de muncă mai primea o 
indemnizație de 5.000 de franci!!?. 

La 12 aprilie Lecomte mai semna, în sediul Agenţiei diplomatice 
româneşti de la Paris, o chitanță prin care i se eliberau 5.000 de franci!"?, 
diferența de 1.500 de franci fiindu-i rezervată lui Pierre Decosse, aflat în 
acel moment la Ierusalim. Pregătirile voiajului durau aproximativ o lună. 
Pe 22 mai 1875, Lecomte ajungea la Curtea de Argeș. Câteva zile i-au 
fost suficiente pentru acomodarea şi familiarizarea cu prioritățile 
restaurării. 


André Lecomte intră în scenă 


Deja la 26 mai 1875 Lecomte solicita primirea a 10.000 de lei, pentru 
achiziționarea unor materiale. Aducea în sprijinul cererii sale opiniile 
favorabile exprimate de Alexandru Odobescu, Brăescu şi M. Capuţineanu 
privind oportunitatea măsurilor preconizate. Iar Titu Maiorescu dispunea 
plata în condiţiile enunțate de arhitect. În fapt, suma amintită făcea parte 
dintr-o linie de credit mai mare, de 65.000 lei, pusă la dispoziţie abia la 
31 iunie 1875. La finele lui august, arhitectul revenea cu o nouă cerere, 
pentru alți 35.000 lei. Titu Maiorescu aproba fără nici o reținere 
pretenţiile specialistului francez, menţionând în rezoluţie că suma va 
putea fi folosită abia după ce Camera vota un nou credit extraordinar. Un 
scurt bilanț contabil prezentat de Lecomte arăta că avusese la dispoziție 
două credite, unul de 10.000 de lei, celălalt de 30.000, din care fuseseră 
deja cheltuiţi 35.756 lei. Restul de aproximativ 4.000 de lei mai ajungeau 
doar până în primele zile din septembrie!!*. Printre întâile comenzi 
înaintate la contabilitatea ministerului figurau tablele din plumb pentru 
acoperirea bisericii, trimise la Curtea de Argeș în 25 iunie 1875. Alte 

materiale, piatră şi fierărie, rămase de la Filip Montoreanu, erau eliberate 
din magazia episcopiei. 

În paralel cu rezolvarea chestiunilor financiare, se căuta un tânăr 
inginer să-i fie de ajutor lui Lecomte, sperându-se că astfel se începea 
maturizarea profesională a unui corp de arhitecți români. La cererea 
ministrului Cultelor şi Instrucțiunii Publice, omologul de la Agricultură, 
Comerţ și Lucrări Publice îl detaşa, în 30 mai 1875, la Curtea de Argeș, 
pe Petre Popescu, absolvent al Școlii de poduri și şosele, pentru a-l 
seconda pe Lecomte. Şi i se stabilea un salariu de 250 de franci lunar. 
Dar colaborarea dintre cei doi a durat doar cinci luni. La 1 noiembrie 
1876, Petre Popescu demisiona, invocând dorința de a-și continua 
studiile. În locul său, era numit, la recomandarea lui Titu Maiorescu, 
Nicolae Gabrielescu, ocupat cu nişte lucrări la Râmnicu-Vâlcea. 
Activitatea acestuia începea la 1 ianuarie 1877'!5, cu o diurnă lunară de 
250 de lei noi. 

Cu venirea lui Lecomte la Curtea de Argeș se derula și cea dintâi 
cercetare minuțioasă a bisericii. Urcat pe schele, arhitectul francez 
analiza întreg monumentul!!€. Nici nu avea o altă soluție. În acel 
moment, el putea consulta doiiă surse istorice, generaliste însă: broşura 
lui Reissemberg şi însemnările de călătorie ale lui Paul de Alep. Și ce 
constata specialistul francez la coborârea de pe schele? Clădirea nu se 
mai prezenta ca o structură compactă. Baptisterul nu mai exista, 
balustradele persistau doar în amintirile bătrânilor, coronamentul ușii de 
la intrare, precum și brâul cel mare fuseseră afectate iremediabil de 
incendii, lemnăria era descompusă, resturile de piatră care sugerau 
grandoarea ornamentaţiei de altădată zăceau aruncate în diverse locuri, 
acoperișul era plin de găuri, iar turlele crăpate. 

Treptat, după cooptarea lui N. Gabrielescu, se închega și echipa 
francezului. Și nu era vorba doar de asigurarea forței de muncă ori a 
expertizei tehnice. Cu ajutorul meșterilor, cei doi francezi se puteau 
adapta mai bine atmosferei românești. Au fost însă și incidente neplăcute, 
pe care Lecomte nu ezita să le aducă la cunoștința lui Titu Maiorescu. 
Un astfel de moment se petrecea la 7 septembrie 1875, când subpre- 
fectul de Argeş, Constantin Christescu, acompaniat de trei persoane, 
forţa vizitarea şantierului, insultând nu doar soldaţii aflaţi în gardă, dar 
și pe Pierre Decosse. Până la urmă își satisfăcură orgoliul şi urcară pe 
schele. Revoltătoare, opina Lecomte, era amenințarea cu închisoarea și 


15 bidem, f. 142. 

tonul batjocoritor, aroganța unor oameni investiţi să asigure buna 
funcționare a vieții publice. De altminteri, reproducea cuvintele unuia 
dintre însoțitorii subprefectului, spuse cu voce ridicată: „[...] dar mai 
trimiteți-mi câțiva străini din aceştia căci s-a cam golit aeaa N. 
Aluzia nu îi privea doar pe cei prezenți. Lecomte insista asupra irespon- 
sabilității reprezentantului guvernului care, la plecare, le spunea 
oamenilor’ de pe şantier că oricând putea trimite la pușcărie „pe oricare 
dintre noi”!!5. Francezul se simțea vizat de nesăbuința acestor funcționari 
al căror comportament abuziv intimidase întreg corpul de mei e la Şi 
epitetele curgeau: momârlan, pezevenghi etc. 

Versiunea prefectului de Argeș, G. nic ealN mai greu de crezut, 
conţinea o poveste diferită. Pomenea de atitudinea sfidătoare a arhitectului 
dirigent, care şi-a „însușit dreptul de a se bucura de fructele grădinilor 
Episcopiei şi de peştele din heleşteu, interzicând dreptul Prea er 
Sale, părintele episcop, amenințând și insultând pe oameni şi preoți”!? 
în plus, bătuseră oameni și dezbrăcaseră o femeie. Pigmentată cu 
scandaluri, dar și cu realizări palpabile, perioada adaptării lui Lecomte se 
încheia în scurtă vreme. 

În iunie 1876, arhitectul-șef al Ministerului Cultelor şi Instrucțiunii 
Publice, M. Capuţineanu, era trimis să verifice stadiul lucrărilor. Trebuia 
să se consulte cu Lecomte și să decidă dacă activitățile puteau continua în 
luna august; în plus, mai trebuia să planifice restul intervențiilor pentru 
ultima parte a anului. Totul depindea de bugetul alocat lucrărilor, pe care 

arhitectul îl epuiza la finele lui iulie, cheltuind și ultima tranșă în valoare 

de 19.540 lei. În paralel cu ancheta lui M. Capuţineanu, Lecomte 
prezenta ministrului, la 10 iunie 1876, un raport detaliat despre ceea ce 
făcuse la Curtea de Argeş. Apreciind remarcabilul raport întocmit de 
A. Baudot, francezul recapitula cele găsite pe șantier: dezordine, 
chestiuni delicate privitoare la natura construcției, piatră la exterior şi 
cărămidă la interior — inacceptabil în opinia sa — realizarea necores- 
punzătoare a finisajelor etc. | 

Printre chestiunile presante invocate în adresă se găsea şi intervenția 
asupra eșafodajului exterior, care nu mai prezenta nici o garanție a 
solidității. Trebuia aplicat un blindaj pentru consolidarea exteriorului şi 
nici cupola principală nu se afla într-o stare mai bună. Intervenţii asemă- 
nătoare priveau și a doua turlă. Sculpturi, detalii originale şi spaţierile 

corecte au creat reale probleme pentru Lecomte. Turlele mai mici prezentau 
aceleași neajunsuri. De fapt, acest memoriu întocmit de arhitectul francez 
constituia cea mai amplă expertiză de când începuse munca la Curtea de 
Argeș. Abia acum se putea vorbi în cunoștință de cauză. La 30 iulie 
1876, Lecomte revenea cu o adresă către ministru, insistând că, în lipsa 
altor fonduri, va stopa activităţile începând cu 7 august 1876171. Cerea 
suplimentarea bugetului cu încă 40.000 lei noi. Pentru francez una dintre 
problemele majore nu era, neapărat, închiderea temporară a şantierului. 
Nimeni nu îi garanta însă că oamenii de care trebuia să se dispenseze 
erau dispuși să îl aștepte. Şi erau muncitori deja calificați pentru acest tip 
de reconstrucție. 

La reîntoarcerea în București, M. Capuţineanu depunea la mapa 
ministrului raportul său. Arăta ce se făcuse din momentul venirii lui 
Lecomte: reaşezarea schelelor atât din exteriorul, cât și din interiorul 
bisericii, repararea și amenajarea încăperilor în care locuiau ce-i implicaţi 
în restaurare, închegarea unor ateliere și magazii provizorii, scoaterea 
vechii învelitorii de plumb a bisericii şi a turnurilor, intervenţii la bolțile 
din cărămidă ale turnurilor; mai mult, menţionează că „s-a restaurat 
îmbrăcămintea de piatră a pereţilor exteriori”!*?. În cazul învelitorii de 
plumb, se preciza că, după ce fusese dată jos, era depozitată în magaziile 
şantierului. Decizia nu era întâmplătoare, parte din acoperiș păstrând încă 
mărturii ale îndelungatei istorii a lăcaşului. Viitorul apropiat îi rezerva o 
altă utilizare. În 1877, în contextul crizei de materii prime pentru 
producerea celor necesare frontului, tabla era revendicată de Ministerul 
de Război, care se străduia să rezolve chestiunea muniției. La 21 august 
1877, prefectul de Argeș, G. Micescu, îi atrăgea atenția ministrului 
Cultelor şi Instrucțiunii Publice că „întru acest plumb se află unele table 
cu inscripţiuni care ar merita să se depuie la muzeul de arheologie”!”. În 
consecință, ministrul îl însărcina pe Lecomte cu selectarea tablelor cu 
inscripții, restul urmând să fie puse la dispoziţia direcției pirotehnice a 
armatei, „adică treisprezece mii una sută oca plumb”. Nici resursele 
financiare nu au fost îndestulătoare în acel an. Ministrul îl asigura însă pe 
arhitectul francez că prevăzuse, în proiectul de buget pe 1878, suma de 
100.000 franci pentru continuarea lucrărilor. 

M. Capuţineanu găsea la muncă 18 pietrari, 2 fierari, 2 dulgheri, 
2 zidari şi 15 salahori, alături de Lecomte și ajutorul său, dar at de diri- 
gintele pietrarilor şi alți trei oameni de serviciu. În total, 45 de oameni. În 

ceea ce priveşte materialele, arhitectul ministerului vedea piatră din 
cariera de la Câmpulung, cărămidă de Marsillia, ciment de Portland, 
englez, var gras de Câmpulung, grinzi groase de stejar. În momentul 
inspecției, Lecomte avea la dispoziție suma de 22.000 de lei noi care, 
după calculele făcute împreună cu M. Capuţineanu, i-ar fi fost suficienți 
până pe la mijlocul lui septembrie. Trimisul ministerial nu era de acord 
cu întreruperea lucrărilor în august, așa cum ceruse Lecomte, presat de 
restricțiile financiare. Două argumente susțineau poziția reprezentantului 
ministerului. Întreruperea lucrărilor nu întrerupea și plata salariilor, fapt 
care ar fi afectat serios bugetul, întârziind totodată finalizarea restaurării. 
Soluţia de compromis propusă de M. Capuţineanu era concedierea acelor 
muncitori de care Lecomte se putea dispensa, în funcţie de graficul 
lucrărilor, precum și suplimentarea fondului existent, de 22.000 lei noi, 
cu alţi 15.000. Estima că ar fi fost suficienți ca restaurările să avanseze 
semnificativ până la finalul anului. Raportul lui M. Capuţineanu semnala 
pentru prima oară probabilitatea ca estimările inițiale să nu fi fost 
realiste. După cel mai optimist scenariu, era avansat anul 1879", Se 
căutau deci alte soluții, subiectul ajungând și pe agenda Consiliului de 
Miniştri. Referatul, asumat de ministrul Cultelor şi Instrucțiunii Publice, 
propunea deschiderea unui credit suplimentar de 30.000 lei. Aprobarea 
— confirmată prin decretul semnat de Carol I la 8 august 1876 — venea 
doar pentru 20.000 de lei noi. Rezolvarea parțială, împărtășită de 
decidenţi, în contextul renunțării la cei mai mulți dintre zilierii aflați pe 
statele de plată ale şantierului, era păstrarea câtorva pietrari şi aprovi- 
zionarea cu piatra cerută. În atelierele amenajate, aceștia o puteau șlefui 
şi pregăti pentru campania din 1877. Existau, astfel, premizele 
neîntreruperii activităţii. La 5 mai 1877, ministerul îi acorda deja un prim 
credit de 20.000 lei pentru anul în curs!*. În mod previzibil, războiul de la 
sud de Dunăre afectase bunul mers al intervențiilor de la Curtea de Argeș, 
însă nu era singurul impediment. Episcopul de Argeş, Ghenadie, îl bănuia 
pe Andre Lecomte de prelungirea inutilă a lucrărilor doar pentru a încasa ` 
bani în plus, în condiţiile în care arhitectul lipsea luni bune de pe șantier, 
fiind la Paris, iar oamenii săi de încredere plecaţi la Iaşi, pentru a 
supraveghea alte restaurări. La 14 iunie 1877, Ghenadie trimitea o adresă 
către minister, cerând numirea unui comitet de expertiză care să evalueze 
stadiul lucrărilor, cum fuseseră cheltuiţi banii, grăbind terminarea acope- 
rișului. Dar doleanţele sale nu îi erau ascultate. 

Episcopul revenea, în august 1877, cu un alt memoriu către 
minister, nemulțumit de absența Wee a lui Lecomte: ştia că acesta 
se afla la mănăstirea Neamţ ? un popas al pelerinajului său prin 
Moldova şi Bucovina. Mersese în regiune pentru studierea comparativă a 
arhitecturii lăcașurilor religioase. Îi era utilă în finalizarea proiectelor 
deja contractate, dar mai ales pentru ceea ce avea să lucreze, peste ani, la 
Sf. Nicolae Domnesc din laşi. Prelatul se exprima în termeni extrem de 
duri, pomenind de insulte cauzate de schimbarea unor ferestre vechi şi 
„distrugerea pietrelor antice”!?7 - Intervenția vehementă a episcopului a 
determinat înființarea unei alte comisii, formată din Alexandru Orăscu și 
Carol Kuchnowsky. Despre primul arhitect ştim că i se solicitase cola- 
borarea cu ani buni în urmă, pe 31 mai 1863, pentru pregătirea locației î În 
care urma să fie aşezat Muzeul Național de Antichități din București 
De atunci, îl regăsim constant în sferele de putere, în aeei 
ministeriabililor şi ca vicepreşedinte al Senatului. Alexandru Orăscu 
devenea, cu trecerea timpului, un „îndrăcit agent liberal”!??, implicat în 
scandaluri politice şi altercaţii de stradă. Cercetările făcute pe şantier 
confirmau doar parțial consideraţiile episcopului, căci nu putuseră vorbi 
decât cu N. Gabrielescu, unul dintre colaboratorii lui Andre Lecomte. 
Apreciind calitatea şi ritmul lucrărilor, cei doi delegaţi-observatori 
menționau în raport că nu existau motive întemeiate pentru schimbarea 
ferestrelor. 

La 1 noiembrie 1877, Ghenadie trimitea un alt raport veninos, 
arătând că toată munca de la Curtea de Argeş „lasă mult de dorit atât din 
punctul de vedere tehnic, cât şi financiar”!*. Fără a avea cunoștințe în 
arta restaurării sau acces la contabilitatea lucrărilor, episcopul lăsa 
deoparte argumentele, calomniindu-l pur şi simplu pe Lecomte. Cel 
dintâi reproş, tehnic, arăta că „restaurația, aşa cum s-a început, nu este 
deloc monumentală, lipsesc mare parte din precauţiile necesare pentru a 
garanta soliditatea și stabilitatea monumentului”!*!. Nici calitatea și 
tehnica de turnare a cimentului nu-l kiimani pe atotştiutorul 
Ghenadie. lar în ceea ce priveşte latura financiară, episcopul, ùzitând de 


1% N. Gabrielescu, Memoriu pentru luminarea publicului, p. 54. 

127 Restaurarea monumentelor istorice 1865-1890..., p. 98. 

'“ANIC, fond MCIP, dosar 835/1862, f. 58. 

1% C.D. Severeanu, Din amintirile mele. 1853-1929, ediție îngrijită, introducere, 
note explicative, indici şi ilustrații alese de Constantin Rezachievici, Bucureşti, Editura 
Fundaţiei Culturale Gheorghe Marin Speteanu, 2008, p. 202. 

'% ANIC, fond MCIP, dosar 342/1875, f. 195. 

informații oficiale, îşi articula acuzația într-un mod neonorabil. Ştia, ca 
mai toată lumea implicată, de suma totală a restaurării avansată de 
Viollet-le-Duc şi Anatole de Baudot, 200.000 de franci. De aceea, 
constata, la sfârşitul anului 1877, că, dest nu terminase nici jumătate din 
lucrare, Lecomte cheltuise deja 150.000 de franci. De aici se iscau 
acuzațiile referitoare la risipirea nejustificată a resurselor publice. De fapt, 
din suma menționată, aproximativ 15.000 de franci se cheltuiseră pentru 
locuințele în care stăteau Lecomte și ajutoarele sale. Invective și ironii îl 
atingeau şi pe Decosse, plătit, după știința lui Ghenadie, cu 550 de franci 
lunar „fără să aibă absolut nici o treabă decât a suna un clopoțel la şase 
lucrători”!*?. Lista reproșurilor continua cu voiajurile numeroase făcute 
pe banii noștri de coordonatorii șantierului, neuitându-se nici prețurile 
exagerate „cu care se plătesc zilele de uvrier şi care e mai mare ca în 
orice țară și îndoit decât în București”, cu neîngrjirea corespunzătoare şi 
cu pierderea materialelor. Și ofensiva bisericească nu se încheia aici. 
Doar patru zile mai târziu, la 5 noiembrie 1877, Ghenadie trimitea 
un nou memoriu ministrului Cultelor şi Instrucțiunii Publice, acum axat 
pe „risipa ce se face cu banii statului de către D-nu arhitect”. Ghenadie! 
împărțea vinovăţiile după bunul plac, criticând autoritățile că nu-l 
controlau pe francez, iar acesta se considera stăpân absolut al şantierului. 
Bunăoară, prelatul îl încrimina pe arhitect că vânduse șiruri de cărămizi 
și varnițe fără a consulta conducerea episcopiei. Unui om de-al locului, 
Tașcu Stavrescu, îi cedase 5.000 de cărămizi pentru a-și ridica o casă!”. 
La solicitarea ministrului, Lecomte răspundea două săptămâni mai târziu, 
la 19 noiembrie. Pus într-o situație stânjenitoare, arhitectul regreta că 
episcopul nu se informase corect asupra datelor primite. În realitate, miza 
conflictului stătea în 1.800 și nu 5.000 de cărămizi și părți din acestea, 
fabricate de mai bine de 20 de ani, care se aflau depozitate în curtea 
bisericii. De slabă calitate, ele nu mai puteau fi folosite în lucrările de 
restaurare. Înțelegerea cu Tașcu Stavrescu era ca acesta să le ia și, în 
primăvară, atunci când vremea permitea avansarea intervențiilor la 
edificiu, să returneze un număr egal de cărămizi!**. Lecomte își încheia 
raportul supărat că puteau fi luate în considerare spusele lui Ghenadie, 
ceea ce în Franţa nu ar fi fost posibil. Alături de dirigintele şantierului era 
chestionat și Taşcu Stavrescu. La fel ca Lecomte, onorabilul comerciant 
arăta că luase 1.800 de cărămizi „provenite din dărâmarea zidurilor 


D2 Ibidem, f. 195v. 
13 Ibidem, f. 189. 
134 Ibidem, f. 191. 

vechi”, obligându-se ca în primăvara lui 1878 să aducă un număr similar, 
dar cărămidă „nouă bine făcută”. 

În ciuda tuturor greutăților, Lecomte scria ministrului G. Chițu în 
ultimele zile din 1877, propunând reînnoirea colaborării de la | ianuarie 
1878. Mai ales că, de la expirarea vechiului contract, la 20 mai, trecuseră 
deja șapte ani. Surprinzător, propunerea nu îl viza și pe Pierre Decosse la 
care Lecomte renunța. Îl păstra doar pe N. Gabrielescu, căruia dorea să-i 
crească retribuţia cu 50 de lei lunar. Oficial, noul contract intra în vigoare 
de la 1 martie 1878, având o valabilitate de doi ani'*5. Francezul cerea 
bani în plus, e adevărat, nu mulți, arătând că acceptul de a continua la 
Curtea de Argeș îl priva de onorarea unor angajamente profitabile în țara 
natală. Consiliul de Miniştri aproba sporirea retribuţiei lunare cu 200 lei, 
iar banii alocați pentru deplasări și alte necesităţi, în valoare de 6.000 lei, 
urmau să îi fie puși la dispoziţie în tranșe egale, lunar, și nu o singură 
dată pe an ca până atunci. In negocierile purtate pentru reînnoirea 
contractului, la finele lui 1877, Lecomte atingea sensibilități mascate 
până atunci cu abilitate. Vorbea tranșant de „mon exil au monastère 
d” Argeș, loin de tout vie morale, de tout centre intelligent, abandonnant 
ainsi les monuments historiques et l'administration dont je faisie partie 
en France". Discuţiile se purtau în paralel cu demararea unui alt 
control al restaurării. 

În faţa avalanșei de critici, ministrul Cultelor și Instrucțiunii Publice 
îi trimitea, în ultima decadă a lui februarie 1878, la Curtea de Argeș, pe 
arhitecții Alexandru Orăscu şi Scarlat (Carol) Benisch. Aşteptaţi de 
Lecomte, au inspectat întreg șantierul, examinând calitatea şi stadiul 
lucrărilor. Găseau: „1. Cupola mare restaurată în total; 2. Cupola de la 
mijloc asemenea; 3. Cele două turle din față asemenea; 4. Cornişele cele 
mari terminate; 5. Rosetele terminate; 6. Arcul de la intrare restaurat; 
7. Rosetinele dintre arcuri prelucrate dar neașezate; 8. Pilaştrii de 
marmură dintre ferestre în lucrare”!*. Cei doi arhitecți arătau şi lucrările 
rămase de finalizat: montarea crucilor, acoperirea turlelor şi a întregii 
biserici, aşezarea rosetinelor şi a pilaştrilor din marmură, lucrări de mici 
dimensiuni la brâul bisericii în jos, până la nivelul solului, scoaterea 
schelelor, construirea terasei sub cantar, restaurarea şi aşezarea canta- 
rului, amenajarea unei balustrade care să înconjoare biserica. Trimișii 
ministerului constatau că mai bine de două treimi din lucrări fuseseră 

terminate. Făcând trimitere la acuzațiile lui Ghenadie, cei doi arhitecți 
ajungeau la concluzia că Iberările executate de Lecomte fuseseră „făcute 
cu soliditate şi pricepere”. Îşi exprimau susținerea pentru continuarea 
colaborării cu specialistul francez, cu speranța că respectivul se va 
implica şi mai mult în restaurarea monumentului. Aluzia celor doi privea 
perioadele în care acesta şedea în Franţa. Peste ani, colaboratorul direct al 
lui Lecomte, Nicolae Gabrielescu, avea să acuze mușamalizarea 
inspecției prin relaţiile pe care francezul le avea în mediile politice!’ 

În privința banilor cheltuiţi, semnatarii raportului reliefau alte 
inexactități din adresa lui Ghenadie. Calculul lor arăta că în cei trei ani, 
1875-1877, se cheltuiseră nu mai puţin de 221.280 lei, mai mult chiar 
decât arătase Ghenadie: o altă eroare estimativă a feței bisericești, tratată 
cu înţeleaptă ironie de autorități. Alexandru Orăscu și Scarlat (Carol) 
Benisch îi acordau însă lui Lecomte circumstanțe atenuante, arătând că 
„lucrarea în regie în loc depărtat, lipsa de cunoștințe locale, la care 
adăugându-se și întârzierea liberării de bani, atrag după sine cheltuieli 
mai mari”!*?. Ceea ce spuneau în raport nu reprezenta o noutate pentru 
ministru. Mulţi furnizori refuzau aprovizionarea cu materiale până nu 
primeau asigurări că vor fi plătiți la timp. A fost unul dintre motivele 
reamintite ori de câte ori apăreau nemulțumiri legate de neatingerea 
obiectivelor de etapă. 

Un prim caz elocvent se derula doar la câteva săptămâni de la 
inspecţie. Furnizorul tablelor de plumb îl anunţa în aprilie 1878 pe 
Lecomte că, fără garanţii credibile privind plata materialelor, nu va livra 
nimic. Plumbul urma a fi adus tocmai de la Klagenfurth prin Mohacs, 
Turnu Severin, Pitești. Chestiuni neprevăzute survenite pe teritoriul 
habsburgic, deşi cunoscute de Ghenadie, nu l-au împiedicat pe episcop 
să-l reclame din nou pe Lecomte, la 1 iulie 1878, pentru întârzierea cu 
care terminase învelitoarea de plumb. În sprijinul ideilor sale, Ghenadie 
mai invoca venirea toamnei, a ploilor şi a altor nenorociri care aveau să 
distrugă sigur biserica. Mai mult, aducerea materialelor din străinătate, 
precum marmura de Carrara, ridicau probleme inedite pentru admi- 
nistrația românească. Nici în privința încăperilor ocupate de Lecomte, 
arhitecţii Alexandru Orăscu şi Scarlat (Carol) Benisch nu găseau nimic să 
îi reproşeze, argumentând că, pentru bunul mers al activităților de pe 
șantier, era mai bine ca francezul să stea acolo decât departe, în oraș. 
Raportul întocmit de Alexandru Orăscu şi Scarlat (Carol) Benisch era 


D8 N, Gabrielescu, Memoriu pentru luminarea publicului, p. 10. 

confirmat şi prin cel semnat de Lecomte la 25 ianuarie 1879, în care 
prezenta ministrului ceea ce se făcuse la Curtea de Argeş pe parcursul 
anului abia încheiat". Imaginea arhitectului şi încrederea liderilor 
politici de bună credință nu fuseseră deci zdruncinate de ultimele 
evenimente. 

În primăvara lui 1878, Carol poposea la Curtea de Argeş pentru a 
verifica stadiul lucrărilor. Se urca pe schele până pe acoperișul bisericii, 
fiind încântat de calitatea restaurării!*!. De aceeaşi părere era și Titu 
Maiorescu, ajuns la Curtea de Argeș la 8 iulie 1879. Însoţit de arhitectul 
francez, filozoful considera admirabilă restaurarea bisericii! *2, la fel ca 
toți ceilalți din anturajul său. 

Concluziile arhitecţilor trimiși de minister nu l-au îmblânzit pe 
episcopul Ghenadie. Pe parcursul anului 1879 scria noi memorii, din 
dorința evidentă de a-l discredita pe Lecomte. Lista acuzațiilor se îmbo- 
gățea cu furtul de antichităţi, găsite în timpul lucrărilor de restaurare!“”, al 
sculelor folosite pe şantier. Francezul era pentru Ghenadie „un arhitect 
necontrolat şi de rea credință”!**. Ştia episcopul, din raportul întocmit de 
Viollet-le-Duc şi Anatole de Baudot, că lucrările trebuiau terminate în 
doi ani şi, iată, că nu era aşa! Episcopul nu spunea însă nimic despre 
dărâmarea unor clădiri vechi, ce nu mai puteau fi refăcute, dar care 
împiedicau executarea unor lucrări“. Ghenadie mai era convins „că dacă 
celebrul. Viollet-le-Duc ar mai putea învia, s-ar înspăimânta și dânsul 
credem, văzând cât de nepriceput l-a scos elevul său în calculele 
devizului şi n-ar putea suporta ruşinea recomandatului său la vederea 
monumentului, nu restaurat conform prescripțiunilor ce i-au dat, ci 
reformat în ridicol”, Peste ani, nu-și ascundea satisfacția că „a dat 
Dumnezeu a se termina în fine această restaurare”!", negândindu-se 
deloc la munca sau sacrificiul semenilor săi. 

Acuzaţia referitoare la furtul unor monezi impunea o măsură 
specială. Eugen Costinescu, directorul Muzeului Naţional de Antichităţi, 
mergea la Curtea de Argeș, dar nimic nu se confirma. Ele erau păstrate în 


1% ANIC, fond MCIP, dosar 8/1879, f. 3-6v. 

condiții adecvate, urmând a fi puse la dispoziţia autorităţilor oricând doreau 
acestea. De fapt, prin nici un contract semnat de francez acesta nu era 
obligat să se ocupe de vestigiile istorice descoperite printre dărâmături. 
Scăparea nu-i putea fi imputată. Statul, prin reprezentanții săi, nu 
întreprinse nimic pentru a-și asigura drepturile patrimoniale elementare. 
Lecomte le preda la finele întregii restaurări. La 28 decembrie 1886, 
trimitea ministerului, prin poştă, obiectele găsite la Curtea de Argeș!*. 
44 de pachete cu 346 de monezi, marea majoritate din secolul XVI, 
riguros datate, completau o zestre naţională închegată dificil. Dintre 
piesele identificate, cea mai veche fusese emisă în 1504, cealaltă 
extremitate temporală fiind reprezentată de o monedă emisă în 1628. 

Practic, fiecare titular al portofoliului era pus la curent, în cel mai 
scurt timp de la preluarea mandatului, cu toate aspectele negative de la 
Curtea de Argeș; evident, cele mai multe neajunsuri erau imputate 
specialistului străin. Nimic până la venirea francezului nu deranjase fața 
bisericească, deşi istoricul recent al șantierului era cunoscut de mai toată 
lumea, iar ministrul era încredințat că episcopul ştia „mersul acestei 
restaurări de la început prin toate fazele ei”. Din nefericire, insistențele 
lui Ghenadie deformaseră nu doar percepții, ci şi realități în baza cărora 
se luaseră decizii importante. 

Periodic, Lecomte sesiza preluarea unor materiale din lemnărie şi 
din piatră de către episcop, fără a şti dacă cel din urmă primise vreo 
autorizație în acest sens de la Bucureşti. Francezul semnala întâmplările 
pentru a se proteja în faţa unor ulterioare și previzibile acuzaţii de furt. 
Banii insuficienți, completaţi periodic după nenumărate insistențe, 
ostilitatea vădită afişată de Ghenadie, personalul necalificat pentru o 
restaurare deloc facilă au pus la încercare înțelepciunea și perseverența 
francezului. 

Confruntat cu o situaţie fără precedent, ministrul Cultelor și Instruc- 
țiunii Publice decidea o anchetă. Comisia, formată în a doua parte a 
anului 1879, din Th. Aman, Th. Ştefănescu, C. Storck și Alex. Săvulescu, 
era însărcinată să evalueze calitatea lucrărilor executate începând cu data 
de 20 februarie 1878, ziua ultimului raport prezentat de arhitecții 
Alexandru Orăscu și Scarlat (Carol) Benisch!*%. Practic, ministrul dorea 
să urmărească succesiunea intervențiilor și felul în care fuseseră cheltuiţi 
banii. O primă concluzie certifica depășirea lejeră a bugetului inițial. 

În memoriul datat 3 noiembrie 1879 şi depus la mapa ministrului se 
menționa că „în general lucrările sculpturale sunt imitate cu multă 
fidelitate şi acuratețe, însă în ceea ce se atinge de valoarea artistică a 
acestei prețioase antichități, d. arh. Lecomte a introdus oarecari 
modificări regretabile”!*!, încărcând acoperișul cu ornamente care nu 
existaseră înainte. Tehnica folosită la aurirea crucilor o catalogau drept 
defectuoasă, anticipând ștergerea lor la primele ploi mai serioase. Mai 
intenţiona să elimine majoritatea crucilor de la colțurile turlelor, al căror 
număr era fixat de membrii comisiei la 21!%°. Coloritul final al bisericii, 
forma şi rostul unor galerii formau mizele disensiunilor dintre Lecomte 
ŞI cei care veniseră în inspecţie. Şi este de la sine înțeles că tensiunile se 
accentuau în urma implicării lui Ghenadie de partea trimişilor 
guvernamentali. 

In concluzie, cei patru reprezentanţi ai guvernului arătau că nu se 
respectase integral planul întocmit de Anatole de Baudot și Viollet-le-Duc, 
afectându-se fidelitatea execuțiilor convenite și depășindu-se bugetul 
lucrării. Evaluările porneau însă de la o falsă premiză. Țineau aproape 
proiecţiile bugetare din devizul lui Anatole de Baudot şi raportul 
prezentat de Alexandru Orăscu și Scarlat (Carol) Benisch, fără a lua în 
calcul situaţiile neprevăzute, cu cheltuielile suplimentare inerente unui 
proces de restaurare, Iar corespondenţa particulară devoalează iritarea 
arhitectului francez. Într-o epistolă către Alexandru Odobescu, pomenea 
de un „misérable rapport d'une commission". 

Răspunsul public al lui Andre Lecomte, structurat în nouă puncte, 
venea o lună mai târziu, la 10 decembrie 1879. Păstrând un discurs 
echilibrat, lăsa la o parte orice fel de amabilităţi. Considerând concluziile 
lui Th. Aman, Th. Ștefănescu, Carol Storck și Alex. Săvulescu drept un 
raport straniu, „a cărui redijare dovedește o desăvârşită necunoaștere a 
cestiunii tratate”!**, Lecomte își lua libertatea de a vorbi deschis. Era 
replica specialistului la opiniile unor oameni de cultură. Le imputa că, 
înainte de poposi la Curtea de Argeș, nu se documentaseră în prealabil. 
Dincolo de trimiterile bibliografice de specialitate, Andre Lecomte proba 
o vastă cultură religioasă, dar și cunoștințe juridice. Răspunsul său insista 
pe chestiuni de ordin financiar, precum și pe restaurarea propriu-zisă. 


Il Restaurarea monumentelor istorice 1865-1890..., p. 79; vezi şi ANIC, fond 

Arăta că prevederile contractului semnat la 12 aprilie 1875 nu-l 
obligau să execute lucrările pentru o sumă anumită şi nu i se impusese un 
buget fix. Contestatarilor, nu doar acelora din comisie, le clarifica şi 
chestiunea devizului făcut de Anatole de Baudot. Recunoscând valoarea 
de 170.500 de lei stabilită de colaboratorul lui Viollet-le-Duc, Lecomte le 
amintea adversarilor condiţiile în care suma fusese estimată „în grabă, 
fără a se ţine seama de preţul materialurilor și al zilelor de lucru, de 
cătățimea acestor materialuri şi de greutatea de a şi le procura, de cheltu- 
ielile neprevăzute, de costul transporturilor, apoi fără vreun plan, fără 
vreo măsurătoare, fără cele mai mici amănunte explicative, are în vedere 
numai o restaurare sumară, superficială, iar nu o restaurare deplină”!*?. 
Anatole de Baudot nu inclusese în raport lucrări însemnate la turnul cel 
mare, în număr de zece, la al doilea turn, tot zece intervenții, la turnurile 
mici alte nouă lucrări, plus nenumărate reparaţii la ziduri, ornamentaţii, 
ferestre, chiar și pavaje. Tot Anatole de Baudot socotise că plumbul vechi 
mai putea fi folosit. Chiar Lecomte, într-o epistolă către Anatole de Baudot, 
arăta că interiorul bisericii de la Curtea de Argeș nu mai fusese restaurat 
din 1804, fapt necontrazis de Baudot!**. 

O diferență însemnată de bani rezulta din imposibilitatea folosirii 
vechiului plumb, pe care evaluatorul îl considerase utilizabil. Lecomte 
demonstra cu acte justificative că doar piatra și marmura costaseră 
45.000 de lei; că în ciuda faptului că avea dreptul să mai angajeze un şef 
de șantier preferase să facă economii. Mai amintea și de obositoarele și 
costisitoarele călătorii la București, la Câmpulung sau la Piteşti, făcute nu 
doar pentru aprovizionare, ci şi pentru a ridica mandatele cu bani 
așteptate îndelung. Lecomte arăta vulnerabilitățile sistemului, subliniind 
cheltuielile inutile, risipa de timp, slaba organizare. 

Închizând seria lămuririlor financiare, Lecomte analiza oportunitatea 
şi calitatea intervențiilor făcute asupra edificiului, începând din mandatul 
lui Filip Montoreanu. Iritarea arhitectului era justificată de critici primite 
din partea unor predecesori care își arătaseră nepriceperea într-ale 
restaurărilor. „Soclul monumentului (acest superb soclu, cum zice comisia) 
executat de d. Storck, ca întreprinzător sub ordinile dlui Montoreanu și 
care nu-i decât o lucrare de zidărie ordinară, de o execuţie mai jos decât 
mediocră”. Trei ani de zile durase refacerea greșelilor lui Carol Storck, 


Lecomte precizând şi prețul nepriceperii unuia dintre acuzatori: 
187.115,306 lei. 

'5 BAR, Manuscrise, fond A. Lecomte du Noüy; scrisoarea lui A. Lecomte du Noiiy 
către A. de Baudot din 8/20 mai 1890, f. nenum. 

Explica semnatarilor memoriului că arhitecturii bisericii nu i se 
potrivea ornamentația arabă, pe care membrii comisiei și-ar fi dorit-o 
aplicată pe cupole. Studiile de specialitate arătaseră că monumentul putea 
fi mai degrabă revendicat dinspre civilizația armeano-georgiană!*”. Le 
indica contestatarilor, strict pentru această problemă, şi două lucrări 
despre artă şi arhitectură, L ot russe, de E. Viollet-le-Duc, şi Monuments 
d'Arhitecture en Goergie et en Armenie, de D. Grimm, pentru a nu se 
mai face confuzii. În plus, mai dădea asigurări că și aurirea crucilor urma 
să fie refăcută. 

Raționamentul francezului avea în spate nu doar o experiență 
personală, ci şi expertiza şi tradiția unei școli de arhitectură, în vreme ce 
membrii diverselor comisii trimise de minister nu se bazau decât pe 
impresii de moment. Pentru a fi evitate asemenea situaţii, considerate 
penibile, Andre Lecomte solicita ministrului, în cazul în care mai dorea 
să obțină un punct de vedere asupra calităţii restaurării, să apeleze direct 
la specialiști din Europa. Între timp, în jurnalul Consiliului de Miniștri, 
din 26 noiembrie 1879, se decidea continuarea parteneriatului cu 
Lecomte pentru încă un an, timp considerat suficient pentru finisarea 
exteriorului bisericii. I se fixa, pentru finalizarea lucrărilor, și un buget de 
63.350 de lei'55. Mereu rămâneau restanţe, împingând orizontul de timp 
necesar finalizării tuturor intervențiilor cu mult peste orice așteptări. 
Tensiunea nu dispărea între arhitect și adversarii săi, din ce în ce mai mulți. 

În martie 1880, arhitecţii Alexandru Orăscu şi Carol Kuchnowsky 
mergeau într-o nouă inspecţie la Curtea de Argeș, provocată de o altă 
intervenţie a lui Ghenadie; deranjat acum că, de la sărbătorile de iarnă, 
Lecomte nu se întorsese de la Paris, dar şi că înlocuise trei ferestre vechi 
fără vreun motiv. La câteva zile, Lecomte înștiința ministerul despre 
situația cheltuielilor, manifestându-și încrederea că va putea munci pe 
parcursul verii fără întrerupere, spre a termina exteriorul. Așadar, două 
canale de comunicare duceau la Bucureşti vești contradictorii despre ceea 
ce se petrecea la Curtea de Argeş. 

Raportul semnat de aceştia, la 7 aprilie 1880, punea în discuţie 
deciziile asumate de Lecomte pe parcursul ultimului an. Schimbarea unor 
ferestre ale bisericii nu apărea drept cea mai înțeleaptă hotărâre. O 
anumită nedumerire persista şi în cazul unor sculpturi originale, multe 
dintre ele fiind de negăsit. Alexandru Orăscu și Carol Kuchnowsky 
recomandau, pe viitor, trimiterea lor la Muzeul Naţional de Antichități. In 


'57 ANIC, fond MCIP, dosar 8/1879, f. 105v. 
18 idem, f. 119. 

cazul unui monument istoric, opinau semnatarii, inovațiile puteau „să 
modifice tipul primitiv al edificiului”!*?. Problema majoră o constituiau 
însă turlele. Aprecierile trimișilor guvernamentali, formulate clar, arătau că: 
1) Ornamentica asupra cupolelor şi turlelor nu este nimerită; 2) Suprimarea 
crucilor de pe la colțurilor turlelor este justificată cu atât mai mult că 
soclul turlelor s-a modificat printr-o inovaţie de coronament; 3) Adăogirea 
de coronament asupra turlelor spirale este o aglomerare de ornamente 
care nu trebuia”!%0. Alte jgheaburi de la turle şi cornișe, realizate în plus 
față de proiectul semnat de Viollet-le-Duc și Anatole de Baudot, erau 
calificate drept inovaţii costisitoare și incompatibile cu monumentul. 

Raportul semnat de Alexandru Orăscu st Carol Kuchnowsky 
demonstra, pentru prima dată, existența unei falii între francez şi o bună 
parte a arhitecților români. Nu mai era vorba de reaua voință a lui 
Ghenadie ori de părerile unor literați, funcționari, amatori. Pentru 
calmarea situaţiei era nevoie de un nou angajament între arhitect şi 
minister, concretizat în semnarea contractului din 30 mai 1880, întins 
doar pe şapte luni, până la finele anului. Rolul înţelegerii era de „a se 
preciza în mod mai clar şi mai practic, diferitele condițiuni deja admise și ` 
stipulate între ambele părţi, împreună cu oarecare modificări ce s-au făcut 
la dânsele, precum şi modul de procedare practică, pentru a se efectua și 
termina restaurarea întreagă exterioară și alte îndatoriri ce are dl Lecomte, 
cât mai curând”!!. Stipulaţiile, în număr de şase, insistau asupra 
procedurilor administrative și contabile. Era o abilitate instituțională, 
fericit gestionată de minister, pentru a pune capăt insistentelor intervenții 
contra francezului. Mai erau stipulate și o serie de execuţii, precum 
desenele interioare pentru altar şi iconostas, dar și întocmirea unui plan 
general privitor la clădirile din vecinătatea bisericii. Ghenadie, episcop de 
Argeș, adversar declarat al francezului, făcea întâmpinare la minister 
pentru a se verifica respectarea angajamentului'“?. În replică, arhitectul 
îşi construia apărarea, la 30 iunie şi 19 iulie 1880 prezentând documente 
în care arăta cauzele întârzierilor. | 

Suspiciunea plana încă asupra lucrărilor coordonate de Andre 
Lecomte. Într-o scrisoare remisă ministrului, la 1 septembrie 1880, 
episcopul mărturisea „cu părere de rău că nu îndestulă apreciere s-au dat 
cercetărilor noastre”!%, De data aceasta era nemulțumit că Lecomte nu 


LR Ibidem, f. 132. 

160 jbidem, f. 132v. 

16! Ibidem, f. 168. 

162 ANIC, fond MCIP, dosar 342/1875, f. 20. 
'% ANIC, fond MCIP, dosar 8/1879, f. 227. 

arătase grija cuvenită față de vechea ușă a bisericii. Episcopul avansa și 
un scenariu, bănuindu-l pe arhitectul francez că se folosea de șantierul de 
la Curtea de Argeș pentru „a-şi Se e experiențele de care are 
trebuință pentru scopurile ce va fi având”!€ 

Depășind numeroasele impedimente, specialist anunța, la 23 octom- 
brie 1880, terminarea restaurării exterioare. La 16 noiembrie 1880 
ministrul numea o comisie pentru recepţia restaurării exteriorului 
bisericii, dar și pentru a înainta sugestii referitoare la refacerea interioară. 
Împuterniciţii guvernamentali trebuiau să confirme dacă intervenţiile 
păstraseră stilul arhitectonic original şi dacă toți banii cheltuiţi aveau 
acoperire în acte. Pentru controlul dosarelor era desemnat C. Stăncescu. 
Totodată, loan Bianu era ataşat şi el echipei de control, fiind însărcinat cu 
transcrierea inscripțiilor păstrate pe zidurile bisericii 65, Ion Ghica era 
anunţat la 15 noiembrie că fusese numit şi el în comisie!%. e 

Raportul comisiei era înregistrat la minister în data de 8 decembrie 
1880. Cei care realizaseră inspecția, Ion Ghica, D. Berindei, Al. Orăscu, 
M. Capuţineanu şi C. Stăncescu, confirmau respectarea stilului original al 
monumentului!S7, „fără nici o schimbare introdusă care să altereze acest 
stil”1%. Cu excepția unor constatări defavorabile mărunte, arhitectului 
francez i se recunoștea calitatea muncii depuse: „Restaurarea exteriorului 
bisericii Episcopiei este complet terminată; n-am observat nicăieri părți la 
care să mai fi rămas ceva de lucrat, afară de uşa bisericei care nu e făcută, 
dar poate e mai bine să se conceapă şi să se execute odată cu decorațiunea 
și mobilierul interiorului şi în armonie de stil cu dânsele”!”. O primă 
concluzie asumată de toți semnatarii era că arhitectul Giant, „se poate 
considera descărcat de sarcina de a aduce cu totul în stare bună biserica 
pe din afară”. 

Nici în privința cheltuielilor, membrii comisiei nu-i imputau nimic 
serios arhitectului. În lipsa arhivei întregii lucrări, aflată în acel moment 
la Curtea de Conturi, membrii comisiei nu putuseră verifica în amănunt 
actele contabile. În total, se cheltuiseră 593.764,50 lei, împărțiți astfel: 
1875 — 42.576,50; 1876 — 119.540; 1877 — 100.000; 1878 — 100.000; 
1879 — 149.098; 1880 — 82.550. Atenţi la respectarea legii, ei arătau că 
nu aveau nici o competenţă în a se pronunţa, singura instituție abilitată să 


15% Ibidem, f. 227v. 

165 ANIC, fond MCIP, dosar 343/1875, f. 141. 

1% ANIC, fond MCIP, dosar 8/1879, f. 219. 

167 Restaurarea monumentelor istorice 1865-1 890..., p. 110. 
163 ANIC, fond MCIP, dosar 8/1879, f. 239v. 

16 ANIC, fond MCIP, dosar 343/1875, f. 141. 

expertizeze procedurile financiare fiind Curtea de Conturi!70. Aceasta 
verifica toate cheltuielile făcute sub conducerea lui Lecomte de la 
începutul contractului său până la finele anului 1882. Concluziile rapor- 
tului confirmau legalitatea și buna credință a cheltuielilor făcute de 
arhitect, descărcându-l de gestiune pe francez pentru anii 1875-1882171. 

În fine, trimişi guvernamentali poposeau și în interiorul bisericii. 
Fideli manierei de lucru aplicate pentru exteriorul edificiului, ei insistau 
pe menţinerea stilului și ornamentației vechi. Din fericire, pictura era 
bine conservată, prezentând un „mare interes pentru istoria țării și pentru: 
istoria artei”!7?. Un alt motiv de satisfacţie era efortul lui I. Bianu, care 
reuşise să transcrie integral inscripțiile. Marea provocare o constituia 
mobilierul. Din cel original, „din epoca construcțiunii”, nu mai găseau 
nimic şi semnatarii se arătau sceptici în depistarea acelor „documente 
suficiente, desenuri sau descrieri care să înlesnească restaurarea lor”!”, 

Raportul se încheia cu o binevenită recomandare: în viitor, pentru a 
se evita suspiciunile, ministrul să instituie o comisie „specială și perma- 
nentă care să prezide și să privegheze atât facerea proiectelor, precum și 
executarea lor, după fondurile ce se vor destina”!7?. Dar multe alte 
probleme mai trebuiau rezolvate. Lecomte trimitea memorii ministrului, 
avertizându-l că lucrări terminate încă din 1879 rămăseseră neplătite'”*. În 
urma calculelor făcute de francez și prezentate ministrului la 19 decembrie 
1880, totalul datoriilor se ridica la 73.300 lei. Presate de riscul acționării 
în judecată, autorităţile apelau la un nou credit suplimentar. Carol I 
sancţiona la 19 ianuarie 1881 legea pentru acordarea unui credit 
suplimentar, de 73.300 lei, necesar restaurării complete a exteriorului 
bisericii! 

Următoarea prelungire a contractului, pentru doi ani, avea loc la înce- 
putul lui 1881, pe 17 februarie, în timpul ministeriatului lui Vasile Conta. 
16 articole făceau obiectul viitoarei colaborări. Arhitectul se angaja să 
pregătească planurile, desenele, studiile și detaliile financiare aferente 
prezentei lucrări, dar și să înainteze proiectele relative la ridicarea noii 
episcopii şi a seminarului. Planurile ultimelor două edificii trebuiau 


17 O precizare: pentru o cât mai serioasă cercetare, am dorit să consultăm fondul 
Curţii de Conturi de la Arhivele Naţionale. Nu am avut acces la el, fiind în lucru. 

17L ANIC, fond MCIP, dosar 343/1875, f. 204v. 

12 ANIC, fond MCIP, dosar 8/1879, f. 241v. 

13 Ibidem. 

14 Ibidem. 

depuse la minister până la finele anului 1881. Derularea negocierilor 
căpăta un mare grad de notorietate, tentând pe unii artişti să-l concureze pe 
francez. Nu au lipsit chiar nici aluziile jignitoare. Pictorul G.I. Pompilian, 
cel care realizase pictura interioară de la Sf. Gheorghe Vechi din București, 
se înscria, la 27 ianuarie 1881, pe lista celor doritori să lucreze la refacerea 
picturii interioare de la Curtea de Argeș. G.I. Pompilian nu avea nici o 
îndoială că i se va da „această lucrare ca român, iară nu unui străin, 
precum se zice”!”7. Iar poziţia radicală episcopului Ghenadie câștigase 
ceva audiență în societatea românească. Calificarea profesională şi 
meritele lui Lecomte nu contau, statutul de străin, dar mai ales religia 
arhitectului francez fiind păcate de neiertat. 

Conform noii înțelegeri, i se acorda lui Lecomte, pentru prima oară, 
libertatea de mișcare dorită. Apreciindu-se că prezența sa nu era absolut 
necesară, i se permitea șederea la Paris, în lunile martie, iulie şi 
octombrie. Cele trei deplasări în capitala franceză urmau să fie plătite 
totuşi din fondurile personale. Acordarea dispensei mai avea o rațiune: 
Lecomte trebuia să călătorească pentru a se consulta cu alți specialişti, 
decidențţii fiind de acord că „delicatele şi numeroasele studii cerute 
pentru executarea lucrărilor de această natură” nu puteau fi făcute 
exclusiv pe șantier. 

Era, în fapt, respectarea uneia dintre recomandările făcute de 
Viollet-le-Duc în toamna anului 1874. Ţinând cont de profilul bisericii, 
printre destinațiile trecute la articolul 7 al contractului se găseau Istanbul 
şi diferitele localități din Grecia şi România, care urmau a fi vizitate 
„pentru a culege elementele necesare restaurării, picturii sau mobi- 
lerului”. Spre deosebire de voiajurile pariziene, acestea erau decontate 
din bugetul lucrărilor de restaurare. Ca şi până atunci, francezul avea să 
fie ajutat de un inspector şi de un șef de lucrări, cu aceleaşi salarii. 
Lecomte insista însă, la 13 februarie 1881, ca inspectorului N. Gabrielescu 
să-i fie crescută retribuţia lunară de la 350 la 400 Jet". Prevalându-se 
de dispoziţiile contractului, ministrul Vasile Conta îi refuza cererea. La 
15 mai 1881, Lecomte revenea cu un memoriu către noul ministru, 
V.A. Urechia, explicând că, în noul context, sarcinile lui N. Gabrielescu 
crescuseră şi i se părea nimerită o completare a apuntamentului. Abia în 
octombrie, ministrul dispunea majorarea salariului cu 50 de lei. O altă 
prevedere inedită, inclusă de către autorități în contract, datorită 
reclamaţiilor primite, era inserată în articolul 11. Ministerul îşi rezerva 

dreptul trimiterii unei comisii pentru evaluarea stadiului şi calității 
lucrării ori de câte ori se considera necesar. | 

Trecerea în contract a dreptului de a pleca în călătorii de studiu nu 
era întâmplătoare. La 13 februarie 1881, Lecomte înaintase un memoriu 
la cabinetul ministrului. Invocând prevederile articolului 7 din contract, 
solicita permisiunea efectuării unui voiaj „prin Constantinopole, Muntele 
Athos şi Veneţia pentru vizitarea diferitelor monumente ce îmi vor putea 
servi pentru studierea decorațiunii interioare şi a mobilierului bisericii din 
Curtea de Argeș. Totodată, vă rog a-mi permite a vizita şi bisericile vechi 
din țară pe la care aş putea Sr înştiințări asupra decorațiunii și a mobi- 
lierului întrebuințat în or"? Răspunsul ministerului, din 27 februarie 
1881, era negativ. Arătându-se că lucrările preconizate în anul menționat nu 
necesitau vizitarea altor lăcașuri de cult, Lecomte se lovea de refuzul 
autorităților. | 

Birocratic, motivaţia respingerii memoriului ținea de neînceperea 
lucrărilor înăuntrul bisericii. Dar nu era o culpă a specialistului francez. 
Alte priorități lipsiseră bugetul ministerului de cei 60.000 lei alocaţi 
inițial renovării interioare. Pentru intervenţiile din interior, în 1881, 
Lecomte aproximase un cost total de 103.000 lei. Dorea să repare, parțial, 
soclul, să regularizeze pavajul, urmate de dărâmarea paraclisului, 
copierea picturilor, refacerea temeliei, aşezarea la locul lor a ferestrelor şi 
rozaselor, ridicarea şi transportarea la muzeu a pieselor de valoare, 
repararea coloanelor. În cazul schimbării pardoselii avea nevoie de un 
angajament ferm din partea guvernului pentru a o putea comanda din 
Grecia, de unde dorea să o ia deja prelucrată. Adresa venită de la 
Bucureşti îl înștiința că, pe exercițiul financiar 1881-1882, statul român 
nu îi putea asigura banii ceruţi. 

Decizia ministerială venea şi pe fondul acutizării neînțelegerilor 
dintre arhitectul francez şi episcopul de Argeş. Iritarea feţei bisericeşti 
crescuse la auzul veştii că aceeaşi persoană fusese desemnată pentru 
intervenţiile din interiorul bisericii. Neîncetatele şicane prevesteau o 
ruptură definitivă între cei doi. În ultimele zile din februarie, arhitectul 
revenea cu o adresă către ministru, dorind revocarea ordinului prin care 
se pusese la dispoziția lui Ghenadie „garda pentru paza monumentului”, 
de vreme ce întreaga responsabilitate îi revenea francezului. înte-uni 
memoriu din 7 martie 1881, episcopul își arăta indignarea că nu fusese 
consultat în privința alegerii specialistului, dar nici măcar înştiințat că 
francezul își prelungise contractul, în condiții şi mai favorabile. 
Nervozitatea lui Ghenadie era cu atât mai mare în condiţiile în care, 

anterior, îşi manifestase dorința de a fi chemat să-şi spună părerea în 
chestiunea arhitectului desemnat să execute restaurarea interioară. Știa el 
cu siguranță că Lecomte „până mai deunăzi cârtea contra bunei noastre 
Românii, susținând că după terminarea exteriorului nu va mai sta un 
minut”"*0 şi că doar anumiţi suporteri bucureşteni mai voiau continuarea 
Piept cu francezul. Forța nota, considerând drept „fiind ceva 
nemaipomenit ca episcopul, legat de țară cu acest sfânt lăcaş să fie lăsat 
în absolută necunoştință despre tot ce se face, mai cu seamă pentru 
interiorul bisericii sale, unde pe lângă altele se află şi mormintele 
fericiţilor ctitori Neagoe Vodă și a familiei sale, la care nu se pot umbla 
decât conform regulilor prescrise de sfintele canoane, dacă din mila lui 
Dumnezeu statul nostru şi biserica sa se mai găsesc în deplin exerciţiu al 
așezămintelor religiunii ortodoxe”!*!. Remarca finală releva ambiția lui 
Ghenadie de a controla activitatea lui Lecomte, chiar dacă nu dispunea de 
cunoştinţe minime în arta restaurării. Toate acuzaţiile veneau cu o 
anumită ritmicitate, parte a unui plan denigrator bine ticluit de ierarh. 
Ceea ce spunea episcopul la 7 martie 1881 nu apărea decât o nedorită 
confirmare a predicţiilor făcute în adresa din 1 septembrie 1880. Atunci 
el enumera toate stricăciunile posibile: distrugerea vechii uşi a bisericii, 
devastarea a două morminte de ctitori şi profanarea altuia'*, sfărâmarea 
pardoselii, distrugerea frescelor; și nu exista decât un singur vinovat, 
arhitectul francez. Un episcop al cărui orizont istoric se mărginea la 
biserica aflată sub jurisdicţia sa — „unicul monument care face gloria țării 
noastre”! cum spunea el — acționa vindicativ, mânat de ambiția de a-și 
impune oe de vedere. Corespondenţa oficială trăda şi un alt păcat al 
lui Ghenadie: fără nici un drept, luase din biserică o serie de obiecte, 
chiar și uşa din lemn a zidirii. 

Suprasaturat de aceste ficțiuni fără de sfârşit, Lecomte apela la 
intervenția ministrului pentru ca episcopul să îi returneze „vechea uşă de 
lemn a bisericii”. Intenţiona să o folosească drept material de studiu la 
realizarea celei noi, din bronz, prevăzută în noul contract. Primele probleme 
au apărut însă la începerea pregătirilor pentru restaurarea interioară. În lipsa 
lui Lecomte, bolnav, se răspândise zvonul distrugerii picturilor. Pe adresa 
primarului din Curtea de Argeș, dar și a lui Nicolae Gabrielescu, sosea, la 
19 septembrie, o înştiinţare de la Ministerul Cultelor şi Instrucțiunii 
Publice, cerându-i-se să oprească „nimicirea picturilor sau zugrăvelilor 

interioare, pe care avem intențiunea a le tăia din pereți, dacă este ca acele 
picturi să se nimicească și pe care dorim a le păstra la muzeu fiind lucrări 
de un stil bizantin superior”! . I se recomanda francezului aducerea unui 
maestru italian, care să decupeze respectivele picturi din zidurile 
lăcaşului și să le expedieze Muzeului Naţional de Antichităţi. Pentru 
aceste lucrări, Ministerul Cultelor şi Instrucțiunii Publice deschidea în 
1882 un credit de 100.000 de lei. 

În privinţa călătoriilor pentru documentare, Lecomte nu dezarma. La 
6 iunie 1881, trimitea ministerului o altă scrisoare. Reitera necesitatea 
excursiilor de studiu în Grecia, la Muntele Athos și la Istanbul, pentru a 
cerceta stiluri arhitecturale, tehnici de conservare și de restaurare. Alături 
de dispoziţiile contractului semnat cu partea română, invoca și părerea 
prietenului Alexandru Odobescu, ferm convins de utilitatea unor 
deplasări pe la vechile zidiri de rit ortodox. Propria-i calificare în istoria 
artei depinsese, în bună măsură, de arhitectura de inspiraţie catolică. În 
consecinţă, la 26 iunie 1881, Lecomte se adresa din nou ministrului, iar 
perseverenţa lui dădea roade. V.A. Urechia îi aproba finalmente plecarea 
la Muntele Athos. 

În prima parte a anului 1882, Lecomte se afla la Paris preocupat „cu 
terminarea studiilor pentru decorațiunea interioară”!55. Pleca însă din țară 
după ce înaintase, pe cale ierarhică, la 28 octombrie, previziunile bugetare 
ale lucrărilor gândite pentru 1882. 100.000 de lei îi păreau a fi suficienți. 
Argumentaţia arhitectului convingea, astfel încât, la 22 ianuarie 1882, în 
ședința Consiliului de Miniştri, se aproba trimiterea proiectului Adunării 
Deputaţilor spre adoptare. Procedurile au durat aproximativ trei luni. 
Abia la 29 aprilie 1882 Lecomte era înștiințat că putea să continue 
restaurarea în termenii doriți. 

Ulterior, toate aceste tergiversări s-au făcut resimțţite. Într-un 
amplu raport despre starea bisericii episcopale de la Curtea de Argeș, 
datat 1 noiembrie 1884, Lecomte punea întârzierile pe seama dificultății 
cu care își procurase, din străinătate, datele istorice și arheologice indis- 
pensabile unci reconstituiri fidele!%. 

Contrar voinței episcopului Ghenadie, arhitectului i se propuneau 
alte colaborări. La începutul lunii aprilie, Lecomte era solicitat să 
inspecteze starea în care se afla un alt edificiu istoric reprezentativ din 
zonă, Biserica Domnească (Sf. Filofteia), considerat „cel mai antic 
monument din țara noastră care datează din suta a treia a erei creştine de 


1% ANIC, fond MCIP, dosar 343/1875, f. 79. 
185 ANIC, fond MCIP, dosar 130(1)/1874, f. 137. 
1% ANIC, fond MCIP, dosar 344/1875, f. 49. 

o construcțiune şi un stil cu totul admirabil edificat de primul domn al 
României, Radu Negru Basarab, şi de soarta căruia sunt legate toate 
datele istoriei țării noastre”!*”, 

La 12 august 1882, Lecomte scria ministrului pentru a i se elibera un 
nou credit, în valoare de 20.000 lei, necesar achitării treptate a picturilor ce 
se executau în interiorul bisericii episcopale de la Curtea de Argeș; pentru 
ca la 1 octombrie să mai aibă nevoie de alţi 10.000 lei. Era prea puţin. 
Estimarea costurilor totale pentru terminarea interiorului bisericii în 1883 
se ridica la 248.400 lei, pe care Lecomte îi dorea bugetaţi. Din această 
sumă, 192.000 lei erau repartizaţi pentru finalizarea picturilor. Numai că 
estimările lui Lecomte nu prevăzuseră mărirea taxelor vamale care 
sporeau considerabil eforturile financiare. În mare parte, mobilierul, 
iconostasul, stranele şi policandrele fuseseră prelucrate la Paris, iar 
marmura la Veneţia, Calitatea marmurei îl mulțumea, determinându-l să 
o comande şi pentru lucrările de la Trei Ierarhi’. Dar aducerea în țară 
presupunea și plata taxelor vamale. Pentru ușa Aix bronz a bisericii se 
achitau 343 lei, iar pentru iconostas, arhitectul afla că urma să dea cel 
puțin 7.500 lei. Lucrurile păreau să scape de sub control. La 20 mai 1884, 
Lecomte scria ministrului, solicitându-i anularea taxelor vamale la toate 
obiectele din bronz, mozaic şi marmură’. La intervenţia ministrului 
Cultelor și Instrucțiunii Publice, omologul de la Finanţe accepta scutirea 
de taxă pentru marmura sosită de la Veneţia în portul Galaţi, dar o refuza 
pe aceea privitoare la grilajele de fier aduse de la Viena. 

Între timp, la 1 ianuarie 1883, intra în vigoare o nouă prelungire a 
contractului, semnat la 9 noiembrie 1882, pe încă doi ani, în aceiași 
termeni ca și cel anterior. 15 articole păruseră suficiente pentru a 
reglementa, în detaliu, continuarea lucrărilor de restaurare. Lecomte era 
anunţat că, pentru exercițiul bugetar 1883-1884, se deschisese un credit de 
241.650 lei pe care îl avea la dispoziție imediat ce trecea de votul 
Camerei!”. Exceptând finalizarea picturii interioare, a decoraţiunilor și a 
pe a din biserică, restul angajamentelor aveau în vedere corpul 
administrativ şi seminarul episcopiei. În cazul amplasării portretelor 
vechilor domni și doamne, nu puţine la număr, aproximativ 15, îi cerea, în 
ianuarie 1884, părerea şi lui Alexandru Odobescul?!. Pentru realizarea 


'57 ANIC, fond MCIP, dosar 343/1875, f. 108. 

188 ANIC, fond MCIP, dosar 130(11)/1874, f. 114. 

19 ANIC, fond MCIP, dosar 343/1875, f. 189. 

1 Ibidem, f. 164. 

9! Alexandru Odobescu şi corespondenţii săi; scrisoarea lui A. Lecomte du Noily 
către Alexandru Odobescu din 18 ianuarie 1884, p. 242. 

picturilor anterioare a apelat şi la experiența fratelui său, Jean-Jules- 
Antoine Lecomte du Noiiy, care a pictat fresce de la Curtea de Argeș, 
Trei Ierarhi şi Sf. Nicolae Domnesc! ?. 

În ianuarie 1885, Titu Maiorescu se lupta în Cameră pentru 
aprobarea creditelor necesare restaurării. Mediul politic era însă reținut, 
nedorind să voteze noi sume de bani în condiţiile în care se cheltuiseră 
deja mai bine de 700.000 de franci!%. Or, de la André Lecomte, 
Maiorescu știa că mai trebuiau 100.000 de lei. Doar peste câteva 
săptămâni, la 11 februarie, D.A. Sturdza, ministrul Cultelor și Instruc- 
Dun Publice, aproba referatul arhitectului care mărea şi suma cerută: 
111.100 lei. Era o majorare substanţială a devizului inițial. Dar Lecomte 
oferea explicaţii: preţul picturii interioare fusese estimat pentru o 
suprafață de 1.600 mp; pe măsură însă ce lucrarea înainta, arhitectul 
vedea că suprafața se extindea cu alți 200 mp. Și pentru pardoseală 
interveniseră alte reevaluări, mai costisitoare, dar în beneficiul estetic al 
construcției. lar în unele locuri lespezile de marmură cenuşie' fuseseră 
schimbate cu mozaic. Apoi, anumite detalii de executare a mobilierului 
aduseseră și ele alte costuri suplimentare. 

La 28 mai 1885, rămăseseră de pus pardoseala de marmură și 
mobilierul. Tot în 1885, sub ministeriatul lui D.A. Sturdza, contractul 
dintre statul român și arhitectul francez era prelungit cu încă trei ani. De 
această dată, alături de munca de la Curtea de Argeș, Lecomte accepta să 
coordoneze şi șantierele de la Iaşi-Trei Ierarhi şi Sf. Nicolae Domnesc 
din Iaşi, dar și restaurarea mitropoliei din Târgoviște!” 


Sfinţirea bisericii 


Iniţial, sfinţirea era anunțată pentru 3 octombrie 18861. Nu toți cei 
invitați, câteva sute de persoane, putuseră răspunde invitației. Melchisedec, 
episcopul Hușilor, se scuza, arătând că era bolnav. La fel și superiorul 
mănăstirii Văratec. Ploile torențiale făcând impracticabil drumul de la 
Pitești la Curtea de Argeș, s-a luat decizia amânării cu o săptămână a 


1% Gabriel Badea Păun, Jean-Jules-Antoine Lecomte du Nouy (1842-1923) à la 
cour royale de Roumanie, în „Bulletin de la Société de I'Histoire de Art Français”, 
2005, p: 257. i 

” Titu Maiorescu, Însemnări zilnice, vol. II (1881-1886), publicate cu o 
introducere, note, facsimile şi portrete de I. Rădulescu-Pogoneanu, Bucureşti, Editura 
Librăriei Socec, 1937, p. 3. 

1% ANIC, fond MCIP, dosar 344/1875, f. 96-97. 

195 Ibidem, f. 222. 

festivități. Din corespondența vremii putem bănui şi alte motive. 
Lecomte revenea la Curtea de Argeş abia la începutul lunii septembrie. 
lar o bună parte din mobilierul comandat la Paris şi Viena nu fusese nici 
măcar recepționat!” 

Presa timpului nunta pregătirile, închegându-şi anunţurile în jurul 
persoanelor participante, dar nereliefând însemnătatea restaurării. 
Bunăoară, cititorii „Universului” aflau din rubrica „Cronica bucureş- 
teană” de plecarea la Curtea de Argeş a ministrului D.A. Sturdza, în data 
de 9 octombrie, ca să pregătească primirea regelui şi a reginei e) 
Aceiaşi abonați aflau despre deplasarea cuplului regal cu un tren 
special, la 11 octombrie, precum şi de intenţiile oficialităților de a 
realiza un set de fotografii ale catedralei, în momentul sfințirii. Dar cam 
la atât s-a mărginit interesul „Universului”, în zilele următoare nici o altă 
știre nemaifiind inserată în paginile sale. 

La 12 octombrie 1886, avea loc slujba de sfințire. Peste 25.000 de 
persoane participau”, Regele îi conferea cu acest prilej lui Lecomte 
Ordinul „Coroana României” în grad de comandor, iar lui N. Gabrielescu 
cea de Cavaler al Coroanei României”%. Cheltuielile legate de acest 
eveniment au fost, cum altfel, depășite. Doar pentru dejunul oferit, 
bugetul a fost dublat, precizându-se că în locul celor 80 de meseni 
prevăzuţi au venit în realitate 187*1. Lecomte îi scria iarăși ministrului; îl 
ruga să acopere diferența, calculând meniul la 10 lei de persoană. Mai 
erau bătute 600 de medalii comemorative din bronz şi 10 din argint, care 
sporeau şi ele costurile festivităților. 

Momentul era marcat și prin apariţia unei lucrări în ediţie de lux, 
sub îngrijirea lui D.A. Sturdza; titular, la acea dată, al portofoliului de la 
Culte şi Instrucțiune Publică. Numai că Titu Maiorescu îi reproşa 
ministrului că împărțise exemplare doar simpatizanților liberali??? 
Volumul încerca să fixeze date şi personaje emblematice în restăuralea 
aşezământului. Astfel, perioada 1863-1870 apărea drept una a tatonărilor 
şi a interminabilelor pregătiri. Între 1870 şi 1874 se lucrase exclusiv la 


1% Ibidem, f. 285. 

TT BAR, Manuscrise; scrisoarea lui N. Gabrielescu către D.A. Sturdza din 4 sep- 
tembrie 1886, f. nenum. 

98 Universul”, nr. 638, 12 octombrie 1886, p. 2. 

” Biserica episcopală a mănăstirii Curtea de Argeş, 1886, p. 67. 

200 Titu Maiorescu, Însemnări zilnice, vol. II, p. 364; vezi şi ANIC, fond MCIP, 
dosar 344/1875, f. 330. 

71 ANIC, fond MCIP, dosar 344/1875, f. 420. 

*% Titu Maiorescu, Opere, III, p. 173. 

refacerea soclului și la ridicarea schelelor, atât în exterior şi în interior. 
Se admitea că „lucrarea însă se făcea fără plan, fără studii prealabile şi 
foarte încet”. Era prima recunoaște oficială a unor eșecuri de etapă, 
G.A. Burelly fiind singurul arhitect menționat. Nu era amintit Filip 
Montoreanu, în schimb era evidenţiată implicarea lui Carol I în susținerea 
fermă a intervențiilor la biserică, părere exprimată în timpul popasului din 
1867. Valoarea totală a restaurării, precizată în paginile finale, împreună cu 
mobilierul, odoarele și veșmintele preoțești era de 1.501.000 lei. 

Vorbind de această „luxoasă” apariţie editorială în ziarul „Epoca” 
din 13 septembrie 1887, Alexandru Odobescu, recupera fapte ignorate 
premeditat în lucrarea recenzată. Asumându-şi unele merite, literatul 
insista pe recunoaşterea implicării arhitectului Dimitrie Berindei în 
convingerea autorităţilor de a investi în restaurarea așezământului. Tot 
Dimitrie Berindei pledase convingător pentru deschiderea unui adevărat 
șantier la Curtea de Argeș. Nedumerirea lui Odobescu era cu atât mai 
mare, știind că personal arătase, într-un raport din 1874, meritele lui 
Dimitrie Berindei cu precădere în refacerea exterioară a lăcaşului?! 

Văzută din exterior după finalizarea restaurării, biserica îi apărea lui 
Alexandru Odobescu „mai presus de actualele producte artistice ale 
României’, Şi călătorii străinii apreciau, la puţin timp după terminarea 
restaurării, starea în care se afla acum edificiul, atrași fiind și de legenda 
meşterului Manole”%. 

Lucrările interioare continuau în anii următori, devenind pretextul 
unor lupte politice. În aprilie 1888, finanțarea intervențiilor de la Curtea 
de Argeş Și Trei Ierarhi se afla pe lista proiectelor din Cameră, fiind 
acceptată” pentru. finalizarea lucrărilor. Din vechea pictură se mai 
păstrau câteva fresce: al Roxandei, al lui Neagoe şi al Despinei, al lui 
Petru (Radu Paisie) și Marcu, al lui „Radu”, al lui Mircea (cel Bătrân), 
precum st un fragment de frescă unde apare capul aureolat al lui Lazăr, 


3 Biserica episcopală a mănăstirii Curtea de Argeș, 1886, p. 57. 

24 Alexandru Odobescu, Scrieri alese, ed. îngrijită şi note de Corina Popescu, 
Bucureşti, Editura Fundaţiei Culturale Române, 1995, p. 340-343. 

*% Titu Maiorescu, Opere, III, p. 174. 

20% Maude Rea Parkinson, Douăzeci de ani în România 1889-1911, cuvânt înainte 
și note de Constantin Ardeleanu, traducere din engleză de Constantin Ardeleanu şi 
Oana Celia Gheorghiu, Bucureşti, Editura Humanitas, 2014, p. 35-36. 

" Titu Maiorescu, Însemnări zilnice, vol. III (1887-1891), publicate cu o 
introducere, note, facsimile şi portrete de I. Rădulescu-Pogoneanu, Bucureşti, Editura 
Librăriei Socec, 1937, p. 90. 

cneazul Serbiei%. Celelalte se mai păstrează astăzi doar în desenele lui 
G.M. Tattarescu, făcute în 1860. Jean-Jules Antoine Lecomte du Noiiy, 
schițase minuţios, înainte de distrugerea majorității frescelor, ampla- 
samentul fiecărei reprezentări”? 

Nu se împliniseră trei decenii de la finalizarea restaurării și 
stabilimentul era inclus din nou pe lista monumentelor ce reclamau 
intervenţii. Dar întregul perimetru trebuia reabilitat. Alexandru Vlahuţă 
vedea cum „în jurul Bisericii Domnești, unde se odihnesc oasele primului 
nostru voievod Radu Negru, de abia se mai văd, din bălării, urmele 
vechiului palat al Basarabilor””!0. Biserica restaurată de André Lecomte 
îi apărea, fără îndoială, drept una dintre cele mai frumoase biserici ale 
creştinătăţii. În 1905, începea o nouă restaurare, sub conducerea arhi- 
tectului G. Mandrea, din a cărui echipă făcea parte şi un arhitect vienez, 
Edmund Kasprovski”"' . Şase ani mai târziu, șantierul era preluat de 
Grigore Cerchez. În gegen 1915, Orest Tafrali descoperea o inscripție 
grecească din care rezulta „data executării frescelor acestui frumos 
monument bizantin””!?. Profesorul universitar publica un articol, la 1 sep- 
tembrie același an, în „Revista pentru istorie, arheologie și filologie”, 
unde avansa anul 1262 drept moment al ridicării lăcașului; venea așadar 
în contradicție cu teza susținută de D. Onciul și centrată pe descălecatul 
din 1290. Cel mai înverșunat adversar al ipotezei emise de Orest Tafrali a 
fost Nicolae Iorga. Semnalarea inscripției a constituit deci subiectul unor 
ședințe la Academie. Se înfiinţa o comisie formată din I. Bogdan, D. Onciul 
şi N. Iorga; aceasta cerceta veridicitatea informaţiei ce își publica opiniile 
în „Buletinul Comisiei Monumentelor Istorice”. Prins în mijlocul unei 
dispute ştiinţifice, Orest Tafrali le contesta celor trei istorici cunoștințele 
în epigrafie greacă. Disensiunile nu mai mirau acum pe nimeni. Cine 
şi-ar fi imaginat că biserica de la Curtea de Argeş avea să atragă atâtea 
descărcări de orgolii? Se dovedea încă o dată că prigonirea lui Andre 
Lecomte avusese prea puţin de-a face cu arhitectura și arta restaurării, 
ținând de climatul intelectual românesc, unul din păcate permanentizat. 


*% Pavel Chihaia, Din cetățile de scaun ale Țării Româneşti, Bucureşti, Editura 


Meridiane, 1974, p. 139. 
2 Ibidem, p. 132. 
210 Alexandru Vlahuţă, România pitorească, Bucureşti, Editura Semne, 2008, p. 144. 
21! Tereza Sinigalia, Arhitectura civilă de zid din Țara Românească în 
secolele XIV-XVIII, Bucureşti, Editura Vremea, 2000, p. 27. 
12 Evenimentul”, nr. 18, 24 februarie 1916, p. 1. 

Capitolul III 


NOTE DESPRE RESTAURĂRILE 
COORDONATE DE ANDRE LECOMTE DU NOUY 
LA TREI IERARHI ȘI SF. NICOLAE DOMNESC 


Repere metodologice 


Titlul materialului nu a fost gândit cu intenţia de a ascunde posibile 
vulnerabilități metodologice, documentare sau de conţinut. Încearcă să 
dea seamă de stadiul cercetărilor privitoare la intenţiile restaurative ale 
lumii româneşti în a doua jumătate a veacului XIX și început de secol XX, 
concentrând analiza pe două monumente reprezentative: Trei Ierarhi şi 
Sf. Nicolae Domnesc. 

Bibliografia subiectului nu este nici pe departe atât de consistentă pe 
cât ne-am dori, fiind amprentată însă cu un subiectivism străin de 
mărturiile documentare!. Mai precis, putem citi astăzi despre intervențiile 
de la Trei Ierarhi şi Sf. Nicolae Domnesc în reviste de factură religioasă, 
în cărți şi studii de arhitectură, mai puţin în materiale istoriografice, 
majoritatea apărute între 1900 şi 19707. Acestora le adăugăm notele 
memorialistice, în special cele așternute pe hârtie de Titu Maiorescu, 


! O mostră a criticii virulente abătute asupra arhitectului: vezi în Nicolae Iorga, 
D. Lecomte du Noiiy şi „restaurarea monumentelor istorice, în „Neamul românesc”, 
nr. 35, 19 martie 1910, p. 549-560. Printre acuzaţiile nefondate pe care Nicolae Iorga le 
aducea lui Lecomte era că acesta îşi alegea singur monumentele pe care dorea să le 
restaureze, că deciziile miniştrilor erau determinate de „influenţe misterioase”, că risipea 
banii publici. N. Gabrielescu îl ataca pe Lecomte abia după ce arhitectul renunțase la 
serviciile sale în anul 1888 (vezi N. Gabrielescu, Memoriu pentru luminarea publicului în 
afacerea restaurărilor de monumente istorice, laşi, Tipografia Petru C. Popovici, 
1890, p. 66). Mai exact, fostul colaborator publica în 1890 o statistică, întinsă între 
1875 şi 18809, privind zilele în care Lecomte s-a aflat în străinătate şi cele în care a 
muncit efectiv pe șantierele de la Curtea de Argeș, Târgovişte şi laşi. 

2 Dintre contribuţiile recente, vezi Andi Mihalache, Contribuții la istoria ideii de 
patrimoniu: surse, evoluții, interpretări, laşi, Editura „Universităţii Al. I. Cuza”, 2014, 
p. 95-112 şi Sorin Iftimi, Cercetări privitoare la istoria bisericilor ieşene, laşi, Editura 


Doxologia, 2014. Biblioteca Centrală Universitară 
"Mihal Eminescu” laşi 

V.A. Urechia, Alexandru Odobescu, primii doi foşti titulari ai porto- 
foliului de la Culte și Instrucţiune Publică. 

Un alt punct al ancorării curiozităţii noastre în realitățile vremii ni-l 
oferă imaginea edificiilor. Ar fi bine de consultat de cei care astăzi îi 
reneagă lui Lecomte du Noiiy orice merit, tentaţi să definească, fără nici 
o reținere, drept dezastruoase restaurările coordonate în regat, că „sub 
cuvânt de restaurare se şterg urmele unei arte adevărat naționale”. Câteva 
instantanee au fost publicate fie în „Buletinul Comisiunii Monumentelor 
Istorice”, în „Calendarul literar şi artistic”, de feluriți autori printre care îi 
amintim pe N. Iorga, G. Balș, Alexandru Vlahuţă, Al. Antoniu. Alte 
imagini apar în cuprinsul cărților, câţiva pasionați aventurându- -se chiar 
în pregătirea unor albume. Multe dintre ele își așteaptă binemeritata 
cercetare în cabinetele de stampe. Și am avea doar o sugestie. Să privim 
cum arăta biserica Sf. Dumitru din Craiova înainte de restaurare, un ciot 
de piatră pe o culme; apoi să corelăm dezolantele cadrări cu semnalele 
trase de Cezar Bolliac, precum și de alții înaintea sa, despre degradarea 
accentuată a așezământului, pentru a înțelege de unde a pornit Lecomte 
du Noiiy travaliul refacerii. 

Nu în ultimul rând, resursa arhivistică, indiscutabil cea mai bogată 
dintre toate izvoarele acelor timpuri, nu o regăsim închegată în dosare de 
lucru aferente fiecărui monument. Nici unul dintre lăcașurile care s-au 
constituit astăzi în pretexte binevenite ale curiozității noastre, la fel ca şi 
zidirile de la Curtea de Argeș, Târgovişte sau Craiova, nu beneficiază de 
fonduri arhivistice distincte. Am căutat informaţii la Iași, în fondurile 
Prefecturii și Primăriei, iar la Bucureşti în cel al Ministerului Cultelor şi 
Instrucțiunii Publice şi în cel al Lucrărilor Publice. De ce primării și 
prefecturi? Pentru că, în majoritatea cazurilor, bisericile şi mănăstirile 
primeau finanţări şi din partea autorităților locale, deşi juridic ele 
depindeau de Ministerul Cultelor și Instrucțiunii Publice. Nu vrem să ne 
hazardăm, însă consultarea dosarelor din fondurile primăriei Iași 
devoalează o presiune constantă din partea ierarhilor care cereau fonduri, 
dezvoltarea urbană în sens modern fiind deseori încetinită din rațiuni 
religioase. La noi s-au păstrat consemnări doar despre aşezămintele 
religioase, chiar și elita intelectuală locală a ultimelor decenii pusese un 
accent covârșitor pe reconstituirea fragmentară a lăcașurilor de cult. 
Gheorghe Săulescu trecea, pe o filă de manuscris, drept monumente 
istorice din zona Botoşanilor doar biserici”. Puţine clădiri, vitale pentru 


? N. Gabrielescu, Restaurarea monumentelor istorice. Răspuns la raportul d-lui 
Revoil, laşi, Tipografia Naţională, 1891, p. 4. 
* BAR, Manuscrise, Mss: rom,,; 1648, Gheorghe Săulescu, f. 434. 

viața urbană, fuseseră ridicate în tot acest răstimp. Un corp al univer- 
sității, un teatru, câteva statui alcătuiesc un bilant modest pentru 
pretențiile de modernizare ale Iaşului, pentru şansa unui destin istoric mai 
bun. Arhitectura civilă a cules mai mereu firmiturile financiare rămase de 
la alocările bugetare, generoase altfel, față de pretențiile clerului. 

Dosare, nu multe, dar răsfirate pe parcursul a mai bine de trei 
decenii, cuprind date a căror radiografiere nu este deloc îmbucurătoare 
din perspectiva competențelor şi a disponibilităților novatoare ale edililor 
noştri. Vidul legislativ, alocările financiare haotice, parti-pris-urile şi 
calculele politice, ba chiar și incompetența atât a autorităţilor din 
provincie, dar şi a celor din centrala Ministerului Cultelor şi Instrucțiunii 
Publice au scos de facto de pe harta interesului național numeroase 
mărturii patrimoniale. 

Parcurgând feluritele sesizări şi pledoarii păstrate în arhiva Minis- 
terului Cultelor și Instrucțiunii Publice, inventariem diverse raționamente 
și metode de convingere a celor în măsură să acorde sprijin financiar. De 
pildă, în 1856, pledoaria pentru refacerea mănăstirii din Câmpulung 
insista pe localizarea centrală a aşezământului, în detrimentul celor 
situate „în depărtare de vreun oraș”. Contau, în cazul de față, statutul 
oraşului, de veche capitală a principatului, valoarea istorică a monu- 
mentului pus în discuţie, dar şi faptul că atrăgea vizitatori. Cifrele 
invocate în memoriile trimise la Bucureşti vorbeau de mii de vizitatori 
care ajungeau anual la Câmpulung, pentru a găsi doar o mulțime de pietre 
răsfirate într-o privelişte dezolantă. 

Bani, nu puţini, se cheltuiau fără rezultate concrete. Fondurile nu 
erau suficiente doar pentru că bugetele restaurărilor erau mari. Trebuiau 
plătite salarii, dar şi sporurile viagere ale preoților şi diaconilor“. În plus, 
erau suportate şi cheltuielile necesare în viaţa de zi cu zi a unei biserici. 
Procentual, doar spezele pentru bunul mers al activităţii lăcașului repre- 
zentau aproximativ o treime din salariile plătite celor care slujeau’. Apoi, 
la mijloc de veac XIX, un fenomen social dădea bătăi de cap autorităţilor: 
spargerile de biserici. Confruntaţi cu o atare problemă, soluţia nu putea fi 
decât una: alocarea fondurilor pentru pazăt. Practic, cei mai mulţi bani 
erau folosiţi pentru activități curente, mai deloc pentru refacerea zidirilor. 
Se ajungea deseori ca, odată cu schimbarea guvernelor, în funcție de 


$ ANIC, fond MCIP, dosar 223/1856, f. 5. 

* Vezi DJANI, fond Primăria laşi, dosar 82/1897, dosar 82/1898 şi dosar 82/1899. 

7 Procentul poate fi observat în analiza dosarelor cu sumele eliberate din casieria 
Ministerului Cultelor şi Instrucțiunii Publice pentru așezămintele din țară. 

* Vezi ANIC, fond MCIP, dosar 42/1856. 

interesele meschine de partid, finanțările pentru șantierele deschise mai 
peste tot în țară să fie întrerupte. În unele cazuri, mai ales acolo unde era 
implicat Lecomte, regele Carol I intervenea, oferind din caseta privată 
sume de bani vitale pentru continuarea restaurărilor. 

Nici expertiza autohtonă nu putea susține proiectele de restaurare. În 
1871, la concursul pentru premierea lucrărilor executate de elevii şcolii 
de Belle-Arte din Bucureşti, Comitetul Academic consideră că nici o 
sculptură înscrisă la evaluare nu era demnă de a fi premiată”! ! Aşadar, la 
cine putea apela Andre Lecomte pentru închegarea unei echipe de lucru? 

Tot în grupajul mărturiilor inedite plasăm corespondența specialis- 
tului francez, aceea a lui Nicolae Gabrielescu ori a lui G. Sterian, pentru 
a restrânge lista doar la arhitecți. O parte infimă din scrisorile semnate de 
francez se mai păstrează astăzi la Biblioteca Academiei. Oficial, din 
fondul donat de familia Lecomte Fundației Universitare nu mai există 
nimic. Ar fi fost pulverizate în timpul evenimentelor din decembrie 1989, 
ele fiind depozitate în aripa stabilimentului distrus în cursul acelor zile. Un 
fond Lecomte du Noiiy se află la Universitatea de Arhitectură şi Urbanism 
„lon Mincu”, alte câteva schițe, desene şi crochiuri păstrându-se în colecții 
personale de moştenitori, precum cei ai familiei Tzigara-Samurcaș. 

Acestea sunt, în mare, premizele unei cercetări care nu se doreşte a 
fi una pur istoriografică ori exclusiv arhitecturală. Ea încearcă să nu 
neglijeze nici o mărturie, fie aceasta eminamente literară sau profund 
partizană, asumată, cu precădere, de primele generaţii de arhitecți. 
Studiul nostru este unul de etapă, așteptând completările binevenite. 


De unde pornim 


Cercetarea noastră pleacă de la o constatare. Capitala Moldovei a 
fost singurul oraș din Regat în care au fost restaurate două monumente 
istorice emblematice: Sf. Nicolae Domnesc și Trei Ierarhi. Alături de 
zidirea de la Curtea de Argeş, de mitropolia din Târgovişte şi de biserica 
Sf. Dumitru din Craiova, cele două așezăminte din urbea ieșeană s-au 
regăsit pe lista mult prea scurtă a restaurărilor derulate în a doua parte a 
secolului XIX. 

Cererile pentru finanțarea unor intervenţii de anvergură erau 
numeroase. Dosarele păstrate în arhiva Ministerului Cultelor şi Instruc- 
țiunii Publice sunt pline de solicitări venite de oriunde. cerându-se 
resurse pentru salvarea zidirilor din mai fiecare comunitate. Mai mereu se 


” ANIC, fond MCIP, dosar 145/1871, f. 42. 

căutau soluții, de moment, oferite, preponderent, de meşterii arondați 
așezămintelor!” Arhitectul mănăstiresc, Johann Schlatter, străbătea 
Ţara Românească sugerând modalităţile de intervenţie pentru variate 
reparații. La mănăstirea din Câmpulung întocmea, în 1857, un deviz de 
145.366 lei!!. Actele arătau că lăcașul fusese „cârpit” periodic, ultimele 
intervenții consistente fiind făcute în 1833. De fapt, Johann Schlatter nu 
elabora un plan al restaurării edificiului; se mărginea la revizuirea acaretu- 
rilor din incinta curții mănăstirii, bună parte dintre ele distruse de o vijelie. 

Iată câteva exemple. În noiembrie 1860, un alt arhitect mănăstiresc, 
Scarlat Enderli, era mandatat de Ministerul Cultelor și Instrucțiunii Publice 
să urmărească calitatea lucrărilor efectuate la biserica Antim!?. În acel 
moment, pictura interioară de la Antim era refăcută de P. Alexandrescu, 
artistul fiind plătit cu 3.000 de galbeni. O lună mai târziu, un incendiu 
afecta o parte a încăperilor Tismanei, reclamând intervenţii urgente", În 
vara lui 1861, se efectuau reparații la mănăstirea Dealu!*. În ianuarie 
1862, se țineau două licitații pentru lucrări la biserica Crețulescu e 
Târgovişte. În ziua de 18 ianuarie se licita pentru tâmplăria de la uși, 
ferestre, iar o săptămână mai târziu, la 25 ianuarie, dulgheria şi zidăria”. 
Din 1864, începeau lucrări și la Gescht ministrul desemnându-l pe 
G.A. Burelly. 

În Principatele Române intervenţiile surveneau, în cele mai multe 
situații, după calamități naturale care afectau, în majoritatea cazurilor, 
acoperișurile. La mănăstirea Văcăreşti, intemperiile de la finele anului 
1863 afectaseră „învelitoarea bisericii” şi geamurile”. Doleanța venea 
într-o perioadă aglomerată la minister. Astfel, decidenții apelau la colegii 
de la Ministerul Lucrărilor Publice’, rugându-i să nominalizeze un 
arhitect pentru rezolvarea problemei de la Văcăreşti. În paralel, în 1864, 
se efectuau lucrări şi la Sf. Ecaterina şi la Sărindar, supravegheate de 
arhitectul Scarlat (Carol) Benisch!”. Tergiversările de la Văcăreşti țineau 


' Dimitrie Bolintineanu, Horez şi Bistrița, în „Trompeta Carpaţilor”, nr. 456, 
4 octombrie 1866, p. 1819. 

"T ANIC, fond MCIP, dosar 223/1856, f. 36. 

" Vezi ANIC, fond MCIP, dosar 190/1860. 

13 Vezi ANIC, fond MCIP, dosar 315/1860. 

14 Vezi ANIC, fond MCIP, dosarele 3/1861 şi 345/1861. 

ISN. Creţulescu, Eforia bisericii Creţuleştilor, în „Monitorul Principatelor Unite”, 
nr. 2, 3 ianuarie 1862, p. 8. 

' Vezi ANIC, fond MCIP, dosar 821/1863. 

'7 ANIC, fond MCIP, dosar 1017/1864, f. 1. 

18 Ibidem, f. 4. 

"7 Ibidem, f. 51. 

şi de regimul juridic al construcției. Solicitat să intervină în rezolvarea 
necazurilor mănăstirii, prefectul de București arăta, în aprilie 1865, că nu 
avea nici un argument legal, deoarece Văcăreștii se găseau în admi- 
nistrația districtului Ilfov. 

Pe parcursul deceniului următor, se pleda pentru refacerea 
mănăstirii Văcăreşti, dar şi a cimitirului aflate într-o „completă 
ruină”? M. Capuţineanu, arhitectul Ministerului Cultelor şi Instrucțiunii 
Publice, evalua situația de la Văcăreşti la începutul lunii iunie 1874. Îi era 
limpede, conform raportului din 13 iunie 1874, depus la mapa ministrului 
Cultelor și Instrucțiunii Publice, că fără reparaţii urgente la biserică, la 
turnul clopotniței”! și la paraclis, prăbușirea era inevitabilă. Tot în 1874, 
Carol I vizita Văcăreştii, rămânând nedumerit de ce Ministerul Cultelor şi 
Instrucțiunii Publice nu făcea nimic. Din corespondența decidenţilor 
respectivului minister reiese că, la un moment dat, principele Carol I 
încercase să impună pe agenda priorităților mănăstirea Văcărești. 

În fondurile arhivistice ale primăriilor, dosare întregi de cereri 
trimise către capitală anunțau starea precară a mai tuturor bisericilor din 
urbe”. În Botoșani, așezământul Sf. Gheorghe era refăcut parţial în 1864, 
când se umbla la acoperiș și la o parte din zidul dinspre miazăzi. 
Aceasta era și ultima intervenţie din veacul XIX la acest lăcaș. Pe 
întinderea Moldovei, fondurile se disipau în toate orizonturile. De pildă, 
în 1865, egumenii de la Neamţ, Văratic, Agapia, Slatina din Suceava, 
considerau că aveau toate argumentele pentru a cere bani necesari unor 
intervenţii la mănăstirile î în cauză’; fi rege, în regim prioritar; la fel și cel 
de la Cetățuia? sau cel de la Probota, Și fiecare cerea altceva. Egu- 
menul de la Agapia reclama reparaţii la bolțile şi ferestrele bisericii, tot 
reparaţii dorind şi cel de la Văratic. Cel de la Neamţ pretindea o 
restaurare, cel de la Probota refacerea dependinţelor, în vreme ce la 
Cetățuia acoperișul părea că nu mai rezistă, iar clopotnița era serios 
afectată. Și la bisericile Frumoasa și Bărboi” acoperământul se afla într-o 
avansată stare de degradare, la fel şi acareturile din incinta acestor 


a Ibidem, f. 99. 

>, Ibidem, Sei 

“2 Vezi DJANI, fond Primăria lași, dosar 88/1871. 

% Alexandru Lapedatu, Biserica Sf. Gheorghe din Botoșani, în „Buletinul Comi- 
siunii Monumentelor Istorice”, aprilie-iunie 1912, p. 54. 

“4 Vezi ANIC, fond MCIP, dosar 953/1865. 

*5 Vezi ANIC, fond MCIP, dosar 981/1865. 

% Vezi ANIC, fond MCIP, dosar 721/1870. 

* Vezi ANIC, fond MCIP, dosar 977/1865. 

complexe. Arhitectul orașului Iași, Carol Cugler, arăta că la Bărboi, în 
mare măsură, stricăciunile erau cauzate de amenajarea şi lărgirea 
neinspirată a beciurilor, fiind afectată rezistenţa zidirilor. 

Biserica Cetăţuia (colecţie particulară) 


Răspunsurile formulate în centrala de la București nu erau negative, 
însă nici nu grăbeau trimiterea de fonduri. Ministerul îl însărcina pe 
Carol Cugler să facă inspecțiile cuvenite pentru o evaluare a costurilor. 
Dar este greu de crezut că arhitectul Carol Cugler a avut la dispoziţie 
timpul necesar cercetării în amănunt a clădirilor. În graba poștalioanelor, 
putea cel mult să puncteze problemele majore, în nici un caz să schițeze 
ample proiecte de restaurare. În cazul mănăstirii Cetăţuia, Cugler, alături 
de un alt arhitect, Giuşcă, refuzau, într-o primă fază, să mai îndeplinească 
dispoziţiile. ministrului, motivând că acesta le desființase posturile”. 
Ulterior, reluau colaborarea, cu întârzierile de rigoare. La Bărboi situaţia 
nu era rezolvată nici în 1870; devize peste devize adunându-se în arhiva 
ministerului. | 

Un alt dosar consistent, privitor la refacerea mănăstirii Bistriţa, 
districtul Vâlcea, se contura începând cu vara lui 1869”. Erau luate în 


?8 ANIC, fond MCIP, dosar 981/1865, f. 3. 
Vezi ANIC, fond MCIP, dosar 732/1869. 

calcul intervenţii punctuale la acoperiș, la ziduri, la încăperile şi 
grajdurile lăcaşului. Nici vorbă însă despre o restaurare de ansamblu. 
Dovadă stă și valoarea creditelor contractate pentru necesitățile lăcașului: 
unul dintre acestea era de 1.500 de lei, altul de doar 80 de galbeni. Chiar 
dacă amploarea intervențiilor era mică, acestea se întindeau pe ani buni. 
Interesul pentru reparaţiile de la Bistriţa avea însă un tâlc. În martie 1873, 
egumenul de acolo era îndemnat să informeze ministerul despre starea în 
care se găseau „casele domneşti și mobilierul acelor case”, deoarece 
familia princiară își manifestase dorința de a zăbovi câteva zile la 
mănăstirea cu pricina“. 

Un impediment major pentru mănăstirile situate în munți era ai 
starea vremii. Practic, pe durata unui an, autoritățile aveau la dispoziţie 
doar câteva luni, din primăvară până în toamnă, pentru a purcede și 
finaliza lucrările. Din acest motiv, aflăm în corespondența dintre 
decidenţii locali și G.A. Burelly, arhitectul Ministerului Cultelor a 
Instrucțiunii Publice, despre tărăgănări și despre aşteptarea unor zile 
prielnice muncii zidarilor şi tinichigiilor. Abia la 24 decembrie 1874, 
M. Capuţineanu, arhitectul șef de la acea vreme al ministerului, era 
desemnat să meargă la Bistriţa ca să întocmească un deviz al lucrărilor 
necesare bisericii, încăperilor din curtea aşezământului, precum și zidului 
care împrejmuia stabilimentul. În ciuda aparențelor, aceste măsuri de 
ordin birocratic abia dacă defineau un deziderat; până la concretizarea lui 
mai trebuia să treacă nişte ani. 

La 12 iulie 1875, M. Capuţineanu era anunţat că i se acordau 
10.000 de lei pentru lucrările de la Bistriţa. În baza acestei decizii, 
arhitectul depunea, la 25 iulie 1875, un memoriu la minister, vorbind 
despre insuficienţa fondurilor. Dar cei 10.000 de lei puşi la dispoziţie îi 
permiteau doar abordări punctuale. Împărțea banii pentru intervenții la 
acoperiș, jgheaburi, ferestre, ciubuce, tencuieli și la înlocuirea unei părți 
din lemnărie și a câtorva geamuri. În zilele de vară se lucra în curtea 
lăcașului. Astfel, la 15 octombrie 1875, antreprenorul Lazăr Focşaner 
anunța că terminase lucrările angajate și îl aștepta pe arhitectul-șef al 
ministerului să recepționeze lucrarea. În locul lui M. Capuţineanu, 
recepţia o făcea ajutorul său, Dimitrie Poenaru. Dar nu era totul. În anul 
următor, 1876, alt şantier se deschidea la Bistriţa, coordonat de antre- 
prenorul H. Lobel. Acesta își finaliza activitatea în septembrie același an, 
1876. Nimic nu părea totuşi că ar fi fost reparat în mod temeinic. În scurt 
timp, semnale despre alte probleme ajungeau pe agenda ministerului. 


3 /bidem, f. 38. 

La 24 iulie 1881, Al. Săvulescu, arhitectul ministerului, alcătuia un 
nou deviz, planificând aceleași lucrări făcute anterior. Retuşurile, gândite 
exclusiv pentru biserică, nu depășeau suma de 640 de lei. Banii urmau a 
fi întrebuinţaţi pentru treptele de piatră din exterior, pentru cele din tindă, 
în interior urmând să se umble la tocurile ferestrelor, la fierărie, la 
geamuri, plus vopsitul în ulei. Printre licitatorii lucrărilor proiectate de 
Al. Săvulescu îi aflăm pe Carol Novák, Zissu Spiner; nicăieri însă vreo 
vorbă despre o reală restaurare! 

La Probota trecuseră ani buni între semnalarea intervenţiei 
imperative și stabilirea efectivă a necesităților și prețurilor cuvenite 
restaurărilor. La 27 martie 1878, arhitectul desemnat să puncteze 
priorităţile lăcașului opina că zidirea ridicată în vremea lui Petru Rareș se 
găsea „în stare solidă şi bună”. Arătând că cele cinci bolți din marmură, 
colorate în mozaic, dimpreună cu mormintele foștilor voievozi, le aflase 
în stare acceptabilă, arhitectul vorbea că în zidurile așezământului se mai 
observau „găurile de gloanțe musulmane”*!. Urgenţa o constituia deci 
repararea acoperișului bisericii, aceeaşi recomandare fiind făcută și 
pentru clopotniță. 

In cazul altor lăcașuri, „aprinderile” distruseseră în mare proporţie 
clădirile’. Nu era an în care zeci de aşezăminte să nu fi fost atinse de foc. 
Existau și situații speciale: la mănăstiri precum Snagov, Răteşti şi Ostrov 
prioritate nu aveau vechile zidiri, ci temniţele arestaţilor, plata jandar- 
milor și întreținerea cailor”. 

O panoramare a interminabilelor solicitări devoalează următoarea 
realitate: de cele mai multe ori, călugării cereau bani nu pentru refacerea 
monumentului istoric, ci pentru modernizarea dependinţelor, pentru asi- 
gurarea celor necesare traiului cotidian. Și în această cheie trebuie să privim 
diferența între ceea ce se întâmpla la Curtea de Argeş, la Sf. Nicolae 
Domnesc ori la Trei Ierarhi, pe de o parte, și celelalte solicitări de 
protejare a patrimoniului istoric, pe de alta. 

Stavropoleos în București și Sf. Ioan în Focșani, pentru a pomeni 
doar două lăcașuri, erau trecute an de an pe o listă de așteptare. 
Așezământul bucureștean intra în restaurare abia în 1899, proiectul fiind 
încredințat arhitectului Ion Mincu. Totuși, dosarul acestui aşezământ 
fusese deschis încă din 1863". Cel însărcinat de ministrul Cultelor ȘI 
Instrucțiunii Publice cu urmărirea treburilor era același G.A. Burelly. 


3L ANIC, fond MCIP, dosar 721/1870, f. 166. 
* Vezi ANIC, fond MCIP, dosar 716/1863. 
3 Vezi ANIC, fond MCIP, dosar 514/1864. 
3" Vezi ANIC, fond MCIP, dosar 827/1863. 

Ca să avem o idee despre suma trecută anual în bugetul public 
pentru intervenţii la edificiile religioase, căci ele erau principalele 
obiective patrimoniale, ar fi bine să ştim că nu depășea 80.000 de lei. Și 
nu vorbim aici de vreun leu alocat pentru refacerea fortificațiilor şi a 
zidirilor civile. Pentru Adamclisi şi Cetatea Neamţului cu greu se găseau 
niște bani, la final de veac, pentru punerea lor sub pază. 

Suma, mult prea mică genera, implicit, nemulțumiri la nivelul 
administraţiilor locale. În faţa presiunilor, camerele legiuitoare aprobau 
un credit de 300.000 de lei pentru „restaurarea şi repararea principalelor 
mănăstiri şi biserici”, în vremea ministeriatului lui V.A. Urechia. Dar 
totul trebuia să se desfăşoare în regim de urgență. O primă comisie, formată 
din loan Slavici, Dora Hitz, profesoară de pictură şi arhitectul G. Mandrea, 
ajutați de inginerii Simons și Maur, lua calea poștalioanelor pentru a 
vizita mănăstirile şi bisericile din Mehedinţi, Gorj, Romanați, Vâlcea, 
Dolj, Olt, Argeş, Muscel, Dâmboviţa, Prahova, Teleorman, Vlașca și 
Ilfov. În paralel, se propunea alcătuirea unei alte comisii pentru Moldova. 
Obiectivele trebuiau cercetate din punct de vedere artistic și istoric. În 
rapoartele prezentate ministerului urmau să fie precizate ce părți din 
structura edificiilor necesitau intervenții fără a se afecta stilul construcției. 
și fără a se deteriora frescele, portretele sau inscripţiile istorice. În mapa 
ministrului avea să fie depusă lista cu aşezămintele care îşi cereau o 
ultimă şansă. Iar arhitectul comisiei era obligat cu întocmirea devizului şi 
realizarea planului monumentului. Din păcate, bunele intenţii nu au fost 
concretizate. Pantazi Ghica străbătea la pas județele Iași și Buzău, de 
unul singur, fapt ce-l împiedica să traseze planurile dorite şi să întoc- 
mească devizele necesare. 

Au fost însă şi priorități. Erau prea multe ruine, prea puţini arhitecți, 
ingineri şi mai deloc resurse financiare. Un exemplu îl constituie biserica 
Sf. Gheorghe din Piteşti, construită de Constantin Șerban Basarab. 
Primarul orașului depunea, la 29 aprilie 1874, un memoriu către minister, 
arătând că lăcașul rămăsese „singurul monument ce are comuna de la 
străbuni”"€. Autorităţile locale făcuseră eforturi reale pentru a repara 
edificiul, dar nu exista încă avizul Comisiei Monumentelor Publice. 
Primarul cerea ministrului să trimită de urgență un membru al comisiei ca 
să verifice proiectul antreprenorului și să facă recomandările necesare. 
Răspunsul primit de la București, în conformitate cu art. 4 şi 5 din 


* Monumentele naţionale. Mănăstiri şi biserici ortodoxe. Raporturi de la comi- 
siunile intocmite pentru cercetarea lor, partea I, Bucureşti, Tipografia Statului, 1881, p. III. 
% ANIC, fond MCIP, dosar 1002/1865, f. 194. 

Regulamentul Comisiunii Monumentelor Publice, solicita primarului să 
pună la dispoziția membrilor comisiei planul şi devizul lucrării. 

Aceeaşi pledoarie o întâlnim şi în cazul bisericii Sf. loan din 
Focşani’. Primarul urbei îşi întemeia cererea pe valoarea istorică şi pe 
vechimea monumentului. Doar că, pe adresa ministerului, astfel de cereri 
constituiau deja dosare cuprinzătoare. Cele mai multe dintre ele acolo au 
ȘI duer? Cu aproximaţie, tot în acelaşi interstițiu, superiorii de la 
Arnota’® sau Căldărușani”, ca şi de la alte mănăstiri, trimiteau memorii 
care vesteau dărâmarea iminentă a ansamblurilor religioase. La Arnota, o 
vijelie abătută asupra complexului, la 26 octombrie 1859, produsese mari 
stricăciuni. Aşa că egumenul mănăstirii scria la București, în speranța 
primirii unui ajutor pentru înlăturarea pagubelor"? , Și astfel de calamităţi 
se produceau în fiecare an. 

Cezar Bolliac semnala ministerului situaţia jalnică a bisericii vechi 
din Bucovăţ, „zidită pe ruine romane” . Concomitent, publica în presa 
vremii materiale cu fotografii ale edificii lua cuvântul în Cameră. 
Urmarea acestor eforturi era trimiterea unui arhitect ale cărui devize 
zăceau în sertarele decidenţilor, cu consecințe iremediabile. Câteva pietre 
de pe mormintele banilor Craiovei fuseseră scoase din biserică de către 
călugării greci și aruncate într-o curte la voia întâmplării și a capriciilor 
naturii. 

Dificultăţile nu au fost exclusiv de ordin financiar. Unul dintre 
marile inconveniente l-a constituit clarificarea terminologiei. Restaurare, 
reparaţie, reclădire, conservare, reedificare, reabilitare, consolidare, 
preînnoire, rezidire, înfrumusețare, recioplire, curățire a tencuielii au 
fost conceptele cel mai des uzitate. În discuţiile din Constituantă pentru 
votarea bugetului Ministerului Cultelor şi Instrucțiunii Publice pe 1867, 
guvernul î îşi propunea; să aducă „măcar unele îmbunătățiri materiale pe la 
mănăstiri şi biserici”. Se arăta în intervenție că majoritatea monu- 
mentelor erau în ruină, că intervenţiile anterioare fie fuseseră un eşec, fie 
fuseseră abandonate, iar materialele de construcţie furate. Dar ce își 
propuneau să facă inginerii, ce soluţii înaintau arhitecții? Unii voiau 


* Vezi ANIC, fond MCIP, dosar 291/1876. 

38 Vezi ANIC, fond MCIP, dosar 726/1872. 

* Vezi ANIC, fond MCIP, dosar 278/1876. 

+ Vezi ANIC, fond MCIP, dosar 188/1860. : 

4 Cezar Bolliac, Excursiune arheologică, Bucureşti, Tipografia Naţională, Întreprin- 
zătorul C.N. Rădulescu, 1869, p. 40. 

“2 V.A. Urechia, Bugetul proiectat pentru Culte pe 1867, |, în „Românul”, 6 ianuarie 
1868, p. 18. 

reconstrucţii integrale, alții remodelări parțiale sau intervenții minore”. 
Cele mai multe însă au fost demolate pentru a face loc unor noi edificii. 

Salvarea monumentelor a fost afectată şi de lipsa unui corp al 
arhitecților. Abia în 1866 presa făcea elogiul primei generații de E 
formată din Orăscu, Berindei, Capuţineanu, Tabay, Burelly, Ender? 
Tineri care încă nu fuseseră solicitați să lucreze în țară. În cinci ani, lui 
Căpuţineanu i se solicitase construcția unei case particulare, Berindei 
făcea proiecte pe coală fără a fi implicat în vreun şantier, iar Burelly își 
irosea capacitățile în „lucrări ordinare ale Ministerului Cultelor”, 
așteptând nominalizarea sa pentru restaurarea de la Curtea de Argeş sau a 
ansamblului din Târgovişte. Acesta era bilanțul, deloc optimist, al 
valorificării potențialului tinerilor arhitecți din Principate. 

Personajele în discuţie aveau titulaturi diverse, folosite simultan şi, 
important de reținut, în organigramele instituţiilor de stat. De pildă, 
adresele emise de Biroul tehnic al primăriei din lași la final de veac XIX 
purtau și semnătura lui Albineţ, e ON îl întâlnim recomandându-se 
drept inginer şef, dar și arhitect”. Este limpede că lipsea stabilirea 
precisă a atribuţiilor celor implicaţi în coordonarea şantierelor. 

Din nefericire, prea puţine intervenţii se derulau sub un control 
riguros. Cu punerea la pământ a bisericilor și mănăstirilor se pierdeau şi 
inscripțiile vechi. Preotul Grigore Musceleanu semnala, în octombrie 
1861, că „în loc de a se respecta inscripțiile cele vechi, ca un odor 
prețios, ca un odor sfânt, adesea s-au lepădat cu totul înlocuind cu altele 
noi fără ca cei în drept observatori să- SCH ridice voalul, să-și împlinească 
datoria, să evite un rău atât de mare” `. Neştiinţa şi ignoranța deveneau 
culpe de neiertat ale reparatorilor şi reziditorilor, din cauza cărora se 


“3 O retrospectivă a intenţiilor restaurative vezi în Corina Nicolescu, Conservarea 
şi restaurarea operelor de artă în trecut, în „Buletinul Monumentelor Istorice”, nr. 3, 
1970, p. 37-41. Pentru o recuperare statistică vezi Nicolae Stoicescu, Repertoriul 
bibliografic al localităţilor şi monumentelor medievale din Moldova, Bucureşti, Direcţia 
Patrimoniului Cultural Naţional, 1974; idem, Bibliografia localităţilor şi monumentelor 
feudale din România, |, Țara Românească (Muntenia, Oltenia st Dobrogea), vol. 1, A-L, 
Mitropolia Olteniei, 1970; idem, Bibliografia localităților şi monumentelor feudale din 
România, |, Țara Românească (Muntenia, Oltenia şi Dobrogea), vol. 2, M-Z, indici, 
Mitropolia Olteniei, 1970. 

14 sgr, Mişcarea artistică în România în anul 1866, în „Atheneul român”, nr. 6-7, 
noiembrie- decembrie 1866, p. 142. 

A „Vezi DJANI, fond Primăria laşi, dosar 75/1890. 

* Calendar pentru anul de la Christos 1862. Care conţine monumente sfinte şi 
inscripții antice-istorice ale monastirilor române administrate de români, cât şi de 
străini (egumeni greci), culese şi aşezate de preotul Grigore Musceleanu, Bucureşti, 
Tipografia Stephan Rassidescu, 1862, p. 19. 

pierduseră „multe inscripții de mare interes pentru demnitatea țării 
noastre”, Atribuirea vinei, recunoștea totuşi Grigore Musceleanu, era 
făcută intuitiv şi subiectiv, mai puțin științific. Toate aceste constatări nu 
erau îmbucurătoare. Iată de ce, chiar dacă afirmaţia pare forțată, putem 
spune că oraşul Iaşi a fost privilegiat. 


Lucrările de la Trei Ierarhi 


Pe parcursul primei jumătăţi a secolului XIX, lăcașul apare în notele 
călătorilor străini, fermecaţi de arhitectura şi rafinamentul construcției. 
Pentru majoritatea voiajorilor trecuţi prin lași, Trei Ierarhi era cel mai 
prețuit așezământ din capitala Moldovei“, menţiunile privind explicit 
ornamentația exterioară, unică în felul ei”? 

Ca și în cazul bisericii de la Curtea de Argeș, dar nu numai, și la 
Trei Ierarhi au avut loc de-a lungul vremii tot felul de reparaţii punctuale, 
fără a se lua în calcul o restaurare completă. Era o practică larg 
răspândită în procedura administrativă a vremii. Din ordinul ministrului 
Cultelor şi Instrucțiunii Publice, arhitectul orașului laşi trebuia să 
întocmească, anual, „cu toată economia şi exactitatea cuvenită” , devizul 
lucrărilor necesare în urbe. În 1860, erau prinse în alocarea bugetară de la 
Ministerul Lucrărilor, Publice reparaţii la unele construcţii și încăperi din 
curtea Trei lerarhilor”!. 

În arhiva Ministerului Cultelor şi Instrucțiunii Publice era îndosariată, 
în noiembrie 1866, o semnalare a profesorului-arhitect Ștefan Emilian. 
Lucrând la un studiu despre Trei Ierarhi, Ștefan Emilian dorea să facă 
măsurătorile exacte ale așezământului. Spre surprinderea lui, în proxi- 
mitatea uşii dinspre nord, găsea, folosite la astuparea găurilor din pavaj, 
„fragmente din marmură neagră căzute din decoraţiunile exterioare de pe 
pereţi, dintre care unele posed ornamente și inscripţiuni în limba slavonă”?. 


TT Ibidem. 

"TP. Gegă Elek, Călătorie în Moldova în 1836, în Călători străini despre 
Țările Române. în secolul al XIX-lea (1831-1840), serie nouă, vol. II, coord. Paul 
Cernovodeanu, Daniela Buşă, Cristina Feneşan, București, Editura Academiei Române, 
2006, P 568. 

” Johann Daniel Ferdinand Neigebaur, Descrierea Moldovei şi Țării Românești, 
în Călători străini despre Țările Române în secolul al XIX-lea (1841-1546), serie nouă, 
vol. IV, coord. Daniela Buşă, Paul Cernovodeanu, Adriana Gheorghe, Bucureşti, Editura 
Academiei Române, 2007, p. 268. 

* DJANI, fond Primăria Iaşi, dosar 191/1867, f. 1. 

śl Vezi ANIC, fond MLP, dosar 87/1860; vezi şi „Monitorul Oficial al Moldovei”, 
nr. 234, 25 iulie 1860, p. 828. 

sì ANIC, fond MCIP, dosar 95/1866, f. 296. 

Dar Ștefan Emilian vedea doar ce era la suprafață. El presupunea că pe 
părțile acoperite de piatră şi pământ se află alte ornamentaţii şi inscripții. 
Mai pomenea de o altă piatră din marmură albă „care pe margini a fost 
ornată cu sculpturi și pe toată suprafața acoperită de inscripțiune, iar 
deasupra se mai cunoaște binișor acvila cu două capete, de aceeaşi formă 
fidelă, ca cele cu care este decorată ușa internă a bisericii”. Ca şi celelalte 
fragmente, această piatră nu mai avea aproape nimic din bogata ornamen- 
tație, roasă de pașii trecătorilor. Ștefan Emilian cerea acordul ministrului 
de a le ridica și spăla. Dorea să le redea statutul de vestigiu istoric. 

Printre lucrările prinse în devizul din 1867 se afla şi clopotul cel 
mare de la Trei Ierarhi. Îngrijitorul înaintase un raport, arătând că 
„clopotul cel mare de la acea biserică, fiind crăpat mai de mult timp, 
acuma a crăpat și mai tare, rupându-se o bucată din el şi căzând pe jos, 
așa încât nu se mai poate trage, căci din cauza crăpăturii şi a rumpăturii 
nu sună nicidecum”. Singura soluţie era turnarea unui clopot nou, 
costurile fiind evaluate la 9.336 lei. Răspunsul ministrului, D. Gusti, era 
favorabil, acesta dispunând, la 18 iunie 1868, transferul către primăria 
lași a unui acont de 7.400 lei, restul urmând a fi eliberat la finalizarea 
lucrării. Singura rugăminte, poate chiar condiţie a ministrului, era ca 
preţul trecut în deviz să nu fie depășit sub nici o formă. 

La 20 decembrie 1868, clopotarul Ioan Lazăr depunea la primărie o 
adresă prin care voia să afle dacă se dorea turnärea clopotului, el fiind 
tentat să plece din oraş pentru o altă lucrare”. Alegerea decidenților 
oprindu-se asupra lui, Ioan Lazăr își începea totuși munca“? Da 16 mai 
1869, clopotarul anunța oficialitățile că munca sa era pe sfârşites6, dar că 
suma inițială nu ajungea, impunându-se un supliment de 300 de lei. 
Alături de aceşti bani puși la dispoziţie din bugetul local, principele Carol 
oferea 100 de galbeni”. Recepţia clopotului, făcută la 9 decembrie 1869 
de către arhitectul orașului Iaşi, arăta că, deşi depășea greutatea Sta: în 


deviz, cu mai bine de 450 de oca, fusese executat în condiţii bung". Dar 


tocmai acest excedent al greutății noului clopot va constitui sursa 
neînțelegerilor dintre meșter și autorități care nu admiteau să plătească ce 
nu fusese prevăzut în bugetul lucrării. 


"7 DJANI, fond Primăria Iaşi, dosar 191/1867, f. 2. 
* Ibidem, f. 23. 

55 ANIC, fond MCIP, dosar 130 (1)/1874, f. 1. 

"7 DJANI, fond Primăria laşi, dosar 191/1867, f. 26. 
* Ibidem, E 67. 

58 Ibidem, f. 61v. 

Clopotarul loan Lazăr nu era plătit, fiind nevoit să dea statul în 
judecată, într-un proces întins ani buni, până în 1874. În 1875, minis- 
„terului i se solicitau fonduri pentru repararea unui grajd şi a unei şure din 
curtea interioară”, a căror eventuală prăbuşire ameninţa elevii de la 
școala Vasiliană. Arhitectul Carol Cugler era însărcinat să facă o primă 
evaluare, sugerând superiorilor măsurile de luat. Raportul lui Carol Cugler, 
din 10 aprilie 1875, se rezuma doar la cerințele primite, mici retușuri și 
consolidări punctuale, fără a insera minime consideraţii despre unul 
dintre cele mai reprezentative monumente ieșene. Devizul se ridica la 
782,72 lei — suficient pentru dărâmarea grajdului şi a şurei — asigurat din 
bugetul ministerial alocat bisericilor şi mănăstirilor. În urma licitării 
ofertelor, antreprenorul Volf Lupescu câștiga dreptul de a pune la pământ 
acareturile. Plata ostenelii i se făcea abia după ce Carol Cugler verifica 
încheierea execuţiei, în noiembrie 1876. Recapitulând, a fost nevoie de 
un an pentru destructurarea unui grajd şi a unei șure! 

În şedinţa Adunării Deputaţilor din 9 martie 1878 se vota suma de 
„10.000 lei pentru primele reparări şi pentru un studiu serios destinat 
restaurării complete a mănăstirii Trei Ierarhi”. Banii proveneau tot din 
fondul de 70.000 de lei rezervat intervențiilor la mănăstirile şi bisericile 
din țară pentru exercițiul financiar al anului 1878. Peste două luni, la 6 mai 
1878, un raport înaintat ministerului cerea o reparaţie radicală a bisericii 
Trei Ierarhi, „singurul monument antic unde sunt şi Sfintele Moaşte a Prea 
Cuvioasei Parascheva”!, estimându-se că nu mai putea „rezista după starea 
în care este”%?. Argumentaţia inevitabilei prăbuşiri era făcută în termeni 
generali, fără minime cunoștințe arhitecturale şi tehnice. Iosif Bobulescu 
pleda pentru refacerea „părţilor pe din afară a Bisericii şi pe dinlăuntru pe 
unde va trebui, a clopotniţei, mai ales a brâielor care s-au descoperit de 
vijelii şi care se ruinează fiind primejdios pentru trecători, a straturilor 
clopotelor, a ferestrelor bisericii pe dinlăuntru și din afară care trebuie 
făcute toate din nou, fiind putrede cercevelile, având uşșorii de piatră și 
acum nu mai pot ține sticlele, a pragului unei uşi din pridvor”®. Imaginea 
dezastrului era comprimată în doar câteva fraze. 

Solicitării arhiereului Iosif Bobulescu i se răspundea pozitiv, în doar 
două zile, pe 8 mai, precizându-se că din fondul de 70.000 de lei pentru 


* ANIC, fond MCIP, dosar 130 (1)/1874, f. 18. 
“9 Ibidem, f. 48. 
« Ibidem, f. 52. 
? Restaurarea monumentelor istorice 1865-1390. Acte şi rapoarte oficiale, 
Bucureşti, 1890, p. 68. 
" ANIC, fond MCIP, dosar 130 (1)/1874, f. 52. 

reparația bisericilor şi mănăstirilor, diviziunea Cultelor şi Contabilității 
repartizase 10.000 pentru Trei Ierarhi. Se dorea însă și implicarea 
primăriei locale, mai ales prin arhitectul şef al oraşului. In replică, la 
14 mai 1878, primarul Scarlat Pastia arăta că nu dispunea decât de un 
singur arhitect, iar însărcinarea lui cu dirijarea lucrărilor de la Trei Ierarhi 
ar fi blocat restul activităților comunale. Propunea,, colaborarea cu un 
arhitect particular, recomandându-l pe Al. Stamatopol” „ Aceeaşi persoană, 
Al. Stamatopol, va fi nominalizată de primărie şi în contextul intențiilor 
de refacere a turnului Golia. Nici nu prea erau soluții la îndemâna 
autorităților. Pe parcursul celei de-a doua jumătăți a secolului XIX, 
Serviciul Tehnic al primăriei lași era format dintr-un arhitect şi un ajutor 
al acestuia“. Chiar şi în aceste condiţii, aşteptările nu erau puţine. Odată 
cu refacerea bisericii, primarul dorea şi reamenajarea vecinătăţilor monu- 
mentului, prin dărâmarea dughenelor care afectau vizibilitatea vechii 
zidiri. Răspunsul primăriei, din 14 mai 1878, definea Trei Ierarhii drept 
monument istoric, cel mai important al orașului“, comparabil doar cu 
edificiul de la Curtea de Argeș. Corespondenţa oficială opera, în sfârșit, 
primele clasificări de acest gen. 

Ministerul opta pentru Carol Cugler, însărcinându-l, la 24 mai 1878, 
să facă devize pentru primele intervenţii de la Trei Ierarhi, de la școala 
Vasile Lupu și de la Universitate. Directiva ministerului arăta că, la acel 
moment, mai 1878, nu exista un plan al restaurării, intervenţiile 
anterioare fiind făcute în funcție de uzura structurii clădirii. Ca și la 
Curtea de Argeș, lucrările începeau fără întocmirea și prezentarea 
schițelor, a planurilor și întocmirea unui deviz complet, menit a arăta, 
estimativ, la cât se putea ridica bugetul întregii restaurări. Lecţia de la 
Curtea de Argeș nu fusese învățată. Carol Cugler era invitat să lucreze „la 
un plan şi deviz pentru completa restaurare a zisei biserici în vederea cărora 
se pot cere Adunării Deputaţilor pe anul viitor mijloacele necesare”S8 

La 15 iulie 1878, Carol Cugler prezenta un prim deviz, în valoare de 
1.777,69 lei, pentru execuţii planificate în vara anului în curs. Schița 
conţinea propuneri pentru refacerea unei ferestre duble, puternic 
deteriorate, precum și „piatra pentru vărsarea apei de botez situată în 
pridvor”. La cererea îngrijitorului bisericii, Cugler prindea în deviz și 


HI Restaurarea monumentelor istorice 1865-1890..., p. 69; vezi şi ANIC, fond 
MCIP, dosar 130 (1)/1874, f. 54v. 

6 DJANI, fond Primăria Iaşi, dosar 160/1883, f. 5. 

"7 DJANI, fond Primăria lași, dosar 9/1883, f. 2. 

6 ANIC, fond MCIP, dosar 130 (1)/1874, f. 54. 

6 Ibidem, f. 56. 

refacerea clopotniţei, inclusiv a trei clopote. Opinia arhitectului nu 
întrunea însă consensul părților implicate. 

„La 12 august, Carol Cugler revenea cu o nouă misivă către ministru, 
întărind părerea susţinută în adresa din 15 iulie 1878. Îl asigura pe 
ministru că biserica „pentru moment nu are neapărată trebuinţă şi de alte 
lucrări; afară numai de lucrări decorative la exteriorul bisericii, adică: la 
arabescurile, zimsurile şi panta de jos a edificiului care toate se găsesc 
foarte artificial lucrate de piatră, mai mult în stilul gotic-veneţian, cu 
foarte multe sculpturi basorelief săpate pe întreaga suprafață a 
bisericii”? Interiorul îl afla foarte bine conservat. Restaurarea radicală, 
inclusiv refacerea decoraţiilor exterioare, rămâneau în așteptare datorită 
unui factor obiectiv, procurarea pietrei potrivite. Conform afirmațiilor lui 
Cugler, aceasta „nu se poate găsi pe împrejuriul Iașului, ci în foarte mare 
depărtare de aici”. 

Dar lucrurile avansau greu. Pe parcursul verii și al toamnei se 
ridicaseră doar schelele şi se montau cercevelele de la ferestrele bisericii 
de către antreprenorul Adolf Wolf. Spre finalul lunii noiembrie, se 
decidea închiderea șantierului, deoarece venirea frigului făcea imposibilă 
refacerea zidăriei. În primăvara anului următor, 1879, îngrijitorul bisericii 
avertiza că noile ferestre erau mai mici, afectând luminozitatea interio- 
rului. La 6 iunie 1879, ministrul apela la Carol Cugler pentru a verifica 
spusele iconomului; arhitectul era invitat să îl atenţioneze pe meșter ca să 
„urmeze întocmai condiţiunilor din contract”. Cercetarea la faţa locului 
confirma respectarea termenilor contractului atât în cazul ferestrelor, cât 
și al clopotniţei, derobându-l pe antreprenor de orice culpă. Mai nimic 
însă nu se mai întâmpla în curtea de la Trei Ierarhi, alimentând 
nemulțumirile localnicilor. 

Confruntat cu un curent contestatar față de ignoranța administrației 
centrale, dar şi în baza unui raport privind starea bisericilor Frumoasa și 
Trei Ierarhi, primarul Iașului trimitea, la 1 august 1879, o scrisoare 
ministrului Cultelor și Instrucțiunii Publice. Lăsând la o parte formulele 
protocolare și insipide, primarul puncta frustrările vehiculate pe străzile 
orașului: trista imagine „a acestor monumente ale pietăţii strămoşeşti”; o 
arăta și „lăsarea în părăsire a sfintelor lăcaşuri pentru a căror întreținere 
în bună stare pioșşii fondatori au lăsat averi colosale cu venituri care le 
trage acum statul dă privitorilor o rea idee despre capacitatea noastră 
administrativă”; finalmente, nerepararea lor avea să conducă, în scurt 


© Ibidem, f. 72. 
"TT Ibidem, f. 84. 

timp, la creşterea fondurilor ce trebuiau cheltuite pentru reabilitarea lor. 
Dincolo de sentimentele ieșenilor, de reproșurile cu iz identitar, marcate 
nu rareori de emotivitate, primarul evidenția o mare lacună juridică. 
Legile în vigoare nu permiteau edililor să se implice atât cât şi-ar fi dorit, 
în salvarea de la ruină a acelor zidiri. Deciziile majore erau luate la nivel 
ministerial. Din centrala de la București era propusă și soluția 
convenabilă — tatonarea încredințării lucrărilor arhitectului francez 
Andre Lecomte du Noiiy. 


André Lecomte du Noiiy la Iași 


Și în cazul bisericii de la Trei Ierarhi, desemnarea lui André Lecomte, 
în cursul anului 1881, venea într-un moment în care alegerile anterioare 
se dovediseră a nu fi fost dintre cele mai inspirate. În orice caz, nu 
avuseseră succes. Raportul arhitectului francez, din 20 octombrie 1881, 
pleda pentru o intervenţie urgentă, arătând că este un monument care 
merită toate sacrificiile, fiind o probă elocventă pentru „gustul artistic ce 
inspirau pe bătrânii noștri în secolele trecute””!. Nu ezita să definească 
drept un gest „patriotic a păstra asemenea preţioase monumente, din 
nenorocire foarte rare în această țară”? 

În opinia specialistului, degradarea accentuată a zidirii nu se datora 
vechimii. Nici trei secole nu trecuseră de la ridicarea ei, un interstițiu 
relativ scurt pentru un arhitect precum Lecomte, care își câștigase 
experiența și un bun renume lucrând la construcții a căror istorie se 
întindea pe mai multe veacuri. Francezul punea degenerarea clădirii pe 
seama folosirii materialelor de proastă calitate”? 

Acceptul francezului venea după o consistentă documentare asupra 
stilurilor arhitectonice conturate în timp, a proiectelor de refacere 
articulate în ultimele decenii și, nu în ultimul rând, a unor cercetări preli- 
minare asupra ge pi. fapt dovedit mai ales în refacerea ornamentaţiei 
de la Trei Ierarhi’. Spre deosebire de alte edificii, precum Curtea de 
Argeș, unde ornamentaţia ocupa suprafețe mari de pe exteriorul clădirii, 
la Trei Ierarhi veşmântul ornamental era continuu””. Lecomte nu considera 
restaurarea o procedură eminamente tehnică, atribuindu-i consistente 


”! Restaurarea monumentelor istorice 1865-1890..., p. 122. 

72 ANIC, fond MCIP, dosar 130 (1)/1874, f. 103. 

"7 Ibidem. 

"7 G. Balş, Bisericile moldoveneşti din veacurile al XVII-lea şi al XVIII-lea, 
Bucureşti, Institutul de Arte Grafice „E. Marvan”, 1933, p. 33. 

75 Ibidem, p. 136. 

conotații artistice. Cunoașterea stilurilor și a istoriei edificiului, expe- 
riența lui îndelungată nu doar pe schele, ci și pe teren sau în biblioteci, 
făceau din fiecare restaurare de care se ocupa un caz aparte. 


| 
i 


> o.e ome a 


Biserica Trei Ierarhi 
în timpul restaurării 
(colecție particulară) 


Biserica Trei Ierarhi 
înainte de restaurare 
(colecție particulară) 


Ce observa Lecomte? Că partea de sud a exteriorului era mai bine 
conservată, că soclul din piatră era în mare parte stricat, iar coro- 
namentele cu totul distruse. Făcea și o recomandare. Piatra de care avea 
nevoie trebuia extrasă „din straturile cele mai solide ale carierei”. 
Expertiza și problemele întâmpinate la Curtea de Argeş induceau o 
anume reținere în asumarea unui angajament ferm. Arhitectul se abținea 
să facă estimări cât mai precise și să-și asume un studiu serios, atâta 
vreme cât nu fuseseră montate sistematic schelele pentru a „putea 
examina în particular, bucăţică cu bucăţică”””, structura monumentului. 
La 21 octombrie 1881, Lecomte du Noiiy avansa un deviz estimativ 
pentru ridicarea schelelor, propunând lemnul de brad și insistând pe 
urgentarea licitaţiei. Considerente economice îl determinau să îi ceară 


'5 ANIC, fond MCIP, dosar 130 (1)/1874, f. 104. 
” Ibidem. 

ministrului aducerea de la Curtea de Argeş a unor materiale de care nu 
mai avea nevoie acolo precum „mii de oca de surupuri”"$. Părerea 
arhitectului era respectată, astfel încât, la 20 noiembrie 1881, era 
programată licitaţia pentru achiziționarea lemnului necesar, procedură 
birocratică reiterată la începutul anului următor. Decizia autorităților era 
luată în condiţiile în care contractul cu André Lecomte du Noiiy nu 
fusese semnat. 

Mulţumit de raportul francezului, ministrul revenea cu o nouă 
scrisoare, la 29 octombrie 1881, întrebându-l pe Lecomte du Noiiy în ce 
condiţii ar primi însărcinarea restaurării Trei Ierarhilor. Între aşteptările 
autorităților şi pretenţiile arhitectului nu au fost diferențe majore. La 
începutul lunii noiembrie, Consiliul de Miniştri aproba încredințarea 
restaurării lui Lecomte du Noiiy, ulterior urmând a fi stabilite toate detaliile. 

Corespondenţa dintre francez şi decidenţii de la Bucureşti proba un 
interes și pentru ruinele palatului lui Duca Vodă de la Cetățuia’, inclus 
alături de Trei Ierarhi pe lista obiectivelor restaurabile. La începutul 
deceniului nouă, Pantazi Ghica îl recomanda ministrului, ca și pentru 
Trei Ierarhi, tot pe Lecomte du Noiiy, apreciind lucrările de restaurare de 
la Curtea de Argeş. La finalizarea intervențiilor, complexul putea găzdui 
muzeul și pinacotecas%; de asemenea, putea servi şi ca reședință a familiei 
regale pe parcursul vizitelor întreprinse în capitala Moldovei. 

Scrisoarea semnată de Lecomte du Noiiy, din 24 februarie 1882, 
estima un buget al restaurării în valoare de 287.933 de ftancit!. 
Corespondenţa oficială vorbea însă de o sumă de 300.000 lei, avansată 
pentru refacerea exteriorului, votată de Cameră în luna aprilie. Prima 
tranșă, pentru anul în curs, în valoare de 80.000, urma să fie pusă la 
dispoziție din fondul pe care ministerul îl rezervase pentru restaurarea 
bisericilor şi mănăstirilor. Diferența de 220.000 trebuia votată de 
corpurile legiuitoare și alocată arhitectului în exercițiul 1883-18848. 


78 Ibidem, f. 106. 

” Ibidem, £. 113. Complexul de la Cetăţuia nu a avut aceeaşi şansă ca și Trei Ierarhii. 
În 1889 NiCojhe Gabrielescu o găsea „lăsată pradă corbilor [...] într-o stare de ți se face 
milă de ca” (vezi Privire generală asupra monumentelor naţionale și mijlocul de a 
împieaiea distrugerea lor, laşi, Tipografia Naţională, 1889, p.21). 

* Raportul D-lui Pantazi Ghica despre monumentele istorice, în roteln 
nafionale. Mănăstiri şi biserici, raporturi de la comisiunile întocmite pentru cercetarea 
lor, vol. I, Bucureşti, Tipografia Statului, 1882, p. 20. 

*! ANIC, fond MCIP, dosar 130(1)/1874, f. 143v.; Restaurarea monumentelor 
jstorice 1865-1890..., p. 124-125. 

Ştirea ajungea repede în Moldova. Ministrul Cultelor și Instrucțiunii 
Publice, V.A. Urechia, trimitea o telegramă primarului din lași, anun- 
țându-l de votul Camerei și decizia nominalizării lui Lecomte du Noiiy 
drept coordonator al lucrărilor de restaurare. 

La începutul lunii aprilie, Consiliul de Miniştri accepta condiţiile 
arhitectului francez, impunând o singură pretenție: restaurarea să fie 
terminată în maxim doi ani, pentru ca, la 19 mai, după o nouă analiză, 
autorităţile să crească la trei ani intervalul destinat restaurării exteriorului“? 

Contractul dintre Ministerul Cultelor și Instrucțiunii Publice și 
Lecomte du Noiiy, semnat la 1 aprilie 1882 şi cuprinzând 13 articole, 
atribuia întreaga responsabilitate arhitectului francez, obligat să întoc- 
mească planurile, detaliile și devizele cerute, să prezinte ministerului 
toate actele contabile justificative, facturile, carnetele zilnice. Acorda un 
timp de lucru de trei ani, condiționând însă derularea activităţilor de la 
lași de angajamentul de la Curtea de Argeş. În cazul în care acolo 
șantierul ar fi fost închis, la fel trebuia să se procedeze şi în hospitala 
Moldovei. 

Amplasarea schelelor era o prioritate, permițându-i lui Lecomte du 
Noüy cercetarea amănunțită a monumentului şi întocmirea unui proiect 
judicios de restaurare, inclusiv a unui deviz exact al tuturor costurilor. 
Elevii şcolii care funcționa la Trei Ierarhi erau mutați prin decizia 
primarului, la Cetăţuia“. În bugetul restaurării trebuiau incluse ȘI 
intervențiile la statuia lui Vasile Lupu. Francezului i se asigura deplina 
libertate de acțiune în ceea ce privea execuțiile artistice ale restaurării. 
Pentru efortul său, Lecomte du Noiiy încasa o îndemnizaţie lunară de 
800 de lei. Lui N. Gabrielescu i se acordau aceleași drepturi ca și la 
Curtea de Argeș, primind în plus 300 de franci. Cheltuielile de transport 
între Curtea de Argeş și Iaşi, cele privitoare la asigurarea locaţiilor pentru 
ateliere sau magazii, dar și pentru cazare erau suportate tot din bugetul 
lucrării. 

La 7 mai 1882, Lecomte du Noiiy cerea deja eliberarea sumei de 
20.000 de lei pentru terminarea ridicării schelelor și pentru aprovi- 
zionarea cu materialele trebuincioase începerii restaurării. La 23 iunie, 
cerea alți 20.000 de lei, utili pentru fixarea schelelor și finalizarea 
studierii minuţioase a construcției. Peste aproximativ două săptămâni, la 
8 iulie 1882, el prezenta ministrului un amplu raport. Constatările erau 
însă mai sumbre decât orice previziune. Amintind de recomandările 


= Ibidem, f. 176. 

anterioare, Lecomte du Noiiy nu mai avea nici o îndoială ca „biserica a 
suferit mari stricăciuni cu deosebire în partea superioară”. Credinţa îi 
era întărită „pipăind de aproape monumentul”. 

Marea provocare pentru francez era refacerea unității- stilului 
arhitectonic. Reparaţiile întreprinse în epoci diferite alteraseră origi- 
nalitatea învelitorii, prefăcuseră contraforții și modificaseră radical cele 
două turnuri şi coronamentele. Din structură lipseau părți definitorii, 
bunăoară un coronament, iar la bază sculpturile şi ciubucele originale 
erau înlocuite cu tencuială de var şi cu o învelitoare care „desfigurează 
ingenioasa „concepțiune a artistului care a făcut acest caracteristic 
monument". Ceea ce la prima vedere păruseră a fi doar dislocări ale 
tencuielii se dovedeau, la o analiză riguroasă a pereților, crăpături 
profunde ale structurii provocate de cutremure, dar şi de incendiile 
abătute asupra lăcașului. Fără îndoială, rezolvarea acestor deficienţe 
reclamau creșterea considerabilă a bugetului restaurării. 

Lucrările înaintau însă într-un ritm „încurajator. La 1 octombrie, 


Lecomte du Noiiy solicita încă 20.000 de leif”, sumă completată la 3 noiem- 


brie cu alți 10.000. Ciclicitatea adreselor înaintate de arhitect probează 
avansarea execuțiilor la Trei Ierarhi în concordanţă cu planificarea 
asumată. La 26 februarie 1883, într-o perioadă improprie lucrărilor 
exterioare, francezul solicita din nou 20.000 de Je", următoarea adresă 
fiind formulată la 1 mai 1883. 

La 24 mai, Lecomte trimitea la minister toate actele şantierului pe 
anul bugetar 1882-1883: jurnalul cheltuielilor, 193 de facturi achitate, 
carnetul cu zilele muncite de lucrători și salahori, contul general de credit 
și cheltuieli. Arătând că, din bugetul inițial de 100.000 de lei, nu putuse 
cheltui decât 78.629 lei, din cauza dificultăților întâmpinate la începerea 
restaurării, Lecomte du Noiiy propunea transferul sumei pentru anul 
următor. Cel dintâi an al restaurării se încheia într-o notă optimistă. 
Pentru prima oară, un monument istoric îşi juca cu şanse reale dreptul de 
a-și reclădi nu doar propriul destin, asigurând comunitatea care îl zidise 
că poveștile în care fusese şi subiect şi martor nu aveau să dispară. 

La 4 iunie 1883 francezul avea nevoie de o altă tranșă, tot de 
20.000 lei, o alta similară fiindu-i aprobată în 7 iulie 1883. Totul avansa 
conform graficului, astfel încât, la 28 septembrie 1883, ministerul era 
chemat să vireze o nouă tranșă de 20.000 lei. La 16 februarie 1884 urmau 


*% ANIC, fond MCIP, dosar 130(1)/1874, f. 188. 
* Ibidem, f. 188v. 

alți 20.000 lei, iar la 20 mai 1884 încă 20.000. Înşiruirea poate părea 
plictisitoare, chiar fără sens. Ea devoalează însă un mecanism decizional 
bine pus la punct, neîntâlnit până atunci. Lecomte du Noüy se străduia să 
verifice fiecare etapă a restaurării, să încheie acolo unde putea lucrările, 
să facă plățile cuvenite. Pentru orice sumă întocmea devize, înainta 
rapoarte, intervenea și revenea cu cereri. 

Avea şi susţinerea ministrului V.A. Urechia, precum şi a autorită- 
ților ieşene. La 26 martie 1884, ministrul Cultelor și Instrucțiunii Publice 
îi scria primarului din lași, solicitându-i să grăbească achiziționarea 
lemnului de brad necesar ridicării schelelor şi să se încadreze în bugetul 
de 9.469 lei. Estima că, „dacă ar mai întârzia restaurarea acestui 
monument al artei și al pietăţii noastre, ruina lui ar fi inevitabilă”*”. I se 
recomanda primarului D. Gusti să lucreze împreună cu Scarlat Pastia, 
Andrei Vizanti şi Nicolae Gabrielescu pentru depășirea situaţiei. Prins în 
rezolvarea altor probleme atât la Iaşi cât și la Bucureşti, D. Gusti îi 
delega responsabilitatea ajutorului de primar, I. Barozzi. 

Gestiunea cheltuielilor era atent ţinută. La 24 mai 1884, Lecomte 
preda ministerului documentaţia aferentă anului bugetar 1883-1884: 
142 de facturi, două carnete cu zilele muncite de uvrieri şi salahori, 
jurnalul cheltuielilor, contul general al creditelor și al cheltuielilor”. 
Toate acestea, coordonatorul lucrărilor de restaurare le făcea de unul 
singur, fără nici un ajutor din partea Serviciului Tehnic al primăriei lași. 
În raportul privind activitatea Serviciului Tehnic din perioada 1 februarie 
1883 — 1 martie 1884, întocmit de Neculai Bădărău, arhitectul-șef al 
orașului, nu apare vreo menţiune legată de Trei Ierarhi”. 

La scurt timp, la 15 iunie 1884, Lecomte pretindea alți 20.000 de lei, 
pentru plata muncitorilor și a materialelor comandate. Un nou mandat 
de 20.000 de lei era cerut la 12 august 1884. La 25 ianuarie 1885, încă 
20.000 de lei erau solicitaţi, iar pe 19 februarie alți 20.000. Pus în fața 
unui val substanţial de cereri financiare și nu doar pentru Trei Ierarhi, 
ministrul îi răspundea arhitectului, în martie 1885, atenţionându-l să 
încerce planificarea lucrărilor de la biserica Sf. Dumitru din Craiova, de 
la mitropolia din Târgovişte, de la Curtea de Argeş, de la Sf. Nicolae 
Domnesc și de la Trei Ierarhi în limitele creditelor acordate”. Statul nu 
era pregătit să reacționeze în astfel de situații. 


% DJANI, fond Primăria Iași, dosar 134/1882, f. 1. 

La 27 martie, forțând puţin lucrurile, Lecomte cerea încă 20.000 de lei 
din creditul anului 1885-1886. La 20 iulie 1885 avea nevoie de un alt 
mandat de 20.000 de lei, pentru salarii și achiziţii şi, peste aproximativ o 
lună, pe 23 august, de încă 20.000 şi tot atâţia pe 16 octombrie 1885. O 
nouă tranşă de 20.000 era reclamată la 23 noiembrie 1885, urmată la 
27 decembrie 1885 de o solicitare echivalentă. Concomitent, Lecomte 
punea la dispoziţia decidenților din minister arhiva anului 1884-1885: 
jurnalul cheltuielilor, carnetele cu zilele munche de lucrători, 96 de 
facturi, situația generală a creditelor și cheltuielilor”. 

Începutul anului 1886 îl găsea pe Lecomte la Iaşi. La 12 februarie 
solicita 20.000 de lei pentru bunul mers al lucrărilor, la 1 aprilie 1886 un 
nou avans de 20.000 de lei, iar la 10 mai un transfer similar; la 19 iunie 
1886, alţi 20.000 lei și nu peste mult timp, la 3 august 1886, încă 20.000; 
la 3 octombrie 1886 alţi 20.000 de lei. La finalul aceleiaşi luni, pe 31 oc- 
tombrie 1886, Lecomte cerea acordarea unui nou mandat de 20.000 de lei. 
Și nu era totul: la 18 decembrie 1886, îi mai trebuiau doar 10.000 de lei. 
O zi mai târziu, arhitectul trimitea pe adresa ministerului actele justi- 
ficative pentru restaurarea de la Trei Ierarhi pe anul 1885-1886: jurnalul 
cheltuielilor, facturile, carnetul cu zilele muncite de lucrători, contul 
general al creditelor și cheltuielilor. 

Și în 1887 lucrările erau reluate în forță, chiar din prima lună. La 
30 ianuarie 1887, ministerul era chemat să elibereze un mandat de 
13.000 de lei pentru plata lucrătorilor”*. În planul refacerii clopotniţei 
(turnului) era inclusă și dărâmarea caselor din curtea bisericii, cele 
dinspre strada Ştefan cel Mare”, precum și a unor încăperi lipite de 
laturile clopotniței. În câteva funcționau prăvălii şi dughene. Un incon- 
venient major bloca pentru moment eliberarea zonei. Casele și acareturile 
din curtea Trei Ierarhilor se aflau, din punct de vedere juridic, atât în 
proprietatea autorităţilor locale, cât și a statului. Dărâmarea tuturor 
acestor clădiri a necesitat răbdare şi perseverență. 


Lecomte scria primarului, la 6/18 ianuarie 1887, pentru destructurarea ` 


construcţiilor în cauză. Decizia Consiliului Comunal răspundea parțial 
doleanţelor francezului, acceptând „a se dărâma casele din rând cu turnul 
bisericii Trei Ierarhi, partea dinspre hanul turcesc, iar partea de la deal de 


"7 Ibidem, E 111. 

"IN. Gabrielescu prezenta anul 1887 drept total pierdut pentru lucrările de la 
Trei Ierarhi, deși documentele păstrate în centrala ministerului atestă plăţi pentru 
finalizarea unor intervenţii (vezi N. Gabrielescu, Memoriu pentru luminarea publicului 
în afacerea restaurărilor de monumente istorice, p. 65). 

turn să se dărâme când şi statul va dărâma casele sale de deasupra”. Hotă- 
rârea adoptată de Consiliul Comunal era adusă la cunoștința ministrului de 
Interne, care decidea demolarea respectivelor construcții, Alte trei clădiri, 
într-o stare de degradare avansată și care nu mai serveau decât drept 
magazii pentru unelte şi pietre”, înregistrate în proprietatea Ministerului 
Cultelor şi Instrucțiunii Publice, urmau să fie înlăturate în 1900. 

Răspunsul venit de la București, la 12 august 1900, amâna punerea 
la pământ a corpurilor de clădire din lipsă de fonduri. Orizontul de 
aşteptare propus de minister, un an de zile, nu era agreat în urbea 
moldavă. Se constituia o comisie la nivel local, formată din inginerul 
Ion Catargi, Vignali, arhitectul orașului, şi particularul Ion V. Popescu. 
La 24 august 1900, cei trei semnau un raport despre starea în care 
găsiseră respectivele zidiri. În baza acelui act, Consiliul Comunal i ieşean 
propunea ministrului să dea acceptul dărâmării, pe care ieşenii voiau să o 
execute gratis, urmând a folosi în alte lucrări edilitare materialul rezultat. 
Pledoaria a fost convingătoare, ministrul Cultelor şi Instrucțiunii Publice 
acceptând soluția avansată de i ieșeni. În paralel cu înaintarea lucrărilor de 
restaurare, primarul decidea şi pavarea străzilor care delimitau curtea 
Trei Ierarhilor. 

Cu mici întârzieri, toate dezideratele financiare ale lui Lecomte erau 
onorate de autorităţi. Statistic, sute de acte formau o arhivă inedită a 
șantierului de la Trei Ierarhi. O condică cu chitanţe, datate 28 aprilie 
1886 — 15 noiembrie 1888, însuma nu mai puțin de 394 de astfel de acte 
contabile”. Tot pentru restaurarea de la Trei Ierarhi, condica de chitanțe 
ținută de la 17 noiembrie 1888 și până la 5 august 1889 îndosaria 229 de 
chitanțe. Un ciclu de cinci ani se finaliza. Iar rezultatele erau mult peste 
aşteptări, dacă ținem cont de improvizațiile comise în cazul altor 
monumente. 


Un prim raport 


La 26 septembrie 1884, ministerul îl invita pe Lecomte să comunice 
stadiul lucrărilor, ținând cont că pe 1 aprilie 1885 restaurarea trebuia să 
fie gata. Raportul detaliat, semnat de francez la 2 noiembrie 1884 — aflat 
la acea vreme la Paris — se întindea pe opt pagini. 

Arhitectul își începea expozeul recunoscându-şi erorile incluse în 
evaluarea inițială. Urmele cutremurelor şi incendiilor fuseseră „astupate 


% Ibidem, f. 3r.-v. 

” DJANI, fond Primăria Iași, dosar 389/1900, f. 2. 

” BAR, Manuscrise, fond Lecomte du Noiiy; /nterruption des travaux. Enquête et 
mission H. Révoil. Correspondance, notes et documents, f. nenum. 

în mai multe rânduri, iar picturile interioare fiind cu totul reparate nu 
permiteau a se judeca gravitatea stricăciunilor””. Varul, tencuiala Și 
culorile mascaseră serioase probleme ale structurii & arch De altfel, 
primele indicii apăruseră după instalarea schelelor exterioare. Dar nu 
era totul. 

Amânarea montării schelelor interioare, din cauza oficierii slujbelor, 
până în anul 1884, reprezenta o altă tergiversare majoră, care sporea 
incertitudinile legate de terminarea restaurării la termenul convenit. În 
ciuda acestor impedimente, pentru a preîntâmpina întârzierea lucrărilor, 
Lecomte decisese ca acolo unde se putea interveni, chiar şi în timpul 
iernii, să se facă acest lucru, din dorința de a recupera decalajele generate 
de fixarea schelelor în interiorul monumentului. Punctual, francezul relata 
desfășurarea execuțiilor pe ani. În 1882, fuseseră fixate schelele exterioare, 
dar și o învelitoare pentru a proteja bolțile și cupolele de ploaie. 

In paralel, trebuiau găsite materialele necesare. Marea provocare a 
constituit-o alegerea pietrei. Peste 20 de probe fuseseră analizate pe 
parcursul anului 1882, nici una neîndeplinind criteriile cerute de arhitect. 
Toată această bâjbâială avea drept cauză lipsa unei arhive a lăcașului, în 
care Lecomte ar fi putut studia intervenţiile anterioare asupra zidirii. Abia 
după căutări îndelungate afla că piatra folosită la construirea Trei 
lerarhilor fusese adusă de la Horodineșşti, din Basarabia. Dar „greutățile 
de extracţiune în carieră, transportul, vama și costul total prea mare mă 
făcură a părăsi această piatră ce e mai bună la decorația interioară decât 
la exterior expusă intemperiilor atmosferice”! 

La 7 mai 1882, Lecomte arătase că, SN „unele părți mai expuse a 
se strica și cu deosebire în partea de jos”, va folosi „piatra calcară de la 
Câmpulung a cărei tărie e deja cunoscută prin lucrările din localitate și 
prin monumentul de la Curtea de Argeş”"!. Și pentru a economisi 
resursele bugetului, arhitectul propunea, ca și în alte situaţii, transportul 
gratuit pe calea ferată. 


Într-o scrisoare către ministru, din 4 noiembrie 1882, Lecomte ` 


explica raționamentul deciziei asumate. În urma examinării mai multor 
mostre, arhitectul se decisese pentru carierele de la Cernăuţi și 
Câmpulung-Albești. Prezenta şi argumentele pro și contra; cea de la 
Cernăuţi, de calitate inferioară celei de la Albeşti, putea fi transportată 
mult mai ieftin pe calea ferată; pe aceea de la Câmpulung-Albeşti o 
folosise deja la Curtea de Argeș și fusese încântat de calitățile sale. 


” ANIC, fond MCIP, dosar 130(11)/1874, f. 57. 
10 /bidem, f. 58. 
"TT ANIC, fond MCIP, dosar 130(1)/1874, f. 164. 

Pentru a-și asigura piatra de la Câmpulung-Albești, Lecomte avea nevoie 
de o reducere de preț pe calea ferată, condiţie în care costul ei final putea 
fi sub cel al pietrei din Cernăuţi. Şi nu era vorba doar de bani. Arhitectul 
arăta că prin folosirea pietrei de la Câmpulung-Albeşti se „încuraja 
exploatarea carierelor din ţară, la care, întrebuințându-se -lucrători 
români, țărani din comuna Albeşti vor profita de sumele ce se vor cheltui 
cu piatra”! 

Se mai impune o scurtă, dar necesară precizare. În niciun raport 
întocmit de arhitecții români nu am întâlnit astfel de pledoarii, construite 
nu doar pe necesităţile unui atare şantier, cât şi pe disponibilitatea 
susținerii industriei autohtone, a bunăstării comunităţilor locale. 

Soluţia avansată de Lecomte era sprijinită şi de ministrul Cultelor și 
Instrucțiunii Publice, care intervenea la titularul portofoliului de la 
Agricultură, Comerț și Lucrări Publice pentru a obține reducerea dorită 
pe calea ferată. Răspunsul din 25 noiembrie 1882 era favorabil, indicând 
un preț de „4 bani pe tonă şi kilometru”!%. Totodată, erau inițiate tatonări 
privind aducerea pietrei de la Cernăuţi pe linia Lemberg — Cernăuţi — Iaşi. 
Preţul calculat era echivalent celui de la Albești, 4 bani pe tonă şi 
kilometru, dar cu o condiţie: „predarea să se facă în vagoane complete de 
cel puţin 10 tone de vagon”. 

Și nu era vorba doar despre transport. Arhitectul francez îi mărtu- 
risea lui Al. Tzigara-Samurcaș faptul că şi tehnicile de cioplire din 
Răsărit difereau față de cele din Apus!%. Probleme asemănătoare 
fuseseră semnalate și la alte lucrări anterioare. De exemplu, pentru o 
parte din decoraţiile Palatului Academiei s-a adus piatră de la Rusciuc, 
iar meşteri pietrari ca Tivald și Gerenday au fost chemaţi de la 
Budapesta!“ 

In laşi existau numeroase ateliere de sculptat și cioplit monumente, 
de turnătorie ciment şi de modelare cu ipsos, înregistrate în actele | 
primăriei locale'. Erau şi condiţii puse de autorităţile locale pentru 
avizarea depozitelor de piatră și a atelierelor de prelucrare. Trebuiau 


192 Ibidem, £. 196v. 

1% Ibidem, f: 198. 

1% Ibidem, f. 201. 

105. Al. Tzigara-Samurcaş, Memorii, vol. I (1910-1918), ediție critică de Ioan Şerb 
şi Florica Şerb, prefață de Dan Grigorescu, București, Editura „Grai şi Suflet — Cultura 
Națională”, 1999, p. 77. 

„1% Horia Moldovan, Johann Schlatter. Cultură occidentală şi arhitectură romă- 
nească (183 1-1866), Bucureşti, Editura Simetria, 2013, p. 77. 

19 Vezi DJANI, fond Primăria Iași, dosar 511/1896, dosar 319/1897 şi dosar 

458/1897. 

îndeplinite nu doar criterii strict profesionale, ci şi standardele de igienă, 
de salubritate publică. Carierele de nisip, lutăriile, activitățile care 
presupuneau lucru în piatră erau considerate la final de veac XIX drept 
insalubre!%. Din aceste considerente, cei care doreau Să- şi dezvolte o 
astfel de afătetei își căutau locaţii spre barierele orașelor? 

Spațiile trebuiau îngrădite, iar o bună parte din activități se 
desfășurau în odăi şi săli acoperite spre a limita zgomotul și poluarea 
„orașului. De aceea, Consiliul de igienă al orașului respingea nu de puține 
ori cererile, pretinzând îmbunătăţirea condiţiilor de lucru. 

De ce nu se regăsesc astfel de ateliere în activitățile de la Sf. Nicolae 
Domnesc şi Trei Ierarhi? Nu ştim dacă Lecomte a apelat la expertiza 
meșterilor stabiliţi în lași. Din documentele de arhivă reiese că cei mai 
mulți dintre meseriași făceau sobe st ornamente de teracotă ori executau 
diverse comenzi de utilitate casnică, departe de amploarea proiectelor de 
restaurare. | 

Arhitecţii erau nemulţumiţi că se foloseau materiale inferioare 
care afectau, îndeosebi, execuţia ornamentelor, a profilelor sau a tencu- 
ielilor exterioare. Experienţa îl învățase pe Lecomte că nu putea folosi 
piatra de carieră imediat ce aceasta îi era livrată. De la extragerea ei din 
munte, piatra trebuia lăsată cel puţin trei luni la uscat, pentru a se scurge 
apa de carieră. Toate aceste date, arhitectul francez le menţionase într-un 
raport către ministrul Cultelor şi Instrucțiunii Publice, din 10 decembrie 
1879, indicând și o lucrare de bază în domeniu, La pratique de l’art de 
construire, de Claudel şi Laroque’! , 

Al treilea obiectiv punctat în raportul din 2 noiembrie 1884, unul 
condiționat de împrejurări, a fost reconstrucția turnurilor. Decizia reclădirii 
nu îi aparținuse în totalitate. Căuta sfatul unor intelectuali conectaţi la 
provocările arhitecturale din țară. Ministrul era încredințat, la 8 februarie 
1884, că respectivii, printre ei fiind nominalizat și Gr. G. Tocilescu, „s-au 
convins de aproape de starea în care era lucrarea în urma focurilor și a 
zdruncinărilor de cutremure ce a suferit”!!?. 


110 

19% Vezi DJANI, fond Primăria Iaşi, dosar 231/1899. 

1% Vezi DJANI, fond Primăria Iași, dosar 406/1899. 

10 G, Sterian, Despre restaurarea monumentelor istorice în străinătate şi în 
România, laşi, Tipo-Litografia H. Goldner, 1889, p. 9, şi George Mandrea, Început de 
renaștere a artei române, în Gândirea estetică în arhitectura românească. A doua jumătate 
a secolului XIX și prima jumătate a secolului XX, studiu introductiv şi coordonare generală 
Gheorghe Săsărman, antologie și note de Nicolae Lascu și Alexandrina Deac, note 
bibliografice de Nicolae Lascu, Bucureşti, Editura Meridiane, 1983, p. 28. 

"TT ANIC, fond MCIP, dosar 8/1879, f. 107. 

'12 Restaurarea monumentelor istorice 1865-1890..., p. 16. 

Într-o derulare firească a restaurării, intervenția trebuia să înceapă 
de la bază. Interiorul bisericii trebuia golit, iar slujbele suspendate. Și nu 
era puţin lucru. După o amplă investigare a turnului din vest, arhitectul 
decidea dărâmarea lui până la bază, „adică până la arcurile interioare pe 
care şade turnul”!!*, Extinderea cercetărilor semnalau crăpături şi 
sfărâmări accentuate ale zidurilor. Singura soluţie era refacerea totală a 
părților compromise. De altfel, ministrul era încredinţat „că vom fi siliţi a 
reconstrui o mare parte a edificiului”!!*. Afirmația constituia cel dintâi 
semnal asupra complexității restaurării. 

Raportul pus la dispoziţia autorităţilor de către Lecomte du Noiiy, la 
2 noiembrie 1884, poate fi considerat drept un inedit model de prezentare 
a ceea ce presupunea o restaurare autentică; date economice, reconstituiri 
arhitectonice, propuneri privind avansarea lucrărilor, acceptarea propriilor 
erori estimative probau căutarea continuă a celor mai bune soluții pentru 
refacerea Trei lerarhilor. 


Bilanţul din 13 februarie 1885 


Plecând de la ideile expuse în referatul din 2 noiembrie 1884, 
Lecomte revenea la 13 februarie, anul următor, delimitând orizontul de 
așteptare conturat în 1882, cât şi starea reală a construcției. Arăta că, „în 
loc de a ne mărgini ai a repara feţele, recioplind sculpturile şi înlocuind 
bucăţile stricate, a trebuit refăcută cu totul din nou, în mare parte, 
sculptura și zidăria”!!5. Ziduri dislocate, pietre descompuse, turnuri din 
care nu s-a putut reîntrebuința nici o bucată — la fel nici din partea 
superioară a construcției și din coronamentul principal — contrastau cu 
iluzia refacerii rapide a Trei lerarhilor. Mai bine de jumătate din 
suprafața exterioară a monumentului trebuia reconstituită. Avertizând că 
bugetul inițial de 300.000 de lei alocat nu avea să ajungă, Lecomte 
solicita încă 250.000 de lei, bani pe care îi considera suficienţi dacă 
lucrările restante se terminau în doi ani. 

După cum am amintit deja, în cazul bisericii Trei lerarhi una 
dintre principalele probleme o constituia calitatea scăzută a pietrei 
folosite şi care, din secolul XVII, se deteriora continuu. Problemele 


113 ANIC, fond MCIP, dosar 130(11)/1874, f. 59. Decizia dărâmării turnurilor 
rămânea un punct sensibil şi după terminarea lucrărilor. In descrierile sale de călătorie, 
Nicolae Iorga le compara cu turnul de la mănăstirea Dragomirna (vezi Nicolae lorga, 
Neamul românesc din Bucovina, Bucureşti, Editura Institutului de Arte Grafice 
„Minerva”, 1905, p. 42). 

114 ANIC, fond MCIP, dosar 130(11)/1874, f. 60. 

"15 Ibidem, f. 78. 

cauzate de structura și tipurile pietrelor erau mai vechi, fiind semnalate 
şi de Carol Cugler. Știm că, la 28 martie 1856, inginerul montanist 
Mihalic de Hodocin fusese însărcinat să găsească în proximitatea Iașului 
niște locaţii de unde să se poată extrage piatră. Argumentul solicitării 
ținea, îndeosebi, de costurile prea mari pretinse de aducerea materialului 
pentru pavarea ulițelor capitalei moldave de la Bistriţa și Tarcău!!€. 
Mihalic de Hodocin întreprindea cea dintâi prospecţiune în vârful 
dealului Repedea și în satele Slobozia, Voineşti, Codăești, Brădiceşti. A 
cercetat îndeosebi acele vârfuri de stânci întâlnite în marginile satelor. 
Analizarea mostrelor prelevate din aceste locaţii îl îndreptățeau să creadă 
că piatra era bună nu doar pentru acoperirea ulițelor din Iași, dar și pentru 
realizarea unei şosele trainice. Mai mult, unele probe le compara cu 
cele scoase din carierele de la Cernăuţi'!5. Din păcate, se mai resimțea, 
nu doar în Iași, lipsa cioplitorilor în piatră. Pe lângă toate acestea, Iosif 
Bobulescu dorea, în plus, refacerea acareturilor şi a prăvăliilor din curtea 
și proximitatea mănăstirii. Corespondenţa purtată între Ministerul 
Cultelor st Instrucțiunii Publice și primăria laşi probează că Lecomte se 
apuca de restaurarea interioară abia în a doua parte a anului 1883117. 

Un alt impediment a fost mutarea obiectelor de cult şi a moaștelor 
Sf. Parascheva. La 19 iulie 1883, ministrul Cultelor și Instrucțiunii Publice 
scria mitropolitului Moldovei şi Sucevei, rugându-l să găsească un spațiu 
adecvat pentru mutarea odoarelor şi sfintelor moaște!?. La 30 iulie 1883, 
îngrijitorul de la Trei Ierarhi propunea drept spațiu de păstrare „sălile 
gotice din Vasile Lupu ce se rețin de Școala Normală sau casele foste 
egumenești”!*!, Răspunsul de la Bucureşti întârzia, astfel încât obiectele 
erau adunate în mijlocul bisericii, înconjurate de grămezi de moloz. 
Finalmente, salonul gotic devenea paraclis. 

Un moment sensibil, tratat cu cea mai mare atenție de către arhitect, 
l-a constituit dorința de a săpa la temelia edificiului „sub firidele de la 
nord și sud a nartexului unde se pretinde a fi îngropați domnii”*?. Pentru 
a evita orice discuţii, bănuieli sau acuzații, francezul îl ruga pe ministru, 
la 13 martie 1885, să delege o persoană care să asiste la săpături. 
Persoana aleasă de ministru era tocmai primarul Iaşului. 


16 DJANI, fond Ministerul Lucrărilor Publice din Moldova, dosar 1063/1856, f. 1. 
17 Ibidem, f. 3. 

ys Ibidem, f. 8v. 

11% ANIC, fond MCIP, dosar 315/1876, f. 32. 

12 ANIC, fond MCIP, dosar 130(11)/1874, f. 15. 

121 ANIC, fond MCIP, dosar 315/1876, f. 24v. 

122? ANIC, fond MCIP, dosar 130(11)/1874, f. 73. 

În tot acest freamăt, pigmentat cu porniri vindicative din partea 
adversarilor lui Lecomte, dar şi cu apariţia periodică a unor surprize 
neplăcute, restaurarea Trei erarhilor a continuat. Amestecul de piatră 
cioplită şi bolovani cu var gros nu suporta reparaţii. Totul trebuia 
reclădit. La 12 ianuarie 1887, Lecomte făcea un bilanţ al cheltuielilor pe 
cei patru ani scurși. În pofida economiilor făcute, reieșea suma de 
623.000 lei. În acel moment, exteriorul bisericii era finalizat, la fel ȘI 
acoperișul. Se aşteptau fonduri pentru executarea unor sculpturi, fixarea 
geamurilor, precum și pentru aurirea şi vopsirea prevăzute în proiect. 
Noua provocare era acum interiorul, Réit -se armonizarea picturii cu 
mobilierul. Finalizarea lucrării avea să transforme Trei Ierarhii într-un 
muzeu religios. 

Și rezultatele de parcurs nu erau deloc rele. Ca dovadă, în 1890, cu 
prilejul primei expoziţii de arhitectură organizate de statul italian la 
Torino, fotografia Trei lerarhilor se alătura monumentelor reprezentative 
pe care autorităţile române doreau să le popularizeze!?. Din lași, celelalte 
propuneri, trecute în rezoluția primarului din 23 mai 1890, priveau Palatul 
Administrativ, statuile lui Ștefan cel Mare și Miron Costin. Trei zile mai 
târziu, la 26 mai 1890, în ședința Consiliului Comunal, se decidea 
scoaterea vederii cu Palatul Administrativ și completarea mapei cu 
biserica Bărboi, dar și cu panorame ale Iaşului, surprinse de pe colinele 
Repedea și Galata. 

În consecință, primarul Vasile Pogor propunea, în ședința Consi- 
liului Comunal din 29 mai 1890, acordarea dreptului de a realiza 
instantanee ale monumentelor din Iași fotografului Felix Sviataniovschi. 
Convenţia dintre cele două părţi stipula ca artistului să i se plătească doar 
„micile cheltuieli ce le va face cu transportul pe la diferite locaţii”!?*, 
restul fiind făcut voluntar și gratuit de Sviataniovschi. 

Lucrările de la Trei Ierarhi nu au însemnat doar refacerea zidurilor. 
Proiectul de restaurare aducea în discuţie și refacerea spațiilor limitrofe, 
care trebuiau să configureze o piață publică!” . Impedimentul major în 
reconfigurarea zonei îl formau exproprierile şi demolările caselor din 
spatele curţii bisericii. Nu era vorba doar de degajarea terenului. Se 
gândea o reamplasare a străzilor în contextul elaborării noului plan al 
orașului. lar banii nu erau singura problemă. Ministerul de Interne nu 
dorea să dea avizul, invocând lipsa unor documente, absența unui 


13 DJANI, fond Primăria Iași, dosar 312/1890, f. 2. 
"4 Ibidem, f. 14. 
25 Vezi DJANI, fond Primăria Iași, dosar 283/1900. 

memoriu justificativ şi a unor date precise despre costul exproprierilor. 
Aceste impedimente au fost însă depășite, conferind Trei lerarhilor 
statutul de vestigiu emblematic al fostei capitale moldave. 


Sf. Nicolae Domnesc: opţiuni și controverse 


În trecerea sa prin lași, în august 1862, preotul Grigore Musceleanu 
afla biserica în condiţii foarte bune, fiind convins că „soliditatea bisericii 
în chestiune este foarte durabilă, ea poate înfrunta cu vitejie încă atâtea 
cutremure”!?®, Erau vremurile în care închirierea dughenelor AEZ inr 
tului, nu puține la număr, aduceau venituri consistente. De pildă, î 
martie 1859 se organizau licitații pentru preluarea câtorva ochii 
contractele derulându-se pe unul sau trei ani!?”. Ca ansamblu, Sf. Nicolae 
Domnesc trecuse, începând din 1860, printr-o - Serie de intervenții, 
aplicate mai ales încăperilor din curtea bisericii'?%. Anunţul licitaţiei 
cuvenitelor lucrări apărea în „Monitorul Oficial al Moldovei”. Potenţialii 
antreprenori aflau că întreaga procedură de acordare a lucrărilor se derula 
pe parcursul a trei zile: 28-30 august. În primele două, cei interesaţi 
trebuiau să se informeze la Ministerul Lucrărilor Publice despre garanţiile 
și condiţiile cerute de autorităţi, precum și despre devizul întregii 
intervenții. În ultima zi era planificată licitația în camera Consiliului 
Miniştrilor!” La începutul lunii decembrie 1860, ministrul Lucrărilor 
Publice era înștiințat că toate reparaţiile prinse în deviz fuseseră 
terminate; cel puţin în aparență. Peste puțin timp, ministrul Cultelor şi 
Instrucțiunii Publice aproba, la 30 octombrie 1862, suma de 74 de lei 
pentru acoperirea unei gropi din curtea bisericii! *. 

În 1865 erau înaintate cereri gena efectuarea unor reparaţii uzuale 
la Sf. Nicolae Domnesc din Tas 7. Ce recomanda biserica pentru fi 
trecută pe lista priorităților Get Arhimandritul Isaia Theodorescu 


2% Calendar pentru anul de la Christos 1863. Care conţine monumente sfinte şi 
inscripțiuni istorice ale celor mai vechi monastiri române, administrate de pământeni şi 
de străini (egumeni greci) din România de peste Milcov (Moldavia), culese şi aşezate de 
preotul Grigore Musceleanu, Imprimeria Naţională a lui Stephan Rassidescu, 1863, p. 144. 

127 Monitorul Oficial al Moldovei”, nr. 38, 11 martie 1859, p. 1. La această dată ` 
se propunea închirierea pe trei ani a dughenelor 2, 4 şi 13, iar pe un an a celor cu 
numerele 5 şi 6. 

128 Vezi ANIC, fond MLP, dosar 101/1860. 

129 ag. Ministerul Lucrărilor Publice, în „Monitorul Oficial al Moldovei”, nr. 254, 
19 august 1860,p.918. 

130 ANIC, fond MCIP, dosar 354/1862, f. 7. 

5! Vezi ANIC, fond MCIP, dosar 67/1868. 

arăta că „acest monument religios este cel mai vechi în laşi şi strigă cu 
fiinţa sa că Sf. Ștefan cel Mare, domnul Moldovei, într-o vară ne-au mântuit 
pământul acesta de trei inamici: de turci, de tătari și de cazaci”"!*? 

Memoriile adresate primarului orașului, D. Gusti, precum și 
decidenților din minister arătau cum tencuiala bisericii se desprindea tot 
mai mult, pereţii se măcinau în continuu, iar grinzile putreziseră aproape 
în întregime. Prin crăpăturile formate, ploaia se infiltra în biserică, 
deteriorând şi interiorul. Una dintre pietrele pe care era încrustat anul 
6984, amintind de ctitorirea lui „Ștefan cel Mare, devenise un simplu 
orificiu „prin care se toarnă apa”! 

Alte probleme ridicate de Kelten bisericii erau noroiul care se 
aduna permanent în curte, îngreunând accesul la aşezământ, precum şi 
activitățile cotidiene, refacerea gardului curții și reîmprejmuirea cimi- 
tirului! 7 „ Nemulțumirea ierarhilor fusese generată de decizia autorității 
locale de a nu pava şi curtea bisericii, dest strada mare şi curtea Palatului 
Administrativ, aflate în imediata apropiere, cunoscuseră o binemeritată şi 
utilă reînnoire. Necazuri făceau și chiriaşii aciuați pe proprietatea 
bisericii, ale căror animale (porci şi capre) afectau zona și așezământul 
religios. Lucrurile se mișcau însă extrem de greu. 

Abia prin 1903 André Lecomte du Noiiy reuşea să obțină fonduri 
pentru exproprierea unor imobile şi barăci din jurul bisericii!” 5, Preţurile 
scăzute plătite persoanelor ce urmau să fie evacuate erau justificate de 
arhitect prin documentele puse la dispoziţie de primăria Iaşi, prin care se 
arăta că terenul în cauză era în proprietatea statului. Locatarii erau 
urmașii unor preoți care slujiseră la Sf. Nicolae și care primiseră acceptul 
mitropoliei din Iași de a-şi ridica încăperi în proximitatea lăcașului. Din 
nou regimul juridic al proprietății isca neînţelegeri. 

Arhitectul nominalizat pentru întocmirea devizului şi coordonarea 
lucrărilor era Carol Cugler, arhitectul mănăstiresc. Avea deja o expe- 
riență de câteva decenii bune, lucrând anterior ca şi arhitect al orașelor 
Botoșani şi Dorohoi'"%. La 7 martie 1868, Carol Cugler primea dispoziția 
refacerii „veșmântăriei acelei biserici” 137, . Două luni mai târziu, la 7 mai 
1868, Carol Cugler era atenționat că nu depusese devizul pentru realizarea 
grilajului. Erau lucrări de suprafață, mai degrabă tehnice, caracteristice 


le Ibidem, f. 21v. 

33 Ibidem, f. 18. 

154 Ibidem, f. 11. 

35 ANIC, fond MCIP, dosar 1792/1904, f. 4. 
136 ANIC, fond MLP, dosar 182/1861, f. 18-19. 
37 ANIC, fond MCIP, dosar 67/1868, f. 8. 

activităților antreprenorilor, nefiind, nicidecum, un plan de restaurare 
veritabil. Responsabilitățile financiar-administrative şi asumarea interven- 
țiilor cuvenite erau pasate între minister și primăria orașului. 

Tărăgănarea procedurilor a durat până la începutul lui 1869, când 
erau aprobate ultimele solicitări. Iar anvergura lucrărilor pentru refacerea 
tencuielii poate fi dedusă din bugetul preconizat de Carol Cugler, de doar 
714 lei noi şi 5 bani, depus, într-un final, la 22 ianuarie 1869"? . Întârzierea 
se datora și numeroaselor angajamente asumate de Carol Cugler. În 1870, 
îl găsim suplinind abs titularul catedrei de arhitectură de la şcoala de 
Belle-Arte din laşi!” 

Pretenţiile oficialităților nu au trezit însă interes Gëf antreprenori. 
Astfel, prima licitație „pentru îngrădirea cimitirului, închiderea curții 
bisericeşti şi repararea veşmântăriei”!* eșua, neprezentându-se nici un 
antreprenor. Nici la 18 august şi nici la 15 septembrie, același an, 1869, 
nu era depusă vreo ofertă. Dar problema respectivă nu era doar la Iași. 
Centralizarea datelor la minister devoala aceleași neputințe adminis- 
trative și pentru catedrala din Râmnicu Sărat, dar și pentru biserica 
Maicii Domnului din Slatina!“!. Analiza ministerială conducea către o 
singură concluzie: amânarea licitaţiilor pentru începutul anului 1870. 
Decizia luată în cabinetele de la Bucureşti nu a fost bine primită la Iași, 
unde se deplângea în continuare starea critică a bisericii Sf. Nicolae 
Domnesc. Și nu era ultima tergiversare. 

Într-un memoriu din 18 august 1871 se menționau cele trei altare ale 
așezământului, particularitate care fixa un loc privilegiat monumentului 
în spațiul românesc. Actul era important pentru că aducea în registrul 
argumentativ favorabil bisericii Sf. Nicolae Domnesc structura aparte a 
zidirii. Paradoxal, aceeași motivaţie o vom regăsi în pledoariile 
adversarilor lui Lecomte câteva decenii mai târziu. Într-un scenariu 
tensionat, lumea românească dar și vizitatorii străini își spuneau păsul față 
de indolenţa autorităţilor. Încercând calmarea situației, ministrul Cultelor şi 
Instrucțiunii Publice apela din nou la Carol Cugler, solicitându-i un alt 
deviz al reparațiilor care se impuneau la Sf. Nicolae Domnesc!*? 

La 22 februarie 1872, o altă licitaţie se derula la prefectura Iași. Nici 
de această dată nu se prezenta vreun antreprenor. Abia după închiderea 
licitației apărea o ofertă, dar nu pentru întregul dosar. Evreii Goldenthal 


B8 Ibidem, f. 39. 
1 ANIC, fond MCIP, dosar 566/1870, f. 2. 
1% ANIC, fond MCIP, dosar 67/1868, f. 50. 
II bidem, f. 58. 
'% Ibidem, f. 63. 

și Davidovici îşi asumau realizarea grilajului, arătându-se dispuşi să facă 
și mici reduceri. La scurt timp, apărea o altă propunere, depusă de 
Grigore Botez, mai avantajoasă pentru bugetul public. Prefectul accepta 
soluția lui Botez, semnând contractul la 22 februarie 1872. Intervenţia 
trebuia făcută după planul întocmit de Carol Cugler. Lucrările urmau să 
înceapă cel târziu la 1 martie și să nu se întindă pe mai mult de patru luni. 

Pentru darea în antrepriză a refacerii „veșmântăriei”, prefectura 
organiza o licitaţie, la 7 aprilie 1872, şi o alta la 20 mai, dar fără succes. 
Lunile se scurgeau, fără ca cineva să contracteze repararea exteriorului 
bisericii. Este adevărat, operaţiunea nu era una dintre cele mai simple. 
Explicaţia o dădea chiar superiorul bisericii, într-un memoriu către 
ministrul Cultelor și Instrucțiunii Publice. Arăta că veşmântăria „este aşa 
fel stricată cum nu se poate repara; ea este desprinsă de trupul bisericii, 
crăpată foarte tare prin cinci locuri şi cu bolta gata de a cădea din cauză 
că tunelul s-a lăsat şi se lasă pe toată ziua din ce în ce mai tare”! 
Soluția avansată de prelat nu putea fi decât reconstituirea „veşmântăriei” 
din temelie. Doar că atunci nimeni nu se arătase scandalizat de decizie, 
împărtăşită chiar de către superiorul de la Sf. Nicolae Domnesc. 
Sesizarea ducea la refacerea devizului, cel însărcinat cu elaborarea lui 
fiind tot Carol Cugler. 

Doar că nici la licitația din 16 septembrie nu s-a prezentat vreun 
antreprenor interesat să obțină contractul refacerii aşezământului. În 
vizita făcută la Iași, în octombrie 1872, ministrul Cultelor și Instrucțiunii 
Publice mergea la Sf. Nicolae Domnesc pentru a se convinge personal de 
gravitatea situaţiei; fără nici un efect, mai bine de un an și jumătate 
nemișcându-se nirnic în curtea bisericii. 

La 5 mai 1874, superiorul bisericii întocmea un nou memoriu, 
atenționându-l pe ministru că vizita sa nu avusese consecințe. Tonul 
adresei era mai încins, blamându-se sintetic anii în care nu se făcuse mai 
nimic pentru salvarea zidirii purtătoare a „gloriei marelui Stefan". 
Proiectul restaurării se bloca de fiecare dată la calcularea devizului, dar și 
la nominalizarea unui arhitect capabil să întocmească un plan detaliat. 
Alţi ani, nu puţini, se risipeau cu așteptări fără speranță. 

La 17 ianuarie 1878, același arhimandrit semnala măcinarea pietrelor 
din zidurile interioare, acest fenomen făcând imposibilă ţinerea 
serviciului religios. Spre finalul aceluiași an, la 28 noiembrie 1878, 
arhimandritul revenea la minister, aşezând Sf. Nicolae Domnesc într-un 


'% Ibidem, f. 114. 
1 Ibidem, f. 151. 
'% Ibidem, f. 293. 

tablou dezolant: pardoseala era complet fărâmițată, scările şi stranele 
putrezite, iar cercevelele ferestrelor „aproape nu mai există”. Părea că 
nimic nu mai putea fi salvat. 

Împărțite la diverşi antreprenori şi constructori, făcute fără o 
concepție unitară, toate intervenţiile mențineau, în cel mai optimist 
scenariu, ideea salvării monumentului. 

O retrospectivă a intenţiilor privind dacă nu restaurarea, atunci 
măcar repararea unor disfuncționalități la Sf. Nicolae Domnesc, nu putem 
definitiva acum. Momentan, nu putem contabiliza decât o înşiruire de 
eșecuri. Prin urmare, nici în cazul de față Lecomte nu era solicitat pentru 
a termina un proiect arhitectural de succes. Și de această dată, încredin- 
tarea restaurării venea după epuizarea mai tuturor resurselor financiare și 
umane autohtone. Iar faptul că restaurarea a durat două decenii, 1884-1904, 
arată cât de dificilă fusese misiunea francezului. 


Lecomte își spune cuvântul 


Istoria restaurării coordonate, de Lecomte începea în 1884, odată cu 
votarea de către deputați a unui credit de 100.000 de lei!%€ . După o primă 
cercetare, arhitectul era tentat să demoleze întreaga biserică și să o reclă- 
dească. Un an mai târziu, în 1885, Lecomte propunea demantelarea 
corpului adăugat în secolul XVII şi restaurarea zidirii primare. 

Pentru începerea lucrărilor de la Sf. Nicolae Domnesc, Lecomte 
admitea că avea nevoie de timp pentru o documentare temeinică asupra 
stilurilor arhitecturale din timpul lui Ştefan cel Mare. Ca şi în cazul altor 
edificii religioase, nici la Sf. Nicolae Domnesc nu se păstrase o arhivă. 
Într-un bilanț propus în 1912, Alexandru Lapedatu găsea doar trei relații 
interne despre monument. Prima, în Notifele istorice semnate de 
Melchisedec, a doua într-un articol publicat de N. Gabrielescu în 
„Convorbiri literare”, iar ultima în broşura semnată chiar de el, cu ocazia 
sfințirii bisericii!“ „Se recunoștea public, la început de veac XX, că 
„izvoarele noastre istorice indigene mărturisesc prea puțin, dacă nu chiar 
deloc”! asupra înfățișării bisericii în timp. Istoricul afla informaţii utile 
doar din memoriile călătorilor şi misionarilor străini? 


146 N. Gabrielescu, Memoriu pentru luminarea publicului în afacerea restaurărilor 
de monumente istorice, p. 56. 

147 Alexandru Lapedatu, Portretele ctitoriceşti de la Sf. Nicolae Domnesc din Iaşi, 
în „Buletinul Comisiunii Monumentelor Istorice”, iulie-septembrie 1912, p. 130. 

1% Idem, Câteva cuvinte asupra bisericilor Sfântul Nicolae Domnesc şi Trei Ierarhi 
din laşi, Bucureşti, Institutul de Arte Grafice „Carol Găbl”, 1904, p. 12. 

' Ibidem. 

În raportul înaintat către ministrul Cultelor, André Lecomte arăta 
că nu toată clădirea data din perioada marelui domn, clopotniţa şi partea 
din faţă fiind adăugate ulterior. Din tot corpul clădirii, acestea se aflau 
în cea mai avansată stare de degradare, riscând să cadă în orice 
moment. Argumentele aduse în identificarea corpului ridicat pe vremea 
lui Ştefan cel Mare priveau forma planului, tipul zidăriei, decorația 
exterioară „cu teracote smălțuite şi frescuri, în felul numeroaselor 
exemple rămase din acea epocă, precum e la Dorohoi, Piatra, Suceava și 
Voroneţ”! La 29 martie 1885, în baza atribuirii contractelor de 
restaurare de la Argeș, Iaşi, Craiova şi Târgoviște, solicita ministrului 
Cultelor și Instrucțiunii Publice garantarea unui credit de 100.000 de lei 
pentru următorii doi an". ce i-ar fi permis coordonarea lucrărilor fără 
nici un risc. În anii 1885-1886, lucrările erau oprite, fiind reluate abia în 
1887, când se dărâma totul până la temelie. 

Ca şi la Curtea de Argeș, proiectele arhitectului francez pentru 
Trei Ierarhi şi Sf. Nicolae Domnesc nu au fost bine primite de nici o 
parte din intelectualii vremii, dar nici de reprezentanţii Bisericii 
Ortodoxe. Cel dintâi semnal public îl dădea V.A. Urechia, într-o 
conferință ținută la Ateneul din București, în decembrie 1886!*2. Criticile 
erau reluate, o lună mai târziu, într-un articol din „Convorbiri literare”. 
Acuzele profesorului universitar nu-l vizau exclusiv pe francez. 
Materialul devoala metehnele și neglijențele instituționale, atacând 
totodată și indolența ieșenilor: „Bunăoară, nu sunt multe săptămâni de 
când la lași, în a doua capitală a României, în lipsa d-lui Lecomte, 
ilustrul arhitect și fără știrea guvernului central, fără să asiste nici un 
bărbat competent, cunoscător în epigrafia naţională, s-au desființat mai 
multe morminte domneşti, din cuprinsul altarului grec și acel slavon 
dărâmate până în temelie, s-au ridicat pietrele cu epitafuri, s-au spart ori 
s-au aruncat fără nici o orânduială, încât nu se va mai ști locul măcar unde ` 
au fost aşezate în trecut; mai mult, mormintele au fost scotocite [...], aflu 
că un inel cu marca țării a fost încredințat de îngrijitorul Sf. Nicolae, 
părintele Ursul, în păstrarea comisarului despărțirii a patra din Iași [...]. 
Trămisu-s-au la ministerul de culte? Încă nu știu. 

Asemenea vandalism s-a petrecut şi acum puţini ani cu ocaziunea 
dărâmării bisericii Sfintei Vineri, tot din laşi. După reclamaţiunea mea 


150 Restaurarea monumentelor istorice 1865-1890..., p. 175. 

151 ANIC, fond MCIP, dosar 344/1875, f. 89v. 

52 N. Gabrielescu, Biserica Sf. Nicolae Domnesc din Iaşi, în „Convorbiri literare”, 
nr. 11, 1 februarie 1887, p. 968. 

cel puțin se ridicară de acolo câteva pietre sepulcrale de valoare istorică 
[...]. Unde sunt ele acum? | 

Nu ne îndoim că, cu multă grijă, au fost respectate mormintele din 
biserica Sf. Trei Ierarhi tot din Iași. Știm numai că inelul-sigiliu al lui 
Ștefăniță Vodă, fiul lui Vasile Lupu, fundatorul minunatei biserici, este 
pe degetul unui impiegat de la serviciul tehnic al primăriei” e 

O precizare: poziţia lui V.A. Urechia trebuie privită cu reticență. 
Sursa de informare pare a fi fost ulița atotştiutoare. Altminteri, greu de 
înțeles pornirea vehementă a unui om care lucrase în administraţie la cel 
mai înalt nivel şi cunoștea procedurile birocratice. Chiar şi documentele 
de arhivă îl contrazic. Prin ordinul nr. 5469 din 15 mai 1885, eliberat din 
centrala Ministerului Cultelor şi Instrucțiunii Publice, Lecomte era 
mandatat, alături de Gr. G. Tocilescu, să deschidă mormintele!**. 
Corespondenţa dintre prefectul de Iaşi şi ministrul Cultelor şi Instruc- 
Dun) Publice, purtată pe parcursul lunilor august-septembrie 1886, 
rescria în amănunt povestea descoperirilor. În timpul săpăturilor mia 
nivelarea terenului, fuseseră deschise „bolțile la vreo patru morminte” de d 
aflate în interiorul bisericii, în faţa altarului, în care se oficiau slujbele în 
limba rusă. Într-unul din aceste morminte, s-a găsit un inel-sigiliu din 
argint, ruginit, cu litere slavone, din care lipsea o părticică, în partea 
inferioară. Fusese încredințat iconomului Gavril Ursu. Un memoriu din 
4 septembrie 1886, semnat de prefectul poliției Iaşi şi adresat prefectului 
de Iași, mai pomenea şi de alte piese, fără a preciza clar dacă au și fost 
luate de către cei prezenți. Ambiguitatea relatării poate explica de ce 
zvonistica şi amatorismul generau insinuări de felul celor proferate de 
V.A. Urechia. 

Ministrul Cultelor și Instrucțiunii Publice î i cerea prefectului de Iaşi 
predarea tuturor obiectelor lui Gr. G. Tocilescu!*ć. O investigație la nivel 
local, coordonată de prefectura poliţiei, arăta că tot ce se găsise fusese 
predat lui Nicolae Gabrielescu. 

În rest, cei de faţă mai observaseră în mormintele respective costume 
de mătase putrezite şi mici fragmente dintr-o broderie de aur și argint. 
Ministrul Cultelor şi Instrucțiunii Publice era încredințat că mormintele 
fuseseră închise la loc, dar că mai existau şi altele, nedeschise, „care după 
toate probabilitățile sunt de ale domnilor vechi ai Moldovei”. Adresa 


15 V.A., Urechia, Mormântul lui Miron Costin, în „Convorbiri literare”, nr. 10, 
l ianuarie 1887, p. 802-803. 

154 Restaurarea monumentelor istorice 1865-1890..., p. 186. 

'55 DJANI, fond Prefectura Iaşi, dosar 116/1886, f. 4. 

156 idem, f. 12. 

prefectului arăta, la acea vreme, că nu exista un plan exact atât al zidirii 
și nici al mormintelor. Aşadar, multe necunoscute persistau încă. Icono- 
mului Gavril Ursu i se cerea să nu mai permită săpături în acea parte a 
bisericii decât în caz de „neapărată trebuință” şi să semnaleze imediat 
orice descoperiri de morminte. Ministrul îl invita, la 24 septembrie 1886, 
pe Lecomte „să ia măsurile cuvenite pentru explorarea sistematică a 
mormintelor”, 

Răspunsul echipei arhitectului francez era dat în numărul următor 
din „Convorbiri literare”, sub semnătura lui N. Gabrielescu. Prin 
intermediul articolului, ajungeau în spaţiul public informaţii transmise 
ministerului de Lecomte cu aproape un an în urmă; erau de fapt concluzii 
asumate de francez după voiajurile pe la mănăstirile ctitorite în vremea 
lui Ştefan cel Mare. Astfel, N. Gabrielescu pomenea de asemănările 
structurale întâlnite la lăcașurile ştefaniene, inducând impresia „că aceiaşi 
meşteri erau întrebuințați treptat cu zidirea de biserici”. Stilul, forma 
planului, structura, ornamentația, picturile hieratice bizantine și metodele 
de lucru ale vechilor arhitecți fuseseră minuţios analizate de Lecomte. El 
reliefa, cu acest prilej, stadiul metodelor de restaurare în ultimul sfert de 
veac XIX: „În restaurări pe lângă partea artistică cercetările arheologice 
și epigrafice sunt de mare folos și arhitectul însărcinat cu conducerea 
lucrărilor face studiile şi cercetările de orice natură privitoare la lucrările 
ce i se încredințează. Astfel se face în Italia, de asemenea și în Franţa și 
în Germania, unde monumentele se restaurează cu toată îngrijirea ce cer 
aceste mărturii prețioase ale trecutului unei naţiuni”!. Practic, 
intervenţia în cauză se făcea respectând cele mai exigente condiţii 
promovate la nive! european. 

N. Gabrielescu respingea acuzaţia privind distrugerea mormintelor, 
arătând că la deschiderea locurilor de veci din nartex participase și Gr. G. 
Tocilescu, în calitate de trimis al Ministerului Cultelor și Instrucțiunii 
Publice, alături de alte nume respectabile din urbea ieșeană. O precizare 
se cuvenea: în nici unul dintre morminte nu fuseseră descoperite piese 
istorice valoroase. 

Fără a formula la rându-i reproşuri'*5, N. Gabrielescu se oprea 
asupra calității îndoielnice a intervențiilor anterioare, despre care 
contestatarii nu pomeneau nimic. Arăta că „astuparea crăpăturilor cu 
tencuială era un mod foarte lesnicios ce se adoptase la noi spre a se 


157 N, Gabrielescu, Biserica Sf. Nicolae Domnesc din laşi, p. 976. 
'5 Unele acuzaţii erau demontate uşor. Inelul despre care vorbea V.A. Urechia 
fusese expediat ministerului, iar de acolo trimis la Muzeul Naţional de Antichităţi. 

achita de greaua sarcină a restaurărilor”!*. Fără a fi maliţios, cola- 
boratorul lui Lecomte făcea referire la tăcerea lumii românești relativ la 
monumentele istorice. Miza principală nu era restaurarea în sine, ci 
persoana care şi-o asuma. 

Intervenţia lui N. Gabrielescu se încheia cu reafirmarea încrederii 
sale în expertiza lui Lecomte: „Sunt unsprezece ani de când lucrez alături 
cu ilustrul meu profesor d. Lecomte du Noiiy şi de încrederea căruia mă 
bucur în direcţia lucrărilor ce restaurăm. În lipsa sa, lucrările se studiază, 
se execută şi cercetările arheologice se fac după sistemul său practicat în 
Franța şi cu toată îngrijirea ce cer asemenea lucrări delicate”. Și ce 
diferență de atitudine peste doar câţiva ani! Pe cale ierarhică specialistul 
francez înainta şi un raport, la 13 decembrie 1886. Reconfirma negăsirea 
în morminte a unor obiecte interesante, ci doar fragmente de zidărie și 
tencuială. 

Semnalul neîncrederii fusese însă dat. Iar adversarii cuplau interven- 
tiile de la Trei Ierarhi și Sf. Nicolae Domnesc cu acelea de la Golia, pentru 
a devoala, cât mai credibil, amplitudinea dezastrului patronat de Lecomte. 
Mitropolitul Iosif al Moldovei, susținut de profesorul Nicolae Ionescu 
deschideau lista contestatarilor. La 17 august 1888, înaltul ierarh solicita 
ministrului oprirea dărâmării turnului clopotniţei de la Trei Ierarhi, 
pretinzând că era „în starea cea mai bună de soliditate şi durabilitate "160, 
Jucând cartea raţionalității, mitropolitul arăta că, dacă pentru turnul de la 
Golia acceptase soluția destructurării, convins că nu mai exista o 
alternativă, cel de la Trei Ierarhi nu-i dădea niciun semn de îngrijorare. 
Ingenios, cupla destinul pecetluit al celor două construcții din urbea 
ieșeană cu acela al turnului Colțea, programat, de asemenea, pentru 
destructurare. Se întreba deci retoric: de unde această prigoană împotriva 
unor construcții emblematice? Combătea și teoria afectării vizibilităţii 
Trei Ierarhilor, invocând în plus și prioritizarea nevoilor comunității. Cei 
100.000 de lei, alocaţi pentru distrugerea turnului vechi și ridicarea altuia 
nou, puteau fi adăugați, în opinia sa, la suma de 700.000 de lei repartizați 
pentru facerea unui „palat industrial” şi din resursele cumulate să se 
clădească teatrul din fast? 

Intervenția nu făcea decât să amâne și mai mult refacerea ansam- 
blului, intenţie anunțată de Lecomte din 6 februarie 1887, când lucrările 
sale ajunseseră la clopotniţă. Reacţia contestatarilor venea la o zi după ce 
Consiliul Comunal, în şedinţa din 16 august 1888, decisese dărâmarea 


19 N. Gabrielescu, Biserica Sf. Nicolae Domnesc din laşi, p. 973. 
1% Restaurarea monumentelor istorice 1865-1890..., p. 204. 
6! DJANI, fond Primăria Iaşi, dosar 134/1882, f. 32. 

turnului; și existau argumente pentru decizia asumată. Evaluările pe teren 
demonstraseră că turnul nu avea o valoare istorică aşa cum pretindeau cei 
care se opuneau dărâmării lui. Din actele consultate, reieşea că nu era 
mai vechi de anul 1832. În plus, nu avea nici valoare artistică”, iar în 
viitoarea proiecție urbanistică turnul ar fi afectat imaginea restaurată a 
Trei lerarhilor. 

Iniţial, arhitectul spera că putea reface clopotniţa, cerând ministrului 
autorizația de a dărâma în cel mai scurt timp o parte dintre clădirile 
alipite de clopotniță, inclusiv o sală de clasă a şcolii „Vasile Lupu”. 
Corespondenţa purtată cu ministerul proba ambiția francezului de a 
încerca să salveze o construcție emblematică pentru capitala Moldovei. 
Căci turnul clopotniţei fusese de folos ieşenilor ca punct de observare şi 
de semnalare a incendiilor. Chiar și primăria orașului își schimba poziţia, 
anunțând, la rândul ei, ministerul că turnul era vital pentru urbe, 
arătându-și disponibilitatea de a contribui financiar la refacerea Jul) 

La 27 noiembrie 1898, o adresă plecată din centrala Ministerului 
Cultelor și Instrucțiunii Publice soma autoritățile locale să caute un local 
pentru elevii şcolii Vasiliene, deoarece clădirea urma să fie dezafectată, 
iar în locul ei să se ridice noua clopotniță a Trei lerarhilor!*. Deşi cerută 
în regim de urgență, mutarea elevilor nu putea fi realizată la repezeală. 
Ministrul era anunțat că, în cel mai bun caz, un alt local putea fi gata în 
octombrie 1899. Și nu era singurul impediment. În ianuarie 1899, 
ministrul revenea cu o altă adresă, solicitând primarului o listă cu 
persoanele ce dețineau proprietăți în proximitatea Trei lerarhilor; se 
dorea un cost estimativ al viitoarelor exproprieri'%. Probleme serioase 
apăreau și cu zidurile curţii de la Trei Ierarhi. Tot în 1899, un referat din 
12 noiembrie, depus la mapa primarului, arăta cum o porțiune a zidului 
din spatele bisericii risca să se prăbușească peste copii'”. Se insista pe 
inițierea procedurilor legale pentru dărâmarea lui, însă decizia nu aparținea 
ieşenilor. Rezoluţia arhitectului-şef al orașului, dată în 24 noiembrie 1899, 
prevedea înştiințarea ministrului Cultelor şi Instrucțiunii Publice și 
obținerea avizului necesar de la Bucureşti. 

La 25 octombrie 1888, mitropolitul Iosif își exprima nemulțumirile 
față de decizia lui André Lecomte de a demola două dintre cele trei altare 


16? jbidem. 

16 ANIC, fond MCIP, dosar 130(11)/1874, f. 151. 

1% Ibidem, f. 165r.-v. 

165 DJANI, fond Primăria Iași, dosar 419/1898, f. 21. 
16 Ibidem, E 24. 

'S DJANI, fond Primăria laşi, dosar 512/1899, f. 1. 

ale bisericii Sf. Nicolae!%. N. Gabrielescu îl acuza și el, la scurt timp, 


„într-o polemică înverșunată cu francezul — evidentă pentru toți cei din 
anturajul lor'% — de at că luase decizia dărâmării vechiului lăcaş fără 
acordul ministerului!™®. Vidul legislativ îşi spunea din nou cuvântul. 
Condiţionând executarea lucrărilor de obținerea avizelor de specialitate, 
legea nu stabilea și sancțiunile în caz de contravenţie. Admiţând că ele nu 
figuraseră în planul iniţial, fiind adăugate prin anii 1677 de Antonie Ruset, 
informaţie confirmată de cronicarii moldoveni!”!, mitropolitul insista 
asupra importanței clădirii de-a lungul timpului: era biserică a Curţii 
Domneşti, dar și singurul aşezământ religios cu trei altare. La Sf. Nicolae 
Domnesc fuseseră unşi domnii Moldovei. Mitropolitul se erija în 
purtătorul dorințelor mulțimii tăcute, arătând că tot ce se întâmplase în 
ultima vreme atingea „simțul moral cel mai delicat, simţul religios 
românesc strămoșesc”. Măsurătorile arătau că, în vreme ce biserica 
originală avea doar 219,71 mp, corpurile ridicate ulterior, în veacul XVII, 
se întindeau pe 348,69 mp'72; practic, dublu față de întinderea iniţială. 


Conflictul dintre André Lecomte și Nicolae Gabrielescu 


În faţa tuturor acestor acuzaţii, Lecomte expedia la minister rapoarte 
peste rapoarte. La 27 septembrie 1889, arhitectul depunea la cabinetul 
ministrului un amplu memoriu. Privea însărcinarea primită, la 1 august 
1889, de către contabilul N. Catapol, din partea Direcţiunii Centrale a 
Monumentelor Istorice, pentru verificarea lucrărilor de la Trei Ierarhi și 
Sf. Nicolae Domnesc. N. Catapol mai era mandatat să preia toate anga- 
jamentele şi atribuţiile lui N. Gabrielescu, pentru „a continua lucrările 
fără a paraliza mersul lor regulat până la noi dispoziții” 173. Misiunea se 
încheia la 19 septembrie 1889. Era vorba de o mapă consistentă în care se 
găseau toate hârtiile procedurii respective: ordine de serviciu, rapoarte 
financiare, copii ale unor inventare, declaraţii, procese verbale, condică 


'% Restaurarea monumentelor istorice 1865-1890..., p. 206. 

1% Alexandru Odobescu şi corespondenţii săi, ediţie de Filofteia Mihai şi Rodica 
Bichis, Bucureşti, Editura Minerva, 1984; scrisoarea lui M. Catapol către Alexandru 
Odobescu din 15/27 iunie 1891, p. 168. 

79 N. Gabrielescu, Memoriu pentru luminarea publicului în afacerea restaurărilor 
de monumente istorice, p. 59. 

IT Alexandru Lapedatu, Câteva cuvinte asupra bisericilor Sfântul Nicolae 
Domnesc şi Trei lerarhi din Iaşi, p. 16-18. 

172 Restaurarea monumentelor istorice 1865-1890..., p- 235. 

13 BAR, Manuscrise, fond Lecomte du Noiiy; scrisoarea lui N. Catapol către 
Lecomte din 22 septembrie 1889, f. nenum. 

de comenzi. Șederea lui N. Catapol la Iaşi nu a fost una de curtoazie și 
nici lipsită de tensiuni. Il ţinuse la curent pe Lecomte prin scrisori. 

Lecomte îl încredința pe ministru că studierea întregului dosar „va fi 
de ajuns pentru a demonstra în ce stare neplăcută se găsesc lucrările de la 
lași, ciudata atitudine a fostului inspector N. Gabrielescu, reaua şi costi- 
sitoarea gestiune pentru care era de mare trebuință de a se pune capăt fără 
întârziere”!'*. Francezul admitea că observase de ceva timp că „Gabrielescu 
întrebuința cea mai mare neglijență în administraţia serviciului său, dar 
din nenorocire nu mai era posibil de a obţine probe indiscutabile”. 
Constrâns de situaţie, apelase la N. Catapol pentru a verifica gestiunea 
ținută până la acel moment de N. Gabrielescu. Şi constatările îi 
confirmau bănuielile. Admitea că relaţia dintre el și N. Gabrielescu se 
deteriorase la începutul anului 1889, când ultimul plecase fără să anunţe 
într-un voiaj, pentru ca, la întoarcere, să ceară 20.000 de lei. 

Acuzaţiile formulate în memoriul din 27 septembrie 1889 erau 
grave. N. Gabrielescu sustrăsese din arhivele șantierelor toate actele 
contabile, cu excepția facturilor şi a unui carnet de comenzi făcut pentru 
Trei Ierarhi. Lecomte nu ezita să califice atitudinea fostului său cola- 
borator drept ilegală, de vreme ce acesta, împreună cu o parte a lucrăto- 
rilor folosiseră în interes personal sume de bani, materiale și scule din 
bugetul restaurării. Mai exact, comenzi particulare fuseseră făcute cu 
materiale prinse în devizele de la Trei Ierarhi. Astfel, cantități însemnate 
de piatră, nisip, ciment și de lemnărie nu puteau fi justificate. N. Catapol 
se arăta scandalizat şi de cantităţile uriașe de nisip spălat luate din 
magaziile de la Trei Ierarhi și Sf. Nicolae Domnesc. Stupefiant, lemn de 
cea mai bună calitate era comercializat de lucrători drept lemn de foc! 

Și supoziţiile tindeau să confirme că asemenea atitudini nu erau de 
dată recentă. O listă de câteva angajamente asumate în nume personal de 
N. Gabrielescu era atașată memoriului. Printre ele, colaborări la liceul 
Sf. Sava, la spitalul Sf. Spiridon, la statuia lui Miron Costin, la casa 
Roznovanu, la institutul Gregorian, ba chiar şi la Rădăuţi și Roman!" 
Mai mult, comenzile nici nu era semnate de către N. Gabrielescu, aşa cum 
prevedea practica vremii. În scrisoarea din 22 septembrie 1889, N. Catapol 
avertiza asupra consecințelor implicării lui N. Gabrielescu în tot felul de 
proiecte. Alături de abaterile ce intrau sub incidența legii, precum 


14 Ibidem; memoriu către ministrul Cultelor şi Instrucțiunii Publice din 27 sep- 
tembrie 1889, f. nenum. 

''5 BAR, Manuscrise, fond Lecomte du Noüy; memoriu către ministrul Cultelor şi 
Instrucțiunii Publice din 27 septembrie 1889; Notes relative aux travaux particuliers de 
Mr. N. Gabrielescu, f. nenum. 

sustragerea materialelor, existau întârzieri nepermise în finalizarea 
lucrărilor. Contabilul nu ezita să califice situația drept un plan bine pus la 
punct de către N. Gabrielescu. 

Tăvălugul învinuirilor desființa credibilitatea lui N. Gabrielescu. 
Lucrările, care avansaseră inacceptabil de încet, puteau fi imputate acum 
unui om lipsit de scrupule, bănuit de abuz de încredere şi pagube aduse 
bugetului de stat. De altfel, la 17 august 1889, N. Gabrielescu îşi încheia 
oficial misiunea la Sf. Nicolae Domnesc şi Trei Ierarhi, predând prin 
procese verbale toate materialele din magaziile şi curţile bisericilor lui 
N. Catapol. Contractul fostului colaborator al lui Lecomte se încheia cu 
jumătate de an înainte de termen. Dintr-o scrisoare a arhitectului francez 
către Titu Maiorescu aflăm că ultimul contract semnat de N. Gabrielescu 
acoperea perioada 3 aprilie 1888 — 3 aprilie 189017. 

În fapt, contabilul trimis de Lecomte inventaria tot ce găsea pe 
şantiere, urmând ca, ulterior, o comisie să stabilească ce materiale se 
sustrăseseră de la Trei Ierarhi şi Sf. Nicolae Domnesc pentru a fi folosite 
la alte construcţii. Procedura era anevoioasă, în condiţiile în care nu 
exista o arhivă îngrijită corespunzător, iar registrele, necesare „pentru a 
servi în orice moment de a se şti ce materiale au intrat în magazii și câte 
au ieșit”, lipseau cu desăvârșire. Era cel dintâi semnal că ceva nu era în 
regulă, iar N. Catapol filtra totul prin dispoziţiile legii contabilităţii. Din 
ceea ce mai putea găsi în toată acea neorânduială, Catapol trimitea la 
Bucureşti patru inventare, patru condici, trei cartoane cuprinzând diferite 
concepte și corespondenţă, un sac sigilat, două cutii cu diferite antichități. 

Scandalos îi apărea lui N. Catapol modul în care erau păstrate 
osemintele și obiectele cu valoare istorică descoperite în timpul săpătu- 
rilor de la cele două edificii. O parte dintre rămășițele pământeşti erau 
puse pe rafturi într-o cameră, altele fiind aruncate în saci, depozitați la 
întâmplare prin pivnițe. Cerea urgent o soluţie pentru preluarea acestora. 

Până la înfiinţarea comisiei, verificarea listelor cu plăţile angajaţilor 
de la Trei Ierarhi şi Sf. Nicolae Domnesc probau cheltuieli nejustificate. 
Magazionerul de la Sf. Nicolae Domnesc, Costache Ionescu, primise pe 
aceleaşi zile de lucru bani și din bugetul de la Trei Ierarhi! Pus în fața 
acestei evidențe, magazionerul accepta să dea declarații, recunoscând nere- 
gulile la care fusese părtaş. O bună perioadă de timp Costache Ionescu 
acceptase să pună la dispoziţia lui N. Gabrielescu materialele dorite, fără 
nici un act legal; mai mult, era trimis pe șantierele coordonate în interes 
personal de N. Gabrielescu pentru a verifica derularea anumitor lucrări. 


176 BAR, Manuscrise, fond Titu Maiorescu; scrisoarea lui Lecomte din 1 iunie 
1888, f. nenum. 

Colaborarea magazionerului cu trimisul lui Lecomte a stârnit furia 
lui N. Gabrielescu. Într-o scrisoare către francez, din 16 august 1889, 
N. Catapol relata cum N. Gabrielescu dăduse buzna în odaia ocupată de 
Costache Ionescu, insultându-l grav. Mirat de acest comportament, 
Costache Ionescu voia lămuriri. Răspunsul lui Gabrielescu venea 
imediat: „Cum de nu i-a fost ruşine să denunțe cum că a luat diferit 
material din magazii și șantiere și l-a vândut? Ce voieşte? Să-l bage în 
bucluc?”!7 Costache Ionescu nu se lăsa intimidat, replicându-i că 
distorsiona declaraţia sa. Mai precis, magazionerul nu declarase că 
luase bani, ci doar materiale, după cum a „avut nevoie şi s-a întrebuințat 
aiurea”. Discuţia se termina cu un reproș al lui N. Gabrielescu: „[...] 
nu-ţi este rușine să-mi faci atâta rău mie, care ai mâncat pâine de la 
mine atâția ani!” 

N. Catapol atrăgea atenția asupra noii strategii adoptată de N. 
Gabrielescu şi anume victimizarea! Alarmase presa, apela la amici şi 
cunoștințe pentru a-și construi imaginea celui sacrificat de minister la 
dorința arhitectului francez. N. Catapol credea într-o strategie ticluită de 
„aderenții” lui N. Gabrielescu, conştienţi că „prin depărtarea generosului 
lor pierdeau imense beneficii”"'5. Încă din prima zi, Catapol se confruntase 
cu varii amenințări, scandaluri şi greve ale lucrătorilor, totul fiind 
planificat cu acordul lui N. Gabrielescu. Și nu era decât începutul. 
Observând că aceste diversiuni nu aveau efect, N. Gabrielescu transforma 
totul într-un scandal public, implicând şi feţe bisericești. La 4 august, 
N. Catapol se trezea în biroul din Iași, unde îşi desfăşura activitatea cu un 
preot. Fără nici o „introducere”, „respectabila” față bisericească îl insulta 
grav pe Lecomte, persiflând controlul făcut pe șantiere. Scenariul mai 
cuprindea și plângerea la deputaţi şi senatori, precum și „prevenirea” 
mitropolitului în legătură cu nedreptatea ce i se făcea lui N. Gabrielescu. 
Atmosfera se încingea, N. Catapol amintind că monologul era pigmentat 
cu „injuriile cele mai triviale ce pentru prima oară le aud ieşind din gura 
unui preot!”!”? 

Cercetările lui N. Catapol descopereau și alte nereguli, cum ar fi 
favoritismele față de unii angajați. Pe Dimitrie Rizu, tăietor de lemne, 
plătit cu 210 lei lunar, îl punea la treabă rareori, ca și pe unul dintre 
magazioneri, Axinte. Ultimul juca rol şi de însoțitor pentru amicii lui 


177 BAR, Manuscrise, fond Lecomte du Noüy; scrisoarea lui N. Catapol către 
Lecomte din 16 august 1889, f. nenum. 
18 Ibidem; scrisoarea lui N. Catapol către Lecomte din 22 septembrie 1889, f. nenum. 
179 pp: 
Ibidem. 

N. Gabrielescu. Îl întâlnim drept ghid pus la dispoziția lui I.L. Caragiale, 
literatul nefiind prea mulțumit de companionul repartizat!50. 

Din instrumentele de lucru trecute în inventare, N. Catapol găsea în 
magazii un număr infim. Temător, Costache lonescu recunoștea că 
respectivele scule erau folosite pe șantierele de la Sf. Sava, la Golia, 
oriunde N. Gabrielescu contractase lucrări în interes personal. 

Cantitatea materialelor folosite nu coincidea cu necesarul de apro- 
vizionare trecut în deviz. La Trei Ierarhi, de pildă, fusese adus nisip de la 
Sf. Nicolae Domnesc, fără a fi trecut în registrele cuvenite. Necon- 
cordanţe majore apăreau şi în cazul lemnăriei, vechi și noi, despre care 
nimeni nu putea aduce lămuriri. Și prejudiciul era de câteva mii de lei. 
Într-o notă din 30 octombrie 1889, pusă la dispoziția ministrului Cultelor 
și Instrucțiunii Publice, se menţiona că toate aceste materiale de 
construcţie fuseseră întrebuințate în „lucrări diferite particulare [...] pe 
şantiere străine”. 

În paralel era obţinută o declaraţie scrisă a lui Dimitrie Al. Zanne, 
semnată în prezenţa inspectorului lucrării de la biserica Sf. Dumitru din 
Craiova, datată 14 noiembrie 1889, care semnala nereguli identice, | 
precum şi o relaţie tensionantă cu N. Gabrielescu. Așa se încheia 
colaborarea dintre Lecomte și N. Gabrielescu, reamintit drept „un 
fonctionnaire indelicat”. 


Turnul Goliei, povestea unui abandon 


Într-o interpelare din 14 februarie 1889, Nicolae Ionescu se pronunța 
împotriva creditului de 9.000 de lei necesar dărâmării turnului Golia, 
cerând totodată reconstituirea cât mai fidelă a Trei lerarhilor și a bisericii 
Sf. Nicolae. Titu Maiorescu răspundea, tranşant, arătând că cererea 
pentru punerea la pământ a turnului de la Golia nu venise din partea 
arhitectului francez. Nu primarul în funcţie, Vasile Pogor, ci antecesorii 
săi trimiseseră mai multe adrese la minister, prin care solicitau „să se 
dărâme acel turn pentru motiv că amenința să cadă și pune în pericol 
viața trecătorilor, casele vecinilor etc.”!8l. Un scurt istoric, fie el şi de 
dată recentă, vorbea despre aceleași greutăți administrative, despre costuri 
exagerate, precum și despre lipsa expertizelor de specialitate. 


180 BAR, Manuscrise; scrisoarea lui N. Gabrielescu către I.L. Caragiale din 30 noiem- 
brie 1886, f. nenum. 

181 Titu Maiorescu, Opere, IV, Discursuri parlamentare (1900-1913), ediție 
îngrijită, prefaţă, note şi bibliografie de D. Vatamaniuc, introducere de Eugen Simion, 
Bucureşti, Fundaţia Naţională pentru Ştiinţă şi Artă, Editura Univers Enciclopedic, 
2006, p. 165. 

Într-un raport din 17 martie 1883, arhitectul orașului laşi, Neculai 
Bădărău, înainta primarului un raport despre starea avansată de degradare 
a turnului de la Golia'*7. Neculai Bădărău amintea și de alte memorii 
despre același subiect, arătând cum părți din zidărie şi cornişe se 
desprindeau, că lemnăria de pe acoperiș putrezise, iar bucăţile din turn 
cădeau peste construcţiile din vecinătate. Rezoluţia primarului nu 
clarifica problema, trimițând raportul mai departe la ministerele de 
Război şi Culte, pentru a fi evaluată oportunitatea unei eventuale 
restaurări. Raționamentul trimiterii memoriului la Ministerul de Război 
ținea de prezența permanentă în turnul Goliei a unei gărzi care 
supraveghea bunul mers al lucrurilor în oraș. Răspunsul primit de 
primărie, la 31 martie 1883, nu era îmbucurător. Ministrul de Război nu 
consimțea să participe la bugetul refacerii construcției. Sugera autorită- 
ților din primărie să pună la dispoziția garnizoanei din Iași un alt post, 
începând cu data de 1 aprilie'%, pentru a nu fi periclitată viaţa soldaților. 
În argumentarea poziției sale, ministrul de Război invoca legea 
pompierilor şi a comandamentelor, care stabilea primăriilor obligaţia de a 
întreţine în stare de funcționare asemenea obiective. 

Şi nu doar primăria pleda pentru urgentarea intervenţiei. La 11 aprilie 
1883, prefectul poliției îi cerea imperativ prefectului de lași ridicarea 
unui alt turn de observaţie, cel de la Golia putându-se prăbuși oricând!**. 
La 8 mai 1883, primăria înştiința prefectura de formarea unei comisii 
autorizate să evalueze starea turnului de la Golia. 

Un monument cu reale valențe istorice, apreciat în acele vremuri 
mai mult pentru utilități edilitare, folosit de diverse structuri ale statului, 
era astfel abandonat. În cazul acestui lăcaș, regimul juridic incert și 
„pasarea? responsabilităţilor între diverşi decidenți tergiversau luarea 
unei hotărâri. 

Până și superiorul de la Golia intervenea în dese rânduri la primar, 
încă din 1882, speriat de riscul iminent al prăbușirii. Făcea și o 
cronologie a dezastrului: la 22 februarie 1882 se desprinseseră pietre 
mari și cărămizi din brâul de sus al turnului; la 29 aprilie, același an, se 
prăbușea un cerdac de lemn; în noaptea de 7 spre 8 martie „o mulțime de 
pietre mari și cărămizi” cădeau, provocând un zgomot ce alarma ulițele 
din jur. Finalmente, Neculai Bădărău întocmea în 1883 un deviz 
detaliat al refacerii turnului, ajungând la un cost total al intervenţiei de 

87.468,61 lei'*?. Iar reacția Ministerului Cultelor și Instrucțiunii Publice 
părea mai degrabă o promisiune de susţinere a proiectului. Primarul 
Iașului era încredințat de Alexandru Orăscu că „vom chibzui împreună 
ceea ce ar fi de făcut pentru a lui construcțiune”!5. Însă doar au chibzuit. 

La 11 ianuarie 1886, Leon C. Negruzzi, primarul Iaşului, era 
înștiințat de către prefectul poliției de căderea altor pietre mari din turn și 
de posibila producere a unei catastrofe. În atari condiţii, schimbul de 
adrese dintre primărie și cele două ministere trădează o anume tensionare 
a atmosferei. Practic, autorităţile locale somau capitala să ia o decizie, 
preferabil de refacere a turnului, altfel neexistând decât soluția distrugerii 
acestuia. Ministerul de Război își reafirma neimplicarea, invocând 
respectarea legii. În adresa din 5 martie 1886, directorul Serviciului Arme 
Speciale. Material şi Construcţii arăta că, din punct de vedere juridic, 
turnul era în proprietatea mănăstirii Golia, armata folosindu-l doar ca 
punct de observaţie. Neavând încotro, ministrul Cultelor şi Instrucțiunii 
Publice îl delega pe Nicolae Gabrielescu cu inspectarea turnului. 

La începutul anului 1887, arhitectul evalua starea construcției, pe 
„Care a găsit-o aşa de gravă, încât a încetat chiar cu desfacerea tencuielii 
turnului, necesară pentru a se putea constata mai bine defectuozitatea 
zidăriei”!*7. Părerea lui Nicolae Gabrielescu era fără echivoc: turnul nu 
mai putea fi reparat şi trebuia urgent dărâmat pentru a fi evitată o 
catastrofă. În plus, erau făcute și calculele punerii la pământ a zidirii: 
23.434 lei, din care 11.144 lei puteau fi recuperaţi din vânzarea 
materialului rezultat. Fatalmente, evaluările privind refacerea și demo- 
larea construcției s-au constituit în argumente decisive pentru soarta 
turnului. Trebuia pus la pământ. 

Tot în răspunsul său, Titu Maiorescu amintea că, la 29 februarie 
1888, ministrul Cultelor și Instrucțiunii Publice fusese solicitat de 
primarul Iaşului, N. Gane, să se implice în dărâmarea turnului Goliei, a 
cărui structură de rezistență era serios afectată. O eventuală prăbușire 
necontrolată și din ce în ce mai probabilă, primejduia nu doar acareturile 
din vecinătate, ci și alimentarea cu apă a oraşului’. Răspunsul venit de 
la minister, la 11 mai 1888, cerea autorităţilor din laşi să aproximeze 
costurile unei lucrări în regie, dar și cât s-ar fi putut obţine din vânzarea 
materialului rămas după demolare. La 13 mai, prefectul era înștiințat să 
organizeze, în cel mult cinci zile, o licitaţie pentru destructurarea 

turnului. La prima licitaţie, ţinută la 20 mai 1888, nu s-a prezentat nici un 
antreprenor, o alta fiind anunţată peste o săptămână, la 27 mai. Au fost 
mai multe oferte: cea depusă de Leib Fisch fixa un pret de 30.000 de 
franci, în trei rate, dar și folosirea materialului rezultat în urma dărâmării. 
Rezoluţia ministrului respingea însă pretenţiile lui Leib Fisch, arătând că, 
în alte localități, antreprenorii se mulțumeau doar cu materialele 
provenite din dărâmături. Și nu era singurul considerent. 

În dosarul chestiunii exista un deviz al dărâmării întocmit de N. 
Gabrielescu, încă din 1886. Preţul maxim agreat de arhitect era de 
12.300 lei, stârnind nemulțumirea celor interesaţi să se ocupe de 
problemă. Un alt deviz era făcut de inginerul şef al județului Iaşi, 
Cazaban. Membrii comisiei — formată la prefectură — fixau un cost total 
de 25.835 lei; din care, credeau ei, 6.000 urmau a fi recuperaţi din 
vânzarea rămășițelor. O nouă licitaţie era organizată; se înscriau opt 
candidați, unul dintre ei prezentând două oferte. Erau evaluate atât 
reducerile din preţul de pornire al licitaţiei, încadrate între 3 şi 21,5%, dar 
şi suma pe care cei înscrişi voiau să o dea pentru cumpărarea materialului 
reminescent!8? 

Ofertele inițiale făcute de ingineri şi antreprenori erau îmbunătăţite 
ulterior, după finalizarea licitaţiei. Prefectul era anunțat, prin telegrame, 
că unii mai lăsau din preţ, iar alții, dimpotrivă, că doreau mai mult pentru 
achiziția resturilor. Indecizia birocratică era generată și de lipsa aprobării 
venite de la minister pentru încredințarea lucrării. Filip Xenopol câştiga 
procedura administrativă de acordare a demolării la 27 iunie 1888. Dar 
lucrurile nu se terminau aici. Până în toamnă schimbările surveneau în 
ritm alert. Finalmente, lucrarea era preluată de N. Gabrielescu. Acesta îl 
anunța pe primarul Iaşului, la 24 octombrie 1888, că intenţiona să 
înceapă în Cel mai scurt timp demolarea, pregătirile preliminare fiind 
definitivate'”. Cerea primăriei să-i permită blocarea accesului cetățenilor 
prin poarta turnului, obligându-se să amenajeze alta, prin zidul dinspre 
răsărit, care ar fi dat într-o curte administrată de primărie. Blocarea porţii 
turnului atrăgea nemulțumirile unor locuitori, speriaţi de gândul unui 
posibil incendiu ori de căderea altor pietre. Lor li se alătura şi egumenul 
Goliei, Ieremia Gălăţeanu, care arăta că, prin închiderea căii de acces, 
activitatea mănăstirii era serios perturbată. 

Din raţiuni economice, autoritățile hotărau ca tot ceea ce rămânea 
în urma dărâmării turnului să fie folosit la ridicarea școlii normale 


18 Ibidem, f. 16. 

„Vasile Lupu”!”!. Amânarea, prelungită nepermis de mult, se datora mai 


ales prețurilor exagerate cerute de antreprenori. Ministrul se arăta intrigat 
de ceea ce îi spusese prefectul de lași, amicul Negruzzi, despre rezultatul 
unei licitaţii, „puțin sub 28.000 lei și încă și condiția ca antreprenorul să 
ia şi materialul vechi”!%2. Precizările erau binevenite. Titu Maiorescu 
încerca să extragă monumentele istorice din interminabilele conflicte și 
mize politice care influențau viața culturală. Era sceptic în ceea ce privea 
nominalizarea unor specialişti autohtoni, din cauză că, pentru aceștia, 
erau greu să-și impună opinia în sfera publică. 

Schimbul de adrese între instituții nu amintea nici un cuvânt de 

valoarea istorică a turnului Goliei. Raţiuni ce țineau de protejarea zonei şi 
de regândirea spaţiului public anihilaseră orice problematică patrimonială 
şi estetică. Singura condiţie pusă antreprenorului era ca „orice obiect de 

valoare sau istorice s-ar găsi în dărâmături sau în temelii sunt și rămân de 
drept ale statului, fiind dator antreprenorul a le scoate cu cea mai mare ` 
grijă și a anunţa imediat despre aceasta pe ministrul respectiv”. 

După dezafectarea câtorva clădiri din proximitatea turnului, la 
mijlocul anului 1889 era din nou analizată oportunitatea restaurării 
turnului, variantă aprobată în cele din urmă. Lucrarea era pusă sub 
patronajul Direcţiei Centrale a Monumentelor Istorice; N. Gabrielescu 
rămânea coordonator al lucrărilor, dar pretindea degajarea tuturor 
încăperilor din jurul turnului!”. În scurt timp însă elanul dispărea, turnul 
fiind temporar uitat. 

Abia în 1895 inginerul orașului lași readucea în discuție soarta 
zidirii. Primarul trimitea la Ministerul Cultelor şi Instrucțiunii Publice un 
alt memoriu, cerând imperativ ca să se decidă fie restaurarea, fie demolarea. 
La 28 august 1897, ministerul decidea organizarea unei licitaţii pentru cea 
de-a doua variantă. La 26 septembrie, acelaşi an, era programată la 
primăria laşi licitaţia pentru dărâmarea, vânzarea materialului rezultat în 
urma distrugerii zidirii, precum și nivelarea terenului. Teohari Antonescu 
era însărcinat să supravegheze lucrările, pentru a putea alege „obiectele 
de valoare, Sculpturile, inscripțiunile și documentele ce s-ar găsi în cursul 
dărâmării”195 „ Câștigătorul era I. Rameder, care oferea un pret de 825 de lei. 
Se obliga „să scoată cu multă îngrijire orice fie în piatră, fie în lemn ce 
s-ar găsi în cursul dărâmării, precum şi inscripţiuni, obiecte sau 

documente de valoare artistice sau istorice şi le va transporta cu a sa 
cheltuială la universitate”, 

Povestea lua sfârșit în 1900!*, când noul turn se impunea în peisajul 
urbanistic ieşean. 


Sf. Nicolae Domnesc pe agenda 
„Comisiei onorifice a monumentelor” 


Un val de nemulțumiri se contura împotriva arhitectului francez. 
Printre cei care i-au adus reproşuri a fost şi A D. Xenopol, atitudine care 
l-a supărat pe D.A. Sturdza, unul dintre cei mai statornici susținători ai 
lui Lecomte du Noüy'”. Istoricul făcuse prezentări generoase broșurilor 
semnate de N. Gabrielescu și G. Sterian în „Arhiva societăţii ştiinţifice şi 
literare din laşi”. Dar A.D. Xenopol nu accepta integral opiniile celor 
doi. Dimpotrivă, în cazul lui G. Sterian se distanța fără dubiu de perspec- 
tivele acestuia. Ironia sorții îl aducea pe D.A. Sturdza în tabăra adversă 
faţă de G. Sterian. Cu doar câţiva ani înainte, D.A. Sturdza, în calitate de 
ministru, îl recomanda lui Lecomte du Noiiy*%. Și nu în zadar. G. Sterian 
era primit drept colaborator de cel care nu peste mult timp îl discredita. 
Dar nu era doar A.D. Xenopol şi nu era o critică dezinteresată. Se căuta 
susținere în diverse medii culturale şi sfere de influență. N. Gabrielescu 
ducea și el o corespondenţă consistentă cu I.L. Caragiale”!, gratulându-se 
drept buni prieteni. Răsfiră din rândurile epistolelor o amiciţie nu doar 
personală, ci și culturală. N. Gabrielescu vorbea de peregrinările 
literatului pe la mai toate șantierele unde lucra tânărul arhitect, fie la Iași, 
fie la Curtea de Argég 

În acest context, o petiție din 20 aprilie 1890, înaintată prim-minis- 
trului, cerea înființarea unei comisii formată din arhitecți și arheologi, în 
vederea salvării a ceea ce mai rămăsese din patrimoniul istoric naţional. 
Lista semnatarilor era consistentă. Theodor Aman, Scarlat (Carol) Benisch, 
Ștefan Ciocârlan, N. Gabrielescu, I. Mincu, G. Mandrea, Alexandru 

Orăscu, G.I. Pompilian, Alexandru Săvulescu, G. Sterian, Carol Storck, 
C. Stăncescu, G.M. Tattarescu erau doar câţiva din cei care denunțau 
vehement răzăluirea istoriei. Fără a fi nominalizat, arhitectul francez 
constituia subiectul nemulțumirii generale. Una dintre învinuiri privea 
absența, pe o perioadă îndelungată din ţară, când lăsa coordonarea 
lucrărilor în sarcina colaboratorilor”. În petiție se arăta cum bisericile 
Sf. Nicolae din Iaşi şi Sf. Dumitru din Craiova fuseseră rase din temelii, 
cum din mitropolia de la Târgoviște nu mai rămăsese decât o mică parte 
din ziduri, iar picturile originale din bisericile de la Curtea de Argeş și de 
la Trei Ierarhi fuseseră distruse sau acoperite în timpul: restaurărilor. 
Principalul cap de acuzare era concepția fantezistă de restaurare. Inter- 
venţiile trebuiau făcute doar prin prisma realităţii concrete a ruinelor, 
impunându-se ca restauratorii să le cunoască istoria, stilurile şi influențele 
care le-au marcat identitatea, să respecte instanța istorică. Lucrările nu 
mai aveau nici o legitimitate de vreme ce încălcaseră unul dintre princi- 
piile de bază, cel al ireversibilităţii timpului și al imposibilității de a anula 
istoricitatea unui vestigiu”. Gusturile prezentului păreau a fi fost mult 
mai importante decât specificităţile vremurilor de odinioară. În urma 
restaurărilor, patina timpului şi uzura naturală ale monumentelor 
dispăruseră. Aspectul îngrijit nu putea înlocui însă farmecul pietrei roase 
de vreme. 

Ceea ce se întâmplase la Sf. Nicolae Domnesc trebuia justificat mult 
mai convingător. Acuzatorii îl denunțau pentru ceea ce istoriografia a 
definit drept vandalism estetic” şi vandalism restaurator”. Lecomte 
însă, într-un raport din 23 ianuarie 1889, pomenea de criticile nefondate 
apărute în urma demolării. În fond, cu ce greșise francezul? Acele 
adăugiri ce fuseseră dărâmate de el erau, de fapt, parte a unor experienţe 
comunitare, vorbeau de o secvență temporală anume. În logica contes- 
tatarilor, păstrarea unor adaosuri arhitecturale survenite pe parcurs 
trebuia să constituie regula, iar înlăturarea, excepția. Judecata înclina și 
către un singur verdict, falsificarea monumentelor. Nici unul dintre 
semnatari nu era dispus să-i acorde francezului prezumția de nevinovăție, 
căutând a face distincţia între fals şi judecata falsului, pentru a înţelege 

care au fost intențiile şi argumentele sale. Dar nu reușeau o delimitare 
clară între falsul artistic şi cel istoric. De asemenea, nu menţionau 
nicăieri dacă recunoșteau monumentelor restaurate vreo valoare în sine. 
În cazul bisericii Sf. Nicolae din laşi, noua clădire ridicată din temelii 
putea fi mai degrabă admirată pentru noile tehnici de realizare ȘI 
nicidecum pentru credibilitatea reconstituirii. 

Metodologic, lui Lecomte du Noiiy i se reproşa că ar fi ţinut cont 
prea mult de latura estetică a monumentului în detrimentul celei istorice; 
că nu ar fi reuşit restabilirea unității primordiale a edificiilor, producând 
pe parcursul lucrărilor atât falsuri artistice, cât şi istorice, adică ștergând 
urmele trecerii monumentelor prin vreme; greșeli nefaste și distructive, 
imposibil de acceptat. 

O altă nemulțumire avea în vedere întârzierea lucrărilor şi plata unor 
cheltuieli cu mult peste bugetele și înțelegerile iniţiale. Criticile priveau 
apoi oportunitatea și calitatea tehnicilor de refacere a monumentelor Și a 
adaosurilor apărute în timp. 

Virulența contestării survenea pe un fond deja tensionat, a cărui 
geneză Lecomte o plasa în toamna lui 1889, odată cu concedierea lui 
N. Gabrielescu. De la începutul anului 1890, în presă apăruseră articole, 
fie nesemnate, fie cu pseudonim, despre neregulile făcute de arhitectul 
francez. La 28 ianuarie 1890, era publicat în „Lupta” un material jignitor 
la adresa francezului intitulat Un colf din strălucitele afaceri ale d-lui 
Lecomte. Arhitectul se arăta mâhnit de maniera elaborării textului, fără a 
se consulta documentele șantierelor pe care lucra, fiind evidentă intenţia 
decredibilizării sale. Aserţiune dovedită prin reluarea cazului Lecomte în 
numărul din 31 ianuarie 1890 al aceluiaşi ziar. Și lucrurile nu se opreau 
aici. Un alt articol era inserat în cuprinsul „Luptei”, la 21 aprilie 1890. În 
fața acestor atacuri și aluzii privind competența şi onorabilitatea sa, 
Lecomte stăruia pe lângă ministru să intervină. ÎI bănuia pe N. Gabrielescu 
că se afla în spatele campaniei jurnalistice, reamintind că nu predase o 
bună parte din arhiva șantierelor. Cu ajutorul acelor documente, arhi- 
tectul francez putea demonta acuzaţiile. Din păcate, „Lupta” nu era 
singurul ziar orientat împotriva lui Lecomte. 

In „L'independance roumaine” din 11/23 martie 1890 apărea o şarjă 
acidă împotriva lui Lecomte și a filozofiei sale în domeniul restaurărilor. 
Arhitectul nu riposta, preferând să se justifice doar în faţa ministrului ȘI 
nu în sfera publică. Iar intervenția sa, structurată în 11 puncte, aducea 
clarificări inedite”. 

În 1890, în „Analele arhitecturii şi ale artelor cu care se leagă”, 
Ștefan Ciocârlan semnala articolul Clădirile vechi; el cerea ca „atunci 
când se vor întreprinde restaurări, ele să nu se abată întru nimic de ceea 
ce era originalul, să li se arate respect". Fără a-l numi direct pe francez, 
Ciocârlan pleda ca monumentele neatinse de remanieri să nu mai fie 
încredințate constructorilor „fără dor, fără iubire”2%, străini de istoria și 
tradiţia țării. Îi numea „speculatori”, subliniind și slăbiciunile autorităților 
în controlarea fenomenului. Practica de teren arătase că unele părți din 
structura unor construcţii, pe care se aflau inscripții, fuseseră schimbate, 
îngreunând cercetarea istoricilor, dar şi a arhitecţilor, în tentativa lor de a 
fixa o cronologie a edificiului. Iar jurnalele care ar fi trebuit ținute pe 
durata restaurărilor nu pomeneau mai nimic despre atari transformări și 
nici despre acele inscripții. 

Discuţiile încrâncenate despre Sf. Nicolae Domnesc au ajuns, la data 
de 12 mai 1890, pe agenda Comisiei Onorifice a Monumentelor, 
înființată, la 14 aprilie 1890, prin decizia ministrului Theodor Rosetti, în 
conformitate cu prevederile regulamentului din 1874. Era singurul act 
legal care îi permitea ministrului alcătuirea unui asemenea for. Proiectul 
de lege pentru restaurarea monumentelor nu trecuse încă prin dezbaterile 
Senatului şi Camerei”!%. Mandatele de membri fuseseră atribuite Mitro- 
politului Primat, lui M. Kogălniceanu, D.A. Sturdza, Titu Maiorescu, 
V.A. Urechia, Gr. G. Tocilescu, G. Lahovary şi M. Suţu, secretarul 
comisiei fiind I. Bianu?!!. Deşi principalii contestatari ai lui Lecomte du 
Noiiy erau Nicolae Ionescu şi Constantin Esarcu, cei din urmă nu se 
regăseau în componența comisiei. Lecomte știa însă de opiniile lui 
Esarcu exprimate chiar în Senat?!?. 

La 27 aprilie se ținea prima ședință. Theodor Rosetti deschidea 
întâlnirea prezentând succint stadiul intervențiilor de pe toate șantierele 
coordonate de Lecomte. Fiind o şedinţă organizatorică, se cereau lămuriri 
suplimentare despre regulamentul de funcţionare a comisiei. Ezitările 
celor îndreptăţiți să ofere răspunsuri au profilat ideea unei reîntâlniri pe 
9 mai. Bunăvoinţa și dorinţa de a detensiona situaţia se loveau de lipsa 


20 AM A EI se D a a o D zs sw A D a 
/ Ștefan Ciocârlan, Clădirile vechi, în Gândirea estetică în arhitectura româ- 


nească. A doua jumătate a secolului XIX și prima jumătate a secolului XX, p. 24. 
*% Ibidem, p. 25. 

"19 Titu Maiorescu, op. cit., p. 313. 

"1! Restaurarea monumentelor istorice 1865-1890..., p. 224. 

"2 BAR, Manuscrise, fond Lecomte du Noüy; nota semnată de arhitectul francez 
către ministrul Cultelor și Instrucțiunii Publice, Titu Maiorescu, din 14/26 ianuarie 
1891, f. nenum. 

cadrului juridic. Prin urmare, la cea de a doua ședință participau doar 
cinci membri. D.A. Sturdza lua cuvântul, vorbind de curentul contestatar 
propulsat de noua generaţie de arhitecți. Tot el propunea şi chemarea 
unui arhitect competent din străinătate, al cărui prestigiu profesional să 
inhibe orice critică autohtonă. Ideea nu reprezenta o noutate. Cu ani buni 
în urmă, o procedură asemănătoare se derula în cazul șantierului de la 
mănăstirea Arnota. Lucrările efectuate de Johann Schlatter şi de 
partenerul acestuia, Scarlat (Carol) Benisch, erau verificate de arhitectul 
austriac Anton Heft?” 

Subiectul orineipal al confruntării din 27 aprilie îl constituia însă 
intervenția de la Trei Ierarhi. Mihail Kogălniceanu stăruia pentru 
refacerea clopotniţei, însă D.A. Sturdza împărtăşea o cu totul altă opinie: 
arătând că structura de rezistență nu permitea tragerea clopotului cel 
mare, ci doar ciocănit, înclina spre demolarea acesteia. Pledoaria lui 
Mihail Kogălniceanu, fiind mai convingătoare, comisia propunea 
restaurarea turnului în stilul bisericii, înțelegând că niciodată nu va putea 
fi tras clopotul. În compensație, decideau fixarea pe unul dintre pereții 
zidirii a unui orologiu. Sala gotică trebuia refăcută într-o manieră 
simplistă, iar pereții acoperiți cu tablouri istorice. Acolo se preconiza 
deschiderea unui muzeu ecleziastic. Nu aveau nici o obiecţie la 
propunerile avansate de Lecomte privind pictura interioară. D.A. Sturdza, 
G. Lahovary şi Gr. G. Tocilescu plecau la Iași pentru a inspecta vechea 
sală gotică. Și nu le-a trebuit mult timp pentru a formula o părere. Pe 
parcursul zilei de 29 iunie 1890, alături de H. Revoil și Lecomte du Noiiy, 
examinau interiorul Trei lerarhilor. Decizia unanimă era reclădirea sălii 
gotice, de preferat la dimensiuni mai mari decât cea existentă. 

Primele două şedinţe, de acomodare la problematica restaurărilor, 
implicit acțiunile propuse în cadrul lor, se derulau calm. Atmosfera se 
încingea totuşi, la reunirea din 12 mai. Devenea tot mai evident că deciziile 
luate în comisie prezentau vulnerabilități juridice. Lipsea o lege-cadru, iar 
cei din minister nu aveau nici ei soluții. Din cei șapte membri prezenţi, 
patru — mitropolitul primat, M. Kogălniceanu, D.A. Sturdza și V.A. Urechia 
— se pronunțau pentru reclădirea bisericii Sf. Nicolae Domnesc cu toate 
cele trei altare. Argumentaţia nu era susținută însă într-o demonstraţie 
ştiinţifică. Plecând de la poziţia mitropolitului, care insista că „poporul 
crede că biserica a fost construită cu trei altare chiar de Ştefan”, ceilalţi 
trei au adoptat acelaşi canon explicativ, în care tradiţia, legenda şi cutuma 
erau interșarjabile. Chiar Mihail Kogălniceanu avea un limbaj ambiguu, 


* Horia Moldovan, op. cit., p. 187. 

opțiunea sa camuflându-se în aserțiuni despre trecutul monumentului: 
„Aceste trei altare sunt un simbol; se crede că reprezintă Trinitatea, dar 
ele reprezintă şi cele trei mari biserici ortodoxe: română, grecească şi 
rusească. Poporul așa a pomenit biserica Sf. Nicolae cu trei altare și crede 
că însuşi Ștefan așa a zidit-o”°!*. Mihail Kogălniceanu transforma 
nostalgia în argument. El își aducea aminte că „în tinereţile mele am 
asistat la liturghie şi am văzut pe tustrei preoții ridicând sfântul potir și 
preotul binecuvântând poporul în trei limbi”. Credea că decizia „de a se 
face serviciul într-o singură limbă e o mare durere şi e despuierea pentru 
orașul Iaşi de o tradiţiune unică în felul său?" 

Răspunsul lui Maiorescu, pe alocuri maliţios, reproşa membrilor 
Comisiei Monumentelor Istorice că nu înaintaseră nici o soluție viabilă și 
nu doar pentru Sf. Nicolae Domnesc. Motiv pentru care anunța î în plenul 
Camerei intenţia de „a împrospăta cu mulțumire comisiunea monu- 
mentelor istorice care a rămas în părăsire”. Accepta rațiunea oratoriei lui 
Kogălniceanu, pretinzând însă de la politician şi o implicare reală în 

salvarea zidirilor în piatră. Intrând în contradicție cu părerile oponenților, 
Titu Maiorescu își reitera susținerea față de Lecomte du Noiiy, pe care-l 
considera „de cea mai mare valoare”. 

Gr. G. Tocilescu și Titu Maiorescu se pronunțau pentru restaurarea 
lăcașului din vremea lui Ștefan cel Mare. Arheologul îşi chestiona 
colegii, întrebându-i ce au de gând: să restaureze sau să reclădească, 
intrând într-un joc al nuanțelor nesesizat de mitropolit, de altfel cel mai 
virulent dintre membrii comisiei. Gr. G. Tocilescu prezenta şi rezultatele 
săpăturilor, arătând că cele două altare suplimentare nu figuraseră în 
intenția lui Antonie Ruset, el gândind spațiul, inițial, drept loc pentru 
mormintele familiei. Altarele au fost adăugate ulterior. Maiorescu nu le 
mai vedea utilitatea și nici nu mai înțelegea pretenţiile colegilor. Decodi- 
ficând opțiunea acestora, statul trebuia să asigure toate cele necesare 
slujirii în limbile română, greacă și slavonă. Serviciul divin urma a fi 
ținut în paralel? Era imposibil. Capcana fusese întinsă. 

Mitropolitul intervenea, cerând ca la cele trei altare să se poată sluji 
doar în românește, temător că dezbaterea putea avansa într-o direcţie 
greșită. În comisie se crease, la un moment dat, o majoritate favorabilă 
reconstruirii bisericii cu cele trei altare. Ca și în cazul Trei lerarhilor, 
comisia încerca o ultimă conciliere. Aceiaşi G. Lahovary, D.A. Sturdza şi 
Gr. G. Tocilescu, la o zi după cercetările făcute la Trei Ierarhi, treceau la 


"14 Restaurarea monumentelor istorice 1 865-1890..., p. 240. 
"5 Titu Maiorescu, op. cit., p. 166. 

30 iunie 1890 şi pragul lăcaşului Sf. Nicolae Domnesc. Având în față 
vechile planuri, precum şi proiectul de restaurare gândit de Lecomte, 
începeau studiul monumentului. Apreciau că adăugirea lui Ruset desfi- 
gurase vechea biserică a lui Ștefan cel Mare, că nu fusese concepută 
pentru a servi drept altar. Concluzia era de a acorda încredere deplină 
propunerii lui Lecomte. 

Exceptându-l pe Gr. G. Tocilescu, nimeni din comisie nu avea 
experiență în coordonarea cercetărilor de teren, nici vorbă în arhitectură. 
Titu Maiorescu explica și această decizie prin intenția oficialilor de „a nu 
provoca gelozia de meserie”?!€. Iar Gr. G. Tocilescu nu putea fi considerat 
unul dintre prietenii francezului. În şedinţa publică din 1 aprilie 1886, 
ținută la Academia Română, unde a rezumat rezultatele cercetărilor pe 
teren întreprinse cu un an înainte pe la mănăstirile şi bisericile din Argeş, 
Râmnicu-Vâlcea şi Gorj, Tocilescu arăta că văzuse una dintre icoanele 
admirabile din timpul lui Neagoe Basarab, păstrată până recent la schitul 
Ostrov, în posesia lui Lecomte du Nouş”"7. Fără a-l acuza direct de furt, 
această aluzie atingea prestigiul arhitectului, mai ales că trimiterea se 
încheia cu un apel la autorități pentru a nu „lăsa să se împodobească 
casele particularilor, când ele sunt destinate muzeului statului”?!8, 

Este adevărat, majoritatea membrilor comisiei erau intelectuali remar- 
cabili, dar fără minime cunoştinţe de arhitectură, sculptură sau pictură. 
Chiar Titu Maiorescu, într-o interpelare în Cameră, din 29 ianuarie 1891, 
combătea unul dintre principiile care influențaseră nominalizarea mem- 
brilor comisiei. Una dintre cutumele acelor vremi era includerea foștilor 
miniștri în mai toate comisiile și comitetele, fără a ține seamă de 
competențele lor. Sarcastic, filozoful plasa şi o întrebare retorică: „Cu 
regimul nostru parlamentar, cine n-a fost ministru?2!” Toate aceste 
lucruri erau reflectate în amânările și în neasumarea responsabilităților de 
către cei abilitați. Nici activitatea comisiei nu era reglementată, 
neexistând o bază legală pentru asumarea deciziilor”? 

În aceste condiții, se apela la Henri Révoil, avându-se în vedere că 
arhitecții care criticaseră opera lui Lecomte invocaseră notorietatea acelui 
personaj. l-a fost adresată invitaţia de a examina lucrările de restaurare de 
la Curtea de Argeș, Trei Ierarhi, Sf. Nicolae din laşi, Sf. Dumitru din 


"5 Jbidem, p. 314. 

1! Grigore G. Tocilescu, Raporturi asupra câtorva mănăstiri, schituri şi biserici 
din fară, Bucureşti, Tipografia Academiei Române, 1887, p. 19. 

"1% Ibidem. 

"1% Titu Maiorescu, op. cit., p. 313. 

“9 Restaurarea monumentelor istorice 1865-1 890..., p. 239. 

Craiova și biserica mitropolitană din Târgoviște. Nu mai puţin de zece 
chestiuni erau propuse spre analiză. Și francezul și-a jucat corect obiec- 
tivitatea. A mers pe şantiere şi a corespondat și cu Lecomte pentru a-și 
calibra punctul de vedere. La 20 aprilie/1 mai 1890 Lecomte îi scria but 
H. R&voil”!. De fapt, epistola răspundea unei scrisori semnată de H. Révoil, 
în care expeditorul îşi reitera încrederea în conaționalul său, neînțelegând 
atacul incalificabil al lui G. Sterian. Schimbul de păreri cu Lecomte îl 
ajuta pe H. Révoil să contextualizeze părerile lui G. Sterian, care îi 
trimitea și el scrisori, împreună cu lucrările pe care le semnase”? O 
succesiune de argumente și acuzații erau filtrate de H. Revoil înainte de a 
ajunge în țară. | 

H. Revoil era sfătuit de Lecomte să vină la București cu Orient- 
Expresul. Estima şi costurile deplasării prin ţară, întinsă pe 15 zile, la 
1.800-2.000 de franci; la care se mai adăuga și onorariul expertului. ÎI 
prevenea pe H. Révoil, sfătuindu-l să stabilească toate detaliile voiajului 
prin ministrul francez de la Bucureşti. Lecomte îi făcea și o recomandare 
de altă natură: să-și găsească timp pentru o excursie pe Dunăre. 

Nu ştim cum au decurs negocierile. Dar la 14/26 mai 1890, Lecomte 
îl anunța pe H. Révoil că ministrul Theodor Rosetti îi acceptase condiţiile 
și urma să remită invitația oficială pentru iniţierea „misiunii arheologice 
și artistice”. Într-o altă epistolă din 20 iunie/2 iulie 1890, Lecomte îşi 
arăta disponibilitatea de oferi explicaţiile necesare privind pictura 
interioară de la Curtea de Argeș. 

Raportul arhitectului francez a fost pus la dispoziţia autorităților în 
scurt timp, la 20 iulie 1890. Prezenta ample referinţe privitoare la edificiile 
în cauză, adăugând suplimentar şi păreri despre mitropolia din Bucureşti și 
biserica Stavropoleos. Nu-și ascundea încrederea în erudiția, îndemânarea 
şi probitatea celui atât de dur atacat. Uimit de injuriile aduse concetăţea- 
nului său, de rătăcirea opiniei publice, H. Revoil se întorcea la argument, la 
concepte și raționamente ştiinţifice. Subtil, dădea de înţeles autorităților că 
nu le fusese prea clar ceea ce doriseră de la Lecomte du Noiiy, nefăcându- 
se deosebire între conservare şi restaurare”. H. Révoil arăta că suma 
precizată de Anatole de Baudot nu era prevăzută pentru restaurare, ci doar 
pentru conservarea monumentului, limitându-se la simple consolidări. Şi 
Lecomte, într-o scrisoare către Anatole de Baudot, arăta cum fusese 


"21 BAR, Manuscrise, fond Lecomte du Noiiy; scrisoarea lui Lecomte către H. Révoil 
din 20 aprilie/l mai 1890, f. nenum. 

"2 BAR, Manuscrise, scrisoarea lui H. Révoil către Lecomte din 27 aprilie 1890, 
f. nenum. 

23 Restaurarea monumentelor istorice 1865-1 890..., p. 247. 

instrumentat bugetul conturat în raportul inițial semnat de Viollet-le- Duc și 
Anatole de Baudot, fără a se arăta şi pentru ce fusese alocat” 

Prin conservare se înțelegeau acele măsuri luate pentr păstrarea 
monumentelor în condiții adecvate. Deşi conceptul implica intervenții 
asupra edificiului, fie ele de întreținere sau de reparare, chiar și de 
consolidare, conservarea nu modifica aspectul monumentului. Restaurarea 
privea în schimb spre timpurile de început, căutând să redea forma 
originară a edificiului, în baza unei documentări. Doar că în Regat 
termenul de restaurare fusese utilizat în prea multe cazuri de reclădiri, 
fără a se schița vreo nuanță. Lucrurile erau deja cunoscute, avându-se în 
vedere intenţiile mai vechi privind refacerea ansamblului. În 1856, 
episcopul de Argeș solicitase alocarea unor fonduri pentru repararea 
complexului. Rezoluţia favorabilă arată însă că se „primeşte din toate 
cerutele reparaţii, numai acele ce nu s-ar atinge de părţile artisticelor 
sculpturi şi podoabe, şi de „turnuri, carele toate trebuiesc pipăite cu 
respect și de artişti superiori”?”. V.A. Urechia, unul dintre titularii porto- 
foliului de la Culte și Instrucțiune Publică, îşi amintea o discuţie cu 
ministrul Dimitrie Gusti, despre ceea ce ar fi trebuit să reprezinte 
restaurarea bisericii Stavropoleos: „Sub ministrul Dimitrie Gusti, mult 
am insistat ca să se facă măcar restaurarea bisericii Stavropoleos, acel 
giuvaer de arhitectură care amenință azi să dispară. Care nu fu mirarea 
mea, ba mai bine mâhnirea mea, când, întorcându-mă din concediu, 
dragul meu amic și ministru Gusti îmi zise: Dragă Urechia, ţi-am făcut pe 
plac! Am restaurat biserica Stavropoleos. Cum? [...] Într-o lună de zile s-a 
terminat restaurarea? Mă duc să văz ce făcuse, căci presimţeam că ceva 
rău se întâmplase. În adevăr, restaurarea se mărginise în schimbarea 
acoperământului bisericii: de unde era mai înainte din țigle smălţate în vii 
culori, acum se pusese pe capul bisericii o tichie de tinichea. Și nişte 
măzgălituri de zugravi jidani, împrospătaseră pe, ici colea, alterându-le, 
arabescurile și brânele externe ale monumentului”?*%, 

Aşa se întâmplase la Curtea de Argeș, unde guvernul ceruse într-o 
primă etapă conservare, pentru a pretinde, ulterior, restaurare. Dar în 


"7" BAR, Manuscrise, fond Lecomte du Noiiy; scrisoarea lui A. Lecomte du Noily 
către A. de Baudot din 8/20 mai 1890, f. nenum. 

**5 Alexandru Lapedatu, Scurtă privire asupra cestiunii conservării și restaurării 
monumentelor istorice în România, în Spiru C. Haret, „Ale tale, dintru ale tale” la 
implinirea celor şeasezeci ani, Bucureşti, 1911, p. 783. 

2% VA. Urechia, Din tainele viefei. Amintiri contimporane (1840-1882), ediţie 
îngrijită, studiu introductiv, tabel cronologic, note şi glosar de Leonidas Rados, Iaşi, 
Editura Polirom, 2014, p. 173. 

raportul comisiei ministeriale, coordonate de Alexandru Orăscu, datat 
18 martie 1874, se făcea vorbire de polemicile purtate în jurul inter- 
vente, dacă era doar o reparare sau o restaurare””. Şi opinia împărtășită 
de toți membrii era că „datoria restauratorului modern este ca să caute, 
atât prin cercetări istorice, îndreptate special asupra monumentului, cât și 
prin un studiu mai general al stilului de care el mai mult sau mai puțin 
depinde, a reda monumentului, întrucât va sta prin putință, un aspect cât 
se va putea mai identic sau cel puţin mai asemuit cu înfăţişarea lui 
primordială”. Practic, Lecomte du Noiiy trebuia să ducă la bun sfârșit 
şi lucrări de consolidare. Iar Titu Maiorescu admitea, într-o interpelare 
din 16 ianuarie 1875, că atunci „nu se prevedea destul de bine ce era de 
făcut la mănăstirea de Argeș", trimiterile sale acoperind și perioada 
anterioară venirii arhitectului francez. 

Neînţelegerile persistau decenii bune. Atât decidenţii din centrala 
Ministerului Cultelor și Instrucțiunii Publice, cât și colaboratorii şi 
arhitecții trimiși pe teren nu dispuneau de un aparat conceptual care să le 
ușureze munca. Pantazi Ghica, numit de V.A. Urechia în comisia de 
evaluare a vechilor zidiri, vorbea în permanenţă de reparații şi niciodată 
de o restaurare complexă. În cazul mănăstirii Socola, evaluarea făcută în 
1881 arăta că „cere puţine reparaţiuni spre a se pune în stare bună de a 
dura”. Depista vulnerabilități în acoperiş, găurit în trei locuri, apoi la 
nivelul zidurilor, unde erau vizibile „câteva zdreliri”, dar și ruperea a 
două cornișe. Era mai degrabă impresionat de cum arătau casele și 
acareturile din interiorul complexului decât de riscurile degradării monu- 
mentului istoric. Mănăstirea Socola, precum și seminarul ei îi apăreau 
mai degrabă nefericit administrate, decât ruinate. Ciulinii și scaieții 
crescuți peste mărimea staturii unui om zgândăreau mai repede și mai 
crunt, decât crăpăturile din structura edificiului. Raționamentul său 
privea asigurarea activităților zilnice, a rosturilor cotidiene și abia apoi 
cultivarea valorii istorice a mănăstirii. Prezentul sufoca trecutul. 

Şi G. Sterian recunoștea, în 1889, că „uvragele apărute până astăzi 
nu dau precepte complete, nici reguli fixe în privinţa restaurărilor. 
Singure regulamentele stabilite în diferitele state, buna credință și cunoş- 
tințele speciale au călăuzit până acum pe arhitecţi în greaua artă a 


*7 ANIC, fond MCIP, dosar 127/1874, f. 132v. 

28 Ibidem, f. 133. 

%9 Titu Maiorescu, Opere, II, Discursuri parlamentare (1866-1899), ediție îngrijită, 
prefață, note şi bibliografie de D. Vatamaniuc, introducere de Eugen Simion, Bucureşti, 
Pymdatia Naţională pentru Ştiinţă şi Artă, Editura Univers Enciclopedic, 2006, p. 168. 

* Raportul D-lui Pantazi Ghica despre monumentele istorice, p. 9. 

restaurărilor”?! Atitudinea lui G. Sterian era tipică pentru curentul 


contestatar la adresa lui André Lecomte. Haotic, vindicativ, discursul 
împotriva lui Lecomte evita sistematic să compare ceea ce făcuse francezul 
cu abordările europene. Nume ca a lui John Ruskin, Alois Riegl, Carlo 
Boitto nu erau invocate drept modele acceptabile. Și fiecare dintre aceştia 
îşi câștigase notorietatea trudind la numeroase vestigii istorice. 

Dările de seamă întocmite de H. Révoil pentru fiecare zidire în parte 
apreciau efortul depus de Lecomte du Noiiy, lăsând să se înțeleagă că 
românilor le lipsea nu doar un corp de arhitecți, ci şi o perspectivă 
culturală asupra trecutului. Prea ușor se confundau estetica și valoarea 
istorică sub mirajul menajării gusturilor curente. Pentru a înțelege 
poveştile pietrelor era nevoie de o mai bună cunoaștere a istoriei 
universale, a artei şi arhitecturii. De pildă, analiza de la Curtea de Argeș 
pleca şi de la consultarea puţinelor imagini reprezentând edificiul înainte 
de începerea restaurărilor. Păstrând buna cuviință, H. Revoil se arăta 
neînduplecat, pe alocuri neiertător, faţă de criticile aduse lui Lecomte du 
Noiiy. Restaurarea nu însemna doar înlocuirea pietrelor. Finalmente, ea 
resemantiza trecutul făcând posibilă retrăirea istoriei prin privire. 

Chiar Lecomte îi vorbea lui Baudot despre o emotivitate publică 
excesivă, de exagerări inevitabile’, neînţelegând libertatea cuvântului 
rostit în nuanțe vindicative. Era mâhnit de şicanele resimţite mai acut din 
toamna lui 1889. Miza, spunea Lecomte, o reprezentau alocările bugetare 
pentru diversele restaurări. Deranjantă nu era susținerea intereselor, atât 
profesionale, cât și personale, ci instrumentarea lor. Lecomte vorbea de 
conţinutul broșurilor semnate fie de foştii colaboratori, deveniți între 
timp adversari intransigenţi, fie de concurenți în domeniul restaurărilor. 
Unul dintre cei nominalizați era G. Sterian, care pornise „une véritable 
guerre”, discreditându-l în faţa opiniei publice. Nu făcea un secret că 
trecea printr-o perioadă nefastă, simțindu-se trădat de oamenii de 
încredere, dar mai ales îngrijorat că în contabilitatea șantierelor pe care le 
coordona nu toate calculele erau în regulă. Își reproşa încrederea investită 
în N. Gabrielescu. Peste nici doar o lună, arhitectul francez părea că 
depășise momentele dificile, arătându-i lui Anatole de Baudot că ultimele 
intervenții de la Curtea de Argeş fuseseră un succes?”. În plus, rapoartele 
depuse la minister clarificau neînțelegerile care inflamaseră spaţiul public. 


3! G., Sterian, op. cit., p. 82. 

23? BAR, Manuscrise, fond A. Lecomte du Noiiy; scrisoarea lui A. Lecomte du 
Noiiy către A. de Baudot din 8/20 martie 1890, f. nenum. 

»3 Ibidem. 

Discuţiile nu se concentrau strict pe competențele lui Andre Lecomte 
şi nu promovau alternative arhitecturale europene. Astfel de atitudini și 
momente întorceau în timp interesul pentru protejarea vestigiilor istorice, 
perverteau politicile patrimoniale incipiente. 


Consacrarea liturgică 


Sfinţirea celor două lăcaşuri a coincis cu centenarul seminarului 
„Veniamin Costache”. Festivităţile aveau loc în condiţiile în care lucrările 
nu fuseseră finalizate complet. La 29 aprilie 1903, Lecomte semnase un 
contract cu Ministerul Cultelor şi Instrucțiunii Publice, condus la acea dată 
de Spiru Haret, prin care îşi asuma încheierea restaurărilor la mai multe 
monumente, printre care şi Trei Ierarhii și Sf. Nicolae Domnesc. Durata 
noului angajament se întindea pe cinci ani din momentul semnării”*”. În 
cazul celor două șantiere din Iași, Lecomte trebuia să asigure mobilarea 
completă a așezămintelor, să amenajeze curţile interioare, să ridice 
gardurile și porţile cuvenite. La Trei Ierarhi mai rămăseseră intervenții 
punctuale la clopotniţă Şi la sala gotică. 

Pentru ieşeni, sfințirea însemna „că nu-s pierdute încă speranţele 
unei soarte mai bună pentru viitorul acestui oraş” , Jar participarea 
familiei regale avea o evidentă încărcătură A Ne Românii erau 
încredințați că tradiţia construirii şi refacerii lăcașurilor religioase 
renăștea sub domnia lui Carol I. Bunăoară, A.D. Xenopol, „atins” de 
emoția momentului, considera că „niciodată interesele și biserica 
românească nu au găsit un panică şi ocrotitor mai sincer şi mai râvnitor 
decât pe M.S. Regele României”? Istoricul credea că acele festivități 
confereau lui Carol „certificatul de român”, Alături de A.D. Xenopol ZI 
Gh. Ghibănescu publica un material despre istoricul bisericii Sf. Nicolae”? 
Pentru Trei Ierarhi studiul era semnat de Al. Gr. Su" 

Pentru a marca evenimentul, primăria din lași intenționă să scoată 
medalii comemorative „pentru ca această zi să rămână înscrisă în istoria 
țării noastre”? * Stirea stârnea interes. La 31 august, R. Șaraga, proprietarul 


4 BAR, Manuscrise, fond Lecomte du Noüy, f. nenum. 

55 *** MML.L. în Iaşi, în „Opinia”, nr. 4, | octombrie 1904, p. 1. 

CA D. Xenopol, Sfințirea bisericii Sf. Neculai, în „Evenimentul”, nr. 190, 3 octom- 
brie 1904, p. 1. 

37 Gh. Ghibănescu, Biserica Sfântului Neculai, în „Evenimentul”, nr. 190, 3 octom- 
brie 1904, p. 1-2. 

2% Al. Gr. Suţu, Studiu asupra bisericii Trei Ierarhi, în „Evenimentul”, nr. 191, 
4 octombrie 1904, p. 2. 

* DJANI, fond Primăria Iaşi, dosar 319/1904, f. 4. 

cunoscutei librării, îi înfățișa primarului condiţiile realizării celor două 
medalii. Obligându-se să le „facă în forma care-mi veţi indica fără ca să 
coste pe Onor Primăria nici un ban, medaliile ce le-oi face pentru 
vânzare, care vor fi masive şi se vor vinde cu 1 leu una, iar ceea ce 
priveşte dacă Onor Primăria va voi să comande medalii de aur şi argint se 
vor plăti de Onor Primăria”. Şi autorităţile locale decideau cumpărarea a 
20 de medalii de argint, așezate în cutii, plus șase de aur, protejate, la fel, 
achitând suma de 1.275 de lei. 

În schimbul acestor facilități financiare, Şaraga cerea „concursul 
moral” al primarului pentru subscrieri de abonamente la medalii, în toată 
țara. Și intuiţia nu l-a înșelat. Liste cu subscrieri au fost împărţite la şcoli, 
judecătorii, primării, corpuri de armată, de unde se întorceau cu 
semnăturile a zeci de persoane. 

Comerciant versat, R. Şaraga revenea cu o adresă la 20 septembrie 
1904, cerând primarului să îi aprobe aşezarea a trei chioșcuri, plasate 
strategic, în Piaţa Unirii, în fața Trei lerarhilor şi lângă Sf. Nicolae 
Domnesc, de unde doritorii puteau achiziționa medaliile comemorative. 
Autorizația primită din partea prefecturii poliției punea o singură condiţie: 
neperturbarea circulației. Fany Șaraga, proprietară a librăriei „Autori 
români” și rudă a lui R. Șaraga, cerea la rându-i, la 24 şi 30 septembrie 
1904, să i se elibereze o autorizaţie pentru instalarea a patru măsuţe la 
care să fie vândute medaliile. Faţă de locaţiile cerute de R. Șaraga, acum 
se mai avea în vedere şi intrarea de la Râpa Galbenă, principala cale de 
acces a celor care soseau în Iași cu trenul. Şi nici în cazul său nu a existat 
vreun impediment, autorizația fiindu-i acordată de la data de 30 sep- 
tembrie și până la piecarea familiei regale. 

Sfinţirea bisericii Sf. Nicolae Domnesc începea la 3 octombrie, orele 9 
dimineaţa, în mijlocul unei mulțimi care ocupase străzile ce duceau spre 
lăcaș"! . Slujba a durat aproximativ două ore. Era oficiată de mitropolitul 
Moldovei, înconjurat de episcopii de Huşi, Buzău, Argeș, Dunărea de Jos, 
alături de preoți şi diaconi din lași. Instantaneul-cheie al evenimentului 
surprindea întreaga mulțime, inclusiv familia regală, îngenunchind în faţa 
bisericii, de esență ortodoxă, pentru ca, la final, persoanele reprezentative 
să-și depună semnătura pe actul comemorativ. Regele își asocia imaginea 
cu biserica Sf. Nicolae Domnesc și într-o ediţie filatelică”“?. Alături de 


20 Ibidem, f. 2 

24! *+*, Sfinţirea bisericii At Nicolae, în „Liberalul”, nr. 171, 3 octombrie 1904, 
p. A 

242 Carmen Tănăsoiu, Iconografia regelui Carol I. De la realitate la mit, Timişoara, 
Editura Amacord, 1999, p. 19. 

mănăstirea de la Curtea de Argeș, Sf. Nicolae Domnesc reprezenta 
singura zidire veche reprodusă alături de suveran pe timbre. 


v, dë Ze n în bref age 

Sfinţirea bisericii Sf. Nicolae Domnesc (DJANI Iaşi) 


Finalul restaurărilor de la Sf. Nicolae Domnesc aducea și un raport 
semnat de Lecomte publicat în presa centrală. Francezul schiţa o 
comparaţie între stilul arhitectonic, ornamentaţia bogată de la Trei Ierarhi 
şi simplitatea liniilor de la Sf. Nicolae Domnesc”. Bilanţul făcut la 
încheierea lucrărilor readucea în sfera publică, dar mai ales în atenţia 
contestatarilor, starea în care se afla lăcașul atunci când i se ceruse 
concursul francezului: „Crăpată în toate sensurile, ea oferea aspectul cel 
mai lamentabil. Afară de aceasta, materialul întrebuințat la construcția ei, 
mai cu deosebire piatra era de foarte rea calitate şi se dezgrădea și 
degrada cu multă ușurință. 

De asemenea, partea interioară a corpului bisericii și faţada 
dispăreau cu totul, acoperită de o clădire masivă, adăugată către finele 
secolului al XVII-lea. Însă toate elementele caracteristice necesare au 
fost regăsite succesiv în diferite părți mai mult sau mai puţin ruinate”. 


43 yva . D D DU DU LU 
%8 Lecomte du Noiiy, Câteva cuvinte asupra bisericilor Sf. Nicolae Domnesc şi 


Trei Ierarhi din laşi, LL, în „Voința naţională”, nr. 5840, 5 octombrie 1904, p. 2. 

În rest, informaţiile despre valoarea istorică şi artistică a monumentului 
publicate în gazete erau lapidare. În „Universul” era vehiculat un număr 
de 282 de figuri pictate în interiorul lăcașului, precizându-se şi costul 
total al restaurării — 645.000 lei”. 

Programul sfințirii fusese gândit în funcţie de cel al monarhilor. 
Aflăm şi etapele: 1) Plecarea cortegiului regal; 2) La biserica Sf. Nicolae; 
3) Formalităţile sfințirii; 4) Intrarea în biserică; 5) Înfăşurarea mesei; 


6) Miruirea templului”*€, 


Se ze 

Biserica Trei Ierarhi după restaurare (colecție particulară) 


24 D D e D . a H an 

brie 1904, p. 1. 

Ceremonia de la Trei lerarhi avea loc o zi mai târziu, la 4 octombrie. 
Presa remarca bugetul alocat restaurării Trei lerarhilor — 1.910.000 lei”. 
În mare, programul sfințirii era acelaşi cu cel de la Sf. Nicolae. Dar și 
după această dată, Lecomte continua lucrările la cele două lăcașuri de 
cult. Astfel, la 25 iulie 1905, arhitectul trimitea la minister borderouri cu 
cereri de plată pentru achiziţii și lucrări făcute atât la Trei Ierarhi, cât și la 
Sf. Nicolae Domnesc. La prima, o bună parte din cumpărături erau aduse 
de la Viena; erau foi de aur şi un pachet cu diferite culori”"5. Cerea și 
plata pictorilor, a zilierilor care lucraseră la exteriorul pisei pentru 
cioplitorii în piatră şi cei care trudiseră la paveluirea şi amenajarea curții 
lăcaşului, pentru cei care lucraseră marmura folosită la pardoseala 
bisericii, pentru cei implicați în repararea argintăriilor, precum şi ame- 
najarea mobilierului adus de la Viena. 


Biserica Sf. Nicolae Domnesc după restaurare (colecție particulară) 


La Sf. Nicolae Domnesc solicita decontarea așezării mobilierului, a 
realizării trotuarului care înconjura clădirea, a șlefuirii pardoselii bisericii, a 
finisării celor două monumente comemorative din curte, a muncii unor 
salahori, a reparării și suflării în aur a obiectelor de cult”. Iar sumele nu 
erau mici. Plățile făcute pentru şantierele de la Iaşi, dar și cele de la 
Craiova, Târgovişte și Curtea de Argeş se ridicau, în 1905, la 137.037 lei”, 


"rg, Biserica Trei Ierarhi, în „Universul”, nr. 274, 5 octombrie 1904, p. 1. 
2% ANIC, fond MCIP, dosar 1506/1905, f. 17. 

2 Ibidem, f. 30-33. 

în condiţiile în care mai rămăseseră de executat doar operaţiuni de 
finisare. Şi nu era totul. La 1 octombrie 1905, André Lecomte du Noiiy 
depunea alte noi acte financiare cu banii cheltuiţi în ultimele luni la Trei 
Ierarhi și Sf. Nicolae Domnesc”*!. La cea din urmă mai erau executate o 
serie de lucrări, în special de amenajare a spațiului din proximitatea, lăca- 
şului, în timpul mandatului de primar al Iaşului al lui Nicolae Gane?’ 

După predarea Trei lerarhilor, administrarea monumentului isa de 
dorit. Al. Tzigara-Samurcaș vorbea de „totala lipsă de îngrijire””** din 
partea Casei Bisericii, de când aceasta preluase cheile de la Lecomte. De 
altfel, colaborarea cu ministerul, implicit cu administraţia Casei Bisericii, 
se încheia câţiva ani mai târziu, în vremea ministeriatului haretian. Invo- 
cându-se rațiuni financiare și nealocări bugetare, administratorul Casei 
Bisericii, Petre Gârboviceanu, desfiinţa serviciul condus de Lecomte. ÎI 
asigura însă că onor ministerul, dar și comisia monumentelor istorice „vor 
face apel și în viitor la binevoitoarele D-Voastră poveţe şi stur" 


ILR 


Biserica Sf. Nicolae Domnesc după restaurare (colecție particulară) 


251 Ibidem, f. 57-62. 
"` ANIC, fond MCIP, dosar 2714/1909, f. 2r.-v. 
2 AL. Tzigara Samurcaş, Cronica artistică. O nouă periclitare a monumentelor 
noastre, în „Convorbiri literare”, aprilie, 1909, p. 464-465. 
" BAR, Manuscrise, fond Lecomte du Noily; corespondenţa dintre Administraţia 
Casei Bisericii şi Lecomte du Noiiy; adresa din 9 aprilie 1909, f. nenum. 

Restaurările de la Craiova şi Târgoviște 


La 14 mai 1884, Lecomte du Noiiy era rugat să meargă la 
Târgovişte pentru a cerceta starea în care „se găseşte biserica catedrală a 
Mitropoliei”?%5. Adresa, redactată într-o notă optimistă, pomenea doar de 
posibilitatea unor îmbunătățiri la structura edificiului, precum și de 
refacerea picturilor. Pornind de la ea, urma să fie reabilitată și vechea 
curte domnească. Istoricul recent al monumentului proba nominalizarea 
arhitectului drept ultima șansă acordată unor îngrămădiri de pietre 
împrăștiate între câteva resturi de pereți. Prins cu treburi la Curtea de 
Argeş şi la Iaşi, colaboratorul ministerului amâna prezentarea unei 
situații detaliate. La 16 iunie 1884, ministrul revenea cu o nouă solicitare, 
incluzând de această dată şi Sf. Nicolae Domnesc din Iaşi, dar precizând 
şi un buget pentru refacerea celor două lăcașuri: 200.000 de lei. 

O misiune similară, referitoare la vechea curtea domnească, primise 
cu mai bine de trei-patru decenii în urmă şi Johann Schlatter, recunoscut 
în epocă drept unul dintre „arhitecții mănăstirești”. Impulsul nu venise de 
la decidenţii locali sau din partea instituţiilor de resort. Gheorghe Bibescu 
vizitase oraşul în august 1844, rămânând dezamăgit de cum se prezenta 
moștenirea urbană a fostei capitale. Îşi arăta deci preocuparea pentru 
refacerea arealului curții domneşti. La prima descindere în Târgovişte, 
Johann Schlatter observase că structurile bisericii fuseseră serios afectate 
de incoerența adaosurilor făcute de-a lungul vremii’. Mai mult, în 1852 
arhitectul Freiwald distrugea o mare parte dintre ruine pentru a lua 
cărămida de care avea nevoie la lucrarea contractată la mănăstirea 
Dealu”. Johann Schlatter revenea în 1858 și 1860, trimis de minister, 
pentru a face o evaluare cât mai amănunțită și pentru a pune la punct 
proiectul restaurării. Dar lucrurile se opreau aici, iar degradarea se 
accentua, perimetrul căpătând o imagine înspăimântătoare pentru 
vizitatori”. Grigore Musceleanu găsea biserica deteriorată de „întâm- 
plările vremilor”, lipsită de acoperiș şi cu altarul separat de corpul 
principal în urma prăbușirii unor pereți”. Chiar şi așa, pictura interioară 
se mai păstra pe resturile de zidiri rămase în picioare. Și Dimitrie 
Papazoglu avertiza, în toamna anului 1861, că biserica Sf. Mitropolii din 


*55 Restaurarea monumentelor istorice 1865-1890..., p. 144. 

7" Horia Moldovan, op. cit., p. 151. 

257 Nicolae Stoicescu, Cristian Moisescu, Târgoviştea și monumentele sale, 
București, Editura Litera, 1976, p. 57. 

*5% Calendar pentru anul de la Christos 1862, p. 31. 

29 Ibidem, p. 29. 

orașul Târgoviște „se află crăpată şi dezvelită”?%, iar turlele păreau 
condamnate la o dezintegrare totală. Îi prevedea un final rapid şi trist, 
credință mărturisită într-un raport trimis la București. 

Reacţia ministrului Cultelor și Instrucțiunii Publice era promptă, dar 
ineficientă. Scria epitropilor din Târgovişte, cerându-le să ia măsuri 
rapide pentru remedierea situaţiei. Pusă într-un ton imperativ, adresa nu 
producea vreo urmare atâta timp cât nu erau alocate şi sumele necesare 
refacerii zidurilor. Din nou regimul juridic al proprietății, cuplat cu lipsa 
cronică a resurselor financiare, făceau imposibilă salvarea construcţiei. 
Nici măcar banale soluţii de conservare nu se găseau. 

G. Missail găsea în 1863 doar două odăițe care mai stăteau în 
picioare”!, Chiar și turnul, folosit de cetăţeni, drept loc de observaţie?*?, 
fusese în bună măsură demolat, deși, inițial, se încercase refacerea 
stratului exterior. În timpul execuţiei, Johann Schlatter observa că zidirea 
nu era decât o sumă de completări și reparaţii superficiale, care afectaseră 
iremediabil structura, existând riscul prăbușirii lui. În aceste condiţii, 
alegea să îl demoleze şi să îl refacă, lucrare terminată în 1853. Iată cum, 
încă de la mijlocul secolului XIX, era aplicată, pe considerente temeinice, 
o decizie similară luată de Lecomte du Noiiy la Sf. Nicolae Domnesc din 
lași. Doar că atunci nimeni nu se scandalizase. Alături de biserica 
refăcută tot de Lecomte du Noiiy, turnul Chindiei era singurul monument 
târgoviștean care mai putea fi admirat la începutul veacului XX?®, 

Informaţiile adunate la minister prefigurau opinia francezului, 
mitropolia veche fiind aproape distrusă. Prigoana se abătuse asupra ceea 
ce, în 1861, Grigore Musceleanu considera a fi fost „regina tuturor 
bisericilor din țară”. Atunci încă mai avea nouă turnuri. În rest, toată 
curtea era în paragină, Grigore Musceleanu neezitând să vorbească de 
fiorii încercați atunci când intrase pe poarta lăcașului. 

Lecomte du Noiiy se documenta ca să se familiarizeze cu istoria 
acestui complex arhitectural. Așa afla despre recentele nenorociri abătute 
asupra lui. În 1821, oamenii lui Alexandru Ipsilanti luaseră acoperișul din 
plumb pentru a-l topi şi preface în gloanţe. Nici cutremurele nu l-au 
cruțat, conturând de timpuriu ideea dezafectării monumentului. Pentru 
inginerii statului devenea limpede că demolarea bisericii era cea mai 
convenabilă soluţie. Cea dintâi propunere privind dărâmarea ei a lansat-o 


*% ANIC, fond MCIP, dosar 121/1860, f. 175v. 

Johann Schlatter, într-un raport din 30 septembrie 1847°%. În acelaşi an, 
mitropolitul Neofit, vrând să reclădească lăcașul, dăduse jos partea 
superioară, inclusiv acoperişul, fără a se consulta cu vreun arhitect. Era 
clară dorinţa feței bisericeşti de „a scăpa” de ceea ce, pentru mulți 
târgovișteni, nu mai era decât o dărăpănătură. 


=T 


Turnul Chindiei refăcut (colecție particulară) 


Bunele intenții, manifestate în birourile Ministerului Cultelor şi 
Instrucțiunii Publice, erau reanimate abia peste douăzeci de ani: devenise 
prioritate dorința de a salva „biserica numită Mitropolia”2*. La 22 iulie 
1869, Alexandru Coconi era mandatat să meargă la Târgoviște pentru a 
cerceta tablele de plumb care acopereau așezământul; nimic însă despre 
structura din piatră şi despre posibilele planuri de refacere completă a 
lăcaşului. Memoriul lui Alexandru Coconi era depus la minister la data 
de 30 octombrie 1869, însoţit de devizul pentru refacerea „înve- 
litoarei bisericii mitropoliei din Târgoviște”. Periodic, în oraş ajungea 
și G-A. Burelly, arhitectul şef al Ministerului Cultelor şi Instrucțiunii 
Publice, însă doar pentru a arunca o privire peste zidirile reprezentative 


2% Nicolae Stoicescu, Cristian Moisescu, op. cit., p. 183. 
%6 ANIC, fond MCIP, dosar 722/1868, f. 76. 
25 Ibidem, f. 161. 

din (Greff. În 1872, se lucra la acoperiș, se organizau licitaţii pentru 
procurarea materialelor necesare:%, 

Având, de la Curtea de Argeş şi de la Trei Ierarhi, experiența 
întocmirii devizelor după o sumară analiză, André Lecomte anunța 
ministerul, la 12 iulie 1884, că un calcul credibil pentru edificiul din 
Târgovişte era posibil cu o condiţie: „[...] e de trebuinţă a se construi mai 
întâi schelele peste tot, să se ridice tencuiala şi învelitorile spre a se 
examina cu băgare de seamă fiecare parte a clădirei”270. Reticenţa lui 
Andre Lecomte du Noiiy mai avea o explicaţie. Cu ani buni în urmă, în 
1875, Titu Maiorescu se declara îngrozit de reparaţiile făcute de G.A. 
Burelly”!, rezumate doar la consolidări ale pereţilor. Mai era o problemă 
vizibilă cu ochiul liber, confirmată și de spusele localnicilor. De mai bine 
de zece ani, pictura interioară era acoperită cu var din rațiuni ce ţineau de 
igienizarea și înfrumusețarea” zidirii. 

La 23 februarie 1885, arhitectul prezenta şi un prim deviz, în valoare 
de 197.700 lei*7?. Montase mare parte din schele și putuse examina mai 
bine monumentul. Sesizase adăugiri la structura inițială, un grup de 
coloane și turnulețe care lărgiseră spaţiul lăcașului. Într-un alt raport din 
29 martie 1885, specialistul francez aprecia că, doar pentru redeschiderea 
șantierului şi demararea celor dintâi intervenții, autorităţile trebuiau să îi 
pună la dispoziţie cel puţin 100.000 de lei în următorii doi ani?”. Și era o 
apreciere generală, neputându-se calcula precis valoarea operaţiunilor de 
fineţe artistică. Opinia expertului inocula descurajare printre oficialități. 
Lucrările de la mitropolia din Târgoviște s-au extins și ele pe parcursul 
mai multor decenii. Lecomte arăta într-un raport din 1 mai 1890 că, în 
primii trei ani, 1885-1887, operaţiile preliminare fuseseră mai mult 
întrerupte. Chiar și la 25 iulie 1905 Andre Lecomte du Noiiy înainta un 
borderou cu diverse cheltuieli făcute la mitropolia din Târgoviște””?. 
Printre ultimele lucrări planificate erau intervenţiile la cupolă. 

Începuturile restaurării au fost extrem de dificile. Fără acoperiş de 
atâta vreme, clădirea suferise o deteriorare masivă, fiind afectată pictura 
interioară, iar în pereți apăruseră crăpături profunde pe întreaga suprafață. 


*% ANIC, fond MCIP, dosar 723/1868, f. 18. 

“5 ANIC; fond MCIP, dosar 440/1872, f. 1. 

*% Restaurarea monumentelor istorice 1865-1 590... p. 147. 

7 Titu Maiorescu, Însemnări zilnice, vol. I (1855-1880), publicate cu o introducere, 
note, facsimile şi portrete de I. Rădulescu-Pogoneanu, Bucureşti, Editura Librăriei 
Socec, 1937, p. 235. 

272 Restaurarea monumentelor istorice 1865-1890..., p. 174. 

273 ANIC, fond MCIP, dosar 344/1875, f. 89. 

"7 ANIC, fond MCIP, dosar 1506/1905, f. 39. 

Existau deci motive întemeiate pentru ca arhitectul francez să hotărască 
demolarea ei, realizată în 1889: o decizie vehement contestată, ea fiind 
luată după ce statul român alocase fonduri importante șantierului de la 
Târgoviște. 

În şedinţa Senatului din 12 ianuarie 1889, Titu Maiorescu, ministru 
al Cultelor și Instrucțiunii Publice, le reproşa senatorilor că acceptaseră, 
nu doar în cazul monumentului târgoviştean, să voteze credite consistente 
fără expertize care să arate starea exactă a zidirilor”75. Cei 100.000 de lei 
acordaţi până atunci, nu acopereau nici refacerea completă a exteriorului. 
Banii ajunseseră doar pentru decopertarea pereților şi scoaterea acope- 
rișului. Titu Maiorescu avansa o soluţie, aplicată și în cazul Trei lerarhilor, 
în martie 1888, la începutul mandatului său. Guvernul avea însă la 
dispoziție un credit contractat pentru construirea mitropoliei din 
Bucureşti. Ca și atunci, Titu Maiorescu spera la o înţelegere cu mitro- 
politul primat pentru a transfera o parte din bani în contul aferent 
intervențiilor de la Târgovişte. Doar că acum lucrurile erau mai 
complicate. Pentru şantierul de la Trei Ierarhi ştiuse exact suma de care 
avea nevoie, 700.000 de lei. Dar, în noul context, nici unul dintre 
specialiști nu îi putuse înainta un calcul precis. Îşi punea speranţele în 
bunăvoința și înțelepciunea mitropolitului primat. 

Intervenţia fermă a lui Titu Maiorescu din plenul Senatului 
transfera problema monumentelor în sfera publică. Ele nu mai aparti- 
neau doar deciziilor politicienilor și arhitecţilor implicaţi în proiectele 
de restaurare. Ştefan Ciocârlan solicita în „Analele arhitecturei şi ale 
artelor cu care se leagă” ca orice restaurare să nu mai poată fi începută 
până când nu erau alcătuite și analizate „studiile necesare, desenurile, 
detaliile care întru nimic să nu se abată din adevăratele vechi caractere 
sau elemente de decoraţiune ce presidau într-însele”""€. Trebuiau luate 
tipare de ipsos după sculptura ornamentală și folosite nu doar de 
specialişti, ci şi de şcolile de profil. Mai cerea ca monumentele să fie 
popularizate prin intermediul albumelor. Șantierul din fosta capitală 
valahă nu putea concura însă mizele restaurărilor de la Curtea de Argeș 
şi din lași; ceea ce i-a oferit astfel un dram suplimentar de linişte 
specialistului francez. Dar la Târgovişte mai puteau fi văzute și alte răni 
deschise ale istoriei, nelegate de soluțiile avansate de Lecomte du Not, 
Biserica Sf. Împărați, înălțată în 1650, nu mai era de ceva vreme nici 
măcar o ruină; se transformase într-o movilă de piatră și pământ, 


“5 Titu Maiorescu, Opere, IV, p. 117. 
%7 Ştefan Ciocârlan, Clădirile vechi, în loc. cit., p. 25. 

năpădită de buruieni”. Iar Bisericii Vărzaru i se pecetluise destinul încă 
din 1859, numai din lipsă de fonduri ea fiind demolată abia în 1900778. 

La Craiova, Lecomte du Noiiy urma să evalueze biserica Sf. Dumitru, 
abandonată de mai bine de patruzeci de ani. La 1 septembrie 1884, era 
însărcinat să studieze lăcaşul pentru a propune refacerea sau, în caz de 
trebuință majoră, reclădirea acestuia?”. Încercări de restaurare mai 
existaseră, organizându-se chiar și evenimente publice menite a o aduce 
în centrul atenţiei. În septembrie 1858, era pusă piatra de temelie a 
„reedificării” bisericii. Momentul era marcat şi prin emiterea unei 
monede. În lipsa înscrisurilor, minuscula imagine numismatică căpăta şi 
valoare de document. Biserica Sf. Dumitru era încă, la acea vreme, un 
caz special, purtător de speranță. Întreţinea în societatea românească 
nădejdea reanimării vestigiilor istorice, existând şi raţiuni financiare în 
sprijinul acestei efuziuni publice. De-a lungul veacurilor, lăcaşul primise 
mai multe moşii drept donaţii, care produceau venituri însemnate. Din 
aceste fonduri erau împrumutate diverse persoane. Astfel, îl aflăm pe 
Dimitrie Dumba, care la 11 august 1858 împrumuta 3.350 de galbeni cu 
o dobândă anuală de 7%". În 1860, un control ministerial găsea în 
conturile bisericii Sf. Dumitru nu mai puţin de 290.190 lei”%!. Dar toată 
această prosperitate nu a folosit edificiului. Și nu mai era un secret pentru 
nimeni cum erau gestionaţi banii. În ședința Adunării Legislative din 7 
iunie același an, se citea o adresă a episcopului de Râmnic. lerarhul 
dezvăluia situația fără ieșire a bisericii Sf. Dumitru, clamând transferul 
de proprietate a lăcașului sub autoritatea sa”*?. Îi părea singura șansă de 
salvare a monumentului. 

Pe parcursul anilor care au urmat, primăria din Craiova aloca doar 
1.500 lei pentru refacerea gardului ce împrejmuia biserica”*”. Lucrarea, 
executată de meșterul Alecsie Boşneagu, era terminată în 1876. Dar era 
vorba doar de o banală împrejmuire şi nu de o restaurare. La scurt timp, 
tot în 1876, autorităţile locale, alături de persoane cunoscute din oraș, se 
implicau fără rezerve în salvarea bisericii; doar semnăturile petiţionarilor, 
puse pe un memoriu adresat ministrului Cultelor și Instrucțiunii Publice, 


*” Virgil Drăghiceanu, Ruina Sf. Împărați din Târgovişte. Note istorice, în „Buletinul 


Comisiunii Monumentelor Istorice”, iulie-septembrie 1910, p. 125-126. 

?78 Nicolae Stoicescu, Cristian Moisescu, op. cit., p. 258. 

* Restaurarea monumentelor istorice 1865-18 90..., p. 147. 

*% ANIC, fond MCIP, dosar 47/1860, f. 7-8. 

2 ese, Publicații ministeriale. Ministerul Controlului, în „Monitorul Oficial al 
Țării Româneşti”, nr. 214, 6 septembrie 1860, p. 974. 

**. Monitorul Oficial al Țării Româneşti”, nr. 168, 16 iulie 1860, p. 786. 

“5 ANIC, fond MCIP, dosar 271/1876, f. 13. 

se întindeau pe aproximativ opt pagini. Nu mai era vorba despre un lăcaş 
aflat în suferință, ci de unul care de 34 de ani nu mai funcționa”. 
Evident, bogata-i istorie amplifica frustrările orăşenilor. 


Biserica Sf. Dumitru înainte de restaurare (colecție particulară) 


Legenda pomenea că biserica fusese ridicată odată cu fundarea 
oraşului, în 1204, „de către craiul Iona (loan) și reparată în zilele domniei 
lui Matei Basarab”2%5 . Nemulțumirea craiovenilor era perfect justificată. 
Din 1842, de când serviciul religios încetase a mai fi practicat în vechea 
zidire, venitul anual al așezământului rămăsese la dispoziția guvernului. 
Miza nu era cheltuirea în van a banilor, ci încălcarea angajamentelor 
nescrise față de înaintași. Ridicarea unei biserici nu a constituit pentru 
majoritatea domnilor şi boierilor un pretext de a-și încrusta în piatră 
numele ori de a picta pe pereţi chipurile. Era credința unor suflete, în 
timpuri demult uitate, că buna orânduire în lume nu se putea realiza fără 
morala creștină. Or, într-un scenariu apocaliptic modern, românii urmau 
a fi „privați chiar şi de aspectul ruinelor” 

Memoriul mişca lucrurile în centrala ministerului. La 17 iulie 1876, 
ministrul Cultelor și Instrucțiunii Publice, G. Chițu, în ultimele zile ale 
mandatului său, cerea prefectului de Dolj să obțină de la arhitectul 
oraşului Craiova un deviz în regim de urgenţă. Primise raportul 


1 Ibidem, f. 44. 
285 Ibidem. 
2% Ibidem, f. 44v. 

AË? 


„excursiei arheologice 287 făcute la cererea sa de către B.P. Bug 
Literatul găsise biserica destructurată, pereţii aproape fărâmițaţi, i 
edificiul fără acoperiș. Un brâu de fier ce încingea clădirea la mijloc era 
ultima speranță a zidirii de a nu cădea cu totul. B.P. Hasdeu depistase 
însă inscripții bine conservate. Zece zile mai târziu, în 27 iulie, prefectul 
nu îi dădea vestea dorită ministrului. Îl anunţa că arhitectul î îşi declinase 
orice competență, convins fiind că „este peste putință a se face o 
reparaţiune la acest edificiu, căci, fiind închis de la 1842 şi fără alte 
lucrări de întreținere, timpul La redus în stare și mai re" TT. Aici se oprea 
elanul tuturor. Ca şi la laşi, ca şi la Târgovişte şi Curtea de Argeş, 
autoritățile locale se derobau de orice responsabilitate. 

Biserica mai era menționată în continuare în actele ministerului doar 
cu prilejul semnalării altor calamități abătute asupra ei. La 16 mai 1879, 
primăria din Craiova înainta ministrului Cultelor și Instrucțiunii Publice 
un memoriu anunțând distrugerea acoperișului clopotniţei 289 Ca şi în 
precedentele adrese, autoritățile din Craiova precizau că, de vreme ce 
biserica era închisă, iar toate veniturile sale erau sub jurisdicţia guver- 
nului, acestuia îi revenea obligația de a o repara. Speranţele craiovenilor 
erau spulterate de răspunsul venit de la Bucureşti, la finele lui mai; în 
bugetul statului nu mai figurau sume pentru astfel de lucrări. 

Părerile călătorilor curioși să afle destinul bisericii Sf. Dumitru 
coincideau. Cezar Bolliac avertizase ministerul cu aproape două decenii 
în urmă, neînțelegând de ce nimeni nu se implicase în salvarea acestui 
monument despre care știa că fusese construit la începutul secolului XIII. 
E poate printre primii care făcea apel pentru trimiterea unui arhitect la 
Craiova. Pledoaria gazetarului arăta că „oricât ar costa această repa- 
rațiune, tot n-ar fi mult”. Într-un memoriu de Ia finele lunii iulie 1861, 
Cezar Bolliac devoala „nepăsarea și neîngrijirea în „pare autorităţile 
bisericești şi laice au lăsat catedrala banilor Craiovei”*”!. Sesiza perfect 
jocul orgoliilor dintre vremelnicii guvernanți, precum şi ambiguitatea 
prevederilor legale în materie. 

Și Dimitrie Papazoglu pomenea de destinul pecetluit al bisericii, 
admirată pentru stilul ei bizantin”? și pentru valoarea ei simbolică. Pentru 


41 pp, Hasdeu, Originile Craiovei, în „Columna lui Traian”, iulie 1876, DAIL. 

* ANIC, fond MCIP, dosar 271/1876, f. 50. 

* Ibidem, f. 303. 

*% Cezar Bolliac, Mănăstirile din România, Bucureşti, Tipografia Stephan 
Rassidescu, 1862, p. 455. 

”! ANIC, fond MCIP, dosar 121/1860, f. 133v. 

"7 Dimitrie Papazoglu. Muzeul Papazoglu, București, Tipografia C.A. Rosetti, 

1864, p. 115. 

națiunea română şi pentru mândria locală, recuperarea acestui edificiu 
însemna mult mai mult decât ridicarea altor biserici de către specialişti 
nepricepuţi, fără stil şi expertiză artistică. Semnalele nu fuseseră în zadar. 
La 23 februarie 1862, ministrul Cultelor şi Instrucțiunii Publice cerea 
prefectului de Dolj și membrilor consiliului comunal din Craiova să îi 
trimită un raport documentat despre starea bisericii Sf. Dumitru”. Pentru a 
fixa mai clar aşteptările avute din partea craiovenilor, ministrul anexa un 
formular cu şase rubrici. Erau invitați să copieze pomelnicul ctitorilor, 
pisania, numele şi prenumele ctitorilor, să întocmească o listă cu 
portretele din biserică, în care să menționeze personajele, să copie 
inscripțiile de pe morminte, precum şi orice li se părea demn de istoria 
lăcașului. Dar colaborarea cu aleșii locali era anevoioasă. La 16 mai 
1862, ministrul revenea cu o nouă adresă la prefectul de Dolj şi la 
consilieri municipali, atenționându-i că nu-și făcuseră datoria ai că la 
minister nu ajunsese formularul cerut la 23 februarie. 


Biserica Sf. Dumitru înainte de restaurare (colecție particulară) 


Prefectul de Dolj răspundea peste mai bine de o lună. Pe mai puţin 
de jumătate de pagină, datată 20 iunie 1862, reprezentantul guvernului în 
teritoriu arăta că se afla în imposibilitate de a onora pretenţiile privitoare 
la Sf. Dumitru. Biserica aflată în ruină era închisă și nimeni nu mai avea 


*% ANIC, fond MCIP, dosar 121/1860, f. 197. 

ştire de vreo condică a lăcaşului, din care să poată fi preluate informațiile 
dorite. Era sugerată chestionarea episcopului de Râmnic, în posesia 
acestuia mai putând fi acte vechi ținând de Sf. Dumitru. Tot de voința 
episcopului ținea și deschiderea lăcașului pentru a fi cercetat. Pe 
răspunsul venit de la Craiova, rezoluţia ministrului decidea contactarea 
episcopului de Râmnic. Așa că, printr-o adresă din iulie 1862, i se solicita 
episcopului colaborarea; dar fără vreun rezultat semnificativ. 


iliri, 

Biserica Sf. Dumitru după restaurare (colecție particulară) 


André Lecomte du Noüy nu pierdea vremea. La 17 septembrie 1884 
depunea referatul privind starea bisericii, al cărui stil îl definea drept 
bizantino-roman. Ultimele reparații de amploare fuseseră întreprinse în 
1724 şi 1775. Sesiza „regrettables transformations”. Opina tranşant, că 
dacă nu ar fi adus din trecut legenda atâtor veacuri şi nu ar fi avut 
picturile interioare, ar fi propus dărâmarea ei. Gândea restaurarea 
principală în şapte mari puncte, plecând de la ceea ce rezista încă: 
realizarea unor întărituri interioare pentru a asigura securitatea edifi- 
ciului; montarea schelelor, atât în interior, cât ȘI în exterior; recalibrarea 
construcției prin stabilirea unui sistem de legături de fier, la diferite 
înălțimi; refacerea minuțioasă a zidurilor, boltelor, stâlpilor şi turnurilor 
care prezentau nu doar crăpături ușor vizibile, ci st găuri profunde; 
montarea unui acoperiș, pavarea și tencuirea interioară, nivelarea proxi- 
mității edificiului. Preciza că proiectul detaliat îl putea depune după 


176 De la gustul pentru trecut la cercetarea istoriei 


ridicarea schelelor şi cercetarea în detaliu a construcției. Abia atunci 
putea fi în măsură să indice execuțiile de fineţe considerate indispen- 
sabile finalizării restaurării. Avea nevoie pentru început de 10.000 de 
franci. Tot în 1884, începea reconstrucția integrală a edificiului, fără a 
avea garantate fondurile necesare. În 1885, se deschidea însă un credit în 
valoare de 200.000 de lei. 


Mitropolia de la Târgoviște înainte de restaurare (colecţie particulară) 


Biserica devenea subiect și pretext al interpelărilor și moțiunilor din 
Cameră și Senat. În şedinţa din 22 aprilie 1888, Titu Maiorescu, ministru 
la Culte și interimar la Domenii, era întrebat de un deputat craiovean de 
ce lucrările de la Sf. Dumitru fuseseră oprite. Recunoscând că zidirea era 
„unul din cele mai vechi și mai interesante monumente'”", titularul 
portofoliului admitea că nu știa dacă exista vreun credit disponibil pentru 
restaurare. Răspunsul dat nu angaja nici o promisiune fermă, ci doar buna 
intenţie de a sprijini reluarea lucrărilor în funcție de alocările financiare. 
La finalul anului 1889, arhitectul anunța demolarea totală a lăcașului. 


*% Titu Maiorescu, op. cit., p. 84. 

Cele mai mari greutăţi nu le întâmpinase la destructurarea clădirii, ci la 
eliberarea zonei. Resturile trebuiau cărate pe distanţe ce variau între trei 
și cinci kilometri. Reuşise şi turnarea noii fundaţii, precum Şi găsirea 
pietrei dorite. Vremea nefavorabilă bloca însă activitatea pe şantier în 
lunile următoare. Specialistul francez profita de ocazie pentru a termina 
planurile restaurării și a aduce piatra din cariera de la Breşniţa. Abia în 
1905, André Lecomte du Noiiy înfățișa ministrului Cultelor şi Instruc- 
Hunt Publice deconturi finale pentru Sf. Dumitru”%. 
Restaurările de la Târgovişte și Craiova confirmau filozofia de lucru 
a arhitectului francez. Mai mult decât la Curtea de Argeş sau Iaşi, starea 
precară a monumentelor nu îi oferea prea multe soluţii. Este suficient să 
vedem puţinele instantanee cu zidirile respective pentru a înţelege că 
Lecomte du Noiiy nu prea avea de unde începe refacerea așezămintelor. 
Soluţiile agreate de arhitect erau confirmate în 1890 şi de H. Révoil, care 
dădea credit total proiectelor aflate în lucru. Simpla prefacere a temeliilor 
şi cosmetizarea pereţilor nu ar fi fost de ajuns. 
| Sas - 


Mitropolia de la Târgovişte după restaurare (colecție particulară) 


S ANIC, fond MCIP, dosar 1506/1905, f. 35-38 şi 63-68. 

Avalanşa de critici nu i-a zdruncinat încrederea lui Carol 1 în 
André Lecomte. Profesionalismul și experiența francezului erau mai 
sigure decât provocările venite din partea noului val de arhitecți 
autohtoni. Chiar în timpul venirii lui H. Revoil, regele nu avea nici o 
reţinere în a-l invita pe Lecomte la palat, pentru sfaturi în materie de 
arhitectură și artă ori pentru a-i fi partener la promenade și partide 
biliard. Totodată, era ţinut la curent cu ancheta lui H. Révoil, 
consemnând în jurnal chiar și ziua plecării acestuia din țară, Dintre 
oamenii politici, exceptându-l pe Titu Maiorescu, specialistul francez 
se bucura și de susținerea lui P.P. Carp. Liderul conservator îl 
considera printre cei mai buni trei arhitecți din Europa, nesfiindu-se să 
afirme public „că arhitecţilor români d-sa nu le dă nici bucătăria să o 
facă, 

Academia Română îl primea, în şedinţa din 25 martie/6 aprilie 1887, 
ca membru corespondent în cadrul Secţiei literare?%%. Scrisoarea de 
felicitare, semnată de președintele B.P. Hasdeu, oii la şi argumentul 
alegerii sale: rolul avut în restaurarea monumentelor istorice. Lecomte îi 
răspundea lui B.P. Hasdeu abia la 12/24 mai 1887, odată cu revenirea în 
Bucureşti. Şi în Franța își menținea o imagine bună. La 13 iulie 1891, 
ministrul francez de la Bucureşti, Gustave KEN îl anunța pe 
Lecomte că fusese numit cavaler al Legiunii de onoare? 

Hulit și admirat deopotrivă, ferment al unor pasiuni Dain în peisajul 
arhitectural autohton, considerat de mulţi, poate pe bună dreptate, un 
„străin răsfățat 0, Lecomte du Noüy a fost unul dintre cei mai impor- 
tanți specialiști implicați în arta restaurării monumentelor româneşti în 
ultimele decenii ale secolului XIX. Aura sa publică s-a aflat într-un 
balans perpetuu între virulența criticilor şi dreapta cumpănire, lăsând 
posterității şansa reevaluării unei biografii fascinante. G.M. Cantacuzino 
aprecia că Lecomte du Noiiy refăcuse Sf. Nicolae Domnesc „cu metodă 
şi îngrijire, a reconstruit-o din temelie cu o tehnică de o perfecţiune rece 


26 Jurnal. Carol I al României, volumul al II-lea, 1888-1892, stabilirea textului, 
traducere din limba germană, cuvânt introductiv şi note de Vasile Docea, Iaşi, Editura 
Polirom, 2014, p. 183. 

” Constanţa Tatomir, Un document despre restaurările de la Curtea de Argeş 
(1875-1887), în „Buletinul Monumentelor Istorice”, nr. 2, 1970, p. 72. 

28 BAR, Manuscrise, fond Lecomte du Noiiy; corespondența dintre Academia 
Română şi Lecomte du Noiiy; scrisoarea din 30 aprilie/12 mai 1887, f. nenum. 

* Ibidem; scrisoarea lui Coutouly către Lecomte din 13 iulie 1891, f. nenum. 


30 Alexandru Odobescu şi corespondenţii săi, scrisoarea lui M. Catapol din 
15/27 iunie 1891, p. 168. 

şi neînsuflețită”*0!. Era timpul când încă arhitecţii, peste tot în lume, erau 
consideraţi inferiori inginerilor. Iar în Regat nu exista o singură lucrare 
despre restaurări, scrisă de un român: o recunoștea unul dintre cei mai 
redutabili adversari ai săi, G. Sterian, într-o scrisoare către D.A. Sturdza”?, 
Este perioada în care și în Europa generaţia de arhitecți maturizată la 
început de veac XX desconsidera mai tot ce se făcuse anterior”, 

Restaurările asumate de Lecomte pot fi etichetate fie de eliberare- 
„degajare a monumentului de adaosurile, stratificările şi suprapunerile 
aduse de timp, fie de reîntregire, el înlocuind acele structuri afectate 
iremediabil de scurgerea vremii. Dacă la Curtea de Argeş părerile erau 
predominant pozitive, iar la Trei Ierarhi nu tocmai favorabile, în cazul 
șantierelor de la Sf. Nicolae Domnesc, Sf. Dumitru și mitropolia din 
Târgovişte resentimentele față de demolarea clădirilor nu au putut fi 
domolite. Decizia și responsabilitatea îi aparținuseră, fără nici o îndoială. 
Însă aceeaşi părere o avusese şi N. Gabrielescu, probată de Lecomte în 
fața lui Maiorescu, prin reproducerea unor fragmente din epistole 
semnate de N. Gabrielescu, în 1886 și 1888: acesta pleda nu doar pentru 
destructurarea lăcașului Sf. Nicolae Domnesc, dar şi pentru punerea la 
pământ a bisericii Sf. Dumitru din Craiova“. 

Lui Lecomte nu-i erau iertate decizii aplicate cu mult înainte de 
către alți arhitecți, care avuseseră toate aprobările necesare din partea 
autorităților locale. De pildă, mănăstirea Frumoasa din lași era refăcută în 
întregime în anii 1836-1841*%, fără a deveni un subiect sensibil în 
societatea moldovenească. Dar nu au fost singurele decizii controversate. 
În lași mai fusese dărâmat feredeul turcesc zidit de Vasile Lupu și 
distrusă stema Moldovei a lui Moruzi Vodă din anul 1805. Doar că astfel 
de cazuri, nedorite, nu produceau rumoare. Lecomte însă devenise 
imediat o țintă publică. 

Teodor T. Burada depunea, la iunie 1905, un memoriu la primăria 
Iașului. Avertiza că în curtea de la Trei Ierarhi, dar și în ograda primăriei 
se afla o mulțime de pietre cu inscripții slavoneşti și grecești, dar și 


31 GM. Cantacuzino, Arcade, firide şi lespezi, Bucureşti, Editura „Cartea Româ- 
nească”, 1932,p. 41. 

*% BAR, Manuscrise; scrisoarea lui G. Sterian către D.A. Sturdza din 19 martie 
1887, f. nenum. 

5% Vezi Erin Hazard, The Author 's House: Abbotsford and Wayside, în Literary 
Tourism and Nineteenth-Century Culture, edited by Nicola J. Watson, Palgrave 
MacMillan, 2009, p. 63-72. 

mA BAR, Manuscrise, fond Titu Maiorescu; scrisoarea lui Lecomte către Titu 
Maiorescu din 3 martie 1890, f. nenum. 
305 G, Balș, op. cit., p. 295, 340. 

cărămizi smălţuite, teracote, discuri smălțuite împodobite cu felurite 
embleme şi ornamente rămase de la restaurările de la Trei Ierarhi și 
Sf. Nicolae Domnesc“. Printre ele se afla și o pisanie de la Sf. Nicolae 
Domnesc, care arăta că zidicarea lăcașului începuse la 1 iunie 1491 şi a 
fost săvârşit în august 1493. Nedumerirea şi frustrarea lui Teodor T. 
Burada privea abandonarea acestei piese cu valoare istorică. Ar fi fost de 
dorit ca în timpul reconstrucției să fie pusă la locul ei. Despre celelalte 
obiecte credea că puteau fi duse fie la muzeu, fie la Universitate. Ştirea 
ajungea şi la Bucureşti. În centrala Ministerului Cultelor și Instrucțiunii 
Publice se discuta și posibilitatea ca pisania de la Sf. Nicolae Domnesc să 
fie adusă la Muzeul Naţional de Antichităţi. Primarul Iașului, Petru Poni, 
se opunea, explicând ministrului că piatra fusese încredințată universităţii 
din capitala Moldovei”. 

Mai credem că, dincolo de susținerea şi prețuirea valorilor 
arhitectonice românești, Lecomte declanşase involuntar o dispută pentru 
prestigii simbolice şi pentru accesul privilegiat la resursele financiare ale 
statului. Este adevărat, bugetele pentru restaurarea monumentelor istorice 
au depășit toate previziunile. Dacă le comparăm cu alte lucrări executate 
în România acelor timpuri, nu de aceeași complexitate, am putea şarja pe 
ideea că Lecomte nu a fost un risipitor. De pildă, Carol I se arăta 
circumspect că modificările pe care dorea să le aducă palatului Cotroceni, 
gândite î împreună, cu Paul Gottereau, puteau fi făcute cu mai puţin de 
400.000 de franci*%. Lecomte conducea un Birou special de restaurări, 
care se bucura, la un moment dat, de finanţări mai generoase decât Comisia 
Monumentelor Istorice. Președintele acestei comisii, I. Kalinderu, scria 
ministrului Cultelor şi Instrucțiunii Publice, la 4 mai 1909, spunându-i că, 
în noile circumstanţe, vor suferi Lage eg de restaurare coordonate prin 
Comisia Monumentelor Istorice" 

Restaurările făcute de Lecomte măcar au rezistat. E de ajuns să 
aruncăm o privire pe cererile interminabile pentru plata reparațiilor 
secvențiale făcute la aşezămintele religioase pentru a ne face o idee câţi 
bani s-au cheltuit, prea mulţi în zadar. De asemenea, munca lui a adus un 
plus de profesionalism, de clasificări terminologice. Astfel, la început de 
secol XX, se înaintau cereri pentru: lucrări de restaurare, lucrări de 
conservare, lucrări de întreţinere, lucrări de renovare, solicitări ca unele 
edificii să fie declarate monumente istorice. 


3% ANIC, fond MCIP, dosar 2212/1907, f. 37r.-v. 
307 Ibidem, f. 62. 
° Jurnal. Carol I al României, volumul al II-lea, 1888-1892, p. 49. 


% 1. Kalinderu, Cestiunea fondurilor de restaurări, în „Buletinul Comisiunii Monu- 
mentelor Istorice”, aprilie-iunie 1909, p. 94-95. 


Capitolul IV 


CĂLĂTORIILE INTELECTUALILOR ȘI 
GENEZA INTERESULUI SOCIAL PENTRU ISTORIE 


Despre patru cărți de călătorie publicate în spaţiul românesc 
la mijlocul veacului XIX. 
Să facem cunoștință cu autorii, să le ascultăm poveştile 


La mijlocul veacului XIX, într-un interval de câțiva ani, 1859-1863, 
cititorii pasionaţi de literatură și atraşi de mirajul voiajurilor se bucurau 
de apariția a patru cărți, broșuri cu însemnări de călătorie semnate de 
trei autori proveniți din orizonturi culturale diferite: un francez, Théodore 
Margot, şi doi români; unul cu veleități de scriitor, Alexandru Pelimon, 
celălalt un preot cultivat, Grigore Musceleanu. Este greu de explicat 
contextul publicării lor grupate. Nimic din ceea ce se petrecuse anterior 
în mediile culturale nu anunța o provocare intelectuală consistentă. 
Lipsea o tradiţie a călătoriilor, iar practica acestui gen de lectură era 
străină locuitorilor Țării Românești. Iar conexiunile la evenimentele 
interne sunt puţin probabile. Dimpotrivă, tindem să le percepem drept 
impulsuri ale unor măsuri administrative ulterioare. Totuși, pe agenda 
publică, cu reverberaţii în abordările instituționale din următorii ani, 
subiectul excursiilor câştiga repede audiență. Se înfiripa un inedit spirit 
patrimonial, fiind provocate discuţii privind oportunitatea refacerii ȘI 
conservării vechilor monumente. 

Relatări credibile laolaltă cu închipuiri atrăgătoare vorbeau celor 
interesaţi să asculte despre creaţiile altor vremuri și pildele unor oameni a 
căror legendă aveau cel mult o anvergură regională. Ceea ce se putea citi 
între coperţile respectivelor lucrări nu se regăsea în puţinele manuale de 
istorie publicate la Bucureşti sau laşi. Am zăbovit asupra acestui 
interstiţiu dintr-un motiv întemeiat. Era pentru prima oară în literatura 
română când se publicau succesiv impresii de călătorie autentice și nu 
răsfirate pe câteva file ori vorbind precumpănitor de pasiunile autorului. 
Umblările prin lume ale lui Dinicu Golescu nu deschiseseră, la vremea 


182 De la gustul pentru trecut la cercetarea istoriei 


lor, apetitul turistic al conaţionalilor. Puținele note scrise în epocă au fost 
păstrate, din varii considerente, în manuscris ori mărturisite pasager, în 
scrisori, doar apropiaților. Fără impact real, nu reuşiseră să anime 
pasiuni, să stârnească curiozităţi, să propună reflecții. 

Putem spune, fără a greși, că lucrările de care vorbim s-au constituit 
în cel dintâi dosar consistent și variat al ideii de călătorie în spațiul 
românesc; și încă unul variat. Pedagogul Théodore Margot pornea la 
drum mânat de mirajul descoperirii unei țări, Alexandru Pelimon era 
interesat, printre altele, de găsirea unor subiecte literare, în vreme ce 
Grigore Musceleanu se pasiona de inscripţiile și obiectele vechi, păstrate 
în lăcașurile din Principate. Trei reprezentări despre o lume tăcută şi 
uitată, cu bunele și păcatele sale, prindeau astfel contur. | 


Curiozitățile unui străin 


Prima scriere, dezvoltată pe 87 de pagini, era culeasă la 
imprimeria lui C.A. Rosetti. Titlul, O viarorie în cele șaptesprezece 
districte ale României”, antiquități, curiozităţi naturale, situri, orașe, 
monumente, date istorice, usuri şi moravuri, lăsa cititorului iluzia 
decriptării integrale a principatului. Noţiuni de geografie, antropologie, 
informaţii legate de culturile agricole, produsele exportate, preferinţe. 
culinare regionale, cugetări și pilde ale culturii populare erau pliate 
faptelor istorice. Aduceau un plus de amănunt și de înțelegere față de 
ceea ce se publicase până atunci. Era semnată de francezul Theodore 
Margot, nume necunoscut în lumea românească; recuperarea biografiei 
personale stă sub semnul supoziţiilor. Din paginile introductive aflăm că 
jurnalul voiajului era dedicat pitarului Constantin Slăvitescu, probabil 
susținătorul financiar al călătoriei, dar şi al tipăririi volumului. Știm că 
Théodore Margot a locuit ceva vreme, nu știm cât, în casele lui 
Slăvitescu. Probabil că a fost angajat pentru educarea copiilor pitarului, 
în ton cu moda acelor ani. 

Fără a cădea în tentația stabilirii unor cronologii sau ierarhii, credem 
că lucrarea amintită cuprindea noțiunile unui ghid de călătorie elementar. 
Personajul nostru provenea dintr-o țară în care ghidurile turistice se aflau 
în mai toate bagajele voiajorilor, dovedindu-și utilitatea. Nu știm dacă a 
fost în intenţia lui să împământenească un atare tabiet. Toţi predecesorii 


In accepțiunea lui Théodore Margot, termenul România îşi afla o perfectă 
sinonimic în cuprinderea principatului Țării Româneşti. Titlul lucrării îi fusese sugerat 


de împărţirea administrativă, adăugând că principatul se mai împărțea în Valahia Mare 
și Valahia Mică (Oltenia). 


= 

săi, nu puţini la număr”, îşi consemnaseră experiențele la persoana întâi, 
atenţi la propriile dorinţe. Nu ţara, nu istoria ŞI peisajele contau, ci doar 
trăirea individuală. El a procedat cum a crezut de cuviință. Nu intenţiona 
să impună vreo tendință şi nu încheiase vreo înțelegere cu vreo admi- 
nistraţie, în schimbul unui suport material. Îi era străină chiar şi o banală ` 
concesie, chiar şi față de protectorul său, Constantin Slăvitescu. Despre 
proprietăţile aparţinând familiei acestuia găsea prea puţine lucruri 
interesante de spus. Amintea pasager de o turlă, în care se baricadase 
Drăghici Slăvitescu și ținuse piept unui corp de armată turcesc. Urmele 
teribilei confruntări se mai observau încă pe zidurile ciuruite de gloanţe 
ale bisericii. 

Construcţia relatării se articula în succinte povestioare. Punea ordine 
și logică în succesiunea faptelor, atât cât le cunoştea, a implicării perso- 
najelor, dând sens unei reconstituiri inteligibile. Nu ezita să caute 
înţelesul unei etimologii, chiar și a unor superstiții apărate înverșunat de 
interlocutorii săi, pentru a completa relatarea ternă a vreunui document. 
Vraja fabulaţiei cuprindea finalmente narațiunea. Cultura clasică îi 
întindea capcane, ademenindu-l să plieze legendelor locale nume cu 
rezonanță ale antichităţii. În apropierea Găeștilor, prima oprire de pe 
traseu, auzea povestea Vlaşcăi, în fapt, împământenirea numelui purtat de 
generalul roman Lucius Pomponius Flaccus. Şi argumentaţia nu suporta 
vreo contradicție. Doar era vorba de cel care impusese cu forța armelor 
civilizaţia latină în acea parte a Daciei. Lumea îl proslăvea în filozofia 
orgoliului identitar. Câţi dintre românii din alte regiuni Tei puteau asocia 
repere zonale cu personaje legendare? Conform perspectivei filologice, 
astfel se explica și denumirea „Vlacu sau Valacu, dată locuitorilor din 
România de către unele popoare europene şi aceea de Vlachia sau 
Valachia””, 

După un drum agreabil, următorul popas îl făcea la Câmpulung, 
prezentat fără nici cea mai mică reţinere drept vechea Romula”. ÎI frapa 
numărul bisericilor de rit ortodox, dintre care cea mai însemnată era 
catedrala lui Negru Vodă. Descoperea cu plăcere şi un lăcaș catolic, bine 
întreținut de călugării ordinului franciscan. Îmbucurătoare îi apărea și 


mie l A om Zë ti-e Apei 

? Vezi seria Călători străini, coordonată sub patronajul Academiei Române. 

? Théodore M argot, O călătorie în cele șaptesprezece districte ale României. Noţiuni 
despre România şi Oltenia, în Călători Străini, serie nouă, volumul VII (1857-1861), 
coordonatorul volumului Daniela Buşă, autori Daniela Buşă, Venera Achim, Adrian-Silvan 
Ionescu, Bogdan Popa, Nicoleta Roman, Raluca Tomi, Bucureşti, Editura Academiei, 
2012, p. 324. 

* Ibidem, p: 325. 

politica de sistematizare urbană. Orăşelul de la poalele Carpaţilor era 
organizat mult mai bine decât majoritatea comunităţilor din Țara Româ- 
nească. Construcţiile cu valoare istorică, amenajările privilegiind ordinea 
amplasamentelor și curăţenia străzilor recomandau târgul drept locaţie de 
neocolit pe rutele oricărui drumet, Zona atrăgea vizitatori, corespondența 
trimisă Ministerului Cultelor st Instrucțiunii Publice vorbind de câteva 
mii anual. Călătorii își găseau timp pentr un scurt popas „să vază acest 
oraş ce a stătut cândva capitala țării”. Asocia Câmpulungului figurile lui 
Nicolae Alexandru, domn al Ţării Româneşti (1352-1364), a pictorului 
I. Negulici, a literaţilor C.D. Aricescu ori Nicolae Rucăreanu. Trecutul şi 
prezentul, recomandările din istorie, literatură şi pictură, plus anumite 
comportamente publice demne de a fi popularizate dădeau aşezării o 
imagine aparte, În comparaţie cu alte foste capitale, dar și cu așezări în 
care se mai rezistau vechi monumente, lipsite însă de viață, Théodore 
Margot găsea Câmpulungul animat, ambiţionându-se să nu iasă din 
istorie, să nu trăiască doar din amintiri. 

Elogii aducea şi Târgoviștei, forțându-i originile și plasându-le într-o 
cetate antică, Tiriscu. Poziția geografică, mulțimea de clădiri reprezen- 
tative, mormântul lui Mihai Viteazul de la mănăstirea Dealu și cântarea 
în versuri a ruinelor Curţii Domnești de către poetul Vasile Cârlova 
confereau târgului o poziţie atractivă pe harta oricărui voiajor. Doar că, în 
inima comunităţii, ruina se confunda de multă vreme cu destinul însuși. 

Zonele trecute pe itinerarul său, observaţiile făcute în proximitatea 
monumentelor și întâlnirile cu figuri locale reprezentative trădează, ne 
place să credem, o minimă documentare. În comparaţie cu scriitura lui 
Alexandru Pelimon, narațiunea lui Theodore Margot nu abundă în 
metafore și construcții generoase. La Dragoslavele, francezul trecea 
pragul vechii biserici, ridicată în 1661. Urca şi în clopotniță, unde 
importanța lăcaşului îi era confirmată de citirea inscripției de pe clopot. 
Undeva, pe drumul ce lega Câmpulungul de Brașov, pe marginea 
prăpastiei, zărea cetatea Oraţiei, construită în veacul XIV. Preluând 
informaţia oferită de însoțitorii săi, consemna în jurnalul de călătorie că 
ar fi fost ridicată la porunca lui Radu Negru. Decizia abaterii de la traseu 
s-a dovedit inspirată. Dest din fortificație nu mai rămăseseră, este 
adevărat, în ruină, decât două capele, una ortodoxă, cealaltă catolică, 
Theodore Margot descoperea uimit bogăţia inscripțiilor, lizibile încă pe 
unii pereți. Și nimeni dintre contemporani nu le considera suficient de 
importante ca să le salveze, măcar şi în transcriere. 


$ ANIC, fond MCIP, dosar 223/1856, f. 5. 

Se oprea și la Curtea de Argeș, menţionată de majoritatea pere- 
grinilor. Din vorbă în vorbă, complexul arhitectonic devenise o reco- 
mandare călduroasă pentru iubitorii de frumos. Arta miniaturală a zidirii 
lui Neagoe Vodă devenise emblema regiunii. Francezul considera 
Biserica Domnească „cel mai frumos edificiu al României; cel mai măreț 
monument al măreției sale trecute”. Vremelnica comparaţie cu alte vechi 
zidiri îi era favorabilă, întrecând chiar şi renumitele biserici din Italia. 
Sunt anii în care legenda mănăstirii renăştea, clamând imperativ salvarea 
construcției. În pledoariile lui Theodore Margot, apoi ale lui Alexandru 
Pelimon, identificăm nu doar o atenţionare publică a autorităţilor, dar ȘI 
geneza unei presiuni publice în favoarea reșlefuirii pietrei, a curățirii 
picturilor înnegrite. Consideraţii similare îi conduceau pașii la 
Topolog, unde aflase că ţinuseră sfat boierii lui Mihai Viteazul după 
uciderea acestuia; dar și la Cotmeana, unde se refugiase Mircea, fiul lui 
Mihnea Vodă, precum și către episcopia de la Râmnicu Vâlcea. Scurta 
oprire la episcopie aducea și cea dintâi îndoială majoră asupra corecti- 
tudinii unor interpretări atingătoare numelor de așezări. Citise în lucrările 
lui Iosif Genilie, profesor de geografie la Sf. Sava, că Râmnic ar însemna 
Roma mică. Prin urmare, asculta cu atenție și părerea unui bătrân din 
zonă care combătea teoria dascălului. 

La Ostrov, vedea, într-o adunătură de pietre, resturi din ceea ce 
fusese cândva Sargidava. Nimic de pe insulița din mijlocul Oltului nu 
întărea totuşi o atare ipoteză. Denumirea îşi avea povestea sa. Cândva, o 
inscripție încrustată în zidurile presupusei fortificații antice păstrase 
amintirea vremurilor în care romanii locuiseră în zonă. De la o posibilă 
cetate romană, Sandova, situată la două poște de Craiova, mai rămăsese o 
banală comunitate, Sadova. Credinţa îi era întărită de omniprezența 
fundațiilor din piatră ivite din pământ la tot pasul, precum și de rezul- 
tatele săpăturilor făcute, în special, de căutătorii de comori. Mici monede 
de argint, inscripții şi vase funerare fuseseră scoase de pe mai toată 
întinderea aşezării. Măcar acolo iluzoriile pretenții se racordau la 
descoperiri arheologice de dată recentă. La Buzău însă, o localitate lipsită 
de monumente antice, împărtășea părerea că modernitatea se construise 
pe ruinele anticei Napoca. Și la Râmnicu Vâlcea, unde mai rezista o 
singură zidire trecătoare prin veacuri, cea ctitorită de Constantin 
Brâncoveanu, punea geneza comunității pe seama unei cetăți dacice, 
neidentificate, Ramidava. 

Seria fantazărilor continua cu Giurgiu, a cărui nume, cu rezonanță 
italiană, îl făcea să se gândească la ctitoriile genovezilor. Cozia lui 
WS e ee, sili Mrt, | 


é Ulterior, Théodore Margot îşi arăta preferința pentru Cernica. 

Mircea cel Bătrân îi apărea lipsită de identitate, percepând-o drept un 
amalgam de corpuri de clădire vechi şi de adaosuri neinspirate. Deran- 
jantă îi apărea imaginea unui permanent șantier în curtea mănăstirii. Mai 
mult decât lăcașul, francezul admira clopotniţa, notându-şi senin că ar fi 
datat din vremea romanilor. Bistriţa, refăcută nu cu mult timp în urmă și 
repictată de G.M. Tattarescu, își etala nu doar eleganța arhitecturală dar 
şi prosperitatea financiară. Cu iz de certitudine, însemna că fondatorul 
lăcașului ar fi fost Alexandru cel Bun, deși unii îl atenționaseră că ar fi 
fost ridicată la dorința marelui ban Barbu Craiovescu. Arnota, Hurez, 
Tismana completau ruta peregrinărilor. La aceste mănăstiri privirile se 
îndreptară către piatră, care părea să nu mai reziste prea mult timp. La 
cea de la Șerbănești remarca, telegrafic, bogăţia arhivei istorice. În toate 
cele 87 de pagini era singura menționare a unui fond arhivistic. 

Alegerile făcute de francez întăresc ideea informării prealabile. 
Practic, Théodore Margot trecea prin toată istoria exponențială a 
valahilor. Preciza însă, scrupulos, că ceea ce văzuse el îi amintea de 
vremurile memorabile ale medievalităţii și prea puţin de posteritatea 
antichităţii. Iar când aceasta devenea subiect al relatării, era pigmentată 
cu identificări preluate credul din cultura populară. Dealul Războaielor şi 
Cetatea Uriaşilor păreau referiri indubitabile la momente și fapte de vitejie 
vrednice de admiraţie. Durata de vechime îşi etala însă relativitatea. Ruine 
„veritabile” depista şi la Craiova, în fapt ceea ce mai rămăsese dintr-un han 
nemţesc proiectat în vremea ocupației austriece în Oltenia. 

Jurnalul călătoriei lui Théodore Margot pare, la o primă lectură, o 
înşiruire naivă de legende preluate cu bună credință. Astăzi, într-o 
formulare clişeizată, am emite pretenția unei minime filtrări a infor- 
maţiilor, imputând autorului superficialitatea argumentării. Doar că în 
epocă, mai ales pentru un străin, fascinația poveștilor era mai tentantă 
decât reconstituirea exactă a trecutului. Dar, nu însemna implicit şi o 
apetenţă conştientă pentru falsificarea istoriei. 


Istoria văzută prin ochii unui literat 


O altă lucrare memorialistică, schiţată pe parcursul unei călătorii 
prin Ţara Românească, purta semnătura lui Alexandru Pelimon. În 
comparaţie cu Theodore Margot, Pelimon avea un dram de notorietate în 
mediile culturale. Parcurgerea listei cu lucrările sale probează un scriitor 
prolific. Indiscutabil, dintre cei trei voiajori, Théodore Margot, Grigore 
Musceleanu și Alexandru Pelimon, ultimul avea pana cea mai stilată şi, 
credem noi, și cel mai cultivat. Critica literară La trecut însă printre 

autorii minori”. În 1847, îi apăruse o broşură cu poezii, majoritatea de 
dragoste, câteva dintre ele, chiar şi imnuri, cu tentă istorică., Zece ani 
mai târziu, semna o nouă colecție de poezii, Faptele eroilor”. Recunoștea 
în prefață că versurile fuseseră concepute cu ani buni în urmă. 

În anul călătoriei, 1858, îi apărea un alt volum, Bucur, istoria 
fundării Bucureştilor!, în care vorbea de „mulţimea monumentelor, 
mănăstirile și cetățile de care e ţara plină”!!, Ştia că în munți şi pe 
malurile Dunării se găseau nebănuite vestigii; ele vorbeau, celor care îşi 
găseau răgazul să le admire, de vremuri cu mult înaintea legendarelor 
„descălecări”. | 

Faţă de scrierea lui Théodore Margot, opera lui Alexandru Pelimon, 
Impresiuni de călătorie în România, se întindea pe 279 de pagini!?. În 
mare, cei doi vizitaseră un număr identic de monumente istorice, ținând o 
bună bucată de vreme de acelaşi traseu. Doar că, în vreme ce francezul 
preferase sobrietatea relatării, membrul Comisiei Documentale opta 
pentru aşezarea celor văzute într-o ramă literaturizantă. Valoarea estetică 
concura valoarea de adevăr, fantezia împrospătând farmecul unor timpuri 
osificate în liniaritatea impersonală a documentelor. Furat de peisaje și de 
atitudinile oamenilor, nu ezita să le caute locul pe firul povestirii unei 
călătorii întinse pe două luni, în vara anului 1858. Dorea să scape de 
prăfăria și căldurile nesuferite ale capitalei, dar şi să evite noroaiele şi 
îngheţurile care veneau odată cu toamna. Pleca din Bucureşti pe 16 iulie, 
convins că „tot ce este monument în România trebuie considerat ca sfințit 
pentru istoria şi viitorul ei”. Rândurile introductive ne permit se bănuim 
că, aidoma lui Theodore Margot, nu pleca în necunoscut. Schițase un 
plan al traseului, prin nordul Munteniei şi Olteniei, regiuni bogate în 
vechi zidiri. Prioritate aveau Târgoviștea, Câmpulungul, Curtea de Argeş, 
Topologul, Cozia, Tismana, Bistriţa, Horezul. Traseul îi era cerut şi de 
administraţie, în vederea eliberării biletului de drum. Pe hârtia primită 
Shalin aflaai zitat 

J George Călinescu, /storia literaturii române. De la origini până în prezent, 
ediția a doua, revăzută şi adăugită, ediţie și prefaţă de Al. Piru, Bucureşti, Editura 
Minerva, 1982, p. VIII. 

* Alexandru Pelimon, Poezii, lași, Tipografia Institutului Albinei, 1847. 

” Idem, Faptele eroilor, cu ilustrație de Alessandru Pelimon, Bucureşti, Impri- 
meria Naţională a lui Iosif Romanov et Companie, 1857. 

'9 lem, Bucur, istoria fundării Bucureştilor, Bucureşti, Tipografia Naţională a lui 
Iosif Romanov et Comp., 1858. 

'! Ibidem, p. 11. 

"7 Vezi Alexandru Pelimon, /mpresiuni de călătorie în România, cuvânt înainte de 


Șerban Cioculescu, ediţie îngrijită, note, biobibliografie și glosar de Dalila-Lucia Aramă, 
Bucureşti, Editura Sport-Turism, 1984. 

de la poliție se arăta că Alexandru Pelimon mergea de la București la 
Turnu Severin „prin poalele munților, fără trăsură”. La eliberarea docu- 
mentului se întâlnea cu Florian Aaron, profesorul de istorie încurajându-l 
să-şi împlinească dorința. 
Prima oprire mai îndelungată o făcea la Câmpulung, unde se mai 
păstrau „multe monumente istorice și admirabile”. Atenţia îi era captată 
de „monastirea cea edificată de un Radu voievod și apoi prefăcută de 
Matei vodă Basarab, care e întâiul monument al capitalei”. Firul narativ 
pleca de la o improbabilitate, adică legitimarea istorică a voievodului 
Radu, pentru a se încheia cu două certitudini: aportul lui Matei Basarab la 
refacerea zidirii și atestarea mănăstirii drept cea mai veche construcţie a 
orașului. Expunerea contopea certitudini istorice şi legende neverificate 
ale localnicilor. Pomenea şi de o mică bisericuță a lui Negru Vodă, 
amintind de vremurile descălecatului și de formarea Țării Româneşti. 
Orașul îşi cupla deci începuturile la momentul fondator al principatului 
de la sud de Carpaţi. Dar la marginea orașului, pășea printre ruine numite 
de localnici Jidova sau Cetatea Jidovilor. Alexandru Pelimon căuta. și 
explicaţii etimologice. „Jidovi” nu avea în cazul de față accepțiunea 
uzuală, călătorul aflând că locuitorii din Câmpulung „prin vorba jidovi 
înțeleg pe daci și toți popolii antici care stătură înainte de Hristos...”1*. 
Descrierea putea să indice orice dar nu o cetate antică. Într-un 
perimetru de 150 de pași lungime și 100 lăţime, Pelimon vedea doar 
îngrămădiri de pietre. Nimeni din Câmpulung nu ştia de când data 
zidirea: nimeni nu-i putea asocia nici un eveniment important și nu o 
identificase în vreun document istoric; nimic spectaculos pe movilele 
năpădite de iarbă și muşchi. Profita de șederea la Câmpulung pentru a 
trage o fugă spre Dâmbovicioara, la cetatea lui Negru Vodă. 
Ajungea apoi la Curtea de Argeș, „a doua rezidență a lui Negru 
Vodă” ~. Biserica o definea drept „cea mai admirabilă din lume, de o 
nedescrisă artă”. Nu-și contextualiza însă afirmaţia, nu făcea trimitere la 
vreo zidire similară. In fond, nu dispunem de date care să certifice 
preumblarea lui Pelimon în Occident, practică ce i-ar fi dat posibilitatea 
formulării unor enunțuri credibile, precum cel despre zidirea istorică de 
la Curtea de Argeş. Lui Șerban Cioculescu îi plăcea să creadă că 
Alexandru Pelimon consultase ghiduri ale țărilor europene, la fel cum 
credea de cuviință că nu ar fi nimerit să i se ceară călătorului nostru 
„cunoaşterea științifică exactă a istoriei noastre naţionale”. 


D Ibidem, p. 28. 
" Ibidem, p. 30. 
'5 Ibidem, p. 49. 

Ornamentaţia exterioară l-a captivat, urmărind liniile arhitecturale 
de la bază și până în vârful turnurilor. Furia a trei secole nu zguduise 
ireversibil structura zidirii. Înăuntrul bisericii se oprea în dreptul mormin- 
telor lui Neagoe Basarab şi a celor în care se aflau osemintele a trei dintre 
copiii săi, Anghelina, loan şi Pătru. Identifica şi pe cel al Stanei, o altă fată 
a lui Neagoe, pe al cărei mormânt era trecut numele Sofronia. Era 
nedumerit de ce soția, Despa (Despina), și fiul Teodosie nu fuseseră aduși 
şi îngropați alături de restul familiei. Spre uşa bisericii mai sesiza alte trei 
pietre mormântale, aparținând lui Constantin, nepotul lui Matei Basarab, 
mitropolitului Anania și Chiasnei, soţia unui armaș aflat în slujba aceluiași 
Matei Basarab. Interiorul lăcașului îi părea păstrat în condiții bune. 

Tot la Curtea de Argeș intra și în biserica domnească — ctitorită după 
legende, de Radu Negru — știind că era mai veche decât mănăstirea. Încă 
mai putea aprecia întinderea fostei Curți Domnești și mai putea aproxima 
unde fusese cândva cetățuia lui Radu Negru. Pe unul dintre pereţii 
exteriori, Alexandru Pelimon observa o piatră de mormânt, la fel ca altele 
depuse deja la muzeul din București, ale cărei detalii îi stârneau curio- 
zitatea. Privirea i s-a fixat pe „un bărbat stând cu mâinile la piept, ce 
poartă o haină lungă, fiind partea gulerului ei ornată până la piept cu o 
pasmanterie și cu colțișori, precum se purtau simizetele mai demult. Pe 
cap are o căciulă ca aceea numită cazaclească şi e cu plete lungi sau 
bucle atârnând până la umeri”€. Rămânea neplăcut surprins să vadă că 
niciunul dintre însoțitorii săi nu îi putuse oferi vreo desluşire despre acel 
personaj sau despre contextul în care fusese sculptat. La o cercetare mai 
amănunțită, sesiza că obrazul și căciula personajului prins în piatră erau 
sfărâmate. Lângă această piesă de patrimoniu se mai găseau multe alte 
pietre sculptate dar deteriorate: de asemenea afla că proveneau din 
Zidurile bisericii st din structura vechii clopotniţe. În peretele clopotniței 
mai rezista încă o acvilă din piatră. Lucrată de un meșter destoinic, 
pasărea era surprinsă cu aripile întinse, găsindu-se „în prea bună stare”, 
Culoarea lucrării îl determina pe Alexandru Pelimon să o plaseze în 
epoca ridicării bisericii și a curții împrejmuitoare. Era un argument 
suplimentar în acreditarea acvilei drept marcă a Țării Românești. 

Puțin mai încolo, sub coasta unui deal, privea ruinele Sânicoarei, 
aşezământ ridicat la dorința doamnei Ana, soţia lui Negru voievod. Nu 
departe de oraș, pe malul Argeșului, i se arătau alte ruine, ce ar fi 
aparținut, cândva, unui anume Rodovanu. Nimeni însă nu știa cine fusese 
bărbatul sau de când datau ridicăturile din piatră. Lucrurile păreau să se 


'6 Ibidem, p. 56. 

împletească. În zonă puteau fi observate numeroase aglomerări din 
pietre — numite de săteni Movilele Tătarilor — purtând cu ele povestea 
unor migratori care s-ar fi stabilit acolo. Jalnica perspectivă lăsa a se 
înțelege că mormanele respective închideau în ele zbuciumul unor 
comunităţi distruse de interminabilele confruntări armate. 


Ruinele Sânicoarei (colecție particulară) 


Păreri de rău îl încercau și la vederea cetății lui Vlad Ţepeş de la 
Poenari. Timpul, dar mai ales necugetarea omului o afectaseră. Piatra şi 
cărămida smulse brutal din zidurile fortificaţiei erau utilizate la 
construirea caselor și la înjghebarea unor sobe. Ceea ce părea că fusese 
odinioară calea de acces în fortificaţie prin latura de nord-vest era 


„concurată” (multiplicată) de golurile din pereţi rezultate în urma 

scoaterii pietrei de „mâna cea sacrilege a omului”. Abia mai putea 
identifica fostele bucătării, cămările și locurile în care, nu demult, mai 
stăteau în picioare turnurile cetății. Alexandru Pelimon auzea că furturile 
masive avuseseră loc în ultimii 15 ani, de când sătenii din împrejurimile 
fortificaţiei coborau piatra în curțile lor. Se dovedea, din nefericire, cum 
doar nevolnicia câtorva ani putea distruge truda mai multor secole. 

La Cozia îl mâna curiozitatea de a vedea mantia lui Mircea cel Bătrân. 
O afla preschimbată într-un veșmânt preoţesc. Credul, accepta tot ce i se 
spunea, notându-și până și culoarea înfloriturilor de pe pânză. E greu de 
crezut că mantia lui Mircea cel Bătrân ar fi putut rezista atâtea veacuri, 
fie şi transformată într-un veşmânt preoţesc. Alexandru Pelimon iden- 
tifica mormintele din interiorul mănăstirii: acela al lui Mircea cel Bătrân, 
dar și mormântul colectiv în care se odihneau osemintele maicii Teofana, 
mama lui Mihai Viteazul, ale doamnei Florica şi ale voievodului Nicolae, 
fiul lui Mihai. Uzura pietrei de pe mormântul lui Mircea cel Bătrân făcea 
imposibilă descifrarea inscripţiei. Zugrăveala abia se mai cunoștea, iar 
pereţii crăpaseră în profunzime. Cerceta şi cele două clopote ale 
mănăstirii, mulțumit să constate că unul dintre ele era turnat chiar în 
timpul marelui voievod, în 1393, iar un altul în 1413, sub domnia lui 
Mihail, fiul lui Mircea. Alături de acestea mai era folosit la oficierea 
serviciului divin un alt clopot, turnat în 1834. Zăbovea puțin la Cozia, 
deranjat de atitudinea indolentă a călugărilor. 

Se oprea și la Episcopia Noului Severin de la Râmnic. Căuta locul 
în care fusese ucis Radu de la Afumaţi, apoi urca pe un deal numit de 
localnici Câmpul lui Traian și mergea pe un drum atribuit tot împăratului 
roman. Dorind să ajungă pe 15 august, de sărbătoarea Sfintei Maria, la 
mănăstirea Bistriţa, își planifica puţine popasuri. Căuta odihna la 
mănăstirea Dintr-un Lemn şi la Surpatele. Dintre toate edificiile vizitate 
şi descrise, indiscutabil, Bistriţa era cea mai frumoasă. Poziționarea ȘI 
reconstrucțiile făcute în ultimii ani conferiseră aşezământului splendoarea 
pierdută în cursul veacurilor, Arnota, Horezul, Polovraci şi Tismana 
încheiau lista lăcașurilor vizitate în mai puțin de două luni. Se îndrepta 
apoi către Turnu Severin, pentru a privi rămășițele podului lui Traian, 
ceea ce se mai păstra dintr-o cetate antică și turnul atribuit împăratului 
Sever. În afara picioarelor podului înfipte pe ambele maluri, Alexandru 
Pelimon spera să poată vedea și celelalte 18 puncte de sprijin ale podului 
lui Traian, care se zăreau doar când Dunărea scădea. Fenomenul era 
cunoscut în lumea românească, fiind semnalat de zeci de ani în gazetele 
din Principate. 


pi Dare ori CSA ca m tei 
'7 Ibidem, p. 6l. 

Ultima parte a drumului mergea pe cursul Dunării. Își dorea să 
ajungă la Călugăreni, la crucea de piatră, înaltă de trei stânjeni, făcută în 
1683 la porunca lui Șerban Cantacuzino. La fața locului, se întreba dacă 
mândria unei naţiuni nu reclama însă un alt monument dedicat victoriei 
repurtate de armata lui Mihai Viteazul. Reîntoarcerea acasă îi risipea 
orice dileme privitoare la înaintași. Avea toate argumentele să le elogieze 
destinele’. 

Drumurile prin țară i-au folosit lui Alexandru Pelimon nu doar 
pentru publicarea acestor impresii. O întreagă operă poetică de factură 
istorică era închegată în deceniile care au urmat călătoriilor. Văzuse, 
palpase subiectele poeziilor sale. Cu puțin timp înainte de moarte, 
Alexandru Pelimon publica un volum intitulat Amintiri poetice istorice. 
Personajele Negru Vodă, Vasile Lupu, Matei Basarab, Mircea cel Bătrân, 
Stroe Buzescu, Mihai Viteazul și Constantin Brâncoveanu se bucurau 
acum şi de o posteritate versificată. Nu greşim când afirmăm că pentru. 
Alexandru Pelimon călătoriile nu au reprezentat doar o sursă de docu- 
mentare pentru lucrările sale, ci şi o relectură a istoriei, mult mai veridică 
decât cea inserată în filele cărților din epoca sa. 


Pasiunile și dezamăgirile unui preot 


Un al treilea călător de la care s-au păstrat note privitoare la monu- 
mentele istorice din cele două Principate este preotul Grigore Musceleanu. 
Peregrinările prin Țara Românească și Moldova le făcuse „numai că să 
nu piară acele antice inscripţiuni”!”. Cheltuielile voiajurilor le asigurase 
din strâmtoarea mijloacelor personale. Purta cu el, de fiecare dată, un 
ordin al ministrului Cultelor şi Instrucțiunii Publice către superiorii 
așezămintelor, prin care erau atenționați să-i dea concursul necesar. 
Împărțea mănăstirile şi bisericile în două categorii: administrate de 
români şi străini. Părăginire şi indiferență regăsea mai la toate lăcașurile 
unde poposise. La cele închinate se indigna când vedea că, în locul 
inscripțiilor care aminteau de ctitorii așezămintelor, apăreau mențiuni 
privind actualul proprietar, în speță patriarhul Ierusalimului. Îl încerca o 
bănuială, greu de demonstrat însă: distrugerea sau acoperirea inscripțiilor 
nu reprezentau cazuri izolate, bunele intenţii privind refacerea unor corpuri 


'5 Ibidem, p. 144-145. 

° Calendar pentru anul de la Christos 1863. Care conține monumente sfinte şi 
inscripțiuni istorice ale celor mai vechi monastiri române, administrate de pământeni şi 
de străini (egumeni greci) din România de peste Milcov (Moldavia), culese şi așezate de 
preotul Grigore Musceleanu, Imprimeria Naţională a lui Stephan Rassidescu, 1863, p. 49. 

de clădire nepărându-i nici ele plauzibile. Dimpotrivă, îi păreau a fi dovezi 
neinspirate ale vanității umane, întreţinute subtil pe cale ierarhică. 

Informaţiile privind contextul străbaterii regiunilor alese sunt 
lapidare. Din precizările făcute la finalul unor transcrieri, putem deduce 
că deplasările prin Țara Românească le-ar fi făcut pe parcursul mai 
multor ani, începând din 1849. Curiozităţile lui Grigore Musceleanu au 
persistat mai bine de un deceniu. Până atunci, pasiunile mai tuturor 
voiajorilor arseseră rapid, consumându-se la finalul preumblărilor. Nici . 
unul dintre antecesori nu găsise motivații, dincolo de cele financiare, 
pentru a reveni în fiecare vară să caute câte ceva din trecut: un cuvânt, un 
desen sau un obiect. 

Onest, recunoștea că îi fusese imposibil să ajungă la toate 
construcțiile incluse în sumarul calendarelor din 1862-1863. De la unele, 
precum Sf. Nicolae din Târgovişte, primea transcrierea din partea unor 
preoți, a unor profesori din zonă, dar şi a unor cunoștințe. Alături de 
transcriere, Grigore Musceleanu era înștiințat despre calitatea pietrei din 
structura zidirii, despre ornamentele şi sculpturile care îi confereau 
maiestuozitate. Astfel de corespondențe reprezentau o practică binevenită, 
privându-l însă de controlul direct asupra mărturiilor înscrise în piatră. 

Datele istorice aferente fiecărui vestigiu, unele poate lipsite de rigu- 
rozitate, erau mult mai ample decât cele oferite de Alexandru Pelimon Şi 
Theodore Margot. Sumarele reconstituiri punctuale erau, în fond, cele 
dintâi microistorii ale comunităților respective. Tema părăginirii fusese 
evitată sistematic în cărți, în paginile gazetelor și în programele şcolare. 
Spre deosebire de cei doi, Grigore Musceleanu observa la unele 
aşezăminte că podoabele erau „noi, artificiale”, că cele vechi se 
pierduseră, chiar cu bună știință, fără ca guvernanţii să ia măsurile 
necesare”. Şi nu înțelegea de ce. Prin vocea preotului pulsau — anterior 
discuţiilor tensionate privind secularizarea averilor mănăstirești — un 
amalgam de reproșuri față de tăcerea unanimă a elitei politice. În acea 
fază, a anilor 1850, Grigore Musceleanu invoca vehement distrugerea cu 
bună știință a zestrei noastre culturale și mai puţin dezastruoasa realitate 
economică. Și lista sesizărilor scandaloase continua. Mai arăta că unele 
morminte de domni și doamne fuseseră profanate, iar numeroase 
hrisoave și acte vechi se aflau într-o stare avansată de degradare; iar 

egumenii nu erau deloc interesaţi de valoarea lor istorică; cel mult aveau 
vreun câştig bănesc de pe urma lor. 

Grigore Musceleanu îi amintea obligatoriu pe ctitorii lăcaşurilor: un 
gest de pietate, seriozitate și migală prin care arăta că cercetarea nu ținea 
doar de precizia faptelor. Se căutau începuturi neştiute, care să revigoreze 
demnitatea şi dărnicia marilor familii boierești. Utopia exemplarității 
palpa într-o lume dezorientată. Eroii fuseseră totuși identificaţi, invocarea 
lui Ştefan cel Mare sau a lui Mihai Viteazul putând fi benefică pe timp de 
război. Societatea românească avea nevoie însă de revitalizarea unor 
principii, de regăsirea unor modele de conduită. Iar piatra, lemnul și 
culoarea nu l-au dezamăgit, oferindu-i sugestiile cuvenite. Știm că, la 
11 octombrie 1861, el preda pentru tipărire prima parte a unui manuscris 
despre inscripțiile şi zidirile în piatră cu valoare istorică din Ţara Româ- 
nească”!. Apariţia însemnărilor, fie și într-o publicaţie fără rezonanţă, a 
stimulat dorul față de trecut. Autorul lor a fost unul dintre puţinii călători 
care nu au deplâns continuu starea clădirilor, nepăsarea contemporanilor 
sau lipsa unui cadru juridic menit să protejeze vestigiile. A preferat să 
evidențieze apetitul creator al unei lumi bulversate de calamități și 
războaie. Adresa contemporanilor o întrebare şi, totodată, o provocare: 
cum s-a putut construi în acele cumplite timpuri, iar la mijloc de veac XIX 
nu exista măcar intenţia de a conserva monumentele istorice? Grigore 
Musceleanu propunea și un altfel de trecut. Reorienta curiozitățile 
dinspre câmpurile de bătălie către tăcutele trăiri comunitare. În interiorul 
acestora, ferite de lăcomie și patimi distructive, se mai păstra câte ceva 
din munca și talentul înaintaşilor. Nu-și ascundea impresia că, din truda 
acestora, beneficiau acum mulți dintre conaţionalii săi. 

Seria se deschidea cu mănăstirea din Câmpulung, veche de 647 de ani. 
Aici copia inscripții şi descria picturile interioare. Astfel, afla că în 
timpul lui Matei Basarab avusese loc prima reparare a aşezământului, 
dictată de consecințele dramatice ale unui cutremur. Chiar şi așa, 
începerea lucrărilor întârziase. Mai bine de șapte ani, lăcaşul zăcuse în 
starea deplorabilă de după acel dezastru. Din citirea inscripțiilor, 
preotul înțelegea că, la finalizarea reparațiilor, Matei Basarab decisese 
transformarea bisericii într-o mănăstire, înzestrând-o cu moșii şi țigani. 
Mai afla Grigore Musceleanu că, pe parcursul celor șapte veacuri, 
biserica fusese „prefăcută de trei ori tot cu aceleași pietre”? Dacă la 
primele două intervenţii, aşa cum sesiza din picturi, lăcașul își păstrase 

toate cele cinci cupole (turnuri), la finalizarea celei poruncite de 
Grigorie Ghica, în 1826 și terminată în 1831, mai rămăseseră doar trei. 

In jurul Bucureştiului găsea organizată încântător mănăstirea 
Pantelimon, adăpostind un spital pentru bolnavii cronici. La mănăstirea 
Creţulescu totul era foarte bine îngrijit, gândul curat îndreptându-se mai 
de fiecare dată spre fondatorii acestor aşezăminte. Aprecia nu doar 
intenţia ctitoririi, ci şi disponibilitatea fondatorilor de a fi pus la 
dispoziţia lăcașurilor respective veniturile necesare. Doar că, în prea 
multe situații, legământul fusese uitat, chiar încălcat cu premeditare. La 
Cernica, observa cum vechea mănăstire era lăsată cu intenţie în ruină, 
deși ctitorii se îngrijiseră să aibă la dispoziţie venituri anuale suficiente, 
la care se adăugaseră, pe parcurs și alte donaţii. Vina pentru situația 
găsită o atribuia episcopului de Râmnic, Calinic. Acesta decisese lăsarea 
în paragină a mănăstirii, după ce se consultase cu alți înalţi ierarhi, 
catalogați de către popa Grigore Musceleanu „cu totul tâmpiţi”?. 

El a fost printre puţinii călători care depistau și inscripții falsificate. 
La Sf. Spiridon Vechi, deasupra uşii bisericii, observa cum sub inscripția 
originală fuseseră adăugate „două rânduri în limba turcească”. La 
mănăstirea Tazlău pisania era completată în anul 1852 cu numele celor 
care păstoreau așezământul în acea perioadă”. Vanitatea umană îşi cerea 
dreptul la posteritate. În alte aşezăminte nici nu mai aflau vreo inscripție, 
ele fiind distruse în timpul nenumăratelor reparaţii. Pe unii dintre 
egumeni, mai ales de la mănăstirile închinate, îi bănuia de rea intenţie. 
Stricându-le, aceștia reacreditau un alt început al zidirii, implicit o altă 
istorie. Musceleanu nu se ocupa doar de piatră. La mănăstirea Tazlău 
găsea o ușă din lemn masiv, păstrătoare a unor inscripţii ce atestau că 
fusese lucrată în timpul lui Ieremia Movilă“. Se mulțumea doar să 
consemneze, fără a propune și măsuri de protejare a vestigiilor. 

După un repaus neelucidat din biografia sa, pornea din nou la drum, 
de data aceasta peste Milcov. Pe cele din Moldova le vizita în vara anului 
1862, ordinul către egumeni fiind semnat de ministrul G. Creţeanu, la 
7 iulie 1862. Trei zile mai târziu, la 10 iulie, părăsea Bucureștiul pentru a 
merge în fostul principat moldav. 

La biserică domnească din Piatra Neamţ nu mai descoperea nici un 
obiect rămas de la fondatori”. Găsea însă motive de optimism văzând 

încăpățânarea nemţenilor de a ţine în picioare o parte din moștenirea 
strămoșească. Aflase că nu le fusese ușor, că nu puţine fuseseră urgiile 
abătute peste ei. Invaziile tătarilor, polonilor și ungurilor şterseseră 
dovezile unor acte de bună credință. Odoare, cărți vechi, chiar bolovan pe 
bolovan nu mai rămăseseră după plecarea acestora. Dar la Piatra Neamţ 
comunitatea locală reînzestrase lăcașul cu noi podoabe. Acea zidire atât 
de prigonită dădea puls târgului, întruchipând principalul reper identitar 
al câtorva mii de persoane. 

Nici la mănăstirea Bistriţa, cea din Moldova, nu afla vreun odor din 
cele donate de ctitor. Putea însă citi destul de clar inscripțiile de pe ziduri 
și de pe clopote. Puţinul timp avut la dispoziţie era suficient pentru 
formarea unei păreri despre administrarea lăcaşului., Nu-și ascundea: 
deziluzia față de egumen. Aflase că galeria care străbătea curtea 
mănăstirii, pustie și plină de buruieni, devenise în ultima vreme un 
subiect savuros al bârfelor din satele învecinate. Iar „meritul” îi aparținea 
superiorului aşezământului. Transformase respectivul tunel în spațiu de 
depozitare a vinului pe care, la timpul potrivit, îl vindea în beneficiul 
personal”. Din strălucirea de odinioară a Bistriței lui Alexandru cel Bun 
nu mai rămăsese nimic. Viața religioasă îi apărea inertă, serviciul divin 
ținându-se rar din lipsă de lemne și lumânări. Credința se mărginea la un 
pumn de ceară şi câteva cioate de copaci. Ca şi în alte părți, Grigore 
Musceleanu se arăta intrigat citind că și la această mănăstire „Stăpân este 
Prea sfințitul Patriarh al Ierusalimului. K.K. Kiril”. Fără actele 
fondatorilor și fără o arhivă a mănăstirii, nedreptatea acelui prezent era 
imposibil de combătut. Nemulțumirea lui Grigore Musceleanu se 
îndrepta și către Comisia Documentală, care ar fi trebuit să preia din timp 
arhivele mănăstireşti pentru a preîntâmpina astfel de cazuri. Contracara 
una dintre scuzele cel mai des invocate, lipsa spaţiilor de depozitare, 
oferind, poate, cea mai convenabilă soluţie: depunerea anumitor docu- 
mente în biblioteci și muzee. Dar o astfel de măsură depindea strict de 
angrenajul instituțional. Îşi aducea aminte că, la biserica Radu Vodă din 
capitală, abia după intervenția ministrului Cultelor și Instrucțiunii Publice 
reușise să copieze portretele ctitorilor, înainte de æ fi distruse în 
intervenţiile reparatorii din 1859”. Existau însă ȘI excepții, depinzând nu 
de soartă, ci de grija și cumpătarea vremelnicilor superiori. 

La mănăstirea Neamţ, consultarea catalogului bibliotecii, revizuit în 
19 iulie 1859, îi prilejuia întocmirea unei succinte statistici: 244 cărţi 

religioase, 422 manuscrise române istorice, 410 manuscrise greceşti, 
latinești şi slavone, 129 manuscrise reprezentând traduceri în limba 
română, 129 manuscrise originale în diferite limbi, alte 137 de 
manuscrise în greacă, română și slavonă. Își găsea timp și pentru o fugă 
la cetatea de pe culme. Din depărtare părea uitată, frecventată doar de 
cărăuşii de piatră. Ajuns în proximitatea fortificaţiei, prejudecata pierdea 
orice drept la recurs. Grigore Musceleanu sesiza că „temeliile sunt foarte 
tari până azi, parcă vor să mai nareze posterității moleșite gloria 


străbunilor”, 


Cetatea Neamţului (colecţie particulară) 


Din ținutul Neamțului, preotul se îndrepta către laşi. La mănăstirea 
Cetăţuia afla mormântul lui Duca Vodă „în cea mai de plânsu stare, mai 
mult de douăzeci de minute m-am ostenit măturând cifrele de praf, care 
se pietrificase, după care am găsit litere cioplite””!. Nimic nu se schimba 
la Cetăţuia în următoarea jumătate de veac. Nefericita constatare a 
preotului era împărtăşită şi de Nicolae Iorga. 

Una dintre concluziile lui Grigore Musceleanu nu era încurajatoare. 
Le dădea dreptate călătorilor străini care spuneau că românii „neglijează 

monumentele lor care au fost atât de multe şi atât de prețioase”, decla- 
rându-se dezamăgit că „ele din zi în zi pier fără ca guvernele să ia 
măsurile cuvenite”*?. Situaţia era generalizată pe întreaga întindere a 
țării. Mai peste tot pe unde umblase întâlnea dezinteres, uneori chiar și o 
apetență distructivă. Nici nu încercase schițarea unei comparații privind 
starea vechilor zidiri din cele două principate. 

Lectura operelor lui Theodore Margot, Alexandru Pelimon şi 
Grigore Musceleanu ne scutește de tânguirile excesive şi accentele 
fataliste. Ceea ce surprindeau nu era sugestionat drept sfârşit de destin, ci 
doar perpetuarea unei stări de dizgrație. Aceeași lume însă nu făcea mai 
nimic concret pentru salvarea ruinelor. Într-o istorie de prea multe ori 
mută, cei trei au căutat explicații în piatră, lemn şi pictură. Ei au povestit 
celor care au vrut să îi asculte, dacă nu despre pieirea unei lumi, totuși 
despre transformări despre care istoria ne-a învăţat că ar fi fost mai bine 
de evitat. Impresiile lor au perpetuat amintiri, salvându-le prin scris din 
haosul uitării. Aceste călătorii, dar mai ales publicarea impresiilor 
aferente au produs emoție în societatea românească. Pe diferite paliere, 
vechile zidiri intrau definitiv în dezbaterea publică. Articolele din presă și 
discuţiile din cabinetele ministeriale anunțau nu doar legea secularizării; 
ci şi o nouă arhitectură juridică, menită a proteja mai eficient vestigiile. 
Seria descrierilor de călătorie iniţiate de cei trei au cultivat așadar și un 
soi de moralitate socială, au propus spre reflecţie un soi de învățăminte 
slujind adevărului, dar și esteticului. 


Călătorii de studiu desfășurate în Ţara Românească în 1861 


La finalizarea cercetărilor din toamna anului 1860%, comisarii 
guvernamentali îşi dădeau seama că nu fuseseră inspectate o bună parte 
dintre obiectivele stabilite de comun acord cu Ministerul Cultelor şi 
Instrucțiunii Publice. Rămăseseră prea multe locuri în care nici nu 
ajunseseră, darămite să mai iniţieze vreo documentare. În alte zone, 
orarul poştalioanelor îi zorise pe cei patru colaboratori ai ministerului, 
obligându-i să renunţe la analizele prea amănunțite, așa că la sfârșitul 
preumblărilor se observa o atmosferă generală de nemulțumire. Dar nu 
toate neîmplinirile le puteau fi imputate. Amploarea acestui proiect 
ambițios, planificarea vizitării unui număr prea mare de aşezăminte într-un 
interval de doar două-trei luni, precum și lipsa resurselor financiare ori 

șicanele făcute de către egumeni şi autorităţile locale explicau atingerea 
doar parţială a scopurilor urmărite. Rămăseseră locaţii necercetate, iar o 
mulțime de obiecte cu valoare istorică selectate în grabă nu erau încă 
trimise la București. Se adăugau descoperiri inedite, trecute, din lipsă de 
timp, pe o listă de așteptare. Toate aceste eforturi păreau să nu fi produs 
nimic concret. Dorinţa reluării cercetărilor şi imperativul salvării unor 
piese aflate într-o accentuată stare de degradare conturau premisele 
susținerii instituționale a unor noi voiajuri. 

În primele luni ale anului 1861, cei patru reprezentanţi guver- 
namentali, Alexandru Pelimon, Cezar Bolliac, Dimitrie Papazoglu şi 
Alexandru Odobescu, implicaţi în acţiunile derulate în vara precedentă, 
înaintau noi memorii către Ministerul Cultelor şi Instrucțiunii Publice. 
Pledoariile coincideau, menţionând aceleaşi deziderate. Invocau sumedenia 
descoperirilor, dar şi sistarea temporară a căutărilor, solicitând primirea 
unor fonduri pentru reluarea călătoriilor prin ţară. Arătau că puţinele luni 
avute la dispoziție nu oferiseră răgazul unor cercetări temeinice. Din 
punct de vedere climatic, vara era Singurul sezon în care puteau fi 
întreprinse periegeze mai amănunțite. Or, ploile din primăvară și toamnă 
scurtau drastic sezonul propice investigaţiilor arheologice. Dimpotrivă, în 
alte arealuri cu o climă mai blândă, precum Grecia, erau preferate zilele 
de primăvară şi toamnă'?. O efervescenţă culturală părea, totuși, să 
confirme perfectarea unui mecanism instituţional creat din nimic ȘI care 
își căuta ritmul doar de câteva luni. Disponibilitatea arătată de miniştrii 
succedați în fruntea ministerului, coroborată cu pasiunea și curiozităţile 
câtorva intelectuali tindeau să transforme efemerele preumblări într-un 
adevărat proiect de ţară. În lipsa unor reglementări juridice, bunele 
intenții s-au constituit în abordări binevenite în protejarea urmelor 
istoriei. Din actele existente în arhiva ministerului deducem că inițiativa a 
aparținut exclusiv comisarilor, decidenții arătându-și disponibilitatea de 
a-i sprijini, după negocieri nu tocmai uşoare. Acţiunile necoordonate ale 
celor patru colaboratori reflectau însă limitele demersurilor întreprinse de 
ei. Ceea ce aceștia considerau drept intervenții salvatoare erau, în fond, 
doar continuări ale muncii depuse cu un an înainte. Oricum, nu reușeau 
să propună o nouă viziune asupra vestigiilor istorice, să treacă la un alt 
nivel organizatoric. Practic, nici unul dintre ei nu a pus problema cola- 
borării, nu a căutat sfatul celorlalți. Abia mai târziu, corespondența, încă 
inedită, dintre Cezar Bolliac și Dimitrie Papazoglu, cuprindea trimiteri la 
obiectele găsite în vara anului 1861. 

Cazul Alexandru Pelimon 


Activitatea lui Alexandru Pelimon din 1861 a fost la fel de prodi- 
gioasă ca și în anul precedent. După vizitele la mănăstiri din Buzău, 
Râmnicul Sărat, Ialomița și din Focşani, publica o lucrare, intitulată 
Memoriu. Descrierea sfintelor mănăstiri. Erau notițele făcute în aşe- 
zămintele care „conservară în trecut simțământul de pietate, naționalitate, 
credință, bravura, conservarea limbii şi a datinilor și a tot ce consolidă pe 
români în clasicul lor pământ”, Această cărticică, doar de 100 de 
pagini, a fost scrisă într-un limbaj mai tehnic decât Impresiile de 
călătorie. În fond, Memoriul este suma actelor birocratice puse la 
dispoziţia responsabililor din minister de către Alexandru Pelimon, în 
calitate de comisar. Posibil ca autorul Memoriului să fi adoptat atitudinea 
lui Cezar Bolliac privind difuzarea în spațiul public a informațiilor 
adunate, nu tocmai îmbucurătoare, despre lăcaşurile religioase din ţară. 
Încerca să obţină un profit personal, să-și supradimensioneze imaginea 
publică de pe urma unor însărcinări instituționale. Descrieri sumare ale 
locaţiilor, completate cu inventarele obiectelor de cult găsite în încăperile 
așezămintelor, semnalarea unor inscripții formau registrul dominant al 
relatărilor. | 

Una dintre concluzii, plasată în paginile introductive, inducea 
lectorului un anumit orizont de așteptare: privea starea de ruină a 
mănăstirilor închinate”, majoritatea celor puse în discuţie fiind în zona 
Focșanilor. Nu ezita să vorbească despre ilegalitatea trecerii bisericilor şi 
a mănăstirilor sub autorităţi străine, încălcându-se dorințele ctitorilor. 
Argumentele-forte erau actele fondatoare, daniile făcute de ctitori, 
hrisoavele în care se precizau condiţiile și regulile de funcţionare ale 
stabilimentelor. Dureroasă nu era neapărat doar uriaşa pierdere bănească 
suferită de români prin aceste preluări. Cu timpul fondurile puteau fi 
recuperate. Dar aceasta era cea mai vizibilă consecință, nu neapărat şi cea 
mai importantă. De fapt, odată cu pierderea controlului. asupra mănăs- 
tirilor românești, filonul cultural și specificul autohton fuseseră grav 
perturbate; o continuitate istorică, fie ea cât de firavă, nu doar că se 
fractura, dar, mai grav, se pierdea. În acele zidiri se păstraseră, până la un 
moment dat, reperele fundamentale ale istoriei românilor. Mai tot ce se 
construise, tot ce se adunase şi se crease în spaţiul de la nord de Dunăre 
ținea de atmosfera vieții religioase. Domniile și marile victorii repurtate 

de voievozi erau asociate lăcaşurilor de cult, manuscrisele şi cărțile care 
circulaseră în lumea românească tot în biserici se conservaseră cel mai 
bine, iar pictura ultimelor secole tot pe pereţii acestor edificii mai putea fi 
încă văzută. Și, brusc, societatea românească afla, la 1860-1861, că 
mănăstirile erau goale, furate tocmai de cei care trebuiau să le protejeze; 
că se mai putea vorbi, la rigoare, doar despre nişte resturi prăpădite în 
pericol de a fi acoperite de bălării. Pentru Alexandru Pelimon „călugărul 
străin (fusese — n.n.) cel mai mare inamic al instituțiunilor patriei 
române”. La mănăstirea Slobozia, din districtul Ialomiţa, constata că 
multe obiecte din argint fuseseră trimise de egumen peste graniţă, la 
mănăstirea unde era închinat așezământul religios. Primind un raport 
detaliat de la Alexandru Pelimon, autorităţile interveneau, solicitând 
egumenului repatrierea pieselor. 

Într-un secol în care singura șansă a națiunii române de a reveni pe 
harta europeană era modernizarea societăţii și cuplarea ei la ambițiile 
științifice ale lumii occidentale, realitatea economică, mascată sub 
diverse forme de proprietate și sfere de influență era nefavorabilă unui 
atare ideal. O parte importantă a autorităţilor locale nu doar că ignora 
trendul vremii, dar chiar jucau și nu doar în domeniul financiar, 
împotriva intereselor ţării. 

Autorul lucrării milita ferm pentru regândirea rosturilor câtorva 
dintre lăcașurile abandonate, până nu se pierdea orice speranță de 
redresare.. Găsea nimerită refacerea structurilor de rezistență ale respec- 
tivelor lăcașuri şi folosirea lor drept spitale şi şcoli. Călătoria din 1861 îi 
reconfirmase temeri încercate în timpul precedentei misiuni. Admi- 
nistratorii acelor ruine, prea multe pustii, nu mai aveau interesul să le 
renoveze; iar din bugetul statului nu mai puteau fi întreținute. Miza nu 
era doar recuperarea unor vaste proprietăți, ci şi valorificarea lor în 
spiritul binelui public. Unul dintre subiectele delicate îl constituia 
educaţia fetelor, aproape inexistentă, ținând cont de ceea ce se întâmpla 
în statele civilizate. În cazul tinerelor copile, o parte din aşezăminte, 
reintegrate sub- Ministerul Cultelor și Instrucțiunii Publice, puteau 
ameliora o carență a cărei amprentă pe viitorul naţiunii nu era greu de 
bănuit de Alexandru Pelimon. Bunăstarea unei naţiuni depindea și de 
școlarizarea și implicarea femeilor în societate. 

În memoriul depus la cabinetul ministrului, Alexandru Pelimon nu 
insista pe valoarea patrimonială, pe valoarea istorică şi artistică a 

obiectelor sau pe raţiuni financiare; îşi construia expozeul în paradigmă 
juridică. Ca şi Cezar Bolliac, literatul considera că se adunaseră 
suficiente probe pentru trimiterea în judecată a egumenilor, pentru furt şi 
proastă administrare. În comparaţie cu Alexandru Odobescu și Dimitrie 
Papazoglu, mulţumiţi să consemneze ceea ce găseau, construind poves- 
tioare cu impact public, Cezar Bolliac şi Alexandru Pelimon militau 
pentru aplicarea legii și formulau capete de acuzare. Două argumente 
majore erau invocate: în primul rând, legitimitatea acțiunii lor, implicit 
recunoașterea meritelor comisarilor şi, în al doilea rând, că o inechitate 
istorică, perpetuată ca o nedorită moştenire, nu putea fi îndreptată prin 
naivități și pasiuni literare. Reconfigurarea fizionomiei unei lumi corupte 
părea a fi cheia problemei. 

Alexandru Pelimon lansa o provocare celor care aveau îndoieli 
asupra obiectivității și acurateții constatărilor sale. Îi invita să-l înso- 
tească prin țară, să urce pe ruinele vechilor fortificații, pentru a asculta 
şoaptele mormintelor, şi a contempla ceea ce mai rămăsese în picioare de 
la marii voievozi. Îi motiva să se entuziasmeze față de orice rest 
patrimonial şi să vadă în tezaurele existente mai mult decât un potențial 
financiar. În comparaţie cu ceilalți comisari, aventura lui Alexandru 
Pelimon printre vechile monumente istorice se sfârșea în 1861, dată de la 
care documentele nu ne mai oferă detalii. 


Voiajul lui Cezar Bolliac 


În mai 1861, Cezar Bolliac relua, la rândul său, problema finanțării 
excursiilor ştiinţifice. Experienţa dobândită în cursul drumețiilor, de mai 
bine de un deceniu, prin Țara Românească, îi permitea să facă propuneri 
concrete ministrului. Promitea că orice obiect important descoperit, care 
putea fi transportat în SN sigure, urma să fie trimis Muzeului 
Naţional de Antichităţi. Fără a indica şi criteriile evaluării pieselor, 
semnatarul dădea de înțeles că în patrimoniul Muzeului Naţional de 
Antichități se vor regăsi, la finalul investigaţiilor, vestigii unicat. 
Filozofia centralistă a elitei politice își făcea resimţite efectele și în 
strategiile culturale: tot ce era mai însemnat trebuia adus în capitală, 
răpindu-se diferitelor localități sau regiuni şansa de a-și cultiva o 
identitate specifică. 

Pentru prima oară în practica ministerului, voiajul nu mai era 
proiectat ca o experiență individuală. Cezar Bolliac gândea călătoria 
drept o cercetare de echipă. Fiindcă multe dintre sarcinile ultimei 
expediţii rămăseseră restante, arăta că avea nevoie de bani pentru a 

angaja un pictor, un copist şi un inginer”. Structura grupului lăsa să se 
întrevadă' intenţiile lui Cezar Bolliac. „Pariul” nemărturisit al perso- 
najului nostru era de a copia cât mai multe picturi de pe vechile zidiri, de 
a transcrie tot ce se mai putea descifra din pietrele roase de vreme şi ploi 
sau stricate intenționat de semenii săi. Voia să-și asigure un fond de 
crochiuri și desene cu monumentele reprezentative, tinzând totodată să 
încropească un corpus de documente și inscripţii transcrise de pe 
manuscrise, piatră și lemn. Proiectele editoriale urmau să desăvârşească 
munca de teren. La fel de importantă era misiunea inginerului. Cezar 
Bolliac era mânat de ambiția de a lucra la o hartă completă şi corectă a 
principatului. Ceea ce trasase până atunci — căi de comunicaţie, vechi 
fortificaţii, locurile în care se obţinuseră marile victorii militare, desene 
cu arme și uniforme militare — era, în bună măsură, o fantezie, lucru 
recunoscut chiar de colecționar. Identificări greșite preluate din autorii 
latini, tentaţia de a da credit legendelor auzite la localnici ori supoziţii 
articulate pe descoperiri aleatorii compromiteau orice iniţiativă de 
cartografiere a Principatelor. 

Dar stăruința lui Cezar Bolliac însemna totuşi mai mult decât 
menționarea așezărilor, a cursurilor de apă, a carantinelor și a poştelor. În 
concepția lui, ţara cuprindea şi monumentele istorice, teritoriul fiind încă 
traversat de drumurile romane, precum și de cele folosite de domnii 
români în campaniile lor militare. Inserarea acestora în reprezentările 
cartografice revenea inginerului dorit în echipă, a cărui identificare îi 
punea în încurcătură pe decidenți. De unde putea fi detaşat un astfel de 
specialist? Discuţiile în epocă se purtau între responsabilii de la Culte, de 
la Lucrări Publice şi superiorii Armatei. Nimeni nu dorea să se 
dispenseze, în perioada cea mai propice lucrărilor de construcţie, de unul 
dintre puţinii specialiști aflaţi în subordine. Păstrând amintiri nu tocmai 
plăcute din voiajul trecut, Cezar Bolliac bifa încă o doleanţă. Avea 
nevoie și de o circulară către egumenii mănăstirilor și către ofiţerii din 
punctele militare de pe cursul Dunării pentru a i se acorda sprijinul dorit. 

Cezar Bolliac îşi prezenta convingător prioritățile. Dorea să străbată 
țara pentru „tragerea drumurilor romane pe o hartă a Daciei la care lucrez 
de mai mulți ant": de asemenea își concentra eforturile pe descoperirea şi 
cercetarea ruinelor romane din bazinul Dunării, mai precis de la Orşova în 
jos, precum şi pe înscrierea în inventare a obiectelor arheologice și istorice 
din districtele Ilfov, Vlașca, Teleorman și Romanaţi”!. Luând în calcul 

condiţiile climaterice, îşi fixa un calendar strict al activităților. În timpul 
verii, planifica să meargă prin ținuturile mai îndepărtate, lăsând pentru 
toamnă cercetările din Ilfov şi capitală. 

În prima fază, cererii depuse de Cezar Bolliac i se răspundea negativ. 
Era atenționat că nu-și îndeplinise obligaţiile prevăzute în anteriorul 
contract, deal avusese la dispoziție timp suficient pentru a-și onora 
îndatoririle. I se imputa şi o lipsă de tact. În presă apăruseră ample materiale 
ale lui Bolliac despre situația dezastruoasă a mănăstirilor, inflamându-i pe 
cititori şi deranjând Biserica. Lumea românească devenise sensibilă şi 
critică, punând presiune pe autorităţi într-un mod care îi irita pe funcționarii 
indolenţi. Nici nu avea cum să fie altfel, dacă ținem cont de dimensiunile 
dezastrului descris cu patos. Or, înțelegerea dintre minister şi Cezar Bolliac 
avea un caracter oarecum confidenţial, datele strânse urmând a fi prelucrate 
şi folosite în conturarea unor strategii guvernamentale. Fără a exclude o 
viitoare colaborare, poziția ministrului arăta că orice propunere putea fi 
negociată abia după ce semnatarul depunea rapoartele aferente activității 

sale, precum şi actele contabile pentru banii cheltuiţi. Or, Cezar Bolliac nu 
justificase cu acte nici un ban din cei primiţi, o parte chiar și în avans. 
Prestigiul profesional și onorabilitatea publică a lui Cezar Bolliac erau deci 
puse la îndoială; iar reacția nu întârzia. 

Răspunsul din 3 iunie 1861 devoala atât interesele personale și 
divergențele cu superiorii din structura guvernamentală, cât şi carențele 
din filozofia instituțională a ministerului. Cezar Bolliac își croia apărarea 
invocând numele fostului ministru, C.A. Rosetti, din partea căruia se 
bucurase de toată susținerea. Insista că misiunea primită de la acesta 
fusese gândită inițial mai degrabă din interes economic"? şi mai puţin 
istoric. Arăta că publicarea unor rapoarte despre starea mănăstirilor 
Radu Vodă, Comana sau Glavacioc în „Monitorul Oficial” avusese rostul 
lor, nu doar unul emoțional. Generaseră o dezbatere publică, legitimând 
autoritățile să ia măsurile de cuviință. Egumenii mănăstirilor respective 
fuseseră trimiși în judecată. Dar succesorul lui C.A. Rosetti la Ministerul 
Cultelor şi Instrucțiunii Publice, Vasile Boerescu, decidea închiderea 
litigiilor cu egumenii — fără a da explicaţii — stârnind uimire şi nemul- 
țumire. Abil, Cezar Bolliac indica drept problemă de fond incoerența 
hotărârilor luate în birourile ministeriale. 

Comisarul arheologic nu avea nici o reținere să afirme că nu se 
putuse înțelege cu Vasile Boerescu”. Denunţa şi o neepa oprirea 


“2 Ibidem, f, 94v. 

proceselor însemna desconsiderarea tuturor eforturilor făcute, nu doar de el, 
în vara lui 1860. În atari condiții, Cezar Bolliac începea publicarea unei 
serii de articole într-o rubrică specială, a „Românului”, Mănăstirile noastre. 
Avertiza că alte 200 de file, cuprinzând relatări şi constatări, nu dintre cele 
mai bune, erau îndosariate pentru a fi predate ministerului. 

Fire tumultoasă, Cezar Bolliac nu se mulțumea doar să combată 
inerția vremelnicilor responsabili administrativi. Își încheia pledoaria 
tranșant, reiterând că blocajul nu fusese generat de el și că vina nu îi 
aparținea. Lansa și rugămintea de a fi aplanată disensiunea, înainte de a 
spune tot ce știa: „De ce nu l-am trimis (raportul — n.n.) în minister, 
Domnule Ministru? Chem generozitatea D-stră să nu mă siliţi a o 
spune”*f. Ameninţare sau insinuare, apelul a avut oricum efect. Poziţia 
lui Cezar Bolliac a determinat, finalmente, reevaluarea colaborării dintre 
cele două părți. | 

În rezoluția ministrului din 7 iunie 1861, decidenţii din centrala 
instituţiei erau de acord cu finanțarea călătoriei, în condiţiile în care Și 
intempestivul personaj devenea mai conciliant. Urmau să îi pună la 
dispoziţie lui Cezar Bolliac câte doi galbeni pe zi, pentru un interval de 
două luni jumătate. Ținându-se cont că jurnalistul se deplasa prin locuri 
îndepărtate, retrase, unde ar fi fost imposibilă trimiterea banilor necesari, 
secția contabilă din minister dispunea acordarea unui avans de 150 de 
galbeni, reprezentând diurna zilnică pe toată perioada cercetărilor. 
Pentru celelalte nevoi — plata săpăturilor și a achiziţiilor — se deschideau 
capitole bugetare separate. Doar că, pentru aprobarea lor, se instituia un 
regim de control, precum și o practică administrativă. Într-o primă fază, 
Cezar Bolliac trebuia să trimită o adresă cu descrierea pieselor propuse 
spre cumpărare ori despre arealul în care dorea să sape. Fiecare apel 
menţiona pretenţiile financiare ale vânzătorilor ori ale oamenilor dispuși 
să lucreze pe șantierele arheologice improvizate. Comisii formate la nivel 
ministerial evaluau recomandările și înaintau ierarhic poziţia lor. În 
funcție de părerile acestora, ministrul Cultelor şi Instrucțiunii Publice 
dispunea contabilului-şef plata aferentă. Au fost situații când, urmare a 
prețurilor mari ale unor vestigii, a fost nevoie de deschiderea unor noi 
credite. Pentru bunul mers al cercetărilor erau redactate și două adrese, 
una către prefecţii din Vlașca, Teleorman și Romanați, la 13 iunie 1861, 
iar o alta către egumeni, prin care li se impunea colaborarea necondi- 
ționată cu trimisul ministerului. Toate pregătirile decurgeau fără ştirea 
impetuosului colaborator. 

Abia peste şase zile de la acordul ministrului, i se aduceau la 
cunoştinţă lui Cezar Bolliac condiţiile finanțării excursiei. În paralel, 
ministrul de Război, colonelul Istratie Sămășescu, ordona comandanților 
garnizoanelor de pe Dunăre să se pună la dispoziția lui Cezar Bolliac. 
Același ministru de Război ordona eliberarea unui paşaport lui Cezar 
Bolliac, pentru traversarea Dunării; dincolo de fluviu, el avea relații 
printre numeroșii comercianți de antichități. Paşaportul îi era 
indispensabil în încercarea repatrierii unor obiecte scoase din pământul 
țării. lar pentru urgentarea aprobărilor administrative se apela şi la 
ministrul de Interne. 

Cezar Bolliac era dator să trimită, pe adresa ministerului, rapoarte la 
fiecare 15 zile, acestea cuprinzând descoperirile făcute. În funcție de 
importanța celor aflate și de calitatea rapoartelor, ministrul se angaja să 
coopteze în echipă un pictor şi un inginer”; nimic însă despre copistul 
cerut de Cezar Bolliac. Chiar și așa, componenţa misiunii se schimba 
periodic. Având în vedere că miniștrii chestionaţi refuzaseră să se 
dispenseze de serviciile inginerilor tocmiți în Bucureşti, voiajorul îşi 
punea toate speranţele în bunăvoința autorităților din fiecare district. Ei 
urmau să delege, pe perioade scurte, câte un inginer. Termenii colaborării 
cu pictorul erau clari: el îşi începea lucrul abia după centralizarea infor- 
mațiilor despre toate monumentele văzute, precum și după analizarea 
informaţiilor privitoare la ele. 

Având experiența cercetărilor anterioare, Cezar Bolliac insista, la 
14 iunie 1861, pentru primirea întregului fond al călătoriei, în sumă de 
150 galbeni. Ministrul aproba eliberarea banilor, fiind convins că, prin 
locurile îndepărtate şi retrase pe unde urma să ajungă trimisul guver- 
namental, era greu să intre în posesia banilor. De data aceasta colaborarea 
se derula în termenii conveniți. 

La data de 29 iulie 1861, Cezar Bolliac adresa ministrului Cultelor 
și Instrucțiunii Publice nu mai puţin de trei memorii. În primul, critica 
vehement „nepăsarea şi neîngrjirea în Are autorităţile bisericeşti şi laice 
au lăsat catedrala Banilor Craiovei” 6. Deplângea o construcție des re 
care aflase că fusese zidită la începutul secolului XIII de loan Asan“ şi 
refăcută în timpul domniei lui Matei Basarab. Pleda pentru examinarea 
construcţiei de către un specialist căci „oricât ar costa această reparaţie, 
tot n-ar fi mult. A repara această biserică, care reprezintă o epocă atât de 


*5 Ibidem, f. 94. 

adâncă în vechime, şi care atestă o civilizaţiune naţională în epocă, face 
mai mult decât a zidi din nou zece biserici, de mâini nedibace, fără stil şi 
fără artă şi care să nu reprezinte nimic”. Indignarea lui era cu atât mai 
îndreptăţită cu cât se știa în sfera publică de veniturile consistente pe care 
biserica Sf. Dumitru le producea. Marea problemă era că banii nu se 
foloseau pentru bunul mers al aşezământului! Doar din arendarea 
moşiilor se adunau anual zeci, sute de mii de lei. Se adăugau şi împrumu- 
turile acordate în numele bisericii, cu dobânzi ce aduceau câştiguri 
suficiente pentru o administrare prosperă a zidirii. La acel moment, 
Cezar Bolliac părea convins că nu mai putea găsi un peisaj mai dezolant; 
nu credea că pe toată întinderea țării mai putea fi vreun vestigiu într-o 
stare mai critică. Dar nu trebuia să se depărteze prea mult de Craiova 
pentru a-şi tenta, din nou, deznădăjduirea. Bucovăţul, cu vechea-i 
biserică, îi pricinuia alte depresii. Și acolo totul era în ruină. 

Având statutul de așezământ închinat, stareţul își aroga deplina 
libertate a  dciziilor. Or, Cezar Bolliac constata că superiorul 
așezământului abandonase vechea zidire, poruncind ridicarea unei alte 
biserici, Bucovăţul Nou, „o îngălitură ca toate celelalte ce au ieşit din 
mâna acestui călugăr”; şi „în tinda căruia au zugrăvit, față cu ctitorii ce ei 
au socotit că trebuie să-i copieze aici, au zugrăvit [...] spre derâderea 
acelor pi Gei bani şi domni ai țării, spre scandalul tuturor, o cucoană cu 
malacof””. Era doar un exemplu trist, din alte câteva sute. 

Mai peste tot se lovea de indolență, fie că era vorba de cetate, 
biserică ori săpături arheologice. Poposind pe traseu și la Comana, palpa 
zidurile a ceea ce fusese cândva fortificația gândită de Șerban Cantacuzino. 
Și drept răsplată, acesta nu se bucura de tihna cuvenită. Lespedea de pe 
locul de veci nu mai era decât o piatră printre altele. Și nici unul dintre 
călugări nu ştia cum ajunsese acolo. Firește că o astfel de decizie nu pri- 
vea protejarea vestigiilor. Fără a avea şi argumente puternice, semnatarul 
memoriului lăsa a se înţelege că mormântul fusese deschis, furându-se 
obiectele de valoare din el. Doar că nimeni nu putea indica persoanele 
care profanaseră mormântul şi nimeni nu ştia ce se scosese din criptă. 

Resturi cu valoare artistică se vedeau cu ochiul liber în toată curtea. 
Un imens puzzle istoric îşi cerea de la modernitate dreptul recompunerii 
credibile și benevole; lipsea însă numele ctitorului”. Din tot ansamblul 
de la Comana — cetate, biserică, case, beciuri, iF şi un turn de 

observaţie — nu mai rămăsese aproape nimic. Curtea o găsea plină de 
moloz, cărămizi, gunoi $ și bălării. În biserică, doar sărăcie lucie, nevăzând 
măcar o candelă aprinsă. Dar fenomenul era generalizat în Principate. La 
biserica din Dulceşti,, unde se aflaseră șapte pietre de mormânt, patru 
dispăruseră fără urmă”. Şi acolo, cinstita faţă bisericească suferea de o 
amnezie profundă. 

Obișnuit cu astfel de constatări, voiajorul arăta că pe unde trecuse 
nu văzuse „acele manuscrise voluminoase, pe pergamente şi mulțimea 
hrisoavelor pline de imaginea hramurilor și ale ctitorilor, aurite şi argin- 
tate, cu sigiliul de plumb și de ceară în covăjele, de pe care s-ar putea 
explica atâtea lucruri [...] capete de operă ale uricarilor, celebri pentru 
pana şi penelul lor” şi alte odoare scumpe. Raţional propunea contempo- 
ranilor: „să lăsăm lamentarea pentru cele pierdute şi să scăpăm rămășița””. 
Cezar Bolliac configura un dezastru, vorbind de o zestre națională 
ignorată şi vândută cu intenţie. Situaţia era cu mult mai rea decât şi-o 
imaginau cei implicați în organizarea călătoriilor începute în 1860. Deve- 
nea limpede că reluarea cercetărilor de teren nu mai era doar o binemeri- 
tată și necesară continuare a precedentelor documentări, ci un imperativ. 

În al doilea act, datat tot în 29 iulie 1861, Cezar Bolliac puncta alte 
probleme întâlnite la edificiile vizitate” ` Amintind de misiunile primite 
de la foștii titularii ai portofoliilor de la Culte şi Instrucţiune Publică, 
Al. C. Golescu a C.A. Rosetti, comisarul arăta că operase următoarea 
clasificare: 1), Mănăstiri neînchinate; 2) Mănăstiri închinate; 3) Mănăstiri 
brâncoveneşști**. Acest al doilea memoriu, înfățișat în presă drept primul 
raport pe anul 1861% , privea mai degrabă constrângeri administrative 
actuale decât evaluări istorice. Constata doar că, dest mai toate mănăs- 
tirile primiseră de la ctitori, precum și de la urmaşii acestora și de la alte 
persoane, numeroase danii şi proprietăţi, lăcașurile erau în paragină. 
Apărea şi întrebarea firească: unde erau toate acele bunuri, unde se 
duceau banii rezultați din administrarea tuturor proprietăților? Cezar 
Bolliac avertiza că, dacă trecutul și oamenii săi fuseseră generoși cu 
zestrea naţională, prezentul părea dispus să distrugă fără nici un 
menajament bruma patrimonială ce persevera în aducerea aminte a 
gloriei de odinioară. 


aa sh Balş, Bisericile moldoveneşti din veacurile al XVII-lea şi al XVIII-lea, 
Bucureşti, Institutul de Arte Grafice „E. Marvan”, 1933, p. 39. 

* Cezar Bolliac, Monastirile din România, p. 32-33. 

* ANIC, fond MCIP, dosar 121/1860, f. 136-140. 

* Clasificarea mănăstirilor agreată de Cezar Bolliac diferea de cele operate de 
Alexandru Odobescu, Alexandru Pelimon şi Dimitrie Papazoglu. 


55 Cezar Bolliac, Raportul 1, în „Românul”, nr. 242, 30 august 1861, p. 766. 

La schitul Didești nu găsea nimic demn de a fi consemnat. 
Deranjantă era și starea în care se aflau mormintele mai tuturor ctitorilor, 
acoperite de bălării peste care treceau animalele crescute în gospodăriile 
egumenilor. Pentru cei din urmă, Cezar Bolliac nu găsea nici un dram de 
înțelegere sau vreo urmă de respect. Îi considera drept simpli arendași, 
atenți doar să strângă venitul moșiilor, pe care îl întrebuințau după bunul 
plac. Mii de galbeni îşi pierduseră urma prin mâinile şi sutanele 
călugărilor. Deși aceste mănăstiri primeau anual din bugetul Ministerului 
Cultelor și Instrucțiunii Publice bani pentru plata personalului care să 
asigure toate cele necesare unei activități, Cezar Bolliac cu greu găsea 
câte un locţiitor de egumen de la care abia putea scoate câteva cuvinte. 
Analfabetismul și sărăcia însoțeau îndeaproape aceste zidiri în care 
fuseseră investiţi nu doar bani, ci şi speranţele de mai bine ale neamului. 
Mai peste tot unde ajungea, avea sentimentul că sosirea lui nu era văzută 
cu ochi buni, impresia fiind încercată şi de ceilalți comisari. 

Trimisul guvernului era decepționat și de calitatea obiectelor de cult. 
Deși în popor se știa că orice biserică importantă primise încă de la 
întemeiere daruri de la ctitori, apoi și pe parcursul atâtor secole diverse 
danii, Cezar Bolliac constata că în locul odoarelor bisericești originale se 
foloseau piese care nu prețuiau mai mult de 50-60 de galbeni. Îi apărea 
evident că majoritatea pieselor prezentate cu mare fast de către egumeni 
nu erau mai vechi de câţiva ani. St dacă ar fi fost vorba doar de odoarele 
folosite la ținerea slujbelor. 

Mirarea şi frustrarea îl încercau st atunci când dorea să vadă 
pomelnicul ctitorului, precum și documentele vechi ale fiecărui lăcaş. 
Consternant, i se răspundea că nu mai exista nimic în rafturile biblio- 
tecilor așezămintelor, nici măcar o listă cu actele și manuscrisele păstrate 
cândva în camere întunecate și în beciuri. Inevitabil, vina cădea pe 
egumenii dinaintea lor, care nu se îngrijiseră de bunul mers al lăcașului. 
Orice urmă de culpabilitate se pierdea în „negura veacurilor”. Deranjantă 
era şi ținuta zdrențăroasă a călugărilor, plus condiţiile mizerabile în care 
se complăceau. O astfel de situaţie găsea Cezar Bolliac la Comanca. Iar 
recomandarea înaintată ministrului era „ca această bisericuță să înceteze 
de a mai figura ca schit și să se şteargă din buget”, 

În ultimul memoriu, datat în aceeași zi de 29 iulie şi întins pe șapte 
pagini, arăta că în districtele de margine se mai păstrau prea puţine 
obiecte istorice în comparaţie cu zonele retrase de la munte. Expunerea 
geografică îşi avea consecințele sale. De pildă, în districtul Teleorman nu 


%6 ANIC, fond MCIP, dosar 121/1860, f. 139. 

aflase „nimic important afară de mănăstirea Drăgăneşti”, care mai 
amenință ruina și care este foarte important a se observa pentru stilul său 
cel pur bizantin, localizat ca toate clădirile ce ne-au mai rămas din 
secolele XV, XVI și XVII'*5. Vedea cum locurile de veci ale ctitorilor şi 
ale rudelor serveau drept loc de pășunat pentru vite. Edificiul ameninţa să 
se prăbușească, necesitând reparaţii urgente. 

Lucrat în stil bizantin din cărămidă și var, fără tencuială, cu 
cornişele, brâiele și soclul executate cu simț artistic, așezământul de la 
Drăgănești păstra încă, spre mijlocul veacului XIX, dovezi suficiente că 
fusese ridicat de meșteri dibaci. Cezar Bolliac îl recomanda drept subiect 
de studiu pentru arhitecții „noştri moderni”. Peioraţia îi privea pe acei 
ingineri şi antreprenori mulțumiți doar să schimbe câteva pietre sfărâmate 
și să înlocuiască niște bârne de lemn putrezite, fără a oferi soluţiile unei 
restaurări generale. Voiajorul nota conștincios ce putuse vedea printre 
atâtea ruine. Își manifesta nedumerirea față de lipsa oricăror măsuri 
intervenționiste și de protejare a patrimoniului naţional, soarta celor mai 
reprezentative monumente istorice depinzând de indiferența 
guvernanţilor de la Bucureşti. 

Poveştile bisericii Drăgăneşti vorbeau de Matei Basarab şi de mama 
acestuia, ctitora aşezământului. Îşi găsea timp pentru a transcrie 
inscripțiile de pe mormintele din interiorul mănăstirii: în comparație cu 
aspectul exterior, pietrele funerare din interior erau bine conservate, 
Cezar Bolliac apreciind calitatea sculpturii, precum și claritatea literelor 
încrustate în piatră. Descifrarea inscripțiilor nu ridica nici o problemă, 
călătorul nostru putându-le copia integral. 

Și la mănăstirea Brâncoveni găsea cu încântare ordinea şi liniștea 
unui lăcaş de cult. Din ceea ce văzuse în prima parte a călătoriei, din vara 
lui 1861, așezământul Brâncoveni îi apărea edificiul cel mai bine 
întreținut”. Lăuda patriotismul câtorva călugări români care împie- 
dicaseră furtul ori dispariţia unor piese de patrimoniu. Şi aici, alături de 
obiecte de cult, de cărți st produse vechi de secole, Cezar Bolliac se 
apleca asupra inscripțiilor săpate în lespezi; erau păstrate în condiţii 
foarte bune, lucru rar întâlnit. Intr-una din acestea regăsea, pe scurt, 
povestea familiei Preda, neam boieresc influent în secolul XVII. De pe o 
singură piatră, în câteva rânduri, puteau fi desprinse relaţiile de putere, 


* Metoh al mănăstirii Văcărești. Informaţia inserată de Cezar Bolliac îşi avea 
pilda sa. Arăta că starea jalnică a așezămintelor nu se datora doar administrării grecești. 
Şi cele româneşti sufereau aceleași consecinţe nefaste. 

*% ANIC, fond MCIP, dosar 121/1860, f. 131. 

* Cezar Bolliac, Raportul 1, în loc. cit., p. 767. 

adversitățile şi loialitățile elitelor de altădată. Genealogii în filigran, 
precum cea a jupânesei Stanca Cantacuzino, erau și ele detectabile pe o 
altă lespede din mănăstirea Brâncoveni. 

Dar ceea ce l-a frapat în cercetările de la Brâncoveni a fost desco- 
perirea portretului lui Mahomed, „acoperit de protecțiunea unui înger”, în 
frontispiciul clopotniţei. Deducţia sa privea capacitatea de adaptare în 
vremuri de restriște. Singura şansă de a feri lăcașul de vandalismul turcilor 
a fost „să se pună sub protecțiunea lui Mahomed”. Și nu avea vreun reproş 
faţă de o asemenea „adaptare”, impusă de suferințele vremurilor de demult. 

Tot în acest ultim memoriu milita pentru finanțarea, din bugetul 
ministerului, a unui „album daco-român care să reproducă şi să explice 
tot ceea ce ne-a mai rămas din antichitățile dacice, romane şi române”. 
Gândea ca în fiecare lună să poată scoate câte trei-patru stampe, estimând 
că abonamentul anual ar fi costat patru galbeni. Încerca să-l convingă pe 
ministru să contracteze 100 de exemplare pentru protocol, pe care 
autoritățile să le plătească în avans. Recunoştea că, fără un astfel de sprijin, 
proiectul nu avea nici o şansă de izbândă. Și reușea. La 4 octombrie 1861, 
Cezar Bolliac anunța ministerul că terminase tablourile Daco-Romane, 
livrând cele 100 de exemplare plătite deja de autorități” 

Mărturiile și corespondenţa incluse în arhiva Ministerului Cultelor şi 
Instrucțiunii Publice sunt astăzi singurele mărturii despre peregrinările lui 
Cezar Bolliac prin ţară, în vara anului 1861. Informaţiile din presă sunt 
sărace. Dacă despre alte călătorii mai ştim câte ceva din fragmente 
memorialistice, misiunea în cauză își așteaptă surse mai consistente. Cert 
este că Cezar Bolliac nu s-a oprit din căutări. În anii care urmau îl 
regăsim mereu pe drumuri, adunând de oriunde monezi, medalii, diverse 
obiecte din fier sau mici sculpturi. 


Prin ţară cu Dimitrie Papazoglu 


De același tratament financiar şi de condiţii identice precum Cezar 
Bolliac avea parte și Dimitrie Papazoglu. lar iniţiativa continuării 
cercetărilor aparținuse tot maiorului. La 2 iunie 1861, la câteva zile după 
ce Bolliac își depusese memoriul, colecționarul de antichități intervenea, 
la rându-i, pentru un nou voiaj ştiinţific. Știrile circulau repede în 
București, ducând cu ele vestea intenţiilor celorlalți comisari. Dimitrie 
Papazoglu dorea să meargă în districtele Olt și Romanaţi”?. La 13 iunie 


6 ANIC, fond MCIP, dosar 121/1860, f. 141. 
6l Ibidem, f. 169. 
= Ibidem, f. 92r.-v. 

1861, aceeaşi zi în care i se dădea lui Cezar Bolliac răspunsul favorabil, 
ministrul Cultelor și Instrucțiunii Publice admitea şi cererea fostului 
militar. I se alocau câte 2 galbeni pe zi pentru nevoile curente. Separat, se 
ajusta un fond pentru achiziţii st plata oamenilor folosiți la diverse 
săpături. Avea la dispoziţie maxim două luni pentru efectuarea călăto- 
riilor. La 21 iunie, șefului contabilităţii din minister i se transmiteau 
termenii financiari ai colaborării cu Dimitrie Papazoglu. 

Și în cazul său era vorba mai mult decât un simplu plan de 
prospecţii. Rezultatele periegezelor anterioare îl ambiționaseră. Dar ceea 
ce propunea era mai degrabă o utopie. Arătând că în pământul țării se 
aflau „cele mai prețioase antichități din vremea coloniilor romane și altor 
neamuri ce au locuit pe dânsul. Obiecte prețioase atât în valoarea lor 
materială cât și istorică, precum medalii, statui, bijuterii, vase, plăci 
sculptate, armături, instrumente şi altele”*, Dimitrie Papazoglu tindea să 
înceapă inventarierea lor, pentru a le arăta conaționalilor ce putuseră 
realiza strămoșii lor. În paralel cu întocmirea unor cataloage, el voia să 
pregătească şi un album cu reprezentări ale descoperirilor recente. Fără a 
prezenta un itinerariu detaliat, Dimitrie Papazoglu vorbea de nu mai puțin 
de 56 de locuri în care cercetasedi şi unde dorea să revină pentru noi 
căutări şi completarea rapoartelor datorate. Despre altele, prin care doar 
trecuse, le semnala ministerului. Vehiculată atât ca argument, dar şi ca 
subiect al pledoariilor fostului maior, situaţia precară a locurilor cercetate 
conducea către o singură concluzie: coordonarea intervențiilor în regim 
de urgență. Bunăoară, mitropoliei din Târgovişte îi prevedea un final 
rapid şi trist, întreaga clădire fiind crăpată, ruptă, dezvelită. Iar din partea 
autorităţilor locale nu întrezărea nici o reacție. 

În mai toate rapoartele vorbea de urgentarea căutărilor. Şi avea 
destule motive. Experienţa de peste 30 de ani în cercetările pe teren îl 
familiarizase cu practicile negustorilor de antichități. Acţionând fie în 
interes personal, fie stimulaţi de muzeele europene, aceștia treceau peste 
graniță obiecte prețioase. Ştia foarte bine slăbiciunile sistemului admi- 
nistrativ autohton, corupția generalizată a funcționarilor şi lacunele 
legislative. Practic, oricine găsea o piesă de valoare o vindea imediat, 
alții le topeau pe cele făcute din aur și argint fie pentru a le pierde urma, 
fie pentru a le remodela în bijuterii la modă. Și gustul comercializării 
obiectelor vechi prindea repede la români. Mai la orice târg ţinut prin 
satele românești, zarafii şi argintarii știau că pot achiziţiona marfă bună la 


6 Ibidem, f. 92. 
TT Ibidem, E 111. 

prețuri de nimic. Aceste carențe puteau fi suplinite, momentan, printr-un 
efort de strângere accelerată a antichităților şi depozitarea lor în odăile 
Muzeului Naţional de Antichităţi. Atât Dimitrie Papazoglu, cât şi ceilalți 
comisari arheologici clamau, în 1861, intensificarea cercetărilor, arătând 
cum în fiecare an vestigii istorice, multe unicat, erau vândute muzeelor 
străine, fie colecționarilor privați. Conform unui astfel de scenariu totul 
era în contratimp. 

Într-un raport din 18 septembrie 1861, Dimitrie Papazoglu împărțea 
edificiile vizitate în mănăstiri închinate, pământene și biserici vechi 
domnești din orașe. Îi era imposibil totuşi să spună care dintre ele 
avusese o soartă mai blândă. Văzuse nu mai puţin de 64 de lăcașuri. 
Raportul urma să îl lămurească pe ministrul Cultelor și Instrucțiunii Publice 
„de toată starea obiectelor istorice și arheologice, cum şi biblioteci”. 

Relatarea privea mănăstirile din Olt. Pe cele din Prahova, 
Dâmboviţa şi Muscel le cuprinsese în memoriile depuse anterior. Lipseau 
încă reflecțiile despre așezămintele din Romanați. La ce era bun un astfel 
de raport? Dimitrie Papazoglu considera că îl putea informa pe ministru 
despre starea reală a antichităţilor, zidirilor și patrimoniului autohton. Era 
încântat că multe dintre piesele găsite în varii locaţii le putuse prelua cu 
acceptul scris al proprietarilor şi le transferase la Bucureşti. O minimă 
rigoare legal-administrativă era respectată. Dar un regret îl încerca totuşi. 
Dintre artefactele pe care nu le putuse lua era și piatra de mormânt a 
doamnei Elena, soția lui Matei Basarab, „bine sculptată în marmură cu 
diferite arabescuri bizantine şi inscripții latine și slavone şi care se află în 
Sfânta Biserică de la Curtea Domnească din oraşul Târgovişte”. 
Remuşcarea era cu atât mai mare cu cât lăcaşul era în ruină totală, 
putându-se prăbuşi în orice clipă; adică distrugând, implicit, şi 
mormântul. Și câte ar mai fi fost de făcut. 

Recomanda și luarea unor pietre cu inscripţii, în număr de trei, 
elegant lucrate, de la mănăstirea Dealu. Prima era de pe mormântul lui 
Vladislav, a doua, sarcofagul lui Radu cel Mare, iar ultima acoperea 
craniul lui Mihai Viteazul. Dimitrie Papazoglu nu cerea ca acestea să fie 
desprinse “din contextul lor arhitectural. Le găsise împrăștiate prin 
biserică, călcate de vizitatori, fiind vizibilă deteriorarea inscripțiilor şi a 
ornamentaţiilor. Până când urmau a fi transportate în capitală, în 
scenariul optimist, comisarul cerea ministrului să dispună ca respectivele 
pietre să fie depozitate în condiţii mai sigure. Aidoma celorlalți, Dimitrie 


65 Ibidem, f. 149. 
& Ibidem. 

Papazoglu avertiza că, pe la mănăstirile cercetate, nu găsise documente și 
hrisoave originale. 

La 19 septembrie, o dispoziție dată din centrala Ministerului 
Cultelor și Instrucțiunii Publice îl soma pe egumenul mănăstirii Dealu să 
dea „prabnice dispoziţiuni” pentru conservarea respectivelor. vestigii. 
Printre manuscrisele descoperite în cursul anchetelor din 1861 este şi 
caietul de modele al lui Radu Zugravu, pictor din secolul al XVIII-lea, 
însă puțin cunoscut, dar găsit de D. Papazoglu, la mănăstirea Bunea din 
districtul Dâmboviţa”. pi 

Totuşi, nici de data aceasta maiorul nu reușea să-şi termine 
căutările. La 14 mai 1862, el cerea A nouă aprobare pentru plecarea peste ` 
Olt, în districtele Dolj şi Romanați” „ Avea nevoie de fonduri pentru sine 
şi plata unui pictor, precum şi pentru rezolvarea necesităților cotidiene, 
dar și de suportul prefecţilor. Prin urmare, la 23 mai 1862, prefecţii celor 
două districte erau avertizaţi să coopereze cu Dimitrie Papazoglu. Deşi 
ieşit la pensie, fostul militar a profitat de colaborările cu Ministerul 
Cultelor și Instrucțiunii Publice pentru a-şi cultiva pasiunea față de 
istorie. Își îmbogăţea colecțiile personale folosindu-se de oportunităţile 
oferite de asemenea excursii. 


Perseverența lui Alexandru Odobescu 


Alexandru Odobescu se adresa și el ministrului, la 30 mai 1861, 
prezentându-și serviciile pentru o nouă experiență științifică”. Admitea 
însă că avea restanţe majore în angajamentele luate cu un an în urmă. 
Pleda însă pentru clemență. Aidoma partenerilor săi, literatul vorbea în 
termeni generali despre rostul întreprinderii sale. Căutările, preluările de 
obiecte şi realizarea unor desene reprezentau obiectivele viitoarei 
misiuni. Își propunea vizite în „toate localitățile cât de depărtate, de 
neînsemnate acum, de ruinate, ce poartă numirea de mănăstire, schit sau 
biserică veche opt loc istoric”. 

Spre deosebire de ceilalți trei comisari, Alexandru Odobescu îşi fixa 
traseul călătoriei de studiu. Alegea să înceapă din județele Gorj și 
Mehedinţi. Pornea din Polovraci, urmând linia munţilor pe la Crasna, 
Lainici, Tismana, Baia de Aramă și termina prima parte a voiajului la 


67 Aflat astăzi la BAR, manuscrisul nr. 5307, cf. indicaţiei din Alexandru Odobescu, 
Opere, II, text critic şi variante de Marta Arineanu, note de Virgil Cândea, Bucureşti, 
Editura Academiei, 1967, p. 646; vezi şi Gabriel Ștrempel, Catalogul manuscriselor 
româneşti, vol. IV, Bucureşti, Editura Academiei, 1992, 

6 ANIC, fond MCIP, dosar 121/1860, f. 204. 

© Ibidem, f. 85. 

Topolnița. Mai departe, în districtul Dolj, pe drumul spre Craiova, își 
planifica popasuri la Țânţăreni, Gura Motrului, Strehaia. Gândea 
cercetări și la mănăstirile Segarcea și Sadova, spre Dunăre, dar şi la 
câteva din judeţul Romanați, cu precădere la mănăstirile Brâncoveni ȘI 
Călui. Lăsa la urmă, în funcție de timp şi de resursele financiare, 
câteva schituri din Olt și Teleorman. În intenția lui se afla şi un răgaz 
la Curtea de Argeş”. Erau anii în care vechile zidiri de la Argeş 
deveniseră un subiect fierbinte pe agenda secției tehnice a Ministerului 
Cultelor și Instrucțiunii Publice. 

Ca şi în 1860, Alexandru Odobescu dorea să plece prin țară nu mai 
târziu de mijlocul lunii iunie, sperând să termine totul la finele lui august. 
Amintind de interesul stârnit de crochiurile şi desenele lui Heinrich 
Trenk, literatul dorea să ia și în acest pelerinaj un artist, căruia guvernul 
să îi plătească cel puţin diurna. Punea şi o condiţie: respectiva diurnă să nu 
fie mai mică de un galben pe zi. Găsind înţelegere şi libertatea cuvenită 
la minister, Alexandru Odobescu îl lua pe același Heinrich Trenk”!. 
Exceptând colaborarea bună dintre cei doi, mai era un motiv, nespus, 
pentru nominalizarea lui Heinrich Trenk. Știm că, după primul voiaj, 
pictorul semnase un contract cu Ministerul Cultelor și Instrucțiunii 
Publice. Se obliga să predea periodic un număr de plange cu zidirile 
istorice și peisajele surprinse în vara lui 1860. Și artistul își ţinea cuvântul 
dat, respectând nu doar termenele, dar și numărul de compoziţii ce 
trebuiau finalizate. Doar că, în cazul câtorva pânze, calitatea nu era cea 
așteptată. Părerea nu a fost contestată nici de Alexandru Odobescu, nici 
de Heinrich Trenk. Într-un memoriu din 8 septembrie 1681, literatul 
propunea schimbarea lor cu lucrări noi, dar și îndreptarea altora, precum 
vederea cu mănăstirea Tutana. Era în joc şi prestigiul lui Alexandru 
Odobescu. Nominalizarea lui Heinrich Trenk era și o dovadă a încrederii 
de care se bucura artistul din partea lui Alexandru Odobescu. Iar prie- 
tenia lor avea să fie reconfirmată în realizarea multora dintre proiectele 
asumate de Alexandru Odobescu. Este, poate, cea mai productivă 
amiciţie culturală a acelor decenii. La 31 martie 1862, literatul cerea din 
nou acordul ministrului Cultelor și Instrucțiunii Publice pentru ca 
Heinrich Trenk să poată schița reproduceri după piesele descoperite la 
Pietroasa și păstrate într-una din camerele Eforiei Şcolilor. Avea nevoie 
de desenele respective pentru elaborarea faimosului său studiu despre 
tezaur. La 13 aprilie, primea aprobarea necesară, ministrul considerând 
că nu găsise nici un inconvenient în dorinţa literatului. 


7 Ibidem, f. 103. 
"l Ibidem, f. 171. 

Pentru cercetările din iunie-august 1861, Alexandru Odobescu 
primea din partea ministerului scrisori către egumenii mănăstirilor. 
Aceștia erau preveniți să nu ascundă nimic față de trimisul guver- 
namental şi să îi dea tot concursul pentru realizarea unui inventar cât mai 
cuprinzător al lucrurilor aflate sub administrarea lor. Cel de la Călui era 
invitat să arate toate „odoarele bisericii, cărțile vechi ce se vor fi aflând în 
biblioteca mănăstirii, documentele și orice altele de asemenea natură 
cuprinse în inventariul mănăstirii, cât şi altele câte vor fi scăpate”?. 
Despre cele scăpate, cu intenţie sau nu, autoritățile cereau cât mai multe 
date. Căci, verificări puteau fi întreprinse prin comparaţie cu catagrafiile 
mai vechi. Egumenului de la Bistriţa i se solicita să înmâneze lui 
Alexandru Odobescu cărțile vechi „care au un interes istoric şi care nu 
sunt de nici o trebuință serviciului bisericii”. Dar cărturarul nu reușea să 
ajungă peste tot, abătându-se, din varii considerente, de la traseul stabilit. 
Implicit, o bună parte din obiective rămâneau în așteptare. 

La 28 august 1861, Alexandru Odobescu revenea cu un alt apel 

către ministru. Lăsase, din lipsă de resurse și timp, cărți vechi şi 
manuscrise la mănăstirile Bistriţa și Cozia, pe care le găsise „aruncate în 
neîngrijire şi amenințând a se pierde”. Dorea să plece câteva zile pentru 
a le aduce în București. Pledoaria literatului reitera aceleași argumente, 
expuse în memoriile anterioare. Încerca să-l convingă pe ministrul 
Cultelor şi Instrucțiunii Publice că „aceste cărți, manuscrise şi tipărite, 
sunt de o importanță mare pentru limba noastră şi cea slavonă, pentru arta 
tipografiei în ţară la noi. Sunt cărți rare şi care lipsesc în Biblioteca 
Naţională”. Ştia însă că egumenii de la Bistriţa şi Cozia nu îi vor preda de 
bunăvoie, fără un ordin scris, respectivele tomuri și file. Încerca să revină 
şi la Brâncoveni, apoi la Călui, pentru a-și completa studiile începute. 
Dacă la Bistriţa şi Cozia era vorba „de tomuri, la Călui dorea să cerceteze 
antichitățile păstrate în acel lăcaş”. Şi ministrul intervenea, atenționând 
egumenii să predea cărțile alese de trimisul său. 

Peregrinările de câteva zile ale lui Alexandru Odobescu de la 
începutul toamnei nu au fost fără urmări. La 13 septembrie 1861, 
egumenul mănăstirii Cozia trimitea ministrului lista cu titlurile alese. O zi 
mai târziu, pe 14 septembrie, ministrul Cultelor și Instrucțiunii Publice 
era înștiințat de către prefectul de Vâlcea că literatul depusese deja în 
sediul prefecturii 20 de volume luate din fondul amintitei mănăstiri. 


7? Ibidem, f. 105. 
"3 Ibidem, f. 105v. 
74 Ibidem, f. 144v. 
75 Ibidem, f. 158. 

lerarhiile instituționale începeau să funcţioneze. Rezoluţia dată în 
cabinetul ministerial aproba, cât mai repede cu putință, transferul cărților 
în Biblioteca Naţională. Pe listă se aflau cărți vechi, unele tipărite cu mai 
bine de două veacuri în urmă: Evanghelii, Biblia tipărită în 1688, 
Cazanie de la 1632, Noul Testament tipărit la Bolgrad în 1648, un 
Teofilact slavon scris în 1698, Cartea românească de învăţătură apărută 
în 1643, Noul Testament tipărit la Bucureşti în 1703, Divanul lui 
Cantemir, Istoria Țării Românești de când au descălecat pravoslavnicii 

creştini, un Mineu, Învățătur ile creştineşti, culeasă la Snagov în 1700, un 
alt Teofilact slavon, păstrat în manuscris. 

La mapa ministrului, alături de cele două înştiințări administrative, 
era depus şi memoriul lui Alexandru Odobescu. Cărturarul semna un 
amplu raport, în care oferea lămuririle cuvenite asupra rezultatelor 
misiunii încredințate. Arăta că la Cozia alegerea cărţilor nu a fost una 
ușoară. Trecuseră prin mâinile sale mai bine de 200 de tomuri, relativ 
bine păstrate. Nu oferea însă vreo explicaţie despre argumentele care 
stătuseră la baza alegerii celor 20 de titluri. Probabil, optase pentru cele 
care nu se mai găseau în alte așezăminte, pentru cele cu valoare 
istorico-literară, dar şi pentru acelea păstrate în condiţii bune. Măcar la 
Cozia sesizase o oarecare preocupare a călugărilor pentru protejarea 
fondului de carte. 

La Bistriţa situaţia era dramatică. Permiţându-i-se accesul în odăile 
şi beciurile mănăstirii, putuse consulta peste 320 de volume, din care 
48 în manuscris, mai ales lucrări bisericeşti. Doar atâtea i se arătaseră. 
Dezamăgirea încercată la vederea condiţiilor degradante în care se țineau 
respectivele opere o transmitea pe cale ierarhică. Îl atenţiona pe ministru 
că erau „foarte stricate de putregai, de umezeală și de neîngrijire, ca în 
general toate cărţile vechi de pe la mănăstiri”"6, Tristeţea și disperarea 
erau cu atât mai mari, atunci când observa că, printre tomuri, se aflau și 
unele cărți „împodobite cu grele ferecături de argint aurit”. Clasificarea 
lor îl punea în dificultate. Nu știa cum să le clasifice: tipăritură ori 
argintărie. 

Ținând cont de circumstanțe și de puterea conferită de guvern, 
Alexandru Odobescu impunea călugărilor mutarea a tot ceea ce mai 
putea fi salvat, fie şi parţial, într-o cămăruță „ce servea de bibliotecă”. Iar 
monahii îi dădeau ascultare, semn că procedurile instituționale tipice 
statelor moderne începeau să dea roade; este adevărat, abia după un an de 
șicane şi refuzuri. Aceeași calitate îi permitea să ia o decizie în interes 


76 Ibidem, f. 158. 

personal, înainte de a se consulta şi primi girul superiorilor: acţiona însă 
abil, fără a încălca vreo prevedere a angajamentului semnat cu ministerul. 

Lua din fondul mărăstirii Bistriţa 19 cărți în slavonă și românește, 
manuscrise și tipărituri. Intenţiona să le păstreze timp de şase săptămâni, 
socotindu-le utile în elaborarea studiilor aflate în lucru. Era vorba despre 
psaltiri, tetraevanghelii, pravile bisericeşti, viețile sfinţilor, liturghii, un 
ceaslov, un octoih. Formaţia literară a comisarului își spunea cuvântul. 
Abia după ce le preluase, Alexandru Odobescu îl anunța pe ministrul 
Cultelor și Instrucțiunii Publice de dorința sa, de a le cerceta pe cont 
propriu, asigurându-l că le va preda la termenul precizat. Plănuia apoi să 
împrumute și cele 20 de volume de la Cozia. Şi nimeni nu se opunea. 
Practic, îl interesa tot ce pusese deoparte. Ca şi ceilalți colaboratori ai 
ministerului, Alexandru Odobescu a considerat aceste voiajuri mai mult 
decât o obligaţie contractuală. Dimitrie Papazoglu și Cezar Bolliac au 
profitat și ei de oportunitățile ivite pentru a-și îmbogăţi colecţiile. Din 
vânzarea lor, derulată în mai multe faze pe parcursul deceniilor, 
Dimitrie Papazoglu și Cezar Bolliac obțineau sume frumoase. Alexandru 
Pelimon a publicat diverse cărțulii, precum şi mai multe materiale în 
gazete. Alexandru Odobescu a fructificat experiențele anilor 1860-1861 
în textele științifice și în confirmarea unei cariere academic-diplomatice 
respectabile. 

La mănăstirea Călui, interesul său era direcționat către inscripții. 
Piatra păstrase, mai bine decât manuscrisele, pilda unor fapte vechi de 
aproape trei veacuri. Urmărind șirul literelor conturate pe piatră, 
Alexandru Odobescu bănuia o istorie, nu tocmai generoasă, a zidirii. Afla 
că ridicarea mănăstirii Călui începuse în 1568, la iniţiativa banului 
Vlad Buzescu, ajutat de fraţii lui, Dumitru pârcălabul şi Balica spătarul. 
Ideea depășea însă fervoarea unei ambiţii personale. Frumoasa lor 
intenţie devenea, în tumultul acelor timpuri, un adevărat crez familial, 
construcția lăcașului fiind continuată pe parcursul câtorva generații. 
Literatul descoperea că aproape 30 de ani energiile şi averile familiei 
fuseseră cuplate acelui act creator. Documentele consultate vorbeau de 
finalizarea ci abia în 1594, de către spătarul Radu Buzescu și de fraţii săi, 
spătarul Preda și stolnicul Stroe. 

In 1861, Alexandru Odobescu sesiza că, din construcţia originală, doar 
gardul împrejmuitor rămăsese în picioare. Părea singura zidire din complex 
căreia nu-i fusese distrusă sau măcar mișcată vreo piatră. O bună parte 
dintre modificările structurale, dar și unele ornamentale erau uşor vizibile 
oricărui drumeţ. Semnala că tinda bisericii şi unele arcade laterale, realizate 
în vremea lui Matei Basarab, de către banul Radu Buzescu, fuseseră 

dărâmate, în 1856, la porunca epitropului, egumenul de la Văcăreşti. 
Drept argument în luarea deciziei era invocarea iminentei prăbuşiri. 
Recursul la un astfel de exemplu îi prilejuia lui Alexandru Odobescu 
dreptul de a cere ministrului să supravegheze mai atent la intervenţiile 
asupra lăcașurilor, pentru a nu fi pierdute stilurile originale. În 
semnalarea comisarului găsim și un alt rost al acestor călătorii. Erau 
vremurile în care devenea tot mai evidentă nevoia elaborării unui cadru 
legislativ menit să protejeze vestigiile şi antichităţile din Principate. 

Se declara încântat de starea mormintelor, șapte la număr, oferind 
detalii despre inscripțiile de pe acestea. În numerotarea propusă, 2, 3 şi 6, 
locurile de veci aveau inscripții în slavonă, iar pe cele identificate drept 
1, 4, 5, şi 7, în româneşte. Admitea că, până să ajungă la Călui, nu ştia 
nimic despre ele. Citea răbdător inscripţiile pentru a înțelege că 
aparțineau ctitorilor. Trei dintre acestea se aflau în biserică. Primul, cel al 
banului Preda Buzescu, din marmură, „foarte frumos sculptat”, al doilea 
al Stancăi, soția armaşului Radu Buzescu, cel de-al treilea al postel- 
nicului Stroe Buzescu, fiul armaşului Radu. Celelalte patru se aflau în 
locul unde fusese cândva tinda. Cât timp fuseseră protejate, locurile de 
veci nu suferiseră vreo stricăciune. Lăsate însă în aer liber, pradă intem- 
periilor, dar și pornirilor umane nesăbuite, mormintele avuseseră de 
suferit. Alexandru Odobescu insista în memoriul către ministrul Cultelor 
şi Instrucțiunii Publice să „dea ordin grabnic ca acele pietre mormântale 
să se acopere fiecare cu câte o căptușeală de scânduri”. Se referea la 
mormântul marelui clucer Radu Buzescu, „din marmură şi cu o frumoasă 
inscripţie”, la un altul colectiv, Alexandru Odobescu nominalizându-i ca 
îngropaţi acolo pe Radu, David, Maria, Ilinca şi Preda; la acela al lui Radu 
Buzescu mare ban şi al soţiei sale, iar ultimul al lui Constantin Buzescu. 

Nu uita nici clopotele din incinta așezământului, două la număr. Cel 
mai mare fusese refăcut în 1857, iar celălalt rezista aşa cum fusese turnat 
în vremea lui Radu Buzescu, armașul, în 1588. Din argintăriile originale 
nu mai găsea nimic, decât amintirea lor în filele unor inventare. 
Referenţiarul era catagrafia din 1740. Nici despre cărți nu spunea mare 
lucru, aflând împrăștiate, prin încăperile mănăstirii, doar pe cele folosite 
la oficierea slujbelor. 

În ceea ce priveşte amploarea cercetărilor și volumul de informaţii 
adunate la finalul călătoriilor din 1861, acestea nu au mai atins nivelul 
din anul precedent. Căutările au câștigat însă printr-o mai bună siste- 
matizare a căutărilor și prin adunarea unor obiecte cu certă valoare istorică. 
Se valorifica deja experiența acumulată în peregrinările anterioare. Inves- 
tigațiile de teren din 1861 au fost însă afectate de instabilitatea politică, 

repercutată asupra activităților ministeriale. Patru guverne, mai mulți 
miniștri la Culte şi Instrucţiune Publică, nu toți titulari ai portofoliului, ci 
doar interimari, intrigi politice şi răfuieli personale necontenite au afectat 
conturarea unei strategii culturale de durată. Cezar Bolliac mărturisea că 
reîntoarcerea de pe teren, în 1861, fusese grăbită de temerea de a nu retrăi 
spaimele încercate în 1858, în contextul acuzațiilor de instigare la revoltă. 

Chiar şi așa, călătoriile din 1860-1861 au avut urmări benefice. 
Popularizarea vestigiilor istorice și scoaterea din izolare a unor locații 
neştiute au fost primele rezultate, deloc neglijabile. Poate, mai mult decât 
oricât, călătoriile au semnalat tensiunile dintre regimul proprietăţii şi 
interesele patrimoniale. În paginile unor ziare, precum „Românul”, erau 
publicate înştiințări de la oameni din provincie, criticându-se compor- 
tamentul vreunui egumen ori reprezentant administrativ. În 1861, o 
relatare depusă la Ministerul Cultelor și Instrucțiunii Publice arăta nemul- 
țumirea localnicilor din Grojdibodu față de însuşirea forțată, de către 
Mihalache Ghica, cu ani buni în urmă, a două tăblițe de aramă. Povestea 
preluării pieselor era cunoscută de toată lumea. Odată scoase din pământ 
erau trimise la Bucureşti, lui Petrache Poenaru, „ca să le descifreze şi în 
urmă prin multă stăruință i s-au luat de răposatu Mihalache Ghica”. 
Nemulțumirea unor oameni simpli devoala carențele statului juridic al 
antichităților, dar și abuzurile celor care ar fi trebuit să aplice legea, să 
propovăduiască dreptatea. Oprobriul şi presiunea publică începeau totuși 
să funcționeze. 

Plecând de la însărcinări punctuale, comisarii guvernamentali au 
extins aria cercetărilor, provocaţi fiind de ceea ce găseau pe teren. 
Amprenta exhaustivă a rapoartelor trimise către Bucureşti avea deci 
tâlcul ei. Poate cerințele nu fuseseră îndeplinite integral, însă erau 
compensate prin semnalarea unor stări de fapt nebănuite în birourile 
ministeriale. E de ajuns a compara investiţiile făcute în alte excursii ştiin- 
țifice pentru a aprecia consecințele preumblărilor celor patru comisari. 

În 1861, Adunarea Țării îi oferea lui V.A. Urechia o mică sumă de 
bani pentru a face cercetări istorice în Italia și Spania", Lucra în 
biblioteca Brera din Milano, în arhiva din Genova, în San Sidro din 
Madrid. O parte dintre documentele găsite atingătoare istoriei românilor 
le folosea la cursul de la universitate; altele erau publicate de Hasdeu în 
„Arhiva” sa, iar altele rămâneau în biblioteca personală şi apoi în fondul 


” ANIC, fond MCIP, dosar 90/1857, f. 117. 

dăruit bibliotecii din Galaţi. Doar că impactul public al documentării 
întreprinse de V.A. Urechia a fost minimal. În același timp, de pe urma 
anchetelor făcute de Alexandru Pelimon, Cezar Bolliac, Dimitrie Papazoglu 
şi Alexandru Odobescu s-au îmbogățit fondurile Muzeului Naţional de 
Antichităţi; a fost semnalată nevoia votării în regim de urgență a unor 

legi menite a apăra vestigiile istorice; s-au publicat cărți şi materiale în 
presă care au popularizat o deficiență cronică a Principatelor. Din acei 
ani, de la acele investigaţii făcute într-o manieră pasională, uşor vindi- 
cativă, să acceptăm lucrul acesta, statul a reacționat, croindu-și o altă 
arhitectură instituțională, readaptându-şi concomitent și filozofia juridică. 


La drum cu Dimitrie Bolintineanu (1866). 
Confirmarea nedorită a unui eşec 


În cursul anului 1866, fostul ministru îşi planifica o scurtă excursie, 
de doar câteva zile, prin ţară. Impresiile dobândite, nu puţine, le publica, 
în foileton, în numerele „Trompetei Carpaţilor”. Iar cele despre mănăstiri 
nu erau tocmai favorabile. Consonau cu mărturiile voiajorilor anteriori. 
Dimitrie Bolintineanu le Şitise și constata că aceștia subliniaseră mai tot 
ce era demn de remarcat”? 

La aşezămintele în care poposise nu găsise decât mizerie şi ruină“, 
deşi veniturile acestora însumau milioane de lei. Dar vina nu era aruncată 
exclusiv în seama egumenilor. Un sistem netransparent de colectare a 
resurselor financiare îi transformau pe superiorii mănăstirilor, mulți 
dintre ei apreciați pentru probitatea și virtuțile promovate, în ţinte 
publice, bănuiți fiind de activități contrare moralei creştine. De fapt, 
observa Dimitrie Bolintineanu, aceştia nu câştigau „nici cât bucătarul 
unui minister; că cheltuiala bisericii este cincizeci lei pe, lună; că 
cheltuiala cu oaspeţii este de douăzeci și cinci de lei pe lună”*!. Atunci, 
unde erau toți banii? Până la secularizare, vina fusese atribuită, fără nici 
cea mai mică îndoială, preoților greci. Dar ulterior, sub administrație româ- 
nească, situația nu cunoscuse vreo îmbunătăţire. Ca fost decident în politica 
de adunare a obiectelor vechi din mănăstiri, Dimitrie Bolintineanu avea 
destule dileme referitoare la eficienta respectivelor măsuri. Accepta că 
ridicarea argintăriilor — chiar și a acelora fără valoare istorică — din 
mănăstiri și depunerea lor la Muzeul Naţional de Antichităţi nu fusese o 


P Dimitrie Bolintineanu, Mănăstirea Tismana, în „Trompeta Carpaţilor”, nr. 45, 
20 septembrie 1866, p. 1802. 
° Idem, Domnule Redactor, în „Trompeta Carpaţilor”, nr. 450, 13 septembrie 

idee tocmai înțeleaptă. lar șanse prea mari pentru îndreptarea situaţiei nu 
se întrevedeau. Centralizarea excesivă produsese deja cele dintâi efecte. 
În baza acelorași argumente, Dimitrie Bolintineanu reflecta, retoric, de ce 
„nu S-au strămutat la muzeu și moaștele Sf. Dimitrie de la Mitropolie”? 

Mai mult, lumea știa de abilităţile călugărilor de a ascunde averile 
bisericești în timpul invaziilor militare. Astfel, ele au putut fi păstrate 
timp de secole. Fostul ministru se întreba dacă includerea lor în patri-. 
moniul Muzeului Naţional de Antichităţi nu le expunea inutil, în cazul 
unor viitoare ocupaţii militare. Prin țară mai „alerga o vorbă”: o parte 
dintre argintăriile strânse din Valahia fuseseră trimise muzeului din Iași, 
iar altele predate unor biserici din Moldova, cum era cazul celei din 
Ruginoasa. Pentru a se risipi orice îndoieli şi nemulțumiri, Dimitrie 
Bolintineanu cerea publicarea în „Monitorul Oficial” a inventarelor 
tuturor argintăriilor și locurilor în care se aflau. Literatul nu explica ce îl 
deranja mai mult: faptul că rarități muntene ajunseseră în Moldova sau că 
distribuirea lor fusese aleatorie. 

Nedumerirea călătorului era amplificată şi de regimul juridic al 
respectivelor odoare. Majoritatea obiectelor de cult fuseseră donate 
așezămintelor de către fondatori, ale căror dorințe explicite se găseau 
înscrise în actele mănăstirilor şi în testamente. Prin preluarea lor la 
Bucureşti, statul încălca un drept de proprietate şi se comporta aidoma 
ierarhilor bisericeşti atât de puternic contestați în sfera publică. 
Pedagogia naţională se articula și pe decizii injuste. Iar națiunea română 
modernă îşi construia prezentul, întorcându-şi, atunci când ran dă 1-0 
cereau, fața de la trecut. 

În faţa acestor acuzaţii, celelalte semnalări păreau minore, uşor de 
remediat. Văzuse cum la mormintele lui Mircea cel Bătrân şi al mamei 
lui Mihai Viteazul, de la Cozia, nu ardea nici o candelă şi buruienile 
invadaseră așezământul. Dimitrie Bolintineanu nu avea vreo îndoială, că 
fără măsuri urgente, Cozia, Bistriţa“? , Tismana şi Horezul, vor fi pierdute 
total, ajungând ca ruinele Târgoviștei În toate aceste lăcașuri ploua în 
interior. Avansa o soluţie inedită, asigurarea mănăstirilor „la asociațiunile 
din Bucureşti”. Din măreția de odinioară, pronosticul voiajorului indica 
doar mormane acoperite de ierburi şi cuiburi pentru cucuvele. Chiar şi 
aşa, literatul se mira că vechile zidiri erau vizitate zilnic „cu droaiele”. 
Arnota se număra printre puţinele clădiri încă bine conservate. Acest fapt 
se datora, paradoxal, transformării ei în închisoare. Dintre toate dis- 
trictele vizitate, cel mai pitoresc și mai bine îngrijit îi apărea Gorjul. 


© Autorul o numea „mărgăritarul Carpaţilor”. 

Publicarea în foileton a impresiilor lui Dimitrie Bolintineanu punea sub 
semnul întrebării un întreg efort instituțional, aruncând sămânța îndoielii 
printre contemporani. Iar semnatarul nu putea fi bănuit de rea credință. 
Era în toate aceste articole de presă spovedania unui om căruia funcția 
guvernamentală nu-i pervertise judecata; promova un raționament croit 
pe o formaţie culturală, dovedindu-se sensibil la zestrea patrimonială 
lăsată de înaintașii săi. 


Vechile zidiri în notele de călătorie şi în pictura românească 
din secolul XIX 


Minime precizări metodologice 


Lumea românească a descoperit târziu rostul şi mirajul călătoriei. 
Implicit, cunoașterea şi recuperarea trecutului a cunoscut un defazaj în 
raport cu expertiza occidentală. Acolo, încă din a doua jumătate a 
veacului XVIII, voiajul şi desenul au provocat un alt mod de povesti 
trecutul”, au acreditat o tradiție intelectuală a perceperii străinului şi a 
spaţiului în care acesta se mişca. Se schimbau și paradigmele filtrante. 
Trăirea romantică a secolului XIX înlocuia cuprinderea epistemologică 
seacă a ultimelor decenii; pictura devenea și un mijloc de a refuza 
modernitatea. După 1830, în doar două decenii, Grecia era „scanată” de 
interminabilele echipe ştiinţifice trimise, în special, de guvernele 
franceze şi engleze. La încheierea misiunilor erau publicate rezultatele 
expedițiilor, acestea constituind o etapă decisivă în cunoașterea respec- 
tivei zone. Zeci de albume, lucrări iconografice și volume despre monu- 
mentele antice erau. îngrijite pe tot cuprinsul european”. Viziuni 
devalorizante și credințe ce apăreau de nezdruncinat se mlădiau, 
încercate de multe îndoieli după experiența preumblărilor. Voiajorul 
modern a fost îngăduitor cu neajunsurile vieții cotidiene, întreținându-și 
disponibilitatea de a se emoţiona la vederea unor ruine. A jucat şi rolul 
fericitului spectator, prin fața căruia se perindau generos mostre de 
dăruire artistică din alte timpuri. Iar proiecția noastră a plecat de la o 
curiozitate aparent banală: în ce măsură perspectiva artistică asupra 
monumentelor istorice a reușit să inițieze preocuparea pentru trecut, 


% Gilles Bertrand, Le Grand Tour revisité. Pour une archeologie du tourisme: le 
voyage des francais en Italie, milieu XVIIF siècle — debut XIX" siècle, Roma, Ecole 
française. de Rome, 2008, p. 74. 

* Vezi Christine Peltre, op. cit. 

vorbind altfel despre vremurile de odinioară, apoi completând şi 
nuanțând un discurs eminamente scriptic? 

Nu ne propunem să restrângem semantica conceptului zidiri doar la 
edificii impunătoare sau la ceea ce se mai păstra din ele pe parcursul 
secolului XIX. Lăsăm deoparte acele castele de vacanţă bine conservate, 
venerabile construcții cu faimă publică atent întreținute. Aveau o cu totul 
altă menire. La fel cum nu girăm ruinei, necondiționat, iluzia măreției 
de altădată. Căutăm trecutul fără să-i încredințăm doar faptele bune, 
luându-ne libertatea de a-l bănui uneori de neșansă ori de neacomodarea 
celor care l-au trăit cu soarta ce le fusese dată. Invocăm în demersul 
nostru încă un argument. Spre deosebire de rezultatele unei bătălii sau de 
ridicarea unor edificii impresionante, existența artei a fost rareori legată 
de un singur mare conducător; şi nici nu poate fi fixată în date precise 
asemenea momentelor fondatoare. Valoarea artistică presupune tradiții, 
un parcurs acumulativ. De pildă, fără a fi ferită de presiuni ideologice, 
pictura a reuşit să devoaleze, fie şi nostalgic, frânturi de istorie, 
ilustrându-le uneori mai bine decât cuvântul scris. 

O astfel de analiză tinde să înțeleagă cum se transformă cititorul 
cărților de călătorie într-un voiajor pasionat care își exersează uneori și 
veleitățile artistice. lar noi îi căutăm pe aceia care au manifestat, cu 
predilecție, un interes față de orice putea fi bănuit că are vreo valoare 
istorică. Vom vedea care au fost pretextele iniţierii peregrinărilor şi 
maniera prezentării impresiilor de călătorie, cum au redat pictorii piatra, 
culoarea, lemnul, pe coala de hârtie sau pe pânză. Și ne vom da astfel 
seama dacă voiajurile formative, de instruire au cultivat discursuri iar mai 
târziu politici patrimoniale. | 

Vorbim de tipologii multiple, iar dificultatea identificării precise 
rezidă în natura voiajului perceput ca o experienţă solitară. Feţe bisericeşti, 
nobili şi diplomaţi, militari, oameni ai legii, erudiţi, ingineri, agronomi, 
economişti, artiști, arhitecți şi desenatori cutreierau lumea, adunând 
informaţiile de care aveau nevoie. Fiecare individ avea sensibilitatea și 
gustul său. În cazul spațiului românesc, singurii care plecau la drum au 
fost boierii şi bursierii, cei mai mulți după 1830. Menţiunea nu este 
întâmplătoare. Analizele de caz întreprinse pentru arealul occidental arată 
că cei mai tineri călători au fost artiştii și arhitecţii. E vorba aici de 
apetenţa pentru cunoaştere, de dinamica lumii moderne. 

Cert este că mici frânturi de lume se încăpăţânau să dăinuie pe 
coama unui deal, pe marginea unor drumuri, pe ulițele satelor ori în vreo 
fundătură de târg, aducând în fiecare prezent, fixat de voiajori, amintiri 
răzlețe despre oameni și metehnele lor. În veacul XIX, se mai vedeau 

temeliile unor fortificaţii sau aşezăminte religioase, un rest din ceea ce 
fusese cândva spațiu al pioșeniei şi vitejiei. Sentimentul ruinelor risipite 
în toate părțile încerca lumea românească. Era o arhitectură răsfirată, 
poate chiar dezolantă, dar suficient să transmită idei și sugestii. Într-un 
spațiu lipsit de monumentalitate și grandoare, orice veche ruină — fie și o 
movilă! de pământ — era legată de un cântec, o legendă ori de un nume de ` 
viteaz”. Piatra nu trebuia doar privită şi citită, ea merita să fie ascultată, 
căci îi dădeau viață tânguirile folclorului. Astăzi răsfoim relatările de 
călătorie privilegiind ruina, încredinţaţi că ne va vorbi în felul său, ea 
deținând, suntem siguri, un excedent de istorioare nevalorificate. Că ea 
şi-a spus povestea mereu, dar prea puţini au știut să o asculte. Relectura 
unor astfel de mărturii ar putea disipa confuzii sedimentate, dacă nu într-o 
conștiință comunitară, atunci măcar în pildele culturii populare. 

Nici epitetelor istoric și vechi nu le conferim înţelesuri rigide, în 
funcție de cronologiile oficiale, şi nici nu le utilizăm într-o sinonimie 
perfectă. Căutăm mai departe de relatările clasice privind mentalitățile, 
localizările geografice, informaţiile istorice, faptele de viaţă cotidiană, 
pentru a descoperi sensibilități, a depista intuiţii, a înțelege raționamente, 
a percepe rostul mesajelor fondatoare şi a observa cum și-au lăsat piatra 
și culoarea amprenta asupra mizelor modernităţii românești. Au reușit ele 
să legitimeze şi să estetizeze identitatea unor orașe sau regiuni? Dacă un 
tablou putea fi admirat în galerii de artă sau în colecții particulare, ruina 
era ingredientul inevitabil al unui „peisaj”. Oamenii puteau bănui în ea 
cât de glorios ori traumatizant fusese trecutul. Istoria ne arată că, în 
spațiul românesc, construcțiile rareori au fost expresia eforturilor unei 
comunități, nefiind produsul unui spirit edilitar. Se ridicau biserici în 
amintirea unei bătălii câștigate“€; „dar nu se plănuiau reamenajări urbane. 
Arhitectura civilă s-a rezumat la E? domnești, apoi la casele boierilor. 
În genere, „stabilimente foarte modeste în privinţa artei”. 

Subiecte ale cercetării de față s-ar fi nimerit să fie, cu dreaptă 
măsură, şi construcțiile din lemn. În cazul lor, trecerea timpului a fost, în 
majoritatea situaţiilor, ireversibilă. S-au mistuit înainte de a fi surprinse 
în imagine. Mai sunt păstrate totuși impresii despre aceste mostre de artă 
românească în scrierile voiajorilor străini, în vestigii acoperite de 


% Alexandru Vlahuţă, România pitorească, Bucureşti, Editura Semne, 2008, p. 130. 
% G.M. Cantacuzino, Arcade, firide şi lespezi, Bucureşti, Editura „Cartea Româ- 
nească”, 1932, p. 6. 
87 Trompeta Carpaţilor”, nr. 33, 27 iunie 1865, p. 129. 
% LA. Vaillant, România sau istoria, limba, literatura, orografia, statistica 
românilor, în Călători străini despre [ările române în secolul al XIX-lea, serie nouă, 

pământ, dar şi pe câte o grindină scrijelită cu vreun nume ori an 
importante? 

Impresiile de călătorie ne mai ajută să sesizăm, în cursul perioadei 
intermediare, scurse din contextul realizării lucrării şi până la așternerea 
pe hârtie a relatărilor, a schițării imaginilor, mai multe trecuturi şi 
prezenturi. Există un timp al creării operei, o durată interpusă între 
finalizarea şi conştientizarea valorii ei, precum şi momentul în care unul 
dintre prezenturi o recunoaște drept capodoperă. Astfel, putem considera 
zidirea şi o suprapunere de prezenturi ale istoriei, fiecare venind cu noi 
adăugiri. Sentimentul trăirii în post-istorie îi încerca pe mulți. Era și 
provocarea plasării între odată şi acum. Or, acest fapt este sesizabil şi în 
unele lucrări artistice. 

Multe dintre aceste construcții au stârnit curiozitatea pictorilor. 
Fantezia că piatra putea vorbi i-a determinat pe unii să o reproducă pe 
pânză sau hârtie. Degradarea naturală conferea farmec priveliştii, dădea 
impresia reîntoarcerii pietrei în starea ei primară din care fusese smulsă 
prin prelucrare. Imaginile le-au surprins la un moment dat, mai deteriorate 
sau mai murdare, dar purtând cu ele tainicele pilde ale trecutului. Compo- 
ziții cu diverse obiecte antice ori medievale descoperite în pământ 
românesc au fost lucrate în a doua parte a secolului XLX. Peisajul istoric 
a captivat însă atenţia generală. 

Aşa au apărut excursiile pictorilor şi, nu cu mult mai târziu, voiajul 
fotografic, conferind scriiturii şansa de a fi mai atractivă pentru cititori” 
Înfăţişarea, sentimentul redării lumii în oglindă, stabilea un echilibru 
între luciditate şi sensibilitate, propunând un nou regim enunțiativ, un alt 
orizont enciclopedic. Astfel s-au legitimat noi raționamente, subiecti- 
vitatea autorului putând fi calibrată de o reprezentare. Pentru unii 
călători, crochiurile şi desenele fixate în fugă pe hârtie ori fotografierea 
ruinei dădeau iluzia contemporaneității cu evenimentele importante la 
care construcția fusese martoră. Imaginea s-a transformat, în lipsa docu- 
mentelor istorice, a relatărilor literare, într-o formă de acreditare a 
locului, propunând chiar și un alt fel de legitimare istorică. Culorile îi 


vol. IV, coordonatorul colecţiei Paul Cemovodeanu, coordonatorul volumului Daniela Bușă, 
autori: Daniela Buşă, Paul Cernovodeanu, Adriana Gheorghe, Adrian-Silvan Ionescu, 
Bogdan Popa, Marian Stroia, Raluca Tomi, Şerban Rădulescu-Zoner, Bucureşti, Editura 
Academiei, 2007, p. 424. 

” Ioana Cristache-Panait, Titu Elian, Bisericile de lemn din Moldova, în 

” Vezi Michel Makarius, Ruines. Représentations dans l’art de la Renaissance à 

provocau pe acei oameni dispuși să asculte, să se lase seduși de mirajul 
experienţelor inedite. 

Vorbim şi de o schimbare de paradigmă. Decenii bune după 1800, 
rămăşiţele acelor locuri ale memoriei erau atribuite exclusiv unei 
persoane, unei familii sau unui sistem politic ori religios. Imperceptibil, 
pe parcursul veacului, ele vor deveni, de drept, subiecte ale patrimoniului 
național. Cu ajutorul notelor de călătorie și al mapelor pline de schițe 
putem lămuri, fie și parțial, nu doar transformarea dreptului de 
proprietate, ci şi apetența pentru a oferi istoriei şansa de a povesti şi 
lucruri mai puţin importante, dar care au jucat, nu de puţine ori, o carte 
pierzătoare în vremuri. De pildă, Cezar Bolliac mărturisea, în 1874, că de 
doar câţiva ani lumea românească se interesa de urmele civilizaţiei 
dacice. lar curiozitatea publică fusese generată de publicarea câtorva 
desene cu obiecte dacice. Până atunci, tot ceea ce nu putea fi atribuit 
orizontului cultural roman era desconsiderat. 

În acel context, pictura a reuşit să surprindă cum posesia personală 
căpăta anvergura zestrei naţionale. În reflecţiile voiajorilor şi în 
reproducerile peisagistice regăsim cele dintâi atitudini militante pentru 
conservarea patrimoniului. În paginile memorialistice se descria o diver- 
sitate culturală inaccesibilă majorităţii. Căci, pentru călători, spaţiul 
străbătut putea fi asemuit, din nefericire, de prea multe ori, cu un câmp 
de ruine într-un prezent lipsit de orice miză. Acestea nu mai păstrau 
nimic din scenariile romantice ale începutului de secol XIX, devenind 
prilej de reflecţie asupra vanității umane, a riscului pierderii senti- 
mentului identitar. 

Mulţi dintre voiajori se detaşau de reperele orientative oficiale, 
pentru a se perinda într-o geografie mitică. Astfel, de la o literatură de 
călătorie standardizată, se ajungea la o pluralitate de perspective 
personalizate. | 

Pictura, arhitectura, inscripțiile se puneau la dispoziţia drumeţilor ce 
trăiau utopia reîntâlnirii cu eroii. Intrarea în catedralele gotice, în castele 
şi în cetăți nu îi aducea pe călători într-o simplă zidire, ci îi reîntorcea 
într-un alt timp, într-un alt spaţiu. Ruinele at vechile orașe distruse erau 
repuse pe harta lumii și de arheologi; şi nu doar într-un joc imaginar. 
Relatările sumare, condiţionate involuntar de insuficientele legitimări 
documentare erau compensate prin desene și topografii. Dar, în 
comparaţie cu alte timpuri istorice, precum medievalitatea, antichitatea a 
fost reanimată pe șevalet în regim preferenţial. 

Filoanele intelectuale ale modernităţii erau reinterpretate deci și prin 
intermediul cercetărilor arheologice. Documentaţia de teren ridica 

întrebări, stârnea curiozităţi, neagreate până atunci de versiunile oficiale. 
Arheologia îşi articula propriul discurs, refractar la divagații şi căutând 
precizia, dincolo de cea a istoricilor. Cei din urmă mizau pe verosimil, în 
vreme ce arheologii îşi doreau tot mai mult veridicul: popularizau obiecte 
vechi, asociate notițelor și creionărilor de la fața locului. 

Pentru mulți dintre cei care poposeau în dreptul zidurilor, forma 
fizică şi exteriorul reprezentau reperele principale. Prea puţini „citeau” și 
în piatră aflându-i povestea. Se înfiripa așadar un soi de compatibilitate 
între personalitatea călătorului și identitatea spațiului. Valoarea notelor 
de călătorie, reflectarea fidelă a vestigiului într-un banal crochiu se 
revendica din cultura personajului, din calitatea lexicului, din capacitatea 
de a-și controla emoțiile, de a nu balansa mereu între extaz și agonie. 
Nostalgia istorică putea fi utilă atâta vreme cât nu altera decisiv 
reconstituirea. Acest tip de literatură devenea un exercițiu al ideii de 
frontieră, aducea subiectul într-o altă lume. Din cărți voiajorul își 
nuanța percepții. Pe teren însă se confrunta cu argumentele și zestrea 
unei istorii mai deloc știute. 

Călătorii asociau vechilor construcții noi repere cronologice, 
reconstituiau tipologii, găseau sens unor simboluri. Alături de ştirile 
politice, de curiozităţile cotidiene, ruinele se înscriau, din a doua parte a 
veacului XIX, pe lista subiectelor demne de interes pentru mai toți 
voiajorii. Întruchipau acele locuri care permiteau călătorului să-și aleagă 
ce istorie voia, ce momente din trecut prefera. Din ce în ce mai mult, 
drumețul era interesat să-şi noteze aproape tot ceea ce îi stârnea interesul. 
Sesizăm deja indiferența față de acele locuri lipsite de suvenire istorice, 
de tradiții și, implicit, de istorie. Cuvântului scris, mult mai amplu şi mai 
convingător după 1800, precum şi periegezelor arheologice li se adăugau 
acum imaginile picturale şi fotografice. 

Secolul XIX a denunţat și tirania canoanelor. Antichității nu i s-a 
mai recunoscut privilegiul de fi unica făuritoare de idealuri artistice”. A 
fost nevoie însă de un interval de adaptare. Chiar şi tăcutele morminte 
păstrau noi obiecte ale curiozităţii istorice pe care momentan, lumea 
modernă nu le înțelegea”. Din ele, Dimitrie Papazoglu lua numeroase 
obiecte, precum minuscule busturi de chihlimbar, oglinzi mici cu diferite 
inscripțiuni, cutioare de parfumuri cu mozaicuri, inele de fier cu pietre 
prețioase sculptate, jucărioare de copii lucrate în lut ars (cărucioare, cai și 


TI Alois Riegl, Le culte moderne des monuments. Sa nature, son origine, traduit et 

păsărele), instrumente de os și de bronz pentru toaleta feminină, frunze 
de cunună şi nasturi de aur, șiruri de „mărgele cu diferite flori şi culori 
foarte curioase, tortițe mici de cercei”. Ce putem deduce din înșiruirea 
meticuloasă a lui Dimitrie Papazoglu? Că şi lumea de odinioară, oricând 
ar fi trăit ea, se juca, făcea artă şi se îngrijea de propriile veșminte. 

„Povestea ruinelor a început să fie mai bine cunoscută atunci când 
călătorii au făcut din picturile şi fotografiile lor şi artă de salon, cu alte 
cuvinte, când au considerat că și un castel în ruină sau un zid din vechime 
putea fi „o înfățișare vrednică a fi desenată”””. Trecutul nu era deci doar 
zăngănit de arme, ci şi artă, căutare neîntreruptă a frumosului”. În 
contrapartidă, puțini artişti înțeleseră să transforme relatarea ar geng în 
expunere istorică. 


Trecutul de pe șevalet 


Intuiţia personală stătea la baza multor semnalări de obiective cu un 
trecut exploatabil. Un zid surpat nu-și spunea povestea de unul singur. 
Pornind de la fapte concrete, voiajorul își exersa imaginaţia fără a cădea 
implicit în capcanele fabulației. Prin tablouri și fotografii, imaginarul 
romantic primea șansa de a se transpune într-un text istoriografic. 
Melancolia devenea un instrument al retrospectivei, 

În Occident, desenele, schițele și fotografiile”, dar şi datele 
prelucrate statistic de arheologi constituiau o parte a documentaţiei 
utilizate la refacerea vechilor monumente. Crochiurile și picturile se 
regăseau în dosarele peregrinărilor încă din veacul XVIII. De exemplu, 
ducele La Rochefoucauld străbătea Italia, în 1765-1766, alături de un 
pictor, un naturalist și un literat”; iar comisia însărcinată de Directorat să 
întreprindă cercetări în Belgia și Italia cuprindea și artiști, matematicieni, 
chimiști. Pentru prima oară, savanții și artiștii lucrau în comun 98 
respectând directive administrative. Un întreg mecanism coordonat oi 
Institutul Franţei transforma vestigiul istoric în politică de stat. 
Numeroase misiuni şi itinerarii, parcurse pe durata câtorva luni, reflectau 


"7 BAR, Manuscrise, Arhiva D.A. Papazoglu, III, Varia, f. nenum. 

” Johann Wolfgang Goethe, Din viața mea. Poezie şi adevăr, vol. I, traducere şi 
studiu introductiv de Tudor Vianu, Bucureşti, Editura pentru Literatură şi Artă, 1955, 
p. 266. 

” Nicolae Iorga, Istoria românilor în chipuri şi icoane, vol. II, București, Editura 
Librăriei Socec, 1905, p. 3. 

” Marta Caraion, op. cit, p. 12. 

” Gilles Bertrand, op. cit., p. 49. 

% Christine Peltre, op. cit., p. 90. 

fidel ambițiile franceze. Autoritatea epistemologică se legitima acum prin 
publicarea unor serii tematice închegate în timpul expedițiilor științifice. 

Fotografia îşi câștigase recunoaşterea ca sursă de documentare în 
1851, atunci când apărea lucrarea lui Maxime Du Camp, Egypte, Nubie, 
Palestine et Syrie, în al cărei cuprins se regăseau numeroase ilustrații. 
Alte momente de referință le-au constituit tipărirea volumului Jerusalim, 
care conţinea 174 de planşe, publicat de Auguste Salzmann, un arheolog 
pasionat de pictură și fotografie, precum și apariţia primului periodic 
specializat, La Lumiere, revue photogi -aphique”. Patru ani mai târziu, în 
1855, Disderi edita trei albume fotografice. Aşadar, entuziasmul 
fotografic prindea lumea occidentală, cuplând-o mai bine la istorisirile 
vechilor civilizații. | 

Fotografia a adus un plus de credibilitate ‘relatării, a remodelat 
discursul literar. Fixând obiectivul, fie și în plan secund, ea îl reda cu un ` 
plus de precizie, oferind detalii care, altfel, scăpaseră naraţiunilor 
anterioare. Fotografia reușea să obțină aprecierea publică şi pe fondul 
unei aparente crize de erudiție. Scrisul nu mai era convingător, imaginea 
revitalizând dezbaterile ştiinţifice. 

În cele două Principate, Carol Popp de Szathmari, Ludwig Angerer. 
și Th. Hansen s-au numărat printre primii fotografi de la care mai 
păstrăm câteva imortalizări. Ludwig Angerer a fotografiat ansambluri 
urbane cu vechi reședințe domnești, precum cea din 1856, cu Podul 
Mogoşoaia. De la Th. Hansen avem imagini din 1860 cu mănăstirea de la 
Curtea de Argeş! , înconjurată de ruinele seminarului teologic. Dar 
începuturile picturalizării vestigiilor istorice erau ceva mai vechi. 

Printre primele reprezentări ale unor ruine în cultura românească se 
numără şi cea de la Baia, veche reședință domnească. Un rest de piatră, 
undeva într-un plan secund, acoperit de vegetație, era prezentat cititorilor 
de calendare și almanahuri!”!. Lumea românească aștepta creionarea unor 
politici instituţionale menite să conserve imagistic un trecut atât de puţin 
cunoscut. Părăginirea se întindea mai pe oriunde. Aproape două decenii 
treceau până când, în contextul înființării Şcolilor de Belle-Arte de la Iași 
şi Bucureşti, autoritățile începeau să susțină cercetările pe teren. După 


” Marta Caraion, op. cit., p. 12. 
'% Pavel Chihaia, Din cetățile de scaun ale Țării Românești, He Editura 
Meridiane, 1974, p. 124. 
°l Vezi litografia care completează articolul Ștefan cel Mare în târgul Băiei, în 
„Almanah de învățătură şi petrecere”, Iaşi, La Cantora Foiei Săteşti, 1845, p. 42-56; 
nesemnat, reprodus, împreună cu litografiile ilustrative în „Calendar pentru poporul 
românesc”, Iași, 1846, p. 42-56. 

Cum vom vedea, abordările din cele două Principate împărtășeau aceeaşi 
filozofie. Doar că la Bucureşti intensitatea vieții artistice, implicit și 
reverberațiile în sfera publică erau net superioare celor din urbea 
moldavă. B.P. Hasdeu, titularul cursului de „Arheologie figurată” la 
Şcoala de Belle-Arte din Bucureşti, scotea în volum separat primele 
numere ale „Arhivei istorice a României” pentru a fi la îndemâna elevilor 
săi'0?. Era îndemnul adresat tinerei generații de a privi atent orice obiect 
ce putea deveni o mărturie istorică. Mostre de talent şi artă autohtonă 
erau depistate şi în scrijelirea pietrei, ca şi în filigranul documentelor. 
Pictori și desenatori de compoziții istorice, alături de mulți călători 
pasionați de ce mai puteau vedea la o margine de drumuri conturau, nu 
mult după jumătatea veacului XIX, unul dintre cele mai interesante 
„dosare” de lucru ale culturii autohtone. Refăcându-le secvențial 
destinele, observăm că personajele noastre nu au colaborat mai deloc. Nu 
au intrat însă nici într-o concurenţă aprigă. Fiecare şi-a văzut de propriile 
preocupări, construindu-și insular operele. Și nu neapărat din vina lor. Le 
lipsea acea structură instituțională care să le susţină pasiunile şi talentul, 
coagulându-le într-un amplu proiect de țară. Nu a fost să fie. 


Contractul lui G.M. Tattarescu 


În "Tara Românească, unul dintre cei dintâi artiști nominalizați să 
meargă pe la mănăstirile din ţară pentru a copia obiecte arheologice și 
istorice a fost G.M. Tattarescu. În memoriile depuse la minister, G.M. 
Tattarescu era considerat „cel mai bun pictor de la noi”!%. Aprecierea era 
cu atât mai onorabilă cu cât la acea vreme activau zugravi şi pictori ce 
„S-au ocupat îndestul timp cu căutarea și aflarea adevăratelor portrete”! 
ale marilor domni. 

În 1860, avea deja în portofoliu lucrări de anvergură. În 1853, 
zugrăvea biserica Zlătari din Bucureşti. În 1855, muncea la mănăstirea 
Bistriţa, iar în 1856 la Târgșor. Pictase şi interiorul bisericii de la 
Mărgineni'%. În 1859, lucra la paraclisul mănăstirii Antim și la biserica 
Creţulescu. Tot în același an, i se propunea să refacă pictura paraclisului 
mănăstirii Negru Vodă din Câmpulung, prețul cerut de artist fiind de 


1% B.P. Hasdeu, Dare de seamă din partea redactorului pentru primul semestru al 
publicațiunii „Arhiva istorică a României”, Bucureşti, Imprimeria Statului, 1865, p. HI. 

1% ANIC, fond MCIP, dosar 223/1856, f. 47. 

10 Alexandru Pelimon, Domnului maior Papazoglu, în „Românul”, nr. 18, 4/16 
martie 1858, p. 71. 

105 Tereza Sinigalia, Arhitectura civilă de zid din Țara Românească în 
secolele XIV-XVIII, București, Editura Vremea, 2000, p. 378. 

600 de galbeni!%. Devizul detaliat arăta și sarcinile pictorului. Personaje 
şi scene biblice, reprezentate pe pereți, pe icoane ori sculptate în 
marmură urmau a fi refăcute fie în tehnica poleirii cu aur, fie recuperate 
folosindu-se uleiuri — cazul picturilor — „păstrând stilul bizantin al 
bisericii”. Unul dintre argumentele pentru acordarea fondurilor necesare 
refacerii zidirii era şi numărul mare de călători care poposeau anual în 
Câmpulung, atrași fiind de legendele locului. 

Dovadă a prestigiului tânărului artist era și contractul acceptat de . 
minister, semnat în condiţiile cerute de pictor. La 2 iulie 1860, artistul 
cerea eliberarea primei trange de bani, în valoare de 200 de galbeni, 
„pentru înlesnirea celor trebuincioase” șantierului de la Câmpulung. La 
15 octombrie acelaşi an, G.M. Tattarescu revenea cu o nouă adresă, 
arătând că realizase jumătate din lucrare şi pretinzând să i se elibereze 
alți 200 de galbeni. Respectând clauzele contractului, pictorul anunța 
decidenţii, la 10 mai 1861, că își finalizase misiunea, invocând cea din 
urmă tranșă ce i se cuvenea. Ultima parte a angajamentului de la 
Câmpulung se suprapunea cu voiajurile pe la lăcașurile de cult. 

Ştim că la 2 iunie 1860 pictorul solicita finanțarea unei călătorii 
artistice „pe la toate mănăstirile din țară, pământene și închinate, mari şi 
mici, spre a se copia tot ce se va găsi antic, costume, portrete, datini, căci 
timpul și neîngrijirea le distruge”!%. Artistul îşi manifestase această 
intenţie de mai multe ori, fără sorți de izbândă. Credea cu tărie că orice 
vestigiu care mai putea fi salvat merita toate eforturile. Istoria pe care o 
căuta G.M. Tattarescu avea mai puţin de-a face cu viziunea elitistă, 
exclusiv politică, restrânsă la domni şi la anturajele curților. Își îndrepta 
atenţia şi spre cultura populară, mult prea tăcută, e adevărat. Știa însă, din 
experiențele de zugrav pe la diferite mănăstiri, câte indicii preţioase 
furnizau obiectele vechi de sute de ani. 

Pictorul invoca o întârziere şi în domeniul artistic pe care națiunea 
română nu şi-o mai putea permite. Obiectivul fundamental al proiectului 
său era închegarea unei colecţii preţioase atât din punct de vedere 
patrimonial-muzeistic, cât şi ca suport de lucru pentru tinerii pictori. În 
viziunea lui G.M. Tattarescu, culorile pânzelor nu profilau o clădire sau 
un peisaj, ele validând subiecte naționale pentru o nouă pedagogie 
identitară. De asemenea, demersurile lui se racordau şi la contextul 
discuţiilor privind oportunitatea deschiderii unei şcoli de pictură. 

In urma acestui memoriu, ministrul dispunea, la 15 iulie acelaşi an, 
întocmirea unui referat, elaborat trei zile mai târziu, la 18 iulie, ce urma a 


1% ANIC, fond MCIP, dosar 223/1856, f. 47v. 
107 ANIC, fond MCIP, dosar 120/1860, f. 63. 

fi înaintat Consiliului de Miniştri: era vorba de finanțarea excursiei 
artistice lui G.M. Tattarescu. I se acordau 50 de galbeni, precum şi 
asigurarea deplasării prin intermediul sistemului poștelor. Banii erau luaţi 
din fondurile eparhiilor şi ale mănăstirilor, dar şi din veniturile 
așezămintelor închinate, preconizându-se că, în scurt timp, statul le va avea 
la dispoziţie. Pictorul era însărcinat cu pregătirea unui Album național. Į se 
promitea că, la terminarea acestuia, guvernul îi va răsplăti efortul. 

Argumentaţia decidenților din minister recunoștea acum şi o 
omisiune a deciziei luate la 29 ianuarie 1860, când se alegeau cei patru 
comisari, Dimitrie Papazoglu, Cezar Bolliac, Alexandru Odobescu şi 
Alexandru Pelimon, care să inventarieze piesele cu valoare istorică și 
artistică păstrate pe la mănăstirile din țară. Mai precis, abia peste câteva 
luni, autorităţile îşi dădeau seama că le-a „scăpat din vedere că pe lângă 
cei patru comisari de circumscripție să numească şi câte un pictor care să 
copieze şi să adune desene de costumele antice, de portrete, zidiri vechi, 
monumente şi chiar puncte de vedere extraordinare şi mai cu seamă 
acelea unde s-au săvârşit fapte străbune glorioase”. Doar că în cazul de 
față unii ar fi dorit ca tânărul artist să fie, la rându-i, însoțit de un istoric 
sau literat, pentru ca fiecare tablou să aibă istoria lui. Persoana vehiculată 
era Alexandru Odobescu, 

Prin jurnalul Consiliului de Miniştri, din 18 iulie, G.M. Tattarescu 
primea tot ce avea nevoie pentru a începe un proiect atât de frumos, dar 
mai ales vital pentru societatea românească. În sprijinul solicitărilor 
înaintate pe cale ierarhică, G.M. Tattarescu era considerat „unul din 
tinerii indigeni ce au făcut studiile sale în pictură şi a dat probe de capaci- 
tatea sa, considerând că chiar propunerea sa derivă dintr-un sentiment 
nobil şi patriotic”!!0. Decizia Consiliului de Miniştri era înaintată, spre 
aprobare, domnitorului Alexandru loan Cuza, la 19 iulie 1860, de 
ministrul Cultelor şi Instrucțiunii Publice, Vasile Boerescu. Rezoluția 
domnului era favorabilă. 

G.M. Tattarescu urma să închege un portofoliu de compoziții printre 
care să se regăsească, alături de portretele unor mari conducători, 
îmbrăcaţi în veșmintele epocii, şi zidirile emblematice, peisaje din natură, 
odoare bisericești, diferite bijuterii st arme; nu în ultimul rând, interesau 
și porturile populare. Expectativa era una generalistă, în raport cu 
albumele tematice publicate în vestul continentului. O misiune trimisă de 


108 Ibidem, f. 64r.-v. 
10 *+* Arheologia, în „Revista Carpaţilor”, iulie 1860, p. 399. 
9 ANIC, fond MCIP, dosar 120/1860, f. 65. 

Ministerul de Interne francez, cu mai bine de 20 de ani în urmă, în care 
activa şi pictorul de d'Aligny, primea ca obiective de îndeplinit realizarea 
a 12 mari desene reprezentând situri istorice din principalele oraşe 
greceşti. Știau cu exactitate ce doreau, existând un itinerar prestabilit. Şi 
nu era vorba de tărâm francez. Prin pretenţiile trecute în contract demonstrau 
că descoperirea lumii grecești nu se limita doar la Atena, negravitând în 
jurul câtorva foste centre de putere. Subiecte istorice, curiozități 
etnografice și varietăţi artistice urmau a fi surprinse în culori. Se spera 
că, prin publicarea albumului, autoritățile vor avea la îndemână un 
mijloc eficace de conservare şi de protejare a patrimoniului naţional. 

Lucrurile tergiversau, iar sezonul călătoriilor era la mijloc; fapt care 
l-a determinat pe G.M. Tattarescu să se adreseze ministrului la 28 iulie 
1860, rugându-l să îi dea galbenii promiși pentru a pleca în excursie, dar 
și hârtiile necesare pentru folosirea poştalioanelor. O zi mai târziu, la 
29 iulie 1860, prin decizia nr. 2763!!! emisă de Ministerul Cultelor Şi 
Instrucțiunii Publice, tânărul pictor primea un răspuns favorabil plecării 
prin țară, croit pe cele mai bune intenții. Primea îndemnul „să meargă pe 
la toate mănăstirile din țară ca să copieze obiectele arheologice şi 
istorice, precum portretele domnilor, costume, vase, monumente, poziții 
și alte spre formare unui Album Naţional”!!?. Caracterul oficial al 
misiunii lui G.M. Tattarescu era întărit prin publicarea în „Monitorul 
Oficial al Țării Românești” a dispoziţiei date tuturor prea cuvioşilor 
părinți de a-i oferi toate înlesnirile cuvenite şi a-l informa despre 
obiectele preţioase păstrate în mănăstiri! !?. 

Artistul era încredinţat că „sentimentul de naţionalitate se întreţine 
foarte mult prin suvenirile istorice, prin tradiţiunile locale”!!%. Trecutul se 
perpetua prin cărți de istorie, poezie, muzică și pictură. Dintre toate 
acestea, recunoștea însuşi ministrul, în special pictura fusese neglijată de 
titularii de la Culte și Instrucţiune Publică. O privire retrospectivă îl 
încredința pe ministru că „puţine tablouri naţionale avem, care să 
reprezinte faptele şi lucrările străbunilor noștri”!!5. Reproducerile 
urmau a fi incluse și în patrimoniul galeriei naţionale, proaspăt 


"TT Aurelian Sacerdoţeanu, Cercetări istorice şi pitorești prin mănăstirile noastre 
acum opizeci de ani. Lucrările lui Al. Odobescu, H. Trenk şi G. Tătărescu (urmare), 
„Arhiva românească”, tom VII, 1941, p. 2. 

15 sn. Publicaţii ministeriale. Ministerul Cultelor, în „Monitorul Oficial al 
Țării Româneşti”, nr. 184, 3 august 1860, p. 850. 

înființată. Era un proiect inedit pentru acele vremuri. Iniţial, a fost 
vorba doar despre executarea unor copii de mici dimensiuni. Aproape 
nimeni nu bănuia bogăţia de imagini păstrate pe pereții lăcaşurilor de 
cult. lar excursia din 1860 abia îl familiariza cu oportunităţile unei 
cercetări sistematice de teren. Conştientiza că unele reproduceri nu 
puteau fi făcute la scară redusă. 

Într-un memoriu din 26 mai 1861, G.M. Tattarescu insista pentru o 
suplimentare a fondurilor, invocând că, odată cu copierea acelor obiecte 
în format mic, să se întreprindă și reproducerea lor în mărime naturală. 
Pânzele rezultate urmau să fie destinate galeriei de tablouri preconizată 
să se înființeze cât mai curând. Invoca o înțelegere verbală cu ministrul, 
stabilindu-se la acea discuţie ca primul portret să fie al lui Mircea cel 
Bătrân îmbrăcat în costumul descoperit recent la Cozia. Propunea și un 
preț estimativ al fiecărei lucrări, 100 de galbeni. Invocând constrângeri 
bugetare, ministrul respingea pe moment petiția, considerată altfel „foarte 
nimerită”. Ar fi greu de evaluat astăzi pretenţiile lui G.M. Tattarescu. 
Apreciem totuşi că ele nu erau chiar scăzute de vreme ce Heinrich Trenk- 
primea pentru o reproducere, e adevărat în mărimi mai mici, doar 3 galbeni. 
Aşadar, o miză importantă în susținerea campaniei artistice, exceptând 
albumul naţional, era constituirea unui fond de pânze, crochiuri și desene 
menite a fi incluse într-o galerie națională, dar și pentru a fi suport 
didactic în activităţile şcolilor de Belle-Arte de la București și lași. 

Lui G.M. Tattarescu i se lăsa libertatea alegerii subiectelor și 
traseelor, obținând chiar promisiunea unor intervenții la „guvernul din 
țara suroră”, Moldova, pentru a fi sprijinit la nevoie. O singură obligaţie 
îi era pusă în vedere, trimiterea lunară a unui raport. Era sfătuit să înceapă 
cât mai curând voiajul. Toamna se apropia, implicit și ploile, care ar fi 
îngreunat munca artistului. Experiențele anilor trecuți demonstraseră că 
orice campanie de studiu putea fi derulată în condiții optime până la 
jumătatea lunii septembrie. În plus, în birourile de la Bucureşti, se știa şi 
de alte contracte în care era implicat tânărul pictor, necesitând la rândul 
lor timpul cuvenit creației. Din partea guvernului primea toate hârtiile 
utile pe durata deplasării voiajului. Adrese către egumenii mănăstirilor 
închinate şi pământene, către prefecţi și direcțiunea poștei probau spri- 
jinul și încrederea investită de autorităţi în munca lui G.M. Tattarescu. 
Toate înştiințările erau publicate și în „Monitorul Oficial”, conferindu-i 
un plus de autoritate și reprezentativitate. Practic, artistul se bucura de 
statutul celor patru comisari. Dar, ca şi ei, G.M. Tattarescu se confrunta 
în scurt timp cu problema străbaterii teritoriului românesc. Pictorul îl 
atenționa pe ministru că rețeaua poștelor nu acoperea în întregime zonele 

în care își planificase preumblări. Cerea să i se dea bani suplimentari 
pentru a se descurca „după trebuință”. Titularul de la Culte şi Instrucţiune 
Publică Vue acordarea unui decont de 50 de galbeni din fondul 
poştelor!!€. Iar investiţia a fost profitabilă. La finalul preumblărilor din 
1860 se adunau 36 de desene!!”. 

Între timp, la finele hini iunie 1860, G.M. Tattarescu primea o 
nouă propunere, de pictare a 24 de icoane mici pentru biserica cea nouă 
a Episcopiei din Râmnic!!* şi poleirea stranei domneşti. Alegerea, adusă 
la cunoștința ministrului Cultelor și Instrucțiunii Publice în 30 iunie 
1860, fusese determinată şi de faptul că acelaşi pictor zugrăvise 
interiorul bisericii „menţionate. Prețul cerut de G.M. Tattarescu se ridica 
la 286 de galbeni'"?, contractul fiind semnat în iulie 1860. La 26 iulie 
1860, cerea un "ey de 100 de galbeni pentru „înlesnirea culorii 
trebuincioase”. Încă 100 urma să primească pe măsură ce înainta cu 
lucrarea, iar restul, de 86 de galbeni, la finalul muncii. Se obliga să 
păstreze stilul bizantin al bisericii, iar „toate aceste icoane vor fi cu ulei 
şi cu aur bun se va polei toate ornamentele pe oriunde va cere trebuința 
la strana domnească”120. 

În 10 mai 1861, G.M. Tattarescu anunța terminarea lucrului, cerând 
şi eliberarea celor 86 de galbeni. Toate aceste experiențe i-au conferit 
imaginea unui artist plecat de la „zugrăvia bizantină ca să parcurgă toate 
etapele laicizării picturii și modernizării gustului, până la peisagistica 
sfârșitului de secol”!?!. În lipsa publicării unui album tematic cuprinzând 
compoziţiile la care lucrăăe î în vara lui 1860, numele său rămânea asociat 
exclusiv picturii bisericești!” 


Cercetările lui Gheorghe Panaiteanu Bardasare 


În Moldova, pictorul Gheorghe Panaiteanu Bardasare primea, abia 
peste cinci ani, însărcinări similare. Ideea coagulării unor desene istorice 
se regăsea în premieră în decretul nr. 45, din 13 august 1860, semnat de 
Mihail Kogălniceanu, în dubla sa calitate de preşedinte al Consiliului de 


45 client, L 78. 
7 Ion Frunzetti, Arta românească în secolul XIX, cuvânt înainte de Dan Grigorescu, 

Miniştri din Moldova şi ad-interim la Culte şi Instrucţiune Publică. În 
actul respectiv, alături de realizarea unui album, similar celui atribuit lui 
G.M. Tattarescu, erau vizate deschiderea unei școli de artă, a unui muzeu 
şi alocarea unui fond pentru restaurarea ir om deteriorate"? 

În Moldova, Gheorghe Panaiteanu Bardasare, alături de Gheorghe 
Năstăseanu erau considerați singurii artişti de viitor”. În misiunea sa, 
Gheorghe Panaiteanu Bardasare avea să poposească pe la bisericile şi 
mănăstirile din Moldova, dar și din Bucovina, unde trebuia să copieze 
podoabe bisericești și portrete murale!?’. La întoarcerea în laşi, bucu- 
rându-se de concursul financiar al autorităţilor, trebuia să pregătească un 
album naţional, precum cel la care lucra şi G.M. Tattarescu!" Una 
dintre marile mize ale voiajurilor pe la așezămintele poliglot era „de a 
găsi imaginea cea adevărată a lui Ștefan cel Mare”!?; căci, chipul lui 
Mihai Viteazul devenise cunoscut cu ceva vreme în dna, datorită cerce- 
tărilor în arhivele şi bibliotecile din străinătate. În cazul lui Ștefan cel Mare, 
legendele dăinuiau încă. Portretele publicate de Constantin Lecca în 
„Biblioteca românească” nu convinseseră. Fuseseră popularizate și în 
„Românul” compoziţii semnate de același pictor. La 22 mai 1858, cititorii 
ziarului erau anunţaţi că pot procura de la librăria lui George Ioanid 
tablouri de inspiraţie istorică. Printre lucrările făcute de Constantin Lecca 
erau menționate: Moartea lui Mihai Viteazul, Al 40-lea an al domniei lui 
Ștefan cel Mare (boieri, căpitani, oşteni de rând, alături de marele 
voievod erau surprinşi pe câmpia de la Valea Albă), Întâlnirea domnilor 
Bogdan al Moldovei, fiul lui Ștefan cel Mare cu Radu V. al Țării Româneşti, 
Intrarea lui Mihai Broud cu triumf în Belgrad. Alături de acestea, doritorii 
mai puteau achiziționa un tablou cuprinzând Gelee a 19 domni, alături 
de reproduceri ale unor monumente istorice!*%. Vânzările nu mergeau 
conform așteptărilor. La 2 decembrie 1860, ECH „Românului” aunga 
reduceri la reproducerile după C. Lecca!?”?; „decanul pictorilor români”? 
nu mai era gustat de publicul avizat din Principate. 

Gheorghe Panaiteanu Bardasare planifica să înceapă căutările la 
mănăstirea în care își dormea somnul de veci marele domn. Acolo - 
credea că ar fi fost cele mai mari şanse să găsească adevăratul chip al 
lui Ştefan cel Mare. În acest sens, el înainta o cerere pentru a i se aproba 
„un pelerinaj arheologico-artistic la mormântul marelui nostru erou de la 
mănăstirea Putna din Bucovina, spre a-l desena cu cea mai mare strictețe 
şi religiozitate și apoi a-l reproduce dimpreună cu Mihai Viteazul, 
Vasile Lupu și Basarab [...] spre fala și mândria tuturor românilor”!*!. O 
triadă legendară părea să se înfiripe. Mai dorea să se „abată cu cercetările 
artistice pe la Rădăuţi, Suceviţa, Slatina din Moldova pentru a putea culege 
de acolo tot ce se va putea găsi”"?. Ca și în cazul lui G.M. Tattarescu, 
Gheorghe Panaiteanu Bardasare pleca la drum, la finele anului 1865, 
doar cu multe speranțe și fără prea multe certitudini. Trebuia să ajungă la 
mănăstirile Neamţ, Slatina şi Suceava şi „pe cât posibil şi prin alte locuri, 
spre a procura ministerului mai cu deosebire portretul lui Ștefan cel Mare, 
al lui Nestor Ureche şi al d-nei Mitrofana și diverse facsimile după icoane, 
cărți vechi”!*%. Ambiguitatea obiectivelor lui Gheorghe Panaiteanu 
Bardasare proba mai degrabă bunăvoința și disponibilitatea autorităților 
de a finanța o astfel de cercetare. Exceptând mănăstirile nominalizate, nu 
aflăm nicăieri alte locaţii indicate cu precizie. Nimeni nu avea habar de 
trecuturile ce supraviețuiseră încă pe întreaga întindere a Moldovei. Și 
dorinţa îi era aprobată, primind 50 de galbeni din partea ministerului. In 
octombrie 1865, copii după portretele murale, dar și după odoare bisericești 
erau predate Ministerului Cultelor şi Instrucțiunii Publice. În „Buletinul” 
ministerului era anunţată primirea „portretului lui Ștefan, care este așezat la 
mormântul său, și pe acela al Lucsandrei Doamna”, Întâmplător, 
Panaiteanu Bardasare descoperise în casa unui bucovinean, Costin, 
descendent al familiei cronicarului, un vechi portret al acestuia, precum 
şi o cutie de bronz aurit, de la acelaşi cronicar. Pe o parte a cutiei se afla 
un herb, despre care se bănuia că fusese al Moldovei în vremuri 
îndepărtate. Panaiteanu Bardasare pomenea de o spadă fixată între două 
semiluni, încadrate la dreapta de o femeie, iar la stânga de un delfin. Pe 
cealaltă parte a cutiei era reprezentat Bogdan vodă ucigând zimbrul. 
Relatarea din oficiosul ministerului acorda mai multă atenţie ultimei 
descoperiri, întâmplătoare, decât reproducerii picturilor interioare. În iunie 
1866, în paginile „Buletinului”, erau reproduse portretele lui Radu Negru, 

desen făcut de Stăncescu în 1859, după o lucrare descoperită în muzeul 
din Pesta, şi cel al lui Miron Costin, semnat de Panaiteanu Bardasare!*?. 
Susținerea ideii că ultimul personaj nu era altcineva decât-renumitul 
cronicar, pleca de la asemănările evidente cu portretul logofătului Ioan 
Tăutu, descoperit în biserica Sf. Nicolae din Bălineşti, ctitorită de acesta: 
fizionomiile, costumele venețiene brodate identic și atitudinea subiecților ` 
întăreau convingerea recuperării unei imagini de calitate a cărturarului. 


Imagini de pe cutie 


55 V.A.U., Buletin arheologic, în „Buletinul Instrucțiunii Publice”, iunie 1866, 
p. 519-520. 

Alături de voiajurile prin țară, directorul pinacotecii din laşi era 
solicitat să cerceteze şi fonduri din străinătate. În mai 1861, pleca 
împreună cu Bogdan Petriceicu Hasdeu la Lemberg, cu un scop precis. 
Societatea arheologică din oraș, articulată în jurul muzeului Ossolinski, 
organiza 0 „expoziţie de antichități, numismate, manuscrise ete "77. Cei 
doi urmau să realizeze „copii exacte de pe originalele atingătoare de 
România”"*7. În memoriul înaintat autorităților, ei semnalau descoperirea a 
numeroase gravuri și tablouri în patrimoniul muzeului Ossolinski. Văzuseră 
„cinci diferite portrete de a lui Mihai, trei de a lui Ştefan Burduja vodă”? 
(încă necunoscute), un foarte frumos portret al Mariei, fata lui Vasile Lupu 
(de asemenea necunoscut)". Mai adăugau un tablou în ulei despre care 
credeau că este „portretul înfi lințătorului Moldovei: Joannes Bogdan Dux 
Valachiae, făcut în vechi stil bizantin şi purtând: lungă inscripțiune 
gotică despre viaţa acestui domn!”!®., În consecință, V.A. Urechia elogia 
în paginile „Buletinului Instrucțiunii Publice” travaliul artistic al lui 
Panaiteanu Bardasare în Polonia!“ 

Peste doar un an, B.P. Hasdeu revenea la Lemberg, frecventând 
asiduu anticarii. La buchinistul Igel găsise, în puzderia de cartoane vechi, 
portretul lui Ion Vodă, o c opie făcută undeva în jurului anului 1800; o 
achiziționa cu 25 de florini'*. Acceptase să plătească un preț mare, știind 
că în țară singurele imagini veridice ale fostului domn se puteau observa 
pe unele monezi de aramă deteriorate. Mai avea știință de publicarea 
unor portrete ale lui Ion Vodă de către Săulescu și Papiu Ilarian, 
considerate însă fanteziste. 

Pe oriunde a mers, B.P. Hasdeu a adunat și a copiat tot ce atingea 
istoria înaintaşilor săi. După mai bine de un deceniu de plimbări, colecția 
personală devenea subiect de negociere cu decidenții români. La 30 martie 
1872, B. P. Hasdeu depunea la Ministerul Cultelor și Instrucțiunii Publice 
16 ilustraţii fotografice şi patru plange în ulei, a căror tematică privea 
domnia lui Ștefan cel Mare!®. Le adunase în cercetările făcute în 
bibliotecile străine. Propunerea venea în contextul problemelor financiare 

resimţite de cărturar. Nouă dintre ilustraţii fuseseră executate după 
Evanghelia din 1502, lucrată în mănăstirea Neamţ. Exemplarul studiat de 
B.P. Hasdeu se găsea la biblioteca imperială din Viena. Alte şapte foto- 
grafii reproduceau file din Evanghelia tipărită în 1492, tot la mănăstirea 
Neamț și tot din ordinul lui Ștefan cel Mare, fiind păstrată la biblioteca 
regală din Munchen. În cele patru planșe puteau fi admirate portretele 
familiei lui Ștefan cel Mare, cercetate de B.P. Hasdeu în interiorul 
bisericii Bădeuți din Bucovina. Puteau fi admiraţi Ștefan cel Mare, fiul 
său, Bogdan, doamna Roxanda și domnița Elena. 

Semnatarul pretindea 3.200 de lei pentru fotografii, calculând un 
preț de 200 de lei pentru fiecare exemplar. În cazul planșelor dorea 
1.200 de lei, fiecare fiind evaluată de el la 300 de lei. În termeni 
pompoși, B.P. Hasdeu vorbea de un adevărat album iconografic. Ca şi 
în cazul lui G.M. Tattarescu, Gh. Panaiteanu Bardasare, apoi la 
Heinrich Trenk şi Carol Popp de Szathmari, vedem resuscitată dorința 
prinderii unor frânturi de istorie într-un album. Acesta juca pentru 
iconografia istorică rolul atribuit unei sinteze de istoria românilor, atât de 
invocată în a doua parte a veacului XIX. 

Procedural, ministrul Cultelor şi Instrucțiunii Publice dispunea 
înființarea unei comisii pentru analizarea ofertei. La 31 martie 1872, 
Cezar Bolliac, V.A. Urechia, A. Treb. Laurian, Al. Odobescu ai D.A. Sturdza 
erau invitați a doua zi, l aprilie, să consulte planșele și să formuleze 
un punct de vedere. Convocată în regim de urgență, comisia nu se 
putea întruni în prezența tuturor. D.A. Sturdza nu se afla în capitală, 
fiind plecat la Iași. Din semnăturile date pe raportul comisiei, datat totuşi 
l aprilie, deducem că fuseseră prezenţi doar trei membri, Cezar Bolliac, 
Alexandru Odobescu şi V.A. Urechia. Examinând planşele, membrii 
comisiei nu aveau nici o îndoială asupra calităţii artistice, fiind convinşi că 
valorau mai mult decât preţul cerut de Hasdeu. Doar că bugetul Muzeului 
Naţional de Antichităţi pentru tot anul 1872 se ridica la 5.000 de lei, iar 
achiziționarea pieselor l-ar fi epuizat aproape în întregime. Propuneau 
deci o sumă de 2.200 lei, dorind și ca B.P. Hasdeu să ataşeze fiecărei 
planşe câte o notă istorică. La 3 aprilie i se aducea la cunoştinţă lui 
B.P. Hasdeu decizia comisiei, asumată și de ministru. Cărturarul nu 
abandona. În aceeași zi, 3 aprilie, revenea cu o nouă ofertă, arătându-și 
disponibilitatea de a ceda imaginile și pentru 3.000 de lei. Și insistența nu 
i-a fost zadarnică. La 4 aprilie rezoluția semnată de Christian Tell aproba 
eliberarea sumei de 3.000 de lei „din fondul de lei 5.000 prevăzut în 
bugetul anului curent la art. 150, lit. A, sub titlul Fondul pentru 
excursiuni arheologice și de colecțiuni” pentru achiziționarea colecției. 

Reconstituirea trecutului nostru nu a fost doar rodul călătoriilor artistice 
finanțate din bugetul public. Referințele depistate în însemnările 
publicate la încheierea peregrinărilor sunt la fel de importante ca 
rapoartele depuse la ministere. Şi ele s-au înmulțit după 1850. 


Aventurile lui Grigore Musceleanu 


Acolo unde nu s-au putut copia frescele și imaginile dorite, 
voiajorul le-a transpus în text, redându-le în scurte fragmente narative. 
Grigore Musceleanu, în scurtul popas la mitropolia din Târgovişte, prefera 
să apeleze la un profesor din localitate pentru a-i copia inscripțiile. Işi 
propunea să studieze picturile din aşezământ. Observa că „domnii şi 
doamnele sunt îmbrăcaţi în haine lungi de stofe aurite şi coroane imperiale, 
unii asupra acelor haine au mantale ca împărații bizantini, iar alţii au nişte 
tătărci cu ceaprazuri de fir greu şi nasturi mari, şi fiecare cu câte un stilet 
(hanger) la brâu, al cărui mâner este numai în mărgăritare şi pietre 
prețioase. Mircea însă și Mihai diferă de ceilalţi, căci ei au haine scurte 
de oșteni; o tunică până la genunchi, încheiată până la brâu şi mantale 
precum au şi domnii de azi în ziua întronării lor şi încinşi cu săbii lungi”. 
Mirajul imperial, fastul vestimentar, hainele ostăşeşti păreau imaginile 
emblematice ale medievalității românești. Grigore Musceleanu insista pe 
evidenţierea luxului afișat în reprezentările ctitorilor. Nu spunea nimic 
despre calitatea picturii sau despre fizionomia personajelor și nu le găsea 
locul în peisajul epocii. Relatarea, altfel binevenită, nu reușea să evolueze 
spre o naraţiune istorică. La mănăstirea din Câmpulung se concentra pe 
două compoziţii interioare: în prima, Radu Negru şi Nicolae Alexandru, 
fără doamne, ţineau în mâini cea dintâi biserică; mai încolo, Matei 
Basarab și doamna sa, Elena, erau îmbrăcaţi în costume bizantine și 
cuprindeau, la rândul lor, în palme, biserica. 

Același interes pentru identificarea ctitorilor așezămintelor l-a mani- 
festat în toate lăcașurile unde pictura îi mai permitea ancorări în trecut. 
La Domnița Bălașa, la Cotroceni, la Curtea de Argeș, la mitropolia din 
Târgovişte, la Colțea, nota minuţios dispunerea picturilor, a personajelor, 
completate cu descrieri vestimentare; strict însă, în paradigma artistică. 

Trecând Milcovul, Grigore Musceleanu îi identifica în picturile 
interioare de la mănăstirea Neamţ pe Bogdan I, Roman I, Ştefan I, 
Petru al II-lea, Alexandru cel Bun, Iliaș I, Ştefan cel Mare, Bogdan al Ili-lea, 
Alexandru Lăpușneanu, Ieremia Movilă'”. Și nu își găsea răgazul studierii 

doar în cazul așezămintelor reprezentative. La mănăstirea Răducanu îi 
privea pe Răducanu Racoviţă vel logofăt și Petrache vel paharnic, în 
dreapta, în stânga aflându-se Maria log. Buhuşoaie şi Elena Racoviţă 
pahărniceasa. La mănăstirea Tazlău, din districtul Bacău, îi admira pe 
Ștefan voievod „cu coroană pe cap, haină roșie imperială, iar dedesubt 
verde” și pe Bogdan cu un „costum asemenea, are însă o sabie în mână 
ținută în jos și cu blană” — zugrăviți pe peretele din dreapta. În stânga, o 
recunoștea pe doamna Maria îmbrăcată în „haină de stofă imperială şi 
roșie, deasupra alta scurtă verde şi cu blană, cu nasturi în briliante şi la 
mâini asemenea cu nasturi, în cap o batistă albă, iar deasupra coroana”!16, 
La mănăstirea Bistriţa, Alexandru cel Bun și Ştefan cel Mare purtau 
coroana imperială. Utopia imperială revenea obsesiv în notele lui Grigore 
Musceleanu. Decodificând apetenţa preotului pentru acest concept, aflăm 
și interstițiul în care moldovenii şi muntenii erau conduși de domni care 
purtau însemnele puterii imperiale. 

La Secu, zidită de Nistor Ureche, îi identifica pe peretele din dreapta 
pe Nistor Ureche şi soția sa, Mitrofana, alături de Eremia Movilă şi 
doamna Maria. Pe celălalt zid erau zugrăviți starețul Paisie și mitropolitul 
Veniamin. Nistor Ureche era îmbrăcat cu o „tătarcă blănită, căciulă de 
oaie românească, în mâna dreaptă cu toiag al rangului său, pe dedesubt 
cu antereu. Mitrofana, cu o scurteică albastră, cu blană albă, pe cap are 
un fel de căciulă roşie (nu fes, altă formă), rochie şi papuci în picioare. 
Domnul şi Doamna cu haine (strae) şi coroane imperiale, având sceptru 
în mână. Starețul în haine monahale şi mătănii în mână, iar mitropolitul 
cu mantie și pateriță (cârjă)”"". 

În trecerea sa prin laşi, în august 1862, Grigore Musceleanu își făcea 
timp pentru a vizita lăcașurile importante. Nu ştim cât a zăbovit aici, însă 
volumul relatărilor ne îndreptățește să-l întrezărim mai mereu pe drumuri. 
Prima oprire a fost la Sf. Nicolae Domnesc. Copia inscripții și își nota 
minuțios personajele zugrăvite în interiorul așezământului. In prima 
încăpere, prezentată de călător drept sala I, se aflau pictaţi ctitorii. li iden- 
tifica pe „Antonie vodă, Zoi Doamna, Alexandru voevod, loan voevod, 
George voevod, Elena doamna. Costumul acestora este adoptat de la 
fanarioți, căciuli de blană în cap şi sugrugiu, damele asemenea”!*%. În 
biserica cea mare îi regăsea pe „Ștefan voevod, Maria doamna, Bogdan 
voevod, Evdochia doamna, Duca voevod, Anastasia doamna. Toţi acești 
domni sunt costumați cu haine imperiale, coroană pe cap, sceptru în 

mâini, iar Ștefan voevod are în mână o sabie lăsată în jos”!”. Ca şi în alte 
situații, Grigore Musceleanu insistă să vorbească despre poziţionarea 
săbiilor, fie fixate la șold, fie înfipte în pământ. Este oare, în această 
alegere, intenţia de a promova tihna unei lumi şi nu nesfârşitele războaie 
de care fusese perturbată? 

La Trei Ierarhi îi recunoștea pe Vasile Lupu şi doamna Teodosia, 
însă nu știa numele celor trei copii din imagine, un băiat şi două fete. 
Calitatea picturii îi permitea reconstituirea articolelor de îmbrăcăminte: 
„Costumul este haine (strae) de stofă, căciuli de blană cu pene, damele cu 
niște căciuli în forma caucelor roşii cu zagara (cordea) de blană neagră, 
pe al căror fund sunt Zack Doamna are un lanţ de aur gros, încrucișat pe 
piept şi pe la spate” 

La Golia îi admită pe „Vasilie voevod, Ecaterina Doamna, loan 
Ștefan Voevod, Rucsanda Doamna, loan Golea logofăt, Ana Goleasa, 
Mihail, fiul ech A iar la Barnovschi pe „Miron Barnovschi voevod, 
Elisaveta Monahia Doamna (se înțelege că s-a făcut călugăriță, costumul 
însă era de Doamnă), muma lui Miron. Costumul, haine imperiale a 
coroana de asemenea”!*?. De aici se îndrepta spre Cetăţuia. În dreptul ctito- 
rilor îi studia pe „loan Duca voevod, Elena Doamna, Constantin voevod, 
Anastasia Doamna. Copiii, Ecaterina, Rucsanda, Elena. Costumul acestora 
este imperial de stofe aurite, în cap căciuli de blană şi cu pene”!*?. 

Descrierile ne lasă să bănuim calitatea încă bună a picturilor, de 
vreme ce Grigore Musceleanu putea oferi atâtea detalii vestimentare. În 
unele situaţii, precum în cazul Agapiei, semnala că zugrăveala nu era 
decât o copie după pictura originală. Fără a avea veleităţi literare și o 
consistentă cultură istorică, Grigore Musceleanu a salvat în scris 
amănunte care, ulterior, s-au pierdut. 


Contribuţia lui Alexandru Pelimon 


La rându-i, Alexandru Pelimon descria pe cei zugrăviți pe zidurile 
bisericilor. Maniera relatării era asemănătoare expunerilor lui Grigore 
Musceleanu. Personaje, veșminte şi sugestii privind decriptarea vremu- 
rilor de demult închegau scenariul povestioarelor. La Curtea de Argeș îi 
identifica pe Radu voievod și pe soția sa Rocsanda, fiica lui Neagoe, pe 
Teodosie, fiul lui Neagoe. În continuare, îl recunoştea pe Neagoe având 


' Ibidem, 

150 Ibidem, p. 146. 
'51 Ibidem, p. 148. 
'52 Ibidem, p. 152 
'5 Ibidem, p. 159. 

la picioarele sale, în partea dreaptă, o acvilă, iar alături pe doamna Despina 
şi cei şase copii: Teodosie, Pătru, Ion, Stana, Rocsanda, Anghelina. 

Un alt grup de picturi, bine conservat, îi reprezenta pe „Radu Negru 
și pe soția sa doamna Ana. Mai la vale, lo Pătru voievod, Io Marcu 
voievod — Cneaz Lazăr şi soția sa Golubiţa, despotul Serbiei — Vladislav 
voievod — Io Vlad voievod și Vintilă voievod — un Radu voievod”. În 
prelungire ar fi trebuit să fie Vlad Țepeș, dar Alexandru Pelimon aflase 
povestea ștergerii picturii. Episcopul Iosif, „neputând suferi a vedea 
persoana lui Țepeș pe peretele s. biserici, a pus de La şters şi-n locul lui 
se află preasfinția sa zugrăvit”!*”. Falsificarea istoriei era primită cu 
indulgență atunci când i se dă un aer anecdotic. Mai încolo se găseau 
domnii Mircea şi Alexandru. Pe o piatră de mormânt, privirea îi era 
captivată de „un bărbat stând cu mâinile la piept, ce poartă o haină lungă, 
fiind partea gulerului ei ornată până la piept cu o pasmanterie și cu 
colțişori, precum se purtau simizetele mai demult. Pe cap are o căciulă ca 
aceea numită cazaclească şi e cu plete lungi sau bucle atârnând până la 
umeri”'55, Însemnarea lui Alexandru Pelimon memora contururile unei 
pietre înainte ca acestea să se deterioreze, cum se întâmpla adesea. 

La Cozia însă nu putea desluși mai nimic, deoarece pereţii erau 
crăpaţi, iar zugrăveala era înnegrită. Sesiza în pereți urme ale gloanțelor, 
observa cum picturile fuseseră zgâriate intenționat, iar pietrele sfărâmate şi 
inscripțiile şterse. Lângă tronul domnesc îl recunoştea pe Mircea cel Bătrân, 
iar puţin mai încolo trei boieri alături de doamnele Jor". Pe Mircea îl 
descoperea „înveșmântat ca împărații Constantinopolului, cu lorică, cu 
mantă și purtând coroană pe cap". Voiajorul remarca figura angelică a 
voievodului, tipică reprezentărilor de sfinți. Inscripţia de pe piatra de 
mormânt a lui Mircea era, la rându-i, deteriorată. 

Își nota minuţios ctitorii de la mănăstirea Dintr-un Lemn și de la 
Surpatele. La prima însemna „spre dreapta, în partea ctitorilor: Fundator 
Matei vodă Basarab şi soţia sa, doamna Elena; Preda vel vornic 
Brâncoveanu, tatăl Papii; Papa postelnicul, tata lui Constantin voievod 
Brâncoveanu; Constantin voievod Brâncoveanu; spre partea stângă: 
Ștefan Cantacuzino voievod şi doamna sa Păuna; băneasa Elisaveta 
schimonahia Brâncoveanca; Șerban Cantacuzino voievod st doamna 
Maria, soţia lui Șerban voievod”. Reconstituia în filigran, răbdător, 
ierarhii de putere. 


15% Alexandru Pelimon, Impresiuni de călătorie în România, p. 53-54. 
'5 Ibidem, p. 56. 

156 Ibidem, p. 69. 

'5 Ibidem. 

La Băbeni, în ţinutul Râmnicului, îi recunoștea, imediat pe dreapta, 
pe „Jupân Radu Dedulescu, vel căpitan, văr primar logofătului Negoiţă, 
Matei Bagdat, jupâneasa Maria, fata spătarului George, jupân Negoiţă 
logofătu Dedulescu, jupâneasa dumisale Preda fata lui Stroe vel. vornic ai 
cu mai multe fiice ale sale. Cei de la stânga: jupânu Dedu Dedulescu, 
jupân Nicolae Dedulescu, jupâneasa Kira, jupâneasa Maria vel spătăreasă, 
vară primară logofătului Negoiţă, jupân Mihai Cantacuzino vel spătar, 
ctitor, Io Constantin VV (şi împreună cu un copil), Io Matei NW: Zu 
adevărat arbore genealogic se desfăşura pe câţiva pereţi, oferind indicii 
nebănuite călătorilor. Notiţele lui Alexandru Pelimon erau precise. 
Nicăieri nu sesizăm vreo îndoială privind identificarea personajelor. 
Trecutul se contura din certitudini. Statutul social, legăturile familiale şi 
structurile de putere se păstraseră, imortalizate în interioarele lăcașurilor 
de cult. 

La Surpatele, îi găsea în dreapta pe „lo Matei voievod; Papa postel- 
nicul, tatăl lui Constantin voievod; jupâneasa lui, Stanca; Ștefan voievod; 
Constantin voievod, alăturea cu această inscripțiune: Bunul şi înțeleptul 
și lăudatul și de Dumnezeu încoronatul Io Constantin Brâncoveanul 
voievod; şi în faţă, patru femei și un copil”, iar în stânga „Antonie 
voievod; alături, Neagu, postelnicul, tata doamnei Mariei și jupâneasa 
Ilinca, soţia sa", 

La fel şi la Arnota îi regăsea în dreapta pe Matei vodă, Papa 
postelnicul, jupâneasa Stanca, Preda spătarul, iar în stânga pe Danciu, vel 
vornic, pe jupanul Radu și pe Jupanul Barbu. Se căznea să descifreze şi 
inscripţiile de pe mormintele lui Matei Basarab şi al tatălui său. 

La mănăstirea Horezul, fondată în 1694, în zilele lui Constantin 
Brâncoveanu, îi privea pe membrii familiilor domnitoare. În dreapta, 
după obicei, erau reprezentanți ctitorii cu familiile: „Constantin Basarab 
dimpreună cu soția sa, doamna Maria și cu mai mulți copii lângă dânșii, 
patru băieți şi şapte fete; alături, Matei Basarab — Neagoe Basarab — 
Laiotă, mai mulţi boieri, părinţi și străbuni ai Basarabilor, Brâncovenii”. 
Pe peretele de vizavi îi recunoștea pe „Şerban voievod, fiul lui banul 
Șerban, 7110 (1602), a domnit 9 ani; Constantin voievod, fiul lui 
Șerban vodă, 7163 (1655), a domnit 10 ani; spre ușă, se află o sumă de 
personaje, atât din familia doamnei, cât și a domnului Constantin 
Brâncoveanu”!“. În comparaţie cu alți voiajori, Alexandru Pelimon 

ne Alexandru Pelimon, Memoriu. Descrierea sfintelor mănăstiri, p. 49. 
Idem, Impresiuni de călătorie în România, p. 82. 

oferea mai mult decât o aparentă înşiruire de nume. Fixa ani de domnie și 
refăcea anturajele perindate pe la curțile domnești. De la Horezu se 
îndrepta către Polovraci, unde, în dreapta, se afla pictată familia 
Brâncoveanu, iar în stânga putea citi „Bunul şi prea luminatul lo Matei 
voievod , jupân Danciu-Pârâianu vel p-e (sic!), jupâneasa Stanca, sora 
Danciului vel p-e (sic!), jupan Preda vel căp., jupan Barbu vel ban., jupan 
Pătru vel clucer”!“!. Publicarea impresiilor lui Alexandru Pelimon nu a 
fost în zadar, provocând o adevărată emulaţie. 

Chipuri, veșminte și ierarhii sociale puteau fi analizate, corelate. Nu 
puțini voiajori începuseră să adune de prin țară ori străinătate diferite 
planşe şi pânze. O parte dintre acestea erau deja propuse spre achizi- 
ționare statului român. 

Medievalitatea începea să se fixeze mai temeinic în conștiința 
colectivă, dar clasificările epistemologice nu erau uşor de realizat. Căci 
imaginea şi textul se intersectau într-o relaţie inedită, nu tocmai ușor de 
gestionat. Fotografia mai echilibra scrisul, temperând imaginația roman- 
ticilor. Visarea lor, descrierile fermecătoare ale ruinelor erau puse la 
îndoială de câte un instantaneu. Melancolia secolului XIX se desprindea 
progresiv de amprenta fanteziei pentru a pendula între reverie și știință. 
Veridicul devenea o alternativă la ficţiune, iar arta observaţiei căpăta 
dreptul la reprezentări multiple. Imaginea nu a inhibat descrierea, nu a 
atrofiat-o, ci doar i-a adus un plus argumentativ, un adaus de exactitate. 
Toate aceste strădanii, dar şi eforturile financiare făcute de autorități își 
aveau rostul lor. Treptat, se încropeau colecții cu figurile personajelor 
legendare, se conturau expertize ştiinţifice creatoare de noi adevăruri, cu 
impact public. 

La 11 aprilie 1881, o comisie formată din V.A. Urechia, ministrul 
Cultelor şi Instrucțiunii Publice, B.P. Hasdeu, Alexandru Odobescu, 
Theodor Aman și Gr. G. Tocilescu se întrunea pentru „a stabili forma 
coroanei lui Ștefan cel Mare şi a sceptrului lui Mihai Viteazul”!®. Infor- 
mațiile urmau a fi utilizate la confecționarea coroanei regale, dar și la 
baterea unei medalii comemorative pentru ziua de 10 mai 1881. Neavând 
suficiente informații scrise, apelau la studierea tablourilor care îi 
reprezentau pe voievozi. De la Muzeul Naţional de Antichități se primeau 
șapte copii. La 12 aprilie comisia se întrunea, iar în urma deliberărilor 
rezultau următoarele recomandări: „1) Coroana Regală a României să 
aibă forma coroanei lui Mircea cel Mare și a lui Alexandru cel Bun, care 


16l Ibidem, p. 110. 
162 ANIC, fond MCIP, dosar 3/1881, f. 2. 

ambii au purtat coroana regală după tipul celei româno-bulgare a Asanilor. i 
Domnul Aman binevoiește a se însărcina de a schița forma acelei coroane 
după monumentele ce i se pun la dispozițiune; 2) Tot d Aman va face o 
schiță de forma sceptrului regal, conducându-se după modeluri occi- 
dentale, reproduse de dr. Böckh, cu adausul însemnelor țării, 
Perseverențele și stipendiile ultimelor două decenii nu fuseseră deci în 
zadar. Dar nici ușor nu a fost. 


Moștenirea lui Heinrich Trenk 


Cel dintâi pictor care a reuşit să alcătuiască o mapă cu schițe, 
crochiuri şi desene reprezentând o parte din vechile edificii româneşti a 
fost Heinrich Trenk. Format la Diisseldorf'*, el picta în Ardeal înainte de 
a ajunge la Bucureşti. Ca st Carol Popp de Szathmari!%, lucra o bună 
perioadă de timp, între 1846 şi 1851, la Sibiu. Obţinuse un angajament la 
un negustor din oraş!%. Realizarea unor portrete! ale protipendadei 
locale, precum și ocuparea unei catedre de desen, îi asigura necesitățile 
cotidiene. În capitala Principatelor Unite era cunoscut de unii drept 
„fotograf, desenator și peisagist minunat”68. 

Notorietatea în societatea românească și-a câștigat-o cu albumul 
despre monumentele din districtele Argeş și Râmnicu-Vâlcea, finalizat 
până în 1862. Știm că, la 6 aprilie 1860, predase deja ministerului un 
număr de 18 piese. La 17 august 1860, Alexandru Odobescu îl înştiința 
pe ministrul Cultelor și Instrucțiunii Publice că pictorul formase deja „un 
album de 125 bucăţi în acuarelă şi sepia”%?. Era pentru prima oară când 
mediile administrative și intelectuale din Principate înțelegeau concret 
mizele voiajurilor pitorești, generos finanțate pe continentul european încă 
de la finele veacului XVII”. Și nu erau toate: criticul de artă George 
Oprescu avansa, pentru întreaga-i carieră, un număr de 148 de planșe!”! 


16 Ibidem, f. 6. 

161 George Oprescu, Pictura românească în secolul XIX, cuvânt înainte de Mircea 
Popescu, București, Editura Meridiane, 1984, p. 83. 

16 Arvay Arpad, Pilda precursorilor. Contribuţii ale unor artişti din secolul 
trecut la întărirea legăturilor româno-maghiare, în româneşte de Gelu Păteanu, 
prefață de Ion Bănuţă, București, Editura Kriterion, 1975, p. 83. 

1% George Oprescu, Pictura românească în secolul XIX, p. 84. 

'*7 Maria Chira, Pictura lui Henric Trenk în muzeele din Transilvania, în „Acta 
Musei Porolissensis”, 1978, extras, p. 436-437. 

15% ran, Arheologia, în „Revista Carpaţilor”, iulie 1860, p. 398. 

'% ANIC, fond MCIP, dosar 120/1860, f. 88v. 

17 Vezi Christine Peltre, op. cit. 

17! George Oprescu, Pictura românească în secolul XIX, p. 85. 

Dar Oprescu nu oferea nici o precizare asupra cifrei, Trenk nefiind 
printre artiştii lui preferaţi. De altfel, George Oprescu l-a considerat 
„lipsit total de geniu, de graţie şi de ingeniozitate” 72. Alţii s-au rezumat 
doar să-l creadă „mai puţin talentat decât Szathmari”! Anumite 
limpeziri nu pot surveni decât în urma consultării documentelor de 
arhivă. Un referat intern înaintat către ministrul Cultelor și Instrucțiunii 
Publice din 21 septembrie 1860 analiza intenţia lui Alexandru Odobescu 
privind publicarea unui bogat album „folositor atât pentru istorie, cât și 
pentru frumoasele arte”!71. Odobescu vorbea despre 30 de planşe pentru 
Episcopia de Argeş şi schiturile care depindeau de dânsa, un număr 
identic de imagini pentru mănăstirea Bistriţa cu schiturile sale, 20 de 
planșe pentru episcopia Râmnic, alte 20 pentru mănăstirea Cozia, 25 de 
desene cu mănăstirile brâncovenești, 10 cu mănăstirile Arnota și Govora, 
8 cu mănăstirile spitalelor şi 3 cu cele închinate. 

În lista depusă la minister, în dreptul fiecărui obiect făcea mici 
observaţii: locul în care fusese găsit, aprecieri istorice etc. Majoritatea 
pieselor erau desenate în speranţa includerii lor într-un album istoric şi 
artistic. Şi nu erau puţine desene. Pentru Arnota și Govora propunea: 
1) Biserica Arnota, exterior; 2) Biserica Arnota, interior; 3) Matei 
Basarab şi doamna Elena, portrete la Arnota; 4) Danciu, Datcu şi Calea 
din Brâncoveni, portrete la Arnota; 5) Mormântul lui Matei Basarab, 
Arnota; 6) Cădelniţe la Arnota; 7) Dobriceni. 8) Govora; 9) Cruci de 
argint de la Vintilă Vodă, la Govora; 10) Rucăriţe, la Govora. 

Din mănăstirile brâncovenești se decidea: 1) Horezu, vedere generală; 
2) Schitu Sf. loan de la Horezu; 3) Mănăstirea dintr-un Lemn; 4) Bolniţa 
ei; 5) Bolniţa de la Horezu; 6) Balcon în curte la Horezu; 7) Constantin 
Vodă Brâncoveanu şi familia, portret la Horezu; 8) Familia Cantacuzino, 
portret la Horezu; 9) Antonie vodă în portret în bahniţa de la Horezu; 
10) Epitaful; 11) Cruce cu smaragduri; 12) Chivot; 13) Epitrahir; 14) Cârja; 
15) Dveră de serasis; 16) Argintării; 17) Argintării; 18) Argintării; 
19) Icoana de la Mănăstirea dintr-un Lemn; 20) Coroana acestei icoane; 
21) Surpatele şi Mamu; 22) Constantin Brâncoveanu, portret în gravură; 
23) Gravură dintr-o carte tipărită sub Matei Basarab; 24) Schiturile 
Sf. Ștefan și Sfinţii Apostoli la Horezu; 25) Harta țărilor dintr-un atlas 
de la 1688. 


172 Idem, Grafica românească în secolul al XIX-lea, volumul I, Bucureşti, Fundația 
Regală pentru Literatură și Artă, 1942, p. 44. 

173 Jon Frunzetti, op. cit., p. 249. 

174 ANIC, fond MCIP, dosar 121/1860, f. 20. 

De la mănăstirile spitalelor alegea: 1) Cornet, vedere generală 
dinspre Olt; 2) Cornet, vedere dinspre munţi; 3) Fațada bisericii de la 
Cornet și Şerbănești Morunglav; 4) Berislăveşti, 5) Fedeleşoiu; 6) Titireciu; 
7) Ocna văzută din fundul ei; 8) Ocna văzută de pe gălărie. 

De la Cozia propunea: 1) Vedere generală a Coziei; 2) Vedere 
generală a paraclisului Coziei de la Olt; 3) Pridvor în curtea Coziei; 
4) Cotmeana; 5) Scăueni, clopotnița; 6) Scăueni, poarta; 7) Turnu; 8) Stâni- 
șoara; 9) Masa lui Traian; 10) Cârligele, pe Olt; 11) Mircea și fiul său, 
portret la Cozia; 12) Stofa hainei lui Mircea; 13) Epitaful de la Cozia; 
14) Mormântul Teofanei, muma lui Mihai Viteazul la Cozia; 15) Ușa și 
tronul de piatră, la Cozia; 16) Armele lui Matei Basarab, Vasile Lupu și 
George Racoți; 17) Trivalea; 18) Scăueni, vedere generală; 19) Inătești; 
20) Gravură dintr-o carte a lui Cantemir. 

Cele mai multe reproduceri erau executate la mănăstirea Bistriţa: 
1) Vedere generală a Bistriţei și Arnotei; 2) Poziţia între stânci pe apa 
Bistriţei; 3) Ușa de piatră sculptată de Manea meșterul; 4) Icoana 
Sfântului Procopie; 5) Sicriul de argint al Sfântului Grigorie Decapolitul; 
6) Chivot de argint aurit; 7) Cădelniţă de argint aurită, 8) Căţie de 
argint aurită; 9) Potir de argint aurit; 10) Epitrahir cusut; 11) Covor de 
catifea săpată dat de Neagoe Vodă; 12) Faţă iluminată dintr-o Evan- 
ghelie; 13) Ferecătura unei evanghelii de la 1519; 14) Iconiță portativă 
de argint aurit şi smalți de la 1521; 15) Aghiasmatar, cupă, două linguri, 
de la 1526; 16) Faţă iluminată dintr-o Evanghelie de la 1512; 17) Candelă 
dată de Matei Vodă Basarab; 18) Epitrahir de la mănăstirea Tinvina din 
Rusia; 19) Inele, armorii a doamnei Elena, soția lui Matei Basarab; 
20) Facsimile de pe un desen vechi de Evanghelie (Christos şi Petru pe 
mare); 21) Uşa de lemn sculptată, de la bolniță; 22) Clopotnița Bistriței 
văzută dintre stânci; 23) Peştera veche; 24) Capul sfinților voievozi din 
peșteră; 25) Schitul Păpușa; 26) Costești Petreni; 27) Schitul de sub piatră; 
28) Troiță de bronz la schitul de sub piatră; 29) Mănăileşti; 30) Bistriţa 
precum a fost înainte de 1847. 

Pentru Episcopia de Argeş califica drept reprezentative: 1) Vederea 
Episcopiei de Argeș din față; 2) Vederea Episcopiei de Argeș din dos; 
3) Biserica Episcopiei; 4) Biserica Domnească din oraș; 5) Brădet; 6) Robaia; 
7) Ostrov; 8) Cetatea lui Ţepeş la Căpăţâneni din depărtare; 9) Cetatea lui 
Ţepeş la Căpăţâneni de aproape; 10) Ornamente sculptate din biserica 
episcopiei; 11) Restaurarea sălii celei vechi de la episcopie, în perspec- 
tivă; 12) Cercei și ghiordanul Sfintei Filoftei; 13) Negru Vodă și familia 
Vodă, portret la Argeș; 14) Negru Vodă şi doamna Ana, portret la Argeş; 
15) Lucsandra și Miliţa; 16) Potir de argint la Argeș; 17) Cruce de lemn 

și argint la Argeş; 18) Antimis de la Apafi Mihel la Argeş; 19) Pomelnic 
troiță de lemn la Brădeşti; 20) Icoană la Ostrov; 21) Cruce de argint la 
Ostrov; 22) Plan şi tăietură transversală a vechii săli de la Argeş; 23) Exte- 
riorul acestei clădiri; 24) Ruinele Sânicoarei și Brătășeşti; 25) Mormântul 
lui Neagoe Vodă la Argeş; 26) Mormântul lui Radu Vodă la Argeş; 
27) Ruinele vechiului palat la Argeș; 28) Crucea de piatră de la Vărzaru; 
29-30) Văleni, Bascov, Bădiceni, Costeşti. 


Cetatea lui Vlad Ţepeş de la Căpăţâneni (colecţie particulară) 

La Episcopia Râmnic se oprea asupra următoarelor obiective: 1) Vedere 
generală asupra Episcopiei; 2) lezerului; 3) Dobruşa; 4) Jgheaburi; 5) Pă- 
trunsa; 6) Muntele Buila; 7) Crucea de argint a lui Antonie Vodă la 
Râmnic; 8) Sărăcineni; 9) Flămânda; 10) Biserica de la Flămânda; 11) Peş- 
tera de la Iezer; 12) Cascadă pe apa muerească; 13) Stâncă; 14) Frăsinei și 
Slătioara; 15) Comanca; 16) Câmpul Troianului; 17) Cheia; 18) Izvorul 
frumoasei; 19) Costum din biserica de la Olăneşti; 20) Cetăţuia, Goran și 
Buletea. 

De la mănăstirile grecești alegea: 1) Tutana; 2) Biserica Tutana; 
3) Stănești; 4) Mormântul lui Stroe Buzescu la Stănești; 5) Vestelein şi 
arhanghel. 

Un calcul sumar ne arată că doar pachetul propus la 21 septembrie 
1860 însuma 148 de planșe. Era pariul recuperării secvențiale a patri- 
moniului românesc. Comparând piesele propuse de Alexandru Odobescu 
și cele predate de Heinrich Trenk sunt sesizabile câteva diferențe de 
conţinut. Posibil ca finalizarea schițelor și crochiurilor făcute în natură să 
fi întâmpinat dificultăți insurmontabile în atelierului artistului. Omiterea 
unor detalii, nesiguranța pensulei şi a creionului au condiționat elimi- 
narea unor compoziții. 

Munca lui Heinrich Trenk era apreciată, considerându-se că „a luat 
desene exacte a tuturor localităţilor ce a vizitat cum şi a obiectelor 
arheologice ce s-au găsit prin acele mănăstiri”!7$. Și nu au fost puţine şi 
nici timpul îngăduitor. De fapt, pictorul lucra pe teren desene pregă- 
titoare, transformate apoi în atelierul său în planșe definitive. Având în 
vedere că planșele reproduceau fidel construcțiile și obiectele văzute, 
semnatarul referatului susținea propunerea lui Odobescu, arătând că 
astfel putea scuti statul român de cheltuieli cu realizarea altor albume. 

Tatonările și negocierile dintre pictorul Heinrich Trenk şi oficialități 
nu au rămas fără urmări. Pictorul arăta că tablourile puteau fi făcute cu 
ulei pe hârtie cernită, altele cu acuarelă, altele cu sepia, dar și în tehnica 
tușului. Se arăta dispus să reducă preţul unui tablou la 5 galbeni și în 
fiecare lună să depună la minister 10 lucrări''€. Într-un referat intern din 
21 iulie 1860, decidenţii din minister vorbeau de un acord verbal cu 
Heinrich Trenk. Pânzele lui Trenk urmau a fi strânse, alături de 'cele 
Ee lui G.M. Tattarescu și inserate în cuprinsul unui album 

naţional!” 


15 Ibidem. 
Vó Ibidem, f. 20v. 
"7 Ibidem. 

Discuţiile purtate cu pictorii nu vizau doar prețul sau maniera de 
realizare a tablourilor. Oficialii invocau să se asigure că doar guvernul va 
avea dreptul să publice imaginile în cauză „ca să nu se desfigureze prin 
copiere de speculanți ce se gândesc numai la interesul pecuniar”'$, 
Semnatarul referatului mai nutrea speranţa că albumul va trezi un interes 
major în societatea românească, iar vânzările vor compensa cheltuielile 
făcute cu realizarea sa. 

Rezoluţia Consiliului de Miniştri din 26 septembrie 1860 aproba 
propunerea venită din partea Ministerului Cultelor şi Instrucțiunii 
Publice, argumentând că albumul nu era interesant doar prin prisma 
informaţiilor istorice. Dând credit lui Alexandru Odobescu, susținătorul 
necondiționat al lui Heinrich Trenk, Consiliul de Miniştri angaja toate 
cele 148 de desene făcute în timpul voiajului la preţul de 5 galbeni deşi, 
până la acel moment, fuseseră văzute doar câteva dintre ele. Plata avea să 
se facă dintr-un fond de 100.000 de lei, creat pentru „premii şi încurajări 
științifice”. Ceea ce a contat au fost şi mizele educaţiei în spirit național. 
Autorităţile erau încredințate că lucrarea va contribui la „introducerea 
gustului artei picturii între tinerimea noastră”"7?. Dar una dintre condiţiile 
puse era păstrarea lucrărilor originale care compuneau albumul în 
patrimoniul Muzeului Naţional de Antichități. 

În contractul semnat de Heinrich Trenk cu Ministerul Cultelor şi 
Instrucțiunii Publice, încheiat la 4 octombrie 1860, pictorul se angaja să 
le realizeze, respectând promisiunea făcută în vară, parte cu ulei pe hârtie 
cernită, parte cu acuarelă, iar restul cu sepia. Onest, artistul recunoștea că 
proprietarul moral al schițelor realizate în timpul pelerinajului era 
Alexandru Odobescu. Spera că va obține acordul acestuia pentru 
prelucrarea lor. Era nu doar un gest de probitate, dar şi de recunoștință 
pentru cel care îi deschisese o carieră în societatea românească. 

Într-un paragraf adăugat la finele contractului, pictorul se angaja, în 
conformitate cu dorințele decdentlor din minister, să nu permită 
nimănui realizarea unor copii după tablourile în cauză, precum şi „nici a 
face posibilă reproducerea lor prin fotografii, litografii sau alt fe 180, 
Statul își securiza astfel investiţia. Succesiunea predării operelor de artă 
probează nu doar seriozitatea pictorului dar şi truda depusă pe parcursul 
călătoriei alături de Alexandru Odobescu. Atunci fuseseră fixate pe coală 
amănunte și detalii arhitecturale și peisagistice irepetabile. 


178 idem, E 21. 
17 Ibidem, f. 27v. 

La 7 noiembrie 1860, Heinrich Trenk depunea la minister un număr 
de 15 tablouri's!, solicitând să i se facă plata pentru ele, în valoare de 
75 de galbeni. Peste aproximativ o lună, la 11 noiembrie, prezetită alte 
12 pânze!t?. La 15 decembrie mai preda încă 15 desene!®. Artistul 
menținea ritmul de lucru. În ianuarie și februarie 1861, Trenk Safe alte 
20 de toblourt D. Bolniţa de la mănăstirea Cozia; Schitul Stănişoara de 
lângă Cozia; Schitul Sărăcineşti, lângă Râmnicu Vâlcea; Familia postel- 
nicului G. Cantacuzino din biserica de la Horez; Paraclisul mănăstirii 
Cozia; Schitul Comanca Bujoreanului, lângă Olăneşti; desenul stofei din 
care fusese creată haina lui Mircea Voievod, ce se păstra la Cozia; 
Schitul Pătrunsa, la obârșia Otăsăului; Epitaf cusut la Cozia de la 1396; 
Exteriorul bisericii de la Arnota; Schiturile Titireciul la Ocna Mare și 
Şerbăneștii Morunglav, lângă Drăgăşani; Potir de argint la Curtea de 
Argeş; Cruce de lemn și argint și ferecătura mâinii Sf. Nifon la Curtea de 
Argeş; Schitul Flămânda pe Topolog; Neagoe Vodă și familia la biserica 
de la Curtea de Argeș; Schitul Turnu lângă Cozia; Mormântul Teofanei, 
mama lui Mihai Viteazul la Cozia; Radu Negru Voievod şi doamna sa 
Ana din Biserica de la Curtea de Argeș; Pridvor şi fântână în curtea 
mănăstirii Cozia; Schitul Dobruşa lângă Drăgăşani. Şase planşe erau în 
ulei, nouă în acuarelă şi cinci în sepia. 

La 7 aprilie 1861 mai aducea încă 18 bucăţi: Biserica Domnească de 
la Curtea de Argeş; Cruce de botez la Episcopia de Râmnic şi miruitoare 
la Sărăcinești; Brădetul, schit din districtul Argeș; Piatră monumentală și 
statuie în basorelief la Biserica Domnească din Curtea de Argeș; Faţadă 
și parte laterală a bisericii de la Flămânda pe Topolog; Rucaviţe sau 
mânicuţe preoțești la Govora; Iconostas de lemn sculptat și două ferestre 
de piatră la Cotmeana; Mormântul lui Neagoe Basarab voevod în 
Biserica Episcopiei de Argeș; Trei portrete de rude ale lui Matei Vodă 
Basarab, în biserica de la Arnota; Cornetul, văzut din josul mănăstirii, pe 
Olt; Surpatele st Mamu, două schituri de maici în districtul Vâlcea; 
Robaia, schit în districtul Argeş; Bădicenii, Costeştii, Vălenii și 
Bascovul, patru schituri de maici în districtul Argeş; Episcopia de 
Râmnic cu lunca Oltului, numită Troianul; Matei Vodă Basarab și 
doamna sa Elena în biserica de la Arnota; Cârligele, vedere peste Olt; 
Ușa bisericii la Cozia cu tronul de piatră ce se află alături; Tutana, 


II Ibidem, f. 45. 
182 Ibidem, f. 51. 

mănăstire în districtul Argeș. Dintre acestea patru bucăţi erau în ulei, 
nouă în acuarelă şi cinci în sepia. 

Piatră, stofă, metal, lemn prinseseră culoare pe șevalet, punând pe 
hârtie traseele prin istorie ale românilor. Lista nu e impresionantă 
exclusiv prin numărul planșelor, copleşitor totuşi, mai ales că nimeni nu 
se ocupase înainte de reproduceri ale vechilor monumente. Parcurgând-o, 
reconstruim drumurile care, nu de puţine ori, se despărțeau de rutele 
poștalioanelor pentru a îndruma pașii voiajorilor spre locaţii nebănuite, 
spre zidiri neştiute şi spre tot ce mai rămăseseră din ele, ascunse printre 
pâlcuri de pădure. Majoritatea lor, dacă erau pomenite în vreun hrisov, se 
datora vreunei pricini de hotărnicie şi nu pentru că acolo ar fi fost cândva 
un eveniment demn de consemnat. Nedreptatea scrisului primea dreptul 
la recurs. lar imaginea apărea drept şansa istoriei de a câştiga, simultan, 
credibilitate şi vizibilitate. 

La 19 mai 1861 încă 16 piese erau lăsate la minister: Schitul 
Ostrovu, într-o insulă în Olt; Schitul Brătășești, lângă Curtea de Argeș. 
Ruina Sem Nicorei la Curtea de Argeș; Peștera de la schitul Ezerul; 
Trivalea şi Scănenii, metohe ale Coziei; Poarta schitului Scănenii; 
Armele lui Vasile Lupu, George I Rakoczi, prințul Transilvaniei, şi 
doamna Elena soția lui Matei Vodă Basarab; Inoteştii lângă Râmnicu 
Vâlcea, metoh al Coziei; Interiorul bisericii de la Arnota; Mormântul lui 
Matei Basarab, la Arnota, Matei Vodă Basarab şi doamna sa Elena, la 
Arnota; Cărţi, cruci şi copii de la Matei Vodă; Trei portrete de rude ale 
lui Matei Vodă; Schitul Borislăvești; Familia lui Constantin Vodă 
Brâncoveanul în biserica de la Horez; Icoană de la mănăstirea dintr-un 
lemn; Meşterii care au zidit mănăstirea Horez!*. Tot în aceeași zi, 19 mai 
1861, Heinrich Trenk făcea un bilanț de etapă arătând că depusese la 
minister 88 de tablouri având ca teme piese şi zidiri istorice, peisaje din 
districtele Argeş şi Vâlcea'%€. Un simplu calcul privind tablourile predate 
la minister în perioada noiembrie 1860 — mai 1861 indică 96 de lucrări. 
Diferenţa de opt compoziţii față de cifra indicată de Heinrich Trenk e 
posibil să rezulte din reproducerile insuficient finisate. Concomitent, 
Alexandru Odobescu solicita ministrului să dispună predarea celor 88 de 
bucăţi pentru ca literatul să le atribuie fiecăruia titlul cuvenit. 

O constatare: nu avem nicăieri indicii care să ne lămurească gru- 
parea planșelor. Perioadă istorică, areal geografic, afinități pentru vreun 
personaj ori calitatea vestigiului reprodus pot fi susceptibile de a stârni 

interes, nimic mai mult. Nicăieri Heinrich Trenk nu-și justifică opțiunile; 
nici în scrierile cu tentă memorialistică ale lui Alexandru Odobescu 
literatul nu lasă să se întrevadă un plan al călătoriei, implicit, o proiecție 
artistică. Hazardul făcea din nou istorie. 

La 3 iulie 1861, Heinrich Trenk mai depunea încă 16 desene 
destinate albumului arheologic și pitoresc’: 1) Mormântul lui Radu de 
la Afumaţi la Episcopia de Argeș; 2) Cetăţuia lui Ţepeş la Căpăţâneni; 
3) Ezerul, în districtul Vâlcea; 4) Gravură dintr-o carte a lui Cantemir; 
5) Horezul; 6) Sf. Ion de la Horez; 7) Idem; 8) Portret al lui Constantin 
Vodă Brâncoveanu; 9) Dveră și cârjă episcopală la Horez; 10) Epitaf 
cusut cu mărgăritare la Horez; 11) Chivot de aur la Horez; 12) Gravură 
din timpul lui Matei Basarab; 13) Mănăstirea dintr-un Lemn; 14) Bise- 
ricuța cea veche de la Mănăstirea dintr-un Lemn; 15) Coroana icoanei 
de la Mănăstirea dintr-un Lemn; 16) Fedeleşoiul'*%. Două zile mai 
târziu, la 5 iulie, şeful contabilităţii din minister primea dispoziţia de a-i 
pune la dispoziţia artistului suma de 80 de galbeni în contul pânzelor 
încredințate. | 

Dar nu toate reproducerile erau de calitate. Într-un memoriu din 
toamna lui 1861, Alexandru Odobescu propunea ministrului Cultelor şi 
Instrucțiunii Publice, în urma unor observaţii făcute lui Heinrich Trenk şi 
acceptate de artist, renunţarea la desenele conturate la Inoteşti, Fedeleşoi, 
precum și a Bolniţei de la Horez. Nu ştim de ce nu s-a încercat refacerea 
lor, preferabilă abandonării. In schimb, Heinrich Trenk urma a depune 
următoarele lucrări: 1) Un epitaf de la 1601, de la Bistriţa; 2) Uşa 
sculptată din lemn de la Bolniţa de la Bistriţa, datată 1650; 3) Clopotul de 
la Mircea Vodă şi patru rozete de piatră de la Cozia. Alte vederi, precum 
cea a mănăstirii Tutana se angaja, prin memoriul din 8 septembrie 1861, 
să le îndrepte. 

Pentru transcrierea caligrafică a titlurilor tablourilor și munca 
legătorilor implicaţi în finalizarea albumului pitoresc guvernul aloca, prin 
şedinţa Consiliului de Miniştri din 12 octombrie 1861, încă 815 lei. 
Graba și implicarea fermă a autorităților în terminarea albumului ţineau şi 
de oportunitatea trimiterii acestuia la expoziţia de la Londra. La 26 decem- 
brie 1861, comisia delegată cu alegerea exponatelor ce urmau a fi 
prezentate în capitala imperiului britanic cerea concursul ministrului 
Cultelor şi Instrucțiunii Publice pentru selecționarea albumului. Printre 
membrii acelei comisii era şi Petrache Poenaru'*. Finalmente, fără a 

prezenta şi cuvenitele argumente, autoritățile abandonau ideea parti- 
cipării la expoziţie. La 28 februarie 1862, lui Petrache Poenaru i se cerea 
restituirea albumului arheologic. 

Peste ani, George Oprescu identifica 75 de tablouri la Muzeul 
Naţional de Artă, semnate de Heinrich Trenk, legându-le de interesul 
cercetătorilor pentru vechea arhitectură. Dintre ele amintim: Ruinele 
cetății lui Vlad Țepeș, la Căpăţâneni, pe Argeş; Ruina cetățuii lui Ţepeş, 
văzută de aproape, Cotmeana, jud. Argeş; Berislăveşti, monastire în 
districtul Argeş; Mormântul lui Neagoe Basarab; Ruinele Sânnicoarei, la 
Curtea de Argeș; Mormânt şi basorelief presupuse ale lui Radu Negru, în 
Biserica Domnească de la Curtea de Argeș; Mănăstirea Cozia pe apa 
Oltului; Mormântul călugăriței Teofana, mama lui Mihai Viteazul, în 
Biserica de la Cozia; Episcopia de la Râmnicul Vâlcei; Mănăstirea 
Bistriţa sub muntele Arnotei; Jupâniţa Culea; Jupân Datko, Jupân Danciu 
(rude ale lui Matei Vodă în biserica de la Arnota), Postelnicul 
Cantacuzino cu soţia şi şase fii ai săi de la Hurezi; Matei Vodă Basarab şi 
Doamna sa Elena, de la Arnota; Odoare dăruite de Matei Basarab Arnotei 
și Ostrovului; Portret al lui Constantin Brâncoveanu, după o gravură din 
1712; Ruinele mănăstirii Stănești de lângă Drăgăşani; Mormântul lui 
Stroe Buzescul Stolnicul, la Stănești; Mormântul lui Matei Basarab la 
Arnota; Mănăstirea Govora în districtul Vâlcea; Gravură pe lemn dintr-o 
carte tipărită de Matei Basarab de la Hurezi; Masa lui Traian în apa 
Oltului; Crucea lui Leon Vodă din Bucureşti; Ruinele de la Herăstrău, 
București. Sunt tot atâtea probe elocvente despre cum un străin a 
străbătut Țara Românească, descoperindu-i istoria și bucurându-se de 
frumusețea ei mai mult decât majoritatea contemporanilor născuți în 
principatul de la nord de Dunăre. În mod previzibil, desenele lui Heinrich 
Trenk au stârnit curiozități, făcându-l cunoscut în mediile intelectuale și 
administrative din Tara Românească. Era căutat pentru calitatea operelor 
sale. Cei patru membri ai comisiei pentru „regularea documentelor şi 
averilor mănăstirilor închinate”, Filaret Scriban, I. Brezoianu, Ştefan 
Dimitrie Greceanu și B.P. Hasdeu, găseau în biserica mănăstirii Mihai 
Vodă portretele ctitorului și a soției, Stanca. Apelau la Heinrich Trenk 
pentru realizarea unei copii pe care o donau apoi Muzeului Naţional de 
Antichități din Bucureşti. 

Pictorul propunea, la 9 martie 1864, realizarea unui album asemă- 
nător pentru edificiile cu valoare istorică din București. În argumentația 
sa, arăta că „aceste monumente se împuţinează din ani în ani [...] încât se 

3 Sp k x e e. bett Bach 
prevede că în vreo câțiva ani nu va mai exista nimic” . Și câtă dreptate 


avea. Privind retrospectiv, Al. Tzigara Samurcaș observa, în 19309, că 
cele mai multe dintre mănăstirile și bisericile surprinse de Heinrich Trenk 
„sunt azi cu totul în ruină”!"2. Câteva părți, resturi de piatră și inscripții 
au mai putut fi salvate prin includerea lor în patrimoniul unor muzee. In 
cel al Muzeului Naţional de Antichităţi se găseau, în 1906, o piatră cu 
inscripție de la zidul de înconjurare al mănăstirii Colțea, precum şi o alta 
de la turnul mănăstirii, pe care erau încrustate armele familiei 
Cantacuzino". Totuşi, prea puţin. Prestigiul dar și seriozitatea probată 
pe durata contractului anterior simplificau negocierile dintre părți. 

La 14 aprilie, Heinrich Trenk semna cu Ministerul Cultelor şi 
Instrucțiunii Publice un nou angajament, prin care își asuma obligaţia „de 
a desena monumentele ce au un interes arheologic din Bucureşti cum și 
detailurile lor cele interesante”"”!. Spre diferență de zidirile din restul 
Principatului, reproduse în ansamblu, cele din ulițele capitalei se bucurau 
de un privilegiu: având mai mult timp la dispoziţie, artistul se ambiţiona să 
prindă detalii, compoziţii de scurtă întindere, ornamentaţii, asigurându-le 
un plus de vizibilitate. Valoarea de vechime și cea artistică constituiau 
principalele argumente ale recunoașterii “publice. lar încrederea 
decidenţilor din minister în Heinrich Trenk era probată de libertatea dată 
artistului în a-și alege subiectele. Pictorul prezenta o listă din care 
reprezentanţii ministerului erau invitați să opteze ce reproduceri doreau. 
Mai toate erau lăcaşuri de cult: „biserica Sf. Elefterie; Turnul și biserica 
Colțea — unele detalii, două portrete din interiorul bisericii; ruina de la 
Floreasca, biserica Sf. Antim; biserica Stavropoleos — coloanele fațadei, 
diferite ornamente; biserica Sfinţilor; biserica Văcăreşti — un interior, 
câteva detalii”. 

Artistul își negocia atent clauzele contractului, insistând că „monu- 
mentele și detailurile care se vor distinge prin pozițiunea lor pitorească 
voi fi obligat a le lucra în culori de ulei, iar cele care au numai un interes 
anticar, voi fi obligat a le lucra în acuarelă, nu sepia”!%. Tehnica de lucru 


9! ANIC, fond MCIP, dosar 126/1864, f. 131. 

2 AL Tzigara-Samurcaş, Carol I şi monumentele străbune, în Din viața regelui 
Carol 1, mărturii contemporane şi documente inedite culese de Al. Tzigara-Samurcaș, 
Bucureşti, Imprimeria Naţională, 1939, p. 325. 

'% Catalogul Muzeului Naţional de Antichităţi din Bucureşti, publicat de Gr. G. 
Tocilescu, Bucureşti, Imprimeria Statului, 1906, p. 15. 

ținea cont de natura compoziţiei. Ca și în alte situații, Heinrich Trenk 
lucra peisajele în ulei. Pentru fiecare tablou realizat, ministerul se obliga 
să îi achite 5 galbeni, la fel ca în cazul înțelegerii cu planşele realizate în 
timpul excursiei din 1860: o recompensă minoră față de pretenţiile lui Carol 
Popp de Szathmari. Două pânze semnate de acesta, „Biserica Sf. Gheorghe 
Nou din Bucureşti, portretul cum a fost mai înainte de ardere şi Biserica 
Stavropoleos, tot portretul”! , fuseseră cumpărate de către minister 
pentru suma totală de 40 de galban: 

Aproape trei ani a lucrat Heinrich Trenk, luând la pas mahalalele 
prăfuite ale Bucureştiului. La 7 decembrie 1866, preda autorităților un 
număr de 15 picturi”. Instantaneele redau zidiri istorice de peste tot din 
capitala Principatelor: „Biserica Antim; Detalii de la Turnul Colțea; 
Turnul Colțea; Detalii de la Stavropoleos; Biserica Sf. Elefterie; 
Sculpturi de la Biserica Colțea; Biserica Stavropoleos; Fântâna de la 
Filaret; Picturi exterioare de la Biserica Stavropoleos; Biserica Mănăstirii 
Colțea; Crucea de la biserica Oboru vechi; Capela și dociliu la 
Mitropolie; Clopotnița de la mănăstirea Antim; Biserica cu Sfinţi; 
Bisericuța lui Bucur”. 

A fost și o ultimă șansă de a păstra în amintirea posterității unele 
edificii. Era și cazul turnului Colțea. Grigore Musceleanu relata, la 
mijlocul veacului XIX, despre un „turn (clopotniță) foarte înalt, deşi a 
patra parte lipsește dintr-un cutremur, este însă destul de înalt, are o 
construcție foarte solidă”?%. Deteriorarea masivă survenea în anii care au 
urmat. Păstra însă farmecul unei zidiri peste care se abătuse, nu de puține 
ori, urgia, vremurilor. Joseph Caillat, medic francez, trecea ruinele pala- 
tului lui Mihai Viteazul şi Turnul Colțea pe itinerarul bucureştean care 
merita văzut de străini”. În 1879, la București, ajungea prințul moşte- 
nitor al Suediei. Auzind legenda construirii Turnului Colțea, şi-a 
manifestat interesul să îl vadă. Destinat însă supravegherii, turnul nu se 
mai remarca prin nimic, fiind o „ruină, încât numai cu primejdia vieţii se 


9 Ibidem, € 133. 

'% ANIC, fond MCIP, dosar 252/1865, f. 150. 

1 dy eidem. 

Calendar pentru anul de la Christos 1862, p. 50. 

*! Joseph Caillat, Călătorie medicală în provinciile dunărene, în Călători străini 
despre fările române în secolul al XIX-lea, serie nouă, vol. VI (1852-1856), 
coordonatorul volumului Daniela Buşă, autori: Daniela Buşă, Venera Achim, 
Constantin Ardeleanu, Adrian-Silvan Ionescu, Bogdan Popa, Nicoleta Roman, Marian 
Stroia, Raluca Tomi, Bucureşti, Editura Academiei, 2010, p. 526. 

poate urca cineva în el??? pentru a admira panorama urbei. Demolarea 
sa, câţiva ani mai târziu, genera protestele pictorilor, literaților şi sculpto- 
rilor români”. Barbu Ştefănescu Delavrancea era indignat că, într-o 
capitală în care maidanele și canalele infestau aerul, primăria era mai 
preocupată să pună la pământ un monument decât să înceapă lucrări 
edilitare. Denunţând fanfaronada faptelor, le arăta celor care susținuseră 
demolarea turnului că nu era nevoie de documente pentru a recunoaşte 
valoarea istorică unui edificiu. Așadar, nu le accepta decidenților 
competenţe în aprecierea vechilor zidiri. 

Pe Heinrich Trenk îl mai aflăm realizând zece planșe cu antichități 
descoperite de Cezar Bolliac în timpul călătoriei de studiu din 1869, 
terminată la jumătatea lunii septembrie același an”. Iar Bolliac îi 
promisese fostului ministru, Al. Creţescu, realizarea unor desene a 
diferite obiecte antice. 

În urma ofertei făcută de pictor şi înregistrată la 16 septembrie cu 
numărul de 7768, prețul unei planşe era stabilit la 3 galbeni. Rezulta un 
total de 30 de galbeni pentru întreg travaliul. În doar două săptămâni, 
artistul pretindea că îşi terminase treaba. La 1 octombrie, Heinrich Trenk 
prezenta la minister o adresă semnată de Cezar Bolliac, prin care se 
confirma că planșele erau gata, iar pictorul trebuia să primească cei 30 de 
galbeni. Din casieria ministerului i se elibera lui Heinrich Trenk suma 
cerută, urmând ca Cezar Bolliac să depună în cel mai scurt timp 
planşele“%. Din corespondenţa ulterioară deducem că lucrările fuseseră 
încredințate, pentru scurt timp, ministerului. În fapt, colile făceau parte 
dintr-un proiect editorial, intitulat Vederi de la Buzău. Pe parcursul 
excursiei arheologice, Cezar Bolliac trecea pe la bisericile rupestre din 
zonă*%. Acolo, Heinrich Trenk schița desenele ajunse subiect de dispută 
și tipărite finalmente în 1871. 

În februarie 1870, Cezar Bolliac solicita ministrului Cultelor și 
Instrucțiunii Publice eliberarea celor zece planșe în acuarelă lucrate de 
Heinrich Trenk, pretinzând că erau ale sale și că doar le lăsase pentru 


2 Memoriile regelui Carol I al României de un martor ocular, volumul XV, 
Bucureşti, Editura Tipografiei ziarului „Universul”, p. 67. 

* Barbu Ștefănescu Delavrancea, Jos Logica şi Turnul Colțea, în Opere, VI, 
ediţie îngrijită, studiu introductiv, note și variante, glosar şi bibliografie de Emilia Șt. 
Milicescu, Bucureşti, Editura Minerva, 1970, p. 200-202 şi 203-205. 

*% ANIC, fond MCIP, dosar 132/1872, f. 31. 

205 Jbidem, E 21. 

*% Marica Grigorescu, Henri Trenk şi arta restituirii tezaurelor. 100 de ani de la 
moartea artistului (1818-1892), Bucureşti, Muzeul Naţional de Artă, 1992, p. 11. 

observare fostului ministru. Reitera ideea că planşele urmau să î 
servească la finalizarea unui album arheologic”. Din memoriul de 
de Cezar Bolliac reiese că Heinrich Trenk lucra alături de el la realizarea 
respectivului album. Președintele Comitetului Arheologic cerea încuviin- 
tarea ministerului pentru „a autoriza pe d. Trenk, pictorul, să urmeze 
înainte, pentru că i-am pregătit materialul necesar” „208 . Planșele fuseseră 
împrumutate, la 21 februarie 1870 şi lui Alexandru Odobescu, Abia la 
24 martie 1870 planșele erau preluate de către Cezar Bolliac. Nu i se 
impunea o dată la care să le returneze, scăpare care s-a dovedit a produce 
tensiuni administrative. Astfel, în 11 martie 1872, ministrul Cultelor şi 
Instrucțiunii Publice era anunțat de tergiversarea restituirii planșelor. ŞI 
Cezar Bolliac nu ceda. Într-un răspuns către ministru, de la finele lunii 
martie 1872, arăta că înțelegerea dintre el și autorități nu-l obliga la 
cedarea planşelor. Dimpotrivă, se considera nedreptăţit, deoarece 
cheltuise din fondurile proprii sume importante de bani, pe care nu mai 
avea nici o speranţă să le recupereze. Prin urmare, avea tot dreptul: să 
păstreze originalele, iar dacă ministerul dorea să le aibă putea să 
comande copii. 

Subiectul reproducerii unor obiecte vechi pe planșe era discutat de 
Cezar Bolliac și cu Dimitrie Papazoglu. Într-o scrisoare nedatată, 
Cezar Bolliac aproape că-l implora pe Dimitrie Papazoglu să-i dea 
„prescurea*”' și ciocănașul de piatră”?!0, necesare în completarea unei 
planşe cu obiecte din piatră. Semnatarul îi bătea obrazul lui Dimitrie 
Papazoglu, amintindu-i că ori de câte ori acesta îl rugase ceva, niciodată 
nu îl refuzase. Această colaborare a lui Heinrich Trenk cu Cezar Bolliac 
este ultima despre care mai păstrăm mărturii documentare. 

Criticii de artă nu i-au fost favorabili lui Heinrich Trenk. Apre- 
ciindu-i totuşi bunele intenții, i-au calificat opera sa ca fiind cel mult 
drept mediocră”!. Pentru reîmprietenirea noastră cu trecutul ea este însă 
utilă, păstrând frânturi de imagine din zidiri care abia se mai susțineau. 
Nu e nici un secret că entuziasmul pionieratului a stat sub profunda 
impresie a revelaţiei desăvârșite. Or, ceea ce a făcut Heinrich Trenk a 
fost să surprindă o ipostază, să valorizeze drept esenţiale construcții din 
locuri neștiute de prea mulți dintre români. El nu şi-a asortat culorile, 


77 ANIC, fond MCIP, dosar 140/1870, f. 59. 

2% Ibidem. | 

29 Având sensul de rozetă. 

200 BAR, Manuscrise, scrisoarea lui Cezar Bolliac către Dimitrie Papazoglu, 
nedatată, f. nenum. 

"1! George Oprescu, Pictura românească în secolul XIX, p. 84. 

confruntându-și proiecția artistică cu relatările scrise; nimic imputabil am 
spune, știind că nici nu avea unde să se informeze. In fapt, dintre toți cei 
care se mișcaseră prin țară în acei ani, Heinrich Trenk a fost cel mai 
productiv artist, onorându-și contractele. În mediile europene, un astfel 
de travaliu era asumat de către o comisie pluridisciplinară și se finaliza 
“prin publicarea unor volume. 

Ion Frunzetti cataloga desenul său „un document admirabi 
bănuindu-l că prinsese în tuş ori acuarelă şi ceea ce nu făcea obiectul 
cercetărilor lui Alexandru Odobescu. Fără a avea talentul unor pictori 
consacraţi, Heinrich Trenk reprezintă o sursă indispensabilă nu doar 
istoricilor, dar și arhitecților pentru „fidelitatea aproape naturalistă a 
desenului”?!5. De la el se păstrează cele mai multe reproduceri ale monu- 
mentelor. Ceilalţi, Grigorescu, Aman, Andreescu, G. Demetrescu Mirea, 
au preferat portretele, peisajele din natură și viaţa socială, interioarele de 
biserici etc. 

Exceptând rolul jucat în configurarea politicilor patrimoniale, 
precum și în fixarea unor instantanee unice, opera lui Heinrich Trenk a 
contribuit la promovarea mişcării artistice din principat. Schiţele și 
desenele realizate de el în timpul călătoriei din 1860 au determinat 
decidenţii din minister să organizeze concursuri tematice cu subiecte 
istorice. In ianuarie 1861, referatul pentru realizarea unui tablou repre- 
zentând lupta dintre Buzescu şi nepotul hanului tătar la Teișani strângea 
toate semnăturile necesare, astfel încât, în şedinţa Consiliului de Miniştri 
din 27 ianuarie 1861, era aprobată finanţarea picturii. La 3 februarie, era 
anunțat în „Monitorul Oficial” un premiu de 300 de galbeni pentru cea 
mai bună pânză cu respectivul subiect”!*. Concursul era programat pentru 
12 februarie 186175, după un regulament strict. Li se recomandau 
doritorilor şi lecturi pentru familiarizarea cu atmosfera epocii. 

Celor interesaţi să se înscrie în concurs li se oferea o sugestie. Să 
meargă la așezământul din Stănești, unde se afla mormântul lui Stroe 
Buzescu, lăsat atunci în părăsire. Acolo, în doar câteva fraze, puteau citi 
cum decursese lupta. Pe piatra de mormânt, alături de o inscripţie, erau 
sculptați cu multă măiestrie „doi călăreți armaţi luptându-se cu săbiile. 
Unul din ei, ce are scris alături cu capul numele Stroe, străpunge pe 
celălalt ce poartă inscripția Tătarul și care se pare a cădea de pe cal". 


212 
P l 


21? Ton Frunzetti, op. cit., p. 279. 

283 Ibidem, p. 249. 

77 Vezi ANIC, fond MCIP, dosar 4/1861. 
"15 ANIC, fond MCIP, dosar 8/1861, f. 1. 
216 ANIC, fond MCIP, dosar 4/1861, f. 10v. 

Deasupra imaginii se putea citi inscripția, întinsă pe nu mai puţin de 27 de 
rânduri. Doritorii erau anunțați că la Ministerul Cultelor și Instrucțiunii 
Publice se aflau desenele şi transcrierile lui Heinrich Trenk şi Alexandru 
Odobescu, consemnate și în memoriul depus de aceştia la minister, la 
17 august 1860. Totuși, arhimandritul Iosif Naniescu publica în „Revista 
Carpaţilor” un consistent avertisment asupra câtorva scăpări în transcrierea 
inscripţiei!” Îi găsea circumstanțe atenuante lui Alexandru Odobescu, 
ştiind că avusese prea puţin timp pentru o descifrare în bune condiţii. 

Printre cei care răspundeau propunerii ministeriale a fost și Dimitrie 
Papazoglu. Prezenta un proiect în şase articole, menit să asigure o cât mai 
bună realizare a tabloului; insista pe utilitatea documentării, a cunoașterii 
amănunțite a evenimentului. Or, reproducerea de pe mormânt, fie ea cât 
mai exactă, nu era suficientă. Preconiza ca unul dintre cei mai buni 
desenatori, însoțit de un comisar desemnat de minister, să meargă la locul 
luptei; şi acolo să studieze în amănunt toponimia locului, dealuri, văi, 
pâraie, şesuri, păduri bătrâne, câmpii, dar şi costumele vechi păstrate 
de săteni. La rândul său, comisarul trebuia să vorbească cu oamenii 
mai în vârstă ca să afle tradițiile și poveştile păstrate despre lupta lui 
Stroe Buzescu, și să-și ia notițe folositoare lucrului la şevalet. 

În paralel, ministerul trebuia să alcătuiască un comitet însărcinat cu 
citirea istoriilor scrise despre respectiva luptă, dar care să găsească ȘI 
manuscrise inedite?!%. Comisarul avertiza că diferitele versiuni despre 
acea luptă vor tiik probleme lectorilor. În acea fază, importantă era 
crearea unei imagini de ansamblu, validată printr-un raport depus la 
minister. Mai ales că Dimitrie Papazoglu nu venea cu detalii în plus; nu 
cunoştea nici manuscrise vechi și nici locurile unde puteau fi consultate. 
Se mărginea la o formulă ambiguă „culegându-le dupe la mai mulți 
amatori ce astăzi le posedă”?!?. 

Un alt comitet trebuia să se ocupe cu cercetarea costumelor purtate 
odinioară de români. Dimitrie Papazoglu avansa și o sugestie. Să se 
studieze cu mare atenție veșmintele polone şi ungurești, pentru că în 
veacurile XV-XVI acestea erau la modă în țările române. Alte subiecte 
ale curiozității trebuiau să fie armele, gătelile cailor, precum și planurile 
cetăților. Și nu era ultimul comitet: complementar, ministerul trebuia să 
mai finanţeze căutarea şi cercetarea tablourilor vechi risipite prin ţară, dar 
și să studieze noile tehnici artistice prin consultarea albumelor moderne. 


217 Arhimandrit Iosif Naniescu Găiseanul, Despre mormântul lui Stroe Buzescu, în 
„Revista Carpaţilor”, noiembrie 1861, p. 577. 

%18 ANIC, fond MCIP, dosar 4/1861, f. 18. 

"1 idem, f. 18v. 

În fine, desenatorul urma să copieze de pe mormânt, cu precizie, 
chipul lui Stroe Buzescu st cel al tătarului, spre a le transpune apoi în 
tablou. 

Dimitrie Papazoglu dădea atenţie oricărui amănunt plauzibil, 
arătând că adevărul nu trebuia căutat doar în cărți. Se recomanda 
consultarea colecției de desene cu domni închegată de Heinrich Trenk şi 
Alexandru Odobescu. Dar toate aceste cerințe erau greu de satisfăcut 
într-un interval atât de scurt. Din acest motiv, Dimitrie Papazoglu 
vehicula ideea prelungirii termenului de finalizare a picturii. Pentru că nu 
era vorba doar de reproducerea unei imagini. Marea miză era salvarea, pe 
cât posibil, a unor opere de artă cu certă valoare istorică. Nu s-a întâmplat 
așa. Dimitrie Bolintineanu sesiza, printre altele, în timpul excursiei, din 
1866, „trista stare în care se lasă mormintele erorilor români ni Buzești” 


Portret de colecţionar 


În paralel cu derularea contractului asumat de Heinrich Trenk, 
maiorul Dimitrie Papazoglu propunea „publicarea unui alt album, care să 
reproducă 140 de" schiţe şi tablouri?! realizate cu prilejul misiunii 
încredințate de minister la 29 ianuarie 1860. Era un număr apropiat de 
cele semnate de Heinrich Trenk, lăsându-ne să bănuim că pictorii și 
desenatorii găseau relativ uşor subiecte de lucru. Despre ele vorbea 
Dimitrie Papazoglu într-un raport trimis la Bucureşti şi datat 26 august 
1860. Deja, la acea dată, comisarul adunase cele 140 de desene făcute de 
artistul plătit din fondurile personale. În presă i se imputa că nu binevoise 
a face public numele autorului, dar şi că deschisese „prenumeraţiune de 
abonament spre a le specula î în folosul său privat”? `. Şirul acuzațiilor nu 
se oprea. Era desființată şi prima litografie dată ca model publicului, 
Schitul Peştera sau Izvorul Ialomiței, catalogată „O păcătoasă litografie, 
care nu are nici o valoare artistică”???, În mapă se găseau imagini cu 
„toate obiectele ce au fost mai Ze importante istorică, cum și pozițiile 
celor mai frumoase mănăstiri”?*. Profitul științific, dar şi notorietatea 
publică dobândite de Alexandru Odobescu și Heinrich Trenk minima- 
lizau constrângerile financiare suferite. Câştigurile erau evidente pentru 
amândoi, mai puţin pentru maior. 


* Dimitrie Bolintineanu, Domnule Redactor, în „Trompeta Carpaţilor”, nr. 450, 
13 septembrie 1866, p. 1798. 

“21 ANIC, fond MCIP, dosar 121/1860, f. 61. 

222 +++, Arheologia, în „Revista Carpaţilor”, iulie 1860, p. 396. 

2% Ibidem. 

24 ANIC, fond MCIP, dosar 120/1860, f. 92v. 

Într-un memoriu de la 12 septembrie 1860, Dimitrie Papazoglu 
revenea cu o altă întâmpinare, înştiințându-l pe ministrul Cultelor şi 
Instrucțiunii Publice că fuseseră desenate „vederea Descärut mănăstiri, 
precum şi obiectele ce am găsit printr-însele: cele de importanță 
istorică”?*5. Intenția sa evidentă se concentra asupra valorizării 
conceptului pedagogiei naționale. Mai precis, operele artistice trebuiau 
să devină instrumente de popularizare a istoriei naționale, urmând a fi 
răspândite „de la palat până la bordei”, combătând tablourile străine. 
Asumându-și angajamentul de a termina lunar câte un tablou, cerea 
concursul autorităților în închegarea unui album naţional”?! În referatul 
din 28 ianuarie 1861, decidenţii din minister vorbeau de un cost total de 
realizare al celor 140 de desene de 100 de galbeni. O simplă constatare 
ne arată că preţul pe lucrare era inferior celui oferit lui Heinrich Trenk. 

Papazoglu gândea și două posibile formule de concretizare a 
intenției sale. Fie statul îi cumpăra întreaga colecţie și o publica sub 
forma unui album asemenea celui lucrat de Heinrich Trenk şi Alexandru 
Odobescu, fie guvernul se angaja să îi achiziționeze câte şase exemplare 
pentru fiecare tablou. Fixa și prețul, câte patru stan de exemplar”, ce 
urmau a fi plătiți din „bugetul pentru tipărituri”. lată cum, pe parcursul 
unui an, guvernul se arăta dispus să aloce fonduri pentru nu mai puţin de 
trei proiecte artistice — G.M. Tattarescu, Heinrich Trenk și Dimitrie 
Papazoglu — a căror anvergură era încă necunoscută lumii românești. 
Doar despre primul se ştia în mediile restrânse că avea potenţial. 

Decizia autorităților era pentru abonarea unui număr de şase copii 
de exemplar, pentru fiecare pânză plătindu-se preţul cerut de maior. În 
total, era vorba de 3.360 de sfanți acordați în mai multe tranșe”. 
Relaţiile cu autorităţile nu decurgeau tocmai bine. În scurt timp, Dimitrie 
Papazoglu rămânea restant la predarea inventarelor şi respectarea unor 
obligaţii faţă de minister. În aceste condiții, atunci când Dimitrie Papazoglu 
depunea, la 15 mai 1861, o nouă cerere privind sprijinul financiar necesar 
litografierii schițelor făcute în cursul campaniei din 1860 din Prahova, 
Dâmboviţa, Muscel și Olt, rezoluţia nu îi era favorabilă. În orice caz, 
întreprinderea maiorului nu avea ritmicitatea și consistenţa implicării lui 
Heinrich Trenk. 


225 ANIC, fond MCIP, dosar 121/1860, f. 3. 

"25 Muzeul Papazoglu, Bucureşti, Tipografia C.A. Rosetti, 1864, p. 15-16. 

La 14 martie 1862, Dimitrie Papazoglu cerea eliberarea a 1.120 de 
sfanți, argumentând că îi erau necesari la continuarea proiectului. Și îi 
primea. Spre deosebire de Heinrich Trenk, Dimitrie Papazoglu își 
negocia mai bine interesele. Dacă în cazul lui Heinrich Trenk, odată 
terminată treaba, toate lucrările intrau în patrimoniul ministerului, 
Dimitrie Papazoglu obținea dreptul de a vinde, în folos personal, copii ale 
pânzelor finanțate din resurse publice. Obţinerea contractului îi mai 
aducea un avantaj maiorului. De acum încolo, Dimitrie Papazoglu, din 
postura de colaborator al guvernului, apela la prefecți pentru a-și asigura 
o rețea de vânzare a „edițiunilor istorice nationale" Îşi făcea reclamă 
şi în gazete. Cezar Bolliac publica, în vara anului 1867, în numerele 
„Trompetei Carpaţilor”, anunţul scoaterii la vânzare a unui tablou gândit 
de Dimitrie Papazoglu şi realizat de C. Weinrich. Desenul îl surprindea 
pe Carol I inspectând tabăra armatei române de la Giurgiu”. 

Ajungând în momente dificile, când nu mai avea cu ce să-i plătească 
pe „lucrătorii litografi”, maiorul îi presa pe prefecţi, cerându-le să îi 
trimită banii exemplarelor vândute, fie să le returneze pe cele aflate încă 
la ei. Acest sistem de relaţii a fost cultivat de Dimitrie Papazoglu decenii 
bune la rând. A fost poate cel mai longeviv colecționar şi întreprinzător 
cultural român din a doua parte a veacului XIX. La 6 august 1876, 
Dimitrie Papazoglu îi scria lui Alexandru Odobescu, rugându-l să-l ajute 
cu vânzarea a nu mai puţin din 20 de tablouri reprezentând scene din 
războiul turco-sârb”"?. Tot în acelaşi an, apela și la prefecţi pentru 
difuzarea celor 20 de pânze. Prefectului de Olteniţa îi adresa rugămintea 
de a distribui în paralel şi un alt tablou, înfățișând alianţa dintre Mihai 
Viteazul și regele Ungariei, Sigismund Bathory. 

Tot lui Alexandru Odobescu îi scria în 1885, pentru a-i anunța 
finalizarea unui tablou dedicat reginei Elisabeta. În el era reprezentată 
„virtutea Dnei Despina a lui Neagoe Vodă”?**. Îşi dorea răspândirea lui 
printre cunoscuţii literatului, dar şi distribuirea câte unui exemplar în 
şcolile din regat. Ca și în alte cazuri, pânza cu doamna Despina era reco- 
mandată prefecților şi primarilor, prețul unui exemplar fiind de doi lei. 


“BAR, Manuscrise, scrisoarea lui Dimitrie Papazoglu către prefecţi, nedatată, 
f. nenum. 

BI een. Belle Arte, în „Trompeta Carpaţilor”, nr. 358, 3/15 iulie 1867, p. 2152. 

* BAR, Manuscrise, scrisoarea lui Dimitrie Papazoglu către Alexandru Odobescu 
din 6 august 1876, f. nenum. 

* BAR, Manuscrise, Arhiva Papazoglu, IV Varia 1-50, f. nenum. 


* BAR, Manuscrise, scrisoarea lui Dimitrie Papazoglu către Alexandru Odobescu 
din 1885, f. nenum. 

Abil, Dimitrie Papazoglu avea grijă să sublinieze că respectiva operă 
avea „înalta aprobare a M.S. Reginei noastre”. Solicitări similare 
ajungeau și în mapele miniştrilor. În cazul lor însă, Dimitrie Papazoglu 
folosea o altă strategie. Alături de invocarea patronajului reginei, 
Dimitrie Papazoglu îi încredința pe titularii portofoliilor că absolut toți 
predecesorii lor ar fi sprijinit mișcarea istorico-artistică, implicit şi pe 
semnatarul memoriului. Şi nu erau puţine compoziţii în discuţie. 

De-a lungul vremii, Dimitrie Papazoglu a cumpărat și a păstrat în 
colecția lui pânze de inspiraţie istorică. La 3 aprilie 1885, nota într-un 
carnet tablourile istorice adunate în decurs de 28 de ani, între 1856 şi 1884. 
Le clasifica în funcţie de valoarea lor materială, estimându-le la 3, 2, res- 
pectiv 1 franc: „Cele cu 3 franci — Coroana traiană; Istoria Țării Românești 
în coloană; Mihnea cel Rău; Bustul lui Traian; Bustul lui Ştefan cel Mare; 
Bustul lui Tudor Vladimirescu; Domnul Cuza şi Doamna Sa; Matei Vodă 
şi Doamna Elena; Mănăstirea Peştera; Mănăstirea Viforâta; Mănăstirea 
Dealu; Monumentul Cantacuzino; Planul capitalei București; Harta 
munţilor cu mănăstiri; Împroprietărirea țăranilor, Deschiderea Consti- 
tuantei la Mitropolie; Renașterea României, Principatele Unite; Căderea 
Plevnei; Monument cu ofițeri morți; Cortegiul lui Vodă Ghica; Bom- 
bardarea Vidinului; Deputaţiunea sârbă; Familia imperială rusă; Cununia 
Neagoi Vodă; Bătălia grecilor la Drăgășani; Mănăstirea Nămăeşti; 
Mănăstirea Sinaia, Regele călare; Aducerea prizonierilor; Generalul 
Florescu cu Sarielman; Despărțirea Apostolilor; Harta Palestinei; Regele 
cu regina în buchete; Napoleon cu generalii; Cortegiul Sf. Dumitru. 

Cele cu 2 franci — Bătălia pompierilor la 48, Regimentele ce au dat 
asalt la Griviţa, Bătălia lui Mircea la Rovine; Bătălia lui Ştefan la Codrii 
Cosminului; Încoronarea regelui; Alianţa lui Mihai cu Bathory, Crucea 
de la Călugăreni; Intrarea triumfală; Pichetele Dunării; Calendarul 
vânătorului; Cetatea lui Negru Vodă; Ocna părăsită; Soarta militarului; 
Angheluşi; Ferosu Başi-Buzuc; Ursitoarele; Moartea lui Ștefan cel Mare; 
Canalizarea Dâmboviţei; Căpeteniile elene cu împăratul; Regele Suediei 
cu bătăliile; Prințul Bulgariei, Battemberg; Bucur Ciobanu; Davila; 
Costache Negri; Turnul Colţei; Generalul Florescu; Mitropoliţi cu 
mănăstirile; Împăratul Iustinian în mozaic; Bătălia Chenigraz; Omorârea 
fratelui regelui; Bustul părintelui regelui; Doamna Despina a lui Neagoe 
Vodă; Organizarea oastei; Bătălia lui Ipsilanti la Drăgăşani. 

Cele cu 1 franc — Pantazescu cu arămăriile; Bătălia de la Rahova; 
Bătălia de la Smârdan; Bătălia de la Turtucaia; Bătălia de la Vidin; 


35 BAR, Manuscrise, Arhiva Papazoglu, IV Varia 1-50, f. nenum. 

Bătălia de la Griviţa; Bătălia de la Nicopole, Bătălia de la Corabia; Luarea 
drapelului; Osman Paşa; Călugărița Varvara; Brătianu; Kogălniceanu; 
Statuia lui Mihai; Statuia lui Ștefan cel Mare; Mihai călare; Garibaldi; 
Episcopul Calinic mort; Trecerea Oltului lui Tudor Vladimirescu "2%. 

Despre preocupările lui Dimitrie Papazoglu privind desenarea pieselor 
cu valoare istorică aflăm și din corespondența cu Gr. G. Tocilescu, director 
al Muzeului Naţional de Antichităţi. La 25 ianuarie 1886, ultimul îl 
încredința pe Dimitrie Papazoglu că dăduse dispoziţiile necesare pentru 
ca desenatorul să aibă permisiunea să copieze raritățile expuse în sala 
muzeului?”. Dar nu era vorba doar despre reproduceri ale unor obiecte 
cu valoare istorică. 


Mirajul uniformelor militare 


Una dintre colaborările cu armata țării, derulată la mijlocul dece- 
niului nouă, privea reproducerea câtorva costume militare purtate între 
1824 şi 1860”. Propunerea nu putea fi o surpriză având în vedere cariera 
militară onorată de Dimitrie Papazoglu mai bine de trei decenii. Anterior, 
colecționarul se îngrijise de executarea altor tablouri, înfățişându-i pe 
Mircea cel Bătrân sau Vlad Ţepeş. Nu toate au fost bine primite. 
Alexandru Pelimon îl acuza public, în paginile „Românului”, că imaginea 
cu Mircea cel Bătrân o preluase dintr-una din cărţile sale, Faptele eroilor, 
apărută nu cu mult timp în urmă”. Pe cea cu Vlad Ţepeş o identificase 
într-un alt volum, aparținând lui Alexandru Odobescu. Alexandru Pelimon 
îl sfătuia ca următoarele intenții restitutive să respecte minimele cerințe 
de bun simț prin menţionarea sursei de unde era preluată compoziţia. 
Dimitrie Papazoglu a ținut cont de sfat. Câteva numere mai încolo, tot în 
„Românul”, era anunțată finalizarea copierii portretului lui Mihai Viteazul, 
aflat într-o lucrare a unui istoric olandez“. | 

Lista era consistentă, împărțită pe ani, ierarhii și, deloc neglijabil, 
precizându-se costurile reproducerilor: pe ansamblu, cinci ani, cu semni- 
ficații şi rezonanţe istorice. În corespondența purtată cu autorităţile, 
Dimitrie Papazoglu nu făcea vreo trimitere la sursele consultate și nu 
pomenea de necesitatea unei documentări. Astfel, pentru anul 1824, când 


26 Ibidem. 

97 BAR, Manuscrise, scrisoarea lui Gr. G. Tocilescu către Dimitrie Papazoglu din 
25 ianuarie 1886, f. nenum. 

*% BAR, Manuscrise, Arhiva Papazoglu, IV Varia 1-50, f. nenum. 

*% Alexandru Pelimon, Domnului maior Papazoglu, p. 71. 


"0 Maior D. Papazoglu, Mihai Vodă al V-lea, în „Românul”, nr. 28, 11/23 aprilie 
1858, p. 112. 

domn era Grigore Ghica, se selectau uniformele purtate cândva de marele 
spătar, polcovnicul de seimeni, cătană de rând, seimeni de rând, căpitan 
panduri călare, ceauș de panduri călare, tulumbagiu, copil de casă, ceauși 
de poteraşi, lipcani (unul în cărucior de poştie şi celălalt pedestru), dar şi 
chindia sau meterhaneaua domnească. În total, 12 tablouri, cu preţuri 
diferite, al căror cost total era de 430 de lei. 

Anul 1830 era ales drept moment al organizării armatei române. 
Dintre uniformele purtate atunci, opţiunile s-au oprit asupra celor 
îmbrăcate de spătar, ofiţerii de infanterie, soldat, ofiţerii de cavalerie, 
vachmaister călare, muzicant de stal. Pentru cele şase pânze, Dimitrie 
Papazoglu cerea 90 de lei. Fără a avea alte indicii privind calitatea şi 
mărimea desenelor, observăm că reproducerile uniformelor din 1830 erau 
considerabil mai ieftine decât ţinutele din vremea lui Grigore Ghica. 

Următorul reper îl constituia domnia lui Alexandru Ghica Vodă, 
anul de referință fiind 1834. Cele cinci tablouri selecţionate înfățișau un 
ofițer de infanterie, un soldat de rând, un ofițer de cavalerie, un soldat 
obișnuit şi un muzicant, evaluate la 70 de lei. Nici aici şi nici în prece- 
dentele cazuri, maiorul nu-și explica opţiunile. De ce alesese respectivele 
uniforme? Posibil să fi deținut reproduceri mai vechi, să fi avut în 
colecția personală o parte din veșminte. 

Din timpul domniei lui Bibescu atrăseseră atenția uniformele 
purtate de un ofiţer de infanterie, subofițer, un soldat de rând, un ofiţer 
de lăncieri călare, un soldat de rând călare, un ofițer de pompieri, un 
soldat de rând detto, un ofiţer de artilerie călare, un soldat detto 
pedestru, un ofiţer de şalupe, un soldat detto. Pachetul celor 11 tablouri 
valora 140 de lei. 

Cea mai consistentă serie viza domnia lui Barbu Ştirbei. Selecţia se 
oprea asupra uniformelor unui general, şef al oștirii călare, adjutantul de 
Stat Major călare, ofițer de infanterie, subofițer, ofițer de lăncieri călare, 
soldat de rând detto, ofiţer de artilerie călare, detto soldat de pedestru, 
ofițer de pompier, unter ofiţer, unter ofiţeri de cordonași, soldat de rând 
elev al Școlii Militare, ofițer de flotilă, soldat de rând detto, ofițer de 
dorobanţi de district călare, detto soldat de rând. Inţelegerea dintre părţi 
aloca pentru aceste desene suma de 240 de lei noi. 

Per total, era vorba de 51 de piese, valoarea contractului ridicându-se 
la 970 de lei”. Din partea Ministerului de Război, cel care fusese 


%1 Printre hârtiile personale, Dimitrie Papazoglu încropea, la 3 decembrie 1875, 
un plan de lucru pentru 79 de desene, dorind a i se plăti 1.540 de lei, în două tranșe: un 
acont de 1.000 de lei, iar după predarea unui număr de 50 de desene, restul de bani (vezi 
BAR, Manuscrise, Arhiva Papazoglu, IV Varia 1-50, f. nenum.). 

însărcinat de ministrul Ion Em. Florescu să țină corespondența şi să 
supravegheze derularea contractului, semnat la începutul lunii decembrie 
a anului 1875, era colonelul Ioan Moescu?®. Și nu erau puţine clauzele 
stricte. Într-o adresă de la 15 decembrie 1875, loan Moescu îl atenţiona 
pe Dimitrie Papazoglu să se asigure ca toate tablourile „să fie bine exacte 
și curat lucrate”?*. Mai mult, reitera dreptul exclusiv al ministerului de a 
deține originalele, interzicând orice copie a vreunei lucrări. Vorbim însă 
doar de reproducerile incluse în contractul dintre cele două părți. 

În arhiva personală, Dimitrie Papazoglu creionase un alt proiect 
utopic. Mai precis, se ambiţiona să tuşeze hainele purtate de armata lui 
Decebal, apoi de soldaţii romani conduși de împăratul Traian. Ideea nu era 
nouă. Pe o hartă a Regatului daco-roman, îngrijită de Dimitrie Papazoglu 
cu ani buni în urmă, puteau fi văzute, parțial, veșmintele lui Dromihete, 
Zamolxe, Oroles I, Burebista, Oroles II, Cotison și Decebal. Într-un colț 
al hărții, în partea dreaptă, sus, erau reproduse armele dacilor — coifuri, 
sulițe, scuturi, arcuri și celebrii capi de lup. Pe aceeaşi hartă, erau plasați 
și şase împărați romani: Traian, Marcus Aurelius, Alexandru Severus, 
Adrian, Antonius Caracalla, Constantin cel Mare. Într-o poziţionare 
simetrică cu armele dace se afla o parte din tehnica de luptă romană. | 

La începutul anului 1860, maiorul publica, la împlinirea unui an de 
la unirea din 24 ianuarie 1859, un tablou, Trecerea romanilor în Dacia 
pe podul lui Traian, în care puteau fi admirate uniformele oştirilor dacă şi 
romană, precum și portretele lui Traian, Decebal şi ale mai multor 
generali. Ambiţia lui Dimitrie Papazoglu era de a închega o serie de 
gravuri cu toate războaiele romanilor”*. Stabilea și un preţ, de un galben 
pentru șase tablouri, plătit în avans. 

Mai mult poate ca oriunde în scrierile sale, Dimitrie Papazoglu se 
lăsa sedus de tentaţia inventării unor statute și grade. Transfera dinspre 
modernitate ierarhii necunoscute lumii vechi. În timpul „împăratului” 
Decebal“, se oprea la îmbrăcămintea purtată de „custode (ofiţer de 
gardă); simiotor (stegar), prăștier (svendonist); dorofor (lăncier); tocsofor 
(săgetător); spătar (cavalerist)”. Romanii puteau fi admiraţi în costume de 
„centurion (căpitan călare); decurion (ofițer infanterist); tropheofor 
(stegar); longhist (soldat lăncier pedestru); pretorian (cavalerist); comanat 
(săbier cavalerist)”. lar în succesiunea istorică planifica desene cu 


"" BAR, Manuscrise, scrisoarea lui loan Moescu către Dimitrie Papazoglu din 
7 decembrie 1875, f. nenum. 

* BAR, Manuscrise, Arhiva Papazoglu, IV Varia 1-50, f. nenum. 

2 ***, Tablouri, în „Românul”, nr. 54, 23 februarie 1860, D. 172. 

* În harta Regatului daco-roman, Decebal era prezentat drept rege. 

îmbrăcămintea folosită în timpul lui Constantin cel Mare: duce (general 
călare); flambular (stegar pedestru); spadafor (soldat călăreț); doriofor 
(lăncier). 

Pasiunea pentru costumele militare nu s-a limitat doar la strălucirea 
celor romane. Căuta şi propunea indicii privitoare la hainele purtate de 
oștenii primilor domni ai principatului de la nord de Dunăre. Fără nici 
cea mai mică şovăială, descria veșminte ale celor care i-ar fi slujit lui 
Radu Negru. Îi prefera pe „vornic sau căpitan călare; stegari călare; 
dorobant pedestru; dorobant călare; slujitor statornicit (în permanenţă); 
cătană de sentinelă călare; tălpaș pedestru”. Din listele depuse la minister 
nu aflăm de unde preluase datele necesare. Printre fişele pline de 
însemnări, păstrate în arhiva personală, unele tăiate cu creionul, aflăm că 
o sursă documentară folosită de Dimitrie Papazoglu fusese studiul 
Puterea armată, semnat de Nicolae Bălcescu. 

Un alt reper îl constituia Mircea cel Bătrân. Oferea și un argument 
în sprijinul propunerii sale. Și nu era vorba despre faima marelui 
voievod. Maiorul îl prezenta pe Mircea cel Bătrân drept „organizatorul 
cel dintâi al armatei regulate”. Dintre oamenii domnului, se oprea la 
pozițiile de „căpitan călare (general); stegar călare; ferendar pedestru; 
sefegiu pedestru; tălpaş (soldat pedestru), ceauș de slujitori statorniciți 
(pedeștri); roșu de țară (călare); vătafi de călărași (călare); copil de casă 
(pedestru), sărăul şi scutelnicel (călărimea Bucureştiului); vânător 
pedestru; haiduc călare; mazil călare (corp însemnat compus din cei ieşiţi 
din slujbă)”. Era cel mai consistent set de imagini în corpusul dedicat 
marilor conducători. 

Pe listă mai apăreau hainele purtate de oştenii lui Mihai Viteazul. 
Alegerea îi privea pe un „căpitan călare (general), stegar călare, fustaș 
pedestru; cazac pedestru; cazac călare; roşu de peste Olt (călare); puşcaș 
artilerist (călare), deliu şi beșliu (pedestrimea organizată de Mihai)”. Şi 
din domnia lui Matei Vodă Basarab propunea șase uniforme: „căpitan 
călare (general); stegar în infanterie; seimeni cu spadă (pedestru); ceauș de 
aprozi (călare); curtean (gardă călăreață); puşcaș artilerist (pedestru)”. Patru 
modele din vremea lui Șerban vodă Cantacuzino interesau la rândul lor: 
„Căpitan călare (general); stegar călare; cătană în infanterie; slujitor călare”. 

Ultimele mostre de vestimentaţie erau atribuite domniei lui 
Grigore | Ghica: „călăraş călare; dorobanț pedestru; roşior pedestru; 
vistiernicel pedestru; spătărel călare; postelnicel călare; vornicel pedestru,; 
păhărnicel pedestru; comisel călare”. Aceasta este singura serie în care 
Dimitrie Papazoglu aducea clarificări. Toate personajele aveau sulițe și 
steaguri multicolore și se remarcaseră în bătălii, precum cea de la Hotin, 

câştigând aprecierea sultanului. Oferea şi argumentul finalizării proiec- 
tului vestimentar la acest domn. La sfârşit de secol XVII, armata țării 
fusese desființată. Întreaga colecție de poze o estima la 2.040 de lei: 

În însemnările personale, Dimitrie Papazoglu lămurea şi de ce nu 
alesese măcar un model de uniformă purtată de oștirile moldovenești. 
Admiţând că nu știa mare lucru, colecționarul intenționa să ceară de la 
autorități un acont de 2.000 de lei pentru proiect. I-ar fi fost suficienți lui, 
precum şi unui desenator, spre a merge la Iași să le caute şi să studieze 
ceea ce mai rămăsese din vestimentația militară. Practic, la acel moment, 
Dimitrie Papazoglu nici nu ştia ce să caute. 

Alături de haine, Dimitrie Papazoglu planifica şi o serie de 
reproduceri ale unor scene de luptă, precum și ale armamentelor. Ima- 
ginile urmau să arate cum dacii incendiau fortificaţii, redând „mașina 
numită berbecii prin care dărâma murii cetăților; mașina tren prin care se 
apropia de muri; mașina praștie prin care azvârlea cele mai mari bule de 
piatră — acestea le-au avut și romanii; după invenţia pulberii de puşcă, 
belmezurile/tunuri mari, prin care arunca bombele; tunuri purtăreţe trase 
cu cai”. 

Dar acestea nu erau toate desenele făcute de artistul învoit din 
fondurile proprii. La 10 ianuarie 1876, Dimitrie Papazoglu îi scria minis- 
trului Cultelor și Instrucțiunii Publice. Aflase din „Curierul Bucureştilor” 
despre un proiect privind „costume vechi ale fondatorilor diferitelor 
mănăstiri ce se văd încă desenați pe murii lor, precum domnitori vechi, 
doamne, fiii lor de ambe sexe, ale boierilor vechi şi a jupâneselor Ion. 
Dimitrie Papazoglu propunea mai multe desene copiate de pe zidurile a 
60 de mănăstiri cercetate în timpul campaniei din 1860. Vocaţia militară 
şi curiozitățile istorice închipuiau proiecte culturale cu impact public, 
suplinind deficienţe instituționale. Un freamăt artistic pulsa în paralel cu 
perspectiva pedagogică. 


Cei patru comisari revin 


În 1861, cei patru comisari nominalizați cu un an în urmă își reluau 
călătoriile prin judeţele din Țara Românească. Fiecăruia îi mai rămăsese 
câte ceva de făcut. Două luni nu fuseseră suficiente pentru îndeplinirea 
tuturor angajamentelor. În fapt, misiunea lor fusese de a întocmi 
inventare cu obiectele găsite. Abia pe teren conștientizau câte mai puteau 
fi de făcut. Ca şi în 1860, Alexandru Odobescu dorea să plece prin ţară la 
mijlocul lunii iunie, sperând să termine la finele lui august. Amintind de 


"TT BAR, Manuscrise, Arhiva Papazoglu, IV Varia 1-50, f. nenum. 

interesul stârnit de crochiurile şi desenele lui Heinrich Trenk, literatul 
voia să își asocieze și în acest pelerinaj un artist pe care guvernul să îi 
plătească cel puțin diurna, nu mai mică de un galben pe zi. Găsind 
înțelegere, Alexandru Odobescu îl lua tot pe Heinrich Trenk2*. Nomi- 
nalizarea lui Heinrich Trenk era și o dovadă a încrederii de care se bucura 
artistul din partea lui Alexandru Odobescu. Iar prietenia lor avea să fie 
reconfirmată în realizarea multor proiecte. La 31 martie 1862, literatul 
cerea acordul ministrului Cultelor şi Instrucțiunii Publice pentru ca 
Heinrich Trenk să poate schița reproduceri după piesele descoperite la 
Pietroasa și păstrate într-una din camerele Eforiei Şcolilor. Avea nevoie 
de desenele respective pentru elaborarea studiului său despre tezaur. La 
13 aprilie, primea aprobarea necesară, ministrul considerând că nu găsise 
nici un inconvenient în dorința literatului. 

Alexandru Odobescu ajungea și la Călui, unde admira portretele 
lui Petru Vodă Cercel, Mihai Viteazul, a doamnei Stanca, soția lui 
Mihai Viteazul, cu fiul său, al domniţei Florica, fiica lui Mihai Viteazul, 
cu soțul său, postelnicul Preda „ce-i zicea Floricoiul”, al celor trei: "2 
Buzești, Radu, Preda şi Stroe, cu soțiile lor, Ana, Cătălina și Sima a 
Literatul mai putea afla doar că în tinda dărâmată a lăcaşului fisesără 
portretele lui Matei Basarab cu doamna sa, Elena, dar şi al banului 
Radu Buzescu înconjurat de familie. Alexandru Odobescu își încheia 
paragraful despre pictura interioară prin nominalizarea zugravului Pimen 
drept autor al tuturor portretelor, terminate în 1594; în plus mai avea 
informaţii despre o refacere a lor în 1834. 

Şi Cezar Bolliac avansa, la 29 iulie 1861, într-unul dintre cele trei 
memorii depuse la Ministerul Cultelor și Instrucțiunii Publice, ideea 
închegării și publicării unui A/bum daco-roman „care să reproducă și să 
explice tot ceea ce ne-a mai rămas din antichitățile dace, romane și 
române din mediul evu care este de mare interes, cred, pentru istoria 
românilor şi pentru reîntipărirea stilului străbun la renașterea artelor şi a 
meșteşugurilor î în ţara noastră”? . Cu doar un an înainte, tatonase ideea şi 
în paginile „Românului”. Într-o știre din 5 martie 1860, abonaţii ziarului 
erau anunțați de pregătirea unui tablou, Daco-România, de un metru şi zece 
centimetri lungime, optzeci și cinci lățime, în care urmau a fi cuprinse 
divinităţi, sacrificii, chipuri, costume şi arme, monede daco-romane. Era 
mai mult decât un tablou. Cezar Bolliac își asigura potenţialii cumpărători 


27 ANIC, fond MCIP, dosar 121/1860, f. 171. 
%8 Ibidem, f. 159r.-v. 
9 Ibidem, f. 141. 

că pe acea planșă vor avea de fapt o reconstituire istorică. Imaginile erau 
însoțite de explicaţii, autorul mărturisind că prinsese „tot ce s-a putut afla 
dac şi daco-roman, reprezentând epoca Daciei din cea mai adâncă 
antichitate până în secolul IV după Hristos”. Desenele erau făcute la 
Paris, de către desenatorul cabinetului de numismatică al Franţei și 
calcografiate la București de către Heinrich Trenk. Preţul fixat pe un 
exemplar era de 2 galbeni sau 64 lei. Deja la acel moment, Ministerul 
Cultelor şi Instrucțiunii Publice subscrisese 100 de exemplare. Compo- 
ziția ieşea de sub presă abia în septembrie 1861, fiind elogiată în paginile 
„Românului”?S și ale „Revistei Carpaţilor”?*2, Structura lucrării era 
diferită de ceea ce se preconizare iniţial. În toamna lui 1861, doritorii 
erau anunțați că erau reproduse „porturile, armele, deprinderile și 
sacrificiile dacice, monedele Daciei superioare și inferioare, monedele 
împăraţilor romani şi monede bizantine atingătoare de Dacia, monede ale 
imperiului româno-bulgar, în fine, monede ale domnilor români, între 
care sunt însemnate ale lui Mircea, Mihai Viteazul, Constantin Basarab, 
Ștefan cel Mare şi alţii”. În afara exemplarelor plătite de Ministerul 
Cultelor şi Instrucțiunii Publice, Eforia Școlilor achita încă 40 de bucăţi, 
destinate şcolilor din Țara Românească. Chiar şi așa, vânzarea nu 
confirma așteptările celor implicați în proiect. Peste doar şase luni, prețul 
unui exemplar era redus la un galben“. Alături de compoziţia îngrijită 
de Dimitrie Papazoglu, Trecerea romanilor în Dacia pe podul lui Traian, 
propunerea lui Cezar Bolliac populariza în spaţiul public românesc o 
temă ignorată, poate chiar dispreţuită, istoria dacilor. 

Cezar Bolliac nu se gândea la un simplu corpus de imagini. Avea 
nevoie de ele pentru a populariza vestigii, a căror istorie povestită doar în 
scris risca să fie neatrăgătoare. În fiecare lună urmau să apară colaje de 
opt-zece file, cu reproduceri a trei-patru stampe cu vase, monede, arme, 
costume etc. In dreptul fiecărei piese autorul dorea să insereze lămuriri 
minimale. Proiectul editorial se dorea a fi publicat în condiţii de lux, 
prețul unui abonament anual fiind estimat la patru galbeni. Ministrul 
Cultelor și Instrucțiunii Publice era chemat să aboneze nu mai puţin de 
100 de exemplare, de dorit ca plata să fie făcută în avans. Departe de 
vreo tonalitate dramatică, recursul la creații atât de vechi întrezărea un 
blocaj cultural al societății româneşti moderne; nici nu se punea 


"ren, Daco-Romania, în „Românul”, nr. 65, 5 martie 1860, p. 212. 
"ren, Daco-Romane, în „Românul”, nr. 272, 29 septembrie 1861, p. 859. 
"ren, Daco-Romane, în „Revista Carpaţilor”, septembrie 1861, p. 448. 
"rn, Daco-Romane, în „Românul”, nr. 272, 29 septembrie 1861, p. 859. 
"rer, Bibliografie, în „Românul”, nr. 73, 14 martie 1862, p. 227. 

problema căutării modelelor în prezentul acelor vremuri. Propunerea a 
avut succes. La 4 octombrie 1861, Bolliac depunea la minister litografiile 
daco-romane, arătând că primise deja banii în contul celor 100 de 
exemplare depuse?55 i 

Intr-un alt memoriu, tot din 29 iulie 1861, relatarea căpăta conotații 
dramatice. Era încântat de așezământul de la Bucovăţ, din stânga Jiului, 
susținând că „nu avem nimic în țară mai frumos și mai demn de păstrat 
ca pictură?56 decât interiorul acestei biserici, pe care o credem anterioară 
celei din Craiova27, cu un stil minunat, zidită până la soclu cu cărămidă 
romană scoasă din ruinele unei cetăţi din apropiere de unde scot şi azi. 
Clopotnița pare posterioară și totul nu așteaptă decât bunăvoința și 
intervenţia ministerului pentru a fi salvată”. Pe pereţii interiori ai lăca- 
șului se mai vedeau încă costume și se mai puteau citi nume ale vechilor 
bani „înainte de Negru”2*%. În cazul Bucovăţului principalul duşman nu a 
fost omul, ci revărsările apei care îşi schimbase cursul până în ușa 
bisericii. Eroziunea solului a cauzat prăbușirea turnului şi a tindei. 
Norocul bisericii a fost că sfărâmăturile turnului creaseră în apă un fel de 
zăgaz. Soluţia tehnică avansată de Bolliac nu era dificil de realizat, fiind 
vorba de ridicarea unui dig. Pentru a fi mai convingător, semnatarul 
memoriului atașa o fotografie cu mănăstirea Bucovăţ, sperând că 
imaginea putea avea un impact mai mare decât filele umplute cu vorbe. 
Și nu a fost în zadar. La 17 august, din dispoziţia ministrului Cultelor şi 
Instrucțiunii Publice, se începea conturarea unui plan de intervenţie, prin 
creionarea unui deviz pentru construirea cheiului menit a proteja vechiul 
lăcaş. Lucrarea îi era încredinţată arhitectului oraşului Craiova. In 1871, 
încă se mai găseau pe pereții interiori portretele fondatorilor””. Ploile din 
acel an distruseră însă tencuiala și, implicit, frescele. Iar printre ultimii care 
priviseră cu atenţie la portretele ctitorilor era N. Măldărescu. Cea dintâi 
remarcă avea în vedere lipsa inscripțiilor, şterse de picurii de ploaie. Izolat, 
descâlcea două-trei litere. Îi identifica figura unui mare ban, Ștefan, a 
jupânului Pârvu, a unui Miloş voievod, a lui Petru voievod, a lui Alexandru 
voievod care avea lângă dânsul un copil și pe Caterina doamna. Cei doi 
țineau biserica în mână. În 1873, era finalizată refacerea picturii? ®’. 


255 ANIC, fond MCIP, dosar 121/1860, f. 169. 

*5 Un studiu despre pictura Bucovățului vezi la Carmen Laura Dumitrescu, 
Pictura de la Bucovăj, în „Buletinul Monumentelor Istorice”, nr. 4, 1971, p. 63-72. 

257 Este vorba despre biserica Sf. Dumitru din Craiova. 

258 ANIC, fond MCIP, dosar 121/1860, f. 113v. 

259 N, Măldărescu, Vechea biserică a Bucovăţului, în „Columna lui Traian”, mai, 
1876, p- 270. 

260 Carmen Laura Dumitrescu, op. cit., p. 66. 

Acuarelele lui Amedeo Preziosi și Carol Popp de Szathmari 


Alături de Heinrich Trenk sau G.M. Tattarescu și alți pictori îşi 
câștigaseră un bun renume în societatea românească. li amintim pe 
Carol Popp de Szathmari, Emil Volkers, venit în ţară odată cu Carol I, pe 
F. Kaiser, G.F.A. Healy, Aug. Becker, pe polonezul Adjukiewicz2%! sau 
pe Amedeo Preziosi. Spre finele deceniului şapte, Amedeo Preziosi şi 
Carol Popp de Szathmari erau printre cei mai apreciaţi artişti din 
România. Ultimul îşi dobândise celebritatea la curtea imperială din 
Viena. La 7 martie 1855, împăratul Austriei îi conferea medalia „pentru 
Artă şi Știință”. Tot în 1855, regina Victoria a Angliei îi acorda și ea o 
distincţie, alta obținând-o la o expoziţie internaţională desfășurată la 
Paris. Carol Popp de Szathmari câștigase, în octombrie 1863, un contract 
în valoare de 300 de galbeni pentru portretele lui Alexandru loan Cuza şi 
al doamnei Elena*%; cei doi trebuiau să pozeze în atelierul artistului, iar 
tablourile să fie în format mare. În contul celor 300 de galbeni urmau a fi 
oferite guvernului câte 150 de copii cu Alexandru Ioan Cuza şi alte 150 
cu Elena. Pentru public, Carol Popp de Szathmari stabilea preţuri diferite. 
Dacă era achiziționat un singur exemplar, cerea 2 ducați. Pentru două 
tablouri era dispus să accepte 3 ducați. Primea și titlul de „Pictor şi fotograf 
al Curții Alteței Sale Principelui Domnitor al Principatelor Unite” ®. 

Știm despre Szathmari? că trecea Carpaţii prin 1845, după ce 
făcuse studii teologice la Colegiul Reformat din Cluj 65. Sunt anii în care 
Carol Popp de Szathmari începea să lucreze pe coala de desen. În 1828, 
termina Cetatea Hunedoarei, văzută din flanc. Cam din aceeaşi perioadă 
ar fi și un desen intitulat Ruine”; undeva, în fundal, în spatele unui 
bordei, mai puteau fi văzute zidurile unei cetăţi demantelate. Știm că în 
1837 sunt datate acuarelele cu vederi din Argeș, din Dolj şi din Văratecul 
Moldovei””. 

Greutăţi familiale și moartea părintelui său îl duceau spre Sibiu. 
Acolo locuia unul dintre unchii săi, preot reformat în Ocna Sibiului. 


26 


"AL Busuioceanu, Acuarelele lui Preziosi, extras din „Studii italiene”, I, 1934, 

"AN, fond MCIP dosar 945/1863, f. 2r.-v. 

*% Ion Frunzetti, op. cit., p. 70. 

"TT Pentru o regăsire a lui Carol Popp Szathmari în cheie literară, vezi Arvay Arpad, 
Pictorul peregrin, în româneşte de Constantin Olariu, Bucureşti, Editura Ion Creangă, 
1977: 

%5 Idem, Pilda precursorilor..., p. 80. 


2% George Oprescu, Szathmary, Bucureşti, Editura pentru Literatură și Artă, 1954, 
p. 14. 
%7 Ibidem, p. 19. 

Șederea i-a prilejuit lecţii de desen și pictură la unul dintre artiștii prețuiți 
în zonă, Franz Neuhauser. În Ţara Românească, colabora cu maiorul 
Dimitrie Papazoglu la cea dintâi hartă a principatului” "TT. Talentul său 
artistic cartografia acum un ținut trasat mai bine doar în hărţile militare. 
Umblase mult prin lume şi adunase numeroase schiţe, cel mai adesea în 
tehnica rapidă a acuarelei şi note. Ion Frunzetti grupa voiajurile lui 
Carol Popp de Szathmari î în „călătorii în Orient, călătorii în Occident, 
călătorii prin țară” 

Venirea lui Carol I în Principatele Române a impulsionat şi 
mișcarea artistică. Erau anii marilor călătorii-"%. Mai mereu, în timpul 
voiajurilor prin noua ţară, principele avea în anturajul său câte un pictor. 
Despre Carol Popp de Szathmari se știa că era consilierul artistic al lui 
Carol, demnitate onorifică pe care şi-a respectat-o până în 1878, când 
părăsea tara?” 1. A reprezentat o bună şansă pentru mulți artişti de a călători 
printr-o lume aparent devastată, de a se plimba într-o istorie aproape 
necunoscută. Aşa s-au îmbogățit portofoliile multor pasionați de șevalet. 

Tot lui Szathmari îi era încredințată în 1867 realizarea unor albume 
de fotografii, în format mare. Cel dedicat lui Carol I apărea în scurt timp, 
fiind considerat primul album al românilor”? . Vânzările individuale ale 
compozițiilor întâmpinau dificultăți. În fo bruarie 1868, se decidea o nouă 
ofertă, sub forma unui abonament, al cărui cost era de 10 lei?”. În contul 
lor, doritorii urmau a primi trei caiete cu lucrări. Două fascicule erau deja 
gata. În cea dintâi erau incluse costume femeieşti din Argeş; portretul lui 
Ştefan cel Mare şi mănăstirea Tismana. În al doilea grupaj se aflau 
intrarea lui Carol I în portul Galaţi, costume de la Brăila şi chipuri de 
români de la Marea Neagră. În cea de-a treia serie erau gândite 
reproduceri ale mănăstirilor şi orașelor din țară, plus cele mai frumoase 
porturi populare. Ruine, panorame urbane, portrete ale unor oameni simpli, 
exotism etnografic; toate stârniseră interesul pictorului. V.A. Urechia, fost 
ministru al Cultelor și Instrucțiunii Publice, îşi amintea că în deceniul 


%8 Em. OG. Pictorii Carol şi Alexandru Satmary. Tatăl şi fiul, în „Calendar literar 

ŞI artistic”, Bucureşti, Socec, 1909, p. 125. 
© Ion Frunzetti, op. cit, p. 265. 

270 Ibidem, p. 273. 

1! Em: G., op. cit., p. 129. Citând din lucrări mai vechi, Adrian Silvan Ionescu 
vorbeşte de angajarea lui Carol Popp de Szathmari ca fotograf şi pictor al curții princiare, 
în Muzeul Naţional Cotroceni, Carol Popp de Szathmari, Bucureşti, 2012, p. 16. 

272 ang. România. Album Înălţimii Sale Domnitorului Carol 1, în „Românul, 
15 noiembrie 1867, p.977. 

273 ag, Albumul Înălțimii Sale Domnitorului Carol 1, în „Românul”, 26-27 fe- 
bruarie 1868, p. 179. 

şapte, Szathmari, alături de Trenk, era unul dintre pictorii însărcinați de 
minister să reproducă în acuarele mănăstirile din ţară". Albumele 
rezultate erau făcute cadou de demnitari, inclusiv de V.A. Urechia. 

Obiectivele vizate de către Carol Popp de Szathmari erau 
mănăstirile Curtea de Argeş, Cozia, Bistriţa, Horezu și Sinaia”. 50 de 
bucăţi, în trei exemplare, urmau a fi plătite cu 30 de galbeni compoziţia. 
Alte albume, în format mai mic, 60 de bucăţi, tot în trei exemplare, erau 
gândite pentru surprinderea unor privelişti din Moldova și Ţara Româ- 
nească. La 27 februarie 1868, Szathmari dovedea că mai fuseseră făcute 
fotografii la mănăstirea Pasărea, dar și trei panorame din București, 
alături de două tablouri în ulei ale artistului Mille"? Pentru piesele 
depuse primea suma de 1.496 lei?”. 

În 1868, Carol Popp de Szathmari termina pictura Vizita domnească 
la o mănăstire de maici’. Ca şi în cazul reproducerilor altor mănăstiri, 
lăcașul era aşezat în gura unei văi, având în spate pădurea. Dintre 
bisericile bucureştene se impuneau Stavropoleos şi Batiştei?”, apoi 
Curtea de Argeş”. Ultima cunoștea mai multe reprezentări. În aceea 
finalizată în anul 1868, Vizita lui Carol I la Curtea de Argeș, mănăstirea 
apărea în ruină, la marginea unei liziere. Perspectiva nu era întâm-. 
plătoare. Sugestiile picturilor erau întărite de cuvântul scris. Ajuns în 
octombrie 1866 la Curtea de Argeș, prinţul găsea biserica episcopală, „un 
mic giuvaer al arhitecturii”?! uitată de lume, într-o stare deplorabilă. 
Interiorul fusese distrus de un incendiu, iar o parte a clădirii era afectată 
de cutremure. Carol I aflase că focul fusese pus chiar de către episcop, la 
începutul anilor '60, pentru a putea muta reședința episcopală la Piteşti. 
In oraș, prințul se oprea și la ruina fostei biserici catolice si o admira și pe 
cea atribuită lui Radu Negru. Revenea în anul următor, pentru a verifica 
stadiul lucrărilor, așteptând să fie gata acoperişul. 

Tot în acelaşi an, Carol Popp de Szathmari finaliza şi Vizita lui 
Carol I la mănăstirea şi Cetatea Neamţului. Dacă mănăstirea, plasată 


24 VA. Urechia, Din tainele vieței. Amintiri contimporane (1840-1882), ediţie 
îngrijită, studiu introductiv, tabel cronologic, note şi glosar de Leonidas Rados, Iaşi, 
Editura Polirom, 2014, p. 173. 

"` ANIC, fond MCIP dosar 252/1868, f. 2. 

276 Ibidem, f. 8. 

NW Ibidem. 

** Muzeul Naţional Cotroceni, Carol Popp de Szathmari, p. 60. 

* Ibidem, p. 108-109. 

*% Ibidem, p. 110. 

*%1 Memoriile regelui Carol I al României. De un martor ocular, vol. II, Bucureşti, 
Editura Tipografiei ziarului „Universul”, p. 44-45. | 

undeva între un pâlc de copaci și peretele drept al muntelui, arăta mai 
bine decât cea de la Curtea de Argeș, cetatea părea pierdută și uitată sus pe 
creastă. Este posibil ca, prin picturile menţionate, artistul să fi prezentat în 
ce stadiu preluase Carol I ţara: în ruină, devastată nu doar de armatele de 
ocupaţie, ci şi de reaua credință a unora dintre locuitorii săi. Aceasta pare 
să fi fost şansa vechilor monumente. Acolo unde majoritatea vedea doar 
decadența unei comunități fără memorie, Carol I presimţea un trecut 
aparte. A ştiut să insiste pentru șlefuirea pietrei cea fără de scăpare, revi- 
gorând astfel pulsul unei naţiuni. Relatările din presă confirmau interesul 
domnitorului pentru vestigii. La sosirea în Câmpulung, în iulie 1868, prima 
locaţie vizitată a fost ruina celei dintâi cetăţi, atribuită lui Radu Negru?®?, i 
De atunci, pe tot parcursul domniei prințului german, cetatea Neamțului 
ŞI mănăstirile din Moldova erau vizitate periodic, legate fiind de aminti- 
rea lui Ștefan cel Marc". Între timp, unele dintre ele aveau să fie refăcute. 

În ceea ce privește Mehadia", Szathmari i-a pus în valoare 
atracțiile turistice, imortalizând un spaţiu al promenadei şi relaxării. ȘI 
Carol I aprecia aşezarea, vizitând-o când trecea prin zonă”. În 
comparaţie cu peisajele ruinelor din principate, dezolante, reproducerile 
spațiului bănăţean, dar Şi ale celui transilvănean inspirau senzaţia de 
ordine. Cetatea Târnava”“ domina de pe un deal întreaga zonă, perfect 
aranjată şi delimitată, separând domeniul fortificației de drumurile de 
acces, spre deosebire de Curtea de Argeș și mănăstirea Neamţului unde 
totul părea pustiu. 

Albumul fotografic comandat de Carol I lui Carol Popp de Szathmari 
se deschidea cu Biserica Mitropoliei din Bucureşti, cu Turnul Bisericii 
Colțea, Biserica Colțea, Intrarea, Mănăstirea Hurezu, Foişorul lui 
Dionisie, Biserica Antim, Mănăstirea Cernica, Mănăstirea Cozia, Biserica 
Stavropoleos, Craniile domnitorilor Mihai Viteazul şi Radu cel Mare în 
relicvariul Mănăstirii Dealu, Curtea Domnească din Târgovişte“ 1. Mai 
pe toate le văzuse în călătoriile din anii 1866-1867, încercat Rind de 
tristețe la vederea trecutului românilor ajuns în nun", Dărâmăturile 


282 *** Călătoria Măriei Sale Domnitorul, în „Românul”, 25 iulie 1868, p. 632. 
* Memoriile regelui Carol I al României de un martor ocular, volumul AN, 
București, Editura Tipografiei ziarului „Universul”, p. 72. 
KE se Muzeul Naţional Cotroceni, Carol Popp de Szathmari, p. 115. 
* Memoriile regelui Carol I al României de un martor ocular, volumul VI, 
wa Editura Tipografiei ziarului „Universul”, p. 66. 
* Muzeul Naţional Cotroceni, Carol Popp de Szathmari, p. 116. 
* Ibidem, p. 129-134. 
288 Memoriile regelui Carol I al României de un martor ocular, vol. |, Bucureşti, 
Editura Tipografiei ziarului „Universul”, p. 71. 

arătau că făcusem și lucruri bune în istorie, că am suferit, dar am și 
păcătuit ca neam. Dintre artiștii străini, chiar și dintre cei români, 
exceptându-l pe Grigorescu, „n-am avut artist care să iubească pământul 
țării... ca Satmary”. | 

Carol 1 le revedea peste ani, alături de regina Elisabeta, încântat să 
le regăsească într-o stare mai bună. O parte dintre aceste reușite artistice 
erau transpuse în fotografii, trimise de Carol apropiaților săi. Primele au 
fost finalizate reproducerile din Țara Românească. Prințului moștenitor al 
Prusiei îi preciza că „Moldova (ale cărei vederi fotografice nu sunt încă 
terminate) va cuprinde reproducţii şi mai minunate, precum marile 
mănăstiri din munţi și vestita vale a Bistriței”. Nu mai era un secret 
pentru nimeni că lucrările lui Carol Popp de Szathmari se înscriau pe lista 
cadourilor dăruite de principe regelui Belgiei și contelui de Flandra”. 
Arta inspirată din istoria românilor devenea demnă de a fi admirată în 
interioarele palatelor de la marile curţi europene. În scurt timp, albumul, 
denumit „albumul Măriei Sale”, se bucura de aprecieri. La 7 octombrie 
1868, autorităţile decideau realizarea altuia, în format mic, pentru a fi 
trimis lui Iosif Vulcan, redactorul „Familiei” din Pesta. 

Unul dintre pictorii care a stat în preajma principelui a fost şi maltezul 
Amedeo Preziosi. L-a însoțit pe Carol I, între 26 iunie şi 9 iulie 1868, într- 
o călătorie prin Argeș, pe la mănăstirile Cozia, Bistriţa, Hurez, Surpatele și 
Dintr-un Lemn””!. Tot de la Amedeo Preziosi a rămas o schiță peisagistică 
de la Turnu Severin, unde, pe malurile Dunării, se mai vedeau încă 
resturile podului împăratului Traian. Pe cel de pe malul stâng Amedeo 
Preziosi tuşa chiar steaguri. Prefecţii de Severin vorbeau de necesitatea 
împrejmuirii sale cu un gard de fier, dar fără a întreprinde ceva concret. 
Dimpotrivă, spre ruşinea unor severineni, „se descarcă acolo Și depozitele 
latrinelor din oraș”"%; iar cineva săpase o groapă adâncă în apropierea 
piciorului, afectându-i stabilitatea. În 1867 şi 1868 erau luate primele 
măsuri împotriva vandalizării resturilor de zidiri. Apoi din 1869, ministrul 
de Interne interzicea construirea caselor în perimetrul fostului castru roman 
şi a podului. Abia în 1911 erau declarate monumente istorice”. 


* Memoriile regelui Carol I al României de un martor ocular, volumul IV, 
Bucureşti, Editura Tipografiei ziarului „Universul”, p. 4. 

29 ***, Revista artistică. Albumurile d-lui Szathmari, în „Ţara”, nr. 34, 21 februarie, 
1868, p. 157. 

 Adrian-Silvan Ionescu, Preziosi în România, București, Editura Noi Media 
Print, 2003, p. 33. 

2? BAR, Manuscrise, Arhiva D.A. Papazoglu, III, Varia, f. 159v. 

23 Toan Opriş, Monumentele istorice din România (1850-1 950), Bucureşti, Editura 
Vremea, 2001, p. 91. 

În Vederea Bucureştilor de la Filaret, realizată în 1868, mitro- 
polia se zărea în depărtare, dominând orașul. Atenţia era atrasă şi de 
micile bisericuțe, precum cea de la Măgurele. Ca și Szathmari,. 
reproducea biserica Stavropoleos din față, puțin din stânga coloanelor. 
Și tot ca şi contemporanul său o termina în 1868, la 24 iulie. Anul 1868 
pare a fi cel mai bogat în realizări pentru Amedeo Preziosi. La rându-i, 
picta biserica Batiștei văzută dinspre strada Polonă. Biserica episcopală 
din Curtea de Argeş o termina în 1869, la fel ca şi o vedere de 
ansamblu asupra Curţii de Argeş. La Mănăstirea Cozia, datată 28 iunie 
1869, reușea să surprindă diferențele dintre corpurile ansamblului, 
datorate neîntreruptelor reconstruiri de pe parcursul secolului XIX. 
Părţile mai vechi erau desenate într-o culoare mai închisă, mai ternă, 
bogate în decoraţii exterioare, în vreme ce adăugirile mai recente sunt 
luminoase și simple. Tot de la el s-au păstrat Mănăstirea Surpatele, 
30 iunie 1869, şi Mănăstirea dintr-un lemn, 3 iulie 1869, Hurez, 2 iulie 
1869, Intrarea în biserică, Vălenii de Munte, 8 iulie 1869, Mănăstirea 
Sf. Gheorghe Buzău, 7 iulie 1869. Dintre aceste opere, unele fuseseră 
tușate cu prilejul celei de-a doua călătorii întreprinse în vara anului 
1869, tot la invitaţia principelui Carol I. Rămânea cel mai prolific an al 
carierei lui. 

O schiţă preliminară, păstrată de la Cozia, ne familiarizează cu stilul 
şi tehnicile lui de lucru. Pe teren el reușea să facă doar contururile, să 
traseze detaliile mai importante. Terminarea picturilor avea loc în 
atelierul personal. Scriindu-i prietenului Carol Popp de Szathmari, îi 
preciza că „sunt în Valahia, până peste urechi; nu lucrez altceva din 
jumătatea lui septembrie decât ceea ce am desenat împreună în splen- 
didele noastre excursii”. Ceea ce merită menţionat la desenele de viață 
cotidiană ale lui Amedeo Preziosi este că, în majoritatea peisajelor, 
undeva, în fundal, apare turla unei biserici. Involuntar, Preziosi proba că 
edificiul reprezentativ pentru civilizația românească, dacă nu şi unicul, 
era biserica. 

Pentru același interstițiu, V.A. Urechia pomenea de o lucrare scoasă 
de Melchisedec, Oratorul, în care erau reproduse gravuri reprezentând 
„mănăstiri din Dacia Traiană și Aureliană, antichități de mare valoare, 
odăjdii ctitoricești”?%. 


4 Marin Nicolau-Golfin, Amedeo Preziosi, Bucureşti, Editura Meridiane, 1976, 
p. 13. 
5 V.A. Urechia, Din tainele viefei..., p. 198. 

Propunerea lui P. Verussi 


În Moldova aceleiaşi perioade, mişcarea artistică nu a fost trăită la 
intensitatea de peste Milcov. Singurul pictor interesat de compoziţiile cu 
rezonanță istorică a fost Gheorghe Panaiteanu Bardasare, directorul 
Școlii de Belle-Arte şi al pinacotecii din lași. Călătoriile sale prin 
Moldova și Bucovina, începute undeva după 1865, au ajutat la popu- 
larizarea unor monumente istorice importante. De fapt, voiajurile erau 
făcute fie în scop pedagogic, fie pentru a rezolva sarcini primite pe cale 
ierarhică de la București. De câteva ori, profesorul pleca la drum însoțit 
de doi-trei învățăcei. 

Interesul nostru priveşte însă o propunere lansată la mijlocul 
deceniului opt de către profesorul de la Școala de Belle-Arte din Iași, 
P. Verussi. In cercurile din Bucureşti, chiar în unele medii politice, 
numele fostului bursier la Paris era cât de cât cunoscut. Primele pânze 
le expunea la Ateneu în 1866%%. În anul următor, 1867, se oferise să 
facă portretul lui Carol TTT. În 1871, în contextul serbării de la Putna, 
P. Verussi realiza compoziția Mormântul lui Ștefan cel Mare’. Scoasă. 
în 1.000 de exemplare, la prețul de 5 lei bucata, lucrarea urma să fie 
răspândită pe tot cuprinsul României. Pictorul anunța că muncea în 
paralel la o altă pânză, strict legată de ceremoniile de la Putna, Ducerea 
darurilor la mormânt, redând chipurile delegaților sosiți la mănăstire cu 
acel prilej. | 

La 10/22 iunie 1875, P Verussi înainta ministrului Cultelor şi 
Instrucțiunii Publice un memoriu. Solicita sprijin pentru finanțarea unui 
voiaj artistic pe la vechile zidiri, biserici şi mănăstiri „zugrăvite cu ctitori, 
după vechiul obicei portrete de Domni, Domniţe şi alte persoane al căror 
nume se găsesc în istoria noastră”. El îşi argumenta cererea prin 
iminenta pierdere a unui patrimoniu şi așa înnegrit de vremuri. Propunea 
şi un plan: ministrul să desemneze un pictor de încredere care să meargă 
şi să copieze, pe cât posibil, toate portretele din principatul de la est de 
Carpaţi. O ambiţie utopică, de vreme ce nicăieri nu exista o listă a 
picturilor interioare din Moldova. Nici chiar P. Verussi nu avansa vreo 
cifră și nici nu indica edificiile care ar fi meritat atenţie. Riscăm o 
supoziţie; la acel moment, exceptând vechile lăcașuri din Iaşi, P. Verussi 


2% ***, Cronica artistică, în „Atheneul român”, ianuarie-august 1869, p. 77. 

2 rar, Belle-Arte şi încurajări, în „Trompeta Carpaţilor”, nr. 515, 7/19 mai 
1867, p: 2059, 

” Uniunea Liberală, Mormântul lui Ștefan cel Mare, în „Românul”, 9 octombrie 
1871, p. 875. 

” ANIC, fond MCIP, dosar 121/1875, f. 43. 

nu știa mai nimic despre picturile păstrate în bisericile şi mănăstirile 
moldovene. Nici un document de arhivă nu păstrează vreun indiciu 
despre vreun voiaj artistic întreprins de P. Verussi anterior propunerii 
înaintate către minister. De observat că și primele lucrări depuse au fost 
copii ale unor portrete studiate în fosta capitală moldavă. 

Ca tehnică de lucru, P. Verussi făcea următoarea recomandare: „Se 
va calchia portretul ce în urmă se va transporta pe carton şi se va colora; 
aceasta va fi copia fidelă care va rămâne ca un fel de document; după 
aceasta pictorul va executa pe pânză în ulei, cu îndreptările trebuincioase 
din punctul de vedere al desenului şi al anatomiei”*%. Profesorul era fidel 
aceleiași metode aplicate şi de Heinrich Trenk şi Carol Popp de Szathmari 
sau Amedeo Preziosi. Pretenţiile ţineau cont de costurile deplasării, de 
răgazul afectat fiecărui popas artistic, dar și de inconfortul resimțit. Într-un 
astfel de scenariu, pictorul nu avea la dispoziţie, în cel mai fericit caz, 
decât maxim o zi pentru a copia portretele existente într-un lăcaş. 

Condiţiile impuse artistului erau „să reproducă întocmai amănun- 
timile costumului care va fi ca o nouă lumină istorică, urmărindu-se din 
asemănarea portului cu acela al altor popoare legăturile de negoț şi 
schimburi ce au putut avea cu ele”®!, Detalii fizionomice, atenţia la 
nuanţe și calitatea îmbrăcămintei erau doar câteva din aşteptările învestite 
în travaliul pictorului. Deși arta portretului fixa chipuri, picturile reînviau 
frânturi dintr-o lume ce mai răzbătea puţin din scrierile cronicarilor şi 
mai deloc din hrisoave. Astfel, moda și tabieturile puteau fi surprinse în 
culorile pânzei. 

Așadar, proiectul se anunţa dificil. Iniţiatorul gândea copierea a zece 
portrete în fiecare vară, estimând că, în ritmul preconizat, travaliul artistic 
avea să se întindă pe 4-5 ani. Un calcul simplu ne arată că profesorul de 
la Școala de Belle-Arte din laşi estima o mapă însumând maxim 50 de 
planşe; insuficient pentru recuperarea vizuală a trecutului, dacă ținem 
cont de numărul bisericilor și mănăstirilor din Moldova. 

La finele lunii septembrie, în fiecare an, ministrul urma să 
primească atât cartonul, cât și pictura în ulei. Primul urma să fie arhivat, 
celălalt expus. Verussi avansa şi un preț, 300 de lei pentru fiecare portret, 
3.000 de lei prima serie de zece portrete. Una dintre marile mize era 
patrimonializarea istoriei. Tablourile urmau a fi expuse într-un muzeu. La 
finalul memoriului, P. Verussi își oferea serviciile în termenii deja 
prezentați. 


300 bier, f. 43. 
I idem, f. 43v. 

Răspunsul lui Titu Maiorescu era favorabil, nu fără a pune patru 
condiții: „1) De a nu se schimba nimic din portretele originale, chiar fiind 
greşite din punctul de vedere al desenului și al anatomiei; 2) De a nu se 
întrebuința în anul acesta (1875 — n.n.) decât 1.800 lei, adică pentru șase 
portrete; 3) De a se însărcina D. Verussi să copieze asemenea și alte 
desenuri şi picturi interesante fie ca ornamentică sau ca policromie sau în 
genere pentru arta noastră”. Citind recomandările ministrului, este 
sesizabilă intenţia diversificării subiectelor de interes. Portretul devenea o 
componentă a unui ambițios program restitutiv. Deloc întâmplător, 
ministrul Cultelor şi Instrucțiunii Publice nu admitea nici un rabat de la 
pictura originală. Orice greşeală sau deformare anatomică putea avea alte 
subînțelesuri. Lumii moderne îi rămânea să descâlcească tâlcurile acestor 
imagini cu care nu se mai simțea contemporană. | 

Rezoluţia semnată de Titu Maiorescu se încheia cu cererea ca 
operele să fie depuse în pinacoteca Iașului. Din păcate, angajamentul 
financiar al ministerului se va dovedi însă imposibil de onorat. 

O necesară precizare: aprobarea dată de Titu Maiorescu nu implica 
recunoașterea publică a valorii lui Verussi. La Bucureşti se știau puţine 
lucruri despre mișcarea artistică ieșeană. V.A. Urechia arăta că, la 
revenirea lui Grigorescu de la studii, în 1869, „puţini dacă nu deloc erau 
românii care aveau gustul de a-şi împodobi saloanele cu pânze artistice. 
De-abia Theodor Aman izbutise să atragă atenţiunea societății prin 
picturi de ale lui, căci cei doi pictori din lași, Anăstăseanu și Panaiteanu 
Bardasare, ori nu erau în ţară, ori nu lucrau şi nici nu expuneau la 
vederea publicului nici o operă d-ale lor”®”, 

Profesorul şi-a început treaba în lași. Câteva luni mai târziu, la 17 sep- 
tembrie 1875, P. Verussi expedia la minister primele pânze lucrate doar 
în capitala Moldovei: Vasile Lupu cu familia, pictură din interiorul bisericii 
Trei Ierarhi, Alexandru Lăpușneanu vodă cu doamna Ruxandra, precum şi 
Sultana domniţa, fiica lor, aflate la mănăstirea Socola“. P. Verussi arăta 
că, în tablourile trimise, se puteau observa opt portrete, dintre care cinci 
finisate doar pe o pânză. Solicita să i se elibereze suma de 1.800 de lei, 
convenită în iunie. Decizia ministrului, Titu Maiorescu, survenită în 
primele zile din octombrie, încerca să respecte termenii colaborării, dar şi 
să țină seama de constrângerile financiare. Astfel, se dispunea biroului 
contabilităţii din minister eliberarea sumei de 1.800 de lei. Concomitent, 


*% Jbidem, f. 43. 
TT V.A, Urechia, Din tainele vieței..., p. 194. 
3% ANIC, fond MCIP, dosar 121/1875, f. 79. 

trebuia anunţat pictorul că, din acel moment, nu i se mai putea plăti 
pentru tablourile sale decât jumătate din prețul stabilit în iunie același an 
(1875). P. Verussi accepta modificarea angajamentului, prelungind astfel 
un proiect inedit în cultura românească. | 

La 8 martie 1877, P. Verussi îi scria ministrului, rugându-l să-i 
fixeze numărul portretelor ce trebuiau copiate, fără a întreba și la ce 
picturi să lucreze. Pentru fiecare portret copiat, artistul cerea 150 de lei, 
la fel ca în anul anterior, 1876, când predase șase portrete, pentru care 
primise același preț’. Rezoluţia ministerială nu-i era favorabilă, copierea 
portretelor era oprită, ministerul neavând fondurile disponibile“. 

Dincolo de acest caz, în care decizia întreruperii colaborării era 
corectă, atât din punct de vedere financiar, cât și ca urmare a calității 
pânzelor semnate de P. Verussi, pictura istorică în a doua jumătate a 
secolului XIX, mai precis în interstițiul dintre 1860 şi 1880, a fost 
rezultatul exclusiv al pasiunilor personale și nicidecum expresia susţinerii 
instituționale. E de ajuns să vedem ce se expunea în expoziţiile 
organizate de pinacotecile din București și lași pentru a înțelege că 
tabloul de inspiraţie istorică românească nu era gustat în societatea 
autohtonă. Multe dintre tablourile expuse la Bucureşti, în anii 1864-1865, 
puteau fi admirate în salonul Ministerului Cultelor şi Instrucțiunii 
Publice. Theodor Aman participa cu Lupta moldovenilor cu polonii la 
Plonin şi cu Primirea ambasadorilor turci de Mihai”. La acel moment, 
Theodor Aman mai avea terminată o lucrare, Cea din urmă noapte a lui 
Mihai Bravul, căruia îi făcea publicitate în „Românul”. Reprodusă în mai 
multe exemplare la Paris, compoziția, lui Theodor Aman putea fi 
cumpărată la preţul de un galben bucata?’ 

În intervalul 1862-1866, la laşi, nu era prezentată în cadrul expo- 
ziţiilor locale nici o creaţie originală” . Presa nu se sfia a vorbi că „gustul 
bellelor arte e prea puţin dezvoltat la not" neînțelegând indiferența 
românilor în contemplarea frumosului. Se admitea că pictura îşi dovedise 
utilitatea doar în decorarea sfintelor lăcașuri. Abia în 1867, apărea la 
secțiunea peisaje după natură, Cetatea Neamțului văzută din depărtare” 


305 ANIC; fond MCIP, dosar 130/1877, f. 35v. 

*% Ibidem, f. 35. 

%7 san. Folliola „Trompetei Carpaţilor”, în „Trompeta Carpaţilor”, nr. 25, 30 mai 
1865, p; 97-98. 

% Românul”, nr. 298-299, 24-25 octombrie 1860, p. 912. 

La București, în primăvara anului 1868, era organizată a doua 
Expoziţie a artiștilor în viaţă, prima fiind în 1865. Fusese o intenţie şi în 
1866, când ministerul dorise deschiderea unei expoziţii şi la Iaşi, proiect 
eșuat din lipsa propunerilor artistice. Doar Theodor Aman trimise o 
lucrare, Prinţul Lăpușneanu arătându-i Doamnei Rucsandra piramida de 
capetele boierilor ce-i omorâse, fixând şi un preţ de 300 de galbeni 
pentru eventualii doritori”!?. În 1868, erau premiate lucrări semnate de 
Constantin Lecca, Radu Negru mergând să-și fixeze reşedinţa la 
Câmpulung, Carol Popp de Szathmari, Cozia și masa lui Traian. Nici la 
expoziția din 1870 creaţiile de inspiraţie istorică nu recâştigau teren. 
Unica pânză era semnată de bătrânul pictor Constantin Lecca, Bătălia de 
la Călugăreni". Un an mai târziu, în 1871, erau reproduse în tehnica 
gravurii şi xilografiei mănăstirile Bisericani, Agapia, Secu sau Eșirea din: 
mormânt a lui Ștefan cel Mare. În 1874, Catalogul Expoziției"? 
includea biserici și mănăstiri semnate de Amedeo Preziosi ori Moartea 
lui Lăpuşeanu de Theodor Aman. Din câteva sute de creații doar acestea 
priveau istoria românească! 

Nici la concursurile cu premii, organizate anual, pretendenții la 
recunoașterea academică nu intrau în competiție cu pânze inspirate din 
trecut. La mai puţin de un deceniu de la unirea din 1859, „tematica 
istorică trecea pe plan secund pentru a-și pierde, după aceea, aproape 
complet audienţa””"S; parcă prea devreme, dacă ne gândim la strategiile 
culturale promovate în imediata noastră vecinătate. Aşa ne explicăm de 
ce nemulțumirea și reticența față de rolul școlilor de Belle Arte nu s-a 
estompat nici la început de veac XX, voci reprezentative pentru lumea 
artiştilor clamând necesitatea unei reformări a învățământului artistic”. 

Semnale ale încropirii unor colecţii particulare răzbăteau în sfera 
publică. D.A. Sturdza anunţa în paginile „Columnei lui Traian” intenţia 
adunase N. Bălcescu, în urmă cu aproape un sfert de veac, completând 
lista cu cercetări în bibliotecile pariziene, în colecţia particulară 


312 Adrian Silvan Ionescu, Mişcarea artistică oficială în România secolului al XIX-lea, 
București, Noi Media Print, 2008, p. 103. 

împărătească din Viena, în fondurile de artă deţinute de Al. Papiu-llarian 
și Dimitrie Constantin Sturdza Skeianul"'5. Excludea din acest proiect 
portretele domnilor găsite în lăcașurile ctitorite sau restaurate de ei. 
Lăsa deoparte şi o însemnată colecţie de copii după picturile interioare, 
aparţinând logofătului Iordache Beldiman, etichetându-le drept ima- 
ginare, străine de portretele vechi, autentice. Lista începea cu Vlad 
Basarab Ţepeş și se încheia cu fanariotul Mihail Suţu. 28 de personaje, 
surprinse în 71 de ipostaze, testau lipsa de interes a publicului. D.A. 
Sturdza se consultase cu Al. Odobescu în identificarea unora. Dar nu 
erau nici suficiente ca număr și nici nu se putea pune temei pe valoarea 
respectivelor compoziţii. 

Un model bun de urmat venea dinspre Viena. Între 1886 şi 1902 era 
publicată seria de 24 de volume, Monarhia austro-ungară în cuvânt și 
imagine”. În ultimul tom semnau Ion G. Sbierea, Simion Florea Marian, 
Dimitrie Dan, Karl A. Romstorfer, Raimund F. Kaindl și Isidor cavaler 
de Onciul. Și nu era vorba exclusiv de iniţiative instituționale. 

Succinte descrieri ale picturilor din lăcașurile de cult le aflăm și în 
Charta arheologică a Bucovinei, realizată de Dionisie O. Olinescu. La 
Pătrăuți se mai putea admira portretul lui Ștefan cel Mare „zugrăvit fără 
barbă, cu fața plină şi păr lung, sub o coroană cu 5 țepușe, îmbrăcat într-o 
manta roșie și înaurită și ornată cu mărgele, ținând în mâna stângă biserica, 
pe când cea dreaptă este ridicată în sus. Pe urma lui Ștefan cel Mare stă fiul 
său Bogdan, asemenea îmbrăcat, iară soția lui Ștefan cu coroană pe cap şi 
într-o manta roşie înaurită cu guler negru și cu mâneci ornate cu mărgele 
pune mâinele pe capul fetiţei ei, pe când o alta îi urmează”. 

La Humor, Dionisie O. Olinescu îi privea pe Petru Rareş cu o 
coroană pe cap şi într-o manta roşie, alături de soția sa Elena, de 
asemenea cu coroană pe cap, având mâna stângă pe umerii băiatului 
Ștefan. Tot la Humor, deasupra mormintelor lui Teodor și Anastasia 
Bubuiog, erau portretele celor trecuţi în neființă. Ea „era îmbrăcată într-o 
manta verde cu flori, cu pălăria de paie pe cap înfrumusețată cu doi 
trandafiri de aur; el însă are un veşmânt gălbeniu, e cu barbă şi cu cușmă 
pe cap”. În finalul notei despre Humor, Dionisie O. Olinescu nota că în 
biserică „se păstrează şi tetraevangheliul lui Ștefan cel Mare, în care e 


38 D.A. Sturdza, Memoriu asupra portretelor domnilor români, în „Columna lui 
Traian”, nr. 9, 1874, p.217. 

* Bogdan Petru Niculică, Din istoricul preocupărilor arheologice în Bucovina. 
Societatea arheologică română, Suceava, Editura Universităţii Suceava, 2009, p. 43. 

32 Ibidem, p. 139-140. 

zugrăvit fără barbă, ce a făcut atâta alarmă înainte de 10 ani în cercurile 
literare”?! 

La Voroneţ se păstra un „Ștefan cel Mare cu fața plină, mustăcios și 
încoronat, cu biserica în mâini, iar înapoia lui pre soția lui Maria”, alături 
de chipul lui Daniile Sihastrul, dar și fixarea în istorie a momentului în 
care Alexandru cel Bun primea la poarta Sucevei moaștele Sf. Ioan. 
Moldoviţa îl mai păstra pe Petru Rareş, alături de soţie, doi fii și fata 
Ruxandra. La Arbure, deşi zugrăveala era afectată, se mai putea distinge 
chipul ctitorului Luca Arbore, la fel cum la Suceviţa puteau fi admirați 
Ieremia şi Simeon Movilă. Un Ștefan cel Mare „plin la față și cu barbă” 
se regăsea și în interiorul bisericii Sf. Procopiu de la Bădăuţi. Curio-. 
zitățile lui Dionisie O. Olinescu popularizau cercetările artistice în 
Bucovina şi nu numai. 

Seria descrierilor picturilor din Bucovina continua la început de 
secol XX. N. Iorga le căuta pe pietrele de mormânt, pe zidurile lăca- 
şurilor de cult, oriunde bănuiala îl purta. La mănăstirea Humor observa 
cum în locul ctitorilor, Teodor logofătul și soţia acestuia Anastasia, era 
zugrăvită familia domnească: „Petru Rareş purtând pe cap coroana de 
aur cu cinci ramuri; are fața rotundă, barba tânără, părul lung; veşminte 
arhierești bogate îl acopăr. Elena Doamna apare de o frumuseţe rară, 
sub aceeaşi coroană măreaţă, în haine de brocard de aur, pe fond verde 
cu mânecile roşii” "TT. În doar câteva fraze, românii şi-l apropiau pe 
Petre Rareş, şi-l închipuiaal așa cum menționările documentare nu o 
puteau face. La Voroneţ, istoricul observa iarăși că, în locul ctitorilor, îi 
admira pe „Ștefan, cu păr bălan, cu ochi căprui, Doamna Maria, 
frumoasă, oacheşă, Bogdan, icoană a tatălui său, şi o mică domm fără 
nume, cu cerc de mărgăritare pe cosiţe — toți în brocard greu de aur”. 
Reprezentările vizuale nu erau doar despre personaje, ci despre gusturi 
artistice, despre modă, despre ierarhii sociale. 

Toate aceste relatări şi tânguiri despre pierderea inevitabilă a 
patrimoniului istoric, o parte semnalate insistent în spaţiul public, au 
sensibilizat autorităţile, ba chiar au pus presiune asupra lor. La sfârşit de 
secol XIX şi început de veac nou, se contura ideea colecționării tuturor 
elementelor „care interesează istoria artei naționale, precum fotografii, 
acuarele, releuri”*?*; şi se anunța închegarea unei biblioteci „care să 


321 Ibidem, p. 140. 

32 Nicolae Iorga, Neamul românesc din Bucovina, București, Editura Institutului 
de Arte Grafice „Minerva”, 1905, p. 85. 

33 Jbidem, p.91. 

conțină toate uvrajele de istorie, arheologie, arhitectură religioasă şi 
militară, precum şi publicaţiunile din diferitele țări care interesează arta şi 
monumentele istorice de la noi”. Resursele financiare insuficiente 
determinau o triere draconică a materialelor achiziţionate de minister. 
Arhitectul Vladimir Mironescu oferea spre cumpărare, la 13 martie 1909, 
un fond istorico-arheologic referitor la monumentele din vremea lui 
Ștefan cel Mare: 147 clişee fotografice pe sticlă, reprezentând o serie de 
monumente și obiecte de cult, 80 de planşe, parte în tuş, celelalte în 
acuarelă, o hartă medievală inedită, 53 clișee fotografice cu vederi de 
monumente, 20 de fotografii mari ale vechilor zidiri din epoca lui 
Ştefan cel Mare". Arhitectul fixa un preț de 3.000 de lei, asigurând 
autorităţile că banii vor fi folosiți pentru cercetarea așezămintelor din 
perioadele lui Alexandru cel Bun şi Petru Rareş. Rezoluţia îi era însă 
nefavorabilă arhitectului. 

Coroborarea unei atari neputințe cu nişte comportamente discutabile 
ale unor arhitecți deja notorii îngreuna închegarea unui fond de imagini 
cu vechile zidiri. La 9 iulie 1905, N. Gabrielescu propunea Ministerului 
Cultelor și Instrucțiunii Publice fotografierea tuturor lucrărilor din trecut 
„pentru că ceea ce s-ar putea face astăzi, nu se mai poate face mâine, 
fiind prea târziu”. Arhitectul arăta că, până la început de veac XX, 
lumea privise cu o anumită compasiune arta națională, îi deplânsese 
ruinarea, fără a o studia şi a întreprinde acțiuni concrete în sprijinul ei. 
Mai bine de un secol se scursese de când lumea românească părăsise 
tradițiile pământene în artă. Unul dintre argumentele sale arăta că o 
istorie completă nu va putea face decât după strângerea nu doar a docu- 
mentelor istorice si arheologice, ci şi a imaginilor precum „releveuri de 
monumente, acuarele pentru părțile pitorești, mulaje de sculpturi, copii 
după picturile religioase și după portretele istorice, să se fotografieze ce 
mai avem în toate direcţiile şi genurile de lucrări ca arhitectură, sculptură, 
pictură, mobilier, argintării, țesături, broderii, veşminte, Costume". 
Cererea îi era aprobată, fiindu-i puși la dispoziţie, într-o primă etapă, 
2.500 lei, din care arhitectul a putut cheltui doar 1.500. Condiţiile 
colaborării nu fuseseră stabilite de la bun început, astfel încât, nu peste 
mult timp, au început să apară nemulțumiri și reproșuri din ambele părți. 

N. Gabrielescu era somat în 1907, de către ministrul Cultelor și 
Instrucțiunii Publice, să dea clișeele după fotografiile monumentelor 


5 Ibidem. 

326 ANIC, fond MCIP, dosar 2614/1908, f Ir.-v. 
327 ANIC, fond MCIP, dosar 2590/1908, f. 9. 
* Ibidem, f. 9v. 


290 De la gustul pentru trecut la cercetarea istoriei 


istorice“. Adresa, redactată în ton ultimativ, dându-i arhitectului un 
termen de cinci zile pentru rezolvarea situaţiei, venea după o serie de 
cereri anterioare neonorate de N. Gabrielescu. Presat, arhitectul depunea 
nu mai puțin de 618 clişee fotografice. 

În afara acestor iniţiative, coordonate la nivel instituțional în 
România începutului de secol XX, activa o piață a fotografilor particulari 
în expansiune. Nu întâmplător, primăriile orașelor mai importante erau 
solicitate să aprobe deschiderea mai multor ateliere fotografice, întreprin- 
zătorii fiind îndeobşte străini. Și nu puţine erau impedimentele. Exista un 
oarecare pericol din cauza materialelor folosite la realizarea fotografiilor, 
dar și din pricina structurii din lemn a atelierelor, autorizaţiile erau 
acordate pentru zone precis delimitate. Mai apăreau şi excepții: 
Siegmund Packer solicita primarului din Iaşi să facă o derogare de la 
regulamentul industriilor insalubre, pentru acordarea dreptului de 
practică, fotografică, plus permisiunea instalării aparaturii într-o zonă 
centrală??? . Răspunsul nefavorabil arăta că, din punct de vedere legal, nu 
erau permise construcții din lemn în perimetrele I-II ale urbei. 

Un alt fotograf dornic să-și înceapă o afacere în laşi era Adolf 
Con" Apăreau însă probleme, unii profesioniști încălcând legea. 
Fotograful Weiss era avertizat să-şi autorizeze galeria de fotografii din 
str. Săulescu, altminteri risca să i se închidă atelierul“. O decizie 
similară era adusă și la cunoștința fotografului Marcovici, care își 
amenajase o galerie de imagini pe strada Lăpuşneanu. 

Acestor întreprinzători le datorăm fixarea în timp a multor obiective, 
despre care astăzi mai aflăm numai din memorii, rânduite pe coală de un 
pasionat de istorie ori vreun personaj cu veleităţi literare. Au reușit să 
minimalizeze intrigile și cabalele mediului politic, salvând în câteva sute 
de fotografii creaţii cu certă valoare istorică. Pasiunea unor astfel de 
personaje se distanțau de afacerile guvernamentale, promovând în sfera 
publică rostul iniţiativelor civice. | 


"7 Ibidem, f. 2, 5. 

Alexandru Russo la mănăstirile 
Cozia, Govora, Bistriţa și Horezu 


Cât contează contextul 


Drumurile străbătute de Alexandru Russo?” în verile anilor 1865, 


1868 şi 1875 ieşeau din sfera preocupărilor personale. Conservatorul 
Muzeului Naţional de Antichităţi din București pleca în excursii de doar 
câteva zile, pentru onorarea unor obligaţii stricte de serviciu. Ideea nici 
măcar nu îi aparținea. 

Ca să înțelegem contextul, în 1865 se împlineau cinci ani de când 
guvernul de la București inițiase un amplu program de cercetare și siste- 
matizare a patrimoniului istoric. Literaţi, precum Alexandru Pelimon și 
Alexandru Odobescu, pasionaţi de istorie, precum Cezar Bolliac, pictori, 
ca Heinrich Trenk și G.M. Tattarescu, dar şi colecționari, de felul lui 
Dimitrie Papazoglu, luaseră ţara la pas pentru a regăsi poveștile 
trecutului în obiecte ignorate până atunci. Text și imagine începeau să 
constituie binemeritate motive pentru reîntâlnirea cu istoria, dar și 
pentru reorganizarea administrativă a ţării. Cele consemnate pe teren de 
comisarii guvernamentali erau folosite acum şi în pregătirea reformelor 
legislative. 

O iniţiativă, luată în iulie 1865 de Comitetul Arheologic şi sprijinită 
de Ministerul Cultelor şi Instrucțiunii Publice, privea aducerea unor 
antichităţi adăpostite în mănăstiri din districtul Vâlcea — mai ales cele de 
la Horezu, Bistriţa, Cozia şi Govora”! — la Muzeul Naţional de 
Antichităţi din capitală”. Corespondenţa administrativă ne sugerează că 
decizia fusese luată în urma unor rapoarte elaborate de Alexandru 
Odobescu. Scriitorul avea experiența unor voiajuri anterioare, pe 
parcursul cărora văzuse cum, din neglijență și nepăsare, se deteriorau ori 
se pierdeau vestigii râvnite atât de muzee renumite de pe continent, cât şi 
de colecționari străini largi la pungă. Observase o adevărată rețea de 
căutători de comori ce activa la nord de Dunăre, nestânjenită în vreun fel 
de reglementări legale. Ce se putea face pentru securizarea artefactelor 
trecutului? Dacă slăbiciunea evidentă a statului era o chestiune imposibil 
de ameliorat pe termen scurt, se spera că prin intervenții administrative 
punctuale, dublate de cultivarea pasiunilor individuale, a gustului pentru 


333 O precizare: personajul nostru nu este cunoscutul literat moldovean, Alecu Russo, 
ci conservatorul Muzeului Naţional de Antichităţi din Bucureşti. 

patrimoniu, putea fi trezit acel spirit public necesar recuperării artefac- 
telor cu valoare probatorie pentru istoria noastră. 

Alături de pledoaria lui Alexandru Odobescu, în arhiva ministerului 
se găseau catagrafii de dată recentă a multora dintre așezămintele din 
țară, cuprinzând date și informaţii preţioase despre averile şi piesele cu 
valoare istorică răsfirate mai pe oriunde. Rezultatele efortului recuperator 
se întrezăreau. În 1864 erau finalizate catagrafiile mănăstirilor Bistriţa şi 
Horezu'"S. Prin urmare, avem totuşi dovada unui minim de organizare $ çi 
de planificare. Iată de ce, spre deosebire de colecționarii şi literații ce 
umblaseră până atunci, la întâmplare, Alexandru Russo părăsea capitala, 
în iulie 1865, având idee ce şi unde să caute. Urma să meargă pe la 
mănăstiri, să întocmească inventare, să selecteze obiectele preţioase și să 
hotărască modalitatea de a le transporta la Bucureşti. Din vocabularul 
folosit de Alexandru Russo, reieșea că atenţia trebuia orientată pe 
antichități, obiecte vechi, preţioase şi foarte prețioase, pe rarități. 
Potrivit însărcinărilor primite, el trebuia să scrie regulat, din fiecare 
localitate, Comitetului Arheologic, înştiințându-l de piesele găsite. Și 
conform procedurii stabilite de la bun început, înainte de a acţiona, el 
urma să aștepte primirea cuvenitelor dispoziţii. 

În paralel, șeful diviziei Clerului din Ministerul Justiţiei, Cultelor și 
Instrucțiunii Publice primea, la 25 iunie 1865, dispoziţia de a preda lui 
Alexandru Russo „odoarele sfinte ale mănăstirilor secularizate ce sunt 
destinate a se depune în muzeu”. De fapt, erau obiectele deja strânse în 
capitală. La 10 iulie li se scria și egumenilor de la cele patru mănăstiri, 
spre a facilita misiunea conservatorului. Dar cât a contat oare această 
solicitare? 


Călătoriile, cu bune și rele 


Inspectarea mănăstirilor s-a dovedit neașteptat de complicată. 
Egumenii blocau accesul la patrimoniul așezămintelor, fie invocând 
diverse argumente, fie lipsind intenționat de la întâlnirile cerute de 
Alexandru Russo. Intr-un raport din 16 iulie 1865, trimis de la Govora 
ministrului Cultelor și Instrucțiunii Publice, Alexandru Russo arăta cum, 
ajuns la Cozia, nu putuse discuta cu nimeni dintre călugări, deoarece 
superiorul lipsea, iar odoarele, fiind păstrate în cufere şi odăi închise, ou 
puteau fi văzute. Singurii cu care putuse schimba o vorbă erau oamenii 
prinşi cu diverse treburi prin mănăstire. lar ceea ce i se întâmplase nu îi 
părea o simplă coincidenţă. 


— 

Mare i-a fost surpriza observând, printre lucrurile lăsate afară, un inte- 
resant veșmânt despre care afla că era „o mantie veche a lui Mircea Vodă 
cel bătrân, care din neștiința superiorului s-a prefăcut într-o haină preo- 
țească”"%, Materialul, vechi de aproape 500 de ani, îi părea încă bine 
conservat. Trimisul guvernamental nu-şi susținea însă ipoteza mai 
departe, de unde, cum a preluat-o, nu verifica veridicitatea informației. 
Mai remarca, în aceeași curte, două clopote mari îngropate în pământ, 
făcute tot în timpul lui Mircea cel Bătrân: fuseseră date jos din clopotniţa 
aşezământului şi lăsate pradă intemperiilor. Aprecierea conservatorului 
nu dădea prea multe șanse de recuperare celor două clopote, arătând că 
„de nu se vor ridica se vor ruina”. Din spusele oamenilor, printre 
odoarele închise se mai găseau „o poală făcută tot de Mircea cel bătrân şi 
o cruce mare de lemn, lucrată şi sculptată de lemn foarte frumoasă”, 
Constrâns de împrejurări şi fără a avea acces la arhiva lăcaşului, 
Alexandru Russo încropea rapoartele către minister cu ceea ce auzea de 
la localnici. Să fi fost acesta un păcat, o tratare superficială a anga- 
jamentului asumat? E greu de spus. În fapt, nici nu avea unde să verifice 
informaţiile, dar nici şi timpul necesar să le coreleze cu alte cercetări. 

Situaţia nu era cu mult diferită față de celelalte ţinte ale vizitei. La 
Govora, Alexandru Russo găsea doar obiecte religioase realizate în 
timpul vieţii ctitorului, având o vechime de aproximativ cinci secole. In 
adresa din 16 iulie amintea „o cruce de lemn sculptată foarte frumos, 
legată cu argint poleit, cu 9 rubinuri la colțuri și boabe mărgăritari; un 
epitrafir de mătase lucrat în fir galben cu 11 sfinți şi cusută cu 209 boabe 
mărgăritari și 3 nasturi de argint suflat în aur; o pereche rucaviță cu buna 
vestire de mătase cu fir galben ca Epitrafiru însă fără pietre scumpe”. 
Considera nimerit ca toate piesele să fie transferate la muzeu. 

Îl înştiinţa pe ministru că de la Govora urma să plece în aceeași zi, 
spre seară, la Horezu. O schimbare de plan îl ducea la mănăstirea Bistriţa, 
ctitorită de Barbu Craiovescu. În scrisoarea din 18 iulie prezenta lucrurile 
de valoare ce trebuiau luate la muzeu: șase covoare cusute cu fir aurit pe 
catifea roşie și albastră, foarte vechi, o cutie de tinichea de alamă în care 
se aflau trei brâie de mătase purtate de fondatorul lăcașului, banul 
Barbu Craiovescu, prima biblie tipărită în limba română, un epitrafir 
cusut cu fir galben, cu cinci cruci pe dânsul, formate din boabe de 
mărgăritar foarte vechi, alți epitrafire, unul fără mărgăritare şi altul cu 
sfinți, o bederiniţă şi un baston foarte vechi şi original legat cu alamă cu 

sişu mare aparținând fondatorului erau exponatele propuse pentru muzeul 
din Bucureşti. Nefiind voluminoase, Alexandru Russo cerea acceptul să 
le transporte personal cu o trăsură, considerată a fi cel mai sigur mijloc 
de preluare a obiectelor. Dinamica corespondenţei dintre trimisul guver- 
namental şi decident din centrala Ministerului Cultelor şi Instrucțiunii 
Publice devoalează preocupări constante în susținerea cercetărilor de 
teren şi rezolvarea inerentelor probleme. 

Ajuns şi la Horezu, pe 19 iulie, Alexandru Russo constata că în 
patrimoniul așezământului se „aflau obiectele „cele mai frumoase și 
prețioase ce le-am putut găsi”? în toate mănăstirile din districtul Vâlcea. 
In completarea raportului, conservatorul muzeului adăuga și lista cu 
odoarele văzute pe care le cataloga drept prețioase și foarte preţioase. În 
prima categorie intrau poale de la uşile bisericii, de la icoane și iconostas, 
cu fir de argint poleit, rucaviţe din diferite stofe, bederiniţe, covor cusut 
cu fir pe atlas, epitrafir de diferite fasoane şi cusături, colane brodate cu 
fir de aur și argint, potire vechi de argint, cruci vechi de argint poleite cu 
mărgăritare și rubinuri, cruci de aur st lemn, icoane vechi, chivot, 
cădelniţe, cupe și cățui, chiar şi un candelabru și o tipsie. 

Definea drept „odoare foarte prețioase” un epitaf cusut pe catifea, un 
epitrafir cu sfinți cusut pe atlas, procoveţe cusute pe atlas roşu cu mărgă- 
ritare și o piatră verde, o racoviță cusută pe atlas cu mărgăritare. Se mai 
adăugau cărți religioase, dar şi rarităţi: o pereche de uși vechi sculptate în 
lemn scoase din biserică la ultima reparaţie, o cârjă arhierească lucrată în 
sidef şi fildeș, precum şi un baston din lemn de palmier, sculptat şi dăruit 
de fondator primului egumen al mănăstirii Horezu. Dar egumenul de la 
Horezu, „pretextând lipsa de ordin personal”, refuza predarea obiectelor 
alese de Alexandru Russo. Celui din urmă nu îi mai rămânea decât 
trimiterea unui telegrame la minister pentru a semnala situaţia. Ulterior, 
la 9 august, conservatorul era anunțat că fuseseră trimise ordine nominale 
pentru egumenii de la Horezu și Bistrița. 

Între timp, își continua misiunea. În raportul din 21 august 1865, 
Alexandru Russo prezenta superiorilor date despre obiectele ridicate de la 
mănăstirile Horezu, Bistriţa și Dintr-un Lemn, strânse în șase lăzi „sub 
sigiliul- acelor mănăstiri”. La mănăstirea Dintr-un Lemn, invoca 
situaţia specială a unor piese închise într-o cutie de tinichea şi trei lăzi. 
Ca și la Horezu, unde constatase că nu se mai păstra de 15 ani vreun 
inventar, dar nici cheile cu care să deschidă masivele lăzi depozitate în 

beciurile așezământului, și la mănăstirea Dintr-un Lemn găsea aceeași 
situație. Alexandru Russo a preferat să le sigileze de față cu repre- 
zentanţii lăcaşurilor şi să le transporte direct la Bucureşti. Pe întreaga 
perioadă a preumblărilor sale, conservatorul evita să implice autorităţile 
locale în mutarea vestigiilor, căci trebuiau inițiate demersuri juridice 
aparte pentru a se aproba accesul la respectivele piese. 

Abia peste ceva timp, la 3 noiembrie 1865, în prezenţa prim-procu- 
rorului de Ilfov, cutia era deschisă și scoase la lumină zeci de obiecte. 
Printre ele, se găsea o coroană lucrată din aur, cu numeroase pietre 
prețioase, „smaranduri, rubinuri, mărgăritare”. Se putea observa că 
lipseau o parte dintre bijuteriile încrustate în coroană. Alături de aceasta, 
se mai păstra o altă coroană mai mică, tot din aur şi înfrumuseţată cu 
aceleași piese prețioase. Tot acolo, era aşezată o mână din aur, iar pe unul 
dintre degete un inel cu rubine și smarande. Ca st în cazul coroanelor, 
mai exista o mână din aur de dimensiuni reduse, fără nici o piatră. Mai 
găseau în cutie o decorație în formă de vultur cu smarande și rubinuri, o 
perdea de atlas roșu cu ciucuri de fier galben, o catifea roşie cu ghirlande 
de flori şi îngerași, o perdea din catifea verde, o poală cusută cu flori din 
mătase şi ciucuri, medalii ruseşti, monezi din aur, mari și mici, cercei cu 
briliante, inele din argint cu pietre, o broșă, o linguriţă din argint. Atenţi 
la detalii, cei prezenţi mai consemnau lipsa pietrelor prețioase la majo- 
ritatea pieselor. Nu bănuiau însă pe nimeni de furt. Lăsau a se înţelege că 
pierderea lor survenise din vina foştilor deținători, imposibil de iden- 
tificat. O lume închisă într-o cutie spunea altfel de povești despre 
vremurile de odinioară. 

Vorbind cu fostul superior de la Tismana, transferat între timp la 
conducerea mănăstirii Bistriţa, era înștiințat că la fosta mănăstire „se află 
o colecțiune foarte rară de obiecte antice de argint de la regele Ungariei, 
Mathias Corvin, şi de la domni români”. Luând în considerare spusele 
egumenului, Alexandru Russo acredita existența unui vas de apă din 
argint, având încrustat numele donatorului şi diverse figuri, precum şi o 
mulțime de monezi antice romane, dar şi cupe de argint „de o rară 
sculptură și bizară formă”. Solicita ministrului să-i fie pusă la dispoziţie 
suma de 200 de lei trebuincioasă deplasării la Tismana pentru a prelua 
colecţia. Avea nevoie de bani deoarece sistemul poştelor nu acoperea ruta 
dintre Horezu și Tismana. 

De la Cozia și Govora nu putuse ridica vreun obiect, întrucât lipseau 
superiorii așezămintelor”, dar și pentru că, ținând cont de valoarea lor 


"2 Ibidem, £. 9. 
8 Ibidem f. 106v. 

istorică — în special, mantaua și sceptrul lui Mircea, alături de cele două 
clopote —, nu voia să rişte un transport insuficient asigurat spre capitală. 
Alexandru Russo se plângea, din nou, de comportamentul egumenilor. 
Deşi egumenul Tismanei primise recomandări și instrucțiuni pentru a 
colabora cu trimisul ministerului, nu era de acord cu preluarea de către 
Alexandru Russo a cupelor de argint vechi, deoarece lipsea „un ordin 
special". Conservatorului de la Muzeul Naţional de Antichităţi îi 
rămânea doar speranța că în urma întețirii demersurilor oficiale toate 
acele piese vor ajunge în vitrinele muzeului. Prin urmare, la 23 noiembrie 
1865, Alexandru Russo revenea cu o adresă la minister, cerând să se 
dispună aducerea cupelor de la Tismana. 

Călătorul era atent și la alte vestigii, nemenţionate printre însăr- 
cinările primite. De exemplu, de la Schitu Ostrovu observase „icoane 
făcute de Neagoe vv. şi familia sa, reprezentând și portretele originale ale 
membrilor acestei familii”, Chiar și aşa, multe dintre lucrările artistice 
şi culturale identificate în timpul voiajului rămâneau prin mănăstiri. 
Odată terminată călătoria de documentare, o altă problemă se contura: 
refuzul egumenilor de a încredința lucrurile alese. 


Anevoioasa preluare a obiectelor 


Deși încheiase înscrierea obiectelor în inventare speciale, Alexandru 
Russo se lovea de refuzul egumenilor de la Horezu, Bistriţa, dar şi de la 
mănăstirea Dintr-un Lemn de a-i preda odoarele“. EI îşi făcuse treaba, 
respectând termenii conveniţi cu superiorii săi. Întârzierile nu îi puteau fi 
imputate. La Horezu reușea să inventarieze obiectele dorite pe data de 
6 august, iar la Bistriţa pe 15 august 1865. Două luni constituiseră un 
răgaz suficient pentru ca ierarhii să fi dat dovadă de înţelegere. În actele 
ministerului, inventarul de la Horezu se întindea pe şase pagini, 
însumând zeci de obiecte: icoane, cruci, vase sfinte, evanghelii, haine 
preoțești, stihare, epitrafire, rucaviţe, bederniţe, covoare, poale, rarități. 
In înțelegere cu egumenul mănăstirii, Russo lăsa două evanghelii şi o 
cruce de aur utile în oficierea serviciului divin. Și inventarul de la Bistriţa 
aduna numeroase piese. Practic, la nici o lună de la nominalizarea sa, 
Alexandru Russo își încheiase misiunea în pofida reticențelor Bisericii.! 

Demersul predării obiectelor trena. Dovadă, la 9 octombrie 1865, 
Alexandru Russo revenea cu o adresă la ministrul Cultelor şi Instrucțiunii 


4 Ibidem. 
i Ibidem, f. 125. 
we Ibidem, f. 23. 

Publice, prezentând o listă cu lucrurile propuse pentru a fi aduse la 
Bucureşti. Invocând şi părerea lui Alexandru Odobescu, conturată în 
urma călătoriilor din 1860 şi 1861, Alexandru Russo dădea referințe 
despre trei-cinci piese de la fiecare mănăstire, considerate demne de a fi 
expuse în vitrine. Miza nu era exclusiv patrimonială, ci şi educativă. 
Acele obiecte puteau spune privitorilor povești inedite, mărturisind un 
trecut sensibil diferit de acela zugrăvit doar prin bătălii și traume sociale. 

De la Bistriţa recomanda a fi preluate: „ingolpion sau icoană 
portativă cu smalţ și leatu 7029 (1521); candela de argint poleită lucrată 
ă jour cu inscripție de la Radu Buzescu; epitaf cusut cu fir galben şi alb 
pe atlas roşu, cu inscripţie rusească, leat 1601; chivot de argint poleit, leat 
1621”. De la Govora puncta interesul pentru: „două icoane vechi 
împărăteşti; o cruce cu optsprezece iconiţe săpate în lemn cu nouă 
rubinuri false şi mărgăritare ferecate, argint poleit, cu inscripție relativă 
la Vintilă Vodă; o pereche rucaviţe vechi”; iar de la Arnota: „o dveră şi 
trei poale de catifea grea săpată; două icoane împărăteşti foarte vechi; o 
cățuie de argint cu mânerul legat de picior, leat 7130 (1622); o copie de 
argint cu inscripţia relativă la mănăstirea Cămărașului, o cădelniță de 
argint cu capacul lucrat à jour, leat 7167 (1659); o cruce ferecată cu 
argint poleit şi săpat în lemn leat 7167 (1659); un disc de argint cu 
inscripție pe margine şi leat 1683”. De la Cozia găsea că trebuiau recu- 
perate: „două clopote mari turnate şi cu inscripție de la Mircea voievod 
ce se află luate de la clopotniță şi părăsite în curtea mănăstirii; aer de 
atlas lila cusut cu fir și mărgăritar; sfetă preoțească făcută din mantaua 
zisă a lui Mircea voievod; cruce mare de lemn sculptată și ferecată cu 
argint; epitaph mare şi vechi”. De la episcopia de Argeș urmau a fi 
preluate: „o cruce săpată în lemn, îmbrăcat cu argint cu sârmă poleită, 
având deasupra trei turnulețe, pe picior sunt inscripții slavone; un potir de 
argint cu inscripţia greacă de la 7136; un chivot reprezentând biserica 
episcopală de Argeş leat 1784”. Directiva ministrului trimitea, la 19 octom- 
brie 1865, listele integrale egumenilor. Tot în aceeași lună, „Buletinul 
Instrucțiunii Publice” anunța preluarea de la mănăstirea Bistriţa a 21 de 
articole însemnate, printre ele un epitaf din 1601, candele de argint de la 
Matei vodă Basarab, o cupă cu numele lui Preda, nepotul lui Barbu 
Craiovescu". 

În paralel, se aduceau la muzeul din Bucureşti alte piese cu valoare 
istorică. De la Căldărușeni, acolo unde inventarul fusese finalizat încă din 
1863, alături de obiecte religioase, precum o cruce veche de lemn 


347 *** Varietăţi, în „Buletinul Instrucțiunii Publice”, octombrie 1865, p. 155. 

sculptată și îmbrăcată în argint, un pahar vechi de argint cu inscripție şi cu 
trei figuri pe el, patru cruci din argint, se mai împachetau st 12 monede „un 
ban de argint polonez (Sigismund), un ban de argint cu data 1716, un 
taler de argint cu data 1641, un beșlic de argint egiptean, o monedă de 
argint romană pe o față cu patru cai, o monedă argint belga cu data 1593, 
un vasilefs Alixandru, un Sigismund polonez de argint data 1622, un 
ercul, unul ercul mai nou de argint, altă monedă belga cu data 1559, una 
monedă mică argint pe o parte două efigii”3%5. Datarea majorităţii 
pieselor era improbabilă, chiar imposibilă, semnatarii acelor inventare 
neriscând nici o evaluare. Să fi fost doar praful de pe ele un argument 
îndeajuns de puternic pentru a le plase în timpuri demult trecute, pentru a 
le conferi o veritabilă istoricitate? 

De la Sf. Spiridon Nou din București erau preluate un Jet vechi cu 
inscripție, steaguri și tuiuri domneşti, dar și o pereche de uşi sculptate în 
lemn”. De la Radu Vodă din capitală erau cerute 83 de cărți și manuscrise 
în greacă, slavonă, două uşi sculptate în lemn, o icoană pe spatele căreia se 
putea observa conturul unei palme atribuite lui Radu Vodă Mihnea, o 
cățuie din argint”. Alexandru Russo nu se oprea aici, deşi ştia că în 
muzeu nu fuseseră amenajate sălile și vitrinele cuvenite. Lua la picior 
Bucureștiul, alegând obiecte și cărți de la mănăstirile Sf. Gheorghe cel Nou, 
Cotroceni, Zlătari, Stavropoleos, Valea, Mihai Vodă, Sf. Apostoli, 
Mărgineni, Văcăreşti, Hanul Grecilor. 

Doar că odată aduse, multe dintre aceste obiecte reclamau recondi- 
ționări urgente. Epitaful de la mănăstirea Bistriţa era propus pentru 
conservare de Alexandru Russo la 2 ianuarie 1866. Arăta că cel mai mic 
preț al refacerii sale, calculat după condiţiile puse de Alexandru Odobescu, 
era de 480 de lei?’!. Suma era acceptată de către minister fără nicio rezervă. 

O parte dintre tablourile găsite la mănăstiri erau încredințate 
pinacotecii din capitală. Theodor Aman, directorul instituţiei, înştiința 
autorităţile, la 9 septembrie 1865, că primise două lucrări în ulei'"?. 
Cărţile erau incluse în inventarele bibliotecilor. Cele într-un singur 
exemplar erau oprite în București, iar dubletele trimise la lași. Aşa se 
întâmpla, de pildă, cu volumele luate de la Văcăreşti, Zlătari, Stavro- 
poleos şi Mihai-Vodă”?. 


38 ANIC, fond MCIP, dosar 1002/1865. f. 32r.-v. 
P Ibidem, f. 33. 

350 Ibidem, f. 26. 

31 ANIC, fond MCIP, dosar 112/1867, f. 1. 

Fie şi o apreciere cantitativă a listelor depuse la minister şi la 
Muzeul Naţional de Antichităţi este suficientă pentru a ne convinge de 
utilitatea cercetărilor derulate în vara lui 1865. Mai mult însă decât 
întocmirea unor statistici era ambiția valorificării în scopuri educative a 
mărturiilor istoriei. În tot acest efort, surprindem conturarea unei viziuni 
instituționale pe fundamentul căreia se dorea legitimată pedagogia 
națională. Noua perspectivă instituțională scotea obiectele din chiliile 
întunecoase ale mănăstirilor pentru a le aduce în fața publicului. 
Pedagogia naţională ţesea în jurul acestora respectul şi mândria față de 
eroii panteonului românesc. 

Din adresele și memoriile înaintate superiorilor, se desprinde grija 
deosebită pentru depozitarea şi expunerea obiectelor. Într-o întâmpinare 
făcută preşedintelui Societăţii arheologice, la 22 ianuarie 1868, 
Alexandru Russo voia ca mobilierul, în special piedestalele, să fie „făcute 
în conformitate cu epoca şi obiceiurile timpului de care datează acele 
obiecte”. Prin urmare, știindu-se vremea din care datau, intenţia era de 
reconfigurare, pe cât posibil, a unui spațiu istoric. Muzeul îşi depășea 
condiția de colector de obiecte, oferind vizitatorilor timpuri şi spaţii 
istorice la alegere. 

Mai totul însă rămânea o utopie. Bilanţul îl realiza Nicolae Iorga, la 
început de veac XX, arătând că, după ce „s-au strâns cu japca tot felul de 
lucruri scumpe care, între blesteme, ce se aud și până acum, au luat 
drumul muzeului din Bucureşti [...], nici până astăzi nu li s-a dat o 
orânduire, unde nici până astăzi nu li s-a făcut un catalog științific şi 
artistic”. Dar piatra, altarul ori mormântul nu putuseră fi transportate 
decât într-un procent infim. Pisania şi chipul ctitorilor zugrăvit pe pereţi 
rămâneau, evident, în biserici. lar pentru studierea lor, excursii — precum 
cele întreprinse de Alexandru Russo — constituiau nu doar un îndemn de 
a lua țara la pas, ci şi de a impune cercetări temeinice. Și nu era neapărat 
o pildă dedicată exclusiv istoricilor. Studiile de limbă şi cercetările de 
istoria artei își puteau găsi legitimarea în interioarele vechilor monu- 
mente. Pasiunea călătoriilor îl prinsese pe Alexandru Russo. 


Proiectele anului 1868 


Date consistente despre posibile deplasări prin ţară ale lui 
Alexandru Russo nu avem pentru următorii doi ani. Probabil că, în acest 
interval, adunase informaţii din țară despre diverse descoperiri recente, 


334 Inscripţii din bisericile României, adunate, adnotate şi publicate de N. Iorga, 
fascicula I, București, Institutul de Arte Grafice și Editura Minerva, 1905, p. V. 

precum și despre obiecte istorice păstrate în condiţii neadecvate. În 
timpul concediului din iulie 1868, găsea în curtea episcopiei din Buzău o 
piatră mare de la Matei Basarab, bine conservată*5. Din reflex, propunea 
trimiterea ei la Muzeul Naţional de Antichităţi. O lună mai târziu, solicita 
ministrului Cultelor şi Instrucțiunii Publice să intervină pentru preluarea 
unui manuscris din vremea lui Ștefan cel Mare, păstrat într-o biserică 
„zisă înfundată în pământ din Chilia”, dar și a unui sarcofag antic desco- 
perit la Galaţi. Ca și în precedentul voiaj, Alexandru Russo găsea 
înțelegere la ministru. Dispoziţiile către autoritățile din teritoriu confirmau 
încrederea necondiționată în deciziile conservatorului de la Muzeul 
Naţional de Antichități. 

Prefectul din Ismail răspundea la începutul lunii noiembrie, 
justificând de ce nu putuse onora solicitările lui Alexandru Russo. Îl 
înştiința pe ministru că, în cadrul instituției, nu se găsea nici un angajat 
pregătit să se implice în astfel de situaţii. Prin urmare, îl trimitea să 
cerceteze cazul pe polițistul orașului. Acesta nu găsea manuscrisul cu 
pricina, însă afla o evanghelie în slavonă cu portretul lui Basarab vodă. 
Tot un înscris și tot vechi, atribute convingătoare pentru asumarea unei 
inițiative. Din exces de zel şi fără a cere noi dispoziţii de la minister, 
prefectul dispunea luarea manuscrisului de la biserică şi trimiterea lui la 
Bucureşti?” Până la urmă, evanghelia cu portretul lui Matei Basarab şi al 
soției sale, Elena, era trimisă la biblioteca din Iaşi, pentru a fi inclusă în 
catalogul instituţieis€. 

Acolo unde nu putea ajunge personal, Alexandru Russo aduna 
informaţii şi le verifica înainte de a le transforma în argumente patri- 
moniale. Fusese înștiințat că la Biserica Domnească din Curtea de Argeș 
se afla, zidită într-un perete, statuia lui Negru vodă, dar și acvila țării, de 
asemenea, din piatră”. Intervenea la ministru, pe 1 octombrie 1868, 
pentru a le aduce la Bucureşti. Soluţia avansată nu era pe placul ierarhilor 
locali. Episcopul de Argeș, Neofit, răspundea în 18 octombrie 1868, 
arătând că pretinsa statuie a lui Negru vodă nu mai putea fi realmente 
identificată. In raidurile lor, turcii stricaseră multe dintre obiectele 
bisericii. De aceea, Neofit vorbea despre un rest statuar, cioplit peste tot, 
„de la vârful căciulii şi până la extremitatea bărbiei”*%, Ceea ce se mai 

putea observa erau pletele și căciula personajului încrustat în piatră. 
Episcopul descria totul în detaliu, cu intenţia clară de a confirma eroarea 
asumată de Alexandru Russo: „o căciulă în forma unui culion călugăresc, 
iar îmbrăcămintea se pare a fi o hlamidă sau sacos ca la împărații 
bizantini, bunăoară ca aceia cu care este înveșmântat Ştefan cel Mare 
arătat în portretul de la mănăstirea Puma". Neofit oferea şi o posibilă 
explicație privind identificarea personajului cu Radu Negru. Pe unul 
dintre pereţi vizitatorii îi puteau admira pe Radu Negru și soția sa, Ana, 
ținând în mâini biserica. Doar că îmbrăcămintea admirată în zugrăveli nu 
coincidea cu formele întipărite în piatră. Nici acvila nu se afla într-o stare 
mai bună. Îi lipsea capul, picioarele erau ciuntite, doar aripile și restul 
corpului fiind cât de cât conservate. Neofit se împotrivea ridicării celor 
două statui, apreciind că locul lor era la Curtea de Argeș. 

Tot în aceeaşi lună, pe 2 octombrie, Alexandru Russo pleda în fața 
ministrului Cultelor și Instrucțiunii Publice pentru aducerea pietrei de 
marmură care acoperise, de veacuri, capul marelui domn, ea fiind 
păstrată în condiții improprii la mănăstirea Dealu. Indignarea fusese 
generată de folosirea respectivei pietre la pavarea bisericii, fiind astfel 
călcată de majoritatea celor care păşeau în interiorul lăcașului. O parte 
din literele sculptate fuseseră deja şterse. Cinci zile mai târziu, prefectul 
de Dâmboviţa era invitat să verifice informaţia, iar dacă lucrurile se 
confirmau, era chemat să îndeplinească cât mai grabnic formalităţile 
trimiterii vestigiului istoric la Bucureşti. La 22 octombrie 1868 venea şi 
răspunsul prefectului, confirmând în bună măsură semnalarea lui Russo. 
Relatarea mai pomenea de încă o piatră, rezemată de zidul de la intrare, 
în care era sculptată o „acvilă ținând în ghiară o cruce asupra unei forme 
de cucă, în josul cărora se află o inscripțiune nedescifrabilă”**?. Ministrul 
decidea ca piatra respectivă se fie trimisă la Muzeul Naţional de 
Antichităţi. Lespedea care atesta că în incinta mănăstirii se afla capul lui 
Mihai Viteazul urma să fie protejată cu un grilaj de fier. 

Experienţa peregrinărilor anterioare prin Țara Românească îi ațâțau 
curiozitatea pentru cercetarea fondurilor mănăstirești de dincolo de 
Milcov. În vara anului 1875, la 16 iunie, se adresa ministrului Cultelor şi 
Instrucțiunii Publice, Titu Maiorescu, cerându-i finanțarea excursiei, dar 
şi prevenirea respectabililor ecleziastici din regiune să nu-i obstruc- 
ționeze cercetarea. În plus, prezenta și un itinerariu: îşi planifica cercetări 
la Neamţ, Agapia, Secu, Văratic şi Trei Ierarhi, pentru a studia și descrie 

Titularul portofoliului apela la Cezar Bolliac pentru a-i cere părerea. 
Preşedintele Comitetului Arheologic susținând fără rezerve propunerea, 
ministerul îi punea la dispoziţie lui Alexandru Russo 400 lei". 1875 a 
fost şi anul în care Alexandru Russo a fost destituit din postul de 
conservator al Muzeului Naţional de Antichităţi prin decretul semnat de 
Carol I în 29 noiembrie”“*, atribuţiile fiindu-i preluate temporar de către 
N. Burghelea, directorul Bibliotecii Naţionale. Decizia destituirii lui 
Alexandru Russo venea în urma furtului tezaurului de la Pietroasa. 1 se 
reproşa neglijenţa de a fi lăsat deschis seiful în care se găseau valoroasele 
piese. Decizia aprobată de Carol se baza pe raportul semnat de Titu 
Maiorescu la 20 noiembrie 1875. Acuzaţiile aduse nu curmau doar o carieră 
profesională, neafectată până la nefericitul moment al furtului de vreun 
reproş sau măcar o insinuare. Cu plecarea din post a lui Alexandru Russo, 
cercetările istorice se amânau sine die. Impedimentul major nu îl constituia, 
ca în atâtea cazuri, lipsa resurselor financiare, cât negăsirea unei persoane 
instruite, capabile să continue munca onestă a fostului conservator. 


Posibile învățăminte 


O reflecţie propusă la finalul acestor călătorii privește rostul ` 
pragmatic al cercetărilor de teren prezentate. Au avut ele succesul scontat 
de câţiva entuziaști? Am fi tentaţi să spunem că nu. Și nu instinctual ori 
formal. Teancuri de memorii duceau cu ele, către Bucureşti, ştiri despre 
furturile şi distrugerile de mai peste tot din ţară, unele atribuind vina, fără 
nici un rest de îndoială, decidenţilor locali. Lipseau însă și reglementările 
cuvenite. Prefecţii şi primarii se mărgineau, în majoritatea cazurilor, să 
anunţe descoperirile, așteptând instrucțiunile de la felurite ministere. Și 
nu erau puţine entitățile administrative implicate. Filele de arhivă 
păstrează corespondențele între șefii de departamente de la Culte și 
Instrucțiune Publică, Lucrări Publice, Justiţie, Interne, Comerţ și 
Agricultură, dispuși să găsească rezolvarea legală. Forme de manifestare 
a autorității, precum şi abordări juridice se suprapuneau, îngreunând 
luarea hotărârilor. Decizii care, de cele mai multe ori, se mărgineau la 
măsuri de protejare a arealului şi la stoparea furturilor. Alteori, chiar 
autorităţile din provincie erau implicate în comerțul cu antichități. În 
lipsa banilor, informaţiile se înscriau pe o listă de așteptare a priorităților. 

In statele europene curiozitățile nu mai erau valorificate exclusiv în 
timpul misiunilor de cercetare. Se crease în prima jumătate a veacului o 
arhitectură instituțională aptă să genereze fonduri și să susțină logistic 

nevoile curente; să prelucreze datele adunate de pe teren. Expertiza 
ştiinţifică depăşise nivelul pasiunii naive. Deşi nu era vizibilă, exista o 
organizare dusă până la perfecțiune, permanent recalibrată în funcție de 
provocările cotidiene. 

În România documentele de arhivă, chiar și pentru început de veac 
XX, pomenesc de iniţiative personale, susținute în cazurile fericite de 
autorități cu resurse, de multe ori insuficiente. Să nu uităm că Bolliac 
insistase pentru colaborarea cu ingineri topografi şi nimeni din centralele 
ministeriale nu găsise de cuviință să îi aprobe detașarea, fie și pentru 
câteva săptămâni a unui specialist. E bine de reamintit că Odobescu şi 
Papazoglu depuneau memorii peste memorii pentru a li se permite 
plecarea la drum în compania unui artist, precum Trenk, a cărui activitate 
se dovedise la fel de importantă ca a comisarilor arheologici. În lipsa 
unui cadru juridic, a unor reglementări precise, prea multe lucruri 
rămâneau pe mai departe sub semnul hazardului ca și în vremea lui 
Alexandru Popovici. 


Excursiile școlare și studențești 


Rostul cultural și miza pedagogică a călătoriilor de studiu și 
cercetărilor de teren, finanțate fie de Ministerul Cultelor şi Instrucțiunii 
Publice, fie de Ministerul Lucrărilor Publice sau Ministerul de Război, în 
perioada 1860-1890, nu s-au concretizat doar în publicarea unor broșuri 
și întocmirea unor statistici pentru uzul administrativ intern. Ne place să 
credem, sprijiniți pe lectura corespondenței inedite dintre directorii 
liceelor din ţară și responsabilii de ministere, primării și prefecturi, că 
popularizarea excursiilor ştiinţific ce, derulate în deceniile anterioare, 
creaseră o emulaţie intelectuală în mediile formative. În jurul anului 
1900, pe adresa Ministerului Cultelor și Instrucțiunii Publice soseau 
maldăre de memorii. Aduceau cu ele dorința dascălilor, studenţilor și 
elevilor de a merge prin țară, de a vizita locurile emblematice pentru 
noua societate românească. Noul panteon național era împrăștiat mai 
peste toată întinderea regatului. Majoritatea excursiilor erau organizate 
vara şi în zilele libere din cursul anului școlar. Semnatarii propuneau 
varii forme de susţinere financiară. Este drept, aportul material depindea, 
în bună măsură, de prestigiul şi relaţiile profesorilor, dar și de posibi- 
lităţile materiale ale tinerilor. În cele mai multe dintre situaţii, sprijinul 
statului consta în eliberarea biletelor de călătorie la preț redus, rareori 
fiind acordate gratuităţi, ori asigurarea cazării copiilor. 

Rezultatele scurtelor deplasări, formulate nu de puţine ori, într-un 
exces de patos, povesteau fidel, pe întinderea câtorva pagini, fiecare 

amănunt semnificativ consumat de-a lungul itinerariului. Registrul narativ 
predominant insista pe emoțiile, fericirea şi permanenta stare de uimire 
încercate de elevi. Semnalele privitoare la beneficiile călătoriilor, 
propovăduite în spaţiul public prin intermediul conferințelor“? „dar și în 
materialele din presă, au contribuit la o mai mare deschidere din partea 
decidențţilor. Noua pedagogie naţională se articula şi preda și în timpul 
excursiilor școlare şi studențești. 

În mediul universitar, cei mai fervenţi susținători ai călătoriilor de 
studiu au fost profesorii de istorie şi geografie. Unul dintre cazurile 
reprezentative l-a constituit disponibilitatea lui Gr. G. Tocilescu de a 
organiza aproape în fiecare an drumeţii. Mergea cu studenții săi, în 
excursii arheologice în Dobrogea. Şi unii dintre învățăcei au redat pe 
hârtie impresiile lăsate de aceste expediții’. Despre ce discutau? Despre 
șansa de a merge prin locuri deloc îndepărtate, la doar câțiva zeci de 
kilometri distanță, inaccesibile din cauza constrângerilor financiare; 
menţionau reflecțiile încercate păşind printre ruine, acolo unde puteau 
înţelege „adevărata noastră istorie naţională [...] aprinzând flacăra patrio- 
tismului”*%. Pentru doar 10 lei de persoană, la care se adăuga un 
supliment dăruit de prim-ministrul D.A. Sturdza, un grup de studenţi 
pleca în vara lui 1896 pe următorul itinerariu: Brăila, Măcin, Iglița, 
Galaţi, Isaccea, Tulcea, Sulina, Insula Şerpilor, Constanţa, Mangalia, 
Medgidia şi Adamclisi. Reîntoarcerea în antichitate era posibilă prin 
vizitarea celor 12 așezări. Atingerea pietrelor, care mai păstrau rânduri de 
litere lucrate de atâta amar de vreme, producea impact puternic printre 
tineri. Insuficienta explorare a respectivelor așezări de către arheologi 
întreținea, evident, utopia unui contact nemediat cu lumea antică. Ceea ce 
vedeau ei acolo nu se găsea în nici o lucrare ştiinţifică. 

În 1904, Simion Mehedinţi îşi propunea să meargă cu studenţii în 
zona Muscelului şi să coboare, apoi, spre Dobrogea““%. Majoritatea 
cererilor înaintate, nu doar de Simion Mehedinţi, erau însă respinse. Într-un 
memoriu din ianuarie 1908, Simion Mehedinţi se arăta nemulțumit că, în 
ultimii șapte ani, nu-i fusese aprobată decât o singură călătorie de studiu. 
De aceea, îi solicita ministrului să prevadă sume distincte în bugetul 
ministerului pentru finanţarea excursiilor de studiu*%. Într-un răspuns 


%5 Vezi, de exemplu, ciclul conferințelor organizate la Ateneul Român. Unul 
dintre cei care vorbea de rezultatele ştiinţifice ale voiajurilor a fost şi C. Esarcu. 

3% C, Protopopescu Argeş, Excursiunea arheologică a studenţilor universitari din 
Bucureşti, Tipografia Gutenber, 1896. 

sec, în limbaj birocratic, profesorul era înștiințat să precizeze perioada 
când ar intenționa să meargă cu studenții prin țară, precum şi itinerariile 
stabilite. Astfel, în lipsa unei metodologii privind organizarea depla- 
sărilor pedagogice, se perpetuau neînțelegerile dintre corpul didactic şi 
aparatul administrativ guvernamental. 

Câţiva ani mai târziu, în 1911, colegul său de la universitate, Vasile 
Pârvan, era mai norocos. Primea un suport financiar de 500 de lei pentru 
realizarea unei excursii cu studenţii de la seminarul de istorie antică și 
epigrafie”. Scopul voiajului era ca discipolii să poată studia direct 
vestigiile greco-romane. Fireşte, acei bani acopereau doar o parte a 
necesităților. Restul era completat din buzunarele studioșilor, dar şi prin 
implicarea autorităților locale. 

Paradoxal, cererile școlarilor, sprijinite pe varii intervenţii la 
minister, au avut mai mult succes decât revendicările mediului univer- 
sitar. Directorii şcolilor din Regat invocau „amintirile istorice”, dar și 
cultivarea „sentimentului naţional” în solicitările de finanțare înaintate 
către Ministerul Cultelor şi Instrucțiunii Publice””!. Copiii, plictisiţi să 
deseneze în clasă acelaşi bust al lui Traian“? copiat după reprezentările 
găsite în diverse lucrări, erau plimbaţi prin țară pentru a palpa piatra, 
pentru a colora ce le plăcea. Zona Severinului se afla pe itinerariul 
tinerilor excursioniști. Se opreau la ruinele podului construit de Traian, 
lângă castrul‘ roman, ascultând explicaţiile profesorilor de istorie din 
localitate şi urmărind traducerile inscripţiilor de pe pietrele funerare”. 
La început de veac XX, nu se cunoșteau prea multe ghiduri de călătorie. 
Se miza pe bunăvoința și colegialitatea dascălilor de istorie şi geografie şi 
se investea încredere în capacitățile acestora de a descifra cuvintele 
cioplite, înşiruite pe piatră cu aproape 2.000 de ani în urmă. Tot în 
aceeaşi regiune, elevii erau interesați să vadă cum arăta granița 
Regatului, iar mai în jos, pe Dunăre, vizitau o cetate turcească şi o 
moschee. Rămâneau surprinși cum turcii din acele localități știau, mai 
toți, româneşte şi constatau cu uimire cât de frumos se purtau cu ei. În 
logica lor, modelată după valorile pedagogiei naţionale, turcul fusese 
dintotdeauna dușmanul românilor. Și iată că povestea nu era chiar aşa! O 
călătorie, fie ea doar de câteva ore, punea la îndoială prejudecăţi de 
nezdruncinat. Alţi profesori, precum cei de la liceul „Carol I” din 

Craiova, optau pentru ținuturile Vâlcei şi Gorjului?”*. Tinerii din Ploiești ` 
plecau, în 1903, într-o excursie de pe traseul căruia nu lipseau locații cu 
rezonanță istorică: Curtea de Argeș și Cozia. Erau printre atracțiile 
turistice la îndemâna lor. 

Și nu a fost vorba doar de elevii și studenții pasionați de istorie. Și 
„cei de la medicină, de la ştiinţe naturale, de la studii agricole şi medicină 
veterinară organizau ieșiri prin țară. Călătoria nu mai era percepută doar 
ca un pretext al relaxării. Devenea indispensabilă în proiecţiile meto- 
dologice din învățământul românesc. În multe cazuri, excursia de studiu 
venea ca o răsplată pentru copiii merituoşi. Ele se întindeau fie pe 
parcursul a trei-patru zile, fie — în cazuri excepționale — o săptămână. 
Majoritatea se derulau în interiorul granițelor. 

Pentru unii profesori, excursiile au reprezentat momente prielnice 
adunării cântecelor și legendelor. B. Anastasescu primea, în 1908, dm 
partea Ministerului Cultelor și Instrucțiunii Publice, permisiunea de a 
merge prin ţară ca să adune „cântecele populare cu caracter national?" 
Culegerea care urma să fie tipărită la finalul celor şase luni de pere- 
grinări trebuia să conțină nu mai puţin de 50 de compoziţii adunate de 
pe întreg teritoriul. 

Em. P. Bardasare, directorul Şcolii de Belle Arte din Iaşi, solicita, la 
rândul său, la 10 martie 1904, fonduri pentru organizarea unei bëtirsii 
artistice prin împrejurimile fostei capitale moldave. Utilitatea voiajului 
rezida în oportunitatea închegării de către elevi a unor reproduceri „de pe 
diferite monumente istorice din țară”. Pictorul, deşi familiarizat cu 
vestigiile trecutului din zonă, nu alcătuia o listă precisă cu obiectivele 
vizate. Propunea următorul itinerar: Iaşi — Târgu Frumos — Hârlău, apoi 
împrejurimile Iaşului — Cetăţuia — Hlincea — Bârnova. Chiar și în cazul 
unor astfel de doleanțe minimale, răspunsul venit de la minister nu era 
favorabil. Directorului i se indica să ghideze copii, strict, spre monu- 
mentele din lași. 

Colegii din București aveau mai multe șanse. Al. Tzigara Samurcaș, 
profesor de istoria artelor la Şcoala de Arte Frumoase din capitală, 
plănuia, în 1909, să facă o excursie cu elevii şcolii la Iași, pentru a vedea 
galeria de tablouri şi numeroasele monumente din urbea moldavă! ` Z 

Inițial, ar fi dorit să ajungă la Sibiu, intenţie care nu a primit însă girul 
ierarhic. O călătorie peste graniță necesita implicarea corpului diplomatic 
românesc, menajarea unor sensibilități. Pus în faţa refuzului, profesorul 
se reorienta, luând decizia de a merge la Iaşi. De data aceasta, primea 
aprobarea ministrului. Conform convenției cu Ministerul Lucrărilor 
Publice, excursioniştii lui Al. Tzigara Samurcaş aveau reducere de 50% 
pe transportul feroviar, la clasa a III-a, în perioada 22-24 aprilie. 

Şi în Muntenia, mănăstirile, alături de vechile curţi domneşti, repre- 
zentau locaţii nelipsite din programul tinerilor voiajori. Petre V. Haneş, 
profesor la liceul „Mihai Viteazul”, coordona trei excursii, de o zi, 
maxim două, în 1908. Mergea împreună cu elevii săi la Comana, Perte şi 
Târgovişte?” , Primul popas îl făceau la ruinele mănăstirii Comana. 
Școlarii vizitau ceea ce mai rămăsese din așezământ, după care profe- 
sorul îi aduna pe toți în curte, jos pe iarbă, unde le-a „citit despre această 
mănăstire, ce rol avea ea în drumul turcilor şi de cine a fost zidită”. 
După o binemeritată pauză de masă și un aşteptat repaus odihnitor, 
Petre V. Haneș le povestea copiilor legenda lui Iancu Jianu. Succesul 
unor astfel de acțiuni era atent menţionat în rapoartele întocmite la 
întoarcere. Erau evidenţiate emoţiile şi curiozităţile copiilor, disponibi- 
litatea lor de a asculta şi trăi poveştile locului într-o măsură mai mare 
decât în timpul orelor de şcoală. 

La Târgovişte, Petre V. Haneş pleca împreună cu 40 de elevi. Două 
zile dura călătoria, pe 13 şi 14 iunie 1908. La plecarea din Bucureşti, 
tinerii ştiau că se îndreaptă spre un oraş care fusese cândva a treia 
capitală a țării, că acolo se păstra capul „celui mai viteaz erou român din 
câți ne spune istoria şi tradiția țării”, că Târgoviştea era şi locul natal al 
întemeietorului școlilor în Muntenia. Dintre toate obiectivele vizitate, cel 
mai emoţionant moment era, previzibil, răgazul petrecut lângă craniul lui 
Mihai Viteazul. Urcau şi în turnul Chindiei pentru o panoramă, nu tocmai 
optimistă, a zonei. Observau degradarea în care ajunsese palatul domnesc 
şi ceea ce fusese cândva Curtea țării. Pentru cei mai mulți dintre copii, 
destinul Târgoviştei rămânea o poveste, printre atâtea altele, spusă de la 
catedră. Unei profesoare din București, Angela Holban, i se refuza, în 
1909, cererea de a pleca în excursie, cu elevele sale la Târgoviște. Se 
invoca un motiv pur administrativ, transferul dascălului la o altă 
şcoală’! . Ar fi vrut să ajungă în vechea capitală a României pentru a le 

vorbi copilelor de gloria lui Mihai Viteazul, de nenorocirile pricinuite de 
turci „pentru a ne încălzi la gloria trecutului nostru”? S 

Conducerea Seminarului Central din Bucureşti cerea, la 12 iunie 
1906, să le fie asigurate elevilor bilete la jumătate de preţ, în vagoane de 
clasa a II-a, pe traseul Bucureşti — Constanţa ai retur’. Directorul 
invoca un precedent în sprijinul de care Seminarul Central se bucurase cu 
un an în urmă, când elevii ajunseseră la Iași. De regulă, cei de la 
București mergeau spre Curtea de Argeș, în vreme ce elevii din lași 
plecau spre zona Neamţului. 

În alte situaţii, autorităţile erau solicitate pentru alocarea unor locuri 
pe vapoarele de pe Dunăre, mai ales în porțiunea Turnu Severin — Caza- 
nele Dunării. Alţii preferau deplasări pe distanțe scurte ori condiţii de 
transport mai precare. Dar nu doar cei din ministere erau implicați. Multe 
impedimente erau rezolvate prin bunăvoința primarilor, a preoților şi 
directorilor de şcoli din comunităţile în care ajungeau excursioniștii. 
Locurile de dormit, amenajate în localul şcolilor sau în casele profesorilor 
şi elevilor din respectiva comunitate, mesele întinse în curțile unităților de 
învățământ ori a parohiilor suplineau, pe cât posibil, lipsuri care ar fi 
zădărnicit frumoasele îndrăzneli ale dascălilor din toată România. 

Nu de puţine ori era solicitată și implicarea ministrului Afacerilor 
Străine. Planificări turistice priveau Bucovina, Transilvania, chiar şi 
Constantinopolul, Odesa ori Sevastopolul. Era necesară obținerea 
avizelor din partea guvernelor străine. De exemplu, pentru peregrinările 
la Constantinopol exista o colaborare între Ministerul Cultelor și Instruc- 
Hun Publice cu Serviciul Maritim Român, prin care se asigurau biletele 
de vapor și masa luată la bordul navelor cu preţuri reduse. În baza unei 
înțelegeri la nivel guvernamental, Societatea de Navigare Ungaro-Croată, 
la solicitarea partenerilor români, aproba o reducere de 50% pentru 
excursioniștii români’. Invariabil însă, chestiunile erau tratate punctual, 
fapt care genera nu doar întârzieri, dar şi incertitudini. 

Elevii din Focşani, mai norocoşi, obținuseră acordul unei deplasări 
la Predeal. Dar chiar și așa, apelau la ministrul Lucrărilor Publice pentru 
scutiri pe calea ferată. Profesorii şi copiii de la liceul „Unirea” din 
Focşani își făcuseră un obicei ca în vacanțele de Paşti să pornească la 
drum. Ani la rând, merseseră pe „la fraţii din Ardeal şi Bucovina'**%. În 

Bucovina ajungeau, în 1911, şi elevii de la „Alexandru Hasdeu” din 
Buzău. Se opriseră în Suceava pentru a călca printre + ruinele Zamcăi şi ale 
altor mănăstiri vechi zidite de domnii români”. Se abăteau pe la 
Cernăuţi, iar la întoarcere se opreau la Putna, pentru a se reculege la 
mormântul lui Ștefan cel Mare. Coborau apoi la Câmpulung. Zona buco- 
vineană atrăgea. Peisajele pitorești și zestrea istorică o recomandau drept 
cea mai vizitată regiune. Alături de profesorul de religie, Gh. Petrescu, 
elevii de la liceul „Nicolae Bălcescu” din Brăila plecau spre Suceava, 
„vechea reşedinţă domnească”, apoi spre Putna, la „mănăstirea lui 
Ștefan”, punct nelipsit din pelerinajul tuturor vizitatorilor. În vara 
aceluiași an, 1903, direcțiunea gimnaziului „Mircea cel Bătrân” din 
Constanţa cerea de la minister acordul de a le arăta elevilor Suceava, 
mănăstirea Putna, Vatra Dornei. Doreau apoi să coboare pe Bistriţa cu 
pluta, până la Piatra Neamţ". Aflaseră la orele de istorie că în zona 
respectivă erau îngropați marii donini ai Moldovei, că acolo se aflau cele 
mai reprezentative zidiri ale civilizaţiei autohtone. 

În cazul plimbărilor prin Bucovina a unor copii din Botoșani era 
activată o rețea instituțională, cuprinzând responsabili din întreg aparatul 
guvernamental românesc, dar și parteneri străini. Fiecare caz avea parti- 
cularitățile sale, rareori fiind formulat un refuz vehement. Legația 
românească de la Viena, ministerele de Interne din Imperiu și din Regat 
comunicau între ele, la început de 1903, E a permite excursioniștilor 
să treacă în Bucovina fără pașapoarte” Tot în 1903, își manifestau 
intenția de a ajunge la Viena elevi și Protesti de la Turnu Severin. Spre 
surprinderea lor, autoritățile din Viena îi anunțau că sunt așteptați cu 
plăcere. Cereau doar lămuriri suplimentare de la Ministerul Afacerilor 
Străine privind durata s ea a programului fixat, precum şi obiec- 
tivele ce trebuiau vizitate 

În puţine cazuri direcţiunea școlii prefera să scrie direct reprezen- 
tanților diplomatici români din străinătate, cerându-le să intervină pe 
lângă guvernele statelor-gazdă pentru obținerea unor înlesniri, atât pentru 
transport în ţara pe care doreau să o viziteze, cât şi pentru accesul în 
diferite locaţii istorice. Nu mai puțin de 50 de obiective erau trecute pe 
listă doar pentru o singură deplasare”. Pretenţiile difereau în funcţie de 


386 Ibidem, f. 13. 

387 ANIC, fond MCIP, dosar 2985/1913, f. 40. 

388 ider, f. 72. 

39 ANIC, fond MCIP, dosar 445/1903, f. 50. 

3% idem, f. 15. 

regimul juridic al fiecărei proprietăți. Directoratul liceului „Unirea? din ` 
Focşani îl contacta, în 1911, pe diplomatul român de la Roma, G. Nanu. 
Spera să obţină din partea guvernului italian gratuități pentru vizitarea 
muzeelor, a galeriilor de artă, a șantierelor arheologice girate de stat. 
Pentru cele aflate în proprietate privată se dorea intermedierea aceloraşi - 
autorităţi italiene, în vederea obținerii unor scutiri de plată semnificative. 
Răspunsul primit de la G. Nanu era încurajator. Arăta că o bună parte 
dintre obiectivele vizate puteau fi vizitate fără nici un cost. În cazul 
altora, precum muzeul Vaticanului, diplomatul nu putea întreprinde 
nimic, deoarece statul român nu avea stabilite legături cu Sf. Scaun. 

De asemenea, pentru vizitarea palatelor şi colecțiilor private, G. Nanu 
atrăgea atenţia că legația nu putea interveni, dată fiind lipsa unei practici 
administrative şi a unor proceduri individuale fixate de autoritățile 
italiene. Explica profesorilor din Focşani că accesul în incinta clădirilor 
depindea de bunăvoința fiecărui proprietar. Se oferea să pună la dispo- 
ziția doritorilor toate informaţiile privitoare la condițiile de transport pe 
teritoriul italian, să îi ajute să- şil rezolve cât mai rapid astfel de probleme 
ce țineau de jurisdicția legaţiei””? . Şi nu era puţin lucru. Pe itinerarul 
focşănenilor, întins pe trei ës, se aflau Roma, Napoli, Pompei, 
Florenţa, Veneţia. 

Reducerile obținute de elevi nu erau suportate exclusiv din bugetul 
public. Unii profesori apelau la sprijin financiar din partea unor instituții 
private. Banca Marmorosch Blank plătea 75% din biletele de tren pe linia 
Buzău — Nehoiași, pentru elevii şi profesorii de la liceul „Alexandru 
Hasdeu” din Buzău. În câteva situaţii, corpul profesoral găsea disponi- 
bilitate şi la fețele bisericeşti locale. Bunăoară preoţii de la biserica 
Madona Dudu din Craiova contribuiau cu 300 de lei la excursia 
planificată de direcțiunea Școlii Secundare de fete din oraş”. Erau 
încântați să afle că fetele mergeau la Curtea de Argeş pentru a vizita 
catedrala și a se reculege la mormintele lui Neagoe Basarab şi a lui 
Radu de la Afumaţi. Chiar şi aşa, suportul financiar nu era suficient. 

Câţiva directori de liceu inițiau cicluri de conferinţe la finalul cărora 
persoanele din public donau bani pentru realizarea excursiilor știin- 
țifice””. În același scop, erau pregătite serbări şi „reprezentații cinemato- 
grafice”, atât în orașele de reședință, cât ŞI în cele în care se poposea 


392 Ibidem, f. 3-4. 

3% ANIC, fond MCIP, dosar 2403/1911, f. 18. 
3% ANIC, fond MCIP, dosar 2402/1911, f. 5. 

timp de o zi: *; prilej pentru strângerea câtorva sute de lei”. Câştigurile 
trudite de tineri suplimentau bugetul voiajurilor. 


Excursie cu elevii Școlii Normale „Vasile Lupu la Cetatea Sucevei, 
3 aprilie 1916 


Se putea mai mult? N. Iorga credea că da. Şi o spunea tranșant, fără 
nici o ezitare. Văzuse cum atâtea excursii se făcuseră „în zadar, numai 
pentru mâncare, băutură și conversații frivole”. Un dram de speranță 
își punea în „Societatea Cercetașilor”, recent înființată, pusă sub 
patronajul principelui moştenitor. Istoricul survola critic aproape două 
decenii în care fuseseră experimentate pentru prima oară beneficiile 
excursiilor de studiu în învățământul românesc. In condiţiile în care 
inițiativa derulării lor venea întotdeauna dinspre şcoli și facultăţi, implicit 
pretenţii şi condiționalități diferite, în contextul în care bugetul minis- 
terului nu includea un capitol distinct pentru finanţarea călătoriilor, 
rezultatele concrete nu au fost pe măsura aşteptărilor celor care sperau că 
o mai bună cunoaștere a trecutului putea revitaliza națiunea română. Fără 


% ANIC, fond MCIP, dosar 445/1903, f. 9. 

37 ANIC, fond MCIP, dosar 1316/1912, f. 9%. 

*% N, Iorga, Ce este un monument istoric, Vălenii de Munte, Tipografia „Neamul 
românesc”, 1915, p. 3. 


312 De la gustul pentru trecut la cercetarea istoriei 


a exagera, credem că în mediile didactice voiajurile s-au constituit în 
echivalentul cercetărilor de teren susținute de Academie şi a expedi- 
țiilor coordonate prin Societatea Geografică Română. Profesori, precum 
V. Pârvan, Gr. G. Tocilescu sau Petre V. Haneș, le vorbeau tinerilor după 
o temeinică documentare, atâta cât putea fi făcută la vremea aceea. Fără a 
dispune de un cadru legislativ croit, supuse mereu constrângerilor 
' financiare, călătoriile formative au popularizat nu doar un trecut, au 
privilegiat nu doar niște monumente. Au preumblat prin civilizaţia 
românească generaţii de tineri de la care se aștepta regenerarea națională. 


De la impulsurile curiozităţii la rațiunile administrative: 
hărţi ale Principatelor Române în secolul XIX 


Succintă retrospectivă 


Istoriografia admite că în Europa primele hărți de interes general au 
fost tipărite la final de secol XV". Mult timp, publicarea lor nu a fost 
agreată de structurile militare. Dacă pentru comercianţi trasarea corectă a 
rutelor şi drumurilor reprezenta un ajutor semnificativ, militarii consi- 
derau că hărţile vulnerabilizau propriile structuri de apărare, oferind 
potenţialilor atacatori indicii valoroase. Abia din secolele XVI-XVII 
lumea europeană, aflată într-o puternică expansiune colonială, a resimţit 
nevoia cartografierii cât mai precise cu putință a oricărui petic de pământ. 
Și ne referim doar la interese şi condiționări strict economice şi militare. 
S-a manifestat, pe de o parte, valorizarea noțiunii de trecut cu locurile și 
evenimentele sale memorabile și, pe de altă parte, mai important, a fost 
impactul paradigmei lui Copernicus asupra reprezentării lumii și a imagi- 
narului științific. Spiritul cartezian presupunea o cercetare logică a lumii, 
guvernată de rigoare şi principii explicative verificabile. 

Din punct de vedere istoric, cea dintâi parte cartografiată a fost zona 
fostului Imperiu Roman. Geograful flamand Abraham Ortelius publica, 
în 1571, harta Romani imperii imago. Apoi, retrasa, pe o altă planșă, 
campaniile lui Alexandru Ka Mare; era un ciclu de hărți, exclusiv 
istorice, intitulate Parergon*? ” (supliment, anexă); altfel spus, un adaos la 
ceea ce lumea ştia despre propriile ei fruntarii. Ulterior, Nicolas Sanson 
scotea la Paris, în 1649, o hartă a Galiei antice, alte planșe puse la 
dispoziţia curioșilor reprezentând Britania și Spania în perioada clasică. 
Veacul XVII extindea aria curiozității și în epoca post-romană. O hartă a 

Franței până la Clovis apărea în 1680. Din secolul XVIII, hărţile erau 
reevaluate periodic de către militari şi perfecţionate ori de câte ori se 
întrezărea un posibil război. 

Tot în aceeași perioadă, cartografierea era asociată şi descrierilor 
literare. Mai toți voiajorii plecau la drum abia după ce consultau hărțile“! 
aferente traseelor planificate. Alături de busolă şi lunetă, harta făcea parte 
din instrumentarul indispensabil oricărei expediţii; și nu fără rezultate. 
Acumulările științifice au reprezentat un bun argument în dezvoltarea 
conceptului de hartă în atlas. Schimbarea de paradigmă a bulversat 
societatea occidentală. Brusc, lumea se mărea considerabil, concomitent cu 
explorarea sa sistematică. Când în Occident această practică devenise 
curentă, în Țările Române nu exista un geograf capabil să schiţeze o hartă. 

Un prim atlas de anvergură publicat în primele decenii ale 
secolului XIX era cel îngrijit de Christian Krus, apărut la Leipzig între 
anii 1812 și 1818. Krus sărea peste antichitate, propunând secvenţe 
cronologice de la anul 400 până la 1700, apoi 1788, 1811 şi 1816. Pulsul 
accelerat al timpului stabilea alte priorități şi tatona aspecte semnalate 
până atunci doar în operele literare. Republicat în mai multe ediţii, atlasul 
avea și o versiune în franceză, Atlas historique des états européens, cules 
la Paris în 1836. 

Între timp, în deceniul al treilea, alte atlase istorice importante 
apăreau şi în Germania. Friedrich Wilhelm Benicken îngrijea Histo- 
rischer Schulatlas oder Ubersicht der allgemeinen Weltgeschichte, 1820, 
Julius Lowenberg, Historisch-Geographischer Atlas zu den allgemeinen 
Geschichtswerken von C.V. Rotteck, Pölitz und Becker in 40 colorirten 
Karten, 1839. Acelaşi Julius Lowenberg publica Historischer Taschenatlas 
des Preussischen Staats, bestehend aus 16 Historisch-Geograpischen 
Karten, mit erlăuterndem Texte în 1840. John Valerius Kutscheit edita în 
1842 Vollständiger - FHlistorisch-Geographischer Atlas des deutschen 
Landes und Volkes, iar doi ani mai târziu semna Handatlas der 
Geographie. des Mittelalters, 1844. Efervescența editorială certifica 
interesul major pentru astfel de lucrări care îşi căutau încă identitatea 
epistemologică, pretinzând însă şi capacitatea de a oferi expertiză. Pe 
parcursul a trei decenii, se completau şi corectau informaţii, se retrasau 
arealuri, se făcea tranziţia de la o banală menţiune la contextualizare. 
Privirea aruncată pe o hartă îşi avea rostul său. Același nume, acelaşi an, 


#1 Gilles Bertrand, Le Grand Tour revisité. Pour une archéologie du tourisme: le 
voyage des francais en Italie, milieu XVIIF siècle — debut XIX siècle, Roma, Ecole 
française de Rome, 2008, p. 55. 

trecute în fext şi imagine, conduceau spre evaluări şi concluzii nu tocmai 
identice. Planul unei campanii părea mai inteligibil pe o hartă, dând 
senzația urmării îndeaproape a eroilor; pe când, dintr-o scriitură, puteau 
fi reținute cel mult câteva date și un număr restrâns de personaje. 

Într-o accepţiune formală, fondatorul atlasului istoric modern este 
considerat ofiţerul bavarian Karl von Spruner“?. Acesta publica la Gotha, 
în 1846, Historisch-geographischer Hand-Arlas zur Geschichte der 
Staaten Europa's von Anfang des Mittelalters bis auf die neueste Zeit. 
Era vremea în care hărților li se recunoștea o valoare pedagogică, fiind 
capabile să descâlcească trecutul colectiv aidoma unui document istoric 
sau unei restituiri istoriografice. Marele lor avantaj a fost că nu şi-au 
jucat un destin eminamente academic, blocat în prejudecățile unor medii 
formative. Percepția publică le recunoștea atât meritul științific, dar şi 
utilitatea popularizării teritoriilor străine. Reuşita unei: călătorii era 
asociată documentării prealabile a unor hărți. Atlase voluminoase își 
câștigau notorietatea în Franța: Victor Duruy, Atlas de géographie 
historique universelle, 1841, Louis Dussieux, Géographie historique 
de la France ou histoire de la formation du territoire français, 1843, 
Louis Dussieux, Atlas général de géographie historique du Moyen Åge, 
1844, M. Drioux şi Ch. Leroy, Atlas universel et classique de géographie 
ancienne, romaine, du moyen âge, moderne et contemporaine, 1878, 
P. Foncin, Géographie historique, 1888, desenau pe nişte coli adevărate 
evoluții istorice. Câteva semne ori desene miniaturale, plus fixarea unor 
contururi, ofereau, succint, informații şi sugestii într-o manieră sensibil 
simplificată față de pledoariile textelor. Mai mult, hărţile nu privilegiau, 
aidoma scrierilor, un personaj sau vreun an. Contururile încadrau, 
teritorial și cronologic, o secvențialitate care generase transformări 
profunde în vremurile de odinioară. Dinamica preocupărilor din domeniu 
nu mai surprindea, dezvoltând o prosperă piață editorială. 

Dar nu era doar cazul marilor puteri. Literatura de specialitate a 
reținut și proiectul cartografic asumat de elveţienii Vâgelin, Meyer von 
Knonau şi Wyss, Fistorisch-Geographischer Atlas der Schweiz, apărut 
între anii 1846 şi 1855, cu o nouă ediţie în 1870, ori a lui J.S. Gerster, 
Atlas historique de la Suisse à l'usage des écoles et des familles, 1875. 
Pentru Olanda, W.E.J. Huberts îngrijea /istorisch-Geographische Atlas 
der Algemeenen Vaderlandsche Geschiedenis, 1855, la fel şi G. Mees, 
Historische Atlas van Noord-Nederland, van de XVIe eeuw tot op Heden, 
1865. Pentru spaţiul central-european și balcanic, țări cum ar fi Polonia, 

Bulgaria, Ungaria aveau întâietatea reprezentărilor în virtutea gloriei de 
odinioară. Joachim Lelewel scotea Atlas do Historyi i Geografi 
Starozytney, 1828, şi Atlas di Dziejoow Polskich z Dwunastu Krajo- 
brazów, 1829. Leonard Chodzko publica Atlas historique, politique et 
statistique de la Pologne ancienne et moderne, indiquant ses divers 
démembrements et partages, 1831, iar în 1846 finaliza-Atlas de sept 
partages de la Pologne et des efforts des polonais pour la régénération 
de leur patrie en Pologne. Spațiul bulgar se regăsea pe harta lui 
Alexander Hadzirousset, Karta na segashnaya Bolgariya, Trakiya, 
Makedoniya i na prilezhashtite zemi. Primul atlas istoric maghiar, în 
termeni generali, era publicat încă din 1751 de János Tomka-Szászky, 
profesor de istorie şi geografie la Pressburg (Bratislava), intitulat Parvus 
Atlas Hungariae. În 1772, astronomul Miksa Hell semna Tabula 
geographica Ungariae veteris ex historia anonymi belae regis notaru, o 
bună parte din documentare făcându-și-o din Gesta Hungarorum. 
Iniţiative locale încurajau analizele de gen. În Bucovina, comitetul 
„Societăţii pentru literatură şi cultura română” oferea în 1865 un premiu 
pentru „descrierea Bucovinei în privința geografică, topografică, 
etnografică şi istorică”! 

În faze diferite, fără ecarturi istorice majore, continentul european se 
„așeza” uniform pe hărţile geografice, pe planşele de lucru ale istoricilor 
şi geologilor, în mapele lucrate riguros de specialiştii militari. Absolut 
nici una dintre ele nu devenea un șablon intangibil, asemenea lucrărilor 
clasice. 


Principatele Române pe hărţile și atlasele lumii 


În Principatele Române conceptul de hartă a fost mult timp 
substituit de varii orientări și indicaţii geografice, în cartografieri 
punctuale făcute de străini ori în diferite acte administrative, și abia mai 
târziu în lucrările şi manualele de profil. În cărţile de geografie apărute la 
București și laşi, la mijlocul veacului XIX, harta era definită succint „o 
desemnare de un continent, țară sau de un loc și de graniţele, râurile, 
capitalele lui”**. Atât şi nimic mai mult. 

Chiar și în aceste condiţii, apariția primelor hărţi făcea trecerea de 
la opinie sau impresie de călătorie la prezumția unei cercetări minu- 
fioase de teren. De la un banal desen — trasarea unor linii şi puncte pe o 


103 *** Privire istorică, în „Trompeta Carpaţilor”, nr. 12, 13/27 aprilie 1866, p. 46. 
* 1. Genilie, Principii de geografie pentru tinerimea studioasă, Bucureşti, Tipo- 
grafia Colegiului Naţional, 1852, p. 7. 

coală de hârtie — se ajungea la precizări exacte, însoţite, e adevărat, 
rareori, de scurte explicaţii. Astfel, pe parcursul a câtorva decenii, 
termenul de hartă prindea consistență și în lumea românească. Iden- 
tificări topografice, documente istorice, cercetări arheologice, propuneri 
etimologice şi toponimice, expertize cartografice, descripții geometrice şi 
operaţiuni geodezice erau puse la lucru, Orice detaliu începea să 
conteze. În 1887, se făceau și estimări cât mai precise privind perioada în 
care se putea lucra la harta țării, 1 aprilie — 1 noiembrie, precum şi despre 
numărul specialiștilor implicați. Calculele porneau de la întinderile teri- 
toriale. Doar pentru Moldova, dacă lucrurile mergeau bine şi cercetările 
de teren se terminau în doi ani, erau necesari 52 de topografi și 8 geodezi. 
În cazul Munteniei, cu un personal similar, lucrările se întindeau pe 
şase ani'%. Iar acestea erau datele doar pentru munca de teren. Același 
număr de specialiști, repartizat fiecărei regiuni, în tot atâţia ani, era 
gândit pentru pregătirea planșelor. 

Până la acest stadiu, la început de veac XIX, toate hărţile şi atlasele 
care includeau spațiul românesc în varii delimitări regionale, erau culese 
în tipografiile de peste graniță. Reflectând cursul istoriei, autorii hărților 
plasau Principatele Române în cadrul marilor imperii, nefiind interesaţi 
să le tușeze contururi distincte. Prin urmare, planșele nu se refereau la 
vreun neam sau țară, ci fixau raporturile teritoriale dintre marile puteri. 
Spaţiul românesc era cuplat, adesea, fie la zona panonică, fie la Peninsula 
Balcanică, cel mai adesea reproduse ca regiuni otomane. | 

Hărțile erau utile pentru trasarea drumurilor și localizarea orașelor 
incluse în planurile de ocupaţie. Dacă cele din secolele XVI-XVII doar 
survolau Țările Române, fără a indica profilul teritorial al provinciilor 
istorice, spre finele secolului XVIII se constată un plus de sistematizare. 
O anumită ordonare se sesiza abia în hărțile Moldovei şi Munteniei 
întocmite de mareșalul Bauer, de ofiţerii ruşi și austrieci. Una dintre 
acestea a fost publicată la Viena, în 1790, sub titlul Harta Marei şi 
Micii Valahii“”. Necesităţile prezentului şi zestrea trecutului puteau fi 
bănuite pe contururile trasate pe o filă de hârtie, pe indicarea 
principalelor așezări. 


% CI Brătianu, Însemnăratea hărții țării pentru istoria patriei şi a neamului, 
București, Institutul de Arte Grafice „Carol Göbl”, 1905, p. 6. 

Despre o hartă a Valahiei, aflată în fonduri particulare din România, 
aflăm şi din corespondenţa lui Vasile Adamachi. La 17 iulie 1883, 
filantropul depunea la mapa prefectului de Iaşi un exemplar al hărții 
Valahiei „lucrată sub îngrijirea statului austriac la 1788”, de o echipă 
condusă de Ruhedorf, pentru a o trimite pe cale ierarhică aiui de 
Externe. De ce era atât de importantă o hartă finalizată cu mai bine de un 
veac în urmă? Pentru că pe ea erau trecute cu precizie „hotarele despăr- 
titoare de Banat şi Transilvania” și putea aduce un plus de lămurire unui 
subiect sensibil la final de veac XIX: regularizarea hotarelor României cu 
Austro-Ungaria. Era o dovadă că argumentul istoric nu ţinea doar de 
interpretarea unui vechi document ori de citirea unei inscripții în piatră, 
ci și de realitatea configurată de geografie cu ajutorul topografiei. 

Cuprinderea spațiului locuit de români în materialele geografice 
ținea aproape de moștenirea clasică, reflectând şi interesele marilor 
imperii în zonă. G.U.A. Vieth tipărea în 1800, la Weimar, Atlas du 
Monde Ancien, în care era cuprinsă harta Daciei vechi şi cea aflată sub 
administraţie romană. Tot la Weimar, Ferd. Götze publica, în 1804, 
Charte des Schwarzen Meeres şi Charte von Ungarn, Siebenbiirgen, 
unde includea și teritoriul românesc“. C. Smith tipărea la Londra, în 
1809, harta Germania, Dacia, Moesia, Illyricum, Pannonia, Rhaetia et 
Noricum. În acelaşi an, 1809, la Paris, I. Pinkerton îngrijea Atlas de la 
geographie moderne, în care Principatele Române erau trasate în hărțile: 
Europe, Empire de Russie şi Turquie d'Europe. Tot la Viena, în anii 
1810-1811, apărea Harta Peninsulei Balcanice de Ruhedorf. În 1832, se 
publica Harta Generală a Valahiei, Bulgariei şi Turciei. Înşiruirea lor 
poate părea inutilă. În cel mai optimist scenariu, respectivele lucrări erau 
ştiute, dar consultate doar de câteva minți luminate din Principate. Am 
insistat în prezentarea lor, fie şi sterilă, dintr-un alt considerent: o bună 
parte dintre călătorii străini ajunşi prin Țările Române se informaseră, în 
prealabil, despre trasee de străbătut. Menţiunile geografice, istorice şi 
topografice, des întâlnite în consemnările lor, aveau fundament şi în 
hărțile amintite mai sus. Prin intermediul lor se derula un transfer de 
cunoştinţe, nu chiar insignifiant, către o lume românească incapabilă să le 
obțină prin forţe proprii. 

Au fost și excepţii, atunci când interesul era focalizat doar pe 
Moldova şi Ţara Românească. De pildă, în anii 1810-1811, la Viena, 
apăreau Harta Generală a Moldovei de F. Fried, alături de Harta 


*% DJANI, fond Prefectura Iași, dosar 48/1883, f. 1. 
*% C.I. Brătianu, Însemnătatea hărții [ării pentru istoria patriei şi a neamului, p. 6. 

Specială a Valahiei, concepută de Iosef Dirwaldt. În 1812, serviciul 
cartografic al Statului-Major austriac publica Harta Topografică a Marei 
şi Micii Valahii. Câteva preocupări în această direcție au rămas în 
manuscris. Este și cazul unei hărți a Moldovei din 181210, 


Moldova. Hartă rutieră, 1812 
(Biblioteca Academiei Române, secția Hărţi) 


În 1816, apărea și harta „României” lucrată de Dimitrie Philippide. 
E dificil de evaluat impactul lor public. Unele demersuri nici nu îşi 
propuneau un atare obiectiv. O comisie, coordonată de colonelul rus 
Ditmar, calcula poziţiile orașelor mai importante din cele două 
Principate, spre a servi unor scopuri eminamente instituţionale. Iar lista 
priorităţilor cuprindea și zone de interes strategic. În octombrie 1832, un 
alt instrument cartografic, Harta topografică a cursului Dunărei de la 


“19 Vezi Moldova. Hartă rutieră, manuscris secolul XIX-1812, BAR, secția Hărţi. 

Orșova la Prut, era tipărit la Viena. Tot la începutul deceniului patru, era 
scoasă pe piața editorială berlineză Harta Generală a Principatelor 
Valahiei şi Moldovei, întocmită după Bergenheim de Carol Rosetti. În 
1833, colonelul Hâncu lucra, după o tipăritură a Institutului geografic din 
Viena, Harta administrativă a Valahiei cu tabelă statistică. Toate 
fuseseră îngrijite în străinătate, răspunzând cerințelor marilor puteri. 

Harta României a lui Dimitrie Philippide, 1816 
(Biblioteca Academiei Române, secția Hărţi) 


Apare întrebarea: căror necesități răspundea închegarea unui plan 
ori a unei hărți, în prima parte a veacului XIX, în Principatele Române? 
Reușeau să impună un trend al curiozităților, să reanime interesul pentru 
vechi zidiri pe nedrept abandonate? Astăzi ele ne apar precumpănitor, 
chiar exclusiv, administrative. Din punct de vedere practic, necesităţile 
nu erau puţine. Editori precum Grigore Pleşoianu în 1831 şi Zaharia 
Carcalechi în 1836 îngrijeau hărți cu poștele și carantinele Țării Româ- 
neşti. Erau însărcinări punctuale, răspunzând nevoilor imperative ale 
acelui prezent. Departe însă de atributele unei hărți! Chiar şi așa, Zaharia 

Carcalechi fixa pe traseul poștalioanelor unele dintre cele mai importante 
mănăstiri: Bucov, Cozia, Câmpulung, Curtea de Argeș, Horez, Cărbuneşti, 
Topolog, Târgovişte, Cerneţ. Toate acestea le vom regăsi în deceniile 
următoare, printre popasurile planificate de voiajori. Posibil ca harta 
lucrată de Zaharia Carcalechi să le fi fost de folos. Peste 100 de așezări 
erau conectate la rutele poștelor. Lipseau însă, în cazul unor oraşe, 
edificii istorice importante. La Craiova, de pilă, nu semnala nici o zidire, 
nici chiar la biserica Sf. Dumitru. 

Poştele şi carantinele Țării Românești, 1836 
(Biblioteca Academiei Române, secția Hărţi) 


În Moldova, căminarul Petre Asaki, „Prezidentul Giudecătorescului 
Tribunal din Botoşani”, alcătuia, la porunca ministrului Dreptăţii, mare 
logofăt şi cavaler Constantin Sturdza, două hărţi administrative: Harta 
Principatului Moldovei după înrătundire tăcută la 1833 şi Tablo paralel 
pentru a sluji de alăturare în dizlocaţia ținuturilor şi a ocoalelor 
Prințipatului Moldovei, o foaie cu trei hărţi”! Erau printre primele 
încercări ale autorităţilor moldovene de a-și cunoaște cât mai în detaliu 
țara. Până atunci, astfel de informaţii puteau fi obținute, de cele mai multe 
ori, doar de la trupele militare de ocupaţie. Se dorea o radiografiere a stării 
ținuturilor din vechime, precum și impactul reorganizării administrative din 


"TT Marin Popescu-Spineni, România în izvoare geografice şi cartografice. Din 
antichitate până în pragul veacului nostru, București, Editura Științifică şi Enciclo- 
pedică, 1978, p. 230. 

1833, gândite de Constantin Sturdza. Informațiile erau vitale st pentru o 
mai bună organizare a finanțelor ţării. Astfel, Moldova era împărțită în 
zece ţinuturi, respectiv în ocoale şi apoi în sate: Dorohoi cuprindea 5 
ocoale, Botoşani — 5, Suceava — 5, Roman — 5, Bacău — 6, Putna — 6, 
Covurlui — 4, Tutova — 6, Vaslui — 6, Iaşi — 7. Fiind o hartă cu profil 
administrativ și financiar, Petre Asaki trecea în dreptul aşezărilor numere 
în loc de nume, așa cum primise poruncă. În partea de jos făcea și 
„tâlcuirea semnelor”. Din harta prelucrată după sistemul rusesc, curioşii 
puteau depista târguri de reședințe, târguri mai mici, sate, mănăstiri, saline, 
poșşte, carantine; nici o o trimitere însă la vreun obiectiv istoric. 

Tot în 1833, apărea o Hartă administrativă a Țării Româneşti”, 
făcută de locotenent colonelul Bergenheim şi de căpitanul Galițin. 
Alături de comunitățile importante şi de mănăstiri erau însemnate chiar 
și „cele mai mici paraclise și cruci izolate”t!?. Monumentele cu tentă 
istorică deveneau repere demne de marcat. O lucrare similară, dedicată 
Moldovei, făcută de aceiaşi colaboratori, era finalizată în cursul 
aceluiaşi an. Până la unirea celor două țări, când este activată noua 
paradigmă națională, o înşiruire statistică, fie ea şi firavă, vorbeşte de 
un interes constant pentru o cunoaștere tot mai bună a teritoriului de la 
nord de Dunăre. 

Frederic Valbaum scotea Harta Țării Românești în anii 1833-1834, 
iar P. Antoni tipărea, în 1842, Harta Moldovei vechi. Principatul de la est 
de Carpaţi era redat într-o împărțire în 23 de ţinuturi, întinderea lui 
teritorială fiind însă surprinsă la apogeu, în timpurile medievalităţii. O 
parte din Bucovina și întreaga Basarabie lărgeau conturul Moldovei ştiute 
în 1842. Conform haşurărilor, cândva, regiunea despărțea Tracia de 
Sciţia, fiind cunoscută drept Deșertul Getic. 

Redarea geografică era completată de o înşiruire cronologică a celor 
mai importante evenimente desfășurate în această parte de lume. Peste 
100 de ani se recomandau drept importanți în destinul provinciei. Istoria 
ei începea undeva cu jumătate de mileniu î.Hr., desfășurându-se până la 
1526. Timpul cunoştea o împărţire între antic, întins generos până la 
mijlocul veacului XIV, şi vechi, închis fără lămuririle cuvenite la 1526. 


TZ Hartă administr. alivă cu tăbliță statisticească a principatului Valahiei, 
alcătuită din porunca Plin Împuternicitului Prezident al Divanurilor Principaturilor 
Valahiei şi Moldaviei, domnul General Adjutant Kisselef de podpolcovnicul 
generalicescului ştab Bergenheim I şi căpitanul din același ştab, cneazul Galiţin, 
Bugureşti, Litograf. I. Eliade şi P. Bilitz, 1833. 

*5 G.G. Pârjolescu, op. cit., p. 12. 

Harta Principatului Moldovei după înrătundire, 1833 
(Biblioteca Academiei Române, secția Hărţi) 

Harta VAR vechi împărțită în în 23 de mU 1842 
(Biblioteca Academiei Române, secția Hărţi) 


Pentru cel dintâi interstițiu reconstituirea se baza exclusiv pe 
scrierile autorilor latini, fără nici cea mai insignifiantă trimitere la vreo 
descoperire arheologică făcută în pământul țării. Ultimii două sute de ani 
îşi spuneau povestea prin operele cronicarilor. Nu toate datele erau 
corecte. De pildă, Ștefan cel Mare îşi începea domnia în 1458. Detaliile 
scriptice şi localizarea marilor bătălii nu erau fixate însă pe hartă; nimic 
despre Podu Înalt, întinderea dintre Vaslui şi Bârlad nefiind marcată cu 
vreun indiciu istoric. Valea Albă era trecută, ca toate celelalte așezări, 
fără vreun semn anume. Dintre localitățile păstrătoare ale vechilor zidiri, 
dar fără a fi remarcate explicit, harta recomanda Suceava şi Putna. În 
stânga Prutului se regăseau Hotin, Soroca, Orhei, Cetatea Albă, Chilia. 

Metodologia pregătirii planșelor nu cunoștea transformări radicale în 
tot acest interval. În 1843, Georges Venrich edita Harta Țări ii Românești, 
insistând pe împărțirea principatului în cele 18 judeţe; nimic mai mult. 
Peste zece ani, în 1853, H. Kiepet realiza Harta Principatului Moldovei. 

În același an, George Filipescu-Dubău, considerat primul inginer 
cartograf"!*, termina Harta generală a Moldovei. Existau însă mari lacune. 
Creşterea numărului de localităţi indicate pe planșă nu era însoțită şi de 
dublarea registrului explicativ. Abia în perioada următoare deveneau 
sesizabile acumulări consistente în domeniul pregătirii hărților. Apro- 
Ximativ peste un deceniu, George Filipescu-Dubău, inginer la direcția 
statistică şi şeful biroului de cadastru, împreună cu Anton Petrini Antonin, 
profesor la colegiul din Iaşi, reușeau, poate, cea mai completă lucrare de 
proff". Era mai mult decât o hartă, punând pe planşă informații 
statistice referitoare la numărul districtelor, ocoalelor, târgurilor, satelor 
și a sufletelor care trăiau în fiecare district, împărţite în funcție de sex, 
religie şi naţionalitate; se contabilizau animalele, veniturile produse de 
moşii, bugetele ministerelor, dar și întinderile teritoriale pentru fiecare 
administrație din Moldova şi Țara Românească. Cei doi se preocupau și de 
industriile locale. Treceau, într-un tabel, o clasificare a zidirilor publice. 
Trierea ținea cont dacă erau sau nu închinate, dacă acolo slujeau călugări 
ori călugăriţe; în rest, doar construcții cu destinație administrativă şi școli. 


Harta Principatelor Unite ale României cu circumvecinele țări 
Banatul, Transilvania, Bucovina și Basarabia, 1864 / 
(Biblioteca Academiei Române, secția Hărţi) 


414 Marin Popescu-Spineni, op. cit., p. 231. 

#15 George Filipescu Dubău şi Anton Parteni, Harta Principatelor Unite ale 
României cu circumvecinele țări Banatul, Transilvania, Bucovina şi Basarabia, redigiată 
după cele mai sigure izvoare şi dedicată Inălțimii Sale Alexandru Ioan I, primul domn al 
României, lași, 1864. 

Harta generală a Moldovei, 1853 
(Biblioteca Academiei Române, secția Hărți) 

Informaţii consistente din activitatea serviciului cartografic al 
Statului Major austriac erau solicitate de Ministerul Lucrărilor Publice 
din Principate în deceniul șase“! Astfel, autorităților române le erau 
puse la dispoziţie o listă cu aşezările rurale în care fuseseră întreprinse 
cercetări topograficet™. De altfel, în 1859, litograful Anton Parteni”! "rei 
asuma realizarea hărții Moldovei după acelea rămase de la trupele 
austriece“!7. Corespondenţa dintre Ministerul „Irebilor Străine şi cel al 
Lucrărilor Publice pomeneşte de şapte hărți“. Nevoile administrative 
impuneau întocmirea hărții actualizate a Moldovei și tipărirea ei în cel 
puţin 150 de exemplare. Tot în 1859 apărea și o hartă a Munteniei”!, ! pe 
care erau plasate localitățile, până într-o sută, drumurile mai însemnate, 
precum şi râurile mari care scăldau principatul. Traseele ocoleau majo- 
ritatea așezărilor, indicând, de regulă, în linie dreaptă, ruta cea mai scurtă. 

Harta Munteniei, 1859 
(Biblioteca Academiei Române, secția Hărţi) 


În 1863, din ordinul generalului Florescu, ministrul de Război, s-a 
întocmit Harta Principatelor Unite de către căpitanul A. Hadiji şi loco- 
tenentul D. Gramont, lucrare unde erau marcate şi anumite locuri istorice. 


+16 Vezi ANIC, fond MLP, dosar 50/1857. 
*17 Ibidem, f. 2-6. 
"TT Anton Patent se prezenta drept primul litograf român (vezi Anton Parteni, 
Harta Daciei sau a Țărilor Române pentru istoria şi geografia română, dreasă după 
cele mai sigure sorginți, ediția a V-a, Iaşi, 1869). 
" Vezi ANIC, fond MLP, dosar 77/1859. 
Kat „Ibidem, f. 8. 
TT Muntenia, 1859. 

Peste ani, în 1867, apărea la Viena Harta Generală a Principatului 
Valahiei. Astfel, se încheia un ciclu. Aşa cum sugerează și majoritatea 
titlurilor, primele hărți ofereau imagini de ansamblu asupra teritoriilor 
româneşti. Această fază a fost însă indispensabilă, ea pregătind și 
motivând cercetările amănunțite de teren. Mai susţinem, astăzi, că au 
devenit şi modele pentru planșele istorice. 


Harta poştală a Moldovei, 1854 
(Biblioteca Academiei Române, secția Hărţi) 

Szathmari, harta Statului Major austriac și lucrul pe planșă 


După momentul 1859, noul stat resimțea nevoia unei cartografieri 
cât mai precise a teritoriului. S-au vehiculat mici planuri“? dar tentația 
perpetuării vechilor întinderi rezista însă. La început, s-a vizat preluarea 
vechilor documente provenite din surse străine. Chiar în 1859 se discuta la 
Bucureşti posibilitatea copierii unei hărți, doar a Ţării Românești, întinsă 
pe 112 coli, adusă de la Viena'%. Fusese realizată de Statul Major 
Geografic austriac în cadrul unei convenţii cu guvernul din capitala 
valahă. Iniţiativa aparținuse principelui Știrbei. În 1856, se înţelegea cu 
contele Coronini (Koronini), comandantul armatei austriece de ocupaţie, 
pentru întocmirea planului trigonometric și geodezic al Țării Româneşti, 
sub coordonarea mareșalului Fligely. Intenţia fusese de a fixa pe hartă și 
cel mai neînsemnat cătun. Pentru această comandă se plătiseră 130.000 de 
fiorini din argint. Peste trei ani, în 1859, autoritățile române erau anunţate 
că harta era gata. Şi în acest caz, rolul hărții era unul exclusiv admi- 
nistrativ. Urma multiplicarea sa, la fel de dificilă ca şi realizarea 
planșelor. La Bucureşti însă nu existau cele mai bune condiţii pentru 
reproducerea hărții. Carol Popp de Szathmari cerea 600 de galbeni pentru 
realizarea unui număr de 60 de exemplare ale acelei compoziţii. Artistul 
preciza şi tehnica — fotolitografie. Acesta era doar prețul muncii sale. Mai 
solicita 1.000 de galbeni pentru aducerea din străinătate a aparaturii, 
precum și a produselor chimice necesare'?*. 

O altă ofertă era depusă, la 12 noiembrie 1859, de litograful Georges 
Venrich, care cerea 8.000 de galbeni împărăteşti pentru executarea a unei 
serii de 1.000 de exemplare pe parcursul a doi ani și jumătate“, Drept 
garanţie, Georges Venrich punea casele sale. A treia propunere era depusă 
de A. Bielz, care pretindea pentru 1.000 de exemplare 7.728 de lei%%6. 
Acesta era calculul în cazul în care autoritățile decideau ca tehnica 
producerii hărților să fie litografia. Corespondenţa purtată de A. Bielz cu 
decidenții români analiza diferite metode avantajoase atât din punct de 
vedere calitativ, dar și financiar. El arăta că litografia era o practică în curs 
de abandonare în domeniul realizării hărților. Un alt personaj, Strihner, 
cerea o sumă enormă, 10.000 de galbeni pentru 2.000 de exemplare”. 


“2 ANIC, fond MLP, dosar 237/1859, f. 91. 
3 Ibidem, E |. 

"4 Ibidem, f. 6. 

“5 Ibidem, f. 13. 

“2 Ibidem, f. 28v. 

427 Ibidem, f. 57r.-v. 

Ultimii înscriși în competiţia pentru acordarea contractului erau 
Massalup şi G. Vonneberg. După cea dintâi triere, opţiunile decidenţilor 
se opreau la Szathmari și Massalup, pentru ca, în final, propunerea 
ministerului să-l vizeze pe Szathmari. Şase argumente erau invocate în 
favoarea lui Szathmari: recunoaștere publică, oferta egală cu cea a lui 
Massalup, solicitarea unui avans mult mai mic decât al concurentului său, 
propunerea unei perioade de realizare a hărții mai realistă, copierea 
identică a planurilor, în vreme ce contracandidatul său dorea să 
folosească maxim cinci culori în redarea formelor geografice şi, nu în 
ultimul rând, Szathmari se obliga să pună la dispoziţia autorităţilor 
„numai exemplare bine reușite”"%5. Maniera în care fusese întocmit 
raportul lăsa o urmă de îndoială asupra obiectivității ministrului 
Afacerilor Interne, Ion Ghica, fapt sesizabil şi în adresa către Alexandru 
loan Cuza din 19 decembrie 1859. Dincolo de orice înscris, Carol Popp 
de Szathmari era singurul dintre cei care își manifestaseră intenţia să 
copie harta, care oferise „deslușiri verbale” suplimentare în discuţiile 
purtate prin birourile ministeriale. 

În şedinţa Consiliului de Miniştri din 7 decembrie 1859, pe baza 
referatului ministrului Afacerilor Interne, se încredința lui Carol Popp 
de Szathmari contractul copierii hărţii. Pentru început, artistul primea 
1.000 de galbeni necesari cuvenitelor pregătiri. În contul acestor bani, 
guvernul avea dreptul, pe parcursul contractului, să solicite copii după 
originalul hărții. La 500 de exemplare, prețul pentru o bucată era evaluat la 
16 galbeni, în vreme ce, pentru 1.000 de piese, costul scădea la 10 galbeni 
pe bucată. Fără a fi stabilite criterii clare de evaluare a muncii lui 
Szathmari, autorităţile se obligau să plătească periodic munca artistului 
„Proporționat cu înaintarea lucrării”. Angajamentul se derula pe o 
perioadă de 18 luni. Carol Popp de Szathmari trebuia să depună o 
garanție de 5.000 de galbeni. După obţinerea contractului, artistul 
depunea la mapa ministrului Ion Ghica o cerere de reducere a garanţiei la 
2.000 de galbeni. Ion Ghica pleda în şedinţa Consiliului de Miniştri 
dorința lui Szathmari, obținând scăderea garanţiei la valoarea precizată 
de artist. 

În contractul semnat de Szathmari, la 18 februarie 1860, cuprinzând 
nu mai puţin de 17 puncte, artistul se angaja să tipărească harta „prin 
cromolitografie, întocmai după scara și cu toate culorile originalului, fără 
cea mai mică abatere sau schimbare și cu acelaşi grad de perfecție”. Pentru 
1.000 de exemplare predate primea 10.000 de galbeni, echivalentul a 


18 Ibidem, f. 29v. 

315.000 leit”. 50 de copii urmau a fi executate pe hârtie de cea mai bună 
calitate. Artistul își asuma protejarea originalului în timpul contractului. 
La punctul 8 al angajamentului semnat de Szathmari era luată în calcul și 
posibilitatea intervenţiei pe exemplarul lucrat la Viena. 

O comisie ad-hoc trebuia să se pronunțe în privința corectării 
numelor oraşelor, satelor, râurilor şi altor locaţii, trecute greșit de ofiţerii 
austrieci. Explicaţiile veneau din graba cu care fusese lucrată harta, dar și 
de reținerile asupra felului în care se realizase. Erau invocate diverse 
cauze, precum implicarea mai multor persoane, nefolosirea unui sistem 
unitar de măsuri, necunoaşterea limbii și, implicit, transcrierea greşită a 
unor denumiri. Lucrurile evoluau încet. Abia în ședința Consiliului de 
Miniștri din Țara Românească, din 6 mai 1860, erau nominalizați 
membrii comisiei: A. Treboniu Laurian, Petrache Poenaru și locotenentul 
Nicolae Donea. Ei trebuiau să verifice corectitudinea informaţiilor trecute 
pe hartă, să actualizeze şi să coreleze date recente. Verificau atât munca 
ofițerilor austrieci, dar formulau și unele sugestii pentru planurile copiate 
de Szathmari. Era solicitată şi colaborarea Oficiului Statistic al Ţării 
Româneşti pentru cercetarea unor sate. Raportorii Oficiului Statistic 
pentru judeţele Argeș, Buzău, Prahova şi Vlașca predau listele dorite la 
începutul lunii februarie 1861. Era specificat numărul familiilor din 
respectivele aşezări, dacă erau sate ori cătune, dacă mai aveau un alt 
nume şi de ce unitate administrativă rurală țineau. Pe durata copierii 
hărții apăreau şi situații imprevizibile. Carol Popp de Szathmari 
intervenea la ministru pentru dublarea unei sume de parcurs. Îşi 
argumenta cererea prin creşterea preţului unei piese aduse din străinătate. 

La 27 decembrie 1860, comisia formată din A. Treboniu Laurian, 
Petrache Poenaru și locotenentul Nicolae Donea depunea la mapa 
ministrului un referat prin care certificau înmânarea de către Szathmari a 
unor părți din hartă, făcute în conformitate cu prevederile contractului. 
Peste aproximativ o lună, la 26 ianuarie 1861, Szathmari preda alte 
coloane din hartă, respectând graficul stabilit. 

Reproducerea tuturor filelor dura aproximativ un an, depăşindu-se 
costurile estimate iniţial. În primele luni ale lui 1860, conducerile 
structurilor administrative erau deja anunțate că pot cumpăra exemplare 
din harta Țării Românești, specificându-se și începerea lucrului la una 
similară a Moldovei”. Până la apariția celei din urmă, moldovenii erau 


*9 Adrian Silvan Ionescu, Universul lui Szathmari — universalul Szathmari, în 
Muzeul Naţional Cotroceni, Carol Popp de Szathmari, Bucureşti, 2012, p. 13. 
"TT ANIC, fond MLP, dosar 237/1859, f. 48. 


Călătoriile intelectualilor 331 


înștiințaţi că se pot abona la harta principatului vecin*”!. Informaţia lăsa 
de înțeles că achiziționarea hărții muntene nu era tocmai benevolă. Se 
aștepta vânzarea unui număr însemnat de exemplare. Redacţia „Româ- 
nului” anunța, la 4 mai 1860, ieșirea de sub tipar a unei hărţi a 
Principatelor Unite, în mărime de 22-27 țoli, cuprinzând şi Basarabia și o 
parte a Transilvaniei, fiind lucrată după aceea a Statului General 
Austriac. Putea fi cumpărată cu doi sfanți exemplarul de la librăria lui 
George Ioanid??? 

Părți din hartă îşi validau utilitatea şi în alte cazuri. Ministrul de 
Război intervenea, la 25 ianuarie 1860, la omologul de la Afacerile 
Interne, pentru a permite copierea acelei părți din hartă care cuprindea 
cursul Dunării. La 9 mai 1860, președintele Adunării Elective scria 
ministrului Afacerilor Interne pentru a-i pune la dispoziţie un exemplar al 
hărții. Cererea venea în contextul dezbaterilor privitoare la stabilirea 
traseului liniilor de cale ferată. Practic, harta devenise vitală pentru 
reorganizarea țării! 

Erau pregătite subscripții în Bucureşti şi Iași, precum și în capitalele 
judeţelor, pentru cumpărarea unui număr consistent de exemplare. Din 
cele 1.000 de exemplare, autoritățile opreau pentru necesităţile admi- 
nistrative 100 de hărţi, restul pregătindu-le pentru vânzare. Nici nu aveau 
spațiu disponibil pentru depozitarea lor. A trebuit să treacă ceva timp, să 
fie alocaţi, cu greu, nişte bani, pentru ca exemplarele să fie păstrate în 
clădirea Academiei. Preţul cerut era de 11,75 galbeni austrieci, achitaţi 
integral în momentul subscrierii. Anunţul din „Monitorul Oficial al 
Țării Româneşti” arăta că prenumerația putea fi făcută la toate prefecturile 
județelor din Principatele Unite, în cele două capitale, Bucureşti și Iași, 
precum și la sediile ministerelor". Se încheia astfel un efort întins pe 
aproximativ doi ani. Chiar şi în aceste condiţii, nu au putut fi onorate 
toate angajamentele. După moartea lui Szathmari, Dimitrie Papazoglu 
solicita intervenţia autorităților, ca să recupereze de la soţia artistului, 
moştenitoarea averii, a unui număr de trei hărți plătite în avans cu ani în 
urmă; în caz contrar, fostul militar propunea restituirea banilor“. 

Despre o hartă topografică a țării, întinsă pe 112 coli, se vorbea și în 
corespondența dintre Muzeul de Istorie Naturală din Bucureşti şi 
Ministerul Cultelor şi Instrucțiunii Publice. Harta era completată şi adusă 


8I Monitorul Oficial al Moldovei”, nr. 6, 9 ianuarie 1862, p. 21. 

$32 Vezi „Românul”, nr. 123, 4 mai 1860, p. 372. 

77 Monitorul Oficial al Țării Româneşti”, nr. 240, 1 noiembrie 1861, p. 959. 
1 BAR, Manuscrise, Arhiva Papazoglu, IV Varia 1-50, f. nenum. 

la zi în birourile de la Ministerul Lucrărilor Publice. La 23 martie 1872, era 
cerută de către direcțiunea muzeului pentru a putea fi folosită în excursiile 
ştiinţifice”. 100 de lei erau alocați pentru copierea respectivei hărți. 
Solicitările venite din partea autorităților l-au convins pe Ion Ghica 
să susțină tipărirea unei hărți în format redus, cu informaţii mai puţine, 
întinsă pe 6 coli. Propunea și litograful potrivit, germanul Wonneberg“*€, 
specializat în țara natală. Acesta cerea, la 16 iunie 1860, 660 de galbeni 
pentru 1.000 de exemplare, obligându-se să-i ofere lui Alexandru loan Cuza 
„extra exemplar colorat şi așezat într-o cutie din cele mai superbe”. Dar 
avea un contracandidat pe măsură, Carol Popp de Szathmari. Acesta îşi 
pleda cauza în scris, la 25 iunie, ministrului Afacerilor Interne. Arăta că 
făcuse studii serioase la Viena, Paris şi Londra în domeniul hărților, de 
unde adusese „toate aparatele și instrumentele cele mai perfecte”"*?. 
Artistul invoca și experiența căpătată trudind la harta cea mare și oferea 
un preț imbatabil, 380 de galbeni pentru 1.000 de exemplare. Alături de 
cei doi se mai înscria și A. Bielz, care pretindea pentru acelaşi număr de 
exemplare 400 de galbeni, fără a oferi însă nici o garanţie. La prima 
deschidere a ofertelor se găseau însă doar propunerile depuse de 
Wonneberg și A. Bielz, ambele fiind refuzate de autorități. A doua 
licitație era prevăzută pentru 11 iulie 1860. Carol Popp de Szathmari 
făcea primul mutarea, oferind un preț de 360 de galbeni pentru 1.000 de 
exemplare, mai puţin cu 20 de galbeni față de oferta iniţială. Garantul său 
era Carol Wahlstein, în vreme ce pentru A. Bielz se punea chezaș cu 
„starea mea mişcătoare şi nemişcătoare” influentul Socec. A. Bielz venea 
cu o propunere inedită: nu îl interesa neapărat o sumă de bani, ci obți- 
nerea acordului guvernamental de a distribui harta prin librăriile din ţară, 
într-un număr de exemplare stabilit de comun acord, făcute cu resurse 
financiare proprii. Din motive birocratice, ședința din 11 iulie s-a amânat 
pentru 13 iulie. Contractul era atribuit lui A. Bielz, care se angajase să 
facă 1.500 de exemplare. 150 le punea gratis la dispoziţia autorităţilor, iar 
restul, de 1.350 le putea comercializa cu 5 sfanți exemplarul. Anga- 
jamentul dintre cele două părți cuprindea șapte puncte, fiind semnat la 
23 iulie 1860. Întinse pe ani întregi și angrenând costuri nu tocmai 
reduse, proiectele amintite împământeneau complicatele proceduri de 
îngrijire a hărților. Involuntar, atestau maturizarea unor expertize locale. 


“5 ANIC, fond MCIP, dosar 132/1872, f. 39. 
“%% ANIC, fond MLP, dosar 237/1859, f, 82. 
ke Ibidem, f. 97. 

Harta țării și Dacia imemorială 


Conceptul de hartă s-a eliberat treptat, undeva la mijlocul deceniului 
șase, de amprenta administrativă și de rolul strict tehnic conferit de 
decidenți. Își câștiga un binemeritat statut de inventar al curiozităţilor din 
epocă și i se recunoștea capacitatea de a sugestiona şi chiar spune scurte 
povestioare din trecut. În 1855, Cezar Bolliac finaliza Harta României" 
în relief, cuprinzând munții Carpaţi, rețeaua hidrografică, oraşele şi 
drumurile principale. 


| CARTA RUMANIE 


i; PRA 


Harta României, 1855 
(Biblioteca Academiei Române, secția Hărți) 


Era doar un prim semnal că subiectul hărților interesa, că tranziția 
spre compoziții istorice făcea pași semnificativi, întrezărindu-se 
probabilitatea: existenței în manuscris a altor planșe. O a doua ediție 
apărea în 1864, autorul făcându-i publicitate intensă în ziarul 
„Buciumul”. Arăta că harta era „înconjurată de medaliile cele mai 
principale din numismatica Daciei”. 25 de imagini în miniatură încadrau 


158 Cezar Bolliac, Harta României, Paris, Bisson Frères, 1855. 
ki „Buciumul”, nr. 243, 14/26 iunie 1864, p. 972. 

trei laturi ale compoziţiei. Atent la detaliile financiare, Cezar Bolliac fixa 
prețul de un sfanț pe exemplar, în vreme ce librarii care achiziţionau 
100 de exemplare plăteau doar 70 de sfanţi pe întreg pachetul. Vânzările 
nu mergeau conform așteptărilor, Cezar Bolliac reluând anunţul și în 
numerele următoare. Mai degrabă monocoloră, evidențiind doar lanţul 
muntos, planşa nu captiva privirea. 

Între timp se căutau și alte modalităţi pentru realizarea unor hărți cât 
mai complete. O dovadă în acest sens o constituia cererea adresată 
Ministerului de Interne din 23 mai 1860. Se dorea punerea la dispoziția 
Ministerului Cultelor şi Instrucțiunii Publice a hărților și planurilor 
„tuturor drumurilor vechi romane din România pe unde se va mai fi 
cunoscând urma lor, precum şi tăieturile transversale pe unde va cere 
trebuința spre a arăta modul special de construcție ce s-a întrebuințat 
pentru acele drumuri”**, Doar că intenţiile aveau nevoie și de o susţinere 
practică. Ministrul de Interne era rugat să dea ordine tuturor inginerilor 
de poduri şi şosele care se ocupaseră cu trasarea planurilor să binevoiască 
să îi ajute cu informaţiile necesare pe comisarii guvernamentali de la 
Culte şi Instrucțiune Publică. 

La 14 iulie 1860, în contextul călătoriilor de studiu întreprinse de cei 
patru comisari, Alexandru Pelimon, Cezar Bolliac, Dimitrie Papazoglu şi 
Alexandru Odobescu, titularul portofoliului de la Ministerul din Întru 
dădea dispoziţie inginerilor ca, în cazul descoperirii unor drumuri vechi, 
„să le studie cu amăruntul și să ridice plan de poziţiilor și profile 
longitudinale și transversale, însoţite de descriere asupra modului de 
construire a lor, precum și asupra materialului întrebuințat”"!!. Şi infor- 
mate dobândite erau arhivate. 

Din documentele ulterioare putem bănui că această cerere a fost 
făcută și la dorinţa lui Cezar Bolliac, cel care insista şi în anii următori să | 
facă cercetări în proximitatea drumurilor romane. Topografia își câștiga, 
în fine, dreptul la recunoaștere științifică. 

In paralel, Cezar Bolliac lucra la o hartă a Daciei. Pentru împlinirea 
acestui deziderat, înainta ministrului Cultelor și Instrucțiunii Publice un 
memoriu, la 29 mai 1861. Arăta că dorea „tragerea drumurilor romane pe 
o hartă a Daciei la care lucrez de mai mulţi ani”. Nu i-a fost uşor, 
profitând de orice oportunitate de a fixa pe planșă nume de comunități 
recomandate fie de descoperirile arheologice, fie de menţionările din 


** ANIC, fond MCIP, dosar 120/1860, f. 18. 
"1 Ibidem, f. 62. 
+82 ANIC, fond MCIP, dosar 121/1860, f. 84. 

documente. Era nevoie de timp şi perseverență. În demersul său i-a fost 
utilă cercetarea de teren întreprinsă în vara anului 1865, alături de 
Gustave Boissière şi Ambroise Baudry, trimişi ai guvernului francez și ai 
împăratului Napoleon III. Mai exact, Baudry își propusese să treacă pe 
harta la care trudea „drumurile romane întâlnite pe parcursul voiajului prin 
Țara Românească". În cazul lui Bolliac, intenţia lui era devoalată într-un 
material elogios apărut în „Buciumul”. Folosind o terminologie conectată 
la trendurile proiectelor de profil europene, autorul articolului îi încuraja 
ambiția: „[...] să reconstituie România, dară sub acest nume el nu 
înțelege numai cele două principate moldo-române; el ia România astfel 
cum era înaintea dezmembrării ei de către unguri, de către turci, de către 
austrieci şi de către ruși; şi la cele două provincii dunărene adaugă 
Basarabia, Bucovina, Transilvania, Maramureșul, Crişana, Temișana. 
România este pentru dânsul țara cuprinsă în un triunghi sferic, a cărui 
bază ar fi Dunărea; cursul Tisei de la obârşie la gura sa, una din laturi; 
Nistrul at Marea Neagră, până la gurile Dunării, cealaltă latură. Aceasta 
este, după cum se vede, circumscripţia vechii Dacia Traiana”. Vehi- 
cularea, tot mai insistentă, a noțiunii Dacia îşi avea raţiunile sale. Noile 
aspirații naţionale vizau şi regiuni care nu se aflaseră sub stăpânire 
romană. Or, într-un atare scenariu, trebuia oferită o legitimare istorică 
pretențiilor teritoriale. Întinderile orientative ale Daciei libere permiteau 
susținerea unităţii de neam într-un registru enunțiativ mult mai credibil. 

În mediile intelectuale, o astfel de cercetare nu era de dată recentă. 
La 18 septembrie 1858, în jurnalul Eforiei școlilor din Țara Românească, 
era publicat anunțul organizării unui concurs pentru realizarea unei hărți 
a Daciei „ Cerinţele erau cât se poate de clare. Ea trebuia să se întindă 
pe o coală şi trebuia să arate „hotarele Daciei, numele vechi ale orașelor 
Daciei, pre cât se va putea, numele cetăților romane sau locul ruinelor 
lor, precum şi numele ce poartă astăzi. Asupra locurilor unde se bănuieşte 
a fi fost o cetate romană sau dacă, însă asupra cărora istoria nu are încă 
certitudine, se va pune un semn de întrebare şi se va explica în note părerile 
ce există. Asemenea, dacă asupra altor punturi va exista controversă între 
opiniuni fundate, se va arăta în note astă divergență. Se va observa 
asemenea că în astă hartă să se indice şi drumurile romane. Se vor 
numerota locurile unde s-au petrecut evenimente însemnate și în note 
corespondente se va arăta în scurt acele evenimente”""€. Condiţiile puse, 


%3 ANIC, fond MCIP, dosar 570/1866, f. 141. 

"zt, Topografia României, în „Buciumul”, nr. 278, 3/15 septembrie 1864, p. 1110. 
ES ANIC, fond MCIP, dosar 174/1858, f. 4 r.-v. 

clare şi cu un grad ridicat de dificultate, lăsau să se întrevadă intenția 
valorificării unor competenţe ştiinţifice de dată recentă. Premiul era de 
50 de galbeni, la care se adăuga angajamentul Eforiei de a cumpăra de la 
câştigător şi un număr consistent de exemplare pentru a fi predate școlilor 
din principat. Doritorii trebuiau să depună propunerile până la 1 martie 
1859. Ştirea era preluată în presa din Bucureşti, fiind găzduită şi în 
„Gazeta Transilvaniei”. Provocarea a stârnit rumori, poate chiar și mai 
mult. A confirmat rostul unor tăcute cercetări personale şi a unor discrete 
pasiuni cultivate independent de temele promovate de la catedră. 

Atanasie Marian Marienescu, absolvent al Facultății de Drept din 
Viena şi avocat în acel moment la Lipova, scria în februarie 1859 
Onoratei Eforii. Arăta că, la deschiderea concursului, avea deja terminată 
harta Daciei şi a Moesiei, la care lucra din 1853". Mai bine de șase ani 
adunase informaţii istorice, geografice, topografice şi etnografice. 
Înşiruirea conceptelor suna promițător. Ambiţiosul său proiect viza 
publicarea unei lucrări intitulată Topografia Daciei şi a Moesiei antice. 
Deja 30 de coli de manuscris erau acoperite cu însemnări din autori 
„vechi și renumiţi”. Ce învățase Atanasie Marian Marienescu din tot 
acest efort? Să privească cu reţinere fixarea unui orizont geografic în 
secvențialitățile istorice clasice. Aceeași regiune, oricare ar fi fost 
aceea, fusese hașurată şi împărțită ori de câte ori calculul strategic sau 
pofta neostoită de preamărire a vreunui conducător se cereau împlinite. 
Atanasie Marian Marienescu fusese nevoit să lucreze pe hărți ale 
Panoniei şi Moesiei pentru a înțelege mai bine ceea ce se întâmplase 
cândva în Dacia. Având experienţa trudei sale la închegarea unor desene, 
trasări, contururi despre ceea ce credea el că fusese cândva Dacia, a 
cercetărilor întreprinse în bibliotecile din Viena şi Pesta, semnatarul 
memoriului îi avertiza pe cei în drept să desemneze propunerea câşti- 
gătoare că patru-cinci luni erau cu totul insuficiente pentru a începe de la 
zero un astfel de demers. Decizia autorităţilor nu putea fi însă întoarsă. 

La 31 martie 1859, comisia formată din A. Treboniu Laurian, I.H. 
Rădulescu, P.I. Cernătescu, V. Maniu și Necifor evaluau cele două hărți 
depuse la Eforie. Pentru a fi evitate discuțiile, respectivele hărți nu erau 
semnate, ci doar marcate cu literele D şi E. Apreciind osteneala depusă 
de autorii lor, membrii comisiei aflau nereguli, nu minore, la ambele. Și o 
luau metodic. 

Harta D „nu cuprindea multe locuri indicate la autorii cei vechi, 
parte în Dacia superioară, parte şi mai vârtos în Dacia inferioară, 


"7 Ibidem, f. 10. 

România şi Moldova, care sunt mai cu totul lipsite de locuri”"“5. La harta E, 
deşi o găseau „foarte bogată în numiri de locuri vechi, însă cele mai 
multe nu se află trecute la locurile demonstrate prin documente 
artistice”, iar altele, care se găsesc scrise în diverse moduri la diverși 
autori, se MĂ trecute pe hartă locuri în esență diverse; multe chiar de la 
același autor și cu aceeaşi ortografie sunt trecute în două locuri ca 
diverse”. Un reproş comun celor două hărți privea folosirea unor date 
incorecte. Concluzia nu putea fi decât una: respingerea ambelor materiale 
de studiu. Abia la 21 aprilie numele autorilor celor două hărți erau 
deconspirate. Prima lucrare aparținea lui Gr. Manu, a doua lui Atanasie 
Marian Marienescu. 

La 6 aprilie se mai oferea un răgaz până în luna septembrie 1859, 
pentru prezentarea altor hărţi; nici de această dată cu succes. Ultima 
soluție avansată în birourile Eforiei a fost încredințarea realizării hărții, 
alături de elaborarea unei istorii a românilor lui A. Treboniu Laurian. Era 
începutul ambițiilor cărturarului de a institui un monopol în domeniul 
hărților, de a dobândi o autoritate de neconstatat. 

Previzibil, literatul termina mai întâi sinteza. În cazul hărţii constata, 
nu după multă vreme, că avea nevoie de o documentare temeinică. Își 
concentra studiul pe autorii antici, pe descoperirile recente de monumente 
în țară, precum şi pe lucrările scriitorilor moderni. Controlul ştiinţific și 
bibliografia subiectului nu îi erau la îndemână. Cel mai plauzibil, 
decisivă a fost includerea lui în respectiva comisie și impresia colegilor 
că era cel mai bine informat pe subiect. Semnase câteva manuale de 
geografie, departe însă de aşteptata analiză, aplicată la relieful autohton. 
Căci a fost doar o preferință de moment a decidenților şi nu o alegere 
judicioasă. În plus, nimic din biografia sa nu îl recomanda pentru nomi- 
nalizarea primită. Exceptând câteva broșuri scrise haotic, printre alţii, de 
Cezar Bolliac şi Dimitrie Papazoglu, restul informațiilor le afla din 
semnalări neașteptate din presă. În pofida acestor neajunsuri, la 21 aprilie 
1862 anunţa colegilor finalizarea hărţii. Mai mult, simţise nevoia de a 
scrie şi o geografie „în care voi să justific tot ceea ce am pus în această 
hartă”. Mulţumit de munca sa, A. Treboniu Laurian propunea Eforiei 
analizarea oportunității unui proiect editorial de anvergură: îngrijirea mai 
multor serii de hărți istorice pentru diversele epoci ale istoriei țărilor 
române”"*. Tentaţia prestigiului tutelar îl iscodea. 


dëi Ibidem, f. 18v. 
" Membrii comisiei nu explicau însă conceptul. 
450 ANIC, fond MCIP, dosar 174/1858, f. 34v. 

Tabula Daciae antiquae ad mentem veterum scriptorum, 1862 
(Biblioteca Academiei Române, secția Hărți) 


Primind toate aprecierile, lucrarea era tipărită în cursul anului 
respectiv)". prețul de cumpărare fiind stabilit la trei lei, calculați la 
„cursul Vistieriei”. Doar că lucrarea lui A. Treboniu Laurian nu era cu 
mult mai bună decât propunerile anterioare, ținând cont de ceea ce li se 
imputa lui Gr. Manu și Atanasie Marian Marienescu. De pildă, numărul 
identificărilor din zona Moldovei şi a Transilvaniei era sub o treime față 
de așezările din Țara Românească, reflectând un dezechilibru evident. 
Nici transcrierea numelor nu era corectă în totalitate. Literatul nu 
considera necesar să folosească semnele specifice unui asemenea demers 
— menite să evidențieze importanţa locurilor —, aşa cum nu a crezut de 
cuviință să adauge o legendă, nelipsită din mai toate hărţile publicate în 
acea vreme. Lipseau, așadar, informaţii elementare. Inteligent, autorul 
insista pe zona străbătută**? deseori de el, aceea care ținea cursul Dunării. 
Suprafața prinsă pe planșă se plia destul de fidel peste regiunile istorice 
locuite de români. Tindem să credem că A. Treboniu Laurian s-a bucurat 


TT Tabula Daciae antiquae ad mentem veterum scriptorum delineata ab A. Treb. 
Lauriano, București, 1862. 

*2 Vezi A. Treb. Laurian, /striana, în Magazin istoric pentru Dacia, tomul II, 
subt redacția lui A. Treb. Laurian, profesor de filozofie în Colegiul Naţional, şi Nicolae 
Bălcescu, București, 1846, p. 65-128. 

de bunăvoința nedisimulată a oficialilor, de un tratament aparte faţă de 
pretențiile exagerate impuse celorlalți competitori. Pe parcursul anilor 
următori, cărturarul devenea unul dintre cei mai sârguincioși editori de 
hărți. În 1868, îngrijea o nouă ediţie a hărţii din 1862, fără a aduce vreo 
completare“. Se observa ușor că în şase ani nu găsise nimerit să 
dezvolte cercetarea, să nuanțeze termenii, să surprindă evoluţii, să 
diferenţieze timpii istorici. 

Tabula Daciae antiquae ad mentem veterum scriptorum, 1868 
(Biblioteca Academiei Române, secția Hărţi) 


Sub efectul activității de geograf-istoric a lui A. Treboniu Laurian, 
conceptul Dacia cunoștea o revigorare nebănuită în societatea româ- 
nească. Între cele două ediţii, A. Treboniu Laurian publica o hartă 
cuprinzând Moldova, Transilvania, Ţara Românească, Basarabia, părți 
din Banat, Crișana și Maramureș. Le integra fără nici o reţinere în ceea ce 
lui îi plăcea să numească Dacia modernă”. 


+5 Tabula Daciae antiquae ad mentem veterum scriptorum delineata ab A. Treb. 
Lauriano, București, Stab. Lith. M.B. Baer, 1868. 

+4 Charta Daciei moderne de A. Treb. Laurian, București, Litografia C. Danielis, 
1866. 

Charta Daciei moderne, 1866 
(Biblioteca Academiei Române, secția Hărți) 


Şi de această dată lucrarea apărea fără legendă. Semnele nici nu 
mai intrau în discuție de vreme ce oraşele erau trecute doar cu numele, 
fără vreun simbol, fie el un an sau vreun desen miniatural. Amesteca 
nume latine cu cele utilizate în secolul XIX; pe cele situate în afara 
granițelor le reproducea după scrierile antice, dar comunităţile din țară 
erau mult mai numeroase și nu avea corespondentele lor latinești. Spre 
deosebire de precedentele apariţii, așezările erau împărțite uniform în 
toate provinciile. E dificil de spus la ce putea servi implicarea lui A. 
Treboniu Laurian. În plan administrativ, exceptând fixarea unor localităţi, 
dar fără a le conecta prin trasarea drumurilor, harta nu putea fi de mare 
ajutor. Din punct de vedere istoric nici atât, de vreme ce nu puncta 
momente de referință şi nici nu promova itinerarii cu valoare istorică. În 
cel mai bun caz, putea fi folosită drept instrument didactic la orele de 
geografie. Chiar şi în aceste condiţii, proiectul era reluat doi ani mai 
târziu. O nouă ediţie“, culeasă la stabilimentul lui B. Baer, în 1868, se 
putea găsi în librării la preţul de un franc, un leu sau un florin de aramă. 
Ca şi în cazul celeilalte opere geografice, nici de această dată A. Treboniu 
Laurian nu aducea vreo adăugire. 


*55 Charta Daciei moderne de A. Treb. Laurian, București, Stab. Lith. M.B. Baer, 
1868. 

Charta Daciei moderne, 1868 
(Biblioteca Academiei Române, secția Hărţi) 


Activitatea prolifică a literatului cunoștea o nouă concretizare, tot în 
1868. Îşi asuma paternitatea unei alte hărți“, în care delimita provinciile 
istorice româneşti, fără nici o precauție metodologică, fără legendă şi 
semne. Consemna oraşele mai importante si trasa râurile cunoscute de 
toată lumea. În partea nord-estică, trecea laolaltă Rusia și Sarmaţia, 
pentru ca, în sud, Moesia Superioară şi Inferioară să fie dublate de Serbia 
şi Bulgaria. La nord de Dunăre trecea Temişana, Crişana, Maramureș, 
Bucovina, Basarabia, Moldova şi România în loc de Țara Românească. 
Suprapuneri de nume și perioade încurcau mai degrabă pe cei care 
consultau harta. Fără a cădea în capcana ierarhizărilor, susţinem că hărţile 
prelucrate de A. Treboniu Laurian au fost inferioare celor îngrijite de Carol 
Popp de Szathmari, Cezar Bolliac, George Filipescu Dubău, Anton Parteni 
şi Dimitrie Papazoglu. Și încă o constatare: la 1869, numele țării nu-şi 
câștigase acreditarea semantică. O dovadă în plus sunt şi hărţile îngrijite 
de litograful Anton Patent. Una dintre ele, Harta Daciei sau a ţării 
românilor”, era tipărită în două ediţii pe parcursul anului 1869. 


$6 Charta Țărilor Române cunoscute mai dinainte sub numele de „Dacia ”, 
București, Stab. Lith. M.B. Baer, 1868. 

"77 Parteni, Harta Daciei sau a Țărilor Române pentru istoria şi geografia română, 
dreasă după cele mai sigure sorginte, ediția a IV-a, Iaşi, 1869; idem, Harta Daciei sau a 
Țărilor Române pentru istoria şi geografia română, ediţia a V-a, laşi, 1869. 

Charta Țărilor Române cunoscute mai dinainte sub numele de „Dacia”, 1868 
(Biblioteca Academiei Române, secția Hărţi) 


Harta Daciei sau a Țărilor Române pentru istoria și geografia română, 1869 
(Biblioteca Academiei Române, secția Hărţi) 

Din titlul complet deducem că alte trei ediţii fuseseră deja epuizate. 
O țesătură în filigran lega mii de aşezări din ceea ce fusese cândva 
regatul dac, formând o densitate nemaiîntâlnită în celelalte hărți. Practic, 
întreg teritoriul era acoperit de nume scrise minuscul, pentru a fi loc 
pentru toate. Nu găsise nimerit să insereze mici desene ori ani. Opera 
semnată de Anton Parteni era mai degrabă geografică decât istorică. 
Trecutului îi rezerva, cel puţin după denumire, o lucrare apart", 
Marcarea orizontului teritorial nu suferea schimbări față de ediţiile 
menționate, la fel și puzderia de localități îngrămădite între hotarele 
principatelor, puternic îngroșate. Trecea în partea dreaptă a planşei 
judeţele din Țara Românească, dar şi ținuturile din „Basarabia Rusiei” şi 
cele din Moldova. Deşi ticluită pentru studiul istoriei, nu semnala locurile 
în care fuseseră repurtate marile victorii şi nici nu conturase vreun profil 
de fortificaţie ori așezământ religios cu rezonanță în destinul românilor. 
Exceptând titlul compoziţiei, nimic nu o recomanda drept un material util 
predării istoriei. 


Harta Daciei pentru istoria română 
(Biblioteca Academiei Române, secția Hărți) 


+83 Charta Daciei pentru istoria română prelucrată după cele mai sigure izvoare, 
de Parteni. 

Aproape în paralel apăreau și hărțile îngrijite de Dimitrie Papazoglu. ' 
Analizate astăzi în amănunt, ele par printre cele mai valoroase surse și nu 
doar pentru stabilirea cât mai exactă a unor evenimente sau recunoașterea 
unor denumiri folosite în antichitate; ne sunt utile şi pentru palparea 
„indiscrețiilor” manifestate în relația cu trecutul de generaţiile moder- 
nității. Privind cu circumspecție vechile șabloane, Dimitrie Papazoglu a 
cutezat să propună și să-și asume concepte, să fixeze pe hârtie o 
multitudine de nume și localizări evitate până atunci. Istoria hărților 
subscrise de fostul militar este în sine dominată de voluntarism. Fără a fi 
un specialist şi fără a avea minime cunoștințe de topografie, cartografie, 
astronomie sau geodezie, Dimitrie Papazoglu strânsese în timpul călăto- 
riilor prin ţară, fie în calitate de trimis guvernamental, fie de simplu 
voiajor, referințe despre locurile pe unde trecea. Lăsa de înțeles că se și 
documentase ori de câte ori i se prilejuise accesul la surse. Una dintre 
ofertele editoriale, harta cea mare a Principatelor Unite, era „tradusă după 
cea mai bună hartă topografică austriacă”'%”. Purtând titulatura de Harta 
Principatelor Unite Țara Românească şi Moldova. Basarabia anexată şi 
vecinătatele state, lucrarea putea fi cumpărată de la magazinul litogra- 
fului Bielz cu preţul de 16 sfanţi exemplarul'%. 

Miza tipăririi acestor hărți, în opinia lui Papazoglu, era răspândirea" 
lor în şcolile din principate, dar şi în administraţiile locale. De aici şi o 
observaţie valabilă şi în alte cazuri: iniţiativele răspândirii şi utilizării 
hărților istorice aparțineau preponderent diverșilor antreprenori culturali 
şi mai puţin autorităților. De altfel, Dimitrie Papazoglu nu revendica, în 
vreun raport către Ministerul Cultelor și Instrucțiunii Publice, o aureolă 
de savant. Unul dintre contractele încheiate prevedea realizarea unei hărți 
pentru fiecare district, într-un număr de 500 de exemplare. 100 rămâneau 
în centrală, restul fiind împărțite în provincie. Noul proiect pleca de la 
Dâmboviţa, laşi, Prahova, Roman, Teleorman, Ilfov. Cu ajutorul 
prefectului de Ilfov, reușise să vândă cea mai mare parte a exemplarelor, 
doi sfanți bucata, către comunele din zonă“. Banii strânşi îi cheltuia 
imediat cu tipărirea hărților Doljului și a Vlașcăi. Peste un an, în 1864, 
erau finalizate cele privitoare la Argeș, Muscel, Râmnicu-Vâlcea, Buzău, 
Covurlui, Dorohoi, Gorj şi Ialomița; iar în 1865, Bacău, Botoşani, Fălciu, 
Neamţ, Putna, Suceava, Tecuci, Tutova. Aproximativ 36 de luni durase 
doar prelucrarea datelor şi punerea lor pe hărţi. 


1° ANIC, fond MCIP, dosar 1066/1863, f. 52. 
* Românul”, nr. 20, 20 ianuarie 1861, p. 64. 
"TT ANIC, fond MCIP, dosar 1066/1863, f. 52. 

Coagulând toate informaţiile, Dimitrie Papazoglu făcea la mijlocul 
deceniului şapte trecerea de la hartă la atlas"?. Atent la relațiile cultivate 
în mediile administrative, maiorul dedica aproape fiecare hartă unei 
persoane influente. Criteriile ţineau cont de funcția deţinută, de 
beneficiar, de onorabilitatea lui publică, de respectul autorului față de 
respectiva persoană. Bunăoară, aceea a Ismailului era dedicată episcopului 
Melchisedec, a Cahulului senatorului Leon Ghica; Teleormanul revenea 
lui Constantin Cantacuzino, cea a Botoșaniului generalului A. lacovachi, 
altele prefecţilor, precum cea a Brăilei; a Vasluiului era dedicată lui 
D. Miclescu, a Tutovei lui George Lambrino, a Dorohoiului închinată lui 
Teodor Codrescu, a Romanaţiului lui Christodor Marghiloman, iar câteva 
descendenților unor familii ilustre: a Ialomiţei prințului Barbu D. Știrbei, 
a Ilfovului prințului Dimitrie Grigore Ghica, a Mehedinţiului prinţului 
George D. Bibescu. Districtul Iaşi nu putea fi onorat decât cu asocierea 
lui Mihail Kogălniceanu, Fălciul cu venerabilul patriot Grigorie Cuza. Și 
nu era vorba doar despre personalități din țară. Harta Doljului era dedicată 
prințului Serbiei, Mihail Obrenovici, iar cea a Bacăului, prințului 
Wittgenstein. O genealogie a puterilor vremii era așadar sesizabilă pe colile 
lucrate de maior, ea crescând totodată vizibilitatea operei sale. 

Fundamentul statistic și organizatoric putea fi dedus din cuprinsul 
legendei. Oraşe, sate, locuitori, mănăstiri, staţii telegrafice, poşte, 
pichete, porturi, şosele, drumuri comunale, linii telegrafice, granițe de 
ocoale şi bălți erau contabilizate cu precizie, vizualizând cât mai fidel 
respectivele, districte. În astfel de proiecte însă, Dimitrie Papazoglu și-a 
făcut mâna pentru hărţile de factură istorică. Pe parcursul a doar doi ani 
îngrijea, în succesiune, o hartă a Țării Româneşti, apoi una extinsă şi 
peste Moldova. Despre o alta, „unde sunt însemnate de mine toate 
locurile şi satele pe unde se găsesc (antichități — n.n.) totdeauna și după 
unde le-am strâns”"S, ştim că era aproape gata în 1864. | 

Maiorul avansa şi soluții îndrăznețe; printre ele instrumentarea 
conceptului de frontieră. În 1869 tipărea Harta Dunării. Frontiera 
României", în care ideea de frontieră nu-i mai despărțea pe români; 


162 În fondurile BAR se păstrează două ediţii, cele din 1865 și 1866; cu toate că, în 
unele trimiteri bibliografice, apare drept primă ediţie una din anul 1864. Noi nu am 
găsit-o. Bănuim că este vorba despre o datare eronată. Este adevărat, pe hărţile introduse 
în Atlas, apar anii 1863 şi 1864, fiind vorba însă de momentul în care fusese finalizată 
harta în cauză, nu de acela în care fusese tipărită lucrarea. 

*% Muzeul Papazoglu, Bucureşti, Tipografia C.A. Rosetti, 1864, p. 4. 

*% Titlul complet este Harta Dunării. Frontiera României. Istorică, politică şi 
comercială. Dedicată cu recunoştinţă înaltelor şapte puteri garante autonomiei românilor. 


346 De la gustul pentru trecut la cercetarea istoriei 


dimpotrivă, consfințea delimitarea strictă a Ţării Românești față de 
Imperiul Otoman. Trebuie observat că, încă la 1869, conceptul România 
se suprapunea perfect peste principatul de la sud de Carpaţi. Nici o 
referință despre Moldova! Singura trimitere la teritoriul învecinat era 
redarea unui mic portret al lui Ștefan cel Mare, în colțul din dreapta al 
chenarului hărții. Opţiunea colecționarului este cel puţin curioasă. 
Exceptându-l pe marele domn, ceilalți voievozi erau Radu Negru și 
Mircea cel Bătrân. Nimic însă despre Mihai Viteazul, eroul emblematic 
al tuturor conaționalilor; era înlocuit de noul susținător al cauzei 
românești, împăratul Napoleon al III-lea. 

Harta Dunării. Frontiera României, 1869 
(Biblioteca Academiei Române, secția Hărţi) 


Fostul militar oferea, într-un colț al hărții, dreapta jos, argumentele 
opțiunilor sale, 12 la număr. În partea superioară, chiar sub titlu, erau 
trecute nu mai puțin de 17 semne, depistabile cu ușurință în interiorul 
lucrării, alături de explicaţiile cuvenite. Din punct de vedere istoric, 
lucrarea identifica locurile bătăliilor şi ale ruinelor, drumurile şi podurile 
antice, dar şi mănăstirile. 

Un cumul de priorități administrative şi date cu valoare istorică 
recomandau planșa. Multe dintre momentele de referință ale istoriei erau 

legate de Dunăre. Anii, fie ei și greșiți', ai războaielor daco-romane, 
turco-române și turco-ruseşti, chiar și cele de dată recentă, din veacul XIX, 
erau amintiți în dreptul localităților unde se desfăşuraseră teribilele 
înfruntări. Ruinele vechilor cetăți, parte descoperite de Dimitrie 
Papazoglu, parte, în număr de 50, propuse de Alexandru Odobescu, 
completau lucrarea. Nu erau uitate movilele sau măgurile și nici 
mormintele monumentale bănuite doar că ar fi avut un rost în destinul 
autohtonilor. De pe Columna lui Traian era copiată scena inaugurării 
podului peste fluviu. În cazul mănăstirilor, selecția privea doar 
așezămintele din zece districte de la câmpie. Dimitrie Papazoglu nu 
oferea lămuriri privind excluderea lăcașurilor, mult mai importante în 
ceea ce privește zestrea trecutului, din văgăunile munţilor. Pentru malul 
drept al Dunării, localizarea măgurilor şi ruinelor antice era făcută după 
Geografia lui Ptolemeu, precum și după cunoştinţele acumulate în cursul 
periegezelor anterioare. Adăuga, tot pe acelaşi mal, cetăţile şi 
fortificațiile otomane. 

Fructificând numeroasele cercetări de-a lungul fluviului, Dimitrie 
Papazoglu acoperea întreaga zonă cu nume de localităţi. Sute şi sute de 
așezări erau așezate meticulos, lăsând impresia unei țări populate în 
exces. Nici un amănunt relevant nu era omis din cele 14 districte: 
Mehedinţi, Dolj, Romanați, Olt, Teleorman, Vlaşca, Ilfov, Ialomița, 
Brăila, Buzău, Râmnicu-Sărat, Covurlui, Belgrad și Ismail. 

Înspre nord era însă ignorată identitatea provinciilor istorice 
învecinate. Acolo unde începea Transilvania, Dimitrie Papazoglu trecea 
denumirea Partea cea păduroasă şi muntoasă. În cazul Moldovei nici 
atât, excepție făcând doar vecinătatea cu Basarabia. Pentru un plus de 
atractivitate, autorul reproducea în chenarul hărţii 20 de imagini selectate 
de pe monede antice, de pe medalii contemporane, precum „Bene Merenti”, 
şi de pe litografiile a 11 așezări din proximitatea Dunării. Compoziţia, 
apărută în 1869, cuprindea cele mai numeroase localizări în care 
amintirea istorică dăinuia încă. 

Cealaltă frontieră naturală a Ţării Românești o reprezentau Carpaţii. 
Lor le dedica fostul militar o planșă, lucrată la fel de sârguincios. De-a 
lungul reliefului muntos, Dimitrie Papazoglu punea comunitățile știute 
din 18 districte'% „ câteva şi din Moldova. Metodic, maiorul le menţiona: 
Mehedinţi, Gorj, “Vâlcea, Argeș, Muscel, Dâmboviţa, Prahova, Buzău, 


“55 Vezi anul indicat pentru lupta de la Șerbănești. 
hit ? ste vorba despre Harta munţilor sau frontiera României. Dedicată cu înaltă 
autorizaţie Înălțimii Sale Carol I domnul românilor, apărută în 1870. 

Râmnicu-Sărat, Putna, Bacău, Roman, Vaslui, Neamţ, lași, Botoșani, 

Suceava, Dorohoi. Surprinde în acest demers hotărârea de a impune cu 

precizie numărul tuturor obiectivelor vizate: pichete de graniță, ruine, 

mănăstiri, locuri ale marilor bătălii, băi minerale, mine de cărbuni, saline 

și fântâni de păcură. De unul singur, Dimitrie Papazoglu finalizase un 

proiect care, în alte țări, revenea unor echipe pluridisciplinare. Recunoștea 
că folosise informaţii puse la dispoziţie de către Ministerul de Război. 

Harta munţilor sau frontiera României, 1870 
(Biblioteca Academiei Române, secția Hărți) 


În partea munteană pomenea de nu mai puţin de 31 de ruine de 
cetăți și întărituri vizibile cu ochiul liber. Dintre mănăstiri fusese interesat 
de cele care serviseră și ca fortificații ale domnilor, aflând 48 care înde- 
plineau criteriile sale. Locurile bătăliilor daco-romane, turco-românești, 
precum și altele de care au depins destinul românilor, ajungeau la cifra 
de 34. În această hartă se adunau, prin repere simple, două milenii din 
povestea acestei regiuni. Fără a se aventura în stabilirea unor marcaje 
pentru celelalte zone, avea grijă să perpetueze însemnătatea unor centre. 

Mici desene erau plasate în dreptul Siretului, Dorohoiului, Hârlăului, 
invitând călătorii să poposească în preajma ruinelor. Pentru alte locaţii, 
precum Ștefănești, Mediaş, Sighişoara, Feldioara, Brașov, Cernăuţi și 
Suceava, indica ani cu rezonanță istorică. În mod excepţional, pentru 
Turda, alături de anul 1601 trecea şi numele lui Mihai Viteazul. 


Harta României. Istorică, politică şi comercială, 1872 
(Biblioteca Academiei Române, secția Hărţi) 


Ca şi în redarea Dunării, Dimitrie Papazoglu îmbogățea planșa cu 
reproduceri litografice. Antichitatea și medievalitatea, teritoriile Ţării Româ- 
neşti, Moldovei şi Transilvaniei, armele, personajele și construcțiile 
legendare își împărțeau deopotrivă, nu însă și echitabil, dreptul fixării în 
instantanee. În cele patru colțuri plasa medalioane înfățişându-i pe 
Neagoe Basarab, Decebal, Mihai Viteazul şi Bogdan al V-lea. Dintre 
lăcașurile moldovene opta doar pentru cele de la Neamţ, Agapia și 
Văratec. Restul, aproximativ 15, erau din Țara Românească. Și cele două 
cetăţi, redate în tehnica tuşării, a lui Vlad Țepeș și Radu Negru, tot la sud 
de Carpaţi fuseseră ridicate. Menţinând interesul şi pentru civilizația 
dacă, Dimitrie Papazoglu reda, ca și în cazul lucrării privitoare la Dunăre, 

o imagine de pe Columna lui Traian, înfățișând aducerea capului lui 
Decebal în tabăra împăratului învingător. O serie de scuturi, stindarde cu 
capetele de lupi, dar şi însemne militare completau dosarul dacic, 
susținând public interesul său pentru vremurile anterioare cuceririi 
romane, cultivat în societatea românească a acelor ani, mai ales de 
: Cezar Bolliac. Exceptând fortificațiile, precum și ruinele Târgoviștei, 
restul imaginilor prezentau o lume ce părea încă neatinsă de năpasta 
degradării. Totul era la locul său, încadrat de un peisaj de poveste, pe 
culmea unui deal sau printre pâlcuri de pădure. Aceeași hartă, lipsită de 
imaginile vechilor zidiri, dar păstrând însă medalioanele incluse în compo- 
ziţiile anterioare — Radu Negru, Mircea cel Bătrân, Ştefan cel Mare, 
Bogdan al V-lea, Napoleon al III-lea și Carol I — era retipărită în 1872. 
De data aceasta avea un scop eminamente didactic“. Respectând fidel 
noua împărțire administrativă a ţării, maiorul înşiruia toate cele 33 de 
districte. Însemne şi informaţii atingătoare centrelor de la Dunăre erau 
preluate din compoziția apărută în 1869. Autorul nu avea nici o îndoială 
că movilele sau măgurile mai importante se găseau în cele 10 districte 
limitrofe fluviului. 

O altă contribuție pentru o mai bună cunoaștere a teritoriului 
românesc, semnată tot de Dimitrie Papazoglu, susţinea revigorarea 
obârşiei dacice. Raportată la celelalte materiale de profil, harta intitulată 
Regatul daco-roman" apărea insensibilă la argumentele istorice. Fără 
diferențieri cronologice şi teritoriale, regatul amintit se suprapunea 
perfect peste provinciile istorice locuite de români. Și numele localităţilor 
erau cele folosite curent în secolul XIX, uitându-se cele din scrierile 
antice. Menţiunile priveau capitalele provinciilor, orașele şi punctele 
importante, drumurile principale. Din întreaga planşă, harta acoperea mai 
puţin de un sfert din spaţiu. Restul era ocupat cu portretele regilor daci, 
șapte la număr, şi ale împărați romani, doar şase. În partea superioară 
erau desenate şi armele daco-romane, iar în josul paginii, sub hartă, 
figura reproducerea întâlnită frecvent în epocă, înfățişându-l pe Traian 
la inaugurarea podului peste Dunăre. Seria planşelor îngrijite de 
Dimitrie Papazoglu a depins de călătoriile și descoperirile arheologice 
făcute de el aproape în fiecare an. Spre deosebire de A. Treboniu Laurian, 
colecționarul avea destule motive să se implice în editarea respectivelor 
opere. E dificil de spus dacă maiorul a filtrat conştiincios valoarea 

artefactelor scoase la suprafață sub supravegherea sa, metamorfozând 
informaţia în simboluri purtătoare de valenţe identitare şi culturale. În 
orice caz, el a propus o diversificare tematică inconfundabilă în preocu- 
pările timpului. 

Regatul daco-roman 
(Biblioteca Academiei Române, secţia Hărți) 


În bună măsură, hărţile publicate la intervale scurte de timp urmau 
neîntreruptelor reforme administrative. De fapt, acestora li se şi alocau 
fonduri bugetare. Prea puţine se opreau asupra vestigiilor istorice, a 
drumurilor de legătură. Derulările ulterioare confirmau, celor care mai 
aveau vreo speranţă ori îndoială, că tot iniţiativele particulare mai salvau 
câte ceva din patrimoniul autohton. Mai era nevoie însă și de implicarea 
învăţătorilor din sate, pentru că ei formau cel mai consistent nucleu 
profesional. Se investea în ei credința maturizării unor veleități didactice, 
rafinament ştiinţific și valenţe discursive. 

Chestionarul arheologic propus de Alexandru Odobescu. 
Rolul hărții în propulsarea geografiei istorice 
printre preocupările academice 


În luna iulie 1866, Alexandru Odobescu cerea finanțarea unei noi 
excursii de studiu pentru cercetarea antichităților de la Dunărea de Jos. 
Argumentația se baza pe rezultatele preliminare obținute cu un an înainte, 
în 1865, de către trimișii francezi Gustave Boissière şi Ambroise Baudry. 
Literatul zgândărea sentimentul național, pe care şi-l dorea "mäer", 
arătând că românii ar trebui să fie jenaţi că vestigiile înaintaşilor stârneau 
curiozitatea străinilor, dar lăsau indiferente autorităţile locale“. Își 
stabilea traseul, adică locaţiile unde voia să cerceteze şi estima desco- 
peririle posibile. Dorea să fie însoţit de un ofițer de geniu „cu cunoştinţe 
speciale spre a executa lucrările topografice și a dirija săpăturile”. Zece 
obiective îşi fixa Alexandru Odobescu în campania arheologică din 1866. 
Se pregătea să ajungă în districtele Buzău, Râmnicu-Sărat, Brăila şi 
Covurlui, lista precizând următoarele activități: „1) Săpături în temeliile de 
clădire ce se află în satul Pietroasa şi cercetări asupra ruinelor și numirilor 
din localităţile învecinate. Plan topografic de localități; 2) Excursiune pe 
valea Buzăului (în sus de Pietroasa), vizitarea şi explorarea mănăstirilor 
Berca, Răteşti, Nifon; cercetări la Sibiciu; 3) Excursiune pe valea 
Stavnicului; explorațiunea mănăstirii Vintilă Vodă; cercetări asupra 
numirilor munților ziși Coca; 4) Cercetări de movile (tumuli) şi exca- 
vațiuni la caz de trebuință pe malurile Buzăului în jos de Pietroasa, la 
satele Stâlpu, Făurei; 5) Exploraţiuni la Suţeşti asupra valurilor și 
întăririlor aflate acolo pe ambele maluri ale Buzăului. Plan topografic 
detaliat; 6) Cercetări asupra movilelor de pe malul Bălții Albe între 
satele Grădiștea, Balta Albă şi Boldu. Cercetări lacustre în Balta-Albă; 
7) Exploraţiuni în ruinele cetăţii de la Gura Buzăului. Plan topografic; 
8) Recunoașterea valului (troian) care pleacă de la Sârbeşti pe malul 
Siretului și înconjoară Galaţii până la Capul Brateșului, la Prut; 9) Explora- 
țiuni în ruinele Țighinei (Ghertinei — n.n.) (Capul Boului) de lângă Galaţi; 
10) Orice alte cercetări neprevăzute asupra unor puncte din districtele 
Buzău, Râmnicu Sărat, Brăila şi Covurlui în limitele cărora se vor 
mărgini lucrările acestor exploraţiuni”"?. Pentru prima oară, un călător 
român insista asupra importanței trasării reperelor topografice. 


*% ANIC, fond MCIP, dosar 243/1865, f. 29v. 

** „Buletinul Instrucțiunii Publice”, august 1866, p. 638-639. 
vI ANIC, fond MCIP, dosar 243/1865, f. 30v. 

La 13 iulie 1866, ministrul C.A. Rosetti îi scria personal, anunțându-l 
că i se alocaseră 100 de galbeni pentru demararea săpăturilor, cu promi- 
siunea că se va interveni și la Ministerul de Război, pentru a fi însoţit pe 
teren de un ofiţer de geniu. La 15 iulie 1866, ministrul de Război, prin 
Divizia a IV-a „Artilerie şi Geniu”, propunea ca excursia literarului să nu 
se rezume doar la tatonări arheologice. Militarii erau interesaţi să 
participe la un voiaj ştiinţific care să cuprindă şi studii geologice. 
Propunerea făcută de Ministerul de Război era acceptată de cei de la 
Culte şi Instrucțiune Publică. În consecință, era așteptată din partea 
Diviziei a IV-a nominalizarea unui ofițer, precum și stabilirea datei de la 
care el putea fi trimis pe teren. Maiorul Slăniceanu primea ordinul de a se 
înțelege cu Alexandru Odobescu asupra zilei de plecare. Alţi 50 de 
galbeni îi erau înmânaţi strict pentru cheltuielile de transport. Prefecţii de 
Buzău, Râmnicu Sărat, Brăila și Covurlui erau avertizaţi să colaboreze cu 
Alexandru Odobescu, implicat în „studii arheologice atât de importante 
pentru istoria țării noastre”. 

Aranjamentele birocratice trenau câteva săptămâni, amânând 
plecarea. Acestora li se adăuga și o cumplită epidemie de holeră ce 
bântuia zonele în care urmau să se deplaseze Odobescu şi Slăniceanu. 
Abia la 14 august Alexandru Odobescu intervenea la ministrul Cultelor şi 
Instrucțiunii Publice, anunțându-l de plecarea în provincie. Reitera 
rugămintea de a se scrie prefecților în vederea acordării sprijinului 
necesar. Și titularul portofoliului rezona la rugămintea literatului, adre- 
sându-se prefecţilor la 19 august 1866. Dar nu a fost suficient. Într-un 
circuit administrativ complicat de ambiguităţile ierarhiilor decizionale, 
activitatea celor doi nu se derula conform aşteptărilor. La Pietroasa, 
primarul nu se arăta dispus să cheme sătenii pentru săpături, invocând că 
ordinul adus de Odobescu și Slăniceanu venea din partea ministrului 
Cultelor şi Instrucțiunii Publice, prin intermediul prefectului, în vreme ce 
practica juridico-administrativă îl punea în subordinea Ministerului de 
Interne. Astfel, în toamna anului 1866, ministrul Cultelor și Instrucțiunii 
Publice era solicitat de omologul de la Interne să explice rostul cerce- 
tărilor întreprinse de cei doi, spre a permite la rându-i colaborarea 
primarului. Paradoxal, ceea ce părea la acel moment o neîmplinire 
profesională, păstrată ca o restanță pentru vremuri mai bune, s-a dovedit 
în timp o experiență benefică. 

La începutul deceniului opt, o idee prindea contur în mediile 
intelectuale și printre colecționarii de antichități. Varietatea pieselor de 
patrimoniu şi diversitatea informaţiilor dobândite în timpul peregrinărilor 
l-au convins pe Alexandru Odobescu să încerce o adunare sistematică a 

mărturiilor despre trecut. Publicarea rezultatelor unor călătorii, precum şi 
tipărirea unui număr apreciabil de hărți îl îndreptățeau să creadă că 
existau încă prea multe vestigii, acoperite de praf, pământ și uitare. La 
mai bine de un deceniu de la iniţierea primelor călătorii de studii, 
constatarea lui Alexandru Odobescu vorbea de perpetuarea recuperării 
fragmentare şi fortuite a urmelor trecutului. Pariul literatului era 
ambițios, implicând, în afara echipei dorite de dânsul şi corpul învă- 
țătorilor din Muntenia. Și nu avea așteptări prea mari în ceea ce privește 
pregătirea dascălilor în domeniul istoriei. Spera măcar în implicarea 
acestora în semnalarea tuturor antichităților din zona în care activau. 
Practic, ei trebuiau să întreprindă o banală anchetă și nicidecum nu 
ofereau un aport ştiinţific original. Dorind să evite confuziile şi 
semnalările haotice, Alexandru Odobescu întocmea un chestionar cu 
rubrici și cerințe clare, ce urmau să fie completate punctual de către 
persoanele care-i semnalau vreun vestigiu. 

Astfel, în primele zile din iulie 1871, Alexandru Odobescu cerea 
finanțare pentru derularea unei exploraţiuni ştiinţifice prin câteva 
districte de „dincoace de Milcov”, cu precădere î în Buzău'73. Îşi rezerva 
trei-șase săptămâni pentru a lua la picior zona care îl interesa direct. 
Gândea voiajul ca o cercetare complexă, implicând, alături de el, un 
desenator, precum şi un ofițer superior, detașat de la Ministerul de Război, 
însărcinat cu ridicarea unor planuri strategice în regiuni, „care după 
numeroase dovezi se vede că au fost deja utilizate în timpii antici”. 
Importanţa topografiei devenea tot mai evidentă. Alexandru Odobescu 
propunea trei paliere ale cunoașterii: însemnare, desen, cartografiere 
precisă. Primele două intraseră în practicile călătorilor încă din 1860. Pe 
fondul acumulărilor din ultimul deceniu, evaluarea cărturarului încuraja 
întocmirea unor planșe detaliate nu doar printr-o înşiruire exhaustivă de 
nume, ci şi prin rânduiri tematice judicios planificate. Pe două pagini 
prezenta şi! traseul campaniei, zeci de localități fiind inserate în „proiectul 
campaniei”. 

Prin prisma colaborărilor anterioare cu Ministerul Cultelor şi 
Instrucțiunii Publice, la 13 iulie 1871 i se aproba cererea, fixându-i-se un 
buget de 1.500 de lei, din care trebuia să plătească şi desenatorul dorit. 
Două zile mai târziu, la 15 iulie, Alexandru Odobescu era înștiințat să se 
prezinte la contabilitatea ministerului pentru a ridica banii cent, 
Trecerea avută în cabinetele ministeriale grăbiseră nu doar procedurile 

birocratice, dar şi acordarea întregii sume dorite. În termeni generali, i se 
punea în vedere ca, la reîntoarcerea în capitală, să prezinte superiorilor 
„rezultatele lucrărilor” şi desenele efectuate. În minister deja se vorbea de 
„exploraţiuni arheologice” prin Covurlui, Brăila, Râmnicu-Sărat, Buzău 
şi Prahova. Semantica termenilor întindea, involuntar, capcane, generând 
condiționări nepotrivite, dar mai ales false așteptări. Concepte precum 
antichități, arheologie, istorie, ruine erau amintite cu lejeritate în 
corespondenţele oficiale, dând a înțelege că orice colț de piatră cu 
aparenţă de vechime merita amintit într-una din rubricile tabelului pus la 
dispoziție. Prefecților acestor regiuni li se trimitea, tot la 15 iulie, ordine 
clare de a-l sprijini pe Alexandru Odobescu. Simultan, ministrul Cultelor 
şi Instrucțiunii Publice trimitea revizorilor școlari un ordin prin care le 
cerea să completeze chestionarul propus de Alexandru Odobescu?” 

Pe parcursul anilor 1871-1873 erau trimise şi retrimise către revizori 
școlari, învățători şi primari sute de exemplare ale unui chestionar care 
cuprindea întrebări referitoare la monumentele, vestigiile, comorile, 
zidăriile, legendele și descrierile arheologice considerate vrednice de 
însemnat’. Ambiţia nespusă era ca fiecare învățător din ţară să 
primească câte un formular pentru a nu rămâne necercetat vreun sat ori 
cătun. Intenţia lui Alexandru Odobescu, decriptarea lumii rurale, despre 
care mai nimeni dintre contemporanii săi nu dorea să ştie, reprezenta în 
fond provocarea „istoriei adevărate” a românilor; valorizarea celor care, 
majoritari fiind, nu avuseseră nici un fel de legătură cu evenimentele de 
la marile curți domnești, de la conacele boierești. Experiențele lor 
seculare păstrau încă, în legende și. tradiţii, amintirea unor vremuri 
nefardate de cronicile oficiale. 

Prea puţini revizori răspundeau însă, iar cei care catadicseau să se 
conformeze o făceau după luni bune de așteptare, chiar și ani. Dorita 
implicare a tuturor ierarhiilor administrative din provincie se dovedea o 
cruntă dezamăgire. Primari, prefecţi şi profesori tratau cu indiferență 
solicitările. Neadaptarea profesională și o inconsistentă formaţie culturală 
a colaboratorilor diminuau drastic şansele de succes ale proiectului 
odobescian. Un handicap îl constituia şi schimbarea revizorilor. Multe 
dosare erau trimise la București abia după ce aceștia erau schimbaţi din 
funcţie at noii titulari doreau să facă curățenie prin arhiva locală, 
eliminând documentele de prisos. La 14 februarie 1872, revizorul de la 


+15 Vezi ANIC, fond MCIP, dosar 234/1872. 

Brăila punea la poştă trei dosare conţinând răspunsuri la chestionarele 
uitate prin dulapuri. În lipsa unor arhive bine organizate, a unei 
metodologii clare de lucru, plecările din post afectau proiectul lui 
Alexandru Odobescu. Nou-veniţii nu găseau un fond deja închegat şi nu 
aveau habar de minimele informaţii privitoare la ce s-a întâmplat până 
atunci. O întreagă rețea informaţională trebuia reanimată periodic. Chiar 
din adresele care însoțeau chestionarele reieşea reținerea celor implicaţi 
faţă de corectitudinea datelor semnalate”. Mulţi dintre învățătorii 
comunali nu se implicau, preferând doar să-şi anunţe ierarhii că „prin 
comunele unde locuiesc, precum și cele din învecinate nu au putut capta 
nici o lămurire în asemene chestiune”. Spre finele anului 1873, mai toți 
revizorii puneau la dispoziția superiorilor un nou calup de chestionare. 
Dar datele nu erau încurajatoare. 

În adresa din 19 decembrie 1873, revizorul şcolar al județului Olt 
aducea la cunoștința ministrului că doar 17 învățători din respectivul 
județ găsiseră ceva demn de consemnat prin locurile în care activau. Nu 
explica însă şi cum făcuseră respectivii evaluarea, ce nu luaseră în calcul 
și cum îşi Justificau opțiunile. Poate că, la fel de importantă ca menţio- 
narea vechilor monumente, era catalogarea multora drept nesemni fi- 

cative. În fond, dascălii de la sate împărțeau binele şi răul în istorie, 
meritul şi neconcludența. Situaţia din Olt era totuşi mai bună decât în alte 

părți. Revizorul Tutovei nu putea trimite decât zece chestionare. Statistic, 
procentul retrimiterii formularelor către București nu depăşea un sfert din 
așteptările iniţiale. În districtul Mehedinţi, unde fuseseră expediate, doar 
la 3 octombrie 1873, 150 de formulare, revizorul nu primise de la 
învățători, până la 8 decembrie acelaşi an, decât 23 de chestionare 
completate cu ceea ce găsiseră prin satele în care predau''5. Din Ialomița 
erau adunate 47 de raporturi, scrise de profesorii din plasele Borcea, 
Balta, Ialomiţa și Câmpului; din districtul Brăila erau înaintate mai bine 
de 20 de formulare. Din zona Dorohoiului veneau 15 fişe, însoţite de 
rugămintea prelungirii termenului de predare a celorlalte chestionare; din 
Teleorman doar șapte. Autorităţile din Romanați înaintau un calup de 
34 de exemplare, fiind promise cât de curând alte 27. Din Râmnicu-Sărat, 
12. Revizorul din Muscel punea la dispoziţia decidenţilor din minister un 
total de 33 de formulare. Din Ilfov ajungeau încă 15 răspunsuri, alături de 
făgăduinţa altor 50. Responsabilul din Gorj trimitea 20 de descrieri, arătând 
că fusese nevoit să returneze învăţătorilor multe dintre chestionare pentru 


“7 ANIC, fond MCIP, dosar 244/1874, f. 1. 

că erau completate necorespunzător. Pare să fi fost printre puţinii 
responsabili din ocârmuirile locale atenți la consemnări. Acum, nu ştim ce 
îi atrăsese nemulțumirea: incultura profesorilor, evidentă în consemnarea 
datelor ori, poate, superficialitatea lor. Din Dolj ajungeau alte 23 de 
formulare, din Covurlui 31, urmate la scurt timp de încă 2, iar din 
Botoșani 14 formulare. Cel din Neamț?’ prefera să trimită un dosar cu 
răspunsurile culese, fără a le tria respectând criteriile știute. Un material 
consistent, mai ales inedit, își aștepta valorificarea la finele lui 1873. 

După centralizarea tuturor chestionarelor primite, decidenţii din 
minister îi prezentau lui Alexandru Odobescu, în ianuarie 187430, 
situația pe fiecare unitate administrativă: din Dolj — 23 exemplare, din 
Gorj — 35, Ilfov — 15, Muscel — 66, Râmnicu-Sărat — 14, Romanați — 34, 
Teleorman — 28, Brăila — 5, Ialomiţa — 47, Mehedinţi — 23, Olt — 17, 
Botoşani — 14, Covurlui — 32, Fălciu — 2, Neamţ — doar un singur dosar, 
Putna — relaţii ştiinţifice arheologice, Suceava — un dosar, Dorohoi — 16 
răspunsuri, Tutova — 10 reacţii, Vaslui — o înştiinţare că în acest judeţ nu 
se găsea nici un vestigiu important din punct de vedere arheologic. 
Acolo, Ștefan cel Mare părea că-şi pierduse şi dreptul la amintire. În 
aproape trei ani de insistențe, colaboratorii din teritoriu putuseră 
concretiza doar 382 de formulare, alături de câteva sumare relatări. 

În ianuarie 1874, pe adresa ministerului mai ajungeau 43 de răs- 
punsuri din Prahova, 9 din Tecuci, 24 din Ilfov, un răspuns din Botoșani, 
3 răspunsuri din Muscel. La fel și în lunile februarie, martie, când erau 
confirmate, primirea a 29 de rapoarte arheologice din regiunea Bacăului şi 
a încă 7 din Gorj. Diversele titulaturi date de reprezentanții guvernului 
hârtiilor pe care se văzuseră siliți să le completeze, probau neadecvarea 
resurselor — mai ales umane ale statului — la un proiect atât de important. 
Nemulțumirea lui Alexandru Odobescu privea reticența, chiar îndă- 
rătnicia unor oameni care își datorau traiul, aşa cum era el, unei funcții 
publice. Nu îi costa nimic, poate doar pierderea câtorva ore pentru a 
completa onest niște rubrici. 

În mai 1874, 24 de chestionare erau trimise din Vâlcea. Deși, ca 
frecvenţă, ritmul primirii rapoartelor părea îmbucurător, raportate la 
nivelul planificărilor rezultatelor stârneau nemulțumiri. În ziua de 16 a 
aceleiași luni, Alexandru Odobescu prezenta la mapa ministrului un 
memoriu în care deplângea neimplicarea dascălilor nu doar de la sate, ci 
Și a celor din urbele patriei. Lista ataşată referatului prezenta matematic 


1 Ibidem, f. 48. 
480 (bie, f. 38r.-v. 

un bilanț nesatisfăcător. Acceptând că trecutul nu lăsase urme egale peste 
întinderea Principatelor, semnatarul puncta discrepanțe considerabile 
printre fişele aflate în lucru. Sesizarea sa nu viza neapărat corectitudinea 
informaţiilor, ci implicarea instituțiilor statului. Iar cifrele erau conclu- 
dente. Primise din Argeş 79 referințe, Bacău — 56, Bolgrad — 48, 
Botoșani — 26, Brăila — 25, Buzău — 80; Cahul — 0, Covurlui — 37, 
Dâmboviţa — 61, Dolj — 69, Dorohoi — 29, Fălciu — 24; Gorj — 6l; 
Ialomița — 62, Iași — 45, Ilfov — 40, Ismail — 0; Mehedinţi — 23; Muscel — 
126; Neamţ — 37, Olt — 17; Prahova — 115; Putna — 25; Râmnicu-Sărat — 21, 
Roman — 29; Romanați — 34; Suceava — 31; Tecuci — 9; Teleorman — 94; 
Tutova — 10; Vâlcea — 86; Vaslui — 22; Vlașca — 29%81. Analiza sa indica 
și judeţele cu cele mai incomplete răspunsuri: Ismail, Cahul, Mehedinţi, 
Dolj, Gorj, Olt, Argeș, Romanați, Vlașca, Ialomița, Râmnicu Sărat, 
Putna, Tecuci și Ilfov. 

Chiar dacă o bună parte dintre județele SE de Alexandru 
Odobescu se plasau în partea superioară a ierarhiei colaborărilor, 
includerea lor pe listă sugerează orizontul de așteptare al comanditarului. 
Expertiza dobândită în călătoriile prin țară îi creionase o hartă a patri- 
moniului autohton, oferindu-i motive temeinice să caute cu luare-aminte 
în unele arealuri. 

La 23 mai, ministrul Cultelor și Instrucțiunii Publice semna o 
telegramă către revizorii din Argeș, Botoșani, Buzău, Cahul, Covurlui, 
Dâmboviţa, Dolj, Fălciu, Gorj, Ilfov, Ismail, Mehedinţi, Olt, Putna, 
Râmnicu-Sărat, Roman, Romanați, Suceava, Tecuci, Tutova, Vâlcea, 
Vaslui și Vlașca, cerându-le să-i impulsioneze pe învăţători. Revizorul 
din Cahul răspundea o săptămână mai târziu, pe 30 mai, lămuririle sale 
indicând o problemă de fond și nu o banală întârziere. Tergiversarea nu 
fusese condiționată de lenea dascălilor. El punea la îndoială pregătirea 
învăţătorilor „de a putea seconda o opera așa de importantă”**”. Propunea 
înființarea unei comisii pentru fiecare județ, compusă din oameni de 
știință și prezidată de prefect. 

Dar ce sugerau respectivele chestionare? Aparent o înşiruire de 
nume şi numere, cu o tentă statistică filtrată administrativ. Citite însă de 
istorici şi prelucrate de geografi, puse apoi în naraţiune de literați, toate 
aceste informaţii puteau fi transformate în naraţiuni atrăgătoare, în 
sugestii și argumente utile abordărilor științifice. Au constituit însă o 


+l Ibidem, f. 64v. 
482 Ibidem, f. 64. 
483 Ibidem, f. 101. 

oportunitate formidabilă pentru repertorierea celor mai mărunte obiective, 
cu detaliile cuvenite. Reperele geografice, datele despre structura forti- 
ficațiilor şi aprecierile privind dimensiunile lor întrevedeau şansa unor 
cercetări de teren. Tradițiile perpetuate din vremuri imposibil de iden- 
tificat le asociau, inerent, cu refugiile pentru adăpostirea populaţiei din 
calea turcilor şi tătarilor. De multe ori valoarea lor istorică — despre cea 
arhitecturală rareori fiind vorba — era sugerată mai mult prin raportarea la 
inamicii tradiționali ai Țărilor Române. 

O sumedenie de nume, fără nici un suport documentar cunoscut, 
apăreau în relatările care însoțeau chestionarele. Lângă Odobeşti se mai 
găsea încă în picioare jumătate dintr-o fortificaţie veche numită de 
vârstnicii locului „Cetatea Crăciuna”. Este unul din rarele exemple în 
care surparea zidirii nu se datora unui gest necugetat al localnicilor, 
survenind în urma furiilor Milcovului. Vinovăția comunitară nu ștersese 
conștiința locului, așa cum nu se putea spune în cazul nemţenilor, neîngă- 
duitori cu cetatea de pe culme. Scurgerii timpului îi revenea culpa 
absolută; iar identificările topografice, precum „Podul lui Vodă”, nu 
spuneau prea mult despre istoria și cultura zonei. Asociate însă altor 
denumiri, conexate la evenimentele din regiune, puteau completa şi 
limpezi reconstituiri până atunci imposibile. 

Chestionarul lui Alexandru Odobescu nu a arhivat doar informaţia 
istorică primară. Punctate pe harta ţării, vestigiile au creionat topografia 
nebănuită a unui spațiu colonizat de romani, bântuit și stăpânit de turci, 
împărțit şi vândut conform intereselor conjuncturale. Aidoma straturilor 
arheologice, suprapunerea vestigiilor ştiute pe planşe certifica serialități 
istorice, succesiunea civilizaţiilor și influenţe culturale. Decantarea 
timpurilor nu simplifica neapărat anatomia trecutului. Pe nesimţite, 
istoria personajelor, a boierilor și a domnilor începea să se contureze pe 
baza urmelor arhitecturale și a memoriei colective populare. Ches- 
tionarul a confirmat totuși rostul geografiei istorice. Din câte ştim, o 
inițiativă similară celei susținute de Alexandru Odobescu era reluată 
abia în 1893, în contextul pregătirii pachetului legislativ dedicat 
monumentelor istorice“**. Atunci însă era pus în mişcare un întreg 
angrenaj instituțional. 


48 Vezi Arhiva Municipiului Bucureşti, fond Comisia Monumentelor Istorice, 
dosarele 2-24/1893. 

Societatea Geografică Română și Institutul Geografic al Armatei. 
Implicări instituționale 


Înfiinţarea Societăţii Geografice Române, în 1875, venea să 
amelioreze şi insuficienta cartografiere a teritoriului românesc, popu- 
larizând şi ştiinţa preocupată de acest subiect. Iar începutul nu a fost uşor. 
Societatea Geografică Română şi-a asumat misiunea de a realiza şi un 
transfer epistemologic dinspre perspectiva strict strategică a corpului. 
militar și a unor cercetări personale către agenda culturală publică. De la 
interesele și necesităţile administrative locale, rezolvate prin conturarea a 
numeroase planuri de moşii și sate“ — o procedură eminamente tehnică 
— se trecea la fixarea unor locuri ale memoriei în identitatea comunitară. 
Într-o conferință ținută la 2 februarie 1887, în cadrul „Societăţii Geo- 
grafice Române”, Gr. G. Tocilescu vorbea despre drumurile din Dacia“, 
Jet construia expozeul plecând de la Tabla Peutingeriana, considerat 
„Singurul izvor istoric” pentru unele drumuri, și de la unele cercetări 
arheologice. Nu-i menționa deloc pe cei care se osteniseră anterior cu 
realizarea unor hărţi, „uitându-i” pe Cezar Bolliac sau Dimitrie Papazoglu. 
Intervenţia lui Gr. G. Tocilescu a stârnit nu doar o atenţie trecătoare, ci a 
generat și mobilizarea necesară întocmirii unei hărţi a Regatului“. | 

Ei i s-a adăugat și expertiza Institutului Geografic al Armatei, ale 
cărui hărți punctau în amănunt și locaţiile istorice. Dar aceste informaţii 
ajungeau cu greu în cercuri mai largi. De altfel, în cazul săpăturilor 
pentru căutarea vechilor mărturii istorice din interiorul unor fortificații 
aflate sub jurisprudenţă militară, cererile erau mereu însoţite de hărţi şi 
schiţe ale zonei. Porțiunea din terenul taberei garnizoanei Tulcea în care 
s-ar fi aflat presupusa comoară, era precis indicată în harta întocmită în 
4 februarie 1907%. 

Primi paşi spre profesionalism au fost anevoioşi. La 1874, în 
centrala Ministerului de Război se arăta că nu se putea lucra pe o hartă 
exactă a Moldovei. Aproape 20 de ani se scurgeau ca să se pună la punct 
respectiva planșă. Corespondenţa „confidenţială”"*” dintre primăria laşi 
și Ministerul de Război arăta că abia în august 1897 începea comercia- 
lizarea hărții Moldovei. Apăreau și condiționări din raţiuni financiare. 


*% Vezi DJANI, fond Planuri-Hărți, vol. I-III. 

+% Buletinul Societăţii Geografice Române”, 1887, p. 11-14. 

"TT CL Brătianu, Notife asupra hărților actuale ale României. Urmate de un 
proiect pentru alcătuirea hărții generale a Regatuluip. 70-99. 

+ ANIC, fond MCIP, dosar 2212/1907, f. 10. 

* DJANI, fond Primăria Iaşi, dosar 421/1897, f. 1. 

Ministrul îl atenționa pe primar că „nu se va vinde pe foi ci harta 
întreagă”, prețul fiind de 100 de lei. Edilul nu riposta. Avea nevoie 
stringentă de hartă pentru aducerea apei în oraș. În consecință, discuțiile 
de specialitate se purtau între Institutul Geografic ai armatei şi Serviciile 
Tehnice ale primăriei şi prefecturii". 

Dar intenția moldovenilor era, ca alături de harta geografică, să 
cumpere și două hărţi geologice a României. Negocierile nu au fost însă 
ușoare. In birourile Ministerului de Război se lucra în paralel şi la o hartă 
a țării, pe care se trasau podurile şi toate căile de comunicaţie din Regat. 
In circulara semnată de ministrul de Război, la 1 iulie 1897, se cerea 
prefecţilor să trimită la Bucureşti informaţiile indis ensabile, bănuindu-se 
că acestea fuseseră prelucrate de Serviciul Tehnic”! din fiecare adminis- 
trație. Informaţiile nu puteau fi trimise însă din motive obiective. 

Într-o adresă din 12 iulie 1897, ministrul de Război atrăgea atenția 
primarului din Iaşi că topografia judeţului nu era finalizată. În actele 
prefecturii se regăseau adrese primite de la Institutul Geografic, prin care 
se cerea colaborarea Serviciului Tehnic în stabilirea unor repere. Aducea 
şi argumente, imputând chiar edilului lipsa unei colaborări între minister 
şi administraţia județului. Primarului i se reamintea că decidenţii la nivel 
de judeţ, nu cei locali, refuzaseră să contribuie cu 4.000 de lei la 
realizarea hărții topografice. Nemulțumirea față de primărie ţinea de 
conduita inginerului Vârnav, care primise de la minister, în 1893, cu titlu 
de împrumut, copii ale dosarelor de lucru pentru harta judeţului şi nu le 
mai înapoiase*?. Dar amiciţiile contau. Ministrul decidea, „ca o favoare 
particulară” pentru edilul din vechea capitală a Moldovei, să îi trimită o 
parte din hartă: aceasta conţinea acea regiune din județ de unde urma să 
fie adusă apa. ÎI mai încredința asupra unui aspect: dacă autoritățile din 
lași achitau suma de 4.000 de lei necesară finalizării hărții, în cel mai 
scurt timp ea era la dispoziția autorităților locale. În consecință, Consiliul 
Comunal propunea, în ședința din 13 august 1897, să plătească, în mod 
egal cu Prefectura, suma în cauză. Harta nu era gata nici la începutul 
anului 1902. Pe un ton imperativ, ministrul de Război se adresa 
prefectului de Iaşi, la 9 ianuarie 1902, cerând să i se trimită, până la 
finele lunii ianuarie, o hartă a județului „pe care să fie reprezentate prin 
semne convenţionale toate şoselele și podurile după natura lor și această 
hartă să fie însoțită de un memoriu descriptiv’ 


#0 DJANI, fond Prefectura laşi, dosar 67/1897, f. 1. 
Pl DJANI, fond Prefectura Iaşi, dosar 66/1902, f. 1. 
*2 DJANI, fond Primăria Iași, dosar 421/1897, f. 13. 
*% DJANI, fond Prefectura Iași, dosar 66/1902, f. 1. 

Despre un plan în culori al oraşului se vorbea şi în corespondenţa 
dintre Institutul Geografic al Armatei st primăria laşi 494. era vital pentru 
lucrările edilitare şi necesar planurilor de sistematizare urbană. Cei de la 
Institutul Geografic lucrau deja la un astfel de proiect, de vreme ce garantau 
edilului că, în câteva luni, îi puteau pune la dispoziţie ceea ce dorea. Cei din 
laşi erau consultați, semnalând refacerea unor aliniamentele interioare, cât 
și a marginilor orașului. Dar primăria nu putea achiziționa toate exem- 
plarele cerute a fi cumpărate de către Institutul Geografic. Direcţiunea 
Tramvaielor Electrice din Iaşi consimțea să plătească 325,60 lei pentru 
200 de exemplare”, insuficient pentru a acoperi integral costurile 
realizării respectivei lucrări. Abia în luna mai 1901 primăria primea 
planul dorit. 

În 1902 era finalizat un plan al orașului lași, realizat de inginerul 
Bejan, distribuit în 1.000 de exemplare“ . Timp de un an de zile nu s-au 
vândut decât vreo 200 şi ceva de exemplare, mai ales către instituţiile 
statului, cum ar fi prefectura poliției, școlile din judeţ, administrația 
financiară, judecătoriile de ocol, Corpul IV de armată, revizoratul şcolar.. 
Într-un raport din 12 aprilie 1903 se arăta că în inventarul Serviciul 
Tehnic al primăriei laşi se mai aflau încă 735 de exemplare”. Ceea ce la 
un moment părea un handicap major, s-a transformat, volens nolens, 
într-un impuls mobilizator, conferind hărților rolul binemeritat în studiile 
ştiinţifice, precum și importanța cuvenită în activitățile administrative. 


* DJANI, fond Primăria laşi, dosar 265/1900, f. 1. 
* Ibidem, f. 15. 

* DJANI, fond Primăria lași, dosar 249/1902, f. 1. 
"TT DJANI, fond Primăria Iași, dosar 31/1903, f. 2. 

TRECUTUL DIN FRAGMENTE: 
PE URMELE ISTORIEI ÎN COLECȚIILE DE ANTICHITĂȚI 


Modelul motivant: expediţia lui Gustave Boissière 
şi Ambroise Baudry 


În vara anului 1865, Gustave Boissière şi Ambroise Baudry, trimiși 
ai guvernului francez şi împăratului Napoleon al III-lea, intenționau să 
viziteze o parte din Țara Românească, sudul îndeosebi, în cadrul unei 
excursii arheologice. Venirea lor în Principate se datora unui „interes 
anticar”. Cercetarea pe teren făcea parte dintr-un proiect cultural de 
anvergură: scrierea unei sinteze despre Iulius Cezar. Ambroise Baudry 
lucra, în paralel, la o hartă, pe care, aşa cum mărturisea Cezar Bolliac, a 
îmbogăţit-o cu trasarea drumurilor romane întâlnite pe parcursul 
voiajurilor prin Țara Românească. lar oaspeții nu voiau să piardă prea 
mult timp. Statutul de care se bucurau convinsese autoritățile de la cel 
mai înalt nivel să se implice în rezolvarea tuturor doleanțelor formulate 
de cei doi. 

La 3 iulie 1865, primarul Bucureştiului era solicitat de ministrul 
Justiţiei să pună la dispoziția francezilor o trăsură”. Apelul către mai 
marele capitalei, o decizie de moment, arăta că nu existau proceduri 
administrative pentru astfel de situaţii. Nu erau stabiliți pașii de urmat, 
nici vorbă de crearea unor fonduri special destinate pentru astfel de 
activităţi. De altfel, la 30 iulie 1865, se solicita o altă șaretă, de data 
aceasta specificându-se că trebuia să fie închisă. Până la urmă, în lipsa 
altor oferte, care să corespundă pretențiilor, se închiria o birjă pe arcuri, 
cu geamuri, la preţul de 729 de lei. Faţă de condiţiile de deplasare ale 
călătorilor autohtoni, francezii se bucurau de un regim privilegiat. Până 
atunci, nimeni nu avusese propriul mijloc de transport. In cel mai bun caz, 


` L ANIC, fond MCIP, dosar 570/1866, f. 141. 
2 ANIC, fond MCIP, dosar 243/1865, f. 2. 

se eliberau bilete de poştă; multe inutilizabile, deoarece poştalioanele nu 
ajungeau prin locurile planificate de reprezentanții guvernamentali, 

În cea mai mare parte a traseului foloseau patru cai, excepție făcând 
regiunea dintre Zimnicea şi Caracal, unde erau înhămaţi opt armăsari, dar 
și la reîntoarcerea spre București, când, în ultima parte a rutei, de la 
Pitești, erau folosiți şase cai. Trebuiau să recupereze pe drum răgazurile 
pe care și le permiteau în preajma vestigiilor. La plecarea din capitală, 
ministrul de Interne trimitea un ordin către toți prefecții din Valahia Mică, 
somându-i să le ofere tot concursul. Programările inițiale suportau 
câteva devieri. La recomandarea lui Alexandru Odobescu, ajungeau şi 
la Turnu Severin. Apoi plecau spre Orşova, prin Vârciorova. Foile de 
drum, acolo unde s-au păstrat, indică precis ruta străbătută şi durata 
deplasării. Fiecare șef de poștă semna pe foaia de parcurs orele de venire 
şi plecare, precum şi numărul cailor înhămaţi la atelaj. Chiar și cu toate 
facilitățile asigurate, călătoria în județele de peste Olt a durat nu mai 
puțin de 54 de zile, arătând cât de important a fost voiajul în programul 
celor doi. Ținuse aproape cât misiunile atribuite trimişilor guver- 
namentali în anii anteriori. 

Din păcate, incidentele nu au lipsit. Profitând de susţinerea și atenția 
acordate la vârfurile puterii, francezii încălcau nonșalant normele 
pământene, chiar şi pe cele de bun simţ. Șeful biroului poştei din Călăraşi 
se plângea, în octombrie 1865, că Gustave Boissière refuzase să elibereze 
diligența pusă la dispoziţie, trăsură de care aveau mare nevoie. Pe varii 
canale de comunicare, informaţiile ajungeau şi în centrala Ministerului 
Cultelor și Instrucțiunii Publice, fără a se lua vreo măsură. 

Într-un memoriu din 18 iunie 1866, Cezar Bolliac arăta că îi dusese 
pe cei doi oaspeţi pe la Zimnicea, la Celei și Reşca, zonele ştiute de el cel 
mai bine. De pildă, la Celei stăteau suficientă vreme pentru a asista la 
decopertarea circumferinței fortificaţiei, la dezgroparea zidului citadelei, 
precum și la avansarea săpăturilor efectuate într-un tunel subteran 
descoperit tocmai atunci. Anvergura lucrărilor proba, dacă mai era nevoie, 
că preumblările francezilor nu erau, nici pe departe, formaliste. La Reşca 
lucrau la eliberarea unor ziduri catalogate drept civile de Cezar Bolliac. Se 
pare că avea habar de ele din precedentele popasuri. Dar chemat atunci 
de treburi urgente lăsase cercetările neterminate. 

Cei doi francezi nu au mers însă împreună peste tot. La finalul 
şederii în țară, Ambroise Baudry îşi manifesta intenţia de a ajunge la 
Brăila. În septembrie, prefectul Brăilei era atenționat să îi pregătească 
„arhitectului arheologic al guvernului francez” biletele de poştă, dar şi să 
se asigure că un dorobanţ îl va însoți în permanență pe oriunde voia să 

ajungă. Venirea francezilor a fost de folos şi părţii române. Pe lângă 
expertiza aplicată vestigiilor autohtone, însoţirea străinilor a prilejuit 
semnalarea unor nereguli majore. Din punct de vedere ştiinţific, căutările 
celor doi i-au pus pe gânduri pe români. Cezar Bolliac edita o hartă, 
înțelegând calitatea și rostul cercetărilor lui Ambroise Baudry. 

Prezenţa francezilor a încurajat combaterea vehementă, în sfera 
publică şi în intervenţiile jurnalistice, a destructurării conștiente a patri- 
moniului local.. Adresele trimise Ministerului Cultelor și Instrucțiunii 
Publice arătau implicarea autorităţilor locale în distrugerea ruinelor. 
Cezar Bolliac îl pomenea pe primarul din Celei care „face comerț cu 
piatra scoasă din zidurile cetăţii şi din domele romane”, deși fusese 
sfătuit cu ani buni în urmă — în timpul călătoriei arheologilor francezi, 
Gustave Boissière și Ambroise Baudry, prin Țara Românească — să se 
îngrijească de buna lor păstrare”. Acuzaţiile lui Cezar Bolliac nu aveau 
priză la autorităţi şi datorită renumelui pe care şi-l făcuse încă din timpul 
frământărilor de la 1848. În cercurile diplomatice maghiare, dar şi la noi, 
se ştia că Cezar Bolliac preluase cu acte nişte diamante de la generalul 
Jozef Bem, care, ulterior, nu au mai fost găsite’. Chiar dacă, ulterior, 
Bolliac îşi recâștiga onorabilitatea, demontând învinuirile, un rest 
nefericit al amintirii acelui episod pulsa în unele medii sociale. 

Amintindu-şi de căutările celor doi francezi, alături de membri ai 
Comitetului Arheologic, Dimitrie Papazoglu îi relata regelui Carol I cum 
aceștia nu găsiseră ceva demn de menţionat. Reîntorşi în București, 
Gustave Boissière şi Ambroise Baudry vizitau locuinţa lui Dimitrie 
Papazoglu două zile la rând, analizând piesele deţinute de fostul militar“. 
Primeau de la gazdă câteva obiecte pentru a fi depuse în Muzeul Naţional 
francez. | 

Profitul principal al trecerii prin țară a celor doi călători a fost 
impulsionarea și legitimarea studiilor de teren. Deşi costisitoare, astfel de 
cercetări îşi aveau rostul lor. lar când străinii se arătau interesaţi de 
vestigiile istorice, nu pentru a comercializa un artefact, ci pentru a 


3 Cezar Bolliac, Excursiuni arheologice, vol. 1, antologie, prefață și realii de 
N. Georgescu, studiu introductiv, comentarii și glosar de Mariana Marcu, notă asupra 
ediţiei, verificarea şi colaţionarea realiilor de Doinea Rizea, Bucureşti, Editura Floare 
Albastră, 2005, p. 102. 


SET, 
Ibidem. e à 
5 Titu Maiorescu, Jurnal şi epistolar, vol. VU) (sfârşitul lui aprilie 1872 — sfârşitul 


lui aprilie 1876), ediţie îngrijită de Georgeta Rădulescu-Dulgheru, Bucureşti, Editura 
Minerva, 1989, p. 11. i 
6 BAR, Manuscrise, Arhiva D.A. Papazoglu, III, Varia, f. 160v. 

limpezi un fenomen, precum infrastructura romană, orice alt argument 
era de prisos. 


Peregrinările lui Dimitrie Papazoglu în 1864 


Călătoriile de studiu, începute în 1860, au deschis și gustul colec- 
ționării diverselor antichități păstrate în pământul ţării. Toţi cei implicați 
atunci au revenit prin locurile cercetate; și nu o singură dată. Pe parcursul 
deceniilor următoare, Dimitrie Papazoglu și Cezar Bolliac s-au remarcat 
printre cei mai sârguincioși voiajori, precum și ca posesori ai unor serii 
de artefacte valoroase, găsite chiar de ei ori cumpărate din târgurile ținute 
periodic prin sate, de la diverși negustori abili în procurarea şi comer- 
cializarea obiectelor vechi. 

Istoricul reconstituirii începe undeva în primăvara anului 1864. De 
data aceasta, nu se prevedea doar efectuarea unor banale periegeze. 
Dimitrie Papazoglu urma să adune de prin lăcașurile de cult piese cu 
valoare istorică, al căror loc era mai potrivit în vitrinele muzeelor decât 
prin colțurile întunecoase ale așezămintelor. Cel puţin acesta a fost 
obiectivul inițial. Prin adresa nr. 11117, din 9 aprilie 1864, semnată de 
ministrul Cultelor și Instrucțiunii Publice, Dimitrie Bolintineanu”, 
maiorul primea acceptul și finanțarea necesară unei noi excursii, definită 
generic, drept „arheologică”. E ușor de intuit ce îl recomanda: avea o 
bogată experiență în cercetările pe teren. La acel moment, fostul militar 
se putea lăuda cu o practică întinsă pe nu mai puţin de 35 de ani. Se 
bucura și de un dram de prestigiu printre pasionații de antichităţi, 
semnând numeroase broşuri și articole cu oarece impact printre contem- 
porani. Cu un an înainte, în 1863, îi apăruse Călăuza pe râul Dunării”. În 
acel ghid de călătorie, el puncta localităţile în care mai puteau fi admirate 
vestigii istorice. Farmecul textului era dat de consemnările literare ale 
unor fapte sensibile imaginarului colectiv. Cititorul afla cum, în proxi- 
mitatea orașului Târgu Jiu, zăceau încă îngropate comorile lui Decebal”. 
Era şi o invitaţie, nerostită, o mănușă aruncată călătorilor de a săpa în 
căutarea legendarului tezaur. 


7 Excursiune arheologică săvârșită în România de către Mai. D. Papazoglu, 
1864, p. l. 

Călăuză pe râul Dunării. Din Poarta de Fier până la Marea Neagră sau Exactă 
descriere a părții drepte zt stânge a acestui fluviu, istorică, politică şi comercială, 
culeasă fiind din mai mulți istorici antici şi moderni, de maiorul D. Papazoglu, 
Bucureşti, Imprimeria Statului, Sf. Sava şi Nifon, 1863. 

” Ibidem, p. 30. 

Antecedentele sale îi permiteau să ceară, din partea decidenţilor, 
respectarea unor clauze. Relaţia minister — colaborator depăşea faza 
însărcinărilor, intrând în etapa negocierilor, de pe poziţii egale. 
Confruntat cu nebănuite probleme în voiajurile anterioare, Dimitrie 
Papazoglu punea pe hârtie condiţiile dorite a fi îndeplinite de autorități: 
să strângă personal obiectele și cărțile care meritau să fie aduse la 
București, să aibă libertatea de a lăsa călugărilor numai piesele necesare 
oficierii serviciului divin. Până să ajungă pe la mănăstiri, el dorea însă ca 
fiecare ierarh să trieze antichităţile, separându-le de piesele moderne, iar 
cărțile vechi ai manuscrisele să le pună într-un dulap special, pentru a le 
feri de stricăciuni. Maiorul insista că intenţiile lui nu se reduceau la o 
banală depozitare. Dimpotrivă, susținea că volumele respective să fie 
prezentate de fiecare dată când pragul așezămintelor era trecut de 
persoane pasionate de istorie. Dar interacţiunea cu fețele bisericeşti nu 
era tocmai bună. Explicaţiile oferite îi dădeau dreptate. 

Depistase tot felul de practici utilizate de acestea pentru a masca 
înstrăinarea patrimoniului. De pildă, în lipsa prea multor obiecte reli- 
gioase, sesizase cum icoane vechi şi clopote erau mutate de la un lăcaș la 
altul, pentru a da trimişilor guvernamentali impresia că toate erau la locul 
lor. Bănuia chiar existența unor filiere bisericeşti, a unor planuri bine 
ticluite, coordonate din vârful ierarhiei ecleziastice de la București. 
Nimeni, în afara superiorilor din capitală, nu putea lua astfel de decizii; 
adică nu şi-ar fi permis scoaterea din lăcaşuri a unor lucruri vitale 
oficierii serviciului divin. Colaboratorul ministerului mai cerea, în 
termeni imperativi, să nu li se permită călugărilor părăsirea țării până 
când nu aveau să predea piesele cu valoare istorică adăpostite în mănăs- 
tirile pe care le conduceau — incluse, de altfel, în inventare — dar şi 
pietrele mormântale abandonate în curțile așezămintelor. Mai solicita să i 
se aprobe accesul neîngrădit în toate lăcașurile de cult, să nu întâmpine 
dificultăţi în deschiderea mormintelor princiare pentru a vedea dacă nu 
fuseseră batjocorite. Invoca propria-i experiență, amintind cum, la 
mănăstirea Radu Vodă din capitală, oprise în ultima clipă profanarea 
mormintelor domnești. Dar era foarte dificil să controlezi capriciile unor 
oameni „străini de sacrul țel naţional”. Dorea ca toți comandanții 
punctelor de control la ieşirea din țară să verifice amănunţit bagajele 
egumenilor și ale celor din anturajul acestora pentru a se evita sustragerea 
odoarelor bisericeşti şi a altor vestigii. Aprecia că o asemenea propunere, 
făcută prima oară în 1859, dacă ar fi fost aplicată, multe obiecte nu ar fi 
dispărut fără urmă. Considera că venise vremea ca statul să preia definitiv 
tot ce era mai prețios din moștenirea străbunilor. Insă îndeplinirea 

dorințelor sale nu mai depindea doar de Ministerul Cultelor și Instruc- 
Dun Publice. Respectivele intervenții trebuiau decise şi de titularii 
portofoliilor de la Război şi Interne. Nu existau însă la acea dată stabilite 
proceduri clare. 

O altă propunere privea reglementarea intervențiilor asupra 
lăcaşurilor. Depăşirea momentană a nemulțumirilor generate de cererile 
aparent exagerate, arăta limpede că, fără un cadru juridic croit pentru 
necesitățile patrimoniale, previziunile erau sumbre. Orice reparație în 
mănăstiri cerea Papazoglu trebuia aprobată doar de către decidenţii din 
minister; și îşi argumenta poziția. Până atunci, în prea multe situaţii, 
portretele fondatorilor fuseseră distruse ori acoperite sub pretext „de 
curăţire sau spoire a bisericii”. Fenomenul era cunoscut, fiind semnalat şi 
de preotul Grigore Musceleanu. Distrugerea picturilor interioare avea 
drept miză şi „rectitorirea” așezămintelor, prin recentele zugrăveli fiind 
impuse figurile noilor protectori. Era perioada în care apărea tot mai 
evidentă necesitatea implicării unor arhitecţi în orice refacere a zidirilor 
religioase. 

Ministrul Dimitrie Bolintineanu ţinea cont de sugestiile lui Dimitrie 
Papazoglu. Semna un referat „pentru oprirea de a mai trece peste hotar 
antichităţile din România”!0, propus spre adoptare Consiliului de 
Miniștri. Se scria și tuturor egumenilor mănăstirilor, anunţul fiind 
publicat și în „Monitorul Oficial”; li se impunea colaborarea necondi- 
ționată cu Dimitrie Papazoglu. 

Din adresele trimise Ministerului Cultelor și Instrucțiunii Publice, 
aflăm că pornea la drum pe 15 aprilie 1864. Iniţial, avea la dispoziţie 
2.880 de lei, calculați a fi suficienți pentru două luni. Suma era alocată 
exclusiv necesităților călătoriei. Pentru cumpărarea  antichităţilor, 
Dimitrie Papazoglu era încredinţat de ministrul Dimitrie Bolintineanu că 
fiecare propunere de achiziționare va găsi sprijinul cuvenit în centrala de 
la Bucureşti. Un ordin circular, adresat prefecților din Romanați și Dolj, 
le cerea acestora să îi dea lui Dimitrie Papazoglu „toate înlesnirile şi 
concursul trebuitor pentru îndeplinirea misiunii de mare folos pentru 
Muzeul Naţional”. Li se mai atrăgea atenţia să se implice în obţinerea 
unor prețuri cât mai avantajoase pentru antichităţile dorite de maior. Ce 
au gândit respectivii nu e imposibil de bănuit, atâta vreme cât chiar unii 
dintre dânșii câștigau sume frumoase din tranzacții cu vestigii istorice. 

Papazoglu și-a concentrat atenţia pe Dolj și Romanați, singurele 
judeţe în care ştia că se găsesc „antichități mai cu abundență”. Primul 


10 e P rie EN: m, > 4 
Excursiune arheologică săvârşită în România de către Mai. D. Papazoglu, p. 5. 

popas era în satul Talpa, identificat „fără nici un dubiu” în scrierile antice 
drept aşezarea Tapes, „unde s-a repurtat vestita bătălie dacă cu trupele lui 
Traian”. Îndoiala nu-și avea rostul atâta vreme cât peste tot puteau fi 
observate „semne de fortificaţii şi mai cu osebire de morminte”. Deşi putea 
consulta scrierea lui Dio Cassius, pentru a verifica localizarea corectă, 
maiorul a preferat să-și asume propria teorie, dovedită a fi greşită. 

La 18 aprilie ajungea la Recica sau Atina, „vechea cetate numită în 
Geografia lui Ptolemeu Pinum”. Descoperea un sistem de apeducte bine 
conservat şi un cuptor mare, subteran. Având în vedere că în apropiere 
s-ar fi aflat şi cimitirul antic, Dimitrie Papazoglu opina nonşalant că 
respectivul cuptor servise la arderea cadavrelor. Trimisul ministerului îi 
sugera prefectului să ia toate măsurile pentru protejarea vestigiilor. 
Prezenta satul drept un Pompei al românilor. Era sigur că popularizarea 
descoperirilor va atrage vizitatori, iar comunitatea locală va prospera. 
Până la noi dispoziţii, prefectul trebuia să înăsprească paza arealului 
pentru a împiedica furtul pietrelor folosite de țărani la construirea 
bordeielor și a șanțurilor din grădini. 

Îşi concentra apoi atenţia pe zona satului Celei, echivalat de dânsul, 
iarăși eronat, cu vechea cetate romană Sigibida!!. Altfel, ştia zona foarte 
bine. În precedentele descinderi descoperise trei cimitire romane şi un 
templu; trasase perimetrul locuinţelor în care locuise nobilimea, câteva 
fortificaţii, dar şi „locul prin care se lega podul lui Constantin făcute pe 
Dunăre”. Antica aşezare părea dezgolită de mai toate secretele. 

Două morminte din cărămidă, al unui copil şi al mamei sale, îl 
interesau în mod aparte, notând, în detaliu, tot ce conţineau. Intr-un prim 
sarcofag găsea nu mai puțin de 12 tipuri de obiecte: inel din aur pe care 
se puteau citi litere grecești și latine, o pereche de cercei din aur, frunze 
prelucrate din aur, o cataramă din argint, o mică cutie de aramă, un ban 
de aramă, două instrumente de fier, cinci bucăţi de sticlă, o bucată de 
smoală neagră și una de pucioasă, trei ulcioruşe de pământ, chiar şi o 
mărgea albastră. Valoarea pieselor, dar şi diversitatea lor, recomanda 
studierea în amănunt. Călătorul nostru se lansa şi în supoziții. Plasa 
moartea femeii, pe care o credea născută la Atena, undeva la mijlocul 
veacului II, nelegând datarea de vreun obiect din sarcofag. Înțelegem, 
dintr-un memoriu semnat de Dimitrie Papazoglu, la 17 august, că la 
deschiderea sarcofagului asistase însuşi domnitorul Alexandru loan Cuza. 

Popasurile de la Recica şi Celei i-au limpezit priorităţile și l-au 
îndemnat să înainteze, la 7 mai, un proiect pentru strângerea antichităților 


1 ANIC, fond MCIP, dosar 193/1864, f. 3. Date mai ample, unele doar supoziții, 
vezi în Călăuză pe râul Dunării... p. 30-32. 

doar din cele două sate. În fapt, era un compromis, favorabil atât statului, ' 
cât și sătenilor. Nu mai era un secret pentru nimeni că aproape toți 
locuitorii săpau necontenit pentru a lua piatră și cărămidă după nevoile 
fiecăruia. Dacă ar fi fost vorba doar despre furtul câtorva lespezi, 
atitudinea oamenilor putea fi păsuită. Maiorul invoca însă distrugerea 
iremediabilă a unor vestigii unice. Dimitrie Papazoglu propunea lega- 
lizarea respectivei deprinderi, impunând însă ca orice piesă cu valoare 
istorică să fie predată autorităţilor ?. Accepta chiar şi plata obiectelor din 
aur şi argint la preţul curent al materialului. Concentrându-se pe cele 
două comunităţi, se amăgea cu ideea că putea să salveze, într-o proporție 
covârşitoare, ce se mai păstra în magma pământului. Câștigul națiunii 
reieșea din îmbogățirea fondului Muzeului Naţional de Antichităţi, dar și 
prin contracararea negoțului cu artefacte. Ştia prea bine că ceea ce era 
trecut peste graniță nu mai putea fi recuperat. Şi nimeni nu îndrăznea să 
pândească amploarea expedierilor. Ce trebuiau să facă oamenii? În 
principiu, se dorea ca fiecare familie să primească câte două-trei pogoane 
din suprafaţa fortificațiilor pe care să le sape „până va da de pământ 
sănătos”. Pretindea că orice zidire descoperită să fie lăsată la locul ei, 
oamenii putând lua, cel mult, materialele desprinse de structura 
principală. În aceste recomandări întrezărim impulsurile care aveau să 
ducă la geneza colecţiilor unicat. 

O altă soluție îi privea pe deținuții de la închisoarea din Caracal, al 
căror număr putea ajunge, într-un caz fericit, până la 70 de persoane. Se 
gândea să fie mutaţi la mănăstirea Hotărani „care este înconjurată cu un 
zid”? Un alt avantaj suplimentar era poziționarea lăcaşului în apropierea 
satului Recea, unde fuseseră descoperite alte antichități. O variantă ce 
merita analizată era şi aducerea de peste Dunăre a unor muncitori bulgari. 
Semnatarul memoriilor nu avea idee de câți oameni era nevoie pentru 
săpături. La 8 mai, avansa constituirea a două grupuri, de câte 50 de 
persoane, supravegheate de un îngrijitor, câte unul pentru Celei și Recica. 
Peste câteva zile, la 11 mai 1864, revenea cu o altă propunere. Să fie 
trimise, cu acceptul ministrului de resort, „două companii din batalionul 
de geniu care au specialitatea de a săpa”!?. Nici una dintre soluţiile 
avansate nu a fost acceptată. Neimplicarea autorităților lăsa impresia că 
aproape totul era permis în perimetrul vechilor așezări. 


12? ANIC, fond MCIP, dosar 126/1864, f. 181. 
BAR, Manuscrise, Arhiva D.A. Papazoglu, III, Varia, f. 160. 
TT ANIC, fond MCIP, dosar 126/1864, f. 184. 

Dimitrie Papazoglu nu acorda o mare atenție conservării integrale a 
siturilor arheologice. Punea preț pe preluarea obiectelor. În opinia lui, 
oricine lucra pe şantier putea să ia piatra scoasă de la cetate. Nu se 
gândea că o astfel de hotărâre însemna, implicit, distrugerea totală a 
vestigiului. Funesta previziune nu şi-a aşteptat prea mult împlinirea. 
Cezar Bolliac solicita zadarnic, în martie 1870, ministrului Cultelor și 
Instrucțiunii Publice, împuternicirea preotului Nicolae Stănescu, care 
slujea î în zonă, cu „privigherea asupra ruinelor și antichităților din Celei 
și din prejmele Celeiului”" și primirea DEA autorităților. Răul 
fusese deja produs. 

La începutul anului 1871, prefectul districtului Romanați trimitea o 
adresă la Ministerul de Interne, anunțând că 75 de locuitori din comuna 
Celei au distrus trei ziduri ale cetăţii din sat și au scos, conform 
evaluărilor făcute de către autorităţile locale, 129.641 bucăţi“, pe care 
le-au vândut. Nu se împliniseră cinci ani de când fortificația fusese 
debarasată de pământ și erau deja compromise părţi din structura de 
rezistență. Surprinzător, oful reprezentantului guvernamental privea 
chestiuni sensibile intereselor financiare și mai deloc de argumentele 
identitare locale. Prefectul era nemulțumit nu fiindcă fusese distrus un 
vestigiu istoric, ci pentru că sătenii vânduseră piatra în interes personal şi 
nu se înțeleseseră cu decidenții administrativi pentru predarea unei părţi 
din materialul extras. Mai precis, filozofia instituțională agreată de unii 
funcționari se rezuma la împărţirea beneficiilor rezultate în urma distru- 
gerii monumentelor istorice; nici vorbă de protejarea lor! Ținând cont de 
valoarea construcției, responsabilii de la Interne cereau un punct de 
vedere de la colegii de la Culte și Instrucțiune Publică. Răspunsul 
atenționa, cu părere de rău, că era regretabil ce se întâmplase şi că „nu 
poate încuviința vânzarea acelor pietre care au interes istoric pentru 
tară”!7, În lipsa suportului legal, corespondența interministerială se 
consuma în jurul regretelor, opiniilor şi nu ale deciziilor, rareori fiind 
combătute pagubele produse de interesele mărunte şi meschine. 

Și din acest considerent, Dimitrie Papazoglu lua din zonă o statuie 
din aramă roșie cu o greutate de două kilograme și 610 grame" și o 
înălțime de 25 de centimetri. O găsise într-o stare conservare bună, 


îngropată în nisip, pe marginea râului Olt. 


'5 ANIC, fond MCIP, dosar 140/1870, f. 75. 
16 ANIC, fond MCIP, dosar 143/1871, f. 29. 

17 Ibidem, f. 30. 

De la Celei se îndrepta spre Grojdibodu şi Caracal, unde afla 
povestea celor două tăblițe de aramă preluate cu ani buni în urmă, în 
1844, de Mihalache Ghica, cu promisiunea de a le include în recentul 
muzeu înființat la Bucureşti. Dimitrie Papazoglu sesiza nemulţumirea!” 
locuitorilor, fratele fostului domnitor nu se ţinuse de cuvânt. Primea din 
partea autorităţilor locale două memorii pentru ministrul Cultelor și 
Instrucțiunii Publice, prin care se cerea transferul obiectelor în colecţiile 
Muzeului Naţional de Antichităţi. La 5 mai 1864, oamenii reveneau cu o 
nouă adresă la ministrul Cultelor şi Instrucțiunii Publice, reamintindu-i 
de „acele table de aramă, mărimea în octav, scrise pe toate feţele cu slove 
latinești, ce au fost găsite la satul Grojdibodu proprietatea dlor Jieni şi 
care table se află prinse în două belciuge mici una de alta, tot de aramă, 
ştim şi cunoaştem că răposatul crucerul Dimitrie Jianu le-au fost datu 
vornicului de la acel an Mihalache Ghica, cu rugăciunea ca să le depună 
la Muzeul Naţional". Locuitorii din Caracal î își reiterau revolta că piesele 
respective nu fuseseră depuse în muzeu, nici după aproape 20 de ani, 
conform înţelegerii, ci păstrate în familie, unde se aflau şi în 1864, în 
grija lui Gheorghe M. Ghica, fiul banului. Din motive nedibuite de noi, 
doleanțele nu au fost ascultate, determinându-l pe Dimitrie Papazoglu să 
reia problema într-un memoriu, din 22 august 1864. Fără echivoc, el 
cerea ministrului Cultelor şi Instrucțiunii Publice să intervină personal 
pentru a prelua tăblițele de aramă de la vremelnicul păștrător, Mihalache 
Ghica, şi a le depune la Muzeul Naţional de la Sf. Sava?!. 

Tot din Caracal, maiorul trimitea, la 2 mai 1864, o altă adresă, 
anunțând modificarea programului excursiei. Dorea să poposească în oraş 
până la 17 ale lunii, când se organiza bâlciul cel mare al Caracalului. Ştia 
că în zilele de târg veneau țărani din regiunile învecinate pentru a vinde 
tot felul de piese vechi. Îşi făcea și un plan de acțiune. Pe de o parte, 
autorităţile locale trebuiau să răspândească prin ţinuturi vestea că la târg 
se vor cumpăra antichități pe bani frumoși, de către un reprezentant al 
guvernului. În paralel, făcea presiuni pe cale ierarhică să i se pună la 
dispoziţie un buget pentru achiziţii. Profita de timpul avut la dispoziție 
pentru a se documenta în privința prețurilor cerute străinilor, fără nici o 
sfială, de către locuitorii din zonă. Calculul era simplu. Se pleca de la 
valoarea curentă a aurului și argintului, apoi, în funcţie de cât de 
prețioase estimau a fi monedele ori alte bijuterii, dublau, chiar triplau 


° Muzeul Papazoglu, Bucureşti, Tipografia C.A. Rosetti, 1864, p. 113-114. 
2 ANIC, fond MCIP, dosar 193/1864, f. 2. 
Ibidem, f. 11v. 


Trecutul din fragmente 373 


costurile. Pietre mici sculptate, idoli, vase de pământ, produse din fier îşi 
aveau toate preţurile lor într-un interval de variaţie financiară cunoscut 
mai de toată lumea. Luând în calcul aceste evaluări, Dimitrie Papazoglu 
credea că suma de 4.000 de lei ar fi fost suficientă pentru a cumpăra de la 
marele bâlci, întins pe o săptămână, orice obiecte ar fi dorit. Informaţiile 
erau semnalate și într-o adresă din 16 mai, cu o zi înainte de deschiderea 
târgului. Tot la aceeaşi dată, 16 mai, îl avertiza pe ministrul Cultelor şi 
Instrucțiunii Publice că arendaşul din Recica distribuise locuri de arătură 
pe măgurile ce înconjurau cetatea. Mai mult, ştia de planul aceluiași 
personaj de a acorda, în acelaşi areal, loturi pentru ridicarea unor case și 
amenajări de curți. Spera că o intervenţie în regim de urgenţă ar fi putut 
bloca iminenta distrugere a antichităţilor. În orice caz, două săptămâni de 
ședere în zonă i-au fost îndeajuns pentru a se familiariza cu obiceiurile 
localnicilor. Se zbătea să pună mâna pe cât mai multe mostre istorice, dar 
şi să convingă decidenţii instituționali de necesitatea stabilirii unui cadru 
juridic împotriva traficului de antichități. 

Destinația următoare era Craiova. Prioritate avea înaintarea unei 
cereri către prefectul judeţului Olt. Era interesat să preia două statui din 
piatră păstrate într-un sat, despre care avea idee din peregrinările 
anterioare. Având răgaz, una dintre opriri o făcea în grădina publică, 
unde, pe un stâlp impunător, se afla statuia lui Hercule, aflată în pericol 
de prăbuşire. Într-un raport către minister, arăta cum, folosindu-se de 
statutul său, impusese personalului grădinii să îndrepte şi să întărească 
lucrarea din piatră. Tatona posibilitatea transferării operei la muzeul din 
București, Cea mai dezolantă privelişte i-o oferea însă biserica Sf. Dumitru. 
Deşi așezământul era o cauză pierdută pentru majoritatea craiovenilor, 
maiorul visa ca refacerea lăcașului să fie asociată domniei lui Alexandru 
loan Cuza. Îl integra perfect, ca un simbol, în proiectul regenerării 
naționale dorit de mulţi dintre români: era în această mărturisire, gândul 
nespus de a acorda o șansă în plus zidirii. Mânat de curiozitatea de a 
vedea și palatele banilor Craiovei, consemna oripilat cum acestea 
ajunseseră dependințe pentru prăvălii”. Ştia de unele inscripții pe lespezi 
de piatră, dar nu mai găsea nici o urmă spre ele. Oraşul își pierduse 
savoarea, nu mai avea prea multe locaţii atrăgătoare de oferit vizi- 
tatorilor. Multe dintre aceste descinderi erau pregătite în cele mai mici 
detalii, Dimitrie Papazoglu stabilindu-și obiective precise. Pentru vizita 
la biserica construită în timpul lui Constantin Brâncoveanu, ajunsă ŞI ea 
în ruină, își impunea 15 „datorii” de care trebuia să se achite fără nici cel 

mai mic rabat. Îl interesa să caute orice resturi de piatră din preajma 
bisericii, fântâni, lighene de piatră, stâlpi, locuri cu semnificaţii istorice. 
În interior dorea să vadă starea picturilor și a pisaniilor, să identifice 
personajele şi semnificaţiile cuvenite”. Își planifica să consemneze 
tradițiile aflate de la locuitori. La 1 iulie, era deja la Calafat, semnând un 
alt memoriu, ce ducea cu el vestea descoperirii unor piese dacice și. 
romane. Pe traseul excursiei din 1864 se mai găseau satele Slăveni, Tia, 
Orlea, Potelu și Guropadim. | 

La reîntoarcerea în capitală, depunea un raport la cabinetul domnito- 
rului, mulțumindu-i pentru susținere; arăta că doar astfel puteau fi oprite 
săpăturile şi furturile căutătorilor de comori care vindeau artefactele 
peste graniță. Lăsa de înțeles că, fără sprijinul domnitorului Alexandru 
loan Cuza, cuvântul său nu ar fi fost luat în seamă. Odată cu mulțumirile 
cuvenite, Dimitrie Papazoglu propunea nu mai puţin de patru proiecte 
privind protejarea patrimoniului autohton, rugându-l pe Alexandru 
loan Cuza să le studieze și să promoveze cea mai bună formulă. Apelul 
era și semnul unei disperări. Prin gestul său, desconsidera calea ierarhică 
decizională. Firesc, la mapa domnitorului, astfel de acte trebuiau să 
ajungă din partea ministerului de profil. Alegând această soluţie, Dimitrie 
Papazoglu semnala nu doar problemele de pe teren, ci şi inabilitatea 
decidenților în a se implica cu certe soluții pentru rezolvarea neregulilor. 

Un raport detaliat, întocmit la 22 august 1864, era depus şi la 
Ministerul Cultelor şi Instrucțiunii Publice, alături de inventarul 
obiectelor descoperite. O primă remarcă ține de schimbarea obiectivului 
iniţial asumat de Dimitrie Papazoglu. Dacă voiajul fusese gândit pentru 
preumblări la mănăstirile şi bisericile de prin ţară, entuziasmul arheologic 
al fostului militar, precum și provocările de pe teren deturnaseră 
scopurile preliminare. Nimeni însă nu se arăta deranjat de schimbarea 
produsă. Reitera dorința locuitorilor din Caracal pentru preluarea 
tăblițelor de aramă de la fiului banului Mihalache Ghica şi depunerea la 
Muzeul Naţional de la Sf. Sava. Dimitrie Papazoglu se lansa și în 
supoziții, mai curând exerciții de imaginaţie, astăzi greu de crezut. Era 
convins că o cantitate mare de pământ galben, folosită între zidirile 
scoase la suprafață, ar fi fost adusă tocmai de la Roma. Credem că astfel 
de informații afectau încrederea multora în raționamentele colecţio- 
narului. Trimisul guvernamental cerea ministrului să se implice şi în 


transportarea pieselor descoperite la București, momentan lăsate în grija 
oficialităților locale. 

Inventarul se întindea pe opt pagini, însumând 114 poziţii cu obiecte 
preluate doar în vara lui 1864. Consemna grijuliu că primele piese 
fuseseră descoperite la Celei, în prezența lui Alexandru loan Cuza. În 
mare, Dimitrie Papazoglu săpase organizat pe parcursul acestei campanii, 
optând pentru cinci locuri. La acestea se mai adăugau piese provenite de 
la particulari din ambele districte. 

In satul Recica (Reşca), acolo unde voiajorul nostru credea, eronat, 
că ar fi fost o cetate antică, numită Pinum, găsea zeci de piese, monezi, 
cărămizi, ulcioare, ţevi din fier. Pentru toate avea câte ceva de spus, de la 
identificare până la evaluarea din punct de vedere istoric și financiar. Nu 
putea totuși să închege în jurul lor o poveste relevantă. Nu era nici măcar 
un discurs fragmentat. Indiscutabil, le recomanda drept exponate de forță 
în vitrinele muzeelor. Avea și un argument: aproape nici una dintre ele nu 
se găseau în vreun fond public. 

Lista continua cu săpăturile de la Celei. Preluând o informaţie de la 
Procopius, identifica acolo cetatea Sicibida"”. Resturi de sculpturi din 
marmură, ornamente din piatră, monezi și o cataramă păreau la fel de 
bine cadrate în vremurile de odinioară. Cititorii raportului rămâneau cu 
impresia că trimisul guvernamental cunoștea în detaliu istoria și rostul 
fiecărei antichităţi, că preluarea lor nu se făcuse la grămadă. Un număr 
impresionant de artefacte erau scoase din pământ și la Desa, în Dolj, 
trecută în hârtiile lui Dimitrie Papazoglu drept locaţia vechii fortificații 
romane Raciaria: o acvilă din bronz, un inel, un cercel, diverse chei din 
fier, argint, o cataramă, fragmente din piatră şi marmură, zeci de monezi 
din argint și aramă; nimic spectaculos în înșiruirea prezentată, nici o 
piesă nefiind evidenţiată în mod deosebit ori legată de vreun eveniment 
sau personaj legendar. Bilanţul era, totuși, încurajator, iar mulțimea 
obiectelor părea să suplinească așteptata reconstituire de ansamblu a ceea 
ce se întâmplase cândva în respectivele locuri. Prin astfel de exemple, 
arheologia îşi conferea propria legitimitate ştiinţifică. Se demonstra că 
acolo unde scriitura nu ştia de unde să înceapă, despre ce să vorbească, 
magma pământului oferea dovezi celor dispuși să le caute. 

Alte urme istorice erau depistate în satul Hunia Mare, tot din Dolj. 
O lance din fier, trei săgeți, bucăţi din ceea ce fuseseră cândva ulcioare 
erau trecute conştiincios în inventarul semnat de Dimitrie Papazoglu. Mai 
erau inserate obiecte găsite într-o mică așezare rurală, numită Fântâna 
Banului”: rămășițele unor ulcele şi ulcioare, părți din cărămizi, bucăţi de 

metal, chiar st un schelet. Studierea lor putea oferi sugestii mai degrabă 
despre fapte de viaţă cotidiană, în detrimentul evenimentelor de referință. 

Voiajul dura aproximativ patru luni”, mai mult decât orice inițiativă 
similară întreprinsă până atunci. Se încheia pe 15 august, la revenirea în 
Bucureşti. Bugetul voiajului din vara anului 1864 se ridica la suma de 
7.350 lei, mult peste estimările iniţiale. Din corespondența particulară 
înțelegem că preumblările prin cele două judeţe i-au facilitat colecţio- 
narului stabilirea unor contacte locale, dar și testarea unor oportunități de 
noi achiziţii. Câteva pietre, coloane, fragmente şi stâlpi le păstrase pentru 
el. Opt astfel de piese, unele cu inscripții latine, Dimitrie Papazoglu le 
evalua, la un moment dat, la 630 de lei”. Le găsise la Celei, la Slăveni, la 
Hotărani, la Recea, dar și la Tiragesia, vechiul Caput Bovis. În privinţa 
inscripțiilor, încă lizibile pe bucăţile din piatră, nu le dădea și 
transcrierile, precizând doar numărul de rânduri pe care erau înşirate 
cuvintele. Peste ani, le recalcula şi pe acestea, la suma de 2.000 lei noi. 
Alături de ele mai avea şi lespezi, resturi de piatră cu inscripții în 
slavonă, greacă şi turcă, plus „un postament cu crucea din vârful bisericii 
lui Vlad Ilaş la mănăstirea Dealul”®s> Deși impresionau prin număr, 
vestigiile nu-şi aflau o binemeritată sistematizare. Rămânea, în urma 
citirii listelor cu artefacte, impresia unei păstrări haotice, neprielnice 
valorificării reale. 

Nu doar însemnările în sine constituiau dovada eforturilor depuse de 
Dimitrie Papazoglu, precum nici colaborarea cu Ministerul Cultelor şi 
Instrucțiunii Publice nu constituia singura formă de recunoaştere a 
meritelor sale. Pentru unii, cei mai mulți anonimi, fostul militar devenise 
o persoană demnă de admiraţie, consultată în unele situaţii. La scurt timp 
de la finalizarea călătoriei din 1864, Dimitrie Papazoglu era contactat de 
alți amatori, voluntari și entuziaşti. La 3 ianuarie 1865 primea o scrisoare 
întinsă pe aproape patru pagini de la un personaj, pe nume Vellison, din 
Brăila. Respectivul descoperise, întâmplător, pe una dintre proprietăţile 
sale o piatră cu „un fel de inscripțiune sau legendă ieroglifică” ?, Avea 
nevoie de un sfat pe care nu reușise să-l găsească printre cunoscuţii săi. 
Preciza că nici unul dintre cei la care apelase nu era arheolog sau 
cunoscător de paleografie. Trăia însă cu sentimentul că Dimitrie Papazoglu 
întrunea toate aşteptările. Prezumăm, din corespondența vremii, că 

excursiile susţinute de guvern, începând cu 1860, duceau prin ţară 
expertize şi cunoştinţe științifice necunoscute în bună măsură prin 
provincie. Strategiile centralizatoare aveau şi un revers, este adevărat 
conștientizat prea târziu pentru majoritatea comunităților. Când oamenii 
din provincie au început să bănuie valoarea vestigiilor duse la Bucureşti, 
înțelegând cât le-ar fi fost de utile pentru afirmarea identității colective 
şi construirea unei imagini onorabile şi atractive a regiunii, deciziile nu 
mai puteau fi contestate, iar piesele nicidecum returnate. Spre final de 
veac XIX, capitala dispunea de legi, gândite în spirit centralizator, care îi 
permiteau preluarea după bunul plac a oricărui exponat. În locul lor, 
trimitea, în cel mai bun caz, copii făcute după original. 

În relaţiile cu partenerii din provincie, Dimitrie Papazoglu își 
încălca de câteva ori cuvântul. În vara anului 1865, colecționarul 
colabora cu logofătul Dinu din Zimnicea. Şi amiciţia se transforma, în 
doar câteva luni, într-un conflict deschis, prezentat pe larg în paginile 
„Trompetei Carpaţilor”. Găzduirea lor în cuprinsul gazetei nu era întâm- 
plătoare, având în vedere că directorul ei, Cezar Bolliac, era unul dintre 
adversarii neobositului culegător. Erau publicate nouă scrisori adresate 
logofătului Dinu de către Dimitrie Papazoglu. Multe măguliri şi 
rugăminţi interminabile, vizând procurarea anumitor antichităţi, dar și 
promisiuni onorante puteau fi citite în epistolele semnate de către colec- 
ționar. Dincolo de evidenţierea slăbiciunilor umane, scrisorile relevau 
mijloacele, nu tocmai cinstite, prin care se îmbogăţeau colecţiile particu- 
larilor. Iar secretomania era o condiţie de bază a colaborărilor. 

Trimisul“ guvernamental îl asigura pe zimnicean că, în schimbul 
încredințării unor antichități valoroase, urma să primească un post 
important în instituțiile statului”. Devotamentul amical era răsplătit din 
resursele publice. Credul, convins de bunele intenţii ale lui Dimitrie 
Papazoglu, logofătul Dinu îi preda direct o parte însemnată dintre piesele 
personale, altele trimițându-le la Bucureşti, atunci când i se oferea 
prilejul, cele mai multe însă la insistențele fostului militar. Câteva dintre 
obiectele predate le cumpărase din fondurile particulare, pentru altele se 
îndatorase.' Epistolele devoalau și cum erau alese vestigiile, majoritatea 
după stricte recomandări ce priveau calitatea, forma şi preţurile plătite. 
Dimitrie Papazoglu insista să fie achiziționaţi idolași călări, monede mari 
din aur, oale, inele din fier, ulcele, stâlpi din piatră, arme (săgeți, săbii, 
topoare, buzdugane din fier, cămăși din fier, coifuri, pinteni), dar şi plăci 
din piatră cu inscripții, precum şi „cărți şi scrisori scrise de mână pe 

hârtie groasă sau pe piei de iepure, foarte vechi”. Dintre toate, interesul 
cel mai evident era pentru idolii din piatră, mai în fiecare scrisoare 
apărând îndemnul strângerii lor. Știind astăzi din ce erau alcătuite 
colecțiile oferite spre vânzare guvernului român, în mai multe ocazii, 
înclinăm să credem că presiunea pusă pe logofătul Dinu ținea de oportu- 
nitățile comercializării idolilor. li apăreau drept produsele cele mai 
vandabile şi aducătoare de profit. 

Dimitrie Papazoglu era atent la cel mai mic detaliu. Insista pe lângă 
partenerul său să nu arate cuiva antichităţile, să aibă grijă să le învelească 
în pânză pentru a le feri de privirile indiscrete. În contrapartidă, colec- 
ționarul îi garanta logofătului că „voi face şi eu pentru Cariera dumitale 
aceea ce doreşti şi ce acceptă tot omul când munceşte pentru folosul 
Națiunii”. Periodic, Dimitrie Papazoglu îi reamintea logofătului Dinu că 
doar de sârguințele sale depindea să mănânce o pâine şi să aibă o simbrie 
bună. Invoca în acest sens influența pe care o avea asupra diverșilor 
miniștri şi prefecți. Ulterior, zimniceanul era solicitat să distribuie 
contracost, în zona în care locuia, şi publicaţiile lui Dimitrie Papazoglu. 

Intre cei doi interveneau neînţelegeri, cauzate de preţurile nejus- 
tificat de mari plătite de logofătul Dinu comercianților de antichităţi. Un 
alt motiv al disensiunilor era determinat de lipsa de experiență în materie 
de antichități a zimniceanului. Dimitrie Papazoglu returna o parte dintre 
piese, motivând că nu erau nici vechi şi nici bine făcute. În cazul altora, 
nu avea nici un dubiu că erau falsuri. Lirele turceşti și galbenii 
împărătești sugerau existenţa unei pieţe diversificate a vechilor piese. 
Dimitrie Papazoglu indica pentru fiecare piesă propusă de colaboratorul 
zimnicean prețurile dorite, sensibil mai mici decât ofertele primite. 
Colecţionarul nu era dispus să achite decât jumătate din preţul cerut de 
vânzători. Dar nu a fost doar un interes eminamente cultural. Numeroase 
monede afectate de rugină erau topite și valorificate ca atare. Cert este că 
relația dintre cei doi se încheia odată cu publicarea epistolelor în 
„Irompeta Carpaţilor”. Piaţa antichităţilor admitea aşadar destule 
mijloace neortodoxe pentru denigrarea și eliminarea competitorilor. 

Un alt colaborator era George Cavaghiosoglu, dar nu pentru vreo 
eventuală achiziţie. Profita de disponibilitatea partenerului pentru a intra 
în posesia câtorva transcrieri făcute după inscripții. Acesta îi scria din 
Galaţi, la 4 mai 1875, confirmându-i că terminase de copiat inscripțiile 
dorite de colecționar”. Marea provocare fusese de a reproduce integral 

însemnele scrijelite de atâta amar de vreme. lar lui George Cavaghiosoglu 
nu îi fusese deloc uşor. Pentru unele, răbdarea a contat, reuşind să pună 
pe hârtie toate literele. Acolo unde piatra era deteriorată, nu mai avea ce 
face. Căutase chiar şi în grămezile vândute pentru zidărie. Dintr-un sat, 
Cochirleni, fuseseră scoase bucăţi din piatră dintr-un „drum subteran 
zidit cu piatră în o adâncime de vreo trei stânjeni”. Aflase din poveștile 
bătrânilor ca acolo fusese cândva o cetate, legată de mare printr-un tunel. 
Pe două dintre acestea depistase inscripții, confirmând cele auzite. 
Tonul şi conținutul misivei arată că între cei doi se purta o mai veche 
corespondență, fără a fi vreo dovadă că trecuseră şi prin momente 
tensionante. De la I. Stăncescu, din Câineni, primea o informare 
detaliată despre inscripțiile şi dimensiunile unei pietre, care constituia și 
fundamentul unei alte compoziţii reprezentând un vultur”. Localnicul 
măsura inclusiv pe câți metri şi centimetri se întindea scrierea, 
descâlcind aproape toate literele. 

Dimitrie Papazoglu deschidea și o epistolă de la Belgrad, semnată 
de un personaj, pe nume Radu Ionescu. Datată 23 ianuarie 1870, misiva 
aducea rugămintea lui Engelhardt, agent şi consul general al Franţei, de 
a-i fi pusă la dispoziţie o fotografie în care putea fi admirată o mască 
romană de fier. Ştia că respectiva piesă fusese cedată Muzeului Naţional 
de Antichități din București de către Dimitrie Papazoglu *. Semnatarul 
scrisorii îi mărturisea destinatarului că, anterior, apelase şi la A. Treboniu 
Laurian şi Cezar Bolliac pentru respectiva imagine și explicaţiile 
cuvenite, fără nici un rezultat însă. Avocatul M.T. Stătescu, din Craiova, 
îi scria, la 2 februarie 1884, căutând să fie lămurit asupra unui simbol 
antic, înfățișând un cap de om suprapus peste cel al unui Cal". Obser- 
vaţiile făcute de militar pe marginile filei conduceau spre Mentee lui 
Perseu, fiul lui Jupiter şi a înaripatului Pegas. 

Parcurgerea corespondenţei lui Dimitrie Papazoglu ne ajută să 
înțelegem pe ce se baza prestigiul ştiinţific de care se bucura; chiar să 
propunem încadrarea apogeului notorietății publice îndeosebi între 1865 
şi 1880. i 


3 BAR, Manuscrise, scrisoarea lui I. Stăncescu către Dimitrie Papazoglu, nedatată, 
f. nenum. 

"7 BAR, CR E scrisoarea lui Radu Ionescu către Dimitrie Papazoglu, din 
23 ianuarie 1870, f. neum. 

* BAR, Manuscrise, scrisoarea lui M.T. Stătescu către Dimitrie Papazoglu, din 
2 februarie 1884, f. nenum. 

Ce își propunea maiorul în 1868 


La 5 octombrie 1868, Dimitrie Papazoglu îi scria titularului 
portofoliului de Culte şi Instrucţiune Publică, solicitându-i concursul în 
realizarea unei noi călătorii de studiu. Pentru a crește interesul 
autorităţilor, colecționarul vorbea de periegeze în locaţii necunoscute, cu 
potenţial arheologic, undeva la extremitatea districtului Dolj, pe 
marginea Dunării. Despre Celei, Severin ori Caracal ştia câte ceva mai 
toată lumea. Dimitrie Papazoglu îşi planifica minuţios doritul voiaj, 
estimând costuri financiare minimale. Aparent, cererea survenea într-o 
perioadă evitată de căutătorii de antichităţi, ploile și frigul inducând 
reticența în a pleca prin ţară la început de toamnă. El însă punea în 
balanţă alte avantaje. Începeau lunile când localnicii nu mai aveau de 
lucru, sezonul agricol încheindu-se. Astfel, ei puteau fi angajaţi cu bani 
puţini la săpături şi transportul vestigiilor“. Rezoluţia formulată pe 
această cerere nu îi era favorabilă. Invocând epuizarea banilor afectaţi 
excursiilor arheologice pentru anul 1868, ministrul apela la un 
compromis. Decidea implicarea prefectului din Dolj în strângerea 
antichităților indicate de Dimitrie Papazoglu. Reprezentantul guvernului 
trebuia să trimită „orice obiecte de natură arheologică” la Muzeul 
Naţional de Antichități. 

Despre alte trei excursii, mai precis deschiderea unor şantiere 
arheologice, din 1869, 1870 şi 1873, nu se cunosc prea multe date. Câte 
ceva se întrezărește în arhiva Ministerului Cultelor st Instrucțiunii Publice. 
Ele confirmau transformarea unui profil: de la conştiinciosul voiajor la 
arheologul cu veleități ştiinţifice. Trecerea de la semnalarea și preluarea 
unor obiecte la responsabilitatea coordonării unor săpături, de cele mai 
multe ori improvizate, ținea mai degrabă de ambițiile personale şi mai 
deloc de strategii instituționale. Dimitrie Papazoglu își alegea singur 
locaţiile în care dorea să sape. El propunea şi tot dânsul făcea și planurile, 
ba chiar estima și costurile aferente. Și nu era vorba de căutarea 
obiectelor de mici dimensiuni. Se implica în scoaterea la suprafață a 
zidurilor vechilor fortificaţii, elibera drumuri și locuinţe folosite de daci 
şi romani. 

In 1869, ar fi vrut să sape în comuna Slonu, din Prahova. Comitetul 
Arheologic îi refuza propunerea, invocând două motive: în zona 
respectivă ar fi făcut deja cercetări Cezar Bolliac; apoi, săpături de 
amploare erau preconizate chiar de către Comitetul Arheologic „într-un 


* ANIC, fond MCIP, dosar 136/1868, f. 481. 

timp mai favorabil al anului”. În 1870 şi-ar fi planificat două luni, 
septembrie şi octombrie, pentru săpături în Dolj și Romanați. Trei ani 
mai târziu, voia să întreprindă cercetări în comuna Tânganu din Ilfov. Au 
fost printre ultimele tentative ale unei pasiuni cultivate necondiţionat de 
aproximativ patru decenii. În viaţa lui Dimitrie Papazoglu, bătrâneţea își 
cerea drepturile. 

Relatarea unei alte călătorii, scurtă de această dată, cea prin fostele 
capitale ale Valahiei — dezulată în 1874 — o aflăm publicată într-o 
broșură'$. Fusese scrisă cu un scop clar: pentru a arăta compatrioţilor 
descoperirile făcute în ultima vreme, nu toate aducătoare de vești bune. 
Tonul era grav din primele rânduri. Asigura lectorul că starea monu- 
mentelor, de oriunde din ţară, era „vrednică de toată jalea”? RÉI 
Câmpulung, nu mai vedea nici o zidire străbună cât de cât conservată. O 
lespede de piatră, pe care se vedea încă vulturul cu o cruce în cioc, zăcea 
prăvălită lângă o cișmea, fiind călcată de lumea venită să se aprovi- 
zioneze cu apă. Nimeni nu știa construcția de proveniență. Într-un alt rest de 
zid, abia se mai identificau două reliefuri de capete de lei. Exceptând o altă 
cruce veche din piatră — pe care Dimitrie Papazoglu ştia că se afla „sculptat 
hrisovu lui Negru Vodă sau vechile privilegii ale Câmpulungului”, trântită 
în curtea unui particular — în urbe nu se mai afla nimic demn de 
menţionat. Cel mult, se putea reține o piatră tombală din biserica catolică, 
pe care se mai puteau citi literele latine; dar mai găsea şi un pahar de 
argint, dăruit de Matei Vodă și doamna Elena bisericii domneşti, pe al 
cărui exterior se păstrau încă siluetele a trei ostaşi români. Semnalarea nu 
a fost în zadar. Peste un an, la 22 octombrie 1875, egumenul mănăstirii 
Câmpulung trimitea la minister pocalul lui Matei Basarab". Dar abia la 
28 ianuarie 1876, după îndeplinirea tuturor formalităţilor, pocalul 
ajungea la Muzeul Naţional de Antichităţi. 

Dezolanta privelişte a târgului, cu o istorie a locului redusă la 
patru-cinci fragmente din piatră, purtătoare a câtorva cuvinte păstrate cu 
şansă, periclitau recuperarea trecutului relevant. Melancolic şi indignat, 
Dimitrie Papazoglu nu se plimba prin istorie, ci contabiliza „mărun- 
țişurile” rămase din gloria străbunilor. Trăia afectat momentul, observând 


37 Joan Strujan, Constantin Căzănişteanu, Locotenent-colonelul Dimitrie Papazoglu, 
Bucureşti, Editura Militară, 1972, p. 78. 

8 Excursiune arheologică la trei vechi reședințe ale României — Câmpulung, 
Curtea de Argeș şi Târgovişte, făcută în anul 1874 de maior D. Papazoglu, Bucureşti, 
Tipografi a Petrescu-Codnuratu, 1874. 

39 
Ibidem, p. |. 
+ ANIC, fond MCIP, dosar 1002/1865, f. 230. 

cum din ceea ce fusese cândva cel mai important oraș al Ţării Româneşti 
nu mai rămăsese aproape nimic. În orice caz nu ceva atrăgător. | 

La Curtea de Argeș constata aceeaşi „urgie asupra inscripțiilor 
noastre istorice”. Păşea în ruina Sânnicoarei şi se îndrepta apoi către 
biserica lui Neagoe Vodă. O găsea acoperită de schele, inducând un 
sentiment inconfortabil oricărui vizitator. Cine şi-ar fi dorit să se 
prăfuiască pentru a intra într-o clădire părăsită ce părea să se prăbușească 
în orice moment? Două griji avea bătrânul paznic al şantierului, de altfel 
singurul suflet găsit acolo: să nu se fure din cherestea și să nu permită 
nimănui să se apropie de lăcaș cu ţigara aprinsă. Blestemul unui incendiu ` 
îl speria teribil pe călător. Curios, Dimitrie Papazoglu punea preţ pe 
nemulțumirile episcopului de Argeş, fără a da de înțeles dacă știa bine 
dosarul restaurării. Măcar la Curtea de Argeș, în comparaţie cu nedorita 
apatie a Câmpulungului, se lucra la înfrumusețarea edificiilor memorabile. 

Voiajul și-l încheia la Târgovişte, vizitând urbea în compania 
Polinei Creţulescu. Începea turul orașului cu vizitarea bisericii familiei 
Creţulescu, pomenind calitatea zugrăvelii făcută de G.M. Tattarescu. Se 
îndrepta, apoi, spre mitropolie, pe care o afla în restaurare. Ca și la 
Curtea de Argeș, Dimitrie Papazoglu nu era încântat de calitatea 
intervențiilor, considerând zadarnice eforturile financiare făcute de statul 
român. Intervenea la prefectul județului pentru a fi strânse toate pietrele 
cu inscripții, răsturnate prin mai toate curțile bisericilor din oraş. Arăta 
că, fără a fi nevoie de bani mulți, respectivele antichități puteau fi spălate 
și curățate; iar apoi așezate cu rost într-o încăpere spațioasă. Era în 
propunerea colecționarului ideea înființării unui muzeu local. De 
asemenea, autoritățile erau încurajate să sprijine scrierea unor istorioare 
ale locului pentru folosul tinerimii. Dincolo de aprecierile formale, 
Dimitrie Papazoglu arăta că nu multe regiuni din țară se puteau lăuda cu 
atâtea zidiri importante precum Târgoviștea. Indica și câteva construcții 
reprezentative pentru întreaga naţiune română, pledând și pentru 
refacerea fortificațiilor și a caselor boierești. În cazul celor din urmă, 
vorbea de nu mai puţin de 20 de familii care ridicaseră, după gustul lor, 
construcții demne de a fi studiate. Pentru acei ani, Târgoviştea figura 
printre puținele citadele în care arhitectura civilă putea să concureze 
vechile zidiri, fie ele așezăminte religioase, fie proprietăţi domneşti sau 
fortificaţii emblematice. 

Plimbarea din 1874 nu îi oferea nici un motiv de satisfacție. Dacă 
așa arătau fostele capitale, ce pretenții să mai aibă în cazul altor 
comunități şi zidiri izolate? Reconfirma însă apetitul colecționarului de a 
strânge și ordona absolut orice mărturie din trecut. 

Zeändärind pământul. Preumblările lui Bolliac din 1869 


În 1869, Cezar Bolliac pleca în cea de-a patra călătorie prin ţară. 
Căutările se ghidau după același principiu, de a „urmări pas cu pas, de la 
piciorul podului Traian, toate ramurile drumurilor romane, toate ruinele 
de pe lângă laturele acestor drumuri, atestări necontestabile ale așezării 
coloniilor până în punctul decisiv al războiului dacic, până în 
Sarmisegetuza şi apoi răsfirarea acestor colonii pe toată întinderea Daciei 
traiane în curs de 170 de ani”*!. În câteva săptămâni, se ambiţiona să 
traverseze două veacuri, stând aproape de cele mai valoroase antichități. 
Cum se orienta? Un reper îl constituiau cursurile apelor. Ga că romanii 
ridicaseră cetăţi acolo unde avuseseră acces la apă. Itinerariul ales de 
Cezar Bolliac era următorul: Cobia-veche (de pe Teleajăn) — Tinosu 
(Prahova) — Alexandria — Calofireşti — Frumoasa (lângă Zimnicea) — 
Zimnicea — Şiştov — Turnu-Măgurele — Nicopole — Celei — Caracal — 
Reşca — Craiova — Bucovăţ — Severin. 43 de zile a durat călătoria, 
cheltuielile ridicându-se la 200 de napoleoni. În unele localități a 
poposit doar pentru câteva ore, subliniind că toate opririle fuseseră în 
interes strict arheologic. La Severin a stat cel mai mult, între 24 iulie şi 
9 august. 

Cutreierările îi inspirau conturarea programului dacic. Scriindu-i 
ministrului Cultelor şi Instrucțiunii Publice, Cezar Bolliac arăta că 
„misiunea noastră a românilor în arheologie este mai cu seamă să definim 
ce au fost dacii, care a fost începutul lor, care au fost credinţele lor, în ce 
grad de civilizație ajunsese când i-au cotropit romanii și le-au luat ţara și 
apoi cum au dăinuit ei cu romanii în ţara lor. Ce au adoptat ei de la 
romani și ce au adoptat romanii de la dânșii?”"*2 În epocă, colecţionarul a 
fost, poate, cel dintâi care şi-a asumat o cercetare fundamentală despre 
civilizația dacă. Miile de piese scoase din pământ îi sugerau o istorie 
diferită de cea povestită în cărți, îi vorbeau, în felul lor, de o lume care 
trăise pe aceste meleaguri înainte de venirea romanilor. 

De unde această ambiţie de a lua la pas ţara pentru a se documenta 
pe un subiect considerat irelevant de majoritatea conaţionalilor? Îi citise 
pe istoricii latini, preluându-le poveștile despre barbarii pe care romanii 
încercaseră să îl civilizeze. Îi citise și pe bizantini, ale căror relatări 
constituiau singurele mărturii despre istoria provinciei nord-dunărene 
pentru interstițiul post-roman. La mijloc era şi perspectiva geografică, 


+1 Cezar Bolliac, Excursiune arheologică, Bucureşti, Tipografia Naţională, Întreprin- 
zătorul C.N. Rădulescu, 1869, p. 3-4. 
*2 Ibidem, p. 64. 


384 De la gustul pentru trecut la cercetarea istoriei 


una încă difuză. Nimeni nu delimitase până atunci cu precizie ariile 
stăpânirii romane, iar identificările cetăților daco-romane ţineau mai 
degrabă de farmecul legendelor locului şi mai puţin de expertiza 
ştiinţifică. Nici vorbă de vreo lucrare în domeniu, scrisă de vreun literat 
român. Cezar Bolliac insista că „asemenea cărți noi nu avem deloc””. Şi 
nimeni, din presă, din mediul academic nu îl contrazicea. 

Trăia sentimentul de a fi într-o competiție inegală, de a lucra în 
contratimp cu imperativele patrimoniale. Avea știință de rețelele de 
căutători de comori, activate, în cel mai mic detaliu, pe întreg teritoriul 
țării. Considera că adevărații beneficiari — persoane private ori instituţii — 
se aflau peste graniţe. Semne ale săpăturilor distructive se vedeau pretu- 
tindeni. lar situaţia îl împingea spre compromisuri. Colabora cu unii 
anticari, implicaţi în mecanismul negustoresc atât de hulit. Până la urmă, 
nici nu avea alte soluţii la îndemână. Fără fonduri pentru săpături, se 
mulțumea să caute antichitățile propuse spre vânzare. De la unul, pe 
nume Ibraim, lua în jur de 50 de medalii și alte mici obiecte. La Orșova, 
achiziționa alte câteva sute, din argint şi bronz. De la diverşi interlocutori 
se informa despre ultimele descoperiri, despre transportul și prețurile 
obiectelor. 

Tot în 1869, traversa şi Dunărea, pentru a merge special la 
Nicopole, unde fuseseră aduse recent câteva statui din piatră. Profita de 
prilej pentru a mai cumpăra niște monezi şi două figurine din bronz, 
rămase dintr-un grup de piese direcționat către Constantinopol. Îi era în 
obicei, de ani buni de zile, să tragă câte o fugă prin ţinuturile de pe 
marginea cealaltă a Dunării, pentru a vedea ce antichităţi se comer- 
cializau. Și popasul de la Severin îi prilejuia trecerea în Serbia pentru 
achiziționarea câtorva rarități. 

Drumeţiile îl duceau lângă gropi neacoperite, în care mai putea 
vedea fragmente de olărie, spartă, îndeosebi, din cauza neglijenței 
săpătorilor. Acolo unde nu mai era nimic de recuperat, insista să fie 
realizat măcar conturul și planul terenului ori al cetăţii. Atâta se mai putea 
face! Câteva linii trasate pe hârtie rămâneau singurele dovezi privind 
vremelnicia unei comunități. In alte zone, unde se bucura de concursul 
prefecților, reușea să mobilizeze câteva zeci de persoane pentru a săpa în 
perimetrul vreunei cetăţi. Pe alți reprezentanţi ai autorităţii centrale îi 
reclama la minister. Era convins că primarul din Celei, Anton, era 
complice cu arendașii, fiind implicat în vânzarea pietrei din zidurile 
fortificaţiei din localitate. [i identifica, relativ ușor, pe responsabilii 


“ Ibidem, p. 49. 

dezastrului. Primarul era ajutat de vărul său, preotul Dobre, precum şi de 
nepotul edilului, sergentul din localitate. Ultimul era acuzat chiar de 
insubordonare, nedorind să pună în aplicare o decizie a Ministerului de 
Război. Un decident civil, o faţă bisericească și un militar, ce constituiau, 
în fond, axul autoritar şi moral al statului român era profund viciat. 

Iar grozăviile erau pe măsură. Primarul şi popa cutezaseră mai mult 
decât să scoată piatra din ruine. Dărâmaseră un zid de patru metri, 
descoperit cu patru ani în urmă cu prilejul expediției prin țară a trimişilor 
împăratului Napoleon al III-lea, Gustave Boissière şi Ambroise Baudry, 
şi luaseră această hotărâre în pofida solicitării de protejare a respectivei 
construcții formulate de Cezar Bolliac. Auzind de sosirea colecționarului, 
cei doi duseseră vorba prin sat că acesta dorea să îi păcălească pe țărani 
la plata muncii pe care urmau să o depună la săpături. Oamenii erau 
încredințaţi că, din suma primită de la guvern pentru cercetări, el plătea 
colaboratorilor doar o parte infimă, restul păstrând-o pentru el. Era o formă 
subtilă de a-i încurca planurile şi de a-l „alunga” cât mai repede din sat. 

Chiar d în astfel de condiţii putuse săpa câteva zile. Ar D dorit o 
perioadă mai lungă și din alt considerent. În descinderile anterioare, 
rareori găsise aceiaşi oameni dispuşi să sape. Neavând minimele 
cunoştinţe, multe obiecte se prăpădeau, se stricau ori se spărgeau în 
timpul lucrului. În orice caz, Cezar Bolliac încerca să formeze un corp de 
săteni obişnuiţi cu practicile periegezelor, la care să apeleze de fiecare 
dată când revenea în sat. 

Găsea monezi din bronz și argint pe care le încadra în două epoci 
distincte: de la Septimiu Sever până la Alexandru Sever și de la 
Constantin până la Graţian. Tot în zonă, mai cerceta resturile picioarele 
unui pod despre care pretindea că ar fi fost construit la ordinul 
împăratului Constantin. În subsolul fortificaţiei, depista semne evidente 
că acolo ar fi funcționat cândva o temniţă. 

Ce vedea Cezar Bolliac în aceste artefacte și ce menire le atribuia? 
Spera că acestea puteau anima simţirea publică „Contra elementelor ce se 
scoală din toate părţile asupra naţionalității noastre”*?. Avea drept model 
renașterea grecilor. Și dorea ca în bugetul Instrucțiunii să fie votat un 
fond îndestulător pentru finanțarea unor explorări de lungă durată. Ceea 
ce făcuse până atunci erau, o recunoștea chiar el, niște încercări 
favorizate de soartă. Astăzi, cunoscând viața colecţionarului, putem vorbi 
de o ironie a sorții. Practic, până în 1869, Cezar Bolliac întreprinsese o 
bună parte din călătorii. Trecuseră mai bine de 25 de ani de la 
consemnarea primului voiaj. 


*“ Ibidem, p. 32. 

Un alt motiv ținea de reconstituirile punctuale. Deschiderea unui 
mormânt îi dădea indicii și nu doar despre starea socială a celui îngropat. 
Calitatea armelor, a veșmintelor și podoabelor îşi probau rolul de surse 
istorice. Plecând de la ele, întrețesea intuitiv amănunte de viață 
comunitară, imposibil de reconstituit din puţinele documente publicate. 
Voiajul se termina la jumătatea lunii septembrie 1869%. Îi promitea 
fostului ministru, Al. Creţescu, realizarea unor desene reprezentând 
diferite obiecte antice. Înțelegerea privea umplerea a 10 planşe, fiecare 
cuprinzând mai multe piese. Desenele urmau a fi realizate de către 
pictorul Heinrich Trenk. Preţul unei planșe era stabilit la trei galbeni, în 
urma ofertei făcută de pictor şi înregistrată la 16 septembrie cu numărul 
7168. Rezulta un total de 30 de galbeni pentru întreg travaliul. În doar 
două săptămâni artistul pretindea că își termina treaba. 

Doar că între Cezar Bolliac şi minister apăruseră neînțelegeri. De 
pildă, primise 200 de galbeni pentru scrierea unei lucrări de numismatică 
şi tipărirea în 200 de exemplare. Și aşteptarea dura. La 3 mai 1872, colec- 
ționarul primea un ultim avertisment, având de ales între predarea cărții 
sau restituirea banilor. Astfel de incidente au avut repercusiuni de lungă 
durată în colaborarea dintre cele două părţi. 


Campanii din 1870 și urmările lor 


Începând din anul 1864, în bugetul Ministerului Cultelor şi Instruc- 
țiunii Publice era creat un fond special pentru finanțarea excursiilor 
arheologice“. Inițial, din acest capitol bugetar puteau fi susținute atât 
deplasările, cât şi plata obiectelor propuse pentru achiziție. În 
următoarele decenii, doar o singură dată, în anul 1866, nu au fost 
repartizați bani pentru călătorii. Este adevărat, resursele nu au fost 
niciodată suficiente. În contrapartidă, pretențiile creşteau constant, la fel 
ca și persoanele ori instituțiile implicate. Atunci când erau semnalate 
situaţii imperative, autoritățile hotărau deschiderea unor credite extraor- 
dinare pentru asigurarea unor intervenții în regim de urgență. Fie că era 
vorba de executarea unor săpături sau de cumpărarea unor piese unicat, 
decizia se lua în şedinţele Consiliului Permanent al Instrucțiunii. Nu 
exista însă un cadru legal, totul depinzând de opiniile şi interesele celor 
îndrituiți să împartă banii. De aici și percepția utilizării ineficiente a 
sumelor trecute în capitolul bugetar afectat preumblărilor. 


$ ANIC, fond MCIP, dosar 132/1872, f. 31. 
% ANIC, fond MCIP, dosar 143/1871, f. 149. 

Peste doar şapte ani, în 1871, se făcea un bilanț de parcurs, 
arătându-se fondurile defalcate pe ani, necesitățile şi muzeele implicate 
în folosirea lor, cu rost ştiinţific și patrimonial. Aflăm că în 1864 fuseseră 
alocaţi, în premieră, 15.000 lei pentru completarea colecţiilor. Orientativ, 
investiția părea ridicol de mică. Fondurile cerute doar de doi-trei repre- 
zentanți guvernamentali trimiși în teritoriu depășeau lejer primul buget 
croit special pentru îmbogățirea colecţiilor româneşti. 

Statistic, în anul următor, 1865, fondul pentru înzestrarea colecțiilor 
scădea la 10.000 lei. Era constituit însă un alt buget pentru excursii, în 
valoare de 15.000 lei. Sumele au variat anual, fiind împărțite între 
nevoile Muzeului Naţional de Antichităţi şi cele formulate de Muzeul de 
Istorie Naturală. Din actele contabile, deducem că prioritate avea bugetul 
Muzeului Naţional de Antichităţi, de câteva ori mai mare decât cel al 
Muzeului de Istorie Naturală. Hârtiile ministerului vorbesc de 
următoarele resurse puse la dispoziţia celor două instituții implicate în 
coordonarea strategiilor patrimoniale și valorificarea colecţiilor: 1867 — 
Muzeul Naţional de Antichităţi: 5.000 lei, Muzeul de Științe Naturale: 
5.000 lei; 1868 — Muzeul Naţional de Antichităţi: 7.407 lei şi 40 de bani, 
Muzeul de Ştiinţe Naturale: 1.851 lei şi 85 bani; 1869 — Muzeul Naţional 
de Antichităţi: 7.407 lei, Muzeul de Științe Naturale: 1.850 lei; 1870 — 
Muzeul Naţional de Antichităţi: 10.000 lei, Muzeul de Științe Naturale 
2.500 leif. Academia se implica în gestionarea activităților abia după 
1875, doar sporadic şi nu din veniturile proprii. 

La 1 noiembrie 1871, aceiaşi membri ai Consiliului Permanent al 
Instrucțiunii erau chemaţi să întocmească un raport detaliat asupra 
rezultatelor acestor excursii. Recomandarea ministrului era de a se insista 
asupra impactului inserării în patrimoniul public a pieselor cu valoare 
istorică descoperite în timpul călătoriilor. 

Finanţate din bugetul public, acestea nu au ajutat doar la redesco- 
perirea istoriei, ci au şi așezat-o în vitrinele muzeelor. Pentru unele piese 
se plătea, altele erau donate, în multe cazuri se negociau preţurile, întreți- 
nându-se orgoliul posesorului. 

Cu trecerea anilor, procedurile de finanțare a excursiilor, nu doar 
arheologice, ci şi cele coordonate prin Muzeul de Istorie Naturală, nu mai 
depindeau doar de voinţa celor din Ministerul Cultelor şi Instrucțiunii 
Publice. Voiajul istoric nu mai era singurul gen de cercetare de teren 
finanțată, iar persoanele obișnuite să plece aproape în fiecare an prin țară 
îşi găseau competitori noi, recomandaţi de confirmarea unor discipline de 

studiu curând apărute. Mai era nevoie şi de stabilirea unor proceduri 
administrative, dacă despre o proiecție legislativă încă nu putea fi vorba. 
Cine putea primi banii, ce preocupări puteau fi finanțate, care era 
cuantumul fondurilor? 

După alocarea bugetară, întotdeauna insuficientă, ministrul invita 
directorii muzeelor, profesorii universitari și numele apreciate în mediile 
academice pentru a stabili principiile susținerii financiare a excursiilor şi 
stabilirea priorităților cuvenite. În 1870 se observa o reaşezare a sferelor 
de influență. Istoricii şi iterații pierduseră monopolul obţinerii fondurilor 
afectate vilegiaturilor. Alături de geografi și geologi, cei mai importanţi 
concurenți, se manifestau și pretenţiile formulate de reprezentanții 
școlilor de Belle-Arte din București şi Iaşi. Theodor Aman, directorul 
Belle-Artelor din capitală, solicita concursul ministerului pentru efec- 
tuarea unor excursii de specialitate“, mai precis studierea unor peisaje 
din țară. Cererea era respinsă, invocându-se lipsa fondurilor. Pentru a 
calma situaţia, se organizau întâlniri, ministrul încercând să paseze 
responsabilități, adică jucând cartea dependenţei de veniturile insufi- 
ciente, drămuite însă cu responsabilitate. Au fost însă şi excepții. 

In 1870, V.A. Urechia pleca într-o misiune arheologică în județul 
Romanați. La Reșca, lângă Caracal, în timpul săpăturilor la o pivniţă, se 
descoperise un sarcofag. Știrea ajungea la Bucureşti, cerând trimiterea 
cuiva pentru supravegherea lucrărilor. Ministrul Cultelor și Instrucțiunii 
Publice, Mârzescu, îi încredința cercetarea la fața locului lui V.A. Urechia. 
Se dispunea și delegarea unui inginer din minister, Robescu. Extinderea 
săpăturilor scotea la iveală un cimitir roman, dar şi o stradă al cărei 
contur rămăsese bine definit”. La Reşca, V.A. Urechia își „făcuse mâna”. ÎI 
găsim, în primăvara anului 1886, făcând cercetări istorice în perimetrul 
mănăstirii Hadâmbu de lângă lași“. Un an mai târziu, V.A. Urechia 
intervenea în numele Academiei, dornic să ajungă în Moldova pentru a 
culege documente istorice și să copieze hrisoavele aflate pe la mănăstiri. 
Cerea gratuitate pe calea ferată şi câte o cameră bună în fiecare 
așezământ religios, asigurându-l pe ministru că „nu voi cere mâncare fără 
plată”. Era dificil însă de ales între persoanele îndreptățite de parcursul 
academic să întreprindă cercetări. 


*% ANIC, fond MCIP, dosar 14/1887, f. 25. 
49 . 2 ` . e Krogft ep 
V.A. Urechia, Din tainele vietet Amintiri contimporane (1840-1882), ediţie 
îngrijită, studiu introductiv, tabel cronologic, note şi glosar de Leonidas Rados, Iaşi, 
Editura Polirom, 2014, p. 203. 
“ DJANI, fond Prefectura Iași, dosar | 16/1886, f. 1. 

La 3 iulie 1870, Grigore Cobălcescu era invitat să participe la o 
întâlnire, ţinută la minister, alături de Ștefănescu, directorul Muzeului de 
Istorie Naturală, de dr. Davila și dr. Bernard. Trebuiau să chibzuiască la 
împărţirea banilor destinaţi excursiilor geologice’. Conceptul era nou în 
peisajul românesc, fiind popularizat, într-o primă fază, de istorici şi 
literați. Cei care plecau în excursii arheologice semnalau ministerului 
descoperirile interesante pentru geografi şi geologi. Cezar Bolliac aducea 
la cunoştinţa ministrului, în iulie 1870, că săpase în vreo două-trei peșteri 
în mai multe rânduri”, dar mai avea nevoie de 500 de lei pentru conti- 
nuarea lor. Se angaja că „orice obiecte preistorice voi găsi aparțin 
muzeului naţional”. Pretenţiile formulate de conducerea Muzeului de 
Istorie Naturală vizau şi alocarea unor sume pentru achiziţii. Era însă 
dificil. La 3 ianuarie 1872, directorul Muzeului de Istorie Naturală era 
anunțat că bugetul se aloca exclusiv excursiilor geologice”. O ultimă 
speranță se lega de rectificarea bugetară. Au fost întreprinse însă şi 
deplasări de scurtă durată, de regulă pentru constatarea unor semnalări 
venite de la oamenii din teritoriu. În septembrie 1870, președintele Comi- 
tetului Arheologic solicita ministrului Cultelor și Instrucțiunii Publice să-i 
pună la dispoziţie tot ce era necesar pentru a merge la Coliba-veche din 
plaiul Teleajenului, judeţul Prahova, pentru a relua cercetările la un 
monument descoperit în localitate. Calitatea de zidire veche atrăsese 
interesul căutătorilor de comori. Temerea de o posibilă vandalizare îl 
determina pe președintele Comitetului Arheologic să facă o propunere 
inedită. Alături de un arhitect al statului, dar și de Dimitrie Butculescu, 
Grigorie Manu și Mihail G. Suţu, dorea să meargă în acel sat el însuşi ca 
să le facă o propunere sătenilor. Sub supravegherea lor urmau să se 
desfăşoare săpături „pre unde vor cere ei, până când vor zice ei <destul, 
dară să se refacă monumentul la loc>”5. Pentru salvarea monumentului, 
oamenii trebuiau calmaţi: era un caz în care perpetuarea legendei făcea 
mai degrabă rău decât bine. 

Cezar Bolliac îl nominaliza pe Dimitrie Butculescu, în septembrie 
1870, să meargă pentru cercetări de teren în Ialomița. Il recomandau 
studiile regulate de la Paris, săpăturile arheologice făcute pe proprietăţile 
sale, dar și apetenţele pentru arta desenului*€. 


52. ANIC, fond MCIP, dosar 140/1870, f. 216. 
53 Ibidem, f. 246.: 

54 ANIC, fond MCIP, dosar 132/1872, f. 4. 

Printre instituţiile care începeau să-și aroge calitatea de coordonator 
al excursiilor arheologice s-a numărat și Academia. Doar că, invocând 
mai mereu lipsa fondurilor, prestigioasa instituție își rezerva dreptul de a 
semnala descoperiri, precum cele de la Silistra, în iunie 1887”, lăsând în 
seama Ministerului Cultelor și Instrucțiunii Publice decizia finanțării 
cercetărilor de teren. Și intențiile voiajurilor științifice, manifestate de 
membrii Academiei, erau propuse pentru susținere financiară aceluiași 
minister. Tot în 1887, Teodor T. Burada, membru corespondent al 
Academiei, își planifica o deplasare în Istria „spre a studia poporaţiunea 
românească rămasă încă în acea parte atât din punctul de vedere 
etnografic, cât și al limbei și literaturii poporane”5. Conducerea 
Academiei solicita concursul ministrului Cultelor şi Instrucțiunii Publice 
pentru realizarea dezideratelor științifice propuse de Teodor T. Burada. 
Numele și activitatea lui Teodor T. Burada erau cunoscute. În 1880, 
publicase o carte despre Dobrogea, pe care o explorase pentru a „studia 
credințele, datinele și obiceiurile românilor”. Și multe informaţii le 
găsea în inscripțiile în piatră. De altfel, într-o zonă pustiită de războaie, 
Teodor T. Burada mai afla date pe pereții bisericilor. Plecase în Dobrogea 
după o consistentă documentare istorică, dar și din alte domenii. Ştia deja 
despre cercetările geologice făcute de Grigore Cobălcescu. 

Alexandru Odobescu solicita și el, în februarie 1870, ministrului 
Cultelor și Instrucțiunii Publice să îi pună la dispoziție rapoartele 
întocmite după încheierea voiajului din 1860, referitoare la mănăstirile 
Bistriţa, Arnota, Govora, Stănești, Tutana şi de la așezămintele spitali- 
ceşti””. Mai ruga să poată consulta și rapoartele prezentate de Cezar Bolliac 
în urma călătoriei întreprinse în toamna lui 1869, alături de desenele 
anexate. Mai precis, Alexandru Odobescu cerea și planșele cu planurile 
unor cetăți. Primea patru dintre ele: 1) Zidina Dacilor; 2) Frumoasa; 
3) Calomfireşti; 4) Cetatea Letinilor (Litenilor)”!. Preocupările literatului 
erau sesizabile și în anii următori. La 4 aprilie 1874, atrăgea atenția 
ministrului „asupra deosebitelor obiecte de interes arheologic care se află 
acum încă în localități unde sunt expuse la stricăciune și la perdere”?. 
Printre dărâmăturile rămase în urma incendiului de la Episcopia de 
Argeș, găsise „două mici pătrate de piatră sculptate, reprezentând lupte 

z 3 63 i P e 
de animale fantastice”, pe care le depozitase temporar în paraclisul 


mănăstirii. La 21 iunie 1874, conservatorul Muzeului Naţional de 
Antichităţi era anunțat să preia cele două pietre şi să le aşeze într-un 
spaţiu expozițional. 

La schitul Ostrov se aflau șase icoane vechi din epoca lui Neagoe 
Basarab. Cercetările făcute la mănăstirea Bistriţa arătau că mai rămăsese 
din odoarele antice „un aiasmatar (aghiasmatar — n.n.) de argint purtând 
pe fața exterioară o inscripțiune slavonă care dovedeşte că este de la 
voievodul la ei Basarab și că pentru interesul istoric și artistic merită a 
figura în muzeu”. Tot în aceeaşi adresă, din 4 aprilie 1875, Alexandru 
Odobescu pomenea, aidoma lui Dimitrie Papazoglu, şi de o „cupă sau 
potir a lui Matei Vodă Basarab”, păstrată la mănăstirea din Câmpulung”. 
Membrul Comitetului' Arheologic observase, la rândul său, că pe amintita 
cupă erau sculptați trei ostași în costumul epocii lor. Intervenţia lui 
Odobescu amintea şi de temelia unei statui, descoperită de Cezar Bolliac 
în 1872, în satul Celei și atribuită vremurilor împăratului Commodus. Nu 
în ultimul rând, era semnalată o inscripţie latină de la schitul Topolnița. 

În afara vestigiilor enumerate, Alexandru Odobescu vorbea de 
numeroasele inscripţii antice răspândite prin mai toate orașele și 
târgurile, dar şi de pietrele „mormentale de personaje istorice care sunt 
expuse la Gebai în unele schituri părăsite precum Stăneştii, Căluiul şi 
Vieroşul”?, Fără nici o rezervă, cerea transportarea lor în capitală. 
Egumenii se împotriveau unor atari decizii, argumentând că multe dintre 
piesele invocate erau obiecte de cult, necesare la oficierea slujbelor. De 
exemplu, Iosif, episcopul Argeșului, făcând referire la pietatea religioasă, 
considera „un atac la acest înalt şi nobil simțământ al inimei omeneşti, 
luând icoanele sfinţilor din biserică pentru a se pune în muzeu” 
Alexandru Russo, conservatorul Muzeului Naţional de Antichităţi, nu 
ceda nici el, demonstrând că multe dintre obiectele și cărțile invocate 
erau prea vechi pentru a mai fi utilizate la serviciul religios. La 1 octom- 
brie 1875, arăta că la mănăstirea Căldărușani era o evanghelie slavonă pe 
pergament din timpul lui Matei Basarab și un epatrafir cusut cu fir şi cu 
inscripţiune slavonă, tot din aceeași perioadă. 

Cezar Bolliac și călătoriile din anii 1870 și 1871 


În 1870, Cezar Bolliac cerea de la ministrul de Interne alocarea 
sumei necesare transportului celor două sarcofage, de la Celei şi Reşca la 
muzeul din Bucureşti. Interesul sporit față de acele sarcofage era 
îndreptățit. Acestea se păstrau în forme intacte, o raritate printre vestigiile 
cunoscute în epocă. Mai dorea să aducă la Muzeul Naţional de 
Antichităţi un monument din marmură, cu inscripții latine, găsit la 
mănăstirea Topolnița în judeţul Mehedinţi. Fără fonduri, ministrul de 
Interne trimitea memoriul deținătorului portofoliului de la Culte şi 
Instrucțiune Publică, pentru a-l ajuta pe Bolliac. Un substrat al acestor 
refuzuri putea fi întrezărit. 

„Prietenii” îi negau colecționarului chiar şi o minimă expertiză în 
coordonarea săpăturilor. I se imputa că începea căutările fără a avea 
vreun plan, că datorită temperamentului său intra în conflict cu aproape 
toți colaboratorii şi decidenţii administrativi; iar până la acuze și jigniri 
nu mai era decât un pas. Aceiași „amici” îi aduceau aminte că nicăieri nu 
stătea până la terminarea definitivă a lucrărilor; periclita astfel vestigiile 
scoase din pământ și lăsate în voia sorții. lar pentru multe, destinul 
însemna furtul sau folosirea lor drept materiale de construcţii. 

Trăia fascinația de a propune cu nonşalanţă datări şi cronologii, 
imposibil de găsit în cuprinsul cărților. Își asuma paternitatea unor teorii, 
prezenta drept certitudini de nezdruncinat ipoteze, altfel ușor de 
contracarat. Se preocupa de clasificarea zidurilor, evaluând consistenţa și 
structura pietrelor. De pildă, la Romula certifica nu mai puţin de trei 
feluri de materiale de construcție, plecând din vremea romanilor şi 
ajungând până în secolele XVI-XVII”. Entuziasmat de reuşita unei astfel 
de cercetări, intenționa să trimită la laboratoare din Occident mostre de la 
cât mai multe vestigii din principat.. Avea idee că astfel de analize se | 
făceau curent în centrele științifice din lumea civilizată. Semnalul dat nu 
privea eminamente doar recuperarea corectă a trecutului. Îşi avertiza 
conaţionalii, într-o tonalitate echilibrată, că fără investiţii în aparatură ŞI 
tehnologii, precum cele folosite de specialiştii din mediile academice de 
peste tot de pe continentul european, curiozitatea nu se putea maturiza 
într-o știință veritabilă. 

La jumătatea lunii iulie a anului 1871, Cezar Bolliac îşi anunța 
intenția continuării cercetărilor arheologice. Își concentra atenția asupra 

lucrărilor de la Celei şi Severin, precum şi pe „urmărirea tuturor cetăților 
şi redutelor pe drumul roman al Jiului care trece munții pe la Vulcan, cu 
țintire de a putea să ne dăm o socoteală de sistema întreagă a atacului 
armatei romane și de sistema retragerii armatei dace””!. În cerere amintea 
de „diferitele planuri de situaţia diferitelor cetăți şi redute”, pe care le 
depusese deja la minister, unde fuseseră trasate și vechi drumuri romane. 
O parte consistentă din informaţii Cezar Bolliac le popularizase deja în 
articole. Obţinea acordul ministrului Cultelor şi Instrucțiunii Publice, 
primind, la fel ca Alexandru Odobescu, 1.500 de lei. De fapt, erau chiar 
ultimii banii care se mai găseau în fondul pentru excursii arheologice. Şi 
era abia jumătatea anului. Ca și în cazul altor excursii de studiu, prefecții 
erau înștiințați să dea tot concursul trimisului ministerial. În urma 
intervenţiei ministrului Cultelor şi Instrucțiunii Publice la omologul de la 
Ministerul de Război, lui Bolliac i se alătura, conform propriei dorinţe, 
un ofiţer de geniu. 

Doar că proiectul conturat de Cezar Bolliac fusese prea ambițios. 
Nici nu treceau două săptămâni și preşedintele Comitetului Arheologic 
își reevalua poziţia. Accepta că termenul de două luni impus pentru 
finalizarea voiajului era prea strâns, la fel cum nici banii nu mai erau 
suficienţi. Cercetarea fiecărei ruine, cetăți şi redute în parte devenea 
imposibilă. Cezar Bolliac anunța modificarea priorităților, rezumându-se 
a merge doar la Celei, Reşca, apoi la Turnu Severin „şi de aici poate şi 
până la cetatea Zidina dacilor”, Chiar dacă restrânsese semnificativ aria 
de investigaţie, Bolliac nu renunţa la ideea colaborării ofițerului de geniu. 
Avea nevoie de expertiza acestuia, ținând cont că locaţiile în care urma să 
ajungă fuseseră cândva, în opinia sa, centre importante; iar z idina dacilor 
„cel mai tare fort al dacilor dincoace de culmea Carpaţilor”? 

Îşi rezerva, cu acordul autorităților, oportunitatea de a urca pe 
muntele Vulcan în anul următor, în 1872. Strategia discursivă și dezvol- 
tarea argumentaţiei memoriului arată abilitatea lui Cezar Bolliac de a se 
feri de posibile imputări. 


Periegeze, colecţii, negocieri 


În prima jumătate a lunii februarie 1875, Cezar Bolliac scria minis- 
trului pentru a- i solicita concursul în ducerea la bun sfârșit a unei noi 
peregrinări arheologice. Dorea să continue „lucrările de la capetele 


7L ANIC, fond MCIP, dosar 143/1871, f. 108. 
72 Ibidem, E 117. 

podului lui Constantin și săpăturile de la Reșca””. În schimbul sprijinului 
financiar, colecţionarul îl asigura pe ministru că „orice monument istoric 
se va găsi în săpăturile mele aparţine de drept Muzeului Naţional, cum şi 
planurile toate ce voi ridica pe această linie vor aparține ministerului”. 
Răspunsul primit era favorabil, asigurându-l pe președintele Comitetului 
Arheologic că va avea la dispoziţie aceleași sume din anii precedenţi. 
Acceptul însemna mai mult decât acordarea unor bani. Preşedintele 
Comitetului Arheologic câștiga, poate, cel mai bun avocat al cauzei sale. 
Susținerea „de sus” în relaţiile cu diferite paliere decizionale ale statului, 
apoi pledoariile, nu de puţine ori insistente, adresate primarilor şi 
prefecților, constituiau un sprijin fără de care nici o periegeză nu-și putea 
împlini menirea. 

Il integra pe Cezar Bolliac şi într-o reţea instituțională, facilitându-i 
obținerea acordurilor pentru a cerceta în locaţiile dorite. Așa putea săpa 
în ostrovul Chichinete, din proximitatea Celeiului, zonă aflată sub 
jurisdicția Administrației Domeniilor Statului“. În martie 1875, scria 
ministrului Cultelor și Instrucțiunii Publice că descoperise, în deplasările 
anterioare, pe respectiva fâşie de pământ, o parte din picioarele podului 
lui Constantin. Doar că, pentru a continua săpăturile, avea nevoie de 
acordul Administraţiei Domeniilor Statului ca să se defrişeze o mică 
porțiune din ostrov. Bănuia că sub sălciile crescute pe acea limbă de 
pământ se aflau vestigii istorice. Şi așteptările nu îi erau înșelate. Ministrul 
intervenea în favoarea lui Bolliac, obținându-i aprobările necesare. 

Inarmat cu hârtiile și recomandările dorite, colecţionarul prezenta 
ministrului traseul excursiei arheologice, alături de explicaţiile cuvenite. 
Işi planificase să se oprească „pentru o parte preistorică la Vedastra; 
pentru epoca dacică la Zimnicea şi pentru epoca romană la Celei — 
Reşca””. I se elibera din bugetul ministerului suma de 2.000 de lei. În 
aceeași perioadă, la Celei, un sătean, Florea Drăguinea, săpând un sant pe 
proprietatea sa, descoperea un tron de piatră alba". Anunţaţi de această 
descoperire, membrii Comitetului Arheologic îi scriau prefectului de 
Romanați, cerându-i să păstreze în condiţii bune jilţul. 

La 12 iunie 1875, Cezar Bolliac anunţa ministerul de descoperirea 
unui sarcofag la Celei și de măsurile luate pentru ca țăranii să nu-l 
deschidă în lipsa lui. Nefiind plumbuit şi fără inscripții, supoziţiile 


14 ANIC, fond MCIP, dosar 120/1875, f. 22. 
75 Ibidem. 

creditau a fi un sarcofagul unui copil. Cezar Bolliac estima că ar fi trebuit 
să fie din „epoca între Septim Sever și Alexander Sever” `. Preşedintele 
Comitetului Arheologic se lansa într-o atare estimare, ştiind că toate 
sarcofagele descoperite în zonă datau din aceeaşi perioadă. Pregătea un 
orizont de aşteptare, anunțând că intenţiona să meargă în satul din 
vecinătatea Caracalului pentru a-l pregăti de transport la muzeul din 
București. 

Întorcându-se din excursia arheologică, la 28 iunie 1875, Cezar 
Bolliac oferea gratis Muzeului Naţional de Antichităţi mai multe obiecte. 
Dădea şi unele indicii privind locul în care fuseseră găsite, precum și 
datări aproximative: „un monument din timpul lui Comod de marmură 
scos de la un cap de picior dărâmat alu unui cap al podului lui Constantin 
de la Celei; un monument de piatră foarte bine conservat din timpul lui 
Septim Sever, scos de mine de la Reșca; zece olane apeducte dintre care 
unul de o dimensiune foarte mare și alte fragmente mari scoase de mine 
de la Zimnicea, Celei şi Reșca, cum și câteva olane întregi de învelitori 
de case romane; un bust mare de leu de piatră scos de mine de la cetatea 
Zimnicea: capul statuii celei mari de piatră adusă la muzeu din curtea 
răposatului Mihalache Ghica, acest cap l-am găsit eu în săpăturile ce le-am 
făcut la Reșca și îl dau muzeului spre completarea statuii”. De această 
dată, donația cuprindea mostre de arhitectură romană și nu mulțimi de 
monede ori mici obiecte. Piesele intrate recent în fondul Muzeului 
Naţional de Antichităţi relevau anvergura cercetărilor. Lumea înțelegea 
că eforturile depuse de Cezar Bolliac depăşiseră stadiul săpăturilor de 
suprafață, făcute la întâmplare, precum şi acela al tocmirii cu negustorii 
de antichităţi. Lucrurile aduse la București proveneau practic din primele 
șantiere arheologice organizate cât mai metodic cu putință în România. 
Spre finele anului 1875, Bolliac se adresa din nou ministerului, cerând 
finanţare pentru încă o excursie arheologică pe cursul Dunării, precum și 
atenționarea prefecţilor să îi acorde orice ajutor ar avea nevoie. Primea 
acceptul şi suma de 1.500 lei. 

Ce rămânea însă după zbuciumurile lui Cezar Bolliac? Impresia lui 
Dimitrie Papazoglu era că nu valorificase realmente experienţa acelor 
călătorii. Îi reproşa că mai tot ce scrisese despre cercetările de la Severin, 
Celei și Reșca nu erau decât simple „prescurtări”* '. Aştepta un plus de 
osteneală, așa cum promisese chiar Bolliac, pentru a-și detalia aventurile 


1 Ibidem, f. 119. 
“9 Ibidem, f. 149. 

arheologice. Şi nu în ziarul „Românul”, ci în cărți cu caracter ştiinţific; nu 
într-o manieră temperamentală, ci aşezate pe raționamente și demonstrații. 

Consecințele săpăturilor lui Bolliac la Reşca (vechea cetate Romula) 
nu s-au materializat doar în descoperirea vestigiilor și includerea lor în 
muzee. A pus în evidenţă localitatea, i-a fixat cu rost şi argumente un loc 
pe harta istoriei naţionale. În 1907, C.I. Istrati atrăgea atenţia Academiei 
că zidăriile, coloanele şi monumentele rămase încă în pământ la Reșca 
sunt distruse de către locuitori, iar obiectele mici, dar de valoare, precum 
inelele, brățările, monezile și armele erau luate de săteni fie pentru a le 
vinde, fie pentru a le topi. Nu exista însă vreo probă că măcar unul dintre 
locuitori şi-ar fi încropit propria colecție“?. O problemă majoră privea 
regimul juridic al terenurilor pe care se întindea vechea cetate. O mare 
parte din el era ocupată de case și grădini particulare. Astfel, nimeni nu 
mai putea controla ce făcea fiecare proprietar în ograda sa. Semnalele 
arătau că aceștia, știind că se aflau în interiorul fortificaţiei antice, săpau 
permanent. Alţii pur și simplu sfărâmau coloanele, statuile şi zidurile care îi 
încurcau în muncile agricole. Știind situația de la Reșca, Gr. G. Tocilescu 
susținea poziţia lui C.I. Istrati, îndemnând conducerea Academiei să se 
implice în salvarea vestigiilor arheologice. Într-un memoriu semnat de 
președintele și secretarul general al Academiei, se propunea Ministerului 
Cultelor și Instrucțiunii Publice să inițieze mecanismul legal pentru 
exproprierea terenurilor pe care se aflau vechi zidiri, precum cele de la 
Reşca, Hotărani, Celei, Turnu-Severin și Slăveni®. Fie doar și pentru 
impulsionarea conturării normelor juridice privitoare la protejarea patri- 
moniului, munca lui Cezar Bolliac merită apreciată. Dar nu a fost doar atât. 

Pe parcursul acestor călătorii şi cercetări de teren, Cezar Bolliac îşi 
imbogăţea colecțiile personale, fie ele cărți, vestigii arheologice, monede ` 
ori medalii; şi nu întâmplător ori din pură pasiune. Colecţionarul îşi avea 
calculele sale. Pentru o parte însemnată din piese avea dubluri, câteva 
chiar în trei exemplare, arătându-se interesat să le schimbe cu alte 
antichităţi ori pe bani. Mai bine de două decenii, avea să profite de orice 
prilej ca să valorifice lucrurile adunate în atâţia ani. Trei posibilităţi îi 
erau la îndemână: înțelegerea directă cu alți colecționari privaţi, încredin- 
tarea antichităţilor contra unor sume de bani guvernului şi, cea mai facilă, 
popularizarea în presă, așteptând să fie căutat de doritori. 

La finalul unor numere din „Irompeta Carpaţilor” erau inserate 
anunțuri care precizau că la administraţia ziarului „se fac schimburi, se 

vând și se cumpără medalii antice din aur, argint și bronz”*?. O piaţă a 


antichităţilor se dezvolta în afara oricărui cadru legal, cu acordul tacit al 
autorităților. Iar cazul lui Cezar Bolliac este cel mai relevant. În fond, 
cine îi finanțase multe dintre voiajuri, cine îi oferise prilejul de a 
tezauriza? La acea vreme, nu circula vreo listă orientativă de prețuri şi nu 
existau restricţii ferme împotriva acestor practici. Nimeni nu îi întreba pe 
colecționari de unde le aveau și cu ce drept le vindeau. Tăcerea deciden- 
ților nu impulsiona însă gustul autentic pentru piesele cu valoare istorică. 
Mai degrabă, îngăduia un vandalism care, deşi nu era puternic resimţit în 
dezbaterea publică, se dovedea nociv pentru soarta patrimoniului autohton. 
Un scandal care trena aproape un deceniu, avându-l în prim-plan, 
arăta cât de îngăduitori erau decidenții guvernamentali cu atitudini ce 
puteau fi asociate furtului. Povestea care îl privea pe Cezar Bolliac 
începea în timpul excursiei arheologice din 1869. Atunci, el dezgropa un 
sarcofag „foarte frumos şi întreg” la Celei şi altul la Reşca. Știm că, la 
deschiderea celui de la Reșca, asistase și V.A. Urechia, în calitate de 
trimis al ministrului Cultelor st Instrucțiunii Publice”. Totodată, la 
mănăstirea Topolnița găsise un monument de marmură cu o inscripție în 
latină’ 6, Şi acestea erau doar cele mai importante vestigii. Dintre toate 
Pirin descoperite în timpul respectivului periplu, doar trei obiecte se 
mai găseau în inventarul Muzeului Naţional de Antichități la sfârșitul 
anului 1876%. Raportul conservatorului muzeului, din decembrie 1876, îl 
încrimina pe Cezar Bolliac pentru reținerea nejustificată a pieselor 
descoperite într-o campanie finanțată de la bugetul de stat. La 13 ianuarie 
1877, Cezar Bolliac era somat să depună la muzeu piesele respective. 
Dintre toate antichitățile deținute de voiajorul colecționar, cele mai 
căutate erau medaliile şi monedele. În paralel cu alte activități în care era 
implicat, dar şi în pofida neînțelegerilor cu unii decidenți, Cezar Bolliac 
negocia „la sânge” cu responsabilii abilitaţi cedarea unei părți din 
medaliile deţinute către statul român. Una dintre ele, seria medaliilor lui 
Taai din aur, argint și bronz, îl impresiona pe D.A. Sturdza”, 


D Trompeta Carpaților”, nr. 491, 9/21 februarie 1867, p. 1964; nr. 493, 16/28 fe- 
bruarie 1867, p. 1972; nr. 494, 19 februarie 1867, p. 1976 şi numerele următoare. 

evaluatorul desemnat de către Ministerul Cultelor și Instrucțiunii Publice, 
prin „mulțimea bucăţilor din care ea este compusă, cât şi prin minunata 
lor conservaţiune”*”. În epocă, ştiinţa conservării încă nu avea preț pe 
piața românească. Lumea se mulțumea să păstreze piesele fără a se îngriji 
de curățarea lor, lăsând respectiva problemă în sarcina viitorilor cumpă- 
rători. Rugina şi pământul „lucrau” cu spor chiar după scoaterea 
medaliilor și a monedelor din pământ. 

Seria lui Cezar Bolliac conţinea 255 bucăţi: 32 din aur, 97 din 
argint, 126 din bronz. După o cercetare preliminară, D.A. Sturdza atrăgea 
atenția că 132 de piese nu se regăseau în patrimoniul Muzeului Naţional 
de Antichităţi”. Aidoma criteriilor folosite de cunoscuți numismaţi, le 
împărțea pe categorii: 25 din aur, 40 din argint şi 67 din bronz. Colecţia 
era una însemnată, având în vedere că ea cuprindea aproape jumătate din 
medaliile atribuite lui Traian, cunoscute atunci. Practic, un entuziast de la 
marginea fostei civilizații romane, deţinea o pondere importantă din 
medaliile bătute în vremea marelui împărat, comparabilă cu inventarele 
marilor muzee europene. O istorie a însemnelor puterii și a prestigiului 
social, promovate și respectate cu aproape două mii de ani în urmă, putea 
fi schițată doar din deţinerile lui Cezar Bolliac. Şi toate aparțineau unei 
singure persoane, fiind achiziționate sporadic, din resurse financiare 
încropite aleatoriu în cele mai multe dintre cazuri. Evaluarea se făcea 
după norme precise, în concordanță cu procedurile acceptate de presti- 
gioase biblioteci şi muzee din Europa. D.A. Sturdza invoca expertiza 
numismatului Henry Cohen, o autoritate în domeniu, curator la Cabinetul 
de medalii al Bibliotecii Naţionale Franceze. Cohen vorbea de 553 de 
tipuri de medalii cunoscute în epocă din vremea lui Traian: 82 din aur, 
218 din argint, 253 din bronz. 

Intr-un raport detaliat, din 2 martie 1870, prezentat ministrului 
George Mârzescu, D.A. Sturdza avansa și posibile prețuri pentru piesele 
cercetate. Intr-un scenariu ideal, proprietarul trebuia convins să le cedeze 
integral, în ideea completării fondului de la Muzeul Naţional de 
Antichități. Astfel, pentru cele din aur fixa un preţ de 3.190 de lei noi, 
cele din argint le estima la 542 lei, iar în cazul celor din bronz propunea 


îşi donase întreaga colecţie statului român în amintirea unirii de la 1859. Spiritul şi pilda 

1868 adrese către ministrul Cultelor şi Instrucțiunii Publice, către bibliotecarul central 
din București, încercând să dea de urma cărților. 

plata a 3.705 lei. Pentru cele din bronz, preţul, sensibil mai mare faţă de 
cele din argint, era dictat de „conservaţiunea excelentă””!. Costul întregii 
colecţii se ridica la 7.437 lei, aproape cât bugetul anual alocat de 
Ministerul Cultelor şi Instrucțiunii Publice pentru cumpărarea antichi- 
tăților. Era un prim semnal că valoarea istoriei, atât de puţin cunoscută, 
depăşea orice angajament financiar, fie el cât mai generos cu putință. 
Lumea românească nu era deloc pregătită să primească zestrea înain- 
taşilor. Apărea limpede că niciodată, doar cu bani, patrimoniul autohton 
ar fi putut fi salvat. Trebuiau căutate strategii, administrative sau juridice, 
și se cereau introduse măsuri cu caracter preventiv în cazul furturilor, 
distrugerilor şi comercializării artefactelor. 

Miza majoră a propunerii avansate de Cezar Bolliac o reprezentau 
medaliile de aur. Din acest motiv, se apela la V.A. Urechia şi la Mihail 
G. Suţu, în calitate de membri ai Comitetului Arheologic, pentru a 
consulta și ei colecția. Părerea lui V.A. Urechia coincidea cu cea a lui 
D.A. Sturdza, fiind favorabilă achiziţionării medaliilor. Literatul îşi formula 
în scris opiniile, într-un raport din 13 mai 1870”?. Mihail G. Suţu, în 
răspunsul din 15 mai 1870, întărea, la rându-i, opinia lui D.A. Sturdza şi 
reconfirma poziţia lui V.A. Urechia, pledând pentru valoarea certă a 
colecției”. Contextul desfășurării unor activități, atât birocratice cât și 
științifice, în premieră, nu se remarca prin bâjbâieli administrative. 
Măsuri de precauţie şi filtre instituţionale riguroase erau aplicate, surprin- 
zător, chiar şi în cazul celor dintâi achiziţii patrimoniale. Ținându-se cont 
de părerile celor consultați, ministrul decidea cumpărarea colecţiei, 
anunţându-l, la 20 mai 1870, şi pe Cezar Bolliac de hotărârea luată. 

O altă serie, deţinută de același personaj, formată din medalii din 
bronz şi argint, provenea din Sarmaţia, Pannonia, Dacia şi Moesia. Iar 
numărul lor era la fel de impresionant: 323 din argint și 316 din bronz, 
structurate, la rândul lor, în „un bronz medalion, 225 bronz mare, 15 bronz 
de mijloc, 75 bronz mic”; în total, 639 de bucăți. Cezar Bolliac o 
propunea pentru cumpărare la finele anului 1870, la 14 decembrie. 
Perioada aleasă nu era întâmplătoare. Dorea să se asigure că oferta sa 
urma să fie luată în seamă la pregătirea bugetului pentru 1871, evitând 
astfel .un refuz bazat pe terminarea fondurilor constituite special pentru 
achiziţii. Pledoaria colecționarului încredința potenţialii interesați că 
toate medaliile fuseseră găsite în țară, în cursul peregrinărilor anterioare. 

Credinţa lui Cezar Bolliac era că această precizare le creştea exponențial 
valoarea. În comparaţie, muzeele europene își completaseră inventare 
similare cu piese din diferite zone ale lumii. Iar pentru istorici, era un 
indiciu ferm asupra importanței și dinamicii zonei în antichitate. 
Menţiona şi localităţile de unde fuseseră preluate, fie de la negustori, fie 
scoase din pământ: Calatis, Dionisopolis, Marcianopoli, Nicopoli, Tomis. 
Ca şi în cazul celuilalt corpus, mai bine de 100 dintre piese erau 
catalogate drept inedite”. Cezar Bolliac punea presiune pe responsabili, 
atenționându-i că avea deja un doritor, interesat să le achiziționeze, un 
anume Rollin, de la Paris%. 

Reacţia autorităţilor era pozitivă, activându-se rapid o procedură 
similară folosită în cazul medaliilor din vremea împăratului Traian. 
Ministrul apela la Alexandru Odobescu, D.A. Sturdza și Gr. N. Manu 
pentru evaluarea pieselor. Pe 16 decembrie 1870, la nici două zile de la 
primirea ofertei, D.A. Sturdza primea dispoziţie de a cerceta colecția de 
medalii. Și nu a fost uşor. O astfel de însărcinare presupunea deținerea 
unei expertize în numismatică, dar şi un control asupra ceea ce exista 
deja în fondurile publice, îndeosebi la Muzeul Naţional de Antichităţi. 
D.A. Sturdza trebuia să identifice obiectele, să aprecieze starea în care 
se aflau, să le fixeze prețurile cuvenite. Peste aproximativ trei luni, la 
25 martie 1871, depunea un memoriu, de o pagină, arătând că nu avusese 
răgazul necesar pentru examinarea întregului lot de medalii și întocmirea 
catalogului aferent. Nu reuşise să trieze cu precizie piesele inedite de cele 
prezentate deja în mediile de specialitate. Remarca însă starea excelentă 
în care se aflau majoritatea medaliilor. Dintre toate, D.A. Sturdza nu avea 
nici o îndoială că cel puţin 60 valorau, fiecare în parte, câte 12 lei. Avea 
idee că una dintre ele fusese evaluată de amintitul Rollin la 400 de 
franci”. D.A. Sturdza anexa o listă cu medaliile alese pentru a fi integrate 
colecției de la Muzeul Naţional de Antichităţi. Propunea un pret total de 
4.264 lei noi, considerat echitabil şi de autorități. Ceilalţi doi colaboratori 
desemnați nu dăduseră însă nici un semn, fapt care întârzia analizarea 
oportunității preluării seriei de către statul român. La 10 aprilie 1871, din 
centrala ministerului era remisă o nouă adresă, cerându-li-se lui 
Alexandru Odobescu și Gr. N. Manu prezentarea punctelor de vedere. 
Gr. N. Manu răspundea abia la 21 aprilie 1871. Fără a depune vreun 


raport, cu argumentele de rigoare, Gr. N. Manu susţinea sec părerea lui 
D.A. Sturdza. 

Nemulțumit de atâtea tergiversări, Cezar Bolliac agita atmosfera în 
cabinetele ministeriale. Forța primirea unui răspuns în legătură cu timpul 
necesar studierii respectivelor piese, amenințând, voalat, că le-va vinde 
comercianților care i le solicitau cu insistență. Și așteptarea lui se termina 
curând. La 30 aprilie, ministrul îl anunţa că, în urma expertizelor asumate 
de D.A. Sturdza şi Gr. N. Manu, se decisese cumpărarea întregii colecții 
pentru suma de 4.264 lei noi. Preţul era acceptat de Cezar Bolliac, astfel 
încât Alexandru Russo prelua cele 323 de medalii alese de D.A. Sturdza 
și le trecea în catalogul Muzeului Naţional de Antichităţi. Operaţiunea 
dura aproximativ două săptămâni. La 18 mai 1871, conservatorul 
Alexandru Russo anunţa că finalizase inventarierea. 

De la începutul deceniului opt, colecționarul tindea să vândă 
aproape toate bunurile avute în posesie. Alături de medalii, Cezar Bolliac 
mai oferea „cărțile interesante pentru istoria noastră, ediţiunile vechi 
devenite foarte rare și manuscriptele inedite” "TT. Pentru a câştiga 
bunăvoința autorităţilor şi a crește șansele vânzării diferitelor colecții, 
vremelnicul proprietar adoptase o strategie, nu tocmai inocentă: donarea 
periodică a unor obiecte Muzeului Naţional de Antichităţi. „Hazardul” 
făcea ca, ulterior, ceea se propunea spre cumpărare, să completeze 
perfect obiectele deja dăruite. În martie 1868, oferise șase monede traiane 
din argint perfect conservate”. Cu totul „întâmplător”, fără a preciza 
unde şi când fuseseră găsite, Bolliac propunea Ministerului Cultelor și 
Instrucțiunii Publice, în primăvara anului 1875, cumpărarea unei părți din 
colecţia sa de monezi. Comisia, formată la ordinul lui Titu Maiorescu, 
era compusă din Alexandru Odobescu, D.A. Sturdza şi M. Suţu. Raportul 
înaintat ministrului, la 3 aprilie 1875, amintea de un număr impresionant 
de monede neclasificate, lipsite de un catalog cuvenit unor serii numis- 
matice. Reprezentanţii ministerului se arătau mirați de cum găsiseră 
piesele, care nu doar că nu erau păstrate după reguli elementare ale unei 
colecţii, dar nu erau separate nici măcar după felul metalului !%, 
Finalmente, D.A. Sturdza încerca să profite, în vara aceluiași an, de 
nerânduiala din colecţia lui Cezar Bolliac. Opțiunile celor trei țineau de 
valoarea monedelor, dar şi de oportunitatea completării colecțiilor deja 
existente în Muzeul Naţional de Antichităţi. Prezentau și metoda 
calculării preţurilor, arătând că „în estimațiunea noastră ne-am luat sau 
după preţurile indicate de Henry Cohen sau după prețuri medii din 


98 ANIC, fond MCIP, dosar 140/1870, f. 362. 

diferitele cataloguri de vânzări”!"!. Înaintau şi o listă cu priorităţi, reco- 
mandând cumpărarea unor monezi romane — ce lipseau din deţinerile 
muzeului şi nici nu se întrevedea vreo alternativă privind procurarea lor —, 
dar și a celor descoperite în Moesia Inferior. Atenţia le fusese captată şi 
de un număr de 30 de monede dacice, pe care însă Cezar Bolliac nu dorea 
să le vândă. În faţa refuzului categoric, cei trei se repliau strategic. 
Ministrul era sfătuit să condiționeze achiziționarea celorlalte piese de 
vânzarea pieselor dacice. Și părerea membrilor comisiei a contat. 
Rezoluţia titularului portofoliului, adusă și la cunoștința lui Bolliac, în 
data de 6 iunie 1875, prevedea achiziționarea unui număr de 270 de 
monede de bronz, pentru o sumă de 4.387 lei și a celor 30 dacice, 
evaluate la 450 lei. 

La 15 iulie 1875, D.A. Sturdza revenea la Titu Maiorescu, atră- 
gându-i atenţia asupra altor monede valoroase din colecţia lui Bolliac. Nu 
mai puţin de 300 de monede „de o conservaţiune minunată” erau 
apreciate de D.A. Sturdza, care dorea să fie cumpărate de minister şi 
incluse în „seriile Daciei, Moesiei şi Traciei ale colecțiunii statului”102, 

În anul 1874, Cezar Bolliac chestiona ministerul privitor şi la achizi- 
ționarea a 51 de vase dacice de diferite mărimi. Condiţiile financiare 
propuse de autorități nu-i conveneau, afacerea căzând pe moment. Era 
doar o strategie, oferta fiind reluată în 1875. Evaluarea colecției era 
încredințată Comitetului Arheologic. Pentru toată ceramica, membrii 
Comitetului Arheologic recomandau preţul de 3.600 lei, din care 2.000 lei 
făcea doar „vasul cel mare cu un călăreț dac de o mărime extraordinară ȘI 
de o conservare admirabilă”!%,. Ministerul avea două pretenţii. Alexandru 
Odobescu, membru al Comitetului Arheologic, urma să inspecteze — 
alături de Cezar Bolliac — piesele pentru a se asigura de autenticitatea lor; 
dacă totul era în regulă, Cezar Bolliac trebuia să se mulţumească, 
temporar, cu o parte din sumă, restul, constituindu-se în promisiune, 
angajată în bugetul pentru 1876. 

Intre timp însă, relaţiile dintre Cezar Bolliac, de o parte, și 
Alexandru Odobescu și Alexandru Russo, pe de altă parte, se deteriorau. 
lar motivul era unul cât se poate de serios. Alexandru Odobescu îi 
reproşa colecționarului că vasele prezentate în 1875 difereau de cele 
propuse spre achiziționare în 1874!'%. Pentru a-și apăra onorabilitatea, 


IO jbidem, f. 102v. 
102 Ibidem, f. 176. 

Cezar Bolliac renunţa la ideea vânzării, oferindu-se să doneze, surprin- 
zător, alte 220 de vase!%. 

Colecţionarul încerca să vândă și tablouri. În februarie 1871, directorul 
şcolii de Belle Arte din Bucureşti, Theodor Aman, era numit preşedinte 
al comisiei de evaluare a picturilor deţinute de Cezar Bolliac. Alături de 
el, mai erau nominalizați profesorul de la Belle Arte, C. Stăncescu și 
Gr. Cantacuzino, suplinitor de catedră la aceeaşi școală. Urmau să 
examineze pânzele şi să decidă care meritau cumpărate pentru pina- 
coteca din București". Membrii comisiei, alături de G.M. Tattarescu, 
făceau vizita de rigoare la 28 februarie, încheind și procesul verbal prin 
care propuneau achiziționarea a cinci picturi la preţul total de 5.500 de 
franci, sumă defalcată pe fiecare operă în parte. La 4 martie 1871, 
Theodor Aman depunea deja la minister procesul verbal privitor la 
tablourile selectate. Rezoluţia ministrului consemna preluarea doar a 
două pânze, la preţurile stabilite de comisie, unul — 600 de franci, al 
doilea — 500 de franci. Oferta nu îl încânta pe Cezar Bolliac. Statutul 
social şi relaţiile privilegiate întreținute în varii sfere de influenţă, 
precum ai importanța exemplarelor deținute îi confereau un oarecare 
aplomb în negocieri. Proprietarul dorea o creştere a prețurilor, acceptate 
finalmente de ministru. 

Restul din tot ceea ce adunase Cezar Bolliac cu atâta sârg era clasificat 
în urma morţii sale de o comisie din care făcea parte și Gr. Tocilescu, la 
data de 14 ianuarie 18881. Moștenitorul defunctului era P. Peretz. 
Astăzi, ştiind în bună măsură, din analiza documentelor de arhivă, 
împrejurările în care colecţionarul reușise să-și chivernisească bogatele 
serii de antichităţi, încercăm o întrebare retorică: nu ar fi fost corect să 
doneze o parte însemnată din ea statului român, de vreme ce se 
îmbogăţise în timpul călătoriilor finanțate din bugetul public? Credem, 
totodată, că în lipsa unui personaj temperamental, aşa cum a fost 
redactorul „Trompetei Carpaţilor”, soarta multor antichități și implicit a 
recuperării trecutului ar fi fost mult mai vitregă. Destinul și pasiunile lui 
Cezar Bolliac îndeamnă şi la reflecţie privind rolul onestităţii umane şi 
rostul moralității în istorie. 


105 idem, f. 247r.-v. 

Destinul zbuciumat al colecţiilor lui Dimitrie Papazoglu 


Un alt colecţionar şi comerciant emblematic pentru a doua parte a 
veacului XIX a fost maiorul Dimitrie Papazoglu!%. Iar intențiile sale erau 
anunțate de timpuriu, la câțiva ani de la trecerea în rezervă. La 19 ianuarie 
1863, depunea la Cameră o adresă prin care își arăta disponibilitatea 
înstrăinării colecției sale, adunate pe parcursul a 35 de ani. Un calcul 
simplu ne arată că fostul militar se dedica pasiunii sale de prin 1828, 
înainte de înrolarea în armată. Colecţionarul nu ascundea că rezistase 
tentaţiei de a le vinde, chiar şi atunci când i se oferiseră prețuri mari de 
către străini. 

Parcurgerea rândurilor semnate de Dimitrie Papazoglu ne familiari- 
zează cu informaţii ce depășesc preocupările economice. Arta colec- 
ționării certifica şi o manieră aparte de a developa trecutul. Ne 
reconfirmă accepțiunea conceptului antic pentru intelectualii și curioșii 
acelor vremuri. Termenul nu încadra strict perioada Imperiului Roman, ci 
ducea cu gândul la piesele vechi, cu valoare istorică aparţinând 
„glorioşilor români străbuni ai naţiunii noastre”. Pretindea că majo- 
ritatea obiectelor deţinute până în acel moment fuseseră cumpărate. Şi nu 
neapărat pe bani. La 3 mai 1863, unul dintre amici, Chr. Marghiloman, îl 
anunța că este dispus să înstrăineze un bilet semnat de Tudor Vladimirescu, 
datat 20 martie 1819. Știind că Dimitrie Papazoglu era amator de 
asemenea achiziţii, fixa și preţul: primirea unui câine prepelicar bine 
dresat’ "’. Altele a le procurase pe diferite căi, nu neapărat onorabile. 
Intr-o scrisoare primită de la unul dintre nepoții săi, Thomescu, Dimitrie 
Papazoglu era avertizat că statuia pe care urma să i-o aducă acesta nu 
avea să rămână în posesia unchiului, aşa cum dăduse de înțeles colec- 
ționarul, ci doar era împrumutată pentru studierea sall Se pare că : 
maiorul avea antecedente comportamentale discutabile. „Uitarea” era ȘI 
ea o metodă de înavuţire. 

Oferta făcută în 1863 era consistentă şi de o diversitate nemaiîn- 
tâlnită până atunci. Donaţia generalului Mavros, deși era considerată mai 


108 $ ` H Deo A 
In documentele inedite Dimitrie Papazoglu semnează cu două grade: loco- 


tenent-colonel şi maior. In singura biografie consacrată colecționarului aflăm evoluţia 

valoroasă, nu cuprindea atâtea exponate. De aici și unul dintre meritele, 
nerecunoscute, este adevărat, ale colecționarului: îndemnul de a privi în 
istorie, dincolo de scriitură şi palparea unor obiecte-standard, curajul de a 
promova drept sursă istorică chiar şi o banală compoziţie artistică ce nu 
putea fi asociată nici unui eveniment marcant al vremurilor de odinioară. 
Asumându-și capcana exhaustivității, fostul militar ajunsese să dețină, 
probabil, poate cele mai multe exponate, surclasându-și contemporanii. 
Dimitrie Papazoglu își structura colecția în 12 entităţi: JN O numismatică 
numeroasă de aur, argint şi aramă; Il) O colecţie de statui și busturi de 
bronz, pământ ars și piatră; III) O colecție de vase bine păstrate de bronz, 
pământ și piatră; IV) O colecţie de diferite arme antice, mari și mai mici; 
V) O colecţie de plăci şi pietre mari sculptate istorice, cum şi coloane cu 
diferite arabescuri; VI) O colecţie de bijuterii romane, pietre mici 
sculptate/antice/inele de fier și de argint cu pietrele lor preţioase, cum 
și alte găteli; VII) O bibliotecă numeroasă de cele mai vechi cărți în 
diferite limbi ce am putut găsi în stat; VIII) O colecție mare de cele 
mai vechi manuscrise de importanță istorică, româneşti și grecești, 
poezii vechi, documente și altele de foarte mare interes; IX) O colecție 
de rarităţi naturale şi de manufacturi, țesături vechi, sculpturi naționale 
din România; X) O mare colecție de antichități egiptene şi alte rarități 
orientale; XI) O colecţie de pietrificaţii strânse numai din România de 
mare interes; XII) O colecţie de mineralogie produse din munții 
României”!!?. 

Recunoştea că decizia predării colecţiei sale Muzeului Naţional de 
Antichităţi fusese influențată de „patriotica faptă” a generalului Mavros, 
din 22 ianuarie 1862, prin care respectivul dăruia colecția statului 
român!!ă, Donaţia în cauză era impresionantă, fiind compusă din: „A) De 
o colecțiune de medalii a diferitelor naţiuni și a mai multor suverani ai 
antichităţii în metaluri prețioase și bronzuri în număr de ceva mai mult de 
patru mii medalii și medalionuri, unele găsite în țară; B) De un mic 
număr de medalioane istorice ale secolului XV şi celor următoare; C) De 
o colecțiune de statui, statuiete, busturi, basoreliefuri, fragmenturi 
preţioase şi de diferite alte obiecte ale vieţii civile și militare a popoarelor 
antichităţii, în marmură şi în bronz; D) De o colecţiune de vasuri 
zugrăvite cunoscute sub numele de vasuri etrusce, iar în adevăr produc- 
țiune a ceramicii elene; E) De alte obiecte de ceramică veche mai puțin 
perfecționate dar prețioase fiind găsite în țară; F) De o mică colecțiune de 

antichități egiptene; G) De piedestale, obeliscuri, pietre de hotar cu 
inscripții elene sau latine, din care unele sunt cu atât mai preţioase cu cât 
se raportează la istorie”!!?. O astfel de colecție nu avea concurent în vreo 
instituţie publică din cele două Principate! Gestul lui Mavros stă la 
originile Muzeului Naţional de Antichităţi, dar oferea și sugestii pentru 
structurarea celorlalte colecţii. | 

Proslăvind memoria generalului, Dimitrie Papazoglu arăta că el, din 
constrângeri financiare, nu o putea dărui, ci doar vinde. Solicita Camerei 
să înființeze o comisie care să aprecieze colecția şi să stabilească un preț. 
Dimitrie Papazoglu mărturisea că locul pieselor nu putea fi decât la 
Muzeul Naţional de Antichităţi. Dar tentativa de vânzare a fostului 
militar eşua. Îndrăznim câteva posibile explicaţii. A contat ambiția 
proprietarului de a vinde in corpore deţinerile din acel moment. Oferta, 
deși generoasă, includea prea multe obiecte neinteresante, nu însă ȘI 
ieftine, care nu și-ar fi găsit rostul în patrimoniul public. Spaţiul 
Muzeului Naţional de Antichităţi, format din câteva încăperi, nu putea 
adăposti, dar mai ales expune, respectivele obiecte. Știm că nici Dimitrie 
Papazoglu nu le păstra în condiţii adecvate, multe dintre ele, mai ales 
pietrele, fiind împrăștiate prin curtea casei. Tranzacţia pica din cauza 
neputinței financiare a autorităţilor. Poate nici lumea românească nu era 
pregătită pentru un astfel de moment. Şi nici nu avea cum să fie, lipsindu-i 
o veritabilă tradiţie a colecționării. La vremea aceea, se ştia de existenţa a 
doar două fonduri particulare: al generalului Mavros, donat nu cu mult 
timp în urmă, și acela al banului Mihalache Ghica. Vestigiile ŞI piesele 
preluate de la familia Ghica fuseseră găsite în condiții improprii de 
depozitare, azvârlite haotic în curţile caselor sale din București. În 
această stare erau cumpărate, bună parte dintre ele, de administraţia 
Muzeului Naţional de Antichităţi, în 1869115. Alexandru Russo solicita 
ministrului Cultelor și Instrucțiunii Publice, la 4 februarie 1870, alocarea 
sumei de 360 de lei noi pentru transportul pe sănii „a 19 pietre mari 
antice, care se află în curtea fostelor case ale Dlui G.M. Ghica”!!6. Ca 
preşedinte al Comitetului Arheologic, Cezar Bolliac întărea cererea lui 
Alexandru Russo, pledând pentru calitatea pietrelor!" și oportunitatea 
trecerii acestora sub jurisdicție publică. 

Pentru anul 1863, succesul târguielii dintre părți ar fi reprezentat cea 
mai importantă achiziţie a unei colecții eminamente culturale. Era însă 

doar un eșec dintr-o listă nedrept de întinsă. Fără a fi o concluzie, 
observăm că, dintre toţi ofertanţii, Dimitrie Papazoglu a fost refuzat de 
cele mai multe ori. Decepţia resimţită în urma răspunsului primit, nu-l 
descuraja. Câteva luni mai târziu, publica propriul inventar al 
colecţiei!!E, lăsând a se înțelege că „amicul” Cezar Bolliac ar fi avut un 
rol în blocarea negocierilor recent închise. Spre deosebire de structura 
ofertei înaintate în 1863, patrimoniul propriului muzeu includea 20 de 
categorii de vestigii: JN Medalii, aur, argint și aramă; I) Monede de aur 
și argint; III) Monede de aramă şi alamă, care se împart în 6 mărimi; 
IV) Bijuterii romane şi pietre mici sculptate; V) Diferite găteli de ambe 
sexe; VI) Statui de bronz, de piatră și de pământ ars, precum și busturi 
asemenea; VII) Plăci de peatră sculptate, de pământ ars, turnate, cum și 
de alte metaluri; VIII) Vase de pământ, de metale şi de piatră; IX) Arme 
antici diferite, din secolile cele mai vechi; X) Pietre mari cu diferite 
sculpturi, busturi, olane şi cărămizi mari; XI) Diferite pietrificaţii de 
oseminte şi vegetale; XII) Diferite rarități naturale de piatră, lemne, 
vegetale, oase şi insecte; XIII) Mineralogia Munţilor României; 
diferite metale; XIV) Obiecte antici bisericeşti, XV) Rarităţi orientale 
din Asia, Egipt și Persia; XVI) Diferite instrumente de fer, bronz, os ȘI 
peatră; XVII) Diferite rarități de manufacturi și țesături din România; 
XVIII) Biblioteca veche, numai de cărți tipărite; XIX) Manuscrise pe 
hârtie şi pe pergament; XX) Galeria de Tablouri, în ulei pe pânză, 
Halhografii şi Litografii”. Înşiruirea aducea cu sine şi minime descrieri, 
căror persoane le aparținuseră, propuneri de datări şi chiar succinte 
contextualizări. Ambiţia lui Dimitrie Papazoglu mai avea un sens, chiar 
dacă el nu a fost conștientizat pe măsură. Făcea trecerea de la colecția 
particulară la muzeul public. Era poate cel dintâi semnal că un muzeu 
putea fi încropit și din acumulări individuale, că putea să aibă un impact 
în societate. 

În iunie 1869'!9, Dimitrie Papazoglu înregistra la secretariatul 
Ministerului Cultelor şi Instrucțiunii Publice un alt memoriu. Acum, 
oferea, contra cost, doar grupajul numismatic, completat pe parcursul a 
patru decenii. La fel ca şi Cezar Bolliac, insista, sentimental, pe prote- 
jarea valorilor naţionale în muzeele românești. Evidenţia că absolut toate 
piesele fuseseră scoase din pământul țării. Făcuse acel gest și în urma 
îndemnului primit de la fostul ministru, Alexandru Creţescu, de a-și 
încredința colecția exclusiv statului român. La 27 iulie, primea un 

răspuns încurajator din partea decidenților. Autorităţile îi solicitau însă 
un catalog complet al antichităților şi rarităților. Cei doi termeni erau 
utilizați într-o relativă sinonimie. Dacă utilizarea primului concept 
acoperea și istoria veche, în cazul rarităților ele proveneau exclusiv din 
secolele XV-XVIII. Catalogul colecției era prezentat la 15 octombrie 
1869. Pentru Dimitrie Papazoglu importantă nu era primirea unei sume 
de bani, ci acordarea unei pensii viagere, pe care o evalua la 326 lei noi și 
67 de bani! Procedural, trebuia obținut şi acceptul. Comitetului: 
Arheologic, ai cărui membri erau chemaţi să evalueze piesele, apoi să se 
pronunţe asupra oportunității tranzacţiei. Din varii motive administrative, 
membrii Comitetului Arheologic nu se întruneau imediat. Într-o epistolă 
din 19 octombrie, Alexandru Russo îl anunța pe Dimitrie Papazoglu că, 
în zilele următoare, Comitetul Arheologic nu se putea reuni, deoarece 
preşedintele său era plecat din ţară!?!. 

Mai bine de o lună trecea până când fostul militar primea un semn. 
La 24 noiembrie 1869, Alexandru Russo îi scria lui Dimitrie Papazoglu, 
anunțându-l că în ședința Comitetului Arheologic din ziua precedentă 
se luase decizia cumpărării colecției. De comun acord, fixau şi o dată, 
30 noiembrie, la care reprezentanții Comitetului Arheologic urmau să 
ajungă la casa, transformată în muzeu, a lui Dimitrie Papazoglu „pentru a 
regula cele de cuviință”!??. Corespondența preliminară nu stabilea vreo 
procedură explicită, precum nici reguli sau principii în baza cărora să fie 
alese obiectele plătite din bani publici. | 

La data indicată, Alexandru Odobescu şi Cezar Bolliac se prezentau 
pe strada Văcărești, la nr. 151, pentru consultarea pieselor. maiorului. Nu 
le-a trebuit mult timp pentru a recunoaște că veniseră nepregătiți. Nu 
aruncaseră măcar o privire pe documentaţia întocmită de fostul militar. 
Pretindeau un răgaz pentru cercetarea minuțioasă a catalogului întocmit 
de Dimitrie Papazoglu. Acesta rămăsese încredinţat că cei doi vor reveni 
cu catalogul colecţiei, adnotat conştiincios, pentru continuarea verifi- 
cărilor. Dar Alexandru Odobescu și Cezar Bolliac nu se ţineau de cuvânt. 
In primele zile din ianuarie 1870, Dimitrie Papazoglu scria ministrului 
Cultelor și Instrucțiunii Publice, reconstituind o scurtă istorioară a pro- 
blemei, nu tocmai minoră şi amprentată de răfuieli personale. Intervenea, 
deranjat de neseriozitatea lui Cezar Bolliac și Alexandru Odobescu, dar 

atent şi la calendarul legislativului. Nu mai era mult timp până la 
închiderea sesiunii parlamentare, iar decizia favorabilă cumpărării 
colecției sale nu fusese nici măcar inclusă pe agenda dezbaterilor din 
Cameră. Considera apelul său și „o spălare a păcatului ce voi face, când 
voi începe a înstrăina pe la diferiți amatori străini, care necontenit vin a- 
mi cere să cumpere din aceste monumente ale străbunilor noştri, 
colecționate numai în România”. Ministrul dispunea formularea unui 
punct de vedere din partea lui Cezar Bolliac, în calitate de președinte al 
Comitetului Arheologic. 

Într-un raport din februarie 1870, semnat de Cezar Bolliac, se arăta 
că, din lipsă de timp, nu s-a putut realiza clasificarea și evaluarea 
cuvenite. Fără a-i da un răspuns clar, autorităţile tergiversau luarea unei 
decizii. Iritat, Dimitrie Papazoglu revenea în vara aceluiaşi an cu un alt 
memoriu. Arătând că din partea lui Cezar Bolliac avea tot concursul, 
preşedintele Comitetului Arheologic apreciind valoarea pieselor, Dimitrie 
Papazoglu îl găsea vinovat pe Alexandru Odobescu, acuzându-l de 
blocarea tranzacţiei. Divergenţele dintre cei doi se aplanau, calea spre 
împăcare fiind presărată cu negocierea prețurilor câtorva serii de monede. 
Binele comunitar mai ţinea, uneori, şi de dorinţe personale, amplificate și 
de sentimentul notorietății publice. 

Dintr-o altă scrisoare semnată de Dimitrie Papazoglu, aflăm că 
Alexandru Odobescu se arăta interesat de procurarea unor monede 
romane. Dar conţinutul epistolei, nedatate, ne arată totodată că, la acea 
vreme, Alexandru Odobescu nu se afla însă în ţară. Nicăieri nu este 
menționată limpede intenţia literatului de a procura monedele pentru 
sine, lăsându-ne să bănuim că, de fapt, juca rolul unui intermediar, poate 
nu tocmai dezinteresat. Profitând de dorința lui Alexandru Odobescu, 
Dimitrie Papazoglu îl anunța că nu era nevoie să caute prin țară. Deţinea 
tot ce își dorea. Îi propunea monede imperiale romane din argint „care se 
pot descifra și citi bine”, 40 de piese, fiecare la prețul de 2 franci. 
Valoarea monedelor era mai ridicată și datorită stării bune în care se 
aflau. Dimitrie Papazoglu înșiruia și o listă de peste 40 de împărați ale 
căror chipuri se puteau lesne observa pe respectivele piese. Adăuga 60 de 
monede consulare, din argint, calculate la prețul de 10 franci bucata. 
Banii de aramă îi tria, după mărime, în mari, mijlocii și mici. Prima serie, 
formată din 30 piese, la 20 de franci moneda. Cele mijlocii, în număr de 40, 
la 10 franci bucata, pentru ca cele mici, 60 la număr, să fie evaluate la 
doar 5 franci exemplarul. Un alt set de monede mici, dispersate, se arăta 

dispus să le vândă la 3 franci fiecare piesă. Epistola lui Dimitrie 
Papazoglu către Alexandru Odobescu deschidea şi alte oportunități. Il 
întreba dacă era interesat și de vase de pământ, bine conservate, la fel, în 
diferite mărimi şi forme. Pentru cele dacice, originale şi gravate, 
pretindea 100 de franci, iar pentru cele romane doar 50 de franci. În 
ofertă mai intrau lampioane bine conservate, a câte 20 de franci 
fiecare!" Nicăieri, în fişele personale, nu se regăsesc indicii privind 
stabilirea prețurilor. De ce, de pildă, vasele dacice costau dublu decât 
cele romane? Cu toată bunăvoința maiorului, lucrurile stagnau. 

În ianuarie 1871, Dimitrie Papazoglu revenea cu o nouă adresă, 
însoțită de o altă propunere. Era presat de timp, ştiind că se apropia 
finalul sesiunii parlamentare și în Cameră, singurul for în drept să ia o 
decizie, nu ajunsese raportul privind cumpărarea colecției sale. Vorbise 
atât cu Cezar Bolliac, cât şi cu fostul ministru P.P. Carp, semnalele 
nefiind încurajatoare. Amândoi îi sugerau să-şi reevalueze oferta. Și le-a 
dat ascultare, propunând un preț de 40.000 lei noi, pe care dorea să îi 
primească în momentul predării colecţiei de antichităţi şi rat". Într-o 
altă adresă către preşedintele Consiliului de Miniştri cerea 50.000 de lei. 
Nu avea însă aceeași trecere ca Cezar Bolliac. În vreme ce unul își 
rezolva gradual problemele, celălalt era amânat mereu, indiferent de 
cerințele invocate. 

In paralel cu negocierile interne, se folosea şi de amiciţiile profe- 
sionale întreținute cu anticarii şi pasionații din capitalele marilor imperii. 
La 30 martie 1870, după 45 de ani în care adunase mai tot ce găsise prin 
Țara Românească, înainta o ofertă concretă de cumpărare, a unei părți din 
colecția sa, preşedintelui Comitetului Arheologic din Moscova. Arătându-i 
celui din urmă că asociația rusă avea întâietate în alegerea obiectelor, 
Dimitrie Papazoglu îşi prezenta colecția structurată în nouă părți. Medalii ` 
şi monede, bijuterii, pietre sculptate, vase antice romane şi dace, statui de 
bronz, piatră și pământ ars, diferite instrumente, fier, aramă, arme de 
piatră, silex şi fier, plăci de piatră sculptate, basoreliefuri, diferite 
pietrificațiuni, antichităţi ecleziastice!2%, Oferea și un termen de graţie, 
arătându-se dispus să aştepte un semnal până în apropierea expoziţiei de 
la Viena, unde avea de gând să meargă. În noiembrie 1872, le făcea o 
propunere și deputaţilor români, de a cumpăra de la dânsul antichităţi 

grupate în 12 categorii, găsite „numai în sânul pământului României”, 


Ca de obicei, își anunța și intenția de a le vinde și altor interesați. Știa că, 
în aprilie anul următor, la Viena, urma să fie organizată o expoziție 
universală, unde credea că va găsi cumpărătorii mult visați. Lectura 
epistolelor şi adreselor întocmite de Dimitrie Papazoglu spun povestea 
unui colecționar care avea mereu câte ceva de oferit; dar nu pe bani puțini. 

Cu alt prilej, propunea spre vânzare: „ Monede mari, mijlocii şi mici 
de argint şi aramă: dace, romane, macedoniene, bizantine şi a diferitelor 
alte naţiuni. 

Vase de diferite mărimi, de pământ: dace, celte, romane și etrusce. 
Bine conservate, cu diferite fragmente. 

Plăci mari şi mici de piatră și marmură, cu sculpturi istorice și busturi. 

O colecţiune de pietre mari monumentale, coloane și altare cu 
inscripţii (acestea au fost publicate de D-nu Tocilescu prin broşuri în 
limba franceză la Paris). 

O colecţie de mai multe obiecte egiptene. 

O colecţie de cărămizi mari cu diferite fragmente şi litere, olane 
apeducte, în diferite forme. 

O colecţie de lampioane de pământ, diferite forme dace, romane şi 
etrusce. 

O colecţie de silex, arme, pistoale. 

Diferite instrumente dace şi romane, de bronz și de fier. 

O colecţie de diferite arme și găteli de cai antice, de fier și bronz. 

O mare colecţiune de petrificaţiuni, oseminte antideluviene mari și 
mici de mastodonți. 

Un număr de diferite minerale, colecționate în România”. 

În septembrie 1875, insista și la Titu Maiorescu, titularul porto- 
foliului de la Culte şi Instrucţiune Publică, pentru a-i fi cumpărată 
colecția de vase romane, dacice și alte piese din ceramică pentru 300 de 
galbeni împărătești”?. Rezoluţia ministrului păstra în atenția autorităților 
propunerea, până când „vor fi fonduri disponibile”. Iar pentru rezervist 
ele nu au fost deloc la îndemână; nu a găsit niciodată prilejul să își vândă 
antichitățile aşa cum voia. 

Într-o prezentare din 1880, clasificarea era diferită de toate cele 
anterioare. Monedele erau identificate mai riguros. Cele din argint 
cuprindeau piese dacice, macedoniene, grecești, persane, bizantine 

turcești, armenești, transilvănene şi ungurești". Acestea au reprezentat 
mereu subiectul unor vânzări. La un moment dat, Dimitrie Papazoglu își 
nota bucăţile pregătite pentru o iminentă înstrăinare: 68 monede imperiale 
romane, 47 consulare, 3 dacice, 10 macedoniene, 11 grecești, 5 persane, 
6 bizantine, 6 turcești, 22 armenești, 80 transilvănene şi ungurești, 12 aparți- 
nând unor diferiți regi şi naţiuni moderne. Lor li se adăugau 5 medalii 
mari din argint. Pentru toate, proprietarul cerea 277 de lei!*!. Din hârtiile 
lui Dimitrie Papazoglu reiese că întocmise lista la cererea Ministerului 
Cultelor şi Instrucțiunii Publice, afacerea fiind intermediată şi de Gr. G. 
Tocilescu, autorul unui raport despre valoarea si calitatea pieselor. 
Autorităţile din minister mai aveau la dispoziţie pentru această speţă și 
dosarul înaintat de N. Burghelea, fost conservator al muzeului. În plus, 
onorabilul minister era invitat să desemneze o comisie care să examineze 
colecția păstrată în casa din Calea Văcăreşti nr. 151. Într-o adresă din. 
5 octombrie 1881, anunţa că este dispus să vândă şi capul unei statui 
aflate în Muzeul Naţional de Antichităţi, dar găsită, tot de el, în 1840. 
Partea superioară o primise de la generalul Nicolae Mavros — alături de 
care lucrase — împreună cu o scrisoare. Identificarea celor doi convergea 
spre Honoriu, fiul lui Theodosiu, din secolul XIV!*?. În răspunsul primit 
de la Gr. G. Tocilescu, la 12 noiembrie același an, 1881, Papazoglu era 
invitat să aducă la muzeu capul pentru a fi studiat!*. Potrivindu-se la 
partea deja aflată în inventarul muzeului, colecționarul accepta să 
primească 100 de lei noi pentru a-l pune la dispoziţia statului. 

La 31 mai 1883, propunea pentru cumpărare ministrului de Război 
arme și accesorii militare. Considera că locul lor cel mai nimerit nu putea 
fi decât în „muzeul arsenalului oștirii noastre”!**. La acea vreme, peste 
tot în lume, muzeele armatei deveniseră puncte de atracție pentru 
vizitatori. Ştim că şi Carol I își făcea timp pentru a se opri la muzeul. 
ienicerilor din Istanbul". În listele refăcute pe parcursul anilor, mai 
apăreau o măciucă mare de fier, un revolver din alamă cu două țevi, una 
peste alta, un pistol cu două cuțite, o carabină mare de corăbier cu 
cremene, un pistol de argint, o sabie ruginită veche de la Maria Tereza, o 
pereche de pinteni indieni de jumătate de ocă din argint, gravați cu 

diferite flori şi lanţuri, o ghiulea cu litera (T) Turtucaia din ale lui Omer 
pașa, din anul 1853, două ghiulele lipite găsite în apa Neajlovului unde 
avusese loc bătălia lui Mihai din 1595, o măciucă neagră de tufan a lui 
Grozea, hoţul din ceata lui Ioniţă Tunsu, „luată de la el la pod la 
Grozăvești”, în timpul unei lupte. Tot de la Grozea mai deținea un cuțit 
de brâu cu mâner încrustat „cu gravate roşii”, din anul 1832, o pușcă a 
căpitanului Radu, bandit vestit în Argeş, prin 1826. Din zidul mănăstirii 
lui Mihai Vodă din capitală, Dimitrie Papazoglu scosese 12 perechi din 
oțel vechi cu mai multe arme turceşti foarte putrede și ruginite. Ca 
suvenir, printre arme, se mai afla un corn mare de cerb „cu gravuri pe el 
pentru lauda de puşca vornicului Ștefan Bibescu, primul vânător din 
Oltenia şi părinte al colonelului N. Bibescu, primul vânător al M.S. 
regelui Carol I (dat mie de însuşi) la anul 1839”1%. Culesese şi „mai 
multe forme și schițe ale oștirilor ce au apărut România cu începere din 
timpul lui Decebal” 37 pe care dorea să le pună la dispoziţia Ministerului 
de Război, în vederea realizării unui album militar. Părea atras de arme 
care aparținuseră unor persoane cu rezonanță în legendele regionale, fie 
ele şi cu o aură negativă. Stabilea cu lejeritate ani, fixa şi spaţiile în care 
își câştigaseră celebritatea, acredita cronologii și merite. Nu era puțin 
lucru să deţină cineva o amintire de la primul vânător din Oltenia. Și pe 
astfel de considerente îşi valoriza Dimitrie Papazoglu exponatele. 

Printre aceste obiecte, includea şi pe acelea care aparținuseră 
conducătorilor militari. De la Tudor Vladimirescu păstra o ploscă de 
tigvă din care era convins că liderul mișcării de la 1821 băuse în perioada 
cât stătuse la Cotroceni!"8. Din dotările armatelor avea şi o „tigaie de 
ieniceri pentru prăjit cafea”. 

Un an mai târziu, revenea cu o nouă propunere la Ministerul 
Cultelor și Instrucțiunii Publice. Și membrii Comitetului Arheologic erau 
însărcinaţi să aleagă ce se cuvenea pentru muzeu. Opțiunile s-au oprit 
asupra unor pietre monumentale, altare, statui din bronz şi vase daco- 
romane a căror valoare negociată cu Dimitrie Papazoglu a fost de 5.000 de 
franci!3%. Doar că bugetul statului nedispunând de resursele necesare, 
plata a fost iarăși amânată. Aşteptarea maiorului fiind pusă la încercare, 
el apela la membrii Academiei pentru a interveni la minister în aflarea 
unui răspuns. Profitând de prilej, înmâna academicienilor şi catalogul 


15 BAR, Manuscrise, Arhiva D.A. Papazoglu, III, Varia, f. 132v. 
137 idem, E 144. 
B8 Aiden, f. 132. 
13 Ibidem, f. 114. 


414 De la gustul pentru trecut la cercetarea istoriei 


manuscriselor personale, rugându-i să le evalueze. Nici de această dată 
nu a avut succes. | ei 

La 13 mai 1888, Dimitrie Papazoglu revenea, cu un dram de 
optimism şi răbdare, oferindu-și colecția, structurată în opt părți: „pietre 
mari monumentale epigrafice, altare cu inscripțiuni, pietre sculptate, 
ceramică-vase, măști, lampioane olane şi cărămizi cu inscripții, 
instrumente, arme antice, numismatică-argint şi aramă, statuete de bronz, 
fier şi pământ ars”!*, Genul acesta de propunere nu-l avantaja; numărul 
uriaș de obiecte și diversitatea lor rar întâlnită în epocă induceau senzaţia 
de amatorism, dublată de dorința de a le vinde statului mai mult pe baza 
insistențelor decât a valorii istorice a exponatelor. 

Ca şi în cazurile precedente, intenţia sa nu promova rostul donaţiei 
publice, fostul militar susținându-și ferm. pretenţiile, pigmentate cu 
argumente de ordin umanitar; bătrâneţea şi pensia mică. Admitea, aşadar, 
că inițiase o nouă tentativă de vânzare constrâns de împrejurări şi nu 
mânat de gândul curat față de conaţionalii săi. Un argument pertinent, 
menit a convinge autorităţile să cumpere agoniseala lui Dimitrie 
Papazoglu, era sacrificiul făcut de acesta timp de mai bine de cinci 
decenii, concentrându-și eforturile ca să păstreze în ţară cât mai multe 
dintre vestigiile istorice. Un alt mare avantaj pentru stat, evidenţiat în 
memoriu, era oportunitatea preluării unor piese cu valoare artistică şi 
istorică fără a mai risipi bani pe celebrele „excursiuni”. Nu era vorba 
exclusiv de bani, fie înmânaţi direct, fie acordaţi sub forma unei pensii 
viagere, ca în cazurile precedente. Tatona și posibilitatea primirii unor 
terenuri aflate în proprietatea statului, fiind dispus să accepte „pământ 
agricol la una din proprietăţile statului după preţurile cu care se vând şi la 
alţii în diferite localități”!“!. Ar fi acceptat ca 5 la sută din valoarea 
colecției să doneze asociaţiilor caritabile care se îngrijeau de soarta 
„acelor în lipsă de hrană”. Îşi întemeia angajamentul, amintind de un; 
gest similar când dispusese din fondurile proprii suma de 5.000 de lei 
pentru sărmani, precum și „familiilor orfane ai soldaţilor morţi pe câmpul 
de onoare”!*-. 

Trei ani mai târziu, la 4 noiembrie 1891, îi scria lui Gr. G. Tocilescu 
pentru a interveni la ministrul Cultelor și Instrucțiunii Publice în 
chestiunea cumpărării colecției personale de manuscrise. Deţinătorul 

oferea 362 de manuscrise „tratând în ele documente vechi și istorice ale 
țării, dar și 100 de cărţi vechi în diferite limbi. Nu solicita un preţ fix, 
ci o pensie viageră de 300 de lei pe lună. 

„Şi vânzări au fost, şi nu la preţuri modice. Într-o însemnare nedatată, 
prilejuită de înstrăinarea unor arme, Papazoglu nota piesele luate și banii 
primiţi pe fiecare: 

„Puşcă albaneză — 200 lei. 

Puşcă tătărească — 100 lei. 

Puşca lui Radu Banditu cu 100 lei. 

Pistol de argint din armamentul lui Milos Obrenovici — 100 lei. 

Poaniar cu mâner de metal turnat cu subiecte istorice — 100 lei. 

Un poaniar arăbesc cu teaca de catifea roșie — 100 lei. 

Poaniar persan legat în argintărie — 100 lei. 

Un topor persan de Caban gravat cu sculpturi — 100 lei. 

Măciucă de fier mai mică dacă găsită la Mehedinţi — 100 lei. 

O armă dacă în formă de seceră găsită în județul Gorj — 100 lei. 

O jumătate de tun mare găsită la Hotel de Franța — 100 lei. 

Un brâu de piele groasă cu alămuri cu gravuri — Isus Cristos din 
oștirea bizantină — 100 lei”1%5, Nu erau menţionate persoanele cărora le 
vânduse aceste arme. Interesantă era pomenirea numelui Radu Banditu, 
vestitul haiduc din zona Olteniei. 

Printre foile personale avea un corpus special întocmit pentru 
prețurile solicitate sau obținute. În dreptul unei statui de aramă trecea 
5.000 de franci, o cupă de cositor o evalua doar la 100 de franci, iar un 
cercel îl prețuia la 300 de franci. Lui Mihail Kogălniceanu îi oferea o 
reducere pentru 25 de obiecte negociate, printre care se găseau un 
medalion antic, o piatră albă, o medalie mare dacică din argint, un Apolon 
cu fluier, o statuie reprezentând-o pe Cleopatra, o „căldăruşă” mică de 
botez, un cuţit vânătoresc, o piatră mare cu două capete dace™®., Observăm 
că nici Kogălniceanu nu era pasionat de ceva anume. Obiectele alese ne 
fac să întrezărim interesul pentru acele exponate destinate înfrumuseţării 
spaţiului familial; de altfel, ele erau apreciate şi de Carol Wf 

Negocierile purtate pe timp de mai bine de 25 de ani se derulau 
după acelaşi registru. Insistând pe valoarea pieselor, Dimitrie Papazoglu 


144 Ibidem, f. 151. 

145 idem, f. 37. 

146 jpidem, f. 60 r.-v. 

47 Memoriile regelui Carol I al României de un martor ocular, volumul VII, 


Bucureşti, Editura Tipografiei ziarului „Universul”, p. 51. 

pomenea şi de semnalele primite de la diverşi negustori străini, nerăbdători 
să cumpere multe dintre antichitățile sale. Însemnările păstrate în arhiva 
personală îl contraziceau, devoalând un personaj atent să fructifice orice 
oportunitate cu miză financiară. Ele arată un colecționar preocupat mai 
mereu de obținerea unor beneficii materiale din vânzarea obiectelor cu 
valoare istorică. Din această perspectivă, semăna perfect cu Cezar Bolliac. 
Propunerile făcute către diverşi anonimi, atinşi de patima tezaurizării, îi 
încredința că „pentru prețuri promit a fi cele mai moderate”!*8. 

Periodic, Dimitrie Papazoglu îşi reevalua colecţiile, notându-şi 

minuțios prețurile fiecăreia. Aceea de costume româneşti o evalua la 
390 de Jil. peșchire de borangic şi bumbac cusute cu fir și mătăsuri, 
perne albe de lână, ii de borangic şi pânză, o căciulă şi un cojoc mare 
fuseseră achiziţionate de maior din județele muntene. Nu preciza dacă o 
gândise de la bun început drept o colecţie distinctă ori lucrurile se 
adunaseră, firesc, în timp. Complementar, mai întocmea un catalog de 
cusături româneşti, dar și de covoare, așa cum făcuse unul pentru o parte 
dintre piesele din piatră deţinute. Filele arhivei personale probează o 
atenție specială recalculării periodice a prețurilor. Am putea spune chiar 
prea des. 
_ Laun moment dat, voia să vândă un grupaj de obiecte cu 5.250 de lei. 
In contul acestei sume viitorul proprietar primea: „O tavă de plumb cu o 
monedă, un inel cu piatră în el şi cu multe oase arse găsită într-un 
mormânt de cărămizi și şase monede; un dulăpior cu o colecţie de 
candele și de capete mici şi alte fragmente de pământ; una faleră cu 
inscripţii latine, bronz; un vas (urnă) de pământ negru dacă; o cămaşă de 
zale şi o mânecă de zale de fier; o zăbală și un pinten de fier; o sabie 
scurtă dacă — ruginită foarte”. 

E greu de spus dacă aceste liste respectau criterii sau principii. Mai 
degrabă, credem că majoritatea lor au fost întocmite pentru acele obiecte 
aflate în așteptarea unui cumpărător interesat. O altă estimare propunea 
suma de 100.000 de franci'*!. Pentru realitățile și disponibilitățile finan- 
ciare ale acelor vremuri, respectivul preţ putea fi onorat doar de o 
instituție străină, nicidecum de vreun doritor sau entitate publică din țară. 
Corespondența purtată cu specialiști de peste hotare ne îndreptățește să 
opinăm că, pentru un timp, fostul militar își concentra toată atenţia pe 
relația cu ei. 


'% BAR, Manuscrise, Arhiva D.A. Papazoglu, III, Varia, f. 1. 
'% Ibidem, f. 62. 
150 idem, f. 90. 
51 Ibidem, f. 63. 

În toată această perioadă, Dimitrie Papazoglu nu se ocupa numai de 
vânzări. Primea propuneri de cumpărare a unor colecţii de prin ţară. De 
exemplu, Titus Dașchievici îi scria, la 17 ianuarie 1892, chestionându-l 
asupra posibilității de a prelua niște serii de monede vechi!*?. Ar fi 
superficial să vedem în Dimitrie Papazoglu doar un personaj care 
cumpăra și vindea. Ne place să credem că a reușit să impună nu doar 
gustul pentru antichități, dar şi să anime cercetarea științifică a istoriei. 
Fie şi simpla popularizare a vestigiilor, includerea acestora în zestrea 
națională, au reorientat curiozitățile lumii românești spre subiecte 
izgonite din hrisoave şi cărți. 

În 1908, statul cumpăra una dintre colecţiile de antichităţi "` oferite 
spre vânzare de băiatul colecționarului, generalul Papazoglu. Diligenţele 
pentru acea achiziționare fuseseră inițiate la scurt timp de la trecerea în 
neființă, în 1893, a bătrânului colecționar. La acea vreme, o comisie 
evaluase piesele în cauză, la suma de 80.000 de lei. Ministerul accepta să 
plătească numai 20.000 de lei. Chiar şi în aceste condiţii, urmaşii lui 
Dimitrie Papazoglu acceptau prețul, „porniţi fiind de sentimentul de 
pietate către munca pusă şi dorinţa atât a regretatului nostru părinte, cât și 
a noastră proprie, ca colecțiunea să rămână în tară”! „ Singura dorință, 
fără nici un rest de negociere, era păstrarea tuturor obiectelor într-un fond 
care să perpetueze numele colecționarului. 

Lucrurile au tărăgănat însă mai bine de un deceniu. Abia în mai 
1906, fiul lui Dimitrie Papazoglu era înștiințat, printr-o adresă a minis- 
terului, să vină la Bucureşti pentru a preda colecția. Chiar și așa, situația 
nu se rezolva, alți doi ani trecând în așteptare. Finalmente, plata era 
eșalonată pe trei ani, sub pretextul constrângerilor bugetare. Astfel, 
familia lui Dimitrie Andrei Papazoglu primea 5.000 de lei în momentul 
predării colecției, iar diferența de 15.000 era defalcată pe următorii doi 
ani, câte 7.500 pentru fiecare exercițiu financiar. 

Comisia care trebuia să inventarieze piesele era formată din Dimitrie 
Onciul, preşedinte, secondat de Dr G. Tocilescu şi G. Murnu, membri? 
și Virgil Drăghiceanu, secretar” * Totul urma să fie transportat la Muzeul 

Naţional de Antichităţi. Doar că între D. Onciul și Gr. G. Tocilescu au 
apărut tensiuni. Primul, în calitate de președinte, nefiind de acord cu 


153 


'52 BAR, Manuscrise, scrisoarea lui Titus Daşchievici către Dimitrie Papazoglu, 

153 ANIC, fond MCIP, dosar 2644/1909, f. 1. 

propunerile directorului Muzeului Naţional de Antichităţi, suspenda 
activitatea de inventariere chiar de la prima întâlnire, cea din 6 decembrie 
1908!'*. Intervenţia ministrului aplana conflictul. Într-o primă etapă erau 
clasificate obiectele mari, planificându-se apoi cele mărunte, „din care 
unele se află în lăzi, altele în dulapuri”"*8. În raportul depus la regis- 
tratura ministerului, la 19 decembrie 1908, D. Onciul propunea împăr- 
(ren colecției între următoarele instituții ale statului: Muzeul Naţional de 
Antichităţi, Muzeul de Artă Naţională, Arhivele Statului, Laboratorul de 
Paleontologie, Laboratorul de Mineralogie şi Petrografie, cărțile și 
manuscrisele în biblioteca Academiei Române. Doar simpla părere a 
istoricului confirmă cât de valoroasă putea să fie „averea culturală” 
deținută de Dimitrie Papazoglu; şase instituții publice aveau ce să își 
aleagă din truda unui om. 


Trecutul se vinde bine 


Una dintre colecţiile renumite în epocă îi aparținea lui Ilie 
Ceacarovici. În 1866, ministrul D. Gusti îl ruga personal pe proprietar să 
accepte suma de bani propusă de autorități pentru a-și ceda colecția de 
arme şi costume bizantine Muzeului Naţional de Antichităţi'”?. Lista cu 
obiectele de expus la muzeu fusese semnată de Scarlat Gr. Ghica, 
Alexandru Odobescu și Cezar Bolliac, în calitate de membri ai comisiei 
de evaluare. Modalitatea de plată a pieselor fusese negociată pe parcursul 
anului 1867. În lipsa unor fonduri care să faciliteze plata integrală a 
colecţiei, se ajungea la o soluţie acceptată de ambele părți. În schimbul 
obiectelor, Ilie Ceacarovici solicita o pensie viageră de 500 lei vechi pe 
lună“. Încrezător în promisiunile autorităților, Ilie Ceacarovici aducea 
colecţia sa, adunată pe parcursul a mai bine de 50 de ani, la Muzeul 
Naţional de Antichităţi. Unul dintre susținătorii cumpărării colecţiei era 
chiar principele Carol I. Își exprima încrederea că ministrul Cultelor ȘI 
Instrucțiunii Publice, Gusti, va găsi resursele necesare pentru preluarea 
ei. Așteptările i-au fost însă înşelate. În decembrie 1868, fostul proprietar 
îi scria lui Alexandru Russo, rugându-l să intervină pentru a-i fi plătită 
pensia. La rândul său, conservatorul Muzeului Naţional de Antichităţi 
intervenea la ministrul Cultelor și Instrucțiunii Publice, la 21 ianuarie 
1869, pentru a repune în atenţie cazul lui Ilie Ceacarovici. Arătând buna 


'5 ANIC, fond MCIP, dosar 2425/1908, f. 103; vezi şi dosar 2644/1909, f. 28r.-v. 
158 ANIC, fond MCIP, dosar 2425/1908, f. 107. 

19 ANIC, fond MCIP, dosar 132/1872, f. 35. 

16 ANIC, fond MCIP, dosar 234/1869, f. 1. 

credință a omului, amintea că cei trei membri ai comisiei pledaseră 
necondiţionat pentru cumpărarea antichităților. Deducem din corespon- 
dent oficială că miza principală era înființarea unei colecții de arme. 
Semnatarul prezenta şi calcule economice pragmatice; apreciind că Ilie 
Ceacarovici refuzase sistematic vânzarea la prețuri mult mai bune către 
comercianții străini, invoca chiar și un aspect mai puțin etic: vârsta 
înaintată a deţinătorului, care nu ar fi angajat statul la plata unei pensii 
îndelungate. Alexandru Russo forța așadar adoptarea unei decizii 
favorabile inserării armelor și costumelor bizantine. în patrimoniul 
Muzeului Naţional de Antichități. În cele din urmă, în ședința Consiliului 
de Miniștri din 27 iunie, se lua decizia acordării unei pensii mensuale de 
500 lei vechi sau 185 lei și 18 bani noi. La 2 iulie 1869, Carol I sancţiona 
decretul. Parcursul administrativ al unei asemenea hotărâri era trimiterea 
ei către Corpurile legiuitoare, pentru elaborarea unui proiect de lege în 
baza căruia să fie acordată pensia. 

Dar nu doar Ministerul Cultelor și Instrucțiunii Publice era singurul 
cumpărător. În ianuarie 1868, redacția „Trompeta Carpaţilor” anunța 
scoaterea la vânzare a unor colecții impresionante de medalii, monede, 
pietre sculptate, amfore, candele, statui și alte obiecte antice. Proprietarul 
era inginerul P.P. Perez. Numele nu spunea nimic pasionaților de 
antichităţi. Cel puţin, nu îl întâlnim în documente anterioare publicării 
știrii. La rândul său, stăruise trei decenii în adunarea pieselor. Era dispus 
să renunţe la serii de monede din vremea regilor macedonieni, traci, 
sirieni, la monedele dacice, la altele bătute de diferite municipii din 
Tracia, din Moesia Superioară şi Inferioară, la monede consulare, 600 la 
număr, precum și imperiale, nu mai puţin de 3.000 de bucăţi, la o serie 
specială din vremea lui Traian şi la o alta bizantină. Un alt fond îl consti- 
tuiau monedele din timpul a 16 domni din Moldova st Valahia, precum și 
ducați ori taleri folosiți în Transilvania. Alături de aceste corpusuri 
compacte, mai erau scoase la vânzare monede poloneze, venefiene, dar şi 
altele folosite în Europa din prima jumătate a veacului XVI. Pentru a fi 
evitate orice suspiciuni și neînţelegeri, ştirea privind intenţia inginerului 
de a-şi înstrăina colecţiile stipula și metoda de calcul a prețurilor, 
preluată din expertizele occidentale. Monedele romane urmau să se 
vândă la valorile indicate de Henry Cohen în lucrările sale, apărute în 
1857, 1859 şi 1862. P.P. Percz accepta autoritatea lui Henry Cohen, în 
ciuda faptului că preţurile stabilite de acesta erau contestate vehement de 


16l zx. De vânzare monede şi medalii antice şi alte antichități, în „Românul”, 
nr. 597, 27 ianuarie/8 februarie 1868, p. 2284. 

speculanți care le considerau foarte scăzute. Și vânzarea celorlalte! 
monede se făcea după aceleași principii, ţinându-se cont de valorile reco- 
mandate de specialiştii cu notorietate: cele bizantine după catalogul din 
1862 al lui Sabatier, iar cele greceşti după estimările lui Mionnet. În cazul 
medaliilor se consultau cataloagele de profil folosite în galeriile pariziene. 
Doritorii mai puteau cumpăra de la P.P. Percz arme antice şi orientale, 
40 de manuscrise greceşti, persane și românești sau 200 de cărţi vechi. 

Alături de Cezar Bolliac sau Dimitrie Papazoglu, ministerul mai era 
implicat și în preluarea altor colecţii, multe dintre ele cu titlu de donaţie. 
La 17/29 decembrie 1868, Miron Vlasto ceda, contra unei sume nego- 
ciabile, 300 de monezi antice. El vindea, mai degrabă, un număr 
apreciabil de piese şi nu un corpus patrimonial, fapt întărit şi de cores- 
pondența purtată cu oficialitățile. Anunţa că la venirea lui Cezar Bolliac, 
acestuia îi va fi prezentată toată colecţia, lăsându-i-se libertatea „să 
aleagă dintr-însele cele mai rare”!%2. Prea multe piese rămâneau totuşi 
depozitate, din lipsă de spațiu, în condiţii improprii. La 31 decembrie 
1871, la mapa Consiliului Permanent al Instrucțiunii era depusă o 
invitație a ministrului Cultelor și Instrucțiunii Publice. Le solicita 
concursul pentru îmbunătățirea activității muzeului din București. Doi 
dintre membrii acelui Consiliu, alături de rectorul universității din 
București, urmau să inventarieze patrimoniul muzeului. Cei doi, 
nominalizați la 12 ianuarie 1872, erau Florian Aaron și Alexandru Marin. 
Problema stringentă o reprezentau colecţiile de antichități, în special 
partea de numismatică. Ceea ce părea atunci o chestiune excepțională, 
devenea o incapacitate cronică a sistemului de a păstra și expune în 
vitrine lucrările remarcabile din trecutul colectiv. 


Impactul social al călătoriilor patrimoniale 


Un anume tip de responsabilitate începea să se resimtă printre 
oamenii satelor, noua stare de spirit fiind sesizată şi de trimișii guver- 
namentali. Popularizarea călătoriilor de studiu învredniciseră pe mulți să 
ia la pas, pe cont propriu, întreaga țară. Dimitrie Papazoglu vorbea chiar 
despre dispariția unui soi de monopol intelectual, alimentat din fonduri 
publice și chiar de respingerea unei forme de control epistemologic. 
Arăta că „nu poate fi dat de sus numai la un om, nu poate fi un privilegiu 
sau un monopol ca să vie numai un om să ne descrie cum îi va plăcea, 
să ne arate cum va vroi în acele descoperiri ale arheologiei”! ®. 


'% ANIC, fond MCIP, dosar 136/1868, f. 615. 
'% BAR, Manuscrise, Arhiva Papazoglu, I, Ms. 9, f. 2. 

Dimitrie Papazoglu era încrezător că existau români „care, fără să sape, 
fără să dărâme, fără să aibă cărți deschise către autorități şi bani cu 
grămada, să poată descrie şi relata mai cu sinceritate tot ce a fost în trecut 
şi ce se poate descoperi pre locurile antice ale românilor”!*. 

Neîncrezători în primari sau prefecți, unii scriau direct ministrului 
Cultelor şi Instrucțiunii Publice. De exemplu, D. Vasilescu, învăţător în 
Drajna de Sus, judeţul Prahova, îi relata ministrului despre descoperirea 
unor bucăţi de cărămidă cu inscripții în latină. Două erau motivele care îl 
determinaseră să se pună pe scris și să trimită nouă cărămizi la București. 
Pomenea mâhnit de nepăsarea consătenilor care distruseseră deja șase 
cărămizi, dar şi ambiția de a se vorbi în „istoria Patriei ca cele de la 
Celei, Reşca”!%5. Informarea a stârnit curiozitatea lui Gr. G. Tocilescu, 
care mergea special la Drajna pentru săpături. La 7 decembrie 1888, 
prezenta ministrului Cultelor și Instrucțiunii Publice un amplu raport; 
arăta că indiciile găsite îl încredințau că în satul respectiv, pe o culme de 
deal, fusese cândva un castru roman de mare întindere, în care staţio- 
naseră trei legiuni și câteva cohorte. Inscripţiile de pe cărămizi vorbeau 
de Legiunea I Italică, Legiunea a V-a Macedonica, Legiunea IX Claudia 
şi cohorta Comagenorum!“€. Legiunile amintite formau garnizoana 
Moesiei Inferior. Gr. G. Tocilescu avansa două supoziții privind 
timpurile în care acestea fuseseră cantonate în castrul de la Drajna: fie în 
timpul războaielor conduse de Traian împotriva dacilor, fie în vremea 
campaniilor lui Marc Aureliu contra marcomanilor. Scurtul popas nu i-a 
oferit lui Gr. G. Tocilescu răgazul necesar pentru cercetări de amploare. 
Se mulțumea să realizeze 36 de tipare după inscripţiuni și decoraţiuni pe 
care le depunea la Muzeul Naţional de Antichităţi. 

Popularizarea voiajurilor a promovat și cultul donației intrat în 
siajul conceptului de patrimoniu național. Românii din țară şi cei stabiliți 
în străinătate ofereau gratuit piese strânse pe parcursul vieții, moștenite 
de la predecesori, obiecte care vorbeau nu doar despre destinul unei 
familii, ci redesenau frânturile unei lumi fragmentate în prea multe 
trecuturi. În 10 aprilie 1888, W.F. Strasser, român stabilit în Siria, îi scria 
preşedintelui Consiliului de miniştri, lon Brătianu, anunţându-și 
intenţia de a dona muzeului olărie antică, arme din timpul cruciadelor, 
manuscrise asiriene și arabe, broderie în aur, argint și mătase, diferite 
veşminte și încălțăminte, precum şi obiecte interesante provenite de la 


16 Ibidem. 

beduini. Singura pretenție formulată de Strasser privea angajamentul 
autorităților de a plăti transportul colecției de la Caiffa la Galaţi!” E 
doar un exemplu, găsit întâmplător în fondurile arhivistice. 

Dimitrie Papazoglu şi Cezar Bolliac nu au făcut, nici măcar nu au 
scris „marea” istorie; nici nu și-au legat numele de pretinsele momente 
fondatoare din modernitatea românească. Dar au lăsat însă în urmă un 
nemaiîntâlnit fond de artefacte și mărturii istorice. Răscolindu-le măcar, 
istoricii și literaţii ar fi putut să se ancoreze mai temeinic în atmosfera 
epocii; rămâne încă unul dintre pariurile neonorate făcute la masa de joc 
a trecutului. 


6 Eng 


167 Ibidem, E 21r.-v. 


EPILOG 


Trăim un paradox, ne-ar place să credem, nestânjenitor. În aceste 
pagini, s-ar fi cuvenit să enunțăm, sentențios și fără rezerve, o suită de 
concluzii pertinente. Nu este cazul, cercetarea lăsându-ne cu suficiente 
nedumeriri, poate chiar mai multe decât atunci când ne aventuram în 
prezenta cercetare. Fără a ne iluziona, o luăm și ca pe o dovadă a unui 
travaliu onest. Problematic ar fi dacă am încredința cititorii că le 
„livrăm”, exclusiv, certitudini. 

Cartea a valorificat, cu predilecție, multe surse arhivistice şi lucrări 
din epocă. Am fi vrut să mergem în consonanță cu direcții de cercetare 
deja consacrate în istoriografia românească. Departe de noi pretenția 
formulării unor judecăți fără drept la recurs. Exceptând perspectiva 
literară, concretizată în ediţii critice riguros făcute, subiecte, precum 
ruine, călătorii, colecționari, rămân încă un deziderat, prea slab 
concretizat în abordările colegilor de breaslă. Mai este un amănunt: în 
epocă, iterații au fost unicii povestitori ai trecutului. Fără să exagerăm, 
chiar pictorii și fotografii „vorbiseră” mai pe gustul contemporanilor 
decât istoricii; toate acestea, în pofida faptului că induceau, în atmosfera 
publică, decepţia unei lumi despre propriul prezent. 

Ce am putea reţine la ceas de încheiere? Că printre meritele colec- 
ționarilor a fost popularizarea, dacă nu a unei terminologii de nișă, măcar 
a unor concepte de specialitate străine intelectualilor români, a unor 
pasiuni și curiozități despre vremurile de odinioară. Insesizabil, o parte 
dintre acești amatori, în general desconsiderați, ba chiar blamaţi, 
deveneau, pe parcursul câtorva decenii, personaje a căror încăpățânare 
câştiga finalmente respectul public, nu neapărat cel oficial. Au transformat 
spiritul aventurier în cercetare, pe cât posibil, minuțioasă. 

Cercetările de teren au mai produs o schimbare, mai degrabă o 
evoluție: au făcut trecerea de la jurnal la jurnalismul de călătorie. 
Aflăm în presa vremii seriale narative, descriind în amănunt itinerarul, 
ruinele și vestigiile admirate de voiajori. Au pledat necondiționat și 
involuntar pentru acceptarea utilității ştiinţifice a preumblărilor. E 
dificil de spus dacă au și metamorfozat scriitura de călătorie. Noi 


424 De la gustul pentru trecut la cercetarea istoriei 


bănuim că în bună măsură au reușit. lar meritul este cu atât mai mare, 
dacă ținem seama că vocabularul limbii române era încă în faza 
readaptărilor; practic, subiecții noștri au împământenit termeni și 
practici inedite. Au adus în dezbaterile publice, chiar și în cele 
academice, un volum de informaţii şi date imposibil de asimilat și 
valorificat în câțiva ani. Aspectul cantitativ, sufocant pentru orice 
pasionat de istorie, a impus, treptat, o anume exigenţă față de calitatea 
restituirilor. De aici şi nemulțumirile față de superficialitatea demer- 
surilor, față de argumentele eronate, susținute pasional, mai ales de 
Cezar Bolliac şi Dimitrie Papazoglu. Poate că nu au fost cei mai buni 
comunicatori și e posibil să nu fi folosit cel mai indicat ton. Au spus 
însă ce era de spus, forțând intervenţia autorităților. Dacă ar fi alegem 
un cuvânt pentru maniera lor de a vorbi celor care doreau să îi asculte, 
este istorisire. S-au ferit de banala povestire, dar nici nu au putut să 
propună un construct cultural de referință. Și lor le datorăm acreditarea 
istoriei românilor ca disciplină academică distinctă; să nu uităm că până 
pe la 1880-1890, literaţii erau unicii naratori ai vremurilor de demult. 

Pe parcursul lucrării de față am urmărit şi felul în care consemnările 
lui Dimitrie Papazoglu, Alexandru Pelimon, Cezar Bolliac, Alexandru 
Russo, Grigore Musceleanu şi Alexandru Odobescu au generat reacții sau 
urmări pragmatice. Așa au apărut, în bună măsură, Muzeul Naţional de 
Antichităţi, Muzeul de Istorie Naturală, pinacotecile din Iaşi și Bucureşti. 
Prin urmare, călătorii nu au descoperit doar un trecut ori altul, ci au și 
recuperat vestigii emblematice. Au „restituit” conaționalilor propria țară, 
încadrând-o geografic, adică punând pe hartă nu doar căi de comunicație 
și comunități; au așezat pe planşe, cu nespusă migală, o întreagă gamă de 
monumente istorice, de la o cruce din piatră la edificii reprezentative. 
Dincolo de provocările instituționale, popularizarea, atât cât a fost 
posibilă, a rosturilor antichităților a impulsionat în societatea românească 
cultul donaţiei; astfel s-au constituit fonduri de obiecte, cărți vechi sau 
manuscrise. 

Au fost și momente neinspirate: Cezar Bolliac a fost hulit, refu- 
Zându-i-se chiar și dorința ținerii unor prelegeri gratuite despre antichități; 
exceptându-l pe Alexandru Odobescu, nimeni nu a făcut o carieră publică 
prestigioasă. La rândul lor, reglementările juridice s-au lăsat aşteptate, 
pentru numeroase surse patrimoniale venind prea târziu. 

Nu știm în ce măsură demersul nostru și-a atins obiectivele. O 
parte dintre acestea așteaptă încă documentări minuţioase, dependente 
însă de un soi de împăcare nu doar cu istoria, ci și cu deciziile mai puţin 

fericite ale înaintaşilor; de pildă, incompatibilitatea dintre imperativele 
modernizării şi conservarea vestigiilor istorice. Să o spunem direct: 
statul român şi-a construit infrastructura sacrificând conştient o 
sumedenie de antichităţi. Acolo unde planurile inginerilor trasau liniile 
de tren și șosele, mărturiile trecutului nu au avut nici o şansă de 
supravieţuire. Prosperitatea şi confortul acelui prezent erau în 
contradicţie totală cu moștenirea străbună. 

Lăsăm în suspans indiscreţiile noastre, încredinţaţi că însemnări 
nedescoperite încă, altele insuficient puse la lucru, le vor recalibra rolul şi 
statutul în societatea românească din secolul XIX. În final, mai afirmăm 
doar atât: le suntem datori pentru popularizarea rarităţilor și antichităților, 
de negândit cu puţini câțiva ani înainte, la mijloc de veac. 

artea de față are în centrul atenţiei sale transformarea cititorului de 

literatură vilegiaturistă în autor cu scrieri proprii, exersarea veleităților 
lui artistice venind şi ele parcă de la sine. Sunt semnalate, evident, şi acele 
cazuri în care călătoriile formative au stimulat felurite sensibilități cu substrat 
identitar. Lucrarea urmăreşte construcția naraţiunilor ce textualizează 
zidirile şi siturile celebre, inserând chiar şi poveștile localnicilor într-un 
discurs al cunoaşterii. Ia însă în calcul acei voiajori care făceau distincţie 
între faptul istoric şi legendă, strategiile lor argumentative deosebindu-i de cei 
ce călătoreau prin geografii imaginare. Împrietenindu-se cu spiritul critic, 
cunoscătorii ieșeau benevol din propriul prezent spre a-l înțelege mai bine 
pe al altora, cu toate că cele aflate nu se potriveau deseori convingerilor 
anterioare. Prin urmare, miza acestei cărți nu este de neglijat: dincolo de 
virtuțile stilistice, literatura de călătorie a avut şi o funcție normativă, 
stimulând legislaţia patrimonială, cu precădere în ultimele decenii ale 
veacului XIX. 

